Didžioji 


transtormacija 


ST 


2 


KARL POLANYI 
Didžioji 
transtormacija 
Politinės 
ir ekonominės 


mūsų laikų 
ištakos 


Iš anglų kalbos vertė 
Jūratė Musteikytė 
1r Rimantas Grikienis 


Na r 


Algarvė, 2002 


UDK 316:33 
P0-83 


Versta iš: 


Karl Polanyi 


THE GREAT TRANSFORMATION 


the political and economic origins of our time 


Knygos leidimą finansavo Atviros Lietuvos fondas 
1 Atviros visuomenės institutas Budapešte 
(Vidurio Europos universiteto Vertimų projektas). 


Copyright O by Karl Polanyi 
O Vertimas į lietuvių kalbą: 
ISSN 1392-1673 Jūratė Musteikytė, Rimantas Grikienis, 2002 
ISBN 9986-856-75-2 O Leidykla „Algarvė“, 2002 


Šią knygą skiriu savo mylimai 
žmonai Ilonai Duczynskai. 
Ji daug prisidėjo prie to, 

kad ši knyga išvystų pasaulį. 


PADĖKA 


Ši knyga buvo baigta rašyti Amerikoje Antrojo pasaulinio karo metu, 
tačiau pradėta Anglijoje, kur autorius buvo neakivaizdinės Oksfordo 
universiteto delegacijos ir atitinkamų Londono universiteto institucijų narys. 
Pagrindinė knygos tezė buvo suformuluota 1939-1940 akademiniais metais, 
dėstant Morley koledže Londone, Kanterberyje ir Bekshile. 

Šios knygos parašymo istoriją galima laikyti didelių draugysčių isto- 
rija. Daug padėjo autoriaus draugai Anglijoje, ypač Irene Grant, su kurios 
grupe autorius bendravo. Bendros studijos siejo jį su Feliksu Schaferiu , 
ekonomistu iš Vienos, dabar gyvenančių Wellingtone, Naujojoje Zelandi- 
joje. Amerikoje Johnas A. Kouwenhovenas, kaip ištikimas draugas, knygą 
skaitė, redagavo ir daugelis jo patarimų atsirado knygoje. Tarp kitų gerų 
draugų buvo autoriaus kolegos iš Beningtono Horstas Mendershausenas 
1r Peteris F. Druckens. Pastarasis kartu su savo žmona autorių nuolat drą- 
sino, nors ir ne visai pritarė autoriaus išvadoms. Pirmojo nuoširdi atjauta 
padidino jo patarimų vertę. Autorius nuoširdžiai dėkoja Hansui Zeiseliui 
15 Rutgerso universiteto už kruopščią analizę. Knygos spausdinimu rūpi- 
nosi Kouwenhovenas, padedamas Druckerio ir Mendershauseno. Už šią 
draugišką pagalbą autorius nuoširdžiai dėkoja. Rokfelerio fondui autorius 
dėkingas už dvejų metų stipendiją (1941-1943), kuri leido jam užbaigti 
knygą Beningtono koledže Vermonte, kur jį pakvietė tuometinis koledžo 
rektorius Robertas D. Leightas. Knygos rašymą paskatino ir vieši semina- 
rai bei paskaitos 1940-1941 akademiniais metais. Kongreso biblioteka 
Vašingtone ir Kolumbijos universiteto biblioteka Niujorke leido pasinaudoti 
moksline medžiaga. Visiems jiems autorius dėkoja. 


K. P. 
Shorehamas, Sevenoaksas, Kentas 


TURINYS 


Įžanga — Robertas M. MaclIveris 


1 skyrius. 
2 skyrius. 


RINKOS EKONOMIKOS KILIMAS IR SMUKIMAS 


3 skyrius. 
4 skyrius. 
S skyrius. 
6 skyrius. 


7 skyrius. 
8 skyrius. 
9 skyrius. 
10 skyrius. 


11 skyrius. 
12 skyrius. 
13 skyrius. 


14 skyrius. 
15 skyrius. 
16 skyrius. 


I dalis 
TARPTAUTINĖ SISTEMA 


Šimto metų taika 
Konservatyvusis trečiasis dešimtmetis 
i1r revoliucingas ketvirtasis 


II dalis 


I. Šėtono girnos 


„Būstas prieš tobulumą“ 

Visuomenės ir ekonominės sistemos 

Rinkos modelio raida 

Susireguliuojanti rinka ir tariamos prekės: 
darbas, Žemė ir pinigai 

Spynhemlendas, 1975 

Prieš 1r po 

Pauperizmas ir utopija 

Politinė ekonomija ir visuomenės atsiradimas 


II. Visuomenės savisauga 


Žmogus, gamta ir gamybos organizavimas 
Liberalaus tikėjimo gimimas 

Liberalaus tikėjimo gimimas (tęsinys): 
klasinis interesas 1r socialinės permainos 
Rinka ir žmogus 

Rinka 1r gamta 

Rinka ir gamybos organizavimas 


12 


29 


17 skyrius. Susilpnėjęs susireguliavimas 
18 skyrius. Griaunamosios įtampos 


III dalis 
TRANSFORMACIJOS EIGA 


19 skyrius. Liaudies valdymas ir rinkos ekonomika 
20 skyrius. Istorija socialinių permainų sūkuryje 
21 skyrius. Laisvė sudėtingoje visuomenėje 


VIII. 


XI. 


RAŠYTINIAI ŠALTINIAI 
I skyriui 

Galios pusiausvyra kaip politika, istorijos dėsnis, 
principas ir sistema 
Šimto metų taika 
Nutrūkusi aukso gija 
Švytuoklės svyravimai po Pirmojo pasaulinio karo 
Finansai ir taika 
Rinktinės nuorodos apie „visuomenines 
ir ekonomines sistemas“ 


V skyriui 
Rinktinės nuorodos apie „Rinkos modelio evoliuciją“ 
VII skyriui 


Spynhemlendui skirta literatūra 
Spynhemlendas ir Viena 


VIII skyriui 
Kodėl ne Whitbreado bilis? 
XIII skyriui 
Disraelio „Dvi tautos“ ir spalvotųjų rasių problema 


PAPILDOMA PASTABA 


XII. 


Varguomenės įstatymas ir darbo organizavimas 


APIE AUTORIŲ 


PAVARDŽIŲ IR DALYKINĖ RODYKLĖ 


211 
219 


232 
246 
258 


270 
275 
277 
278 
279 


280 


286 


291 
298 


300 


302 


306 


317 


319 


ĮŽANGA 


Lyginant su šia, visos kitos tos srities knygos atrodo pasenusios. 
Toks retas reiškinys yra tarsi stebuklas. Tai nauja Žmogiškųjų rei- 
kalų samprata. Ponas Polanyi neteigia rašąs istoriją — jis ją perrašo. 
Tai nėra žvakės šviesa, kuria jis apšviestų kokią nors tamsią kertę, 
tai nėra viešas asmeninio tikėjimo išpažinimas. Tai visiškai naujas 
požiūris į ištisą amžių, per kurį įvyko dar negirdėtų pokyčių, pro- 
cesų ir revoliucijų. 

Pono Polanyi tikslas — išryškinti konkrečios ekonominės siste- 
mos — rinkos ekonomikos, savo pilnatvę pasiekusios devynioliktaja- 
me amžiuje, socialinę svarbą. Tai jis daro ypač įžvalgiai. Atėjo laikas, 
kai retrospektyvi išmintis gali viską įvertinti, nes, kaip sakė Aristo- 
telis, daiktų esmę galime suvokti tik tuomet, kai jie pasiekia — ir 
pereina — savo brandą. Įvykiai ir procesai, teorijos ir veiksmai įgyja 
naują perspektyvą. Tai, kas eiliniam istorikui atrodė paprastas epizo- 
das, įgauna gilesnę prasmę, ir tai, kas buvo tiesiog keista, įvertinama 
teisingiau. Rinkos ekonomikos šešėlyje Žmogaus sumenkinimas iki 
darbo jėgos, o gamtos — iki žemės, naująją istoriją paverčia drama, 
kurioje visuomenė — surakinta pagrindinio vaidmens atlikėja, nusi- 
meta grandines. 

Ši nauja orientacija, siūloma kitais žodžiais, tačiau niekada 
anksčiau neišplėtota, žmonėms ir idėjoms suteikia naują prasmę. 
Pažvelkim į čartistų judėjimą ir pranašišką Roberto Oweno dva- 
sią. Arba į garsiąsias Spynhemlendo rekomendacijas — kaip nepa- 
lyginamai giliau ponas Polanyi įžvelgia jų istorinę prasmę. Kokie 
suprantami tampa veiksmai skvairų teisėjų, nepraktiškus principus 
priskiriančių jėgai, kurios nei jie patys, nei to amžiaus švietėjai dar 
negalėjo suvokti. Mes ideologijų kovas dėl nenumaldomai augančių 

ekonomikų suvokiame kitaip — vienos jų aklai priešinasi, kitos bando 
sulaikyti jų negailestingą kišimąsi į socialinį audinį, trečios užsispy- 
rusios (arba naiviai) sveikina kiekvieną pažangos ženklą. Mes mato- 
me senosios tvarkos priešinimąsi, bejėgišką tradicijų kaustomos 
krikščionybės sutrikimą, lengvą ortodoksiškų ekonomistų, gražiai vi- 
sa tai paaiškinančių, triumfą. Tačiau artėjantis frontas po savęs palie- 
ka griuvėsius, o paskubomis suręstos gynybinės sienos griūva. 
Matome, kaip drauge su išlaisvinimu atėjo nauja vergovė, ir įvertina- 
me iššūkį, metamą mūsų amžiui. 

Ponas Polanyi nutolsta ir nuo dogmatikų, kaip Karlas Marxas, 
ir nuo reakcijos apologetų. Jam rūpi ekonominiai procesai, vykstan- 
tys moderniojoje civilizacijoje, tačiau jis nesiūlo jokio ekonominio 
determinizmo doktrinos. Jis įžvalgiai analizuoja konkrečią istorinę 
transformaciją, kai viena ekonominė sistema išstumia kitą. Tai įvy- 
ko ne todėl, kad visuomet svarbiausias yra ekonominis ryšys, bet 
todėl, kad šiuo (ir tik šiuo) atveju naujosios ekonomikos „ideali 
sistema“ negailestingai paneigė Žmogaus socialinį statusą. Jis su- 
maniai pasinaudoja kolonijinės sistemos ir pirmykščių Žmonių vi- 
suomenės, į kurią veržiasi pramonė, pavyzdžiais, kad parodytų ne 
tik tai, ką ši „ideali sistema“ reiškė jiems, bet ir tai, ką ji atnešė 
mums. „Šėtono girnoms"' nerūpėjo jokie žmonių poreikiai, išskyrus 
vieną, ir jos ėmė negailestingai malti pačią visuomenę. Štai kodėl 
žmogus turėjo atrasti visuomenę. Didžiausia tragedija, kurią atnešė 
Pramonės revoliucija, buvo ne pelno besivaikančių kapitalistų bešir- 
diškumas 1r godumas, nors jie ir buvo negailestingi, bet nekontro- 
liuojamos sistemos, vadinamos rinkos ekonomika, sukeltas socialinis 
niokojimas. Žmonės nesuvokė, ką reiškia visuomenės susitelkimas. 
Žmogaus dvasios gyvenimo šventovė buvo apiplėšta ir išniekinta. 
Nebuvo tikimasi, kad kils didžiulių problemų, susijusių su revoliu- 
cinių pokyčių socialine kontrole. Optimistinės filosofijos jos neįžvel- 
gė, trumparegiai filantropai, susimokę su galios interesais, ją slėpė, 
o išmintis dar nebuvo gimusi. 

Tačiau ponas Polanyi, pateikdamas šį teiginį, nežvelgia ilgesingai 
į kokią nors laimingesnę praeitį, jis negina reakcijos. Kelio atgal 
nėra, ir tokio kelio ieškojimas nėra išeitis. Mūsų amžius turi dar kartą 
patvirtinti esmines Žmogaus gyvenimo vertybes. Negalime atsisakyti 
individo laisvės principo, tačiau privalome jį sukurti iš naujo. Tradi- 
cijos mums nepadės, o jeigu jomis pasikliausime, būsime išduoti. 

Negalime kurti praeities visuomenės, net jeigu istorijos migla slepia 
nuo mūsų jos blogybes — savo visuomenę turime susikurti iš istorijos 
mokydamiesi to, ką sugebame išmokti. Tikriausiai tai darydami at- 
sižvelgsime į tai, kad žmogiškųjų įvykių priežastys yra pernelyg su- 
sipynusios viena su kita, ir net išmintingiausieji protai negali jų 
išnarplioti. Visuomet ateina laikas, kai turime pasitikėti savo vertybė- 
mis, kad atkaklios šiandieninio pasaulio jėgos galėtų išsilaisvinti ir 
siekti naujų tikslų. 

Tokia įkvepianti ir tokia gili knyga neišvengiamai sukels priešta- 
ravimų ir klausimų. Kai kas gali abejoti, ar rinkos ekonomikos vaid- 
muo toks jau absoliutus, ar sistemos logika buvo tokia negailestinga 
ir prikaustanti. Jie gali nesutikti su autoriumi, teigiančiu, kad „tau- 
tos ir žmonės tebuvo marionetės spektaklyje, ir jame neturėjo jo- 
kios galios“. Kai kam gali atrodyti, kad skirtingus „apsaugos“ būdus 
galima buvo vertinti skirtingai, ir jiems gali būti nejauku, kad tarifų 
šalininkas ir įstatymų leidėjas parodomi kaip kovos draugai. Ir taip 
toliau. Tačiau visi jie turi pripažinti viso teiginio nesugriaunamumą. 
Mes stovime prie naujo etapo ir tarsi po žemės drebėjimo žvelgia- 
me žemyn į sugriautas mūsų garbinamų dievų šventyklas. Mes ma- 
tome atsivėrusių pamatų silpnumą — tikriausiai dabar galime suvokti, 
kur ir kaip perstatyti institucinį statinį, kad jis atlaikytų pokyčių 
smūgius. 

Šiandien svarbiausia yra pamoka, kurią teks išmokti būsimųjų 
tarptautinių organizacijų kūrėjams. Ji parodo, kad tokių liberalių for- 
mulių, kaip „pasaulio taika per pasaulinę prekybą“, jau nepakaks. Jei 
pasitenkinsime tokiomis formulėmis, tapsime apgaulingo supaprasti- 
nimo aukomis. Nei nacionalinė, nei tarptautinė sistema negali būti 
reguliuojama automatiškai. Subalansuoti biudžetai, laisvas verslas, 
pasaulinė prekyba ir tarptautiniai atsiskaitymų rūmai bei valiutos 
neužtikrins tarptautinės taikos. Ją gali garantuoti tik visuomenė, o 
tarptautinę visuomenę reikia sukurti. Ir čia ekonominius reikalus turi 
kontroliuoti ir palaikyti institucinis statinys. 

Ši knyga skirta ne tik ekonomistui, nors teikia gilių minčių, ne 
tik istorikui, nors atveria naujus kelius, ne tik sociologui, nors 
padeda giliau suvokti, kas yra visuomenė, ne tik politologui, nors 
padeda permąstyti senus klausimus ir įvertinti senas doktrinas - ji 
skirta apsišvietusiam Žmogui, kuriam rūpi pagilinti savo sociolo- 
gijos žinias, kadangi kiekvienas Žmogus nori pažinti visuomenę, 

kurioje gyvena, krizes, kurios liko praeityje, ir krizes, kurios dar 
laukia. Jam gali naujai nušvisti gilesnis tikėjimas. Jis gali pakilti 
virš alternatyvų, kurios paprastai jam siūlomos — tik liberalizmas ir 
ne daugiau, tik visiškas kolektyvizmas arba nieko, visiškas indivi- 
dualizmas — kadangi visa tai kokią nors ekonominę sistemą pa- 
verčia aukščiausiu troškimu, tačiau tik tuomet, kai suvokiame 
visuomenės pirmumą, Žmonių tarpusavio priklausomybės darną — 
tik tuomet galime tikėtis perprasti mūsų laikų sudėtingumą ir priešta- 
ringumą. 


R. M. Maclveris 


I DALIS 


TARPTAUTINĖ SISTEMA 


1 skyrius 
ŠIMTO METŲ TAIKA 


Devynioliktojo amžiaus civilizacija žlugo. Ši knyga yra apie šio reiški- 
nio politines ir ekonomines priežastis bei apie jo sukeltą didžiąją 
transformaciją. 

Devynioliktojo amžiaus civilizacija rėmėsi keturiomis institucijo- 
mis. Pirmoji — tai galios pusiausvyros sistema, kuri ilgiau nei šimt- 
metį neleido įsiliepsnoti ilgam ir niokojančiam karui tarp didžiųjų 
valstybių. Antroji — tarptautinis aukso standartas, kuris simbolizavo 
unikalią pasaulio ekonomikos organizaciją. Trečioji buvo susiregu- 
liuojanti rinka, sukūrusi neregėtą materialinę gerovę. Ketvirtoji — li- 
berali valstybė. Klasifikuojant vienaip, dvi iš šių institucijų buvo 
ekonominės, dvi — politinės, o klasifikuojant kitaip, dvi buvo nacio- 
nalinės 17 dvi — tarptautinės. Visos jos atskleidžia būdingus mūsų 
civilizacijos bruožus. 

Iš visų šių institucijų lemiama buvo aukso standartas. Jo kriti- 
mas buvo tiesioginė katastrofų priežastis. Smunkant aukso stan- 
dartui, visos kitos institucijos bergždžiai buvo aukojamos jam 
išsaugoti. 

Tačiau sistemos versmė ir matrica buvo susireguliuojanti rinka. 
Būtent ši naujovė leido rastis specifinei civilizacijai. Aukso stan- 
dartas tebuvo bandymas vidaus rinkos sistemą perkelti į tarptautinę 
plotmę; galios pusiausvyros sistema buvo superstruktūra, pastatyta 
ant aukso standarto ir iš dalies dėka aukso standarto; liberali vals- 
tybė buvo susireguliuojančios rinkos kūrinys. Devynioliktojo amžiaus 
institucinės sistemos esmė glūdėjo rinkos ekonomiką reguliuo- 
Jančiuose įstatymuose. 

Mūsų tezė yra tokia: prisitaikančios rinkos idėja buvo akivaiz- 
di utopija. Tokia institucija negalėjo egzistuoti, kad nesunaikintų vi- 
suomenės žmogiškosios ir gamtiškosios esmės, — ji būtų fiziškai 
sunaikinusi žmogų, 0 jo aplinką pavertusi laukine. Visuomenė neišven- 
giamai ėmėsi priemonių apsiginti, tačiau visos jos trukdė susiregu- 
liuojančiai rinkai, dezorganizavo pramonės egzistavimą ir buvo dar 
vienas pavojus visuomenei. Būtent ši dilema rinkos sistemos plėtrą 
pavertė rutina ir galiausiai sugriovė ja grindžiamą socialinę organi- 
zaciją. 

Toks vienos didžiausių Žmonijos istorijos krizių paaiškinimas tu- 
rėtų atrodyti pernelyg paprastas. Negali būti nieko neišmintingesnio, 
kaip bandyti sumenkinti civilizaciją, jos esmę ir moralinį veidą iki 
griežto ir patvirtinto institucijų skaičiaus, pasirinkti vieną jų kaip 
pagrindinę ir toliau įrodinėti, kad civilizacija neišvengiamai susinai- 
kins dėl kokios nors techninės savo ekonominės organizacijos savy- 
bės. Civilizacijos, kaip ir pats gyvenimas, atsirado tarpusavyje veikiant 
daugeliui nepriklausomų veiksnių, kurių paprastai negalima priskirti 
ribotoms institucijoms. Bandyti suvokti civilizacijos žlugimo institu- 
cinį mechanizmą gali būti beviltiška. 

Tačiau būtent tai mes bandysime padaryti, sąmoningai derindami 
savo tikslą su šio reiškinio nepaprastu išskirtinumu. Devynioliktojo 
amžiaus civilizacijos unikalumas glūdėjo jo pagrinde — konkrečiame 
instituciniame mechanizme. 

Joks paaiškinimas nėra pakankamas, jeigu neatsižvelgsime į ka- 
taklizmų staigumą. Įvykių srautas griūte griūva ant Žmonijos, tarsi 
kaitos jėgos visą šimtmetį būtų buvusios užgniaužtos. Pasaulio socia- 
linės transformacijos viršūnė — dar neregėti karai, kuriuose daugybė 
valstybių žlunga, ir iš kraujo jūros kyla naujos imperijos. Tačiau šie 
demoniškos prievartos faktai tiesiog įplukdomi į greitą, tylią pasikei- 
timų srovę, kuri praryja praeitį, lyg ši tebūtų vilnis vandens paviršiu- 
je. Išsami katastrofos analizė turi apimti ir audringus veiksmus, ir 
ramų išnykimą. 

Ši knyga nėra istorinis darbas, mes ieškome ne įtikinamos iški- 
lių įvykių sekos, bet, remdamiesi žmonių institucijomis, norime 
paaiškinti jų eigą. Svarstysime praeities įvykius tik todėl, kad jų švie- 
soje pamatytume dabartį, išsamiai analizuosime lemiamus etapus ir 
beveik visiškai nepaisysime juos jungiančių laiko atkarpų. Siekdami 
šio vienintelio tikslo, nukrypsime į įvairių disciplinų sritis. 

Pirmiausia aptarsime tarptautinės sistemos žlugimą. Bandysime 
parodyti, kad galios pusiausvyros sistema negali užtikrinti ramybės, 
jeigu jos pagrindas — pasaulio ekonomika — smunka. Tai paaiškina 
įvykusio lūžio staigumą, nesuvokiamą nykimo greitį. 

Mūsų civilizacijos žlugimas gal ir sutapo su pasaulio ekonomikos 
smukimu, tačiau ne jis ją sukėlė. Žlugimo šaknys glūdi senesnėje 
negu šimtmetis praeityje — tame socialiniame 1r ekonominiame per- 
versme, iš kurio Vakarų Europoje ir kilo susireguliuojančios rinkos 
idėja. Mūsų laikais šis rizikingas žygis baigėsi ir užvertė išraiškingą 
pramoninės civilizacijos puslapį. 

Knygos pabaigoje kalbėsime apie mechanizmus, valdžiusius mū- 
sų laikų socialinius ir nacionalinius pokyčius. Kalbant plačiau mums 
atrodo, kad dabartinę žmogaus būklę galima paaiškinti institucinėmis 
krizės priežastimis. 

Devynioliktajame amžiuje gimė negirdėtas Vakarų civilizacijos 
metraščiuose reiškinys — šimto metų taika, trukusi nuo 1815 iki 
1914 metų. Neskaitant Krymo karo, kuris buvo labiau kolonijinis, 
Anglija, Prancūzija, Prūsija, Austrija, Italija ir Rusija kariavo viena 
su kita iš viso vos aštuoniolika mėnesių. Palyginę atitinkamus skaičius 
per ankstesnius du šimtmečius matome, kad jos į karus buvo įsivė- 
lusios po šešiasdešimt-septyniasdešimt metų kiekvieną šimtmetį. 
Tačiau netgi aršiausias konfliktas — 1870-1871 metų Prancūzijos 1r 
Prūsijos karas — tęsėsi mažiau negu metus, o nugalėtoji šalis galėjo 
sumokėti iki šiol negirdėtą kontribuciją ir nesukelti sumaišties valiu- 
tų kursuose. 

Šio pragmatiško pacifizmo triumfo priežastis anaiptol nebuvo tai, 
jog nebūta rimtų priežasčių konfliktui. Šią taikos procesiją didžiosio- 
se imperijose lydėjo nuolatiniai išorinių ir vidinių sąlygų pokyčiai. 
Pirmojoje šimtmečio pusėje pilietiniai karai, revoliucinės 1r kontrre- 
voliucinės intervencijos buvo kasdienybė. Ispanijoje šimtas tūkstančių 
karių, vadovaujami kunigaikščio d'Angouleme'o, šturmavo Kadisą, 
Vengrijoje revoliucija grasino nugalėti patį imperatorių ir buvo įveik- 
ta tik Rusijos armijos, kovojusios Vengrijos žemėje. Ginkluotos 
intervencijos Vokietijos valstybėse, Belgijoje, Lenkijoje, Danijoje ir 
Venecijoje rodė Šventosios Sąjungos buvimą. Antrojoje šimtmečio 
pusėje buvo išlaisvintos pažangios varomosios jėgos: Osmanų, Egip- 
to ir Šerifų imperijos suskilo arba buvo suskaldytos, puolančios ar- 
mijos privertė Kiniją atverti duris užsieniečiams, ir vienu milžinišku 

mostu buvo padalytas Afrikos kontinentas. Tuo metu pasaulinės 
reikšmės įgijo dvi galybės: Jungtinės Valstijos ir Rusija. Susivienijo 
Vokietija ir Italija, o Belgija, Graikija, Rumunija, Bulgarija, Serbija 
ir Vengrija pasaulio žemėlapyje užėmė arba atgavo savo vietą kaip 
suverenios valstybės. Industrinės civilizacijos žygį į išsekusių kultūrų 
ar primityvių tautų valdas lydėjo beveik nenutrūkstama atvirų karų 
vora. Rusijos užkariavimai Vidurio Azijoje, nesuskaičiuojami Angli- 
jos karai Indijoje 1 Afrikoje, Prancūzijos žygiai Egipte, Alžyre, Tu- 
nise, Sirijoje, Madagaskare, Indokinijoje ir Siame tarp didžiųjų 
valstybių sukūrė problemų, kurias išspręsti buvo įmanoma tik jėga. 
Tačiau visi šie konfliktai buvo lokaliniai, o kitus nesuskaičiuojamus 
smurtinius perversmus sutramdydavo bendros pastangos arba, įsikišus 
didžiosioms valstybėms, būdavo pasiekiamas kompromisas. Kad ir 
kaip keitėsi metodai, rezultatas buvo tas pats. Pirmojoje šimtmečio 
pusėje konstitucionalizmas buvo uždraustas, o laisvė slopinama var- 
dan taikos, tačiau antrojoje pusėje maištingiems despotams konstitu- 
cijas įsiūlė verslininkiški bankininkai. Taigi nuolat kintančių ideologijų 
sąlygomis, kartais vardan pažangos ir laisvės, kartais naudojantis sosto 
ar altoriaus valdžia, kartais — akcijų birža ar čekių knygele, kartais — 
korupcija ar kyšininkavimu, kartais — moraliniais argumentais ir švie- 
tėjiškomis idėjomis, kartais puolimu ar ginklo jėga buvo pasiektas 
vienas ir tas pats rezultatas — išsaugota taika. 

Šis beveik stebuklingas reiškinys atsirado dėka galios pusiausvy- 
ros, kuri šiuo atveju atnešė įprastomis sąlygomis jai nebūdingą rezul- 
tatą. Paprastai šios pusiausvyros rezultatas visiškai kitoks — ji išsaugo 
dalyvaujančias galias; faktiškai ji reiškia, kad trys ar daugiau vienetų, 
gebančių išreikšti galią, visuomet elgiasi taip, kad silpnesniųjų galios 
susivienytų ir neleistų didėti stipriausiojo galiai. Visuotinės istorijos 
eigoje galios pusiausvyra veikė valstybėse, kurių nepriklausomybei 
išsaugoti ji ir buvo skirta. Tačiau šį tikslą ji pasiekė tik per nenutrūks- 
tamą besikeičiančių partnerių karą. Toks pavyzdys gali būti senovės 
Graikija ir Šiaurės Italijos miestai-valstybės — karai tarp vis kitų ko- 
vojančių grupuočių ilgus metus padėjo išlaikyti tų valstybių nepri- 
klausomybę. Tas pats principas daugiau negu du šimtmečius saugojo 
Miunsterio ir Vestfalijos sutarties (1648) laikų Europą sudarančių 
valstybių suverenitetą. Praėjus septyniasdešimt penkeriems metams, 
Utrechto sutarties signatarės, oficialiai pripažinusios šį principą, įkū- 
nijo jį sistemoje, ir taip tiek stipriesiems, tiek ir silpniesiems suteikė 

abipusių išlikimo su karo pagalba garantijų. Faktas, kad devyniolik- 
tąjį amžių tas pats mechanizmas atnešė taiką, yra klausimas, į kurį 
atsakyti turėtų istorikai. 

Pripažįstame, kad visiškai naujas veiksnys buvo begalinis tai- 
kos troškimas. Tradiciškai toks poreikis buvo už valstybinės sis- 
temos interesų ribų. Taika su visomis savo amatų ir menų 
grožybėmis priklausė gyvenimo pagražinimams. Bažnyčia gali 
melsti taikos kaip meldžia gausaus derliaus, tačiau valstybei ji vis 
dėlto patartų imtis ginkluotos intervencijos. Vyriausybės aukojo 
taiką suverenumo ir saugumo vardan, tai yra tokiems tikslams, 
kuriuos pasiekti galima tik kraštutinėmis priemonėmis. Nedaug 
dalykų buvo laikoma nuostolingesniais visuomenei už jos viduje 
egzistuojantį organizuotą taikos siekimą. Netgi aštuonioliktojo 
amžiaus pabaigoje J. J. Rousseau priekaištavo prekybininkams, 
kad šiems trūksta patriotizmo, kadangi įtarė juos taiką vertinant 
labiau už laisvę. 

Po 1815 m. viskas staiga visiškai pasikeitė. Prancūzijos revo- 
liucijos atgarsiai sustiprino Pramonės revoliucijos kilimą ir taikų 
verslą padarė universaliu interesu. Metternichas skelbė, kad Europos 
žmonės nori taikos, o ne laisvės. Gentzas patriotus vadino naujaisiais 
barbarais. Jų teiginius patvirtino ir naujausių populiarių kariavimo 
būdų žiaurumas, ir neįtikėtinai išaugusi taikos vertė užgimstančiose 
ekonomikose. 

Naujojo „taikos intereso“ skelbėjai, kaip įprasta, buvo tie, kurie 
1š jo gavo naudos — dinastijos atstovų feodalų kartelis, kurių patri- 
moniškai padėčiai kėlė grėsmę per žemyną besiritanti revoliucinė 
patriotizmo banga. Taigi Šventoji Sąjunga beveik trečdalį amžiaus 
buvo jėga, verčianti laikytis aktyvios taikos politikos ir šios politi- 
kos ideologinė paskata; jos kariuomenės siautė po Europą slopinda- 
mos mažumas ir engdamos daugumas. Nuo 1846 m. iki maždaug 
1871 m. — „vieno painiausių ir turtingiausių įvykių ketvirčio amžiaus 
Europos istorijoje“! — taika buvo ne taip saugiai įsitvirtinusi, ir 
slūgstanti reakcijos jėga susidūrė su didėjančia industrializmo jėga. 
Ketvirtį amžiaus po Prancūzijos-Prūsijos karo matome atgaivintą 
taikos interesą, kuriam atstovavo naujasis galingas darinys - Euro- 
pos Koncertas. 


' Sontag R.J., European Diplomatic History, 1871-1932, 1933. 

Tačiau interesai, kaip ir ketinimai, neišvengiamai lieka platoniški, 
jeigu kokios nors socialinės priemonės neperkelia jų į politiką. Žvel- 
giant paviršutiniškai, tokio realizacijos įrankio trūko: ir Šventoji Są- 
junga, ir Europos Koncertas galiausiai tebuvo nepriklausomų suverenių 
valstybių grupuotės, pavaldžios galios pusiausvyrai ir jos karo me- 
chanizmui. Kaipgi buvo išsaugota taika? 

Tiesa, bet kokia galios pusiausvyros sistema bando užkirsti ke- 
lią karams, kylantiems iš vienos nacijos nesugebėjimo numatyti ga- 
lių persigrupavimo, kuris yra jos pastangų pakeisti savo status guo, 
rezultatas. Gerai žinomas pavyzdys: 1895 m. Bismarckas, įsikišus 
Rusijai ir Britanijai, atšaukė kampaniją prieš Prancūziją (Austrijos 
parama Prancūzijai buvo savaime suprantama). Tuo metu Europos 
Koncertas suveikė prieš Vokietiją, ir ši liko izoliuota. 1877-1878 
metais Vokietija negalėjo užkirsti kelio Rusijos-Turkijos karui, tačiau 
jai pavyko jį lokalizuoti, kadangi tam pritarė Anglija, kuri pavydėjo 
dėl rusų žengimo į Dardanelus; Vokietija ir Anglija rėmė Turkiją 
prieš Rusiją — ir taip buvo išsaugota taika. Berlyno kongrese buvo 
pradėtas ilgalaikis planas Osmanų imperijos valdoms Europoje lik- 
viduoti, ir tai sutrukdė kilti karams tarp didžiųjų valstybių, nepai- 
sant visų po to įvykusių status guo pokyčių, kadangi šalys 1š anksto 
galėjo žinoti, su kokiomis jėgomis susitiks mūšyje. Šiais atvejais 
taika buvo sveikintinas šalutinis galios pusiausvyros sistemos pro- 
duktas. 

Kartais karų buvo išvengiama pašalinant jų priežastis, jei Žai- 
dime dalyvaudavo tik mažosios valstybės. Mažąsias nacijas su- 
stabdydavo 1r neleisdavo joms trikdyti status guo, kad nekiltų karas. 
1831 m. olandų invazija į Belgiją galiausiai neutralizavo šią šalį. 
1855 m. buvo neutralizuota Norvegija. 1867 m. Olandija Prancū- 
Zijai pardavė Liuksemburgą; Vokietija užprotestavo, ir Liuksem- 
burgas buvo neutralizuotas. 1856 m. buvo paskelbta, kad Osmanų 
imperijos vientisumas yra esminis dalykas norint išlaikyti pusiau- 
svyrą Europoje, 1r Europos Koncertas ėmėsi išsaugoti tą imperiją. 
Po 1878 metų, kai jos dezintegracija buvo laikoma tos pusiausvy- 
ros esminiu dalyku, suskaldymas įvyko taip pat tvarkingai, nors 
abiem atvejais sprendimas kelioms mažoms tautoms reiškė gyve- 
nimą arba mirtį. Tarp 1852 1r 1863 metų Danija, o tarp 1851 ir 
1856 metų Vokietijos valstybė grasino suardyti šią pusiausvyrą — 
visais atvejais mažosios valstybės buvo priverstos nusileisti. Šiais 

atvejais veiksmų laisve, kurią jiems suteikė sistema, didžiosios 
valstybės pasinaudojo siekdamos bendro intereso, šiuo atveju — 
taikos. 

Tačiau tai visiškai nepanašu į tai, kad karų išvengta laiku išaiški- 
nus jėgų išsidėstymą arba įbauginus mažąsias valstybes tokio reiški- 
nio, kaip Šimto metų taika, didybe. Tarptautinė pusiausvyra gali 
sugriūti dėl nesuskaičiuojamos daugybės priežasčių — nuo valdovų 
meilės nuotykių iki upės Žiočių užteršimo, nuo teologinės kontrover- 
sijos iki technologinės intervencijos. Netgi turto ir gyventojų skaičiaus 
didėjimas arba jų mažėjimas gali paskatinti veikti politines jėgas, o 
išorinė pusiausvyra neišvengiamai atspindės vidinę. Net organizuota 
galios pusiausvyros sistema gali garantuoti taiką be nuolatinės karo 
grėsmės, jeigu ji tiesiogiai veiks tuos vidinius veiksnius ir neleis 
suardyti pusiausvyros in statu nascendi. 

Šventoji Sąjunga savo tikslą įsigudrino pasiekti tam tikromis prie- 
monėmis. Europos karaliai ir aristokratai suformavo giminystės inter- 
nacionalą, o Romos Katalikų Bažnyčia aprūpino juos savanoriais 
valstybės tarnautojais nuo žemiausio iki aukščiausio Pietų ir Centri- 
nės Europos socialinio laiptelio. Hierarchai pagal kraujo ryšius ir iš 
malonės buvo įtraukti į veiksmingą valdymo aparatą, kurį, kad kon- 
tinente būtų užtikrinta taika, reikėjo tik papildyti jėga. 

Tačiau jį pakeitęs Europos Koncertas neturėjo tų feodalinių ir 
dvasininkiškų čiuptuvų, geriausiu atveju jis tebuvo laisva federacija, 
kurios su Metternicho šedevru negalima buvo net lyginti. Valstybių 
susitikimai buvo šaukiami tik itin retomis progomis, 0 jų įtarumas 
suteikė daug erdvės įvairiausioms intrigoms, priešpriešinėms srovėms 
1r diplomatiniam sabotažui. Bendri karo veiksmai tapo labai reti. Tačiau 
ką Šventoji Sąjunga su savo visiška minties ir tikslo vienove galėjo 
pasiekti tik dažnomis karinėmis intervencijomis, tą miglotas darinys, 
vadinamas Europos Koncertu, pasiekė kur kas rečiau 1mdamasis ag- 
resyvios karinės jėgos. Kad išsiaiškintume šį stulbinantį reiškinį, tu- 
mme ieškoti kažkokio neatskleisto galingo instrumento, veikiančio 
kitokiomis sąlygomis; jis atliko dinastijų ir vyskupijų vaidmenį ir 
taikos interesą padarė veiksmingą. Tas anonimiškas veiksnys buvo 
haute finance (aukštieji finansai). 

Iki šiol nebuvo atlikta išsamaus devynioliktojo amžiaus tarptau- 
tinės bankininkystės tyrimo. Ši paslaptinga institucija vargu ar atsi- 
rado iš politinės ir ekonominės mitologijos kiaroskuro (šviesos ir 

šešėlių žaismo). Kai kam atrodė, kad tai tebuvo vyriausybių įran- 
kis, kitiems — kad vyriausybės buvo jos nenumaldomo naudos troški- 
mo instrumentas, tretiems — tarptautinės nesantaikos sėjėja, dar 
kitiems — moteriško kosmopolitizmo mechanizmas, sekinantis vy- 
riškų valstybių stiprybę. Visi buvo šiek tiek teisūs. Haute finance, 
institucija sui generis, būdinga devynioliktojo amžiaus trečiajai da- 
liai ir pirmajam dvidešimtojo amžiaus trečdaliui, funkcionavo kaip 
pagrindinis ryšys tarp valstybės ir to periodo pasaulinės politinės 
bei ekonominės sandaros. Ji teikė priemones tarptautinės taikos sis- 
temai, veikusiai su didžiųjų valstybių pagalba, tačiau kurių pačios 
valstybės nebūtų galėjusios nei sukurti, nei išlaikyti. Europos 
Koncertas veikė tik tam tikrais tarpais, o haute finance nuolatos 
funkcionavo kaip pati lanksčiausia agentūra. Nepriklausoma nuo 
jokių, netgi pačių galingiausių valdžių, ji palaikė ryšius su jomis 
visomis, nepriklausoma nuo centrinių bankų, netgi nuo Anglijos 
banko, ji buvo glaudžiai su jais susijusi. Finansus ir diplomatiją 
siejo glaudūs ryšiai, ir niekas nebūtų net svarstęs didelių planų — 
taikių ar karinių, neįsitikinęs kitos šalies finansų ar diplomatijos 
gera valia. Tačiau visuotinės taikos išsaugojimo paslaptis neabejo- 
tinai glūdėjo tarptautinių finansų būklėje, organizavime ir metodi- 
koje. 

Šios nepaprastos institucijos personalas ir motyvai suteikė jai 
statusą, kurio šaknys glūdėjo privačios sferos griežtuose verslo i1n- 
teresuose. Rothschildai nebuvo pavaldūs kuriai nors vienai vyriau- 
sybei — kaip šeima, jie įkūnijo abstraktų internacionalizmo principą, 
buvo lojalūs firmai, kurios geras vardas sparčiai augančioje pasau- 
lio ekonomikoje buvo vienintelis viršnacionalinis ryšys tarp politi- 
nės vyriausybės ir pramonės. Galiausiai jų nepriklausomybės šaltinis 
buvo laikotarpis, reikalavęs turėti suverenų agentą, kuris kontro- 
liuotų ir valstybės veikėjų, ir tarptautinio investuotojo pasitikėjimą; 
būtent šį gyvybinį poreikį beveik tobulai tenkino metafizinis žydų 
bankininkų dinastijos ekstrateritoriškumas Europos sostinėse. Jie bu- 
vo bet kas, tik ne pacifistai, savo turtus susikrovę finansuodami 
karus, nepasidavę jokioms moralinėms nuostatoms, neprieštarau- 
Jantys jokiems mažiems, trumpiems ar lokaliniams karams. Tačiau 


* Fels H., Europe, the World's Banker, 1870 - 1914, 1930. Darbas, kurio teksto 
mes dažnai laikėmės. 

jų verslui trukdytų karas tarp didžiųjų galybių, jeigu jis įsibrautų į 
sistemos monetarinius pamatus. Faktų logika liepė jiems išlaikyti tai- 
kos rekvizitus visose revoliucinėse pertvarkose, kurias pergyveno pla- 
netos tautos. 

Kaip organizacija, haute finance buvo sudėtingiausios kada nors 
žmonijos istorijoje sukurtos institucijos branduolys. Kad ir kokie lai- 
kini, formų ir priemonių įvairove jie prilygo katalikybei. Be tarptau- 
tinio centro — Aaute finance siaurąja Žodžio prasme — buvo dar 
pustuzinis nacionalinių centrų, gyvuojančių kartu su savo bankais ir 
vertybinių popierių biržomis. Tarptautinė bankininkystė neapsiribojo 
vyriausybių finansavimu, jų karo ir taikos žygiais, ją sudarė investi- 
cijos į pramonę ir bankus, ilgalaikės paskolos viešosioms ir privačioms 
korporacijoms užsienyje. Nacionaliniai finansai buvo mikrokosmo- 
sas. Vien Anglijoje veikė pusšimtis įvairių bankų, o ir Prancūzijos bei 
Vokietijos bankų struktūra buvo specifinė. Visose šiose šalyse iždo 
veikla ir jo ryšiai su privačiu finansų pasauliu buvo stulbinamai ir 
subtiliai skirtingi. Pinigų rinkose veikė komercijos įstatymai, buvo 
pripažįstami užsienio įstatymai, veikė grynai finansiniai dėsniai, sąs- 
kaitos iki pareikalavimo ir kitokios biržų maklerių priemonės. Dar 
didesnės įvairovės įnešė daugybė nacionalinių grupių ir asmenybių, 
kiekviena su savo prestižu ir padėtimi, autoritetu ir lojalumu, turi- 
mais pinigais ir kontaktais, patronažu ir socialine aura. 

Haute finance nebuvo planuoti kaip taikos instrumentas, tos funk- 
cijos jiems teko atsitiktinai, kaip pasakytų istorikai, o sociologai tai 
pavadintų parankumo dėsniu. Žlaute finance motyvas buvo pelnas, 
o norint jį gauti, reikėjo laikytis išvien su vyriausybėmis, kurių 
tikslas buvo taika ir pergalė. Šiame etape drąsiai galime nepaisyti 
skirtumų, buvusių vyriausybėse tarp politinės ir ekonominės galios, 
ekonominių ir politinių tikslų, tiesą sakant, šio periodo nacionalinė- 
se valstybėse toks atskyrimas buvo beveik nerealus, kad ir kokie 
būtų tikslai, vyriausybės jų siekė naudodamos: ir didindamos nacio- 
nalinę galią. Antra vertus, haute finance struktūra ir personalas bu- 
vo tarptautinis ir būtent todėl šiek tiek priklausomas nuo nacionalinės 
organizacijos. Haute finance, kaip centras, skatinantis bankininkus 
dalyvauti sindikatuose ir konsorciumuose, investuojančiose grupė- 
se, užsienio paskolose, finansų kontrolėje bei kitose ambicingose 
transakcijose, buvo priverstas siekti bendradarbiauti su nacionali- 
niais bankais, nacionaliniu kapitalu ir nacionaliniais finansais. Nors 

nacionaliniai finansai paprastai mažiau negu nacionalinė pramonė 
tarnavo valdžiai, tačiau ir to pakako, kad tarptautiniai finansai 
norėtų palaikyti ryšius su pačiomis vyriausybėmis. Tačiau tiek, 
kiek dėl savo padėties ir personalo, savo privataus turto ir ryšių 
jie iš tiesų buvo nepriklausomi nuo kokios nors vyriausybės, ga- 
lėjo tarnauti naujam interesui, kuris neturėjo jokios specifinės sa- 
vo institucijos, kadangi ir nebuvo tokios, ir kuris, nepaisant to, 
buvo gyvybiškai svarbus bendruomenei: tai buvo taika. Ne taika 
bet kokia kaina, netgi ne taika kokio nors taiką sudarančio ele- 
mento kaina, suverenumo, teisėtos šlovės ar būsimųjų valstybių 
siekių kaina, tačiau vis dėlto kaina, jeigu ji buvo įmanoma be 
tokių aukų. 

Ne kitaip. Valdžia buvo aukščiau už pelną. Kad ir kaip glaudžiai 
buvo susipynusios šios sritys, būtent karas nustatė verslo dėsnius. 
Pavyzdžiui, nuo 1870 metų Prancūzija ir Vokietija buvo priešai. Tačiau 
tai neužkirto kelio neįpareigojantiems tarpusavio sandoriams. Sie- 
kiant laikinų tikslų, buvo sudarinėjami bankų sindikatai, Vokietijos 
investicijų bankai privačiai investuodavo į įmones užsienyje, ir tai 
nebuvo atspindima finansinėse ataskaitose, trumpalaikių paskolų rin- 
koje Prancūzija diskontavo vekselius ir teikė trumpalaikes paskolas 
už užstatą ar trumpalaikius komercinius vekselius, buvo tiesiogiai 
mnvestuojama kaip, pavyzdžiui, geležies ir rūdos susijungimo atveju 
arba Thysseno gamyklos Normandijoje atveju, tačiau tokios investi- 
cijos Prancūzijoje buvo ribojamos ir leidžiamos tik kai kuriuose re- 
gionuose; jas nuolat kritikavo ir nacionalistai, ir socialistai, tiesioginės 
investicijos buvo dažnesnės kolonijose — toks pavyzdys galėtų būti 
Vokietijos atkaklios pastangos užsitikrinti aukštos klasės geležies rū- 
dą Alžyre arba Vokietijos dalyvavimo Maroko įvykiuose istorija. 
Tačiau nenuginčijamas faktas yra tai, kad po 1870 m. nebuvo panai- 
kintas draudimas Paryžiaus biržoje prekiauti Vokietijos vertybiniais 
popieriais, Prancūzija „paprasčiausiai nenorėjo rizikuoti, kad skolinto 
kapitalo jėga“? atsisuktų prieš ją pačią. Austrija taip pat buvo įtarti- 
na, o 1905-1906 m. Maroko krizės metu draudimas buvo taikomas 
1 Vengrijai. Finansiniai sluoksniai Paryžiuje prašė leisti prekiauti 
Vengrijos vertybiniais popieriais, tačiau pramoniniai sluoksniai rėmė 
tvirtą vyriausybės nusiteikimą prieš bet kokias koncesijas galimam 


3 Feis H., op. Cit. , p. 201. 

kariniam priešininkui. Politinės diplomatinės varžybos tęsėsi. Vy- 
rniausybės vetavo bet kokį žingsnį, kuris galėjo padidinti menamą 
priešininko galią. Iš paviršiaus dažnai atrodė, jog konfliktas jau nu- 
slopintas, tačiau vidiniai sluoksniai žinojo, kad jis yra nustumtas dar 
giliau, į po draugišku paviršiumi slepiamus taškus. 

Pažvelkime į Vokietijos ambicijas Rytuose. Ir čia susipynė poli- 
tika ir finansai, tačiau viršus buvo politikos. Po ketvirtį amžiaus tru- 
kusių grėsmingų peštynių 1914 m. birželį Vokietija ir Anglija pasirašė 
sutartį dėl Bagdado geležinkelio — per vėlai, kaip buvo kartojama, 
kad būtų užkirstas kelias Didžiajam karui. Tačiau kiti tvirtino, kad, 
priešingai, sutarties pasirašymas liudijo, jog karą tarp Anglijos ir 
Vokietijos sukėlė ne ekonominio ekspansionizmo konfliktas. Sutartis 
neišsprendė pagrindinio klausimo. Vokietija negalėjo tiesti savo ge- 
ležinkelio linijos toliau Basros be Britanijos vyriausybės sutikimo, o 
ekonominės sutarties zonos neišvengiamai žadėjo koliziją ateityje. 
Tuo tarpu didžiosios valstybės ruošėsi Didžiajai dienai, kuri išaušo 
anksčiau negu jos tikėjosi.“ 

Tarptautiniai finansai turėjo įveikti konfliktuojančias didžiųjų ir 
mažųjų valstybių ambicijas ir intrigas. Finansinio pasaulio planams 
trukdė diplomatiniai manevrai, jų ilgalaikės investicijos buvo stu- 
miamos į pavojų, o konstruktyvios pastangos varžomos politinio 
sabotažo ir užkulisinės obstrukcijos. Nacionalinės bankinės organi- 
zacijos, be kurių jis buvo bejėgis, dažnai veikė kaip savo vyriausy- 
bių bendrininkės, ir joks planas, kuriame iš anksto nebuvo numatytas 
dalyvių grobis, nebuvo saugus. Tačiau finansų valdžia dažnai buvo 
ne dolerio diplomatijos auka, o gaunanti iš jos naudos, kadangi ši 
diplomatija aksominei finansų pirštinei suteikdavo plieninės stipry- 
bės. Kad verslas būtų sėkmingas, prieš silpnesnes šalis reikėjo ne- 
gailestingai naudoti jėgą, papirkinėti atsilikusią administraciją, o 
siekiant tikslų — naudoti visokias priemones, įprastas kolonijinėms 
1r pusiau kolonijinėms džiunglėms. Vis dėlto haute finance funkcijų 
paskirtis — vengti karų. Didžioji dalis vyriausybės vertybinių popie- 
rių savininkų, kitų investuotojų ir prekybininkų tokiuose karuose 
pralaimėtų pirmiausia, ypač jeigu būtų paliestos valiutos. Haute 
Jinance daroma įtaka didžiosioms valstybėms buvo nekintamai pa- 
lanki Europos taikai. Ši įtaka buvo efektyvi tiek, kiek pačios vy- 

riausybės priklausė nuo bendradarbiavimo keliomis kryptimis. Taigi 
nebuvo nė vieno atvejo, kad Europos Koncerto tarybose nebūtų 
atstovaujama taikos interesui. Jeigu tai pridėsime prie visų valstybių, 
kuriose prigijo investavimo tradicija, vis stiprėjančio taikos intereso 
baisi naujovė — ginkluota tuzinų praktiškai mobilizuotų valstybių tai- 
ka — galėjo sklandyti Europoje nuo 1871 iki 1914 metų ir nesukelti 
visuotinio sukrėtimo. 

Finansai veikė kaip galingas moderatorius daugelio mažesnių 
suverenių valstybių tarybose ir politikoje — tai buvo vienas jų 
įtakos kanalų. Paskolos, paskolų atnaujinimas, grindžiamas pasi- 
tikėjimu, o pasitikėjimas — geru elgesiu. Kadangi konstitucinės 
vyriausybės (į nekonstitucines buvo žvelgiama nepalankiai) el- 
gesys atsispindi biudžete, o valiutos vertė užsienyje negali būti 
atsiejama nuo biudžeto palankaus vertinimo, valstybėms skolinin- 
kėms buvo rekomenduojama uoliai stebėti savo valiutų keitimo 
kursus ir vengti politikos, kuri galėtų daryti neigiamą įtaką 
biudžetui. Ši naudinga maksima tapo nenuginčijama veiklos tai- 
sykle, valstybėms pripažinus aukso standartą, kuris iki minimumo 
sumažino leistinus svyravimus. Aukso standartas ir konstituciona- 
lizmas buvo tos priemonės, kurios Londono balsą leido girdėti 
visose mažesnėse valstybėse, priėmusiose šiuos simbolius ir pri- 
pažinusiose naująją tarptautinę tvarką. Pax Britannica savo įtaką 
išlaikė kartais grėsminga sunkiųjų laivo patrankų ramybe, tačiau 
dažniausiai — laiku nutraukdama giją tarptautiniame monetarinia- 
me tinkle. 

Haute finance įtaka ryškėjo ir neoficialiai tvarkant didžiulių pu- 
siau kolonijinių regionų finansus visame pasaulyje, įskaitant ir nyks- 
tančias islamo imperijas lengvai užsiliepsnojančiuose Artimuosiuose 
Rytuose bei Šiaurės Afrikoje. Būtent čia įprastas finansininkų darbas 
buvo susijęs su subtiliais veiksniais, sudarančiais vidinės tvarkos pa- 
grindą, ir de facto administravo tuos neramius regionus, kuriuose 
taika buvo itin pažeidžiama. Juose buvo galima užtikrinti daugybės 
ilgalaikėms kapitalo investicijoms būtinas sąlygas beveik neįveikia- 
mų kliūčių akivaizdoje. Geležinkelių tiesimo Balkanuose, Anatoli- 
Joje, Sirijoje, Persijoje, Egipte, Maroke ir Kinijoje istorijos liudija 
apie ištvermę ir kvapą gniaužiančius posūkius, primenančius pa- 
našius žygdarbius Šiaurės Amerikos kontinente. Didžiausias pavo- 
jus, tykojęs Europos kapitalistų, buvo ne technologinės ar finansinės 

nesėkmės, bet karas — ne karas tarp mažų nacijų (jas buvo galima 
lengvai izoliuoti), ne didžiosios valstybės karas prieš mažą valstybę 
(dažnas ir neretai patogus įvykis), bet karas tarp pačių didžiųjų vals- 
tybių. Europa nebuvo tuščias kontinentas — tai buvo milijonų senų ir 
naujų tautų namai, ir kiekvienas naujas geležinkelis turėjo skintis 
kelią pro įvairaus tvirtumo sienas, kurios nuo to susidūrimo galėjo 
arba nepataisomai susilpnėti, arba nepaprastai sustiprėti. Tik geležiniai 
finansų gniaužtai ant atsilikusių valstybių sugniuždytų vyriausybių 
galėjo padėti išvengti katastrofos. Kai Turkija nevykdė savo finan- 
sinių įsipareigojimų, iš karto įsiplieskė karinis konfliktas, kuris tęsė- 
si nuo 1876 iki 1878 metų, kol buvo pasirašyta Berlyno sutartis. Po 
to taika išsilaikė trisdešimt šešerius metus. Šią stulbinančią taiką įgy- 
vendino 1881 m. Muharremo dekretas, kuriuo Konstantinopolyje bu- 
vo įsteigtas Dette Ottomane. Haute finance atstovai buvo įpareigoti 
administruoti beveik visus Turkijos finansus. Daug kartų jie rado 
kompromisų tarp valstybių, neleido Turkijai pačiai susikurti sunku- 
mų, ir visuomet tarnavo kreditorių bei, jei tai apskritai įmanoma, 
kapitalistų, mėginusių gauti pelno toje šalyje, piniginiams interesams. 
Šią užduotį sunkino tai, kad Skolos komisija (Debt Commission) ne- 
buvo institucija, atstovaujanti privatiems kreditoriams — tai buvo Eu- 
ropos viešosios teisės institucija, kurioje Aaute finance buvo 
atstovaujami tik neoficialiai. Tačiau būtent ši amfibiška padėtis leido 
sujungti politinę ir ekonominę to amžiaus sandarą. 

Prekyba tapo susijusi su taika. Praeityje prekybos organizavimas 
buvo kariškas 1r kovingas: prekyba buvo pirato, klajūno, ginkluoto 
karavano, medžiotojo, pėdsekio, su kardu ateinančio pirklio, ginkluo- 
to miestų plėšiko, nuotykių ieškotojo, plantatoriaus ir konkistadorų, 
žmonių medžiotojų ir prekiautojų vergais, kolonijinių armijų ir privi- 
legijuotųjų kompanijų palydovė. Dabar visa tai buvo pamiršta. Pre- 
kyba priklausė nuo tarptautinės monetarinės sistemos, kuri negalėjo 
funkcionuoti vykstant karui. Jai reikėjo taikos, ir didžiosios valstybės 
troško ją išsaugoti. Tačiau galių pusiausvyros sistema, kaip matėme, 
pati negalėjo užtikrinti taikos. Tai padarė tarptautiniai finansai, kurių 
vien egzistavimas įkūnijo naują priklausomybės principą - kad pre- 
kyba priklauso nuo taikos. 

Mes pernelyg įpratome galvoti, kad kapitalizmo plitimas — tai bet 
koks, tik ne taikos procesas, o finansinis kapitalas — didžiausias ko- 
lonijinių nusikaltimų ir ekspansinių agresijų įkvėpėjas. Jo glaudus 

ryšys su sunkiąja pramone leido Leninui teigti, kad finansinis ka- 
pitalas atsakingas už imperializmą, o labiausiai už kovą dėl įtakos 
sferų, koncesijų, neteritorinių teisių ir nesuskaičiuojamų formų, 
kuriomis Vakarų valstybės viešpatavo atsilikusiuose regionuose, 
kad galėtų ten investuoti į geležinkelius, komunalines paslaugas, 
uostus bei kitas stabilias įmones, iš kurių pelną gavo jų sunkioji 
pramonė. Tiesą sakant, verslui ir finansams teko atsakomybė už 
daug kolonijinių karų ir už tai, kad buvo išvengta didelio karo. Jų 
sąsajos su sunkiąja pramone, nors tikrai glaudžios tik Vokietijoje, 
buvo ir vieno, ir kito priežastis. Finansinis kapitalas, kaip sunkio- 
sios pramonės struktūros stogas, per daug buvo susijęs su įvairio- 
mis pramonės šakomis, kad vienai grupei leistų nustatyti jo politiką. 
Kiekvienam interesui, kurį pasiekti galėtų padėti karas, teko tuzi- 
nas tokių, kuriems jis pakenktų. Tarptautinis kapitalas karo atveju 
neišvengiamai pralaimėtų, 0 nacionaliniai finansai naudos galėtų 
turėti tik išimtiniais atvejais, nors dažnai ta nauda būtų gana di- 
delė, kad pateisintų tuzinus kolonijinių karų, žinoma, kol jie yra 
izoliuoti. Beveik kiekvieną karą organizavo finansininkai, bet jie 
organizavo ir taiką. 

Šios griežtai pragmatiškos sistemos, kuri su begaliniu uolumu 
saugojo nuo didelių karų ir sudarė sąlygas taikiam verslui per nesi- 
baigiančią mažų karų virtinę, esmę geriausiai atskleidžia jos sukelti 
pokyčiai tarptautinėje teisėje. Nacionalizmo ir pramonės dėka karams 
darantis vis Žiauresniais ir totališkesniais, buvo sukurtos priemonės, 
garantuojančios taikaus verslo tęstinumą karo metu. Rašoma, kad 
Frydrichas Didysis „atsakydamas“ atsisakė grąžinti Silezijos skolą 
Britanijos subjektams.? „Iki tol niekas nebandė taip elgtis“, — rašo 
Hershey. „Prancūzų revoliucijos karuose aptinkame paskutinių pa- 
vyzdžių, kai, įsiliepsnojus nesantarvei, konfiskuojama privati priešų 
nuosavybė, esanti kariaujančios šalies teritorijoje.“ Prasidėjus Krymo 
karui, priešo prekiniams laivams buvo leidžiama išplaukti iš uosto, 
ir šią praktiką penkiasdešimt metų tęsė Prūsija, Prancūzija, Rusija, 
Turkija, Ispanija, Japonija ir Jungtinės Valstijos. Nuo šio karo 
pradžios kariaujančioms pusėms buvo leidžiama palaikyti prekybi- 
nius santykius. Taigi vykstant Ispanijos-Amerikos karui neutralūs 


5 Hershey A.S., Essentials of International Public Law and Organization, 
1927, p. 63-569. 

laivai, prikrauti amerikiečių prekių, kurios nebuvo karo kontrabanda, 
išplaukė į Ispanijos uostus. Požiūris, kad aštuonioliktojo amžiaus ka- 
rai visais atžvilgiais buvo mažiau destruktyvūs negu devynioliktojo, 
yra prietaras. Vertinant pagal tai, koks statusas buvo teikiamas sve- 
timšaliams iš priešo šalies, kaip aptarnaujamos priešo šalies piliečių 
paskolos, priešo nekilnojamoji nuosavybė, priešo prekinių laivų teisė 
palikti uostą, devynioliktajame amžiuje įvyko ryžtingas posūkis ieškant 
būdų, kaip apsaugoti ekonominę sistemą karo metu. 

Taigi naujasis ekonominio gyvenimo organizavimas sudarė Šimto 
metų taikos pagrindą. Pirmuoju periodu, kaip matome iš Napoleono 
karų, atsirandančios viduriniosios klasės buvo revoliucinė jėga, ke- 
lianti pavojų taikai, ir Šventoji Sąjunga organizavo savo reakcingą 
taiką, nukreiptą būtent prieš šį naują nacionalinio neramumo veiks- 
nį. Antruoju periodu nugalėjo naujoji ekonomika. Viduriniosios kla- 
sės pačios buvo suinteresuotos taika, ir jų interesas buvo galingesnis 
negu pirmtakų — jį puoselėjo nacionalinis ir tarptautinis naujosios 
ekonomikos bruožas. Tačiau abiem atvejais taikos interesas veiks- 
mingu tapo tik todėl, kad galios pusiausvyros sistemą galėjo pri- 
versti tarnauti savo reikalui, ir sukurti tai sistemai socialines 
institucijas, sugebančias tiesiogiai tvarkytis su vidinėmis jėgomis, 
aktyviai veikiančiomis taikos srityje. Šventosios Sąjungos laikais 
tokios jėgos buvo feodalizmas ir sostai, kuriuos rėmė dvasinė ir 
materialioji Bažnyčios galia; Europos Koncerto laikais tai buvo tarp- 
tautiniai finansai ir su jais susijusios nacionalinės bankų sistemos. 
Nėra reikalo pervertinti to skirtumo. Trisdešimties metų taikos laiko- 
tarpiu 1816-1846 metais Didžioji Britanija jau siekė taikos ir verslo, 
o Šventoji Sąjunga neniekino Rothschildų pagalbos. Europos Koncerto 
laikais tarptautiniai finansai ir vėl turėjo kliautis savo dinastiniais 
1r aristokratiniais ryšiais. Tačiau šie faktai tik dar labiau sustiprina 
mūsų teiginį, kad visais atvejais taiką palaikė ne didžiųjų valstybių 
kanceliarijos, o konkrečios organizuotos agentūros, tarnaujančios 
bendriesiems interesams. Kitaip tariant, galios pusiausvyros sistema 
didžiųjų karinių susidūrimų galėjo išvengti tik stovėdama ant nau- 
josios ekonomikos pagrindo. Tačiau Europos Koncerto laimėjimai 
buvo nepalyginamai didesni negu Šventosios Sąjungos, kadangi pas- 
taroji palaikė taiką apibrėžtame nesikeičiančio kontinento regione, 
O pirmoji tą patį darė pasaulio mastu, socialinei ir ekonominei pažan- 
gai revoliucingai keičiant pasaulį. Šis didis politinis žygdarbis įvy- 
ko dėl to, kad atsirado specifinis darinys, Ahaute finance, kuris ir 

buvo tas ryšys, jungiantis politinį ir ekonominį tarptautinio gyveni- 
mo organizavimą. 

Dabar jau turi būti aišku, kad taikos organizavimo pagrindas — 
ekonomika. Tačiau šių dviejų dalykų turinys buvo visiškai skirtin- 
gas. Tik plačiausia prasme galima buvo kalbėti apie politinę taikos 
pasaulyje organizaciją, kadangi Europos Koncertas iš esmės buvo 
ne taikos sistema, o nepriklausomi suverenai, ginami karo mecha- 
nizmo. Su ekonomine pasaulio organizacija yra priešingai. Jeigu 
nenusileisime iki nekritiškos žodžio „organizacija“ vartosenos, kaip 
centralizuotai valdomos institucijos, veikiančios per savo pačių funk- 
cionierius, turėsime sutikti, kad nieko nėra apibrėžtesnio už univer- 
saliai priimtus principus, kuriais grindžiama ši organizacija, ir nieko 
nėra konkretesnio už jos faktinius elementus. Biudžetai ir ginkluo- 
tės, užsienio prekyba ir žaliavų atsargos, nacionalinė nepriklauso- 
mybė ir suverenumas dabar tapo valiutos ir kredito funkcijomis. 
Ketvirtąjį devynioliktojo amžiaus ketvirtį pasaulinės prekių kainos 
buvo pagrindinė milijonų kontinento valstiečių gyvenimo realybė; 
Londono pinigų rinkos atgarsius kiekvieną dieną stebėjo verslinin- 
kai iš viso pasaulio, 0 vyriausybės aptarinėjo ateities planus, at- 
sižvelgdamos į padėtį pasaulio kapitalo rinkose. Tik beprotis galėjo 
abejoti dėl to, kad tarptautinė ekonominė sistema yra rasės materia- 
liosios egzistencijos ašis. Kad sistema funkcionuotų, reikėjo taikos, 
todėl tam tikslui buvo sukurta galios pusiausvyra. Atmeskite šią 
ekonominę sistemą, ir taikos interesai išnyks iš politikos. Nebuvo 
Jokios kitos patenkinamos priežasties tokiam interesui išsaugoti. Eu- 
ropos Koncerto sėkmės šaltinis buvo naujos tarptautinės ekonomi- 
kos organizacijos poreikis, o tai organizacijai suirus, neišvengiamai 
baigtųsi ir sėkmė. 

Bismarcko eroje (1861-1890) Europos Koncertas išgyveno savo 
geriausius laikus. Per du dešimtmečius po to, kai Vokietija įgijo 
didžiosios valstybės statusą, iš taikos intereso ji gavo daugiausiai 
naudos. Austrijos ir Prancūzijos kaina ji išsiveržė į priešakines gretas 
ir jai buvo paranku išlaikyti savo status guo bei neleisti įsilieps- 
noti karui, kuris būtų tik keršto karas prieš pačią save. Bismarckas 
sąmoningai puoselėjo taikos interesą, kaip bendrą didžiųjų valstybių 
siekį, ir vengė įsipareigojimų, kurie Vokietiją išstumtų iš taikios 
valstybės padėties. Jis nepritarė ekspansionistinėms ambicijoms 
Balkanuose ar užjūryje, netgi prieš Austriją nuolat naudojo laisvos 
prekybos ginklą ir pasitelkdamas galios pusiausvyros žaidimą trukdė 

įgyvendinti Rusijos ir Austrijos ambicijas Balkanuose, taip išlaikyda- 
mas potencialius sąjungininkus ir vengdamas situacijų, kurios galėtų 
Vokietiją įtraukti į karą. Klastingas 1863-1870 m. agresorius 1878 m. 
tapo garbingu makleriu, smerkiančiu kolonijinius nuotykius. Kad pa- 
tenkintų Vokietijos nacionalinius interesus, jis sąmoningai pasirinko 
kelią, kuris jam atrodė taiki to meto srovė. 

Tačiau aštuntojo dešimtmečio pabaigoje laisvos prekybos laiko- 
tarpis (1846—1879) baigėsi. Tai, kaip Vokietija iš tiesų naudojo aukso 
standartą, rodė protekcionizmo ir kolonijinio ekspansionizmo eros 
pradžią.“ Vokietija tvirtino savo padėtį kurdama stiprią ir greitą aljan- 
są su Austrija-Vengrija ir Italija, netrukus Bismarckas prarado Rei- 
cho politikos kontrolę. Nuo tada Didžioji Britanija buvo taikos intereso 
Europoje lyderė. Europa vis dar buvo nepriklausomų suverenių vals- 
tybių grupė, vadinasi, pavaldi galios pusiausvyros principui. Dešim- 
tąjį dešimtmetį haute finance buvo klestėjimo viršūnėje, o taika atrodė 
saugesnė nei kada nors. Britų ir prancūzų interesai skyrėsi Afrikoje, 
britai ir rusai varžėsi tarpusavyje Azijoje, o darna, nors ir šlubčioda- 
ma, tebefunkcionavo; nepaisant Trijų sąjungos, dar buvo daugiau 
negu dvi nepriklausomos valstybės, kurios pavydžiai galėjo stebėti 
viena kitą. Neilgai. 1904 metais Britanija sudarė platų sandorį su 
Prancūzija dėl Maroko ir Egipto, po poros metų ji sudarė kompromi- 
są su Rusija dėl Persijos — buvo suformuota kontrsąjunga. Europos 
Koncertą, tą laisvą nepriklausomų valstybių federaciją, galiausiai pa- 
keitė dvi priešiškos valstybių grupuotės, ir galios pusiausvyra, kaip 
sistema, išnyko. Likus tik dviems besivaržančioms valstybių grupėms, 
jos mechanizmas nebefunkcionavo. Nebuvo trečios grupės, kuri ga- 
lėtų susijungti su viena iš minėtų dviejų ar trukdyti tai, kuri siektų 
didinti savo galią. Beveik tuo pat metu paaštrėjo tuometinės pasaulio 
ekonomikos formų — kolonijinių varžybų ir konkurencijos dėl egzo- 
tiškų rinkų — žlugimo simptomai. Haute finance gebėjimas neleisti 
plisti karams sparčiai menko. Taika gyvavo dar septynerius metus, 
tačiau buvo tik laiko klausimas, kada devynioliktojo amžiaus ekono- 
minės organizacijos žlugimas nutrauks Šimto metų taiką. Tai suvo- 
kus, visiškai dirbtinės ekonominės organizacijos, kuria rėmėsi taika, 
esmė tampa itin svarbi istorikams. 


* Eulenburg F., Aussenhandel und Aussenhandelspolitik. In „„Grundriss der 
Sozialėkonomik.“ Abt. VIII, 1929, p. 209. 

Tarptautinio aukso standarto žlugimas buvo neregima jungtis tarp 
pasaulio ekonomikos dezintegracijos, prasidėjusios amžiaus pradžio- 
je, ir visos civilizacijos transformacijos ketvirtąjį dešimtmetį. Nesu- 
vokus šio veiksnio gyvybinės svarbos, neįmanoma teisingai suvokti 
nei mechanizmo, kuris vedė Europą į jos lemtį, nei aplinkybių, kurios 
paaiškino stulbinantį faktą, kad civilizacijos formos ir turinys rėmėsi 
į tokį netvirtą pagrindą. 

Tarptautinės sistemos, kurioje mes gyvenome, tikroji esmė nebu- 
vo suvokta, kol žlugo. Beveik niekas nesuprato tarptautinės moneta- 
minės sistemos politinės funkcijos, todėl stulbinanti transformacija, 
staigiai užklupusi pasaulį, buvo visiškai netikėta. Vis dėlto aukso 
standartas buvo vienintelis dar išlikęs tradicinės pasaulio ekonomi- 
kos ramstis, ir jam griuvus poveikis turėjo išryškėti akimirksniu. 
Liberaliesiems ekonomistams aukso standartas buvo grynai ekono- 
minė institucija, jie nenorėjo netgi mąstyti apie jį kaip apie socialinio 
mechanizmo dalį. Taip atsitiko, kad demokratinės šalys paskutinės 
suvokė tikrą katastrofos esmę ir vėliausiai pajuto jos poveikį. Netgi 
tada, kai katastrofa jau buvo įvykusi, jų lyderiai nesuprato, kad, prieš 
žlungant tarptautinei sistemai, pažangiausiose šalyse vyko daug daly- 
kų, ir todėl sistema tapo anachroniška — kitaip tariant, jos išvengė 
paties rinkos ekonomikos žlugimo. 

Transformacija įvyko netgi staigiau negu paprastai pripažįstama. 
Pirmasis pasaulinis karas ir pokarinės revoliucijos tebebuvo devynio- 
liktojo amžiaus dalis. 1914—1918 metų konfliktas tiesiog pagreitino 

ir neapsakomai apsunkino krizę, kurią sukūrė ne jie. Tačiau dilemos 
šaknų tuo metu nebuvo galima įžiūrėti, o Didžiojo karo siaubai ir 
nuniokojimai juos išgyvenusiems atrodė akivaizdi kliūtis tarptautinei 
organizacijai, kuri taip nelauktai atsirado. Staiga liovėsi funkcionuoti 
ir politinė, ir ekonominė pasaulio sistemos, o tai paaiškinti buvo ga- 
lima baisiais nuostoliais, kuriuos Pirmasis pasaulinis karas atnešė 
gyvenimo esmei. Tikrovėje pokarinės kliūtys taikai ir stabilumui ra- 
dosi iš tų pačių šaltinių, iš kurių įsiliepsnojo ir Didysis karas. Pasau- 
lio ekonomikos sistemos nykimas, prasidėjęs 1900 m., paaiškino ir 
politinę įtampą, kuri sprogo 1914 m. — pasaulinio karo padariniai ir 
sutartys išoriškai palengvino tą įtampą, kadangi panaikino Vokietijos 
konkurencingumą, tačiau sutvirtino įtampos priežastis ir labai padidi- 
no politines bei ekonomines kliūtis taikai. 

Politiniu požiūriu, sutartyse buvo lemtingų prieštaravimų. Dėl 
vienpusio nugalėtųjų valstybių nusiginklavimo jos užkirto kelią bet 
kokiam galios pusiausvyros sistemos atkūrimui, kadangi jėga yra 
nepakeičiama tokios sistemos dalis. Veltui Ženeva tikėjosi atkurti 
sistemą padidintame ir patobulintame Europos Koncerte, vadina- 
mame Tautų Sąjunga. Veltui Sąjungos konvencijoje buvo numatyta 
galimybių konsultuotis ar imtis bendrų veiksmų - trūko pagrindinės 
nepriklausomų galios vienetų egzistavimo sąlygos. Iš tikrųjų Sąjun- 
gos įkurti buvo neįmanoma, ir niekada nebuvo įgyvendintas 16 
straipsnis apie sutarčių taikymą bei 19 straipsnis apie jų pakeitimą 
taikiomis priemonėmis. Todėl vienintelis praktiškas taikos proble- 
mos sprendimas — galių pusiausvyros sistemos atkūrimas — buvo 
neįmanomas, juo labiau kad visuomenė netgi nesuprato konstrukty- 
viausių trečiojo dešimtmečio valstybės veikėjų tikrojo tikslo, o jis 
tebeegzistavo beveik neįtikėtinoje sumaištyje. Nuostabą keliančio- 
mis sąlygomis, kai viena valstybių grupė nusiginklavo, o kita liko 
ginkluota, tokia padėtis užkirto kelią bet kokiam konstruktyviam 
taikos organizacijos žingsniui. Vyravo emocinė nuostata, kad Są- 
junga kažkokiu paslaptingu būdu tapo taikos eros pranašu, ir terei- 
kėjo dažnesnio žodinio padrąsinimo, kad taika būtų nuolatinė. 
Amerikoje vyravo nuomonė, kad įvykiai galėjo pasisukti visiškai 
kitaip, jeigu ji būtų prisijungusi prie Sąjungos. Ne ką svariau gali- 
ma būtų pagrįsti ir vadinamosios pokario sistemos silpnumo ne- 
suvokimą, „vadinamosios“, kadangi Europoje apskritai nebuvo 
jokios politinės sistemos. Toks status guo gali išsilaikyti, kol šalys 

yra fiziškai išsekusios, todėl nė kiek nekeista, kad grįžimas į devy- 
nioliktojo amžiaus sistemą atrodė išeitis. 

Tuo tarpu Sąjungos taryba būtų galėjusi funkcionuoti kaip kokia 
nors Europos direktorija, panašiai kaip Europos Koncertas savo veik- 
los zenite, jeigu ne lemtinga vienbalsiškumo taisyklė, kuri nesuval- 
domą mažą valstybę padarė pasaulio taikos arbitru. Absurdiškas 
reikalavimas, kad nugalėtosios nacijos visiems laikams nusiginkluo- 
tų, padarė neįmanomu bet kokį konstruktyvų sprendimą. Vienintelė 
alternatyva, galėjusi atverti kelią iš šios nelemtos padėties, būtų tarp- 
tautinė struktūra, turinti sistemingus įgaliojimus, viršesnius už nacio- 
nalinį suverenumą. Tačiau toks dalykas tuo metu, be abejonės, buvo 
visiškai neįmanomas. Jokia Europos šalis, jau nekalbant apie Jungti- 
nes Valstijas, tokiai sistemai nepaklustų. 

Ekonomiškai Ženevos politika, siekianti pasaulio ekonomikos, 
kaip antrosios taikos gynybinės linijos, atkūrimo, buvo kur kas nuo- 
seklesnė. Net jeigu sėkmingai būtų atkurta galių pusiausvyra, taikos 
labui ji veiktų tik atkūrus tarptautinę monetarinę sistemą. Nesant 
stabilių valiutų keitimo kursų ir prekybos laisvės, įvairių valstybių 
vyriausybėms taika buvo menkesnis interesas, kurio jos norėtų siekti 
tik tol, kol jis nesikerta su jų didžiaisiais interesais. Didžiausias to 
meto valstybės veikėjų —- Woodrowas Wilsonas — taikos ir prekybos 
tarpusavio priklausomybę suvokė ne tik kaip prekybos, bet ir kaip 
taikos garantą. Nė kiek nekeista, kad Sąjunga visą laiką siekė 
atkurti tarptautinę valiutų ir kredito sistemą, kaip vienintelius įma- 
nomus būdus taikai tarp suverenių valstybių išsaugoti, o pasaulis 
kaip niekada iki šiol pasikliovė haute finance. J. P. Morganas pakei- 
tė N. M. Rothschildą kaip atjauninto devynioliktojo amžiaus de- 
miurgą. 

Pagal to amžiaus standartus pirmasis dešimtmetis po karo buvo 
revoliucinė era, tačiau Žvelgiant iš mūsų patirties atrodo visiškai 
priešingai. To dešimtmečio tikslai buvo labai konservatyvūs ir išreiškė 
beveik universalų įsitikinimą, kad tik atkūrus sistemą, buvusią iki 
1914 metų, „šį kartą ant tvirtų pamatų“, galima būtų atkurti taiką 
ir klestėjimą. Ketvirtojo amžiaus transformacija kilo būtent dėl to, 
kad nepasisekė grįžti į praeitį. Kad ir kokios spalvingos buvo po- 
kario dešimtmečio revoliucijos ir kontrrevoliucijos, jos atspindėjo 
tik mechanišką reakciją į pralaimėjimą arba, geriausiu atveju, pažįs- 
tamos liberalios ir konstitucionalistinės Vakarų civilizacijos dramos 

perkėlimą į Vidurio ir Rytų Europos, sceną — visiškai nauji elementai 
Vakarų istorijos modelyje atsirado tik ketvirtąjį dešimtmetį. 

1917-1920 metų Viduno ir Rytų Europos perversmai ir kontrper- 
versmai, nepaisant jų scenarijų, tebuvo bandymai aplinkiniais keliais 
atkurti režimus, žuvusius mūšių laukuose. Išsisklaidžius kontrrevo- 
liucijos dūmams paaiškėjo, kad Budapešto, Vienos ir Berlyno politi- 
nės sistemos nelabai pasikeitė nuo prieškario laikų. Grubiai tariant, 
tas pats buvo ir Suomijoje, Baltijos valstybėse, Lenkijoje, Austrijoje, 
Vengrijoje, Bulgarijoje ir netgi Italijoje bei Vokietijoje iki pat trečiojo 
dešimtmečio vidurio. Kai kuriose šalyse didelė pažanga buvo pada- 
ryta valstybinės laisvės ir žemės reformos srityse — tokie laimėjimai 
Vakarų Europoje vyko jau nuo 1789 metų. Šia prasme Rusija nebuvo 
jokia išimtis. Tuo metu vyravo tendencija sukurti (arba atkurti) sis- 
temą, siejamą su Anglijos, Amerikos arba Prancūzijos revoliucijos 
idealais. Plačiąja prasme ne tik Hindenburgas ar Wilsonas, bet ir 
Leninas bei Trockis sekė Vakarų tradicija. 

Ketvirtojo dešimtmečio pradžią pokyčiai užgriuvo staiga. Pagrin- 
diniai įvykiai buvo aukso standarto atsisakymas Didžiojoje Britanijo- 
je, penkmečio planai Rusijoje, Reformų programos priėmimas, 
nacionalsocialistinė revoliucija Vokietijoje, Lygos žlugimas ir vietos 
užleidimas autarkinėms imperijoms. Didžiojo karo pabaigoje vyravo 
devynioliktojo amžiaus idealai, o jų įtaka nesumažėjo ir kitą dešimt- 
metį, tačiau iki 1940 metų visi tarptautinės sistemos pėdsakai išnyko 
1r, išskyrus keletą anklavų, nacijos gyveno visai kitoje tarptautinėje 
aplinkoje. 

Sutinkame, kad pagrindinė krizės priežastis buvo gresiantis eko- 
nominės sistemos žlugimas. Jau nuo amžiaus pradžios ji funkcionavo 
užsikirsdama, o Didysis karas ir sutartys ją galutinai sugriovė. Tai 
tapo akivaizdu trečiąjį dešimtmetį, kai Europoje nebuvo tokios vidi- 
nės krizės, kurios viršūnė nepasireikštų užsienio ekonomikos reika- 
luose. Politikos tyrinėtojai įvairias šalis grupavo ne pagal kontinentus, 
bet pagal jų priklausomybę tvirtai valiutai. Rusija pasaulį apstulbino 
sužlugdydama rublį, kuris visiškai nuvertėjo dėl paprasčiausios prie- 
monės — infliacijos. Vokietija pakartojo šį desperatišką žingsnį norė- 
dama paneigti Sutartį, o vėliau vykusi rentininkų klasės ekspropriacija 
padėjo pamatus nacių revoliucijai. Ženevos prestižo esmė buvo pa- 
galba Austrijai ir Vengrijai atkuriant savo valiutas. Viena tapo libe- 
raliųjų ekonomistų Meka dėl sėkmingai atliktos Austrijos kronos 

operacijos, kurios, deja pacientas neištvėrė. Bulgarijoje, Graikijoje, 
Suomijoje, Latvijoje, Lietuvoje, Estijoje, Lenkijoje ir Rumunijoje va- 
liutos atkūrimas sukėlė kontrrevoliucijas, reikalaujančias valdžios. Bel- 
gijoje, Prancūzijoje ir Anglijoje kairieji vardan patikimų monetarinių 
standartų buvo išstumti iš valdžios. Beveik nenutrūkstanti valiutų 
krizių seka skurstančius Balkanus ir turtingas Jungtines Valstijas jun- 
gė elastingu tarptautinės kredito sistemos saitu; toji sistema netobulai 
atkurtas valiutas pirmiau perkėlė iš Rytų Europos į Vakarų Europą, o 
paskui iš Vakarų Europos į Jungtines Valstijas. Galiausiai Jungtines 
Valstijas užgriuvo pernelyg ankstyvos Europos valiutų stabilizacijos 
efektai. Prasidėjo visiškas žlugimas. 

Pirmąjį šoką pajuto valstybės. Kai kurios valiutos — Rusijos, Vo- 
kietijos, Vengrijos — per metus buvo nušluotos nuo žemės paviršiaus. 
Nekalbant apie dar neregėtą greitį, kuriuo keitėsi valiutų vertė, buvo 
dar ir tokia aplinkybė — tie pokyčiai vyko visiškai monetarizuotose 
ekonomikose. Ląstelėse vykstantys procesai buvo perkelti į Žmonių 
visuomenę, 0 jų poveikis buvo už patyrimo ribų. Nykstančios valiu- 
tos reiškė žlugimą tiek išoriškai, tiek iš vidaus. Valstybės pasijuto 
tarsi jas vieną nuo kitos skirtų bedugnės, o poveikis atskiriems visuo- 
menės sluoksniams buvo įvairialypis ir dažnai prieštaringas. Intelek- 
tualioji vidurinioji klasė buvo nuskurdinta tiesiogine žodžio prasme, 
o finansiniai rykliai susigrobė pasipiktinimą keliančius turtus. Pradė- 
Jo veikti neapskaičiuojama integruojanti ir dezintegruojanti jėga. 

„Kapitalo bėgimas“ buvo novum. Tokio dalyko nebuvo nei 1848, 
nei 1866 metais ir netgi 1871-aisiais. Tačiau jo vaidmuo nuverčiant 
liberaliąsias vyriausybes Prancūzijoje 1925 ir 1938 metais bei 
fašistinio judėjimo raidoje ketvirtąjį dešimtmetį Vokietijoje buvo aki- 
vaizdus. 

Valiuta tapo nacionalinės politikos ašimi. Moderniosios pinigų 
ekonomikos sąlygomis visi turėjo jausti, kaip kasdien traukiasi arba 
didėja finansiniai standartai. Gyventojai ėmė jausti valiutą — iš 
realių pajamų jie iš karto išskaičiuodavo infliacijos poveikį, vyrai 
ir moterys stabilius pinigus pradėjo laikyti pagrindiniu visuome- 
nės poreikiu. Šis suvokimas buvo neatskiriamas nuo pripažinimo, 
kad valiutos pamatas gali priklausyti nuo politinių veiksnių, 
esančių už valstybės sienų. Taigi socialinis bouleversement, kuris 
Išklibino pasitikėjimą įgimtu monetarinio mediumo stabilumu, su- 
krėtė ir naivią finansinio suverenumo priklausomoje ekonomikoje 

koncepciją. Vidinės krizės, susijusios su valiuta, kėlė rimtų išorinių 
problemų. 

Tikėjimas aukso standartu buvo amžiaus religija. Kartais ji 
buvo naivi, kartais kritiška, o kai kada — šėtoniška, pripažįstanti 
kūną ir atmetanti dvasią. Tačiau pats tikėjimas buvo toks pat: ban- 
knotai turi vertę, nes jie atstovauja auksui. Buvo visai nesvarbu, 
ar turi vertę pats auksas, kadangi jis, kaip teigė socialistai, atsto- 
vauja darbui, arba, kaip tvirtino ortodoksinė doktrina, jis buvo 
naudingas ir jo buvo nedaug. Karas tarp rojaus ir pragaro nepaisė 
pinigų problemos, ir čia kapitalistai su socialistais buvo stebuklin- 
gai vieningi. Ten, kur Ricardo ir Marxas ėjo išvien, devyniolikta- 
jame amžiuje nekilo abejonių. Bismarckas ir Lassallis, Johnas 
Stuartas Millis 17 Henris George'as, Phillipas Snowdenas ir Calvi- 
nas Coolidge'as, Misesas ir Trockis išpažino vienodą tikėjimą. 
Karlas Marxas labai stengėsi parodyti, kad Proudhono utopinės 
darbo pažymos (work notes), turėjusios pakeisti pinigus, yra savęs 
apgaudinėjimas, o Das Kapital siūlė pinigų teoriją pagal Ricardo. 
Rusijos bolševikas Sokolnikovas buvo pirmasis pokario valstybės 
vyras, atkūręs savo šalies valiutos vertę auksu, Vokietijos social- 
demokratas Hilferdingas savo partiją statė į pavojų atkakliai rem- 
damas sveikos valiutos principus, o Austrijos socialdemokratas 
Otto Baueris pritarė monetariniams principams, kuriais buvo 
grindžiamas kronos atkūrimas — to siekė jo aršus oponentas Sei- 
pelis. Anglų socialistas Phillipas Snowdenas stojo prieš leiboris- 
tus, kai jam pasirodė, jog svarai sterlingų jų rankose nėra saugūs, 
o Dučė tvirtai nustatė liros aukso vertę ir pažadėjo galvą padėti ją 
gindamas. Šiuo klausimu būtų sunku rasti skirtumų tarp Hooverio 
17 Lenino, Churchillio 17 Mussolinio teiginių. Aukso standarto es- 
mė to meto tarptautinės ekonomikos sistemos funkcionavime bu- 
vo vienintelė dogma, bendra visiems bet kokios valstybės ir klasės 
žmonėms. Tai buvo neregima realybė, prie kurios galėjo šlietis 
valia gyventi tuo metu, kai žmonija ėmėsi savo trapios egzisten- 
cijos kūrimo darbų. Beveik sužlugdytų valiutų stabilizavimas Aust- 
rijoje, Vengrijoje, Bulgarijoje, Suomijoje, Rumunijoje arba 
Graikijoje buvo ne tik tų mažų ir silpnų šalių tikėjimo kryžiaus 
Žygis — jos tikrąja žodžio prasme pasmerkė save badui, kad pa- 
siektų aukso krantus, bet ir privertė savo galingus ir turtingus 
rėmėjus — Vakarų Europos nugalėtojus — pereiti griežtą patikrini- 

mą. Kol nugalėtojų valiutų kursai svyravo, tai nebuvo taip aki- 
vaizdu — jos ir toliau skolino užsieniui (kaip ir iki karo) ir taip 
padėjo išsilaikyti nugalėtųjų valstybių ekonomikoms. Didžiosios 
Britanijos ir Prancūzijos perėjimas prie aukso atsiliepė jų stabili- 
zuotiems valiutų kursams. Netrukus tylus susirūpinimas dėl svaro 
saugumo persikėlė į pirmaujančią aukso šalį - Jungtines Valstijas. 
Šis nerimas, persikėlęs per Atlanto vandenyną, Ameriką netikėtai 
pavertė pavojaus zona. Samprotavimas atrodo techniškas, tačiau jį 
reikia aiškiai suprasti. Amerikos parama svarui sterlingų 1927 me- 
tais reiškė mažas palūkanų normas Niujorke, kad išvengtų kapita- 
lo nutekėjimo iš Londono į Niujorką. Federalinių rezervų valdyba 
Anglijos bankui savo ruožtu pažadėjo palaikyti žemas palūkanų 
normas, tačiau dabar jau pačiai Amerikai reikėjo aukštų palūka- 
nų normų, kadangi jos kainų sistemą piktybiškai pažeidė inflia- 
cija (šis faktas buvo sunkiai suprantamas, kadangi kainų lygis 
buvo stabilus ir palaikomas, nors nepaprastai sumažėjo išlaidos). 
Kai įprastas švytuoklės judesys po septynerių klestėjimo metų 
1929 m. atnešė pavėluotą smukimą, viską dar labiau apsunkino 
egzistuojanti kriptoinfliacija. Defliacijos nualinti skolininkai su- 
laukė infliacijos pakirstų kreditorių žlugimo. Tai buvo pranašiškas 
ženklas. Amerika instinktyviu liberalizacijos gestu 1933 m. atsisa- 
kė aukso standarto, ir paskutinė tradicinės pasaulio ekonomikos lie- 
kana išnyko. Nors tuo metu beveik niekas nesuvokė gilesnės šio 
reiškinio prasmės, istorija beveik iš karto jos tėkmę pasuko atgal. 

Beveik dešimtmetį aukso standarto atkūrimas buvo pasaulio so- 
lidarumo simbolis. Nuo Briuselio iki Spa ir Ženevos, nuo Londono 
iki Liucernos ir Lozanos vyko daugybė konferencijų, kuriose buvo 
svarstoma, kaip sukurti politines sąlygas stabilioms valiutoms. Pačią 
Tautų Sąjungą papildė Tarptautinis darbo biuras (International Labor 
Office) iš dalies tam, kad sulygintų konkurencijos sąlygas ir gyveni- 
mo lygio standartus. Šių kampanijų, kurias pradėjo Volstrytas, kad 
įveiktų transfero problemas ir pirmiausia komercializuotų, o paskui ir 
mobilizuotų reparacijas, centre buvo valiuta; Ženeva veikė kaip rė- 
mėjas reabilitacijos procese, kuriame aukso standarto vardan buvo 
pasitelkiamas Londono Sičio ir Vienos neoklasikinių puristų bendras 
spaudimas. Šiam tikslui buvo nukreiptos visos tarptautinės pastan- 
g0s, o nacionalinės vyriausybės paprastai savo politiką derino su po- 
reikiu apsaugoti valiutą, ypač tose srityse, kurios buvo susijusios su 

užsienio prekyba, paskolomis, bankininkyste ir valiutų kursais. Nors 
visi sutarė, kad stabilios valiutos priklauso nuo prekybos išlaisvini- 
mo, visi, išskyrus dogmatiškus laisvuosius prekeivius, suprato, kad 
nedelsiant reikia imtis priemonių, kurios neišvengiamai suvaržytų 
užsienio prekybą ir užsienio mokėjimus. Kad atitiktų tuos pačius 
reikalavimus, įvairiose šalyse buvo įvestos importo kvotos, morato- 
riumai, neveiklumo susitarimai, kliringo sistemos, kapitalo eksporto 
embargai, užsienio prekybos reguliavimas ir valiutos sulyginimo fon- 
dai. Tačiau ekonominės nepriklausomybės piktoji dvasia persekiojo 
visas pastangas valiutai apsaugoti. Buvo bandoma išlaisvinti preky- 
bą, tačiau rezultatas buvo jos suvaržymas. Užuot bandžiusios patekti 
į pasaulio rinkas, pačios vyriausybės savo veiksmais atskirdavo savo 
valstybes nuo tarptautinių ryšių, ir, kad vyktų nors kokia prekyba, 
reikėjo vis didesnių aukų. Pašėlusios pastangos apsaugoti valiutos 
vertę užsienyje, kaip užsienio prekybos priemonę, prieš jų pačių valią 
stūmė žmones į autarkišką ekonomiką. Daugybė varžančių priemo- 
nių, reiškusių radikalų nusigręžimą nuo tradicinės ekonomikos, iš 
esmės buvo konservatyviosios laisvosios prekybos rezultatas. 

Galutinis aukso standarto žlugimas šią kryptį pasuko visiškai 
priešinga linkme. Reikėjo dar daugiau aukų (nepakako jau paaukotų- 
jų), kad galėtume gyventi be jos. Tos pačios institucijos, kurios buvo 
sukurtos gyvenimui ir prekybai suvaržyti dėl stabilių valiutų sistemos 
išsaugojimo, dabar buvo naudojamos pramoniniam gyvenimui pritai- 
kyti prie tokios sistemos nebuvimo. Tikriausiai todėl moderniosios 
pramonės mechaninė ir technologinė struktūra atlaikė aukso standar- 
to žlugimo padarinius. Kadangi pasaulis, stengdamasis jį išlaikyti, 
nesąmoningai ruošėsi tokiai veiklai ir tokioms organizacijoms, kurios 
būtinos prisitaikyti prie jo praradimo. Tačiau dabar paskirtis buvo 
priešinga: šalyse, kurios daugiausia nukentėjo užsitęsusioje kovoje 
dėl nepasiekiamo, rikošeto principu buvo paleistos titaniškos jėgos. 
Nei Tautų Sąjunga, nei tarptautinė haute finance nepergyveno aukso 
standarto, jam išnykus, iš politikos dingo ir Sąjungos organizuotas 
taikos interesas bei jos pagrindiniai instrumentai — rothschildai ir 
morganai. Nutrūkus aukso gijai pasigirdo signalas pasaulinei revo- 
liucijai. 

Tačiau daugiausia, ką padarė aukso standarto žlugimas — nu- 
statė datą įvykio, kuris buvo pernelyg didelis, kad galėtų būti jo 
sukeltas. Krizę didžiojoje pasaulio dalyje lydėjo visiškas devynio- 

liktojo amžiaus visuomenės institucijų griuvimas, visur tos insti- 
tucijos buvo neatpažįstamai pakeistos ir reformuotos. Daugelyje 
šalių liberalizmą pakeitė totalitarinė diktatūra, o pagrindinę šimt- 
mečio instituciją — laisva rinka grindžiamą gamybą - išstūmė nau- 
jos ekonomikos formos. Didžiosios nacijos radikaliai pakeitė savo 
mąstyseną ir įsivėlė į karus, siekdamos pavergti pasaulį vardan 
dar negirdėtų gamtos ir visatos sąvokų, dar didesnės nacijos puolė 
ginti laisvę, kuri jų rankose įgijo irgi negirdėtą prasmę. Tarptau- 
tinės sistemos žlugimas, nors ir sukėlė transformaciją, negalėjo 
lemti jos gylio ir turinio. Nors galime numanyti, kodėl tai, kas 
įvyko, įvyko taip greitai, tačiau vis dar galime nesuvokti, kodėl 
tai apskritai įvyko. 

Neatsitiktinai transformaciją lydėjo neregėto masto karai. Istorija 
buvo susieta su socialine kaita, o nacijų likimas — su jų vaidmeniu 
institucinėje transformacijoje. Tokia simbiozė istorijoje nėra jokia 
išimtis — nors nacionalinės grupės ir socialinės institucijos turi savas 
šaknis, jos, kovodamos dėl išlikimo, linkusios įsikabinti viena į kitą. 
Žinomas tokios simbiozės pavyzdys yra kapitalizmo ir Atlanto pa- 
krantės valstybių sąsaja. Komercinė revoliucija, glaudžiai susijusi su 
kapitalizmo kilimu, Portugalijoje, Ispanijoje, Olandijoje, Prancūzijo- 
je, Anglijoje ir Jungtinėse Valstijose tapo priemone valdžiai gauti, 
visos šios šalys išnaudojo progas, kurias siūlė šis platus ir giliai įsišak- 
nijęs judėjimas, nors, kita vertus, pats kapitalizmas plito planetoje šių 
kylančių valstybių dėka. 

Dėsnis veikė ir priešingai. Kovoje už išlikimą valstybę gali kaus- 
tyti tai, kad jos institucijos arba kai kurios jų priklauso išnykstančiųjų 
tipui — tokios pasenusios kompanijos pavyzdys gali būti Aukso stan- 
dartas Antrojo pasaulinio karo metais. Antra vertus, tos šalys, kurios 
dėl savų priežasčių nesutinka su status guo, greitai atskleis egzistuo- 
Jančios institucinės tvarkos silpnybes ir priartins kūrimą institucijų, 
labiau atitinkančių jų interesus. Tokios grupės stumia tai, kas krinta, 
ir laikosi to, kas vien savo pastangomis juda joms palankia kryptimi. 
Gali atrodyti, kad tai jos pradėjo socialinės kaitos procesą, tačiau iš 
tiesų jos tuo tik pasinaudojo, gal net pakreipė procesą taip, kad šis 
labiau atitiktų jų tikslus. 

Taigi nugalėta Vokietija galėjo pripažinti slaptus devynioliktojo 
amžiaus tvarkos trūkumus ir savo Žinias panaudoti tos tvarkos griū- 
Čiai paspartinti. Ketvirtąjį dešimtmetį Vokietijos valstybės vyrus, savo 

protą sutelkusius į griovimą, užvaldė kažkoks pragaištingas intelek- 
tualinis pranašumas, kuris, jiems bandant reikalus įsprausti į savo 
politikos rėmus, dažnai peraugdavo į naujus finansų, prekybos, ka- 
ro ir socialinės sandaros metodus. Tačiau šias problemas sukūrė ne 
tiesiogiai vyriausybės, kurios jas tik pakreipė sau naudinga linkme, 
jos buvo realios (objektyvios) ir liks su mumis, nors ir kaip susi- 
klostytų atskirų šalių likimai. Skirtumas tarp Pirmojo ir Antrojo 
pasaulinių karų akivaizdus: Pirmasis buvo devynioliktojo amžiaus 
stiliaus — paprastas valstybių konfliktas, išlaisvinęs jėgų pusiausvy- 
ros sistemos griuvimą, o Antrasis jau yra pasaulinės revoliucijos 
dalis. 

Tai turėtų padėti mums atsieti iškilias valstybių to periodo isto- 
rijas nuo vykstančios socialinės transformacijos. Tai mums leistų 
lengvai suvokti, kaip Vokietijai ir Rusijai, Didžiajai Britanijai ir 
Jungtinėms Valstijoms arba padėjo, arba trukdė jų ryšys su sociali- 
niais procesais. Tas pat tinka ir patiems socialiniams procesams: 
fašizmas ir socializmas pasinaudojo atskirų valstybių iškilimu kaip 
priemone išplisti. Vokietija ir Rusija tapo fašizmo ir socializmo 
atstovėmis pasauliniu mastu. 

Šioje knygoje nenagrinėsime Vokietijos ar Rusijos, Italijos ar Ja- 
ponijos, Didžiosios Britanijos ar Jungtinių Valstijų vaidmens Antra- 
jame pasauliniame kare, nors tas vaidmuo yra pasaulio istorijos dalis, 
tačiau fašizmas ir socializmas buvo gyvos jėgos transformacijos pro- 
cese, kuris yra šios knygos tema. Ėlan vital, kuris vokiečiams ir 
rusams sukėlė nepaaiškinamą troškimą siekti svarbesnio vaidmens, 
turėtų būti suvokiamas kaip mūsų aprašomų aplinkybių faktai, tuo 
tarpu fašizmo ir socializmo bei Naujojo kurso esmė yra mūsų istori- 
jos dalis. 

Tai veda mus prie tezės, kurią dar reikia įrodyti: kataklizmo 
šaknys glūdi utopiniuose ekonominio liberalizmo siekiuose sukurti 
susireguliuojančią rinkos sistemą. Gali atrodyti, kad tokia tezė sis- 
temai suteikia beveik mistinių galių; ji reiškia, kad jėgų pusiausvy- 
rą, aukso standartą ir liberalią valstybę — devynioliktojo amžiaus 
civilizacijos pagrindus — sumodeliavo ta pati matrica, t.y. susiregu- 
liuojanti rinka. 

Teiginys atrodo kraštutinis, netgi šokiruojantis savo šiurkščiu 
materializmu. Tačiau civilizacijos, kurios žlugimo liudytojai mes esa- 
me, ypatumas yra tai, kad ji buvo grindžiama ekonomika. Mūsų vi- 

suomenes ir kitas civilizacijas ribojo materialinės jų egzistavimo są- 
lygos — tai bendra visoms Žmonių gyvenimo sritims, visam gyveni- 
mui — religiniam, nereliginiam, materialistiniam ar dvasiniam. Visas 
visuomenes varžo ekonominiai veiksniai. Pati devynioliktojo amžiaus 
civilizacija buvo ekonomiškai skirtinga ir išskirtine prasme, kadangi 
rėmėsi motyvu, kuris Žmonių visuomenių istorijoje retai pripažįsta- 
mas teisėtu pagrindu ir niekada anksčiau nebuvo iškeltas iki kasdie- 
nio gyvenimo veiklos ar elgesio pateisinimo lygmens — būtent pelno. 
Susireguliuojančios rinkos sistema vieningai buvo kildinama iš šio 
principo. 

Istoriškai mechanizmo, kurį paleido pelno motyvas, efektyvumą 
galima lyginti su aršiausiais religinės aistros protrūkiais. Reikėjo tik 
vienos kartos, kad visas pasaulis pasiduotų jo neatmieštai įtakai. Kaip 
visiems yra Žinoma, jis subrendo Pramonės revoliucijos aušroje Ang- 
lijoje pirmojoje devynioliktojo amžiaus pusėje. Po penkiasdešimties 
metų jis pasiekė kontinentinę Europą ir Ameriką. Ilgainiui Anglijoje, 
kontinentinėje Europoje ir netgi Amerikoje panašios alternatyvos for- 
mavo kasdienių reikalų tvarkymo modelį, kuris buvo būdingas vi- 
soms Vakarų civilizacijos šalims. Kataklizmo šaknų reikia ieškoti 
rinkos ekonomikos kilime ir žlugime. 

Rinkos visuomenė gimė Anglijoje, tačiau būtent kontinentinėje 
Europoje jos silpnybės sukėlė tragiškiausių komplikacijų. Kad su- 
voktume vokiečių fašizmą, turime atsigręžti į Ricardo Angliją. Tei- 
ginys, kad devynioliktasis amžius buvo Anglijos amžius, nėra 
perdėtas. Pramonės revoliucija vyko Anglijoje. Rinkos ekonomika, 
laisvoji prekyba, aukso standartas buvo Anglijos atradimai. Šios 
institucijos trečiąjį dešimtmetį žlugo visur, tik Vokietijoje, Italijoje 
ar Austrijoje tai vyko politiškiau 1r dramatiškiau. Kad ir kokia buvo 
pabaigos epizodų scenografija ir temperatūra, ilgalaikius veiksnius, 
sudaužiusius civilizaciją, reikia tirti Pramonės revoliucijos gimtinė- 
Je —- Anglijoje. 

3 skyrius 
„BŪSTAS PRIEŠ TOBULUMĄ“ 


Aštuonioliktojo amžiaus Pramonės revoliucijos esmė buvo ta, kad 
beveik stebuklingai ištobulėjo gamybos priemonės, o netrukus katast- 
rofiškai sutriko paprastų Žmonių gyvenimas. 

Mėginsime išnarplioti veiksnius, lėmusius šį sutrikimą, kuris bai- 
siausiomis formomis atsiskleidė prieš šimtmetį Anglijoje. Kokios 
„šėtono girnos“ sumalė žmones? Kokią reikšmę čia turėjo pasikeitu- 
sios fizinės sąlygos? Koks mechanizmas sudraskė senąjį socialinį 
audinį ir taip nesėkmingai bandė integruoti Žmogų ir gamtą? 

Niekur kitur liberaliosios filosofijos neištiko tokia nesėkmė, kaip 
bandant suvokti kaitos problemą. Emocinio tikėjimo spontaniškumas 
išstūmė sveiko proto požiūrį į kaitą vardan mistinio pasirengimo pri- 
1mti ekonominio tobulėjimo socialinius rezultatus, kad 1r kokie jie 
būtų. Pirmiausia buvo diskredituotos, o paskui užmirštos elementa- 
rios politinio mokslo ir valstybingumo tiesos. Nereikia net aiškinti, 
kad nereguliuojamos kaitos procesas, kurio tempas atrodė per spar- 
tus, turėjo būti sulėtintas, jei įmanoma, dėl bendruomenės gerovės. 
Tokias dažnai kartojamas tradicinio valstybės valdymo meno tiesas, 
dažnai tik atspindinčias iš senovės paveldėtą socialinę filosofiją, de- 
vynioliktajame amžiuje išsilavinusių Žmonių mintyse ištrynė naiki- 
nantis grubus utilitarizmas kartu su nekritišku pasitikėjimu tariamai 
gydomomis nesąmoningo augimo dorybėmis. 

Ekonominis liberalizmas nesuvokė Pramonės revoliucijos istori- 
jos, nes socialinius įvykius vertino ekonominiu požiūriu. Kad tai pa- 

rodytume, pažvelkime į iš pirmo žvilgsnio nesusijusius dalykus: anks- 
tyvuoju Tudorų laikotarpiu Anglijoje laukus ir bendras žemes atsitvė- 
rė lordai, pradėta aptvėrinėti atvirus laukus, o ariamą Žemę versti 
ganyklomis — tuomet iškilo grėsmė, kad ištisos grafystės liks be gy- 
ventojų. Pateikiame šį pavyzdį apie padėtį, į kurią Žmonės pateko 
aptvėrus laukus ir žemes pavertus ganyklomis, kad, viena, parodytu- 
me paralelę tarp negandų, kurias sukėlė iš esmės naudingos tvoros ir 
Pramonės revoliucija, ir antra, platesne prasme, kad išaiškintume ga- 
limybes, iškylančias bendruomenei, kuri kenčia nereguliuojamo eko- 
nominio tobulėjimo traukulius. 

Aptvėrimai buvo neabejotina pažanga, jeigu žemė nebūtų buvusi 
paversta ganyklomis. Aptverta žemė buvo dvigubai ir trigubai bran- 
gesnė. Ten, kur buvo išsaugota ariama žemė, darbo vietų nesumažėjo, 
o maisto smarkiai pagausėjo. Žemės derlingumas regimai padidėjo, 
ypač nuomojamų žemių. 

Netgi ariamos žemės pavertimas avių ganyklomis bendruomenei 
nebuvo labai žalingas, nepaisant gyvenviečių sunykimo ir padidėju- 
sio nedarbo. Penkioliktojo amžiaus antrojoje pusėje prasidėjusi na- 
mudinė gamyba po šimto metų jau tapo kaimo bruožu. Vilnos gamyba 
avių fermose aprūpindavo darbu smulkiuosius nuomininkus ir iš dir- 
bamos žemės išstumtus gyventojus, 0 naujieji vilnos pramonės cen- 
trai garantavo pajamas ne vienam amatininkui. 

Tačiau — ir tai yra esmė — toks kompensacinis poveikis gali būti 
laikomas savaime suprantamu dalyku tik rinkos ekonomikos sąlygo- 
mis. Jei tokios ekonomikos nėra, pelningas avių auginimo ir vilnos 
pardavimo verslas gali sužlugdyti šalį. Avys, kurios „smėlį paversda- 
vo auksu“, lengvai gali „auksą paversti smėliu“, kaip ir įvyko su 
septynioliktojo amžiaus Ispanijos turtuoliais, kurių Žemė, nualinta 
pernelyg intensyvios avininkystės, niekada neatsigavo. 

Oficialiame 1607 m. dokumente, skirtame Karalystės lordams, 
problema buvo išdėstyta viena fraze: „Turi būti patenkintas neturtin- 
gojo tikslas — būstas; neturi būti trukdoma džentelmeno troškimui 
tobulėti.“ Šioje formulėje grynai ekonominio proceso esmė laiko- 
ma savaime suprantamu dalyku: tobulėjimo siekiama socialinės 
tvarkos sugriovimo kaina. Tačiau joje nurodoma ir tragiška būti- 
nybė, kurios verčiamas vargšas žmogus laikosi savo lūšnelės, pa- 
smerktas turtuolio troškimo didinti visuomeninę gerovę, jam 
teikiančią naudą. 

Aptvėrimai buvo taikliai pavadinti turtingųjų revoliucija prieš 
vargšus. Kartais spaudimu, o kartais gąsdinimais lordai ir kilmin- 
gieji griovė socialinę tvarką, laužė senovinius įstatymus ir pa- 
pročius. Jie grobė — tikrąja žodžio prasme —- iš vargšų jiems 
priklausančią bendruomenės turto dalį, griovė namus, kuriuos pa- 
gal iki tol nesulaužomą papročio teisę vargšai laikė savo ir savo 
įpėdinių nuosavybe“. Visuomenės audinys buvo sudraskytas, 
ištuštėję kaimai ir namų griuvėsiai liudijo apie siautėjusios revo- 
liucijos nuožmumą, ji kėlė pavojų šalies gynybos sistemai, naiki- 
no jos gyventojus, nualintą dirvą pavertė dulkėmis, tvarkingus 
ūkininkus — elgetų ir vagių gauja. Nors tai vyko tik kai kuriose 
vietovėse, tačiau kilo grėsmė, kad tos juodos dėmės susilies į 1šti- 
sinę katastrofą.' Karalius su savo Taryba, kancleriai ir vyskupai 
gynė nuo šios nelaimės savo bendruomenių gerovę, t.y. visuome- 
nės žmogiškąją ir prigimtinę esmę. Ištisus pusantro šimto metų — 
vėliausiai nuo 1490-ųjų iki 1640-ųjų — beveik be jokios pertrau- 
kos jie kovojo su gyventojų išstūmimu. Lordas protektorius So- 
mersetas žuvo per kontrrevoliuciją, kuri vėliau, numalšinus Ketto 
sukilimą ir išžudžius kelis tūkstančius valstiečių, 1š Įstatymų są- 
vado išbraukė įstatymus dėl aptvėrimo ir įteisino ganyklų lordų 
diktatūrą. 

Beveik po šimto metų tarp tų pačių priešininkų kilo antras su- 
sirėmimas, tačiau tuomet jau buvo apsitvėrę ne vien lordai ir kil- 
mingieji, bet ir turtingi kaimo džentelmenai bei pirkliai. Aukštoji 
politika — ir pasaulietinė, ir ekleziastinė — tuo metu buvo susijusi su 
karaliaus mėginimu savo prerogatyvas sąmoningai panaudoti prieš 
aptvėrimus ir ne mažiau sąmoningai aptvėrimų klausimą panaudoti 
savo pozicijai stiprinti kovoje prieš kilminguosius — toji kova at- 
nešė mirtį Straffordui ir Laudui. Tačiau jų politika buvo reakcinga 
ne tik pramoniniu, bet ir politiniu požiūriu, be to, aptvėrimai tuo 
metu buvo skirti ne tiek ganykloms, kiek ariamai žemei. Pilietinio 
karo tvanas visiems laikams prarijo Tudorų ir ankstyvąją Stuartų 
viešąją politiką. 

Devynioliktojo amžiaus istorikai vieningai smerkė Tudorų ir anks- 
tyvąją Stuartų politiką kaip demagogišką, gal net atvirai reakcingą. 
Natūralu, kad jie pritarė Parlamentui, kuris buvo aptvėrimų savininkų 

pusėje. H. de B. Gibbinsas, nors ir būdamas aistringas paprastų 
žmonių draugas, rašė: „Tokie proteguojantys įstatymai, kaip ir visi 
tokios rūšies įstatymai, buvo visiškai bevaisiai.“* Innesas rašė dar 
griežčiau: „Įprastos priemonės, kuriomis kovojama su valkatavimu, 
bandymai pramonę prievarta kurti netinkamose srityse arba kapitalą 
stumti į nepelningas investicijas, kad būtų sukurtos darbo vietos, 
nepasitvirtino kaip visada“.? Gairdneris neabejodamas su laisvąja 
prekyba siejo tokias sąvokas kaip „ekonominis dėsnis“: „Be abejo- 
nės, nebuvo suprasti ekonominiai dėsniai,“ — rašė jis, „ir įstatymų 
leidyba bandė sutrukdyti žemvaldžiams nugriauti ūkininkų būstus, 
nes jiems buvo pelninga ariamą žemę versti ganyklomis ir didinti 
vilnos gamybą. Tokių įstatymų dažnumas rodo, kokie jie buvo ne- 
veiksmingi.“!'? Neseniai ekonomistas Heckscheris tvirtino, kad mer- 
kantilizmą reiktų aiškinti ekonominių reiškinių sudėtingumu, o tai 
įsisavinti Žmogaus protui reikėtų dar kelių šimtmečių.'' Prieš ap- 
tvėrimus nukreipti įstatymai ne tik nesustabdė aptvėrimų judėjimo, 
bet net ir rimtai jam nesutrukdė. Johnas Halesas, kuris kaip niekas 
kitas, aistringai gynė Sandraugos gyventojų principus, pripažino, 
kad buvo neįmanoma surinkti įrodymų prieš aptvėrimų vykdytojus, 
kurių tarnai paprastai būdavo prisiekusiųjų Žiuri nariai, 0 „visokių 
nuomininkų ir prisiplakėlių skaičius buvo toks didelis, kad be jų 
buvo neįmanoma sudaryti jokios žiuri“. Kartais pakakdavo lauke 
Išarti vieną vagą, kad prasižengęs lordas būtų atleistas nuo baus- 
mės. 

Privatūs interesai taip lengvai įsitvirtindavo virš teisingumo, kad 
tai buvo laikoma įstatymų neveiksmingumo ženklu, o beveik netruk- 
doma vyraujanti praktika pateikiama kaip „reakcinio intervencioniz- 
mo“ nevaisingumo įrodymas. Tačiau tokiame požiūryje pasigendama 
reikalo esmės suvokimo. Kodėl galutinė vyraujančios įvykių tėkmės 
pergalė turėtų būti laikoma pastangų jai sulėtinti neveiksmingumo 
požymiu? Kodėl tų priemonių tikslo neieškoma būtent tame, ką jomis 
pavyko pasiekti, t.y. sulėtinti kaitos tempą? Tai, kas negali veiks- 
mingai sustabdyti kokio nors vyksmo, nėra apskritai neveiksminga. 
Kaitos tempas kartais ne mažiau svarbus kaip pati kaitos kryptis, ir 


* Gibbins H.de B., The Industrial History of England, 1895. 

jeigu pastaroji paprastai nepriklauso nuo mūsų valios, tai tempas, 
kuriuo mes leidžiame vykti kaitai, nuo mūsų gali priklausyti. 

Tikėjimas kaitos spontaniškumu gali versti mus nematyti valdžios 
vaidmens ekonominiame gyvenime. Tas vaidmuo susideda iš nuo- 
latinio kaitos tempo keitimo — greitinimo ar lėtinimo, nelygu ko 
reikia, 0 jeigu manome, kad tempas yra nekintamas arba, dar blo- 
giau, jei mums atrodo, kad įsikišti būtų šventvagiška, tuomet, žino- 
ma, intervencijai nepaliekama jokios erdvės. Aptvėrimai yra vienas 
iš pavyzdžių. Žvelgiant retrospektyviai, nieko negali būti aiškiau už 
Vakarų Europoje vykusios ekonominės pažangos kryptį, kurios tiks- 
las buvo panaikinti dirbtinai palaikomą žemdirbystės metodų vie- 
nodumą, susipynusias dirbamos žemės juostas ir primityvią bendros 
nuosavybės instituciją. Anglijos atveju neabejotina, kad vilnos pra- 
monės plėtojimas buvo naudingas valstybei, ir vedė prie gelumbės 
pramonės atsiradimo — Pramonės revoliucijos varomosios jėgos. Be 
to, aišku, kad vietinių audimo amatų gausėjimas priklausė nuo vil- 
nos pasiūlos. Šių faktų pakanka, kad galėtume teigti, jog dirbamos 
žemės pavertimas ganyklomis ir su tuo susijęs aptvėrimų judėjimas 
buvo ekonominės pažangos dalis. Tačiau dėl Tudorų ir ankstyvųjų 
Stuartų politikos tos pažangos kryptis galėjo būti pražūtinga ir netgi 
pats procesas iš konstruktyvaus galėjo virsti išsigimusiu. Būtent 
nuo šio tempo priklausė, ar netekusieji žemių galės prisitaikyti prie 
pakitusių sąlygų nesunaikindami savo esmės, —- žmogiškosios ir eko- 
nominės, fizinės ir moralinės, ar ras naują užsiėmimą tose srityse, 
kurios buvo netiesiogiai susijusios su kaita, ar sugebės rasti naujų 
pragyvenimo šaltinių tie, kurie neteko darbo dėl padidėjusio impor- 
to ir eksporto. 

Visais atvejais atsakymas priklausė nuo reliatyvaus kaitos ir pri- 
sitaikymo tempo. Įprasti „ilgalaikiai“ ekonominės teorijos sumetimai 
yra nepriimtini, jais iš anksto daroma prielaida, jog veiksmas vyko 
rinkos ekonomikos sąlygomis. Kad ir kaip mums atrodytų natūralu 
daryti tokią prielaidą, ji nėra pagrįsta: rinkos ekonomika yra insti- 
tucinė struktūra, kuri, ką mes pernelyg greitai užmirštame, gyvavo 
tik mūsų laikais, ir tai tik iš dalies. Tačiau be šios prielaidos „ilga- 
laikiai“ sumetimai neturi prasmės. Jeigu tiesioginis kaitos poveikis 
yra žalingas, tuomet, kol neįrodyta priešingai, žalingas yra ir rezul- 
tatas. Jeigu dirbamą žemę verčiant ganyklomis būtina nugriauti kiek 
nors namų, jeigu dėl to sumažėja užimtumas ir vietinė maisto pro- 
duktų gamyba, tuomet toks poveikis laikomas galutiniu rezultatu, kol 

nepateikiama priešingų įrodymų. Tai nereiškia, kad galima nepaisyti 
padidėjusio eksporto poveikio žemės savininkų pajamoms, galimo 
užimtumo padidėjimo dėl išaugusios vilnos gamybos tose vietovėse, 
to, kaip Žemės savininkai gali išleisti savo padidėjusias pajamas — 
tolesnėms investicijoms ar prabangai. Galutinį kaitos poveikį lemia 
laikas, kurio reikia kaitai, kai jis lyginamas su laiku, reikalingu pri- 
sitaikymui. Tačiau jokiu būdu negalime daryti prielaidos, kad veikia 
rinkos dėsniai, jeigu nėra susireguliuojančios rinkos. Rinkos dėsniai 
aktualūs tik institucinės rinkos ekonomikos sąlygomis, ir nuo faktų 
nukrypo ne Tudorų epochos valstybės veikėjai, o naujieji ekonomis- 
tai, kuriuos varžė jų pačių tikėjimas ankstyvąja rinkos sistema. 
Anglijai aptvėrimų sukeltos pražūties pavyko išvengti tik todėl, 
jog Tudorai ir ankstyvieji Stuartai pasinaudojo karaliaus dvaro ga- 
lia, kad sulėtintų ekonominės pažangos procesą tiek, jog ji būtų 
socialiai pakeliama — jie pasitelkė centrinę valdžią, kad sumažintų 
transformacijos aukų skaičių ir valdytų kaitos procesą, kad šis būtų 
ne toks pražūtingas. Jų privilegijuotos kanceliarijos ir teismai jokiu 
būdu neatrodė konservatyvūs: jie atstovavo valstybės valdymo me- 
no mokslinei dvasiai, palaikė užsienio amatininkų imigraciją, noriai 
diegė naujas technologijas, pereidami prie statistinių metodų ir tiks- 
lesnės atsiskaitomybės, nepaisė papročių ir tradicijų, prieštaravo se- 
naties teisėms, mažindami dvasininkų privilegijas, nepaisė bendrosios 
teisės. Jeigu naujovė yra revoliucingumas, tai jie buvo revoliucio- 
nieriai. Jie buvo pasišventę valstybės gerovei, kurią šlovino sovere- 
no galia ir didybė, tačiau ateitis priklausė konstitucionalizmui ir 
parlamentui. Karaliaus valdžia užleido vietą klasės valdžiai, tokios 
klasės, kuri vadovavo pramonės ir prekybos pažangai. Didysis kon- 
stitucionalizmo principas atsidavė politinei revoliucijai, kuri atėmė 
iš karaliaus teises — karaliaus valdžia iki to laiko buvo atsikračiusi 
visų kūrybinių galių, o jos protekcinė funkcija jau nebebuvo gyvy- 
biškai svarbi šaliai, atsilaikiusiai pereinamojo laikotarpio audrose. 
Karaliaus finansinė politika dabar jau pernelyg varžė šalies galią ir 
pradėjo varžyti prekybą. Kad išlaikytų savo prerogatyvas, karalius 
vis labiau jomis piktnaudžiavo, taip kenkdamas nacijos ištekliams. 
Puikus darbo jėgos ir pramonės administravimas, apdairi aptvėrimų 
Judėjimo kontrolė buvo paskutiniai jo laimėjimai. Tačiau jie buvo 
lengvai pamiršti, kadangi gimstančios viduriniosios klasės kapita- 
listai ir darbdaviai buvo pagrindinės protekcinės veiklos aukos. Tu- 
rėjo praeiti du šimtmečiai, kad socialinis administravimas Anglijoje 

būtų toks efektyvus ir gerai sutvarkytas, koks buvo tada, kai jį su- 
griovė Sandrauga. Reikia pripažinti, kad dabar nereikėjo tokios pa- 
ternalistiškos administracijos. Tačiau vienu aspektu lūžis sunaikino 
begalinį blogį: jis iš nacijos atminties padėjo ištrinti aptvėrimų peri- 
odo siaubą ir vyriausybės laimėjimus įveikiant gyventojų skaičiaus 
mažėjimo pavojų. Tikriausiai tai paaiškina, kodėl niekas nesuvokė 
tikrosios krizės esmės, kai po 150 metų panaši katastrofa Pramonės 
revoliucijos forma kėlė grėsmę šalies gerovei ir egzistencijai. 

Ir šis reiškinys buvo būdingas Anglijai: šiuo atveju jūrų prekyba 
tapo visą šalį palietusio judėjimo šaltiniu, ir pažanga kaip niekad iki 
tol sugriovė paprastų žmonių gyvenimus. Procesui dar labai toli ne- 
pažengus, dirbantieji žmonės buvo sugrūsti į naujas vargo vietas, 
vadinamuosius pramoninius Anglijos miestus. Kaimo žmonės buvo 
nužmoginti iki lūšnynų gyventojų lygio, šeima buvo pasmerkta, o 
didelės šalies vietovės sparčiai nyko po anglies dulkių ir atliekų 
laužo krūvomis, kurias išspjaudavo vadinamosios „šėtono girnos“. 
Visų pažiūrų ir partijų atstovai — konservatoriai ir liberalai, kapitalis- 
tai ir socialistai — nurodė, kad Pramonės revoliucijos socialinės sąly- 
gos buvo tikroji žmogaus degradavimo bedugnė. 

Dar niekas nėra deramai išaiškinęs šių įvykių. To meto tyrinėtojai 
manė atradę prakeiksmo raktą į turtą ir skurdą valdančius geležinius 
dėsnius, vadinamus darbo užmokesčio ir gyventojų skaičiaus dės- 
niais, tačiau jų teiginiai buvo paneigti. Kitas turtų ir skurdo paaiški- 
nimas buvo išnaudojimas, tačiau tai nepaaiškino, kodėl pramoniniuose 
lūšnynuose atlyginimai buvo didesni negu kitose vietose ir, be to, 
toliau augo ištisą šimtmetį. Kartais buvo pateikiama ištisa virtinė 
priežasčių, tačiau ir jos nebuvo patenkinamos. 

Mūsų atsakymo nepavadinsi paprastu — jis sudaro didesnę šios 
knygos dalį. Mes teigiame, kad socialinė tvarka buvo suardyta kur 
kas labiau negu aptvėrimų judėjimo periodu, kad greta šios katastro- 
fos vyko plataus masto judėjimas už pažangą, kad Vakarų visuome- 
nėje pradėjo veikti visiškai naujas institucinis mechanizmas, kad 
netrukus išryškėję pavojai taip ir nebuvo įveikti, kad devynioliktojo 
amžiaus istorija — tai pastangos apsaugoti visuomenę nuo tokio me- 
chanizmo sukeltų padarinių. Pramonės revoliucija tebuvo tokios 
kraštutinės ir radikalios revoliucijos, kokios sektantai net neįsivaiZ- 
davo, pradžia, tačiau naujoji religija buvo išimtinai materialistinė ir 
tikėjo, kad visas žmonijos problemas galima išspręsti turint neribotą 
kiekį materialinių gėrybių. 

Visa tai buvo kartota nesuskaičiuojamą daugybę kartų: kaip rinkų 
didinimas, anglis 17 geležis bei drėgnas klimatas, palankus gelumbės 
pramonei, daugybė žmonių, kuriuos iš jų būstų išstūmė naujieji aštuo- 
nioliktojo amžiaus aptvėrimai, laisvosios institucijos, mašinų išradi- 
mas ir daugybė kitų priežasčių, kurių tarpusavio sąveika ir sukėlė 
Pramonės revoliuciją. Taip pat buvo įrodyta, kad negalima išskirti 
kokios nors vienos priežasties ir pateikti kaip vienintelės, sukėlusios 
tą staigų ir netikėtą reiškinį. 

Tačiau kaip apibūdinti pačią Pramonės revoliuciją? Koks jos pa- 
grindinis požymis? Ar tai fabrikų miestų augimas, lūšnynų atsiradi- 
mas, ilgos vaikų darbo valandos, maži kai kurių kategorijų darbininkų 
darbo užmokesčiai, spartesnis gyventojų skaičiaus didėjimas, ar pra- 
monės šakų koncentracija? Mūsų nuomone, visi šie dalykai tik papil- 
dė vieną pagrindinį reiškinį — rinkos ekonomikos atsiradimą — ir kad, 
nesuvokus mašinų įtakos komercinei visuomenei, negalima suvokti 
ir šios institucijos esmės. Neketiname tvirtinti, kad būtent mašinos 
buvo to, kas įvyko, priežastis, tačiau teigiame, kad komercinėje vi- 
suomenėje ėmus gamybai naudoti gamyklas ir mašinas, turėjo išsi- 
kristalizuoti susireguliuojanti rinka. 

Specialios paskirties mašinų poveikis agrarinėje ir komercinėje 
visuomenėje yra tipiškas. Tokia visuomenė sudaryta iš žemdirbių ir 
pirklių, kurie perka ir parduoda žemės ūkio gaminius. Gamyba, nau- 
dojanti specializuotus, sudėtingus ir brangius įrankius, bei įmonės 
tokioje visuomenėje gali pritapti tik tuo atveju, jei gamyba tampa 
šalutiniu dalyku pirkimo 1r pardavimo atžvilgiu. Pirklys yra vienin- 
telis asmuo, galintis to imtis, ir jis gali tuo užsiimti, kol toji veikla 
neatneš jam nuostolių. Jis pardavinės prekes lygiai taip, kaip įpras- 
tai pardavinėja turinčias paklausą prekes, tačiau įsigis jas kitaip, 
t.y. pirks ne gatavus produktus, o darbą ir žaliavas. Šie du dalykai bei 
tam tikras laikas duos jam naują produktą. Tai nėra kokios nors 
vidaus ar „išleidimo“ pramonės aprašymas — tai tinka bet kokiam 
industrinio kapitalizmo tipui, įskaitant ir mūsų laikų. Jis sukelia 
svarbių padarinių socialinei sistemai. 

Kadangi sudėtingos mašinos yra brangios, jos neatsiperka, jei 
negaminami dideli produktų kiekiai.'? Nenuostolingai jos gali dirbti tik 
tuo atveju, jeigu prekių srautas yra garantuotas ir nereikia nutraukti 

gamybos dėl sumažėjusio pirminių gaminių, reikalingo mašinų dar- 
bui, poreikio. Pirkliui tai reiškia, kad turi būti parduodami visi veiks- 
niai, t.y. kad juos norimais kiekiais galėtų įsigyti kiekvienas, pasiruošęs 
mokėti. Jeigu šios sąlygos nevykdomos, gamyba specializuotomis 
mašinomis yra pernelyg rizikinga tiek pirkliui, kuris rizikuoja savo 
pinigais, tiek visuomenei, kurios pajamos, darbo vietos ir pirkiniai 
1ma priklausyti nuo nenutraukiamos gamybos. 

Agrarinėje visuomenėje tokios sąlygos savaime neegzistuoja. Jų 
sudarymas jokiu būdu nekeičia stulbinančių pokyčių esmės. Trans- 
formacija rodo visuomenės narių veiklos motyvacijos pakitimą: pra- 
gyvenimo motyvą turi keisti naudos motyvas. Visi sandoriai virsta 
išraiškoje būtų įdiegtas atsiskaitymo būdas. Visos pajamos turi būti 
gaunamos iš pardavimo ar kito šaltinio, ir kad ir koks būtų tikrasis 
pajamų šaltinis, laikoma, kad pajamos yra gautos iš pardavimo. 
Tokia pat yra ir paprasto termino „rinkos sistema“, kuriuo mes api- 
būdiname institucinį modelį, reikšmė. Tačiau labiausiai stulbinanti 
šios sistemos ypatybė yra ta, kad, pradėjusi veikti, ji turi funkcio- 
nuoti be įsikišimo iš išorės. Pelnas jau nėra garantuojamas dalykas, 
savo pelną pirklys turi užsidirbti rinkoje. Kainoms turi būti leidžia- 
ma reguliuoti save. Tokia susireguliuojanti rinkų sistema ir yra tai, 
ką mes vadiname rinkos ekonomika. 

Perėjimas prie šios sistemos iš ankstesnės ekonominės sistemos 
yra toks baigtinis, kad primena vikšro metamorfozę, o ne kitimą, kurį 
būtų galima apibūdinti kaip laipsnišką augimą ir raidą. Palyginkime 
pirklio gamintojo pardavimo ir pirkimo veiklą: jis parduoda tik žmo- 
gaus darbo produktus, ir nesvarbu, ar jam pavyksta rasti pirkėjų — tai 
nedaro įtakos visuomenei. Tačiau jis perka žaliavas 1r darbą - gamtą 
ir žmones. Su mašinine gamyba komercinėje visuomenėje susiję ne 
mažiau transformacijos, kokia vyksta su gamtiškąja ir Žmogiškąja 
visuomenės materija gaminant prekes. Nors ir keista, išvada yra 
neišvengiama: akivaizdu, kad žmogus tokiomis priemonėmis išvaro- 
mas iš savo būsto, ir tai turi nutraukti ryšius tarp Žmonių ir kelti 
sunaikinimo pavojų jo natūraliajai tėvynei — gamtai. 


4 skyrius 
VISUOMENĖS IR EKONOMINĖS SISTEMOS 


Prieš pradėdami kalbėti apie dėsnius, kuriems pavaldi rinkos eko- 
nomika, kokią bandė sukurti devynioliktasis amžius, turime gerai 
perprasti ypatingas prielaidas, kurios glūdėjo tos sistemos pama- 
tuose. 

Rinkos ekonomika — tai susireguliuojančių rinkų sistema, o kal- 
bant tiksliau, tai ekonomika, kurią valdo rinkos kainos, ir tik jos. 
Sistema, galinti organizuoti visą ekonominį gyvenimą be išorinės pa- 
galbos ar įsikišimo, be abejonės verta būti vadinama susireguliuo- 
jančia. Tokių bendrų bruožų pakanka norint parodyti, kad šis žmonijos 
istorijos įvykis neturėjo precedento. 

Bandykime paaiškinti tiksliau. Jokia visuomenė negalėtų išgy- 
venti neturėdama kokios nors savo ekonominės sistemos, tačiau iki 
mūsų laikų nebuvo tokios ekonomikos, kurią nors iš principo kontro- 
liuotų rinkos. Nepaisant nepaliaujamo devynioliktojo amžiaus akade- 
minių užkalbėjimų choro, iš mainų gauta nauda ir pelnas anksčiau 
niekada nebuvo svarbūs žmonių ekonominiam gyvenimui. Nors rin- 
kos institucija buvo gana įprasta jau nuo vėlyvojo akmens amžiaus, 
Jos vaidmuo ekonominiame gyvenime tebuvo šalutinis. 

Turime pagrindo tvirtinti, kad šis teiginys visiškai pagrįstas. 
Mąstytojas Adamas Smithas teigė, kad darbo pasidalijimas visuo- 
menėje priklausė nuo rinkų egzistavimo, arba, kaip jis pats sakė, 
nuo „žmogaus polinkio į barterį, atsiskaitymą natūra 1r vienų daik- 
tų mainymą į kitus“. Ši frazė vėliau tapo ekonominio žmogaus 
apibūdinimu. Retrospektyviai galime teigti, kad joks kitas neteisin- 
gas praeities aiškinimas netapo labiau pranašišku ateityje. Nors iki 
Adamo Smitho laikų tas žmonių polinkis kokios nors bendruomenės 

gyvenime nepasireiškė plačiau ir geriausiu atveju tebuvo papildoma 
ekonominio gyvenimo savybė, po šimtmečio ekonominis gyveni- 
mas vyko visiškai savarankiškai didesnėje planetos dalyje, o tai 
praktiškai ir teoriškai reiškė, kad visą žmonijos ekonominę veiklą — 
o gal ir jos politinius, intelektualinius bei dvasinius siekius — valdė 
būtent šis polinkis. Herbertas Spenceris devynioliktojo amžiaus ant- 
rojoje pusėje net ir paviršutiniškai susipažinęs su ekonomika, darbo 
pasidalijimo principą galėjo prilyginti barteriui ir mainams, o dar 
po penkiasdešimties metų Liudwigas von Misesas ir Walteris Lip- 
pmanas galėjo pakartoti tą pačią klaidą. Tuo metu argumentų nerei- 
kėjo. Daugybė autorių, rašiusių apie politinę ekonomiją, socialinę 
istoriją, politinę filosofiją ir bendrąją sociologiją, sekė įkandin Smitho 
ir savo moksluose kaip aksiomą įtvirtino jo paradigmą apie barte- 
riniais mainais užsiimantį laukinį. Faktiškai Adamo Smitho teigi- 
niai apie pirmykščių žmonių ekonominę filosofiją buvo lygiai taip 
pat klaidingi kaip ir Rousseau laukinio žmogaus politinė filosofija. 
Darbo pasidalijimas — reiškinys, senas kaip pati visuomenė, kyla iš 
skirtumų, būdingų lyčiai, geografijai ir asmeniniams talentams, o 
tariamas polinkis į barterį, atsiskaitymą natūra ir mainus yra gana 
abejotinas. Istorija 1r etnografija žino įvairių ekonominių sistemų, 
daugelis kurių sudaro rinkos instituciją, tačiau iki mūsiškės niekas 
negirdėjo apie ekonomiką, kurią bent iš dalies būtų reguliavusi ir 
kontroliavusi rinka. Tai patvirtins trumpa ekonominių sistemų ir 
rinkų istorijų apžvalga, kurią pateiksime atskirai. Paaiškės, kad rin- 
kų vaidmuo įvairių šalių vidaus ekonomikose buvo svarbus iki pat 
nesenų laikų, ir dar labiau išryškės perėjimas į rinkos valdomą eko- 
nomiką. 

Pirmiausia turime atsisakyti kai kurių devynioliktojo amžiaus 
prietarų, kuriais Adamas Smithas grindė hipotezę apie tariamą pri- 
mityvaus Žmogaus polinkį į naudą teikiančią veiklą. Kadangi jo 
aksioma buvo aktualesnė artimiausiai ateičiai, o ne miglotai pra- 
eičiai, jo sekėjams ji sužadino keistą požiūrį į ankstyvąją Žmonijos 
istoriją. Iš pirmo žvilgsnio atrodė, kad primityvaus Žmogaus psi- 
chologija, labai tolima kapitalistinei, buvo komunistinė (vėliau tai 
nepasitvirtino). Ekonomikos istorikai buvo linkę apsiriboti tuo pa- 
lyginti nesenu istorijos periodu, kai atsiskaitymas natūra ir mainai 
veikė gana plačiai, ir primityvioji ekonomika buvo perkelta į priešis- 
toriją. Nesąmoningai tai vertė svarstykles svirti rinkos psichologi- 

jos pusėn, kadangi per gana neilgą kelių praėjusių šimtmečių laiko- 
tarpį viskas galėjo būti aiškinama kaip to, kas vėliau įsikūrė, t.y. 
rinkos sistemos, pagrindai, nepaisant kitų tendencijų, kurios laiki- 
nai buvo užmirštos. Tokį trumparegišką požiūrį galima buvo ištai- 
syti ekonominę istoriją susiejus su socialine antropologija, tačiau 
būtent šito buvo nuosekliai vengiama. 

Šiandien negalime eiti tuo pačiu keliu. Švelniai tariant, jau šiek 
tiek paseno įprotis pastaruosius dešimtį tūkstančių metų ir anksty- 
vųjų visuomenių istoriją vertinti kaip įžangą į mūsų civilizaciją, 
kuri prasidėjo nuo 1776 metais išleisto veikalo Tautų turtas (Wealth 
of Nations). Būtent šis etapas mūsų laikais artėja prie pabaigos, ir, 
bandydami įvertinti ateities alternatyvas, turime nugalėti savo įgim- 
tą polinkį kartoti tėvų pomėgius. Tačiau tas pats šališkumas, dėl 
kurio Adamo Smitho kartai pirmykštis žmogus atrodė linkęs į bar- 
terinius mainus ir atsiskaitymą natūra, vertė jo įpėdinius išsižadėti 
bet kokio susidomėjimo ankstyvuoju žmogumi, kadangi jis, kaip 
buvo manoma, nepasidavė šioms pagirtinoms aistroms. Klasikinių 
ekonomistų tradicija, rinkos dėsniais grindusi pirmykščio Žmogaus 
polinkius, buvo pakeista visišku nesidomėjimu „necivilizuoto“ Žmo- 
gaus kultūra, kaip nieko bendro neturinčia su mūsų amžiaus proble- 
momis. 

Moksliniam mąstymui toks subjektyvistinis požiūris į ankstesnią- 
sias civilizacijas neturėtų būti priimtinas. Buvo labai padidinti skir- 
tumai tarp civilizuotų ir „„necivilizuotų“ tautų, ypač ekonomikos sntyje. 
Pasak istorikų, pramoninio gyvenimo formos agrarinėje Europoje iki 
nesenų laikų nelabai skyrėsi nuo buvusių prieš kelis tūkstančius me- 
tų. Nuo plūgo — didžiulio galvijo traukiamo kaplio — išradimo iki pat 
naujųjų amžių žemdirbystės metodai Vakarų ir Vidurio Europoje iš 
esmės nepakito. Civilizacijos pažanga šiuose regionuose buvo iš es- 
mės politinė, intelektualinė ir dvasinė, o materialinių sąlygų požiū- 
riu Vakarų Europa 1100 metų prieš Kristų vargu ar buvo pasivijusi 
romėnų pasaulį, koks jis buvo tūkstantmečiu anksčiau. Netgi vėliau 
valstybės valdymo, literatūros ir menų, o ypač religijos ir mokslo 
pokyčiai vyko lengviau nei pramonėje. 

Ekonominių požiūriu viduramžių Europa buvo senovės Persijos, 
Indijos ar Kinijos lygio 1r jokiu būdu negalėjo lenktyniauti su Nau- 
jąja Egipto karalyste, kokia ji buvo prieš du tūkstančius metų. Maxas 
Weberis buvo pirmasis iš naujųjų ekonomikos istorikų, protestavęs 

prieš tai, kad pirmykštė ekonomika buvo atmesta kaip neaktuali 
motyvacijos ir mechanizmų klausimams civilizuotose sistemose. 
Vėlesni socialinės antropologijos darbai patvirtino jį buvus visiškai 
teisų. Jei koks nors teiginys, tyrinėjant ankstyvąsias visuomenes, 
išryškėja labiau nei kiti, tai rodo žmogaus, kaip socialinės būtybės, 
nekintamumą. Visų laikų ir vietų visuomenėse su nuostabiu nuosek- 
lumu kartojasi žmogaus įgimti talentai, o visuomenei išlikti būtinos 
sąlygos nuolat yra tos pačios. 

Išsiskiriantis nesenų istorinių ir antropologinių tyrinėjimų atradi- 
mas yra tai, kad žmogaus ekonomika paprastai yra panirusi po jo 
socialiniais santykiais. Žmogus siekia ne užtikrinti savo asmeninį 
interesą turėti materialinių gėrybių, bet stengiasi apsaugoti savo so- 
cialinę padėtį, socialines teises, socialinį turtą. Materialinės gėrybės 
jam rūpi tik tiek, kiek jos tarnauja šiam tikslui. Nei gamybos proce- 
sas, nei paskirstymas — nė vienas nėra susijęs su specifiniais ekono- 
miniais interesais turėti gėrybių, tačiau kiekvienas to proceso žingsnis 
susijęs su socialiniais interesais, kurie galiausiai priverčia imtis rei- 
kiamų žingsnių. Tie interesai mažoje medžiotojų ar žvejų bendruo- 
menėje visiškai skiriasi nuo despotiškos visuomenės interesų, tačiau 
abiem atvejais ekonominė sistema veikia vedama neekonominių 
motyvų. 

Šis aiškinimas paprastas išlikimo požiūriu. Pavyzdžiui, pažvelki- 
me į gimininę bendruomenę. Individo ekonominiai interesai retai 
vyrauja, kadangi bendruomenė visus savo narius saugo nuo bado, 
jei jos pačios neįveikia katastrofa, tačiau ir tuomet grėsmė kyla ko- 
lektyviniams, o ne asmeniniams interesams. Antra vertus, socialinių 
ryšių išsaugojimas turi lemiamos reikšmės. Pirma, kadangi, ne- 
paisydamas priimto garbės, arba dosnumo, kodekso, individas atski- 
ria save iš bendruomenės ir tampa atstumtuoju; antra, kadangi 
pildymas geriausiai pasitarnauja ir individo „duoti ir imti“ intere- 
sams. Tokia situacija individui turi daryti nuolatinį spaudimą, kad jo 
sąmonėje panaikintų ekonominį suinteresuotumą tiek, jog daugeliu 
atvejų jis negalėtų net mąstyti apie savo veiksmų prasmę intereso 
šviesoje. Šį požiūrį dar sustiprina dalyvavimas bendruomeninėje veik- 
loje, pavyzdžiui, vaišinantis maistu iš bendro grobio arba bendrai 
naudojantis kokio nors tolimo ir pavojingo genties Žygio vaisiais. 
Dosnumo vertė socialiniu požiūriu tokia didelė, kad joks kitas elge- 

sys, išskyrus visišką savęs užmiršimą, neturi prasmės. Asmenybės 
charakteris čia nereiškia beveik nieko. Vienos ar kitos vertybių sis- 
temos požiūriu žmogus gali būti geras arba blogas, socialus arba 
asocialus, pavydus arba dosnus. Niekam nesuteikti pagrindo pavy- 
dui yra pagrindinis apeiginio paskirstymo principas, lygiai kaip ir 
viešas pagyrimas darbščiam, gabiam ar kitaip klestinčiam sodinin- 
kui (nebent jis yra pernelyg klestintis, nes tokiu atveju jį gali būti 
pelnytai leista sužlugdyti klaidingai manant, kad jis yra juodosios 
magijos auka). Ir geros, ir blogos žmogiškosios aistros nėra nu- 
kreiptos į ekonominius tikslus. Apeiginis gyrimasis skatina lenkty- 
niavimą, o bendro darbo paprotys visiškai iškreipia kiekybinius ir 
kokybinius standartus. Mainai vyksta dovanų forma; jos dovanoja- 
mos abipusiškumo principu, nors nebūtinai tų pačių asmenų - ši 
procedūra iki smulkmenų raiški, tobulai saugoma kruopščių viešumo 
metodų, magiškų ritualų bei „dvilypumų“, kuriuose grupes sieja 
tarpusavio įsipareigojimai — visa tai turėtų paaiškinti visišką naudos 
ar netgi turto sąvokos nebuvimą, išskyrus tuos dalykus, kurie tradi- 
ciškai didina socialinį prestižą. 

Trumpai apibūdindami pagrindinius Vakarų Melanezijos ben- 
druomenės bruožus neatsižvelgėme į lytinę bei teritorinę sandarą, 
kuriai įtaką daro papročiai, magija ir religija, kadangi norėjome 
parodyti tik tai, kaip vadinamieji ekonominiai motyvai atsiranda iš 
socialinio gyvenimo konteksto. Būtent dėl šio nesamo dalyko suta- 
ria naujųjų laikų etnografai: nėra naudos motyvo, nėra principo 
dirbti už atlyginimą, nėra principo dėti kuo mažiau pastangų, o 
svarbiausia — nėra jokios atskiros institucijos, kurios pagrindas būtų 
ekonominiai motyvai. Tačiau kaip tokiu atveju užtikrinama gamy- 
bos ir paskirstymo tvarka? 

Atsakymas glūdi dviejuose elgesio principuose, kurie nebūti- 
nai susiję su ekonomika: abipusiškume ir perskirstyme.“ Vakarų 
Melanezijos Trobriano salų gyventojų atveju, kuriuo iliustruojame 
tokią ekonominę sistemą, abipusiškumu grindžiama lytinė visuo- 
menės sandara, t.y. šeima ir giminyste, ir perskirstymas veikia 
teritoriniu principu, t.y. tiems, kurie yra pavaldūs vienam vadui. 
Panagrinėkime šiuos principus atskirai. 


"5 Cf. Pastabos apie šaltinius, p. 269. 

Šeimos, t.y. moters ir vaikų, išlaikymas yra jų giminių iš motinos 
pusės pareiga. Vyras, kuris aprūpina savo seserį ir jos šeimą, jiems 
atiduodamas geriausią derliaus dalį, bus vertinamas už gerą elgesį, 
bet už tai negaus beveik jokios materialinės naudos, tačiau jei jis 
bus nerūpestingas, pirmiausia nukentės jo reputacija. Abipusiškumo 
principas veiks jo žmonos ir vaikų atžvilgiu, 1r taip jam bus ekono- 
miškai kompensuojama už gerus darbus. Apeiginis maisto produktų 
išdėstymas jo paties darže ir priešais tų produktų gavėjo namus ga- 
rantuos, kad visi žinos, koks jis geras daržininkas. Akivaizdu, kad 
daržo ir namų ūkio ekonomika yra socialinių santykių, kurie susiję su 
geru ūkininkavimu ir pilietiškumu, dalis. Abipusiškumo principas pa- 
deda išsaugoti gamybą ir išlaikyti šeimą. 

Ne mažiau veiksmingas ir perskirstymo principas. Didžiąją dalį 
salos gyventojų gaminių seniūnas pristato vadui, kuris juos laiko 
sandėlyje. Kadangi visa bendruomeninė veikla susijusi su šventėmis, 
šokiais bei kitomis progomis, kai salos gyventojai linksmina vienas 
kitą ir kaimynus iš kitų salų (iš čia atsiranda nuotolinė prekyba, pagal 
etiketo reikalavimus dovanojamos ir gaunamos dovanos, o vadas vi- 
siems išdalija apeigines dovanas), tampa akivaizdi didžiulė kaupimo 
reikšmė. Ekonominiu požiūriu tai yra esminė darbo pasidalijimo sis- 
temos, užsienio prekybos, apmokestinimo visuomenės labui ir gyny- 
bos sistemos dalis. Tačiau šias ekonominės sistemos siaurąja prasme 
funkcijas visiškai sugeria nepaprastai gyvybinga tradicija kiekvieną 
veiksmą, atliktą socialinės sistemos kontekste, aiškinti visiškai ne- 
ekonominiais motyvais. 

Tokio elgesio principai negali būti efektyvūs, jeigu tam netinka 
egzistuojantys instituciniai modeliai. Abipusiškumas ir perskirstymas 
gali užtikrinti ekonominės sistemos veiklą be raštiškos apskaitos ir 
nuoseklaus administravimo tik todėl, kad tų visuomenių struktūra 
atitinka tokio sprendimo reikalavimus dėl simetrijos ir centriškumo 
modelių buvimo. 

Abipusiškumą itin skatina simetrijos institucinis modelis, būdin- 
gas neraštingų tautų socialinės organizacijos bruožas. Stebėtinas „dvi- 
lypumas“, esantis gentiniuose padaliniuose, tinka asmeninių santykių 
suporavimui ir taip jis padeda prekių bei paslaugų ėmimui-davimui, 
nesant nuolatinės rašytinės apskaitos. Necivilizuotų visuomenių, 
kurios stengiasi sukurti „porą“ kiekvienam padaliniui, dalys, pasiro- 
do, yra kilusios iš jo ir padeda abipusiškumui, kuris yra sistemos 

pagrindas. Apie „dvilypumo“ kilmę žinoma mažai, tačiau kiekvienas 
Trobniano salų pakrantės kaimas turi savo antrininką sausumos kai- 
me, kad galėtų sklandžiai vykti grūdų ir žuvies mainai, nors ir sle- 
piami po abipusio dovanų paskirstymo priedanga ir vykstantys ne tuo 
pačiu metu. Kulos prekyboje taip pat kiekvienas asmuo turi savo 
partnerį kitoje saloje — taip iki stebėtinų mastų įkūnijamas abipu- 
siškumas. Tačiau dėl genties padalinių simetriškumo modelių gausos 
pačiose gyvenvietėse ir tarpgentiniuose santykiuose būtų neįmano- 
mas plataus masto abipusiškumas, grindžiamas ilgalaike atskirų imti- 
duoti veiksmų trukme. 

Institucinis centriškumo modelis, tam tikru mastu pastebimas vi- 
sose žmonių grupėse, leidžia paaiškinti, kodėl prekės ir paslaugos 
renkamos, saugomos ir perskirstomos. Medžiotojų genties nariai lai- 
mikį paprastai atiduoda tam, kuris vadovauja perskirstymui. Medžiok- 
lės laimikis nėra reguliarus, be to, tai kolektyvinių pastangų rezultatas. 
Tokiomis sąlygomis neįmanomas joks kitas pasidalijimo metodas, 
jeigu nenorima, kad grupė po kiekvienos medžioklės iširtų. Tačiau 
visuose natūriniuose ūkiuose egzistuoja panaši praktika, ypač jeigu 
grupė didelė. Kuo didesnė teritorija ir kuo įvairesnė produkcija, tuo 
efektyviau dėl perskirstymo bus pasidalijamas darbas, kadangi jis turi 
susieti geografiškai išsimėčiusias gamintojų grupes. 

Simetrija 1r centniškumas iš dalies patenkins tarpusaviškumo ir 
perskirstymo poreikį, 0 instituciniai modeliai ir elgesio principai bus 
abipusiai suderinti. Kol socialinė struktūra eina pramintu taku, nevei- 
kia jokie individualūs ekonominiai motyvai, nereikia baimintis, kad 
bus bandoma išsisukti nuo asmeninių pastangų, ekonominiai įsiparei- 
gojimai bus tinkamai vykdomi, o visų svarbiausia — visose viešose 
iškilmėse bus pakankamai daug materialių gausos įrodymų. Tokioje 
bendruomenėje draudžiama pati naudos idėja, derybos ir ginčai smer- 
kiami, dovanojimas be atlygio skelbiamas dorybe, o polinkis į dery- 
bas, atsiskaitymą natūra ir mainai tiesiog neišryškėja. Ekonominė 
sistema tėra socialinės struktūros funkcija. 

Žinoma, būtina padaryti išvadą, kad tokie socioekonominiai prin- 
Cipai susiaurinami iki mažų bendruomenių primityvių procedūrų, kad 
ekonomikos, kuriose nėra naudos ir rinkos, turi būti paprastos. Vaka- 
rų Melanezijos Kulos žiedas, pagrįstas tarpusaviškumo principu, yra 
vienas tobuliausių žmonijai žinomų prekybinių sandorių, o piramidžių 
civilizacijoje perskirstymas vyko milžinišku mastu. 

Trobriano salos priklauso archipelagui, kuris yra beveik žiedo 
formos ir didžiosios archipelago gyventojų dalies pagrindinis užsiė- 
mimas — Kulos prekyba. Mes vadiname tai prekyba, nors čia negau- 
nama jokio pelno — nei pinigais, nei natūra, prekės nekaupiamos ir 
neperdirbamos, gautos prekės tiesiog atiduodamos, nevyksta jokių 
derybų ar ginčų, jokio atsiskaitymo natūra, jokio barterio ar mainų, 
visus sandorius reglamentuoja tik etiketas ir magija. Vis dėlto tai 
prekyba, ir šio žiedo formos archipelago gyventojai periodiškai leidžia- 
si į keliones, kad tolimų salų gyventojams laikrodžio rodyklės kryp- 
timi pristatytų vienų prekių, o iš archipelago salų, išsidėsčiusių prieš 
laikrodžio rodyklę, atgabentų kitokių vertingų daiktų. Ilgainiui abiejų 
rūšių daiktai — baltų kriauklelių rankovės raiščiai ir tradiciniai raudo- 
nų kriauklelių karoliai keliauja ratu aplink archipelagą; visai trajek- 
torijai įveikti reikia dešimties metų. Be to, paprastai Kuloje yra 
individualių partnerių, kurie vienas kitam dovanoja lygiaverčius ran- 
kovių raiščius ir karolius, pageidautina anksčiau priklausiusius ko- 
kiam nors žymiam asmeniui. Taigi sistemingas ir organizuotas vertingų 
daiktų, gabenamų didelius atstumus, davimas-ėmimas teisėtai vadi- 
namas prekyba. Tačiau šis reiškinys vyksta tarpusaviškumo pagrindu. 
Sudėtinga laiko-erdvės-žmonių sistema, veikianti šimtus mylių ir 
kelis dešimtmečius, šimtus Žmonių susiejanti su tūkstančiais asmeni- 
nių daiktų, šiuo atveju vyksta be jokios apskaitos ar administravimo, 
tačiau ir be jokio naudos ar atsiskaitymo natūra motyvo. Socialinį 
elgesį valdo ne polinkis į barterį, o tarpusaviškumas. Rezultatas — 
stulbinantis organizacinis laimėjimas ekonomikos srityje. Tiesą sa- 
kant, būtų įdomu, ar netgi pažangiausia rinkos sistema, grindžiama 
tikslia apskaita, galėtų susidoroti su tokia užduotimi, suprantama, 
jeigu jos imtųsi. Tikriausiai nevykę prekiautojai, susidūrę su nesu- 
skaičiuojama daugybe monopolininkų, perkančių ir parduodančių 
asmeninius daiktus, varžomi neįtikėtinų apribojimų, taikomų kiek- 
vienam sandoriui, negautų nė mažiausio pelno ir būtų priversti atsi- 
sakyti verslo. 

Perskirstymas taip pat turi ilgą ir margą istoriją, kuri siekia nau- 
Jausius laikus. Bergdamos vyrai, grįžę iš medžioklės, ir moterys, išėju- 
sios ieškoti šaknų, vaisių arba lapų, didesnę dalį laimikio turi paaukoti 
bendruomenei. Iš esmės tai reiškia, kad jų veiklos produktais dalija- 
masi su kitais žmonėmis, kurie gyvena kartu. Čia veikia abipusišku- 
mo principas: už tai, ką šiandien atiduodi, gausi rytoj. Kai kuriose 

gentyse yra tarpininkas — vadas ar kitas iškilus grupės asmuo, kuris 
priima ir perskirsto atsargas, ypač jeigu jas reikia kaupti. Tai per- 
skirstymas siaurąja žodžio prasme. Akivaizdu, kad socialiniai tokio 
skirstymo padariniai yra toli siekiantys, kadangi ne visos visuomenės 
yra tokios demokratiškos kaip laukiniai medžiotojai. Kad ir kas atlik- 
tų perskirstymą — įtakinga šeima, iškilus asmuo, valdančioji aristok- 
ratija ar biurokratų grupė — skirstydami gėrybes, paprastai visi jie 
stengiasi didinti savo politinę valdžią. Kviakiutlių po:/ach ceremoni- 
joje vadui yra didžiausia garbė pateikti savo turtus ir juos paskirstyti. 
Tačiau tai jis daro norėdamas gavėjus įpareigoti, padaryti juos skoli- 
ninkais, o galiausiai ir tarnais. 

Visos didelio masto natūrinės ekonomikos buvo tvarkomos per- 
skirstymo principu. Hamurabio karalystė Babilonijoje 1 ypač Naujoji 
Egipto karalystė buvo tokios centralizuotos biurokratinės despotijos, 
grindžiamos tokia ekonomika. Čia neįtikėtinai plačiai buvo atkurtas 
patriarchalinis namų ūkis, o „komunistinis“ paskirstymas buvo išdės- 
tytas pagal rangus, nustačius labai skirtingas normas. Daugybė san- 
dėlių buvo paruošta valstiečių veiklos produktams priimti, kad ir kas 
jie būtų - galvijų augintojai, medžiotojai, kepėjai, aludariai, puodžiai, 
audėjai ar kas tik non. Gaminiai buvo kruopščiai registruojami ir, 
kadangi nebuvo suvartojami vietoje, juos pergabendavo iš mažesnių 
sandėlių į didesnius, kol šie pasiekdavo centrinę administraciją — 
faraono rūmus. Čia jau buvo atskirų iždinių audiniams, meno dirbi- 
niams, papuošalams, kosmetikai, karališkiems rūbams, buvo didžiu- 
lių grūdų sandėlių, arsenalų, vyno rūsių. 

Tačiau perskirstymas didžiuliu mastu, kokį praktikavo piramidžių 
statytojai, neapsiribojo ekonominėmis sistemomis, kuriose nebuvo pi- 
nigų. Visos senovinės karalystės naudojosi metaline valiuta mo- 
kesčiams ir atlyginimams mokėti, tačiau kitais atvejais pasikliovė 
užmokesčiu natūra iš įvairiausių aruodų ir sandėlių, iš kurių jos skirs- 
tydavo švariausias prekes negaminančiai visuomenės daliai vartoti, 
tai yra pareigūnams, kariškiams ir nedirbančiam sluoksniui. Tokia 
sistema veikė senovės Kinijoje, Inkų imperijoje, Indijos karalystėje ir 
Babilonijoje. Šiose ir kitose ekonomiškai turtingose civilizacijose nuo- 
dugnų darbo padalijimą atliko perskirstymo mechanizmas. 

Šis principas veikė ir feodalizmo sąlygomis. Etniškai susisluoks- 
niavusiose Afrikos visuomenėse aukštasis sluoksnis kartais būna su- 
darytas iš kerdžių, gyvenančių tarp žemdirbių, tebedirbančių su lazda 

ir kapliu. Dovanos, kurias susirenka kerdžiai, yra žemės ūkio kilmės, 
pavyzdžiui, grūdai ir alus, o dovanos, kurias jie paskirsto, gali būti 
gyvuliai, ypač avys ir ožkos. Ir šiais atvejais darbas pasidalijamas, 
nors ir nelygiai, tarp įvairių visuomenės sluoksnių: perskirstymas gali 
slėpti eksploataciją, nors kartu simbiozė dėl tobulesnio darbo pasida- 
lijimo patenkina abiejų sluoksnių poreikius. Politinių požiūriu tokios 
visuomenės gyvena feodalizmo santvarkoje, kad ir kas būtų privile- 
gijuotoji vertybė — galvijai ar žemė. Rytų Afrikoje yra „nuolatinių 
galvijų valdų“. Thurnwaldas, kurio nuomonės perskirstymo tema mes 
paisome, galėtų teigti, kad feodalizme visur veikė perskirstymo prin- 
cipas. Tik ypač pažangiomis sąlygomis ir išskirtinėmis aplinkybėmis 
ši sistema tampa iš esmės politine, kaip įvyko Vakarų Europoje, kur 
pakitimai įvyko dėl to, kad vasalams reikėjo apsaugos, ir dovanos 
tapo feodaline duokle. 

Šie pavyzdžiai rodo, kad perskirstymas ekonominę sistemą įpai- 
nioja į socialinius santykius. Matome, kad paprastai perskirstymo 
principas yra dalis vyraujančios politinės santvarkos, kad ir kokia ji 
būtų — gentinė, miesto-valstybės, despotizmas ar galvijų ir žemės 
feodalizmas. Gėrybių gamyba ir perskirstymas organizuojamas jas 
surenkant, saugant ir perskirstant — tuo modeliu naudojasi vadas, šven- 
tikas, despotas ar dvarininkas. Kadangi vadovaujančios grupės ir va- 
dovaujamųjų santykiai skiriasi priklausomai nuo politinės galios 
pagrindo, perskirstymo principe veikia ir individualūs motyvai, kurie 
yra skirtingi, kaip skirtingi yra motyvai, skatinantys medžiotojus pa- 
sidalyti laimikiu ir bausmės baimė, kuri verčia fellaheen (varguolį) 
natūra sumokėti mokesčius. 

Mes sąmoningai neakcentavome esminio skirtumo tarp homo- 
geninių ir susisluoksniavusių visuomenių, tai yra visuomenių, ku- 
rios iš esmės socialiniu požiūriu yra vieningos, ir tokių, kurios 
suskilusios į valdančiuosius ir valdomuosius. Nors santykinė vergų 
ir šeimininkų padėtis gali be galo skirtis nuo laisvų ir lygiateisių 
medžiotojų genčių narių, dėl ko tų dviejų visuomenių motyvai yra 
labai skirtingi, ekonominės sistemos struktūra vis tiek gali būti 
grindžiama tais pačiais principais, nors ir su itin skirtingais kultū- 
riniais bruožais, nelygu, kokie Žmonių santykiai, kuriais yra susipy- 
nusi ekonominė sistema. 

Trečiasis principas, kuriam istorijoje skirtas svarbus vaidmuo, ir 
kurį vadinsime šeimyniniu ūkiu, susideda iš gamybos asmeniniam 


VISUOMENINĖS IR EKONOMINĖS SISTEMOS 61 


vartojimui. Graikai tai vadino oekonomia, žodžio „ekonomija“ (ūkis) 
pirminė reikšmė. Neturėtume manyti, kad etnografinių įrašų požiū- 
riu gamyba asmens ar grupės vartojimui yra senesnė už tarpusa- 
viškumą arba perskirstymą. Priešingai, buvo atsisakyta ortodoksinės 
tradicijos ir kai kurių vėlesnių teorijų šia tema. Niekada nebuvo 
laukinio individualisto, renkančio maistą ir medžiojančio pavieniui 
sau ar tik savo šeimai. Savo šeimos aprūpinimas tampa ekonominio 
gyvenimo požymiu tik pažengusios žemdirbystės lygmenyje, tačiau 
netgi tada jis neturi nieko bendra su naudos motyvu ar rinkų insti- 
tucijomis. Jo modelis yra uždara grupė. Ar tą save aprūpinantį, 
ekonomiškai nepriklausomą darinį sudaro įvairios šeimos formos, 
ar gyvenvietė, ar dvaras — galioja tas pats principas, t.y. gamyba ir 
saugojimas grupės narių poreikiams patenkinti. Principas taip pat 
plačiai taikomas, kaip ir tarpusaviškumas ar perskirstymas. Ins- 
titucinio branduolio kilmė skiriasi: tai gali būti lytis, kaip yra pa- 
triarchalinėje šeimoje, vietovė kaimo gyvenvietėje arba politinė 
valdžia feodalo dvare. Nesvarbu ir vidinė grupės struktūra. Ji gali 
būti despotiška, kaip Romos familia, demokratiška, kaip Pietų slavų 
zadruga, didelė, kaip Karolingų magnatų neaprėpiamos valdos arba 
maža, kaip vidutinio Vakarų Europos valstiečio ūkis. Prekybos ir 
rinkų reikia nė kiek ne daugiau kaip tarpusaviškumo ir perskirsty- 
mo atveju. 

Būtent tokią padėtį Aristotelis bandė padaryti norma daugiau 
kaip prieš du tūkstančius metų. Žvelgdami iš sparčiai smunkančių 
pasaulinės rinkos ekonomikos aukštybių turime pripažinti, kad jo 
garsusis šeimyninio ūkio ir pinigų atsiejimas įvadiniuose Politikos 
skyriuose buvo bene didžiausia visų laikų pranašystė socialinių 
mokslų srityje ir geriausia mūsų turima šio dalyko analizė. Aristo- 
telis teigia, kad gamyba, skirta vartojimui, o ne pelnui, yra šeimy- 
ninio ūkio siaurąja prasme esmė, tačiau, pasak jo, papildoma gamyba 
rinkai neturi sugriauti ūkio ekonominio savarankiškumo, jeigu der- 
lius, galvijai ir grūdai, skirti pardavimui, bus auginami sau išlaikyti. 
Pertekliaus pardavimas neturi sugriauti šeimyninio ūkio pagrindo. 
Tik blaiviai mąstantis genijus galėjo, kaip jis, tvirtinti, kad nauda 
buvo motyvas, būdingas gamybai dėl pardavimo ir kad pinigai šioje 
Situacijoje yra naujas elementas, tačiau, nepaisant to, jeigu rinkos ir 
pinigai tebuvo savarankiško šeimyninio ūkio papildymas, tebega- 
liojo gamybos vartojimui principas. Be abejonės, čia jis buvo teisus, 

nors nesuprato, koks užsispyrimas buvo ignoruoti rinkų buvimą tais 
laikais, kai graikų ekonomika tapo priklausoma nuo didmeninės 
prekybos 1r skolinto kapitalo. Tai buvo amžius, kai Delas ir Rodas 
pamažu tapo krovinių draudimo, jūrinių paskolų ir žiro bankų cen- 
trais, lyginant su kuriais Vakarų Europa po tūkstančio metų atrodė 
primityvumo įsikūnijimas. Tačiau Balliolo magistras Jowettas didžiai 
klydo, kad nedvejojo, jog jo Viktorijos laikų Anglija geriau negu 
Aristotelis įsisąmonino skirtumo tarp šeimyninio ūkio ir pinigų kau- 
pimo esmę. Jis teisino Aristotelį, teigdamas, kad „pažinimo, ypač 
susijusio su žmogumi, dalykai susipina vienas su kitu, ir Aristotelio 
laikais juos nebuvo lengva atskirti“. Teisybė, Aristotelis aiškiai ne- 
suvokė darbo pasidalijimo reikšmės ir jo ryšio su rinkomis bei pi- 
nigais, nesuvokė jis ir pinigų, kaip paskolos bei kapitalo. Šia prasme 
Jowetto kritika buvo pateisinama. Tačiau būtent Jowettas, o ne Aris- 
totelis buvo kurčias žmogaus polinkiui kaupti pinigus. Jis nesupra- 
to, kad skirtumas tarp vartojimo ir naudos principų buvo raktas į 
visiškai kitokią civilizaciją, kurios kontūrus Aristotelis tiksliai nu- 
matė du tūkstančius metų prieš jai atsirandant iš jam regimų rinkos 
ekonomikos užuomazgų, o Jowettas, prieš akis turėdamas akivaizdžių 
pavyzdžių, jų nepastebėjo. Atmesdamas gamybą dėl naudos kaip 
„svetimą žmogui“, kaip nebūtiną ir neapribotą, Aristotelis taikėsi į 
esmę, tai yra į atskiro ekonominio motyvo atskyrimą nuo socialinių 
santykių, kuriuose ir glūdi tie apribojimai. 

Plačiąja prasme tai reiškia, kad visų mums žinomų ekonominių 
sistemų iki pat Vakarų Europos feodalizmo pabaigos sandara buvo 
grindžiama tarpusaviškumo perskirstymo ar šeimyninio ūkio princi- 
pais arba jų deriniu. Šie principai buvo institucionalizuoti pasitelkus 
socialinę sandarą, kuri, be kita ko, pasinaudojo simetrijos, centrišku- 
mo ir autarkijos modeliais. Šioje struktūroje prekių tvarkingą gamybą 
1r paskirstymą užtikrino įvairūs individualūs motyvai, kuriuos forma- 
vo bendrieji elgesio principai. Nauda tarp šių principų nebuvo vyrau- 
jantis dalykas. Papročiai ir įstatymai, magija ir religija kartu vertė 
individą paklusti elgesio taisyklėms, kurios galiausiai užtikrino eko- 
nominės sistemos funkcionavimą. 

Graikų-romėnų laikotarpis, nepaisant puikiai išplėtotos preky- 
bos, šiuo požiūriu nenusižengė taisyklei, grūdų perskirstymą šiaip 
jau šeimyninio ūkio ekonominėmis sąlygomis romėnų administraci- 
ja vykdė didžiuliu mastu, jokių išimčių šiai taisyklei nebuvo daro- 

ma iki pat viduramžių pabaigos, rinkos nebuvo svarbios ekonomi- 
nei sistemai, vyravo kiti instituciniai modeliai. 

Nuo šešioliktojo amžiaus rinkų atsirado daug ir jos tapo svar- 
bios. Merkantilinėje sistemoje jos labiausiai rūpėjo valdžiai, tačiau 
dar nebuvo jokių ženklų, kad rinkos gali kontroliuoti žmonių visuo- 
menę. Priešingai, reglamentavimas ir subordinacija buvo griežtesni 
nei kada nors, nebuvo net minties apie susireguliuojančią rinką. 
Kad suvoktume staigų perėjimą į visiškai kitokią ekonomiką de- 
vynioliktąjį amžių, turime atsigręžti į rinkos — institucijos, kurios 
galėjome nepaisyti apžvelgdami praeities ekonomines sistemas, 
istoriją. 


5 skyrius 
RINKOS MODELIO RAIDA 


Vyraujantis rinkų vaidmuo kapitalistinėje ekonomikoje ir barterio 
bei mainų reikšmė joje reikalauja labiau įsigilinti į rinkų esmę ir 
kilmę, jeigu norime atsikratyti devynioliktojo amžiaus ekonominių 
prietarų.!“ 

Bartenis, atsiskaitymas natūra, ir mainai yra ekonominio elgesio 
principas, kurio efektyvumas priklauso nuo rinkos modelio. Rinka 
yra susitikimo vieta turint tikslą mainyti, pirkti arba parduoti. Jei- 
gu toks modelis egzistuoja, kad ir vietomis, mainai neras sau pa- 
kankamai erdvės: jie negali sukurti kainų."* Abipusiškumui padeda 
simetriškas organizacijos modelis, perskirstymą palengvina centra- 
lizacija, o namų ūkio tvarkymas turi būti grindžiamas autarkija, 
taigi ir barterio principas priklauso nuo rinkos modelio efektyvumo. 
Tačiau kaip abipusiškumas, perskirstymas ar namų ūkis gali atsiras- 
ti visuomenėje, tačiau joje neįsivyrauti, taip ir barterio principas 
gali užimti šalutinę vietą visuomenėje, kurioje ryškėja ir kitų prin- 
cipų. 

Tačiau kai kuriais kitais atžvilgiais barterio principas nėra griežtai 
paritetinis kitų trijų principų atžvilgiu. Rinkos modelis, su kuriuo 
siejamas barteris, yra specifiškesnis už simetriją, centriškumą ar 


* Plg. Notes on Sources, page 274. 

5 Hawtrey G. R., The Economic Problem, 1925, p. 13. „The practical appli- 
cation of the principle of individualism is entirely dependent on the practice of 
exchange.“ („Individualizmo principo praktinis taikymas visiškai priklauso nuo 
mainų praktikos“.) Tačiau Hawtrey klydo, darydamas prielaidą, kad rinkų egzis- 
tencija paprasčiausiai atsirado iš mainų praktikos. 

autarkiją, kurie, kitaip nei rinkos modelis, yra tik „savybės“ ir ne- 
sukuria institucijų, skirtų tik vienai funkcijai. Simetrija tėra socio- 
loginė sandara, iš kurios nekyla jokių atskirų institucijų, ji tik 
sumodeliuoja jau egzistuojančias (genties arba kaimo simetrišku- 
mas nesusijęs su jokia aiškia institucija). Centriškume, nors dažnai 
1r sukuriančiame ryškių institucijų, nėra motyvo, dėl kurio galima 
būtų išskirti instituciją, atliekančią vieną specifinę funkciją (kaimo 
seniūnas ar koks kitas centrinės valdžios pareigūnas gali prisiimti 
įvairias politines, karines, religines ar ekonomines funkcijas, neišskir- 
damas nė vienos). Ekonominė autarkija tėra uždaros grupės papil- 
doma savybė. 

Antra vertus, rinkos modelis, susijęs su savo ypatingu motyvu - 
barterio ir atsiskaitymo natūra motyvu, gali sukurti specifinę institu- 
ciją — rinką. Štai kodėl visai visuomenės organizacijai ypač svarbu 
tai, kad ekonominę sistemą kontroliuotų rinka: štai kodėl vadovavi- 
mas visuomenei yra rinkos papildymas. Ne ekonomika glūdi socia- 
liniuose santykiuose, o socialiniai santykiai — ekonominėje sistemoje. 
Visuomenės egzistavimui svarbiausias yra ekonominis veiksnys. Jei- 
gu ekonominė sistema keliose institucijose organizuota pagal speci- 
finius motyvus ir turi specifinį statusą, visuomenė tuni būti formuojama 
taip, kad tai sistemai leistų funkcionuoti pagal jos dėsnius. Tai ir yra 
žinomo teiginio, kad rinkos sistema gali funkcionuoti tik rinkos eko- 
nomikos sąlygomis, prasmė. 

Žingsnis, kuris izoliuotas rinkas atveda į rinkos ekonomiką, o 
reguliuojamas rinkas paverčia susireguliuojančiomis, yra iš tiesų le- 
miamas. Devynioliktasis amžius — ar jis sveikintų šį faktą kaip civi- 
lizacijos viršūnę, ar smerktų kaip piktybinį auglį — naiviai tikėjo, kad 
tokia raida yra natūralus besiplečiančių rinkų padarinys. Tuo metu 
nebuvo suvokiama, kad rinkų susitelkimas į nepaprastai galingą su- 
sireguliuojančią sistemą yra ne natūrali rinkoms būdinga tendencija 
turėti išaugų, bet itin dirbtinų stimuliatorių, kuriais veikiamas socia- 
linis kūnas, kad susidorotų su situacija, kurią sukūrė ne mažiau dirb- 
tinis reiškinys, mašina. Nebuvo pripažinta neribota ir neekspansyvi 
rinkos modelio prigimtis, ir būtent tai labai įtikinamai ryškėja nau- 
juosiuose tyrinėjimuose. 

„Rinkų nėra visur. Jų nebuvimas, nors ir rodo tam tikrą izoliaciją 
ir polinkį į atsiskyrimą, ne daugiau nei jų buvimas gali būti siejamas 
su kokia nors konkrečia raida.“ Šis bespalvis sakinys iš Thurnwaldo 

Ekonomika primityviose bendruomenėse (Economics in Primitive 
Communities) apibendrina naujausių šios srities tyrinėjimų rezulta- 
tus. Kitas autorius apie pinigus kalba tai, ką Thurnwaldas sakė apie 
rinkas: „Pats faktas, kad gentis naudojo pinigus, ekonominiu požiūriu 
ją labai nedaug išskiria iš kitų to paties kultūrinio lygio genčių, ku- 
nos pinigų nenaudojo.“ Mums reikia išryškinti tik kai kuriuos stul- 
binančius šių teiginių aspektus. 

Rinkų buvimas ar nebuvimas nebūtinai daro poveikį primityvio- 
sios visuomenės ekonominei sistemai — tai sugriauna devynioliktojo 
šimtmečio mitą, kad pinigai buvo išradimas, kuris neišvengiamai pa- 
keitė visuomenę, nes sukūrė rinkas, padidino darbo pasidalijimo tem- 
pą, išlaisvino Žmogaus natūralų polinkį į barterį, atsiskaitymą natūra 
ir mainus. Ortodoksinė ekonominė istorija buvo grindžiama begaliniu 
rinkų sureikšminimu. „Tam tikra izoliacija“, o gal „tendencija į atsi- 
skyrimą“ yra tokia ekonominė savybė, kuri gali būti būdinga rinkų 
nebuvimui, tačiau vidinės ekonomikos organizacijos požiūriu visai 
nesvarbu, ar rinkos yra, ar jų nėra. 

To priežastys yra paprastos. Vietinės rinkos siaurąja žodžio pras- 
me nedaro didelio poveikio. Be to, nei tolimos, nei vietinės rinkos 
nėra konkurencinės, todėl bet kuriuo atveju beveik nejaučiama spau- 
dimo sukurti teritorinę prekybą, vadinamąją vidinę, arba nacionalinę, 
rinką. Visi šie teiginiai suduoda smūgį kai kurioms klasikinių ekono- 
mistų aksiomatinėms prielaidoms, nes yra išvesti iš faktų, gautų nau- 
jausiais tyrimais. 

Čia vadovaujamasi logika, beveik priešinga tai, kuria grindžiama 
klasikinė doktrina. Ortodoksinio mokymo pradžia — individo polinkis 
į barterį; iš jo kyla vietinių rinkų poreikis bei darbo pasidalijimas ir 
galiausiai — prekybos, o vėliau ir užsienio prekybos, įskaitant ir pre- 
kybą dideliais atstumais, neišvengiamumas. Žinodami tai, ką žinome 
dabar, beveik visiškai turėtume apversti teiginio seką: pradžia turėtų 
būti prekyba dideliais atstumais, kuri yra geografinio prekių išsidės- 
tymo rezultatas, ir darbo pasidalijimas pagal vietoves. Prekyba dide- 
liais nuotoliais dažnai yra rinkų ir institucijų, kuriose vyksta barteriniai 
mainai, priežastis, 0 jeigu perkant ir parduodant naudojami pinigai, 
tai rinkos kai kuriems individams gali, nors ir nebūtinai, suteikti ga- 
limybę pasiduoti savo tariamam polinkiui derėtis ir ginčytis. 

Šios doktrinos vyraujantis bruožas yra tas, kad prekybos kilmė 
išorinėje sferoje nėra susijusi su vidine ekonomikos organizacija: 

„Medžioklės principų taikymas įsigyjant prekes už savo regiono 
ribų atvedė prie tam tikrų mainų formų, kurias vėliau pavadinome 
prekyba“.!* Ieškodami prekybos ištakų turėtume pradėti nuo to, kad 
prekės įsigyjamos per nuotolį, kaip ir medžiojant. „Vidurio Austra- 
lijos Dieri gentis kiekvienų metų liepos arba rugpjūčio mėnesiais 
keliauja į pietus įsigyti ochros, kurią naudoja savo kūnams išpaišyti 
„.. Jų kaimynai jantruvuntai rengia panašius žygius į Flinderio kal- 
vas, esančias už 800 kilometrų, kad parsigabentų raudonosios och- 
ros ir smiltainio, kuriuo sutrina raudonas sėklas. Abiem atvejais 
jiems gali tekti kovoti dėl norimų dalykų, jeigu vietiniai gyventojai 
neleistų jų išgabenti.“ Toks rekvizavimo ar lobio ieškojimo būdas 
tiek pat panašus į plėšikavimą arba piratavimą, kiek ir į tai, ką mes 
vadiname prekyba; iš esmės tai yra vienpusis reikalas. Jis tampa 
abipusiu, t.y. „tam tikra mainų forma“ dažnai tik tos vietovės galin- 
gųjų šantažo dėka arba dėl abipusiško susitarimo, kaip Kula žiede, 
kaip su svečiais Vakarų Afrikos Pengve, arba Kpele gentyje, kur 
vadas monopolizuoja užsienio prekybą reikalaudamas, kad visi 
svečiai būtų linksminami. Tokie vizitai nėra atsitiktiniai, tačiau mū- 
sų, O ne jų požiūriu, jie yra tikros prekybinės kelionės, prekių ap- 
sikeitimas vyksta prisidengus tarpusavio dovanomis ir atsakomaisiais 
vizitais. 

Prieiname prie išvados, kad Žmonių bendruomenės niekada vi- 
siškai nebuvo atsisakiusios užsienio prekybos, tačiau tokia prekyba 
nebuvo susijusi su rinkomis. Užsienio prekyba iš esmės kilo iš nuo- 
tykio, tyrinėjimo, medžiojimo, piratavimo ar karo, o ne iš barterio. Ji 
gali reikšti 1r taiką, ir dvipusiškumą, o jei reiškia ir abu, dažniausiai 
organizuojama pagal abipusiškumo, o ne barterio principu. 

Perėjimas prie taikaus barterio gali būti dviejų krypčių, t.y. 
barterio ir taikos. Genties Žygyje gali tekti susitaikyti su, kaip jau 
sakėme anksčiau, sąlygomis, kurias nustato tos vietos valdžia; jie 
gali pareikalauti iš svetimųjų kokio nors atsakomojo žingsnio. Tokio 
pobūdžio santykiai, nors ir nevisiškai taikūs, gali sudaryti sąlygas 
barteriui — vienašalis gabenimas transformuojamas į dvišalį. Kita 
raidos linija yra „tyli prekyba“, kaip Afrikos krūmynuose, kur 
karo rizikos išvengiama organizuotomis paliaubomis, ir prekyboje 


'6 Thurnwald R.C., Economics in Primitive Communities, 1932, p. 147. 

atsargiai įdiegiamas taikos, pasitikėjimo bei patikimumo elemen- 
tas. 

Vėlesnėse stadijose, kaip visi žinome, rinkos pradeda vyrauti išon- 
nėje prekyboje. Tačiau ekonominiu požiūriu išorinės rinkos visiškai 
skiriasi nuo vietinių, arba vidinių, rinkų. Jos skiriasi ne tik dydžiu — 
tai yra institucijos, skirtingos savo funkcijomis ir kilme. Išorinė pre- 
kyba yra gabenimas, ir esmė ta, kad tam tikrų prekių tame regione 
nėra. Pavyzdys gali būti britiškos gelumbės mainai į portugališkus 
vynus. Vietinė prekyba apsiriboja to regiono prekėmis, kurių nereikia 
gabenti, kadangi jos pernelyg sunkios, didelės ar gendančios. Taigi 
ir vietinė, ir išorinė prekyba yra susijusi su geografiniais atstumais, 
tik pirmąją riboja prekės, kurios negali įveikti atstumų, o antrąją — 
kurios gali. Tokios rūšies prekyba taikliai vadinama papildoma. Šiuo 
principu grindžiami vietiniai mainai tarp miesto ir kaimo, užsienio 
prekyba tarp skirtingų klimatinių zonų. Tokia prekyba nesusijusi su 
konkurencija, ir jeigu konkurencija nedezorganizuoja prekybos, tai ir 
jos (konkurencijos) pašalinimas nesukelia prieštaravimų. Skirtingai 
nuo išorinės ir užsienio prekybos, vidaus prekyba yra konkurenci- 
nė; be papildomų mainų joje vyksta ir tokie mainai, kai siūlomos 
skirtingų konkuruojančių šaltinių prekės. Taigi tik atsiradus vidaus 
ir nacionalinei prekybai konkurencija pripažįstama kaip pagrindinis 
prekybos principas. 

Šios trys prekybos rūšys skiriasi ne tik ekonominėmis funkci- 
jomis, bet ir savo kilme. Mes aptarėme išorės prekybos ištakas. 
Rinkos natūraliai atsirado ten, kur gabentojai buvo priversti susto- 
ti ties fiordais, jūrų uostais, upių deltomis arba keliuose, kur su- 
sidurdavo dvi ekspedicijos. „Uostai“ atsirado prekių perkrovimo 
vietose.!' 

Neilgai klestėjusios Europos mugės buvo dar viena vieta, kur 
didelių nuotolių prekyba sukūrė konkrečią rinkos rūšį. Anglijos svar- 
biausių produktų turgūs buvo dar vienas pavyzdys. Mugės ir turgūs 
taip staigiai išnyko todėl, kad trikdė dogmatiškus evoliucionistus, o 
portus teko svarbus vaidmuo kuriantis Vakarų Europos miestams. 
Miestai dažniausiai kūrėsi išorinių rinkų vietose, ir vietos rinkos išli- 
ko skirtingos ne tik funkcijomis, bet ir organizacija. Nei uostas, nei 


' Pirenne H., Medieval Cities, 1925, p. 148 (12 išnaša). 

mugė, nei turgus nebuvo vidaus ar nacionalinių rinkų pradžia. Tad 
kurgi ieškoti jų ištakų? 

Gali atrodyti natūralu daryti prielaidą, kad individualūs barte- 
rio atvejai ilgainiui leis atsirasti vietinei rinkai, ir kad tokios rinkos, 
pradėjusios egzistuoti, sudarys sąlygas vidaus arba nacionalinėms 
rinkoms susikurti. Tačiau nei viena, nei kita nėra tiesa. Individu- 
alūs barterio arba mainų atvejai, ir tai yra grynas faktas, paprastai 
nesudaro sąlygų atsirasti rinkoms visuomenėse, kuriose vyrauja 
kiti ekonominio elgesio principai. Tokių atvejų pasitaiko beveik 
visose primityviosiose visuomenėse, tačiau jie yra atsitiktiniai, ka- 
dangi nėra gyvenimo būtinybė. Gausybėje senovės perskirstymo 
sistemų barteris ir vietinės rinkos buvo įprastas, tačiau ne šalutinis 
dalykas. Tas pat tinka abipusiškumo taisyklei: barterio atvejai glū- 
di plataus masto santykiuose, apimančiuose pasitikėjimą ir patiki- 
mumą, o tokia padėtis sunaikina sandorio abipusiškumą. Ribojantys 
veiksniai kyla iš daugybės sociologinio kompaso taškų: papročio 
1r teisės, religijos ir magijos, kurie yra vienodai svarbūs rezultatui 
suvaržyti mainus asmenų, objektų, laiko ir progų prasme. Papras- 
tai tas, kuris dalyvauja barteryje, tiesiog dalyvauja gatavame san- 
dorio modelyje, kuriame yra nustatyti daiktų ir jų ekvivalentų 
dydžiai. Žodis utu tikopiečių!* kalba reiškia tradicinį abipusių mai- 
nų dalies ekvivalentą. Tam, kas aštuonioliktojo amžiaus mąstyto- 
jams atrodė pagrindinis mainų bruožas — voliuntaristiškas derybų 
elementas ar derėjimasis, menamo atsiskaitymo mainais motyvo 
išraiška — lieka mažai vietos realiame sandoryje, kadangi šis mo- 
tyvas glūdi procedūros pagrinde ir jam retai leidžiama iškilti pa- 
viršiun. 

Įprastinė elgsena būtų — leisti pasireikšti priešingai motyvacijai. 
Davėjas gali tiesiog numesti daiktą ant žemės, o gavėjas apsimes jį 
atsitiktinai pakeliąs ar netgi palieps pakelti vienam iš savo palydovų. 
Nieko nėra labiau nepriimtino kaip atidžiai pažvelgti į gautą duoklę. 
Turime pagrindo tikėti, kad šis įmantrus požiūris nėra nuoširdaus 
nesidomėjimo materialiąja sandorio puse rezultatas, todėl barterio eti- 
ketą galime apibūdinti kaip atoveiksmį, skirtą tam, kad būtų susiau- 
rintas šios (barterio) ypatybės mastas. 


5 Firth R., Primitive Polynesian Economics, 1939, p. 347. 

Remiantis turimais duomenimis būtų skubota teigti, kad vieti- 
nės rinkos (turgūs) atsirado iš individualaus barterio atvejų. Kad 1r 
kokios miglotos būtų vietinės rinkos ištakos, galima teigti, kad jau 
nuo pradžių šią instituciją supo įvairios apsaugos priemonės, skirtos 
vyraujančią ekonominę visuomenės organizaciją apginti nuo rinkos 
įsikišimo. Rinkos ramybė buvo išsaugota dėka ritualų ir ceremoni- 
jų, kurios ribojo jos apimtį ir leido jai funkcionuoti tik ribotoje 
erdvėje. Svarbiausias rinkų rezultatas — miestų ir miestų civilizaci- 
jos atsiradimas — buvo šio paradoksalaus reiškinio padarinys, ka- 
dangi miestai — rinkų vaisiai — ne tik saugojo jas, bet ir neleido 
išplisti į kaimą, taigi ir kėsintis į vyraujančią ekonominę visuome- 
nės sandarą. Dvi žodžio „turėti savyje“ reikšmės bene geriausiai 
išreiškia dvigubą miestų funkciją rinkų atžvilgiu, kurios ją apgaubė 
1r neleido plėtotis. 

Barterį lydėjo įvairūs draudimai (tabu), skirti ekonominei san- 
darai apsaugoti (siaurąja Žodžio prasme) nuo Žmonių tarpusavio 
santykių išnaudojimo, o rinkos drausmė buvo dar griežtesnė. Štai 
pavyzdys iš Čagos šalies: „Turguje būtina lankytis turgaus dieno- 
mis. Jeigu kas nors sutrukdo prekiauti turguje vieną arba dvi dienas, 
negalima pradėti veiklos, kol turguje nebus atlikta apvalymo apei- 
ga. Jeigu turguje kas nors sužeidžiamas ir praliejamas kraujas, bū- 
tina nedelsiant atlikti išpirkimo apeigą. Nuo to momento jokiai 
moteriai neleidžiama išeiti iš turgaus ir negalima liesti jokių prekių. 
Prieš prekes išgabenant ir naudojant kaip maistą, jas būtina nedel- 
siant apvalyti. Iš karto būtina paaukoti nors ožką. Jeigu turguje 
moteris pagimdo kūdikį arba jai įvyksta persileidimas, išpirka turi 
būti brangesnė ir rimtesnė. Tokiu atveju būtina aukoti melžiamą 
gyvulį. Tuomet aukojamos karvės krauju reikia apvalyti vado sody- 
bą. Juo apšlakstomos visos šalies moterys visuose rajonuose.“!? 
Tokios taisyklės nepalengvino rinkų plitimo. 

Tipiškas turgus, kuriame namų šeimininkės perka kasdienines 
prekes, o grūdų ir daržovių augintojai bei amatininkai parduoda 
savo gėrybes, yra visiškai nepavaldus laikui ir vietai. Tokio po- 
būdžio susiėjimai yra ne tik gana įprasti primityviojoje visuomenė- 
Je, bet iki aštuonioliktojo šimtmečio vidurio išliko beveik nepakitę 


* Thumwald R. C., op. cit., p. 162-164. 

pažangiausiose Vakarų Europos šalyse. Jie papildo vietos gyvenimą 
ir nedaug kuo skiriasi vienas nuo kito tiek Centrinės Afrikos genčių 
gyvenime, tiek Merovingų Prancūzijoje, tiek Adamo Smitho laikų 
Škotijos kaime. Tačiau tai, kas būdinga kaimui, gali tikti ir miestui. 
Turgūs iš esmės yra kaimynijos turgūs, ir, būdami svarbūs bendruo- 
menės gyvenime, niekur vyraujančios sistemos nepakeitė pagal sa- 
vo modelį. 

Vakarų Europoje vidaus rinką sukūrė į šį procesą įsikišusi vals- 
tybė. Iki pat Komercinės revoliucijos laikų tai, kas atrodė nacionalinė 
prekyba, iš tiesų buvo municipalinė. Hanza buvo ne Vokietijos pir- 
kliai — tai buvo prekybos oligarchų iš Šiaurės jūros ir Baltijos miestų 
korporacija. Užuot „nacionalizavusi“ Vokietijos ekonominį gyveni- 
mą, Hanza sąmoningai atokiuosius rajonus atkirto nuo prekybos. 
Prekyba Antverpene ir Hamburge, Venecijoje ir Lione nebuvo nei 
vokiečių, nei olandų, nei italų ar prancūzų. Londonas nebuvo jokia 
išimtis: jis buvo tiek angliškas, kiek Liubekas vokiškas. Prekybinia- 
me to meto Europos žemėlapyje galėjo būti pažymėti tik miestai ir 
tuščios vietos kaimuose — organizuotos prekybos požiūriu jų galėjo ir 
nebūti. Vadinamosios nacijos tebuvo politiniai dariniai, be to, labai 
laisvi, ekonominiu požiūriu sudaryti iš nesuskaičiuojamos daugybės 
didesnių ir mažesnių savarankiškų namų ūkių ir nedidelių turgų kai- 
muose. Prekyba vyko tik miesteliuose kaimynijos arba nuotolinės 
prekybos formomis, kurios buvo griežtai atskirtos ir nė viena nega- 
lėjo infiltruotis į kaimą. 

Toks nuolatinis vietinės ir nuotolinės prekybos atskyrimas mies- 
tuose evoliucionistui turi atrodyti kaip šokas, kadangi, jo nuomone, 
reiškiniai sklandžiai išplaukia vienas iš kito. Tačiau būtent šis faktas 
yra raktas į Vakarų Europos miestų istoriją. Jis patvirtina mūsų tei- 
ginį apie rinkų kilmę, kurią išvedame iš primityviųjų santvarkų eko- 
nominių sąlygų. Griežta riba tarp vietinės rinkos ir nuotolinės prekybos 
gali atrodyti pernelyg sustabarėjusi, todėl ji leido mums padaryti ga- 
na stulbinančią išvadą: kad šių dienų vidaus rinka negimė nei iš 
nuotolinės, nei iš vietinės prekybos ir mums nelieka kitos alternaty- 
vos, kaip tik ieškoti valstybės intervencijos paaiškinimo — deus ex 
machina. Pamatysime, kad ir pastarojo meto tyrinėjimai mūsų išva- 
das patvirtina. Tačiau pirmiau pažvelkime į miestų civilizacijos isto- 
riją, suformuotą tvirtos ribos tarp turgų ir nuotolinės prekybos 
viduramžių miestuose. 

Ši riba buvo viduramžių miestų centrų institucijos esmė.2? Mies- 
tas buvo biurgerių organizacija. Tik jie naudojosi piliečių teisėmis, ir 
visa sistema buvo grindžiama skirtumu tarp biurgerių ir ne biurgenų. 
Nei: valstiečiai, nei pirkliai iš kitų miestų nebuvo biurgeriai. Miestų 
karinė ir politinė įtaka biurgeriams leido nustatyti prekybinių ryšių 
sąlygas su apylinkių valstiečiais, tačiau tokios valdžios jie neturėjo 
užsienio pirklių atžvilgiu. Taigi biurgerių padėtis vietinės ir nuotoli- 
nės prekybos atžvilgiu buvo visiškai skirtinga. 

Įstatymuose buvo reikalaujama, kad sandoriai, susiję su maisto 
produktais, būtų vieši, 17 buvo draudžiama naudotis tarpininkų pa- 
slaugomis. Tokiomis priemonėmis buvo bandoma kontroliuoti preky- 
bą ir kovoti su aukštomis kainomis. Tačiau tokios taisyklės galiojo 
tik prekybai tarp miesto ir jo apylinkių. Nuotolinės prekybos padėtis 
buvo visiškai kitokia. Prieskonius, sūdytą žuvį, vyną reikėjo atvežti 
iš tolimų kraštų, o tokia prekyba buvo užsienio pirklių sritis, kurioje 
galiojo kapitalistiniai didmeninės prekybos metodai. Tokia prekyba 
buvo nepavaldi vietinėms taisyklėms, todėl visa, ką galima buvo pa- 
daryti, tai neleisti jai vykti vietinėse rinkose. Tokio tikslo buvo sie- 
kiama visiškai uždraudžiant užsienio pirkliams užsiimti mažmenine 
prekyba. Didėjant kapitalistinės didmeninės prekybos apimtims, vis 
griežčiau buvo draudžiama prekyba importinėmis prekėmis vietos 
turguose. 

Pramoninių prekių atžvilgiu takoskyra tarp vietinės ir nuotolinės 
prekybos buvo dar gilesnė, kadangi čia buvo įtraukta visa gamybos 
eksportui sistema. Priežastis glūdėjo pačioje amatininkų gildijų, ku- 
rioje 1r vyko gamyba eksportui, prigimtyje. Vietos nnkoje gamybą 
reguliavo gamintojų poreikiai — ją ribojo atlygis. Suprantama, šis 
principas netiko eksportui, nes čia gamintojų interesai nenibojo ga- 
mybos apimčių. Taigi vietinė prekyba buvo griežtai reguliuojama, o 
gamybą eksportui tik formaliai kontroliavo amatininkų korporacijos. 
To amžiaus vyraujančios gamybos eksportui — rūbų pramonės - pa- 
grindas buvo atlyginimas už darbą. 

Vis griežtesnis vietinės ir eksporto prekybos atskyrimas buvo mies- 
tų reakcija į mobilaus kapitalo keliamą miestų institucijų dezintegra- 
cijos grėsmę. Tipiškas viduramžių miestas nebandė išvengti šio 
pavojaus ir nutiesti tilto tarp kontroliuojamos vietinės ninkos ir ne- 


20 Mes remiamės žinomais H. Pirenne'o darbais. 

kontroliuojamos nuotolinės prekybos įgeidžių; priešingai, tiesiog dar 
griežčiau taikė atribojimo ir apsaugos politiką, kuri buvo jų egzista- 
vimo loginis pagrindas. 

Praktiškai tai reiškė, kad visais įmanomais būdais miestai truk- 
dė kurtis tokioms nacionalinėms ir vidaus rinkoms, kokių reikalavo 
kapitalistinis prekybininkas didmenininkas. Stengdamiesi išlaikyti 
nekonkurencinę vietos prekybą ir lygiai tokią pat nekonkurencinę 
nuotolinę prekybą tarp miestų, biurgeriai visomis įmanomomis prie- 
monėmis kovojo prieš kaimo įtraukimą į prekybą ir prieš nediskri- 
minacinę prekybą tarp miesto ir kaimo. Būtent dėl to teritorinė 
valstybė tapo rinkos „nacionalizacijos“ instrumentu ir vidaus pre- 
kybos kūrėja. 

Sąmoningi valstybės žingsniai penkioliktajame ir šešioliktajame 
amžiuje merkantilinę sistemą tiesiog įbruko griežtai proteguojamiems 
miestams ir kunigaikštystėms. Merkantilizmas sugriovė atgyvenusį 
vietinės ir tarpmunicipalinės prekybos partikuliarizmą, sulaužė barje- 
rus, skiriančius šias dvi nekonkurencinės prekybos formas ir atvėrė 
kelią nacionalinei rinkai, kuri vis labiau nepaisė ribų tarp miesto ir 
kaimo bei tarp įvairių kaimų ir provincijų. 
niu požiūriu centralizuota valstybė buvo naujas darinys, kurio atsira- 
dimą paskatino ir Komercinė revoliucija, kuri traukos centrą perkėlė 
nuo Viduržemio jūros prie Atlanto ir taip didesniąsias atsilikusias 
žemdirbių tautas privertė rengtis komercijai. Užsienio politikoje buvo 
atėjęs laikas kurtis suverenioms valstybėms, taigi merkantilinis vals- 
tybės valdymas reiškė ir tai, kad visos valstybės teritorijos ištekliai 
turi būti išdėstyti taip, kad tarnautų valstybės užsienio politikos 
interesams. Vidaus politikoje feodalinio ir municipalinio parti- 
kuliarizmo suskaldytų valstybių suvienijimas buvo šio siekio šalu- 
tinis produktas. Ekonominiu požiūriu suvienijimo instrumentas buvo 
kapitalas, t.y. privatūs ištekliai pinigų forma, ir būtent todėl nepa- 
prastai tinkami komercijos plėtrai. Galiausiai administraciniai meto- 
dai, kurie yra centrinės valdžios ekonominės politikos pagrindas, 
buvo perkelti iš tradicinės municipalinės sistemos į didesnę — valsty- 
bės - teritoriją. Prancūzijoje, kur amatininkų gildijos darėsi valstybės 
institucijomis, gildijų sistema buvo tiesiog perkelta į visą šalies 
teritoriją. Anglijoje, kur aptvertų miestų irimas nepataisomai susilp- 
nino visą sistemą, kaimo vietovės buvo industrializuotos be gildijų 

vadovavimo, o komercija abiejose šalyse išplito po visą valstybių 
teritoriją ir tapo pagrindine ekonominės veiklos forma. Būtent čia 
glūdi merkantilizmo vidaus prekybos politikos šaknys. 

Valstybės intervencija, kuri išlaisvino privilegijuotuose mies- 
tuose įkalintą prekybą, turėjo įveikti du glaudžiai susijusius pavo- 
jus, su kuriais sėkmingai susitvarkė miestai — tai monopoliją ir 
konkurenciją. Konkurencija neišvengiamai atves į monopoliją — ši 
tiesa buvo puikiai suvokta, tačiau monopolijos buvo baiminamasi 
labiau negu vėlesniais laikais, kadangi ji buvo susijusi su būtiniau- 
siais gyvenimo dalykais ir todėl lengvai virstanti pavojumi. Visiškas 
ekonominio gyvenimo reguliavimas, tik šį kartą nacionaliniu, o ne 
vien municipaliniu lygiu, buvo išeitis. Šiuolaikiniam protui gali at- 
rodyti, kad trumparegiškai buvo neleidžiama atsirasti konkurenci- 
jai, tačiau iš tiesų tai buvo rinkų funkcionavimo esamomis sąlygomis 
apsauga. Bet koks laikinas pirkėjų ir pardavėjų įsikišimas į rinką 
suardytų pusiausvyrą ir nuviltų nuolatinius pirkėjus bei pardavėjus, 
o rezultatas būtų tas, kad rinkos liautųsi funkcionuoti. Ankstesni 
tiekėjai liautųsi tiekę savo prekes, kadangi nebūtų įsitikinę, ar jų 
prekės bus parduotos už tinkamą kainą, o be pakankamo tiekimo 
rinka taptų monopolistų grobiu. Tie patys pavojai, nors ir mažesniu 
mastu, tykojo ir paklausos, kurios spartus sumažėjimas galėtų virsti 
paklausos monopolija. Su kiekvienu žingsniu, kurio ėmėsi: valstybė, 
kad išstumtų iš rinkų partikuliaristinius apribojimus, papildomus 
mokesčius ir draudimus, ji kėlė pavojų organizuotai gamybos ir 
paskirstymo sistemai, kuriai dabar grasino nereguliuojama konku- 
rencija bei įsibrovėlis, kuris „susižėrė“ rinką, tačiau nepasiūlė jokių 
pastovumo garantijų. Įvyko taip, kad, nors naujosios nacionalinės 
rinkos neišvengiamai buvo konkurencinės tam tikru mastu, vyravo 
tradicinis reguliavimas, o ne naujasis konkurencijos elementas.*! 
Savarankiškas valstiečio, dirbančio, kad apsirūpintų, ūkis ir toliau 
buvo ekonominės sistemos pagrindas, o ta sistema formuojant vi- 
daus rinkas buvo integruojama į didelius nacionalinius darinius. 
Nacionalinė rinka funkcionavo greta, o kartais ir susiliedama su 
vietinėmis bei užsienio rinkomis. Žemės ūkį dabar papildė vidaus 


21 Montesguieu, L'Esprit des lois, 1748. “The English constrain the mer- 
chant, but it is in favor of commerce“". (Anglai varžo pirklį, tačiau pritaria 
komercijai.) 

komercija — gana izoliuotų rinkų sistema, kuri visiškai derėjo su 
šeimyniniu ūkiu, tebevyraujančiu kaimuose. 

Tuo užbaigsime rinkų istorijos apžvalgą iki Pramonės revoliuci- 
jos laikų. Per kitą savo istorijos etapą Žmonija, kaip žinome, bandė 
įsteigti didžiulę susireguliuojančią rinką. Merkantilizme, šioje 1šskir- 
tinėje vakarietiškos nacionalinės valstybės politikoje, niekas nepra- 
našavo tokios įvykių raidos. Prekybos „išlaisvinimas“, ką padarė 
merkantilizmas, tiesiog išvadavo prekybą nuo partikuliarizmo, tačiau 
kartu išplėtė ir reguliavimo apimtų. Ekonominė sistema susiliejo su 
bendrais socialiniais santykiais, rinka tebuvo papildomas institucinio 
darinio, daugiau nei kada nors anksčiau socialinės valdžios kontro- 
liuojamo ir reguliuojamo, bruožas. 


6 skyrius 


SUSIREGULIUOJANTI RINKA IR 
TARIAMOS PREKĖS: 
DARBAS, ŽEMĖ IR PINIGAI 


Ši paviršutiniška ekonominių sistemų ir rinkų apžvalga rodo, kad iki 
pat mūsų dienų rinkos buvo tik ekonominio gyvenimo papildymas. 
Paprastai ekonominę sistemą buvo absorbavusi socialinė sistema, ir 
kad ir koks elgsenos principas vyravo ekonomikoje, rinkos modelis 
su juo visiškai derėjo. Barterio, arba mainų, principas, kuriuo buvo 
grindžiamas šis modelis, neturėjo tendencijos plisti kitų sąskaita. Ten, 
kur rinkos buvo labai išplėtotos, kaip merkantilizmo sistemos sąlygo- 
mis, jos klestėjo kontroliuojamos centralizuotos administracijos, kuri 
globojo autarkiją tiek valstiečių ūkiuose, tiek valstybės gyvenime. 
"Tiesą sakant, rinkos ir reguliavimas augo kartu. Susireguliuojanti rin- 
ka buvo nežinomas dalykas, tad susireguliavimo idėjos atsiradimas 
buvo visiškai priešinga plėtojimosi kryptis. Būtent atsižvelgiant į šiuos 
faktus neįmanoma visiškai suprasti rinkos ekonomiką grindžiančių 
prielaidų. 

Rinkos ekonomika yra ekonominė sistema, kurią kontroliuoja, 
reguliuoja ir valdo tik rinkos. Prekių gamybos ir paskirstymo tvarka 
glūdi šiame susireguliuojančiame mechanizme. Tokio tipo ekonomi- 
ka grindžiama prielaida, jog žmonės elgiasi taip, kad gautų kuo dau- 
giau materialinės naudos. Pagal šią prielaidą teigiama, kad esama 
rinkos, kurioje prekių (ir paslaugų) pasiūla už tam tikrą kainą bus 
lygi paklausai už tą kainą. Be to, daroma prielaida apie pinigus, kurie 
jų savininkų rankose funkcionuoja kaip perkamoji galia. Tokiu at- 
veju gamybą kontroliuoja kainos, kadangi nuo jų priklauso gamy- 

bai vadovaujančiųjų pelnas; prekių paskirstymas taip pat priklauso 
nuo kainų, kadangi kainos formuoja pajamas, ir būtent su šių paja- 
mų pagalba prekės gaminamos ir paskirstomos visuomenės nariams. 
Pagal šias prielaidas gamybos ir paskirstymo tvarką gali užtikrinti 
tik kainos. 

Susireguliavimas reiškia, kad visi gaminiai skirti parduoti rinko- 
Je, O visos pajamos gaunamos juos pardavus. Visi gamybos elemen- 
tai, o ne vien prekės (į jas visuomet įtraukiamos paslaugos) turi savo 
rinką — ir darbas, žemė bei pinigai, ir nuoma bei palūkanos. Patys 
terminai pasako, kad kainos formuoja pajamas: palūkanos yra naudo- 
jimosi pinigais kaina ir sudaro pajamas tų, kurie gali tiekti pinigus, 
nuoma yra kaina už naudojimąsi žeme ir sudaro pajamas tų, kurie 
teikia žemę, darbo užmokestis yra kaina už naudojimąsi darbo jėga 
ir sudaro pajamas tų, kurie ją parduoda; prekių kainos papildo paja- 
mas tų, kurie parduoda savo verslininkiškas paslaugas, o pajamos, 
vadinamos pelnu, yra skirtumas tarp dviejų kainų: pagamintų prekių 
kainos 1r išlaidų joms pagaminti, t.y. prekių, reikalingų joms paga- 
minti, kainos. Įvykdžius šias sąlygas, visos pajamos gaunamos iš 
pardavimų rinkoje, ir pajamų kaip tik pakaks nupirkti visoms paga- 
mintoms prekėms. 

Kita prielaidų grupė susijusi su valstybe ir jos politika. Negalima 
leisti, kad kas nors trukdytų atsirasti rinkoms, o visos pajamos būtų 
gaunamos tik iš pardavimo. Negalima leisti kištis į kainų prisitaiky- 
mą prie kintančios rinkos sąlygų — nesvarbu, ar tai prekių, darbo 
jėgos, žemės, ar pinigų kainos. Taigi rinkos turi būti ne tik visiems 
pramonės elementams*?, bet negalima palaikyti ir jokios priemonės 
ar politikos, kuri darytų poveikį rinkai. Nei kainos, nei tiekimo ar 
paklausos negalima nustatyti arba reguliuoti, priimtinos tik tokios 
priemonės ir politika, kurios padeda užtikrinti rinkos susireguliavimą 
ir sukuria sąlygas, kurios rinką padaro vienintele organizuojančia jė- 
ga ekonominėje sferoje. 

Kad gerai suprastume, ką tai reiškia, grįžkime į merkantilinę sis- 
temą ir nacionalines rinkas, kurioms išplisti ji padėjo. Feodalizmo ir 
gildijų sistemos sąlygomis žemė ir darbas buvo pačios socialinės 


" Henderson H. D. Supply and Demand, 1922. The practice of market is 
twofold: the apportionment of factors between different uses, and the organizing 
of the forces influencing aggregate supplies of factors. 

sandaros dalis (pinigai dar nebuvo tapę pagrindiniu pramonės ele- 
mentu). Žemė, pagrindinis feodalinės santvarkos elementas, sudarė 
karinės, teismų bei administracinės sistemos pagrindą, o jos statusą 
bei funkcijas nustatė teisinės ir paprotinės taisyklės. Ar turtas buvo 
perleidžiamas, ar ne, 0 jei taip, tai kam ir su kokiais apribojimais, 
kokios buvo turto nuosavybės teisės, kaip galima buvo naudotis 
tam tikromis Žemės rūšimis — visi šie klausimai buvo išstumti iš 
pirkimo ir pardavimo sistemos, jiems galiojo visai kitos institucinės 
taisyklės. 

Tai tiko ir darbui. Gildijų, kaip ir bet kurios kitos ekonominės 
ankstesniųjų laikų sistemos sąlygomis, pačioje visuomenės struktūro- 
je glūdėjo gamybinės veiklos motyvai ir aplinkybės. Šeimininko, ke- 
liautojo ar mokinio tarpusavio santykius, profesines sąlygas, mokinių 
skaičių bei darbininkų atlyginimus reguliavo papročiai ir gildijos bei 
miesto taisyklės. Merkantilinė sistema tiesiog suvienijo tas sąlygas į 
statutus, kaip Anglijoje, arba gildijų „nacionalizavimą“ — Prancūzijo- 
je. Feodalinis žemės statusas buvo panaikintas tiek, kiek jis buvo 
susijęs su provincijų privilegijomis, tačiau kitais atžvilgiais žemė išli- 
ko extra commercium ir Anglijoje, ir Prancūzijoje. Iki pat 1789 m. 
Didžiosios revoliucijos Prancūzijoje nekilnojamasis turtas buvo so- 
cialinių privilegijų šaltinis ir netgi po to Anglijos bendroji teisė 
(Common Law) dėl žemės liko iš esmės viduramžiška. Merkantiliz- 
mas su visu savo polinkiu į komercializaciją niekada nesitaikė į ap- 
saugos priemones, kurios gynė šiuos du pagrindinius gamybos 
elementus — darbą ir žemę — kad jie netaptų komercijos objektais. 
Anglijoje darbo įstatymų „nacionalizacija“ Amatininkų statute (Sta- 
tute of Artificers; 1563) bei Varguomenės įstatyme (Poor law; 1601) 
pašalino darbą iš pavojingos zonos, o prieš aptvėrimus nukreipta Tu- 
dorų ir ankstyvųjų Stuartų politika buvo vienas nuoseklus protestas 
prieš nuosavos žemės naudojimą pasipelnymo tikslais. 

Nors merkantilizmas pabrėžtinai tvirtino, kad būtent komerciali- 
zacija yra nacionalinė politika, jo požiūris į rinkas buvo visiškai 
priešingas rinkos ekonomikai, ir tai geriausiai įrodo plataus masto 
valstybės kišimasis į pramonę. Šiuo požiūriu nebuvo didelio skirtu- 
mo tarp merkantilistų ir feodalų, tarp karūnuotų planuotojų ir asme- 
ninio suinteresuotumo, tarp centralizuotų biurokratų ir konservatyviųjų 
partikuliaristų. Jie nesutarė tik dėl reguliavimo metodų: gildijos, mies- 
tai ir provincijos pritarė papročiams ir tradicijoms, o naujoji valsty- 

bės valdžia rėmė statutą ir valdymą. Tačiau visi jie vienodai priešino- 
si žemės ir darbo jėgos komercializacijos idėjai — būtinai rinkos eko- 
nomikos sąlygai. Amatininkų gildijos ir feodalinės privilegijos 
Prancūzijoje buvo panaikintos aštuonioliktojo amžiaus dešimtojo 
dešimtmečio pradžioje, Anglijoje Amatininkų statutas (Statute of Ar- 
tificers) buvo pakeistas tik 1813-1814 metais, Elžbietos laikų Var- 
guomenės įstatymas buvo panaikintas 1834 metais. Iki paskutinio 
aštuonioliktojo amžiaus dešimtmečio pabaigos abiejose šalyse apie 
laisvą darbo rinką nebuvo net kalbama, o susireguliuojančio ekono- 
minio gyvenimo idėja dar buvo už to amžiaus horizonto. Merkanti- 
Listui rūpėjo per prekybą ir komerciją didinti šalies išteklius, o visiškas 
užimtumas ir tradicinė žemės bei darbo sistema jiems atrodė savaime 
suprantami dalykai. Šiuo požiūriu jis buvo visiškai nutolęs nuo mo- 
derniųjų koncepcijų, kaip ir politikos srityje, kur jo tikėjimo abso- 
liučia apsišvietusio despoto valdžia neatmiešė jokia užuomina apie 
demokratiją. Tuo metu, kai perėjimas prie demokratinės sistemos ir 
atstovaujamosios politikos visiškai pakeitė amžiaus istorijos kryptį, 
reguliuojamųjų rinkų pakeitimas susireguliuojančiomis aštuoniolik- 
tojo amžiaus pabaigoje buvo visiška visuomenės struktūros trans- 
formacija. 

Susireguliuojančiai rinkai reikia ne mažiau kaip institucinio vi- 
suomenės padalijimo į ekonominę ir politinę sferas. Iš esmės tokia 
dichotomija visuomenės požiūriu tėra jau egzistuojančių susiregu- 
liuojančių rinkų performulavimas. Galima būtų tvirtinti, kad tos dvi 
sferos yra atskiros visose visų laikų visuomenėse. Tačiau tokia išvada 
būtų klaidinga. Tiesa, jokia visuomenė negali egzistuoti be kokios 
nors sistemos, užtikrinančios prekių gamybos ir paskirstymo tvar- 
ką. Tačiau tai nereiškia, kad egzistuoja atskiros ekonominės institu- 
cijos — ekonominė tvarka tėra socialinės tvarkos, kurioje ji egzistuoja, 
funkcija. Kaip parodėme, atskiros ekonominės sistemos visuomenėje 
nebuvo nei gimininės bendruomenės, nei feodalinės ar merkantilinės 
visuomenės sąlygomis. Devynioliktojo amžiaus visuomenė, kurioje 
ekonominė veikla buvo izoliuota ir jai priskirtas ekonominis moty- 
vas, iš esmės buvo vienintelis nukrypimas. 

Toks institucinis modelis negalėtų egzistuoti, jeigu visuomenė 
kaip nors nepaklustų jo reikalavimams. Rinkos ekonomika gali egzis- 
tuoti tik rinkos visuomenėje. Galime nurodyti ir šio teiginio priežas- 
tis. Rinkos ekonomikoje turi būti visi pramonės elementai, tarp jų 

darbas, žemė ir pinigai. (Pastarieji rinkos ekonomikoje yra ir esminis 
pramoninio gyvenimo elementas, 0 jų įtraukimas į rinkos mechan1Z- 
mą sukelia, kaip pamatysim, plačios apimties institucinių padarinių). 
Tačiau žemė ir darbas yra ne kas kita kaip patys žmonės, iš kurių 
sudaryta bet kuri visuomenė, ir aplinka, kurioje ji egzistuoja. Įtraukti 
juos į rinkos mechanizmą, vadinasi, visuomenės esmę priversti pa- 
klusti rinkos dėsniams. 

Dabar jau galime konkrečiau nustatyti institucinį rinkos ekono- 
mikos pobūdį ir jo atnešamas negeroves visuomenei. Pirmiausia api- 
būdinsime metodus, kurie rinkos mechanizmui leidžia kontroliuoti 
tikruosius pramoninio gyvenimo elementus ir jiems vadovauti; toliau 
bandysime nustatyti tokio mechanizmo poveikį visuomenei, kuri pa- 
tiria jo veiklą. 

Būtent prekės sąvoka rinkos mechanizmą sieja su įvairiais pra- 
moninio gyvenimo elementais. Čia prekes empiriškai apibūdiname 
kaip objektus, kurie gaminami pardavimui rinkoje; rinkomis empi- 
riškai vadinami patys kontraktai tarp pardavėjų ir pirkėjų. Taigi 
manoma, kad kiekvienas pramonės elementas gaminamas pardavi- 
mui, kadangi tik tuomet jis paklūsta pasiūlos ir paklausos mecha- 
nizmui, sąveikaujančiam su kaina. Praktiškai tai reiškia, kad 
kiekvienas rinkos elementas turi turėti rinką, kad tose rinkose tie 
elementai įtraukiami į pasiūlos ir paklausos grupę, kad kiekvienas 
elementas turi kainą, kuri sąveikauja su paklausa ir pasiūla. Tos 
rinkos — jų yra daugybė — tarpusavyje sąveikauja ir sudaro Vieną 
didelę rinką.?* 

Esminis dalykas štai koks: darbas, žemė ir pinigai yra pagrindi- 
niai pramonės elementai, jie turi būti organizuoti į rinkas 1r faktiškai 
tos rinkos sudaro pagrindinę ekonominės sistemos dalį. Tačiau dar- 
bas, Žemė ir pinigai yra ne prekės ir jų atžvilgiu postulatas, kad visa, 
kas parduodama ir perkama, buvo pagaminta pardavimui, yra visiškai 
neteisingas. Kitaip tariant, pagal empirinį prekės apibrėžimą jie nėra 
prekės. Darbas tėra kitas žmogaus veiklos, kuri ir taip vyksta gyve- 
nime, pavadinimas, jis atliekamas ne pardavimui, o visai kitiems tiks- 
lams, tos veiklos negalima atriboti nuo gyvenimo, saugoti ar 


2 Havwtrey G.R., op. cit. Hawtrey jų funkciją suvokia taip: „Reliatyvią visų 
prekių vertę padaryti abipusiai nuoseklia.“ 

mobilizuoti. Žemė tėra kitaip vadinama gamta, kuri nėra žmogaus 
pagaminta, o pinigai tėra perkamosios galios ženklas, paprastai jie 
negaminami, tačiau egzistuoja per bankininkystės ir valstybės finan- 
sų mechanizmus. Darbo, žemės ir pinigų, kaip prekių, apibūdinimas 
yra visiškai dirbtinis. 

Tačiau būtent su šio dirbtinumo pagalba organizuojamos darbo, 
žemės ir pinigų rinkos“, jie tikrai rinkoje perkami ir parduodami, jų 
paklausa ir pasiūla yra realūs dydžiai; ir bet kokios priemonės ar 
politika, kurie trukdytų tokioms rinkoms formuotis, ipso facto keltų 
grėsmę sistemos savireguliacijai. 

Tariamoji prekė yra esminis organizuojantis visos visuomenės 
principas, įvairiausiais būdais darantis įtaką beveik visoms jos insti- 
tucijoms, tai yra tas principas, pagal kurį negalima leisti jokio darinio 
ar elgesio, kuris trukdytų funkcionuoti rinkos mechanizmui su taria- 
momis prekėmis. 

Darbui, Žemei ir pinigams toks postulatas netinka. Jeigu būtų 
leista, kad rinkos mechanizmas vienintelis valdytų žmonių likimus ir 
jų aplinką, netgi tai, kokios ir kiek jie turi perkamosios galios, tai 
galiausiai sukeltų visuomenės suirimą. Kaip prekė, „darbo jėga“ ne- 
gali būti švaistoma, naudojama neįžvelgiant skirtumo, netgi palieka- 
ma nenaudojama, neveikiant ir to žmogaus, kuris turi būtent tą prekę. 
Naudodama Žmogaus darbo jėgą, sistema kartu naudoja ir visą fizinę, 
psichologinę bei moralinę esybę — „žmogų“, kuris pritvirtintas prie 
tos etiketės. Netekę apsauginės kultūrinių institucijų uždangos, žŽmo- 
nės žus nuo tokio socialinio apsinuoginimo, jie mirs kaip aštraus 
socialinio pairimo aukos nuo ydų, perversijų, nusikaltimų ir bado. 
Gamta sugrįš prie savo pirmapradžių elementų, gyvenvietės ir kaimai 
ištuštės, upės bus užterštos, kariniam saugumui kils pavojus, o galia 
gaminti maisto produktus ir gauti žaliavų — sunaikinta. Galiausiai 
rinkos valdžia perkamajai galiai periodiškai likviduos verslo įmones, 
kadangi pinigų trūkumas ir perteklius bus tokie pragaištingi verslui, 
kaip potvyniai ir sausros primityviojoje visuomenėje. Be abejonės, 
darbas, žemė ir pinigai yra esminiai rinkos ekonomikos dalykai. Tačiau 
Jokia visuomenė net trumpai negalėtų atsilaikyti prieš tokį šiurkščios 


** Marxo teiginys apie fetišistinį prekių vertės pobūdį susijęs su tikrųjų prekių 
Mainų verte ir neturi nieko bendro su tekste minimomis fiktyviomis prekėmis. 

fikcijos poveikį, jeigu jos žmogiškoji ir gamtinė esmė bei verslo 
sistema nebūtų apsaugota nuo tų šėtono girnų. 

Išskirtinis rinkos ekonomikos dirbtinumas glūdi fakte, kad pats 
gamybos procesas čia organizuotas kaip pirkimas ir pardavimas.? 
Komercinėje visuomenėje neįmanoma kitaip organizuoti gamybos rin- 
kai. Vėlyvaisiais viduramžiais gamybą rinkai organizavo turtingi 
biurgeriai, ji vyko jų gyvenamuosiuose miestuose jiems tiesiogiai 
prižiūrint. Vėliau, jau merkantilinės visuomenės laikais, gamybą or- 
ganizavo pirkliai, ir gamyba tuomet vyko ne vien miestuose. Tai 
buvo „išnešimo“ (putting out) amžius, kai vietos pramonę žaliavomis 
aprūpindavo pirkliai kapitalistai, kurie gamybos procesą kontrolia- 
vo kaip grynai komercinę įstaigą. Būtent tuo metu pramoninė ga- 
myba organizuoti ir vadovauti buvo atiduota pirkliams. Jie pažino 
rinkas, žinojo paklausos kokybę ir apimtį, jie galėjo laiduoti už 
tiekiamas medžiagas, kurias, beje, sudarė vilna, dažai iš mėlžolės, 
kartais staklės ar audimo rėmai, kurie buvo naudojami namudinėje 
gamyboje. Jei tiekimas nutrūkdavo, labiausiai nukentėdavo namu- 
dininkas, kadangi kurį laiką neturėdavo darbo, o kadangi nebuvo 
jokios brangios įmonės, pirklys nerizikavo, kad teks atsakyti už 
gamybą. Ištisus šimtmečius ši sistema stiprėjo ir plėtėsi, kol tokiose 
šalyse kaip Anglija vilnos pramonė, nacionalinis pagrindinis pro- 
duktas, aprėpė visus šalies sektorius, kur gamybą organizavo dra- 
bužininkai. Tai jie, perkantys ir parduodantys, buvo tiekėjai gamybos 
požiūriu — jokio kito motyvo nereikėjo. Prekių gamybai nereikėjo 
savitarpio pagalbos abipusiškumo, nereikėjo namo savininko rū- 
pesčio dėl tų, kurie atiduoti jo globai, nereikėjo amatininko pasi- 
didžiavimo savo dirbiniais, nereikėjo pasitenkinimo dėl viešo 
pagyrimo — nereikėjo nieko, tik paprasčiausio naudos motyvo, tokio 
pažįstamo tam, kieno profesija yra pirkti ir parduoti. Iki pat aštuo- 
nioliktojo šimtmečio pabaigos pramoninė gamyba Vakarų Europoje 
tebuvo komercijos papildymas. 

Kol mašina buvo nebrangi ir neįmantri priemonė, padėtis nesikei- 
tė. Tai, kad namudininkas per tą patį laiką gebėjo pagaminti daugiau, 
galėjo paskatinti jį naudoti mašinas, kad padidintų savo uždarbį, tačiau 
tai nekeitė pačios gamybos organizavimo principo. Nuo to, ar pigios 


> Cunningham W., “Economic Change," Cambridge Modern History, 

mašinos buvo namudininko, ar pirklio, šiek tiek priklausė jų socialinė 
padėtis, ir, be abejonės, darbininko uždarbis, kuris buvo didesnis, 
jeigu darbo priemones turėjo darbininkas, tačiau tai nevertė pirklio 
tapti pramonės kapitalistu ar apsiriboti pinigų skolinimu tokiems 
asmenims. Prekių atsargos retai išsekdavo, sunkumų kildavo tik su 
žaliavų tiekimu, kuris kartais neišvengiamai nutrūkdavo. Tačiau to- 
kiais atvejais pirklio, kuriam priklausė mašinos, nuostoliai nebuvo 
dideli. Ne mašinos apskritai atsiradimas, o tobulesnės ir todėl specia- 
lios mašinos ir gamyklos išradimas visiškai pakeitė pirklio ir gamy- 
bos santykius. Nors naująją gamybos sistemą įdiegė pirklys — šis 
faktas nulėmė visą transformacijos eigą — sudėtingesnės mašinos ir 
gamyklos davė pradžią fabrikų sistemai ir buvo esminis Žingsnis, 
reliatyvios svarbos svorį nuo komercijos perkėlęs į pramonę. Pramo- 
ninė gamyba liovėsi būti komercijos, kurią organizavo pirklys kaip 
pirkimą ir pardavimą, papildiniu. Ji tapo ilgalaike investicija su ati- 
tinkama rizika. Pakankamai neužtikrinus gamybos tęstinumo, rizika 
taptų nepakeliama. 

Kuo sudėtingesnė darėsi pramoninė gamyba, tuo daugiau atsira- 
do gamybos elementų, kurių tiekimą reikėjo garantuoti. Trys buvo 
ypač svarbūs: darbas, žemė ir pinigai. Komercinėje visuomenėje jų 
tiekimą galima buvo organizuoti tik vienu būdu: jų turi būti galima 
nusipirkti. Tai yra, jie turi būti organizuoti taip, kad galima būtų 
parduoti rinkoje: kitaip tariant, jie turi būti prekės. Rinkos išplėtimas 
į pramonės elementus — darbą, Žemę ir pinigus — buvo neišvengiama 
fabrikų sistemos įdiegimo į komercinę visuomenę padarinys. 

Tai atitiko rinkos sistemos poreikį. Žinome, kad pelną tokioje 
sistemoje galima užtikrinti tik tokiu atveju, jeigu susireguliavimą gi- 
na tarpusavyje priklausomos konkuruojančios rinkos. Kadangi fabri- 
kų sistemos plėtra vyko kaip pirkimo ir pardavimo sistemos dalis, 
darbas, žemė ir pinigai turėjo būti paversti prekėmis, kad toliau vyktų 
gamyba. Žinoma, iš tikrųjų buvo neįmanoma paversti jų prekėmis, 
kadangi jie nebuvo skirti pardavinėti rinkoje. Tačiau tariamybė, kad 
Jos yra būtent tokios, tapo visuomenės organizuojančiu principu. Vie- 
nas iš trijų išsiskiria: darbas yra techninis terminas Žmonėms, kurie 
yra darbuotojai, bet ne darbdaviai, pavadinti, vadinasi, darbo organi- 
zavimas kinta kartu su rinkos sistemos organizavimu. Kadangi darbo 
organizavimas tėra kitas žodis paprasto Žmogaus gyvenimo būdui 
pavadinti, vadinasi, rinkos sistemos plėtrą lydės pačios visuomenės 

organizacijos kaita. Kitaip tariant, žmonių visuomenei buvo lemta 
tapti ekonominės sistemos priedu. 

Prisiminkime paralelę tarp aptvėrimų padarinių Anglijos istorijo- 
je ir socialinės katastrofos, kuri įvyko po Pramonės revoliucijos. Sa- 
kėme, kad patobulinimai paprastai atsiranda po socialinės suirutės. 
Jeigu suirutė pernelyg didelė, bendruomenė šiame procese pralaimi. 
Tudorai ir ankstyvieji Stuartai apsaugojo Angliją nuo Ispanijos liki- 
mo, nes reguliavo kaitos eigą taip, kad jos našta taptų pakeliama, o 
padariniai būtų ne tokie niokojantys. Tačiau paprastų Anglijos žmo- 
nių niekas neišgelbėjo nuo Pramonės revoliucijos padarinių. Žmonių 
protus užvaldė aklas tikėjimas spontaniška pažanga, ir netgi labiau- 
siai apsišvietusieji su sektantišku fanatizmu kovojo už nevaldomą ir 
nereguliuojamą visuomenės kaitą. Ir jeigu ne apsauginiai priešpriešiniai 
veiksmai, kurie pristabdė šį susinaikinantį mechanizmą, Žmonių vi- 
suomenė galėjo būti visai sunaikinta. 

Devynioliktojo amžiaus socialinė istorija buvo šio dvigubo judė- 
jimo rezultatas: rinkos sistemos išplitimą iki tikrųjų prekių lydėjo jos 
apribojimas fiktyviųjų atžvilgiu. Viena vertus, rinkos plėtojosi visa- 
me Žemės rutulyje, o prekių kiekis įgavo neįtikėtinų mastų, tačiau, 
antra vertus, veiklos būdai ir politika buvo integruoti į galingas ins- 
titucijas, sukurtas rinkų veiklai tikrinti, kiek ji susijusi su darbu, žeme 
ir pinigais. Pasaulinės prekių, kapitalo ir valiutų rinkos organizavi- 
mas apie aukso standarto ašį leido įsibėgėti rinkų mechanizmui, at- 
sirado giliai įsišaknijęs judėjimas, nukreiptas prieš pražūtingus rinkos 
kontroliuojamos ekonomikos padarinius. Visuomenė gynėsi nuo 
neišvengiamų susireguliuojančių rinkų sistemos blogybių — ir tai bu- 
vo vienas ryškiausių amžiaus istorijos bruožų. 


7 skyrius 
SPYNHEMLENDAS, 1795 


Aštuonioliktojo amžiaus visuomenė nesąmoningai priešinosi visiems 
bandymams padaryti ją rinkos priedu. Neįsivaizduojama buvo jokia 
rinkos ekonomika, kurioje nebūtų rinkos darbo jėgai, tačiau norint 
įkurti tokią rinką, o ypač kaimiškoje Anglijos civilizacijoje, reikėjo 
visiškai suardyti tradicinį visuomenės audinį. Pačiu aktyviausiu Pra- 
monės revoliucijos periodu — nuo 1795 iki 1834 metų — Anglijoje 
sukurti darbo jėgos rinką trukdė Spynhemlendo įstatymas. 

Darbo jėgos rinka buvo paskutinė iš rinkų, kurią dar reikėjo su- 
kurti naujojoje pramoninėje sistemoje, ir tas paskutinis žingsnis buvo 
žengtas tik tada, kai pradėjo veikti rinkos ekonomika 1r kai darbo 
jėgos rinkos nebuvimas eiliniams žmonėms atnešė daugiau blogybių 
negu būtų atnešęs jos įsteigimas. Galų gale laisva darbo jėgos rinka, 
nepaisant nežmoniškų jos kūrimo metodų, visiems buvo naudingesnė 
finansiškai. 

Tačiau tik dabar išryškėjo didžiausios problemos. Ekonominiai 
laisvos darbo jėgos rinkos pranašumai negalėjo atsverti visų jos at- 
neštų socialinių blogybių. Reikėjo naujų taisyklių, kurios apsaugotų 
darbo jėgą, tik šį kartą nuo paties veikiančio rinkos mechanizmo. 
Nors naujos apsauginės institucijos, tokios kaip profesinės sąjungos 
ir fabrikų įstatymai, buvo kiek įmanoma pritaikytos prie naujų eko- 
nominio mechanizmo reikalavimų, tačiau jie vis tiek trukdė saviregu- 
liacijai ir galiausiai sugriovė pačią sistemą. 

Plačiąja prasme šioje istorijoje Spynhemlendo įstatymas užėmė 
strateginę poziciją. 

Anglijoje ir žemė, ir pinigai buvo mobilizuoti anksčiau negu dar- 
bas. Pastarojo rinkai susiformuoti trukdė griežti teisiniai jo mobilumo 

apribojimai, kadangi darbininkas praktiškai buvo pririštas prie savo 
parapijos. 1662 m. Sėslumo įstatymas (Act of Settlement), kuriuo 
buvo nustatytos parapijų baudžiavos taisyklės, tik 1795 m. buvo 
sušvelnintas. Šis žingsnis būtų galėjęs leisti steigtis nacionalinei 
darbo jėgos rinkai, jeigu tais pačiais metais nebūtų įgyvendintas 
Spynhemlendo įstatymas, arba „pašalpų sistema“. Šio įstatymo idė- 
ja buvo priešinga — būtent, jis sutvirtino paternalistinių darbo orga- 
nizacijų, paveldėtų iš Tudorų ir Stuartų laikų, sistemą. Berkšyro 
teisėjai, 1795 m. gegužės 6 d. susirinkę Pelikano užeigoje Spyn- 
hemlende netoli Niuberio, didelio skurdo laikais nusprendė, kad 
subsidijos atlyginimų priedų forma turi būti mokamos pagal skalę, 
nustatytą pagal duonos kainą, nepriklausomai nuo uždarbio. Gar- 
siojoje teisėjų rekomendacijoje buvo sakoma: „Jeigu nustatytos ko- 
kybės duonos kepalas kainuoja 1 šilingą, tuomet kiekvienas 
neturtingas darbštus žmogus kas savaitę pragyvenimui turi turėti 3 
šilingus, uždirbtus savo paties ar šeimos darbu, arba pašalpą pagal 
vargšų išlaikymo normą, o savo žmonos ir kitų asmenų išlaikymui 
po 1 šilingą 6 pensus; jeigu kepalas duonos kainuoja 1 šilingą ir 
šešis pensus — 4 šilingus ir dar '/$; už kiekvieną pensą virš 1 šilingo 
duonos kainos jis turi gauti 3 pensus sau ir 1 pensą kitiems.“ 
Skaičiai atskirose grafystėse šiek tiek skyrėsi, tačiau daugeliu at- 
vejų buvo priimta Spynhemlendo skalė. Tai buvo sugalvota kaip 
neatidėliotina pagalba ir neoficialiai buvo įdiegta. Nors žmonių 
vadinama įstatymu, skalė niekada nebuvo įteisinta. Tačiau netru- 
kus ji tapo Žemės teise beveik visose kaimo vietovėse, o vėliau 
netgi ir pramoniniuose rajonuose. Tiesą sakant, ji įteisino ne mažes- 
nę socialinę ir ekonominę naujovę, kaip „teisę gyventi“, ir iki pa- 
naikinimo 1834 metais veiksmingai trukdė atsirasti konkurencinei 
darbo jėgos rinkai. Prieš dvejus metus, t.y. 1832-aisiais, vidurinioji 
klasė prasiskynė kelią į valdžią iš dalies tam, kad pašalintų šią 
naujos kapitalistinės ekonomikos kliūtį. Negalėjo būti nieko aki- 
vaizdesnio, kaip tai, kad atlyginimo sistema reikalavo atšaukti Spyn- 
hemlende paskelbtą „teisę gyventi“ — naujomis ekonominėmis 
sąlygomis niekas nedirbtų už atlyginimą, jeigu galėtų gyventi nie- 
ko nedarydamas. 

Kitas Spynhemlendo metodo panaikinimo aspektas, kuris devy- 
nioliktojo amžiaus mokslininkams neatrodė toks akivaizdus, buvo 
tas, kad atlyginimų sistemą reikėjo padaryti universalią labui tų, 

kurie dirba už atlyginimą, nors tai ir reiškė, kad jie negalės teisė- 
tai reikalauti lėšų pragyvenimui. „Teisė gyventi“ pasirodė esą spąs- 
tai. 

Paradoksas buvo akivaizdus. Spynhemlendas tariamai reiškė, 
kad Varguomenės įstatymas turėjo būti taikomas laisvai, tačiau įvy- 
ko priešingai, nei buvo ketinta. Pagal Elžbietos įstatymą vargšai 
buvo verčiami dirbti už bet kokį atlyginimą ir tik negalintieji gauti 
darbo galėjo tikėtis paramos; paramos, kaip priedo prie atlyginimo, 
niekas nedavė ir neketino duoti. Pagal Spynhemlendo įstatymą Žžmo- 
gui buvo skiriama parama net jeigu jis dirbo, jeigu jo atlyginimas 
buvo mažesnis už šeimos pajamas, numatytas pagal normą. Taigi 
joks darbininkas materialiai nebuvo suinteresuotas patenkinti savo 
darbdavį, kadangi jo pajamos buvo tokios pačios, kad ir kiek jis 
uždirbtų. Tik tuo atveju, jeigu užmokestis už darbą viršytų skalės 
normą — dalykas, beveik nepasitaikantis kaimo vietovėse, kadangi 
darbdavys beveik visada galėjo gauti darbo jėgos už bet kokį at- 
lygį — kad ir kiek jis mokėtų, subsidijomis darbininko pajamos bus 
pakeltos iki skalėje numatyto lygio. Per kelerius metus darbo jėgos 
našumas nusmuko iki elgetų darbo lygio, o tai buvo dar viena priežas- 
tis darbdaviams nekelti atlyginimų virš skalės normos. Darbo inten- 
syvumas, kruopštumas ir našumas nukrito Žemiau tokio lygio, kad 
jau tapo nebeatskiriamas nuo nereikalingo laiko švaistymo ir primi- 
nė darbą dėl akių. Nors iš principo dirbti buvo privaloma, tačiau 
gauti vargšo pašalpą nedirbant tapo įprastu dalyku, ir netgi vargšų 
prieglaudoje pašalpą gaunančių gyventojų priverstinį darbą sunkiai 
galima buvo pavadinti darbu. Tai Tudorų įstatymus privertė panai- 
kinti ne vardan mažesnio, bet iš dar didesnio paternalizmo. Vargšų 
pašalpų paplitimas, atlyginimų priedų bei priedų Žmonai ir vaikams 
įvedimas (priedų dydis keitėsi priklausomai nuo duonos kainos) 
reiškė, kad darbo jėgai vėl taikomas tas pats reglamentuojantis prin- 
cipas, kuris buvo greitai panaikintas visai pramoninei veiklai. 

Jokia kita priemonė niekad nebuvo tokia populiari.“ Tėvams ne- 
reikėjo rūpintis savo vaikais, o vaikai buvo nepriklausomi nuo tėvų, 
darbdaviai galėjo kaip norėję mažinti atlyginimus, o darbininkams 
negrėsė bado pavojus, nesvarbu, ar jie dirbtų, ar veltėdžiautų. Huma- 
nistai liaupsino šią priemonę kaip gailestingumo žingsnį, nors Žengtą 

ir ne iš teisingumo, 0 egoistai džiaugsmingai guodėsi mintimi, kad 
nors žingsnis buvo gailestingas, kad ir ne liberalus, ir netgi mokesčių 
į normų fondą mokėtojai ne iš karto suvokė, kas atsitiks su tomis 
normomis sistemoje, kuri skelbė „teisę gyventi“, nesvarbu, ar žmo- 
gus uždirba atlyginimą, ar ne. 

Ilgalaikiai padariniai buvo baisūs. Nors ir reikėjo šiek tiek laiko, 
kol paprasto žmogaus savigarba nusmuko tiek, kad jis bevelijo gauti 
vargšo pašalpą, o ne uždarbį, jo uždarbis, subsidijuojamas iš valsty- 
bės lėšų, buvo neišsenkantis, tad tas žmogus ilgainiui buvo priverstas 
pasikliauti tik pašalpomis. Pamažu kaimo žmonės buvo nuskurdinti; 
posakis „Jeigu iš pašalpų, tai jau visam laikui“, buvo teisingas. Jeigu 
ne ilgai trunkantis pašalpų sistemos poveikis, būtų sunku paaiškinti 
ankstyvojo kapitalizmo žmogaus socialinį degradavimą. 

Spynhemlendas pirmaujančios šimtmečio valstybės gyventojams 
atskleidė tikrąją socialinės avantiūros, į kurią jie leidosi, esmę. Nei 
valdytojai, nei valdomieji niekada neužmiršo šios kvailių rojaus pa- 
mokos, ir jeigu 1832 Reformos įstatymas ir 1834 Varguomenės įsta- 
tymo pakeitimai buvo visuotinai laikomi moderniojo kapitalizmo 
pradžia, tai tik dėl to, kad jie užbaigė geranoriško dvarininko ir jo 
pašalpų sistemos valdžią. Bandymai sukurti kapitalistinę sistemą be 
darbo jėgos rinkos katastrofiškai žlugo. Tokią sistemą valdantys dės- 
niai įsitvirtino patys ir atskleidė savo radikalų antagonizmą paterna- 
lizmo principui. Šių dėsnių sąstingis tapo akivaizdus, o nepaklusnieji 
už jų pažeidimą buvo žiauriai baudžiami. 

Spynhemlendo laikais visuomenę skaldė dvi priešingos įtakos: 
viena, kylanti iš paternalizmo ir sauganti darbo jėgą nuo rinkos sis- 
temos pavojų, o kita — organizuojanti gamybos elementus, įskaitant 
žemę, pagal rinkos sistemą ir taip iš paprastų Žmonių atimdama jų 
buvusią padėtį, versdama užsidirbti pragyvenimui pardavinėjant savo 
darbo jėgą, kartu atimdama iš tos darbo jėgos jos rinkos vertę. Buvo 
kuriama nauja darbdavių klasė, tačiau negalėjo susidaryti jokia atitin- 
kama dirbančiųjų klasė. Nauja milžiniška aptvėrimų banga mobiliza- 
vo žemę ir sukūrė kaimo proletariatą, o „Varguomenės įstatymo 
neteisingas administravimas“ neleido jiems savo darbu užsidirbti pra- 
gyvenimui. Nenuostabu, kad amžininkus apstulbino prieštaravimas 
tarp beveik stebuklingo gamybos išaugimo ir to, kad masės tuo metu 
beveik badavo. Iki 1834 metų vyravo visuotinis įsitikinimas — daug 
mąstančių Žmonių tokį įsitikinimą aistringai gynė — kad bet kas yra 

geriau už Spynhemlendo tęstinumą. Reikėjo arba sunaikinti mašinas, 
kaip bandė daryti luditai, arba sukurti darbo jėgos rinką. Taip žŽmo- 
nija buvo pastūmėta utopiško eksperimento taku. 

Čia ne vieta plačiai kalbėti apie Spynhemlendo ekonomiką — 
tam turėsime progų vėliau. Jo „teisė gyventi“ galėjo visiškai panai- 
kinti darbą už atlygį. Įprastiniai uždarbiai turėjo sumažėti iki nulio, 
o visa mokėjimo našta galiausiai tektų parapijai — tokia padėtis 
išryškintų visą tos tvarkos absurdiškumą. Tačiau tai buvo dar iš 
esmės ikikapitalistinis amžius, paprasti žmonės tebemąstė tradiciškai 
ir jų elgsenos dar nelėmė piniginiai motyvai. Daugelis kaimo žmo- 
nių buvo nuomininkai arba iki gyvos galvos savininkai ir bet kokia 
egzistencija jiems atrodė geriau negu pauperio padėtis, nors ir ne- 
apsunkinta varginančia ir gėdinga negalia. Jeigu darbininkai būtų 
galėję susivienyti vardan savo interesų, pašalpų sistemos poveikis 
norminiam uždarbiui galėjo būti priešingas: sąjungoms galėjo būti 
naudingos pašalpos bedarbiams, kas buvo numatyta liberaliame Var- 
guomenės įstatymo administravime. Tai tikriausiai buvo viena iš 
priežasčių atsirasti neteisingiems 1799-1800 metų Susivienijimų 
draudimo įstatymams (Anti-Combination Law), kuriuos kitaip būtų 
sunku paaiškinti, kadangi ir Berkšyro teisėjams, ir parlamento na- 
mams rūpėjo neturtingųjų padėtis apskritai ir po to, kai 1797 metų 
politiniai neramumai aprimo. Galima būtų teigti, kad paternalistinis 
Spynhemlendo įsikišimas ir paskatino Susivienijimų draudimo įsta- 
tymus, kurie buvo tolesnis kišimasis, tačiau tuo kišimusi Spyn- 
hemlendas galėjo didinti uždarbius, užuot juos mažinęs. Kartu su 
Įstatymais prieš vienijimąsi, kurie nebuvo panaikinti dar ketvirtį 
amžiaus, Spynhemlendas pasiekė ironišką rezultatą: finansiškai įgy- 
vendinta „teisė gyventi“ galiausiai sužlugdė tuos žmonės, kuriems 
padėti ji buvo sumanyta. 

Vėlesnėms kartoms nieko negali būti akivaizdesnio už tokių 
institucijų, kaip atlyginimų sistema ir „teisė gyventi“, abipusį nesu- 
derinamumą arba, kitaip tariant, už tai, kad kapitalistinės sistemos 
funkcionavimas neįmanomas tol, kol uždarbiai subsidijuojami iš vals- 
tybės lėšų. Tačiau amžininkai dar nesuvokė sistemos, į kurią tiesė 
kelius. Tik kai grėsmingai smuko masių gamybiniai pajėgumai — 
tikra nacionalinė katastrofa, stabdanti mašinų civilizacijos progresą — 
bendruomenė įsisąmonino, kad būtina panaikinti besąlygišką ne- 
turtingųjų teisę į pašalpą. Sudėtinga Spynhemlendo ekonomika 


90 RINKOS EKONOMIKOS KILIMAS IR SMUKIMAS 


persmelkė net labiausiai patyrusių to meto stebėtojų sąmonę, tačiau 
išvada buvo tik dar primygtinesnė: atlyginimų priedai iš esmės yra 
ydingi, kadangi jie stebuklingai pakenkė netgi tiems, kurie juos 
gavo. 

Rinkos sistemos spąstai ne iš karto buvo pastebėti. Kad tai suvok- 
tume, turime skirti įvairius pakitimus, kuriuos patyrė Anglijos dar- 
bo žmonės nuo to laiko, kai atsirado mašinos: pirma, Spynhemlendo 
periodu nuo 1795 iki 1834 m., antra, sunkumus, kuriuos sukėlė Var- 
guomenės įstatymo reforma per dešimtmetį po 1834-ųjų, trečia, žlug- 
dantį darbo jėgos rinkos poveikį nuo 1834 iki 1870, kai buvo pripažinta 
profesinių sąjungų siūloma patenkinama apsauga. Chronologiškai 
Spynhemlendas vyko prieš rinkos ekonomiką, o Varguomenės įstaty- 
mo reformos įstatymas buvo perėjimas į tą ekonomiką. Paskutinis 
periodas, iš dalies sutampantis su pastaruoju — buvo rinkos ekonomi- 
ka siaurąja žodžio prasme. 

Trys periodai smarkiai skyrėsi. Spynhemlendas buvo sumanytas 
norint užkirsti kelią paprastų Žmonių proletarizacijai — arba nors ją 
sulėtinti. Rezultatas buvo masių nuskurdinimas. Masės proceso metu 
beveik prarado savo žmogiškąją išvaizdą. 

1834 metų Varguomenės įstatymo reforma susidorojo su šia kliū- 
timi į darbo jėgos rinką: „teisė gyventi“ buvo panaikinta. Mokslinis 
šio įstatymo Žiaurumas taip šokiravo visuomenės jausmus devynio- 
liktojo amžiaus ketvirtąjį ir penktąjį dešimtmetį, kad aistringi amžinin- 
kų protestai suliejo jo vaizdą ir palikuonių akyse. Dauguma labiausiai 
nuskurdusiųjų buvo palikti likimo valiai, kadangi vargšų pašalpa bu- 
vo panaikinta, o tarp tų, kurie labiausiai skurdo, buvo „nusipelniusių 
vargšų“, kurie buvo per daug išdidūs, kad eitų į prieglaudą, kuri 
turėjo tapti gėdos prieglobsčiu. Tikriausiai visoje naujųjų amžių isto- 
rijoje nebuvo įvykdyta tokios negailestingos socialinės reformos; ji 
sugriovė daugybę gyvenimų prisidengdama tuo, kad pateikia tikro 
skurdo kriterijų tinkamumą prieglaudai. Švelnūs filantropai propaga- 
vo ir ėmė sklandžiai praktikuoti psichologinį kankinimą kaip priemo- 
nę darbo malūno ratams patepti. Tačiau labiausiai buvo skundžiamasi 
dėl to, kad senoji institucija per daug staigiai buvo išrauta su šakni- 
mis ir skubiai įvykdyta radikali transformacija. Disraelis pasmerkė 
šią „nesuvokiamą revoliuciją“ žmonių gyvenimuose. Tačiau jeigu svar- 
bios būtų tik piniginės pajamos, žmonių gyvenimas netrukus būtų 
pagerėjęs. 

Trečiojo periodo problemos buvo nepalyginamai gilesnės. Biu- 
rokratinis žiaurumas neturtingiesiems, su kuriuo per dešimtmetį po 
1834 m. naujoji centralizuota valdžia vykdė Varguomenės įstatymą, 
tebuvo sporadiškas ir negalėjo net lygintis su visaapimančiu galin- 
giausios iš visų naujųjų institucijų — darbo jėgos rinkos — poveikiu. 
Savo mastu jis panėšėjo į Spynhemlendą su tuo svarbiu skirtumu, 
kad grėsmės šaltinis buvo konkurencinės darbo jėgos rinkos buvi- 
mas, 0 ne jos nebuvimas. Spynhemlendas sutrukdė atsirasti darbo 
klasei, o dabar bejausmis mechanizmas vertė dirbančiuosius vargšus 
burtis į tokią klasę. Spynhemlendo laikais Žmonėmis buvo rūpi- 
namasi taip, kaip nebuvo rūpinamasi jokiu brangiausiu Žvėrimi, o 
dabar jie turėjo savimi pasirūpinti patys, nepaisant visų sunkumų. 
Spynhemlendas reiškė paslėptą degradavimo vargą, o dabar dirbantis 
žmogus neturėjo namų visuomenėje. Spynhemlendas pervertino kai- 
mynijos, šeimos ir kaimo aplinkos vertybes, o dabar žmogus buvo 
atskirtas nuo namų ir šeimos, atplėštas nuo savo šaknų ir visos pra- 
smingos aplinkos. Trumpai tariant, Spynhemlendas reiškė nejudrumo 
puvimą, o dabar pražūtį nešė mirtis dėl atvirumo viskam. 

Iki 1834 metų Anglijoje nebuvo konkurencinės darbo jėgos rin- 
kos, todėl negalima teigti, kad iki tol egzistavo industrinis kapitaliz- 
mas kaip socialinė sistema. Tačiau beveik tuo pačiu metu radosi 
visuomenės savisauga: fabrikų įstatymai ir socialiniai teisės aktai, 
prasidėjo politinis ir pramoninis darbo klasės judėjimas. Būtent šiose 
pastangose atitolinti visiškai naujus rinkos mechanizmo pavojus fa- 
tališkai susikirto apsauginė veikla ir sistemos susireguliavimas. Ne- 
būtų perdėta teigti, kad devynioliktojo amžiaus socialinę istoriją 
nulėmė rinkos sistemos logika po to, kai Varguomenės įstatymo re- 
formos įstatymas 1834 metais ją išlaisvino. Šio reiškinio pradžia bu- 
vo Spynhemlendo įstatymas. 

Jeigu teigtume, kad Spynhemlendo tyrinėjimas yra devyniolik- 
tojo amžiaus civilizacijos tyrinėjimas, tai turėtume omenyje ne jo 
ekonominį ir socialinį poveikį, netgi ne šio poveikio lemiamą vaid- 
menį naujųjų laikų politinei istorijai, o faktą, beveik nežinomą dabar- 
tinei kartai, kad mūsų socialinę sąmonę suformavo Spynhemlendas. 
Pauperio figūra, vėliau beveik pamiršta, vyravo mūsų diskusijoje, ir 
jos įspaudas yra toks ryškus, kaip ir įspūdingiausių istorinių įvykių. 
Prancūzijos revoliucija idėjų skolinosi iš Voltaire'o 1r Diderot, Oues- 
nay ir Rousseau, o diskusijos apie Varguomenės įstatymą suformavo 

Godwino ir Malthuso, Ricardo 17 Marxo, Roberto Oweno 1r Johno 
Stuarto Millio, Darwino ir Spencerio mąstyseną, kurie su Prancūzi- 
jos revoliucija pasidalijo dvasine devynioliktojo amžiaus civilizacijos 
tėvyste. Dešimtmečius po Spynhemlendo ir Varguomenės įstatymo 
reformos Žmogaus protas su skausmingu rūpesčiu gręžėsi į savo ben- 
druomenę: revoliucija, kurią tuščiai bandė sukelti Berkšyro teisėjai ir 
kurią galiausiai išlaisvino Varguomenės įstatymo reforma, nukreipė 
žmonių žvilgsnius į jų pačių kolektyvinę būtį, tarytum anksčiau jie 
nebūtų jos matę. Buvo atskleistas pasaulis, apie kurio egzistavimą net 
nežinota: dėsnių, valdančių sudėtingą visuomenę, pasaulis. Nors ši 
naujos ir savitos prasmės visuomenė išryškėjo tik ekonominėje srity- 
je, tačiau jos reikšmė buvo universali. 

Naujoji realybė į mūsų sąmonę atėjo politinės ekonomikos for- 
ma. Jos stulbinantys dėsningumai ir pritrenkiantys prieštaringumai 
turėjo būti įsprausti į filosofijos ir teologijos schemą, kad asimiliuo- 
tųsi1 su Žmogiškosiomis prasmėmis. Nelanksčius faktus ir negailestin- 
gus žiaurius įstatymus, kurie, atrodė, turėjo panaikinti mūsų laisvę, 
vienaip ar kitaip reikėjo suderinti su laisve. Tai buvo metafizinių jėgų 
šaltinis, kuris paslapčia palaikė pozityvistus ir utilitaristus. Nevaržoma 
viltis 17 begalinė neviltis, žvelgiant į netyrinėtus žmogiškųjų galių 
plotus, buvo dviprasmiškas proto atsakymas į tuos baisius apriboji- 
mus. Viltis — tobulėjimo vizija — buvo išgryninta iš gyventojų košma- 
ro ir uždarbio įstatymų bei įkūnyta pažangos sąvokoje, tokioje 
įkvepiančioje, kad pateisino beprasmius ir skausmingus būsimus 
trikdžius. Neviltis buvo dar galingesnė transformacijos jėga. 

Žmogus turėjo pasiduoti pasaulietiškam prakeiksmui: jam buvo 
lemta arba sustabdyti savo rasės dauginimąsi, arba pasmerkti save 
sąmoningam susinaikinimui per karus ir epidemijas, badą ir ydas. 
Skurdas buvo visuomenės prigimtis; maisto trūkumas ir žmonių gau- 
sybė tapo problema tik tuomet, kai mums buvo pažadėtas neregėtas 
praturtėjimas, ir dėl to ironija buvo dar kartesnė. 

Tai buvo visuomenės, integravusios su žmogaus dvasine visata, 
atradimas, tačiau kaip šią naują realybę — visuomenę — perkelti į 
gyvenimą? Kaip praktiniai vadovai buvo pasitelkti moraliniai darnos 
1r konflikto principai. Buvo teigiama, kad darna būdinga ekonomikai, 
kad individo 1r bendruomenės interesai visiškai sutampa, tačiau to- 
kiai darniai savireguliacijai reikėjo, kad individas laikytųsi ekonomi- 
kos įstatymų, netgi jeigu šie jį sužlugdo. Atrodė, kad ir konfliktas 

būdingas ekonomikai kaip individų konkurencija arba klasių kova, 
tačiau toks konfliktas gali tapti tik gilesnės darnos, įgimtos dabarti- 
nei, 0 gal ir ateities visuomenei, priemone. 

Pauperizmas, politinė ekonomija ir visuomenės atsiradimas buvo 
glaudžiai susipynę. Nuskurdimas dėmesį atkreipė į nesuvokiamą fak- 
tą, kad skurdo esama daug. Tačiau tai buvo tik pirmasis iš stulbi- 
nančių paradoksų, kuriuos Žmogui paruošė industrinė visuomenė. Jis 
į savo naują buveinę įžengė pro ekonomikos duris, ir ši atsitiktinė 
aplinkybė suteikė amžiui materialistinę aurą. Ricardo ir Malthusui 
nieko nebuvo tikroviškiau už materialines gėrybes. Rinkos dėsniai 
jiems reiškė žmogaus galimybių ribą. Godwinas tikėjo nenibotomis 
galimybėmis ir todėl turėjo neigti rinkos dėsnius. Žmogaus galimy- 
bes ribojo ne rinkos, bet pačios visuomenės dėsniai — šis atradimas 
paliktas Owenui, kuris vienintelis pro rinkos ekonomikos šydą įžiū- 
rėjo realybę — visuomenę. Tačiau jo regėjimas liko nepastebėtas dar 
šimtmetį. 

Tačiau žmonės — ir tai buvo susiję su skurdo problema — ėmė 
tyrinėti gyvenimo prasmę sudėtingoje visuomenėje. Taigi politinės 
ekonomijos įsiskverbimas į universaliųjų mokslų karalystę vyko tarsi 
dviem priešingomis kryptimis: pažangos ir tobulėjimo bei determi- 
nizmo ir prakeikimo, o į praktiką ji buvo perkelta dviem priešingais 
būdais: per darnos ir susireguliavimo bei konkurencijos ir konflikto 
principus. Šiuose prieštaravimuose buvo iš anksto suformuotos eko- 
nominio liberalizmo ir klasės sąvokos. Naujos idėjos įsiliejo į mūsų 
sąmonę su gaivališko reiškinio baigtinumu. 

Spynhemlendo sistema nuo pradžių buvo tik laikina priemonė. Tačiau 
nedaug institucijų nulėmė visos civilizacijos likimą ryžtingiau nei ši, 
kurios reikėjo atsikratyti prieš prasidedant naujajai erai. Tai buvo 
tipiškas transformacijos amžiaus produktas ir šiandien yra vertas visų 
žmogiškosios istorijos tyrinėtojų dėmesio. 

Merkantilinės sistemos sąlygomis darbo organizavimas Angli- 
joje buvo pagrįstas Varguomenės įstatymu ir Amatininkų statutu. 
Varguomenės įstatymo pavadinimas, taikomas 1536 ir 1601 m. įs- 
tatymams, Žinoma, yra neteisingas; tiesą sakant, tie įstatymai ir jų 
pataisos sudarė pusę Anglijos darbo kodekso, kita dalis buvo 1563 
metų Amatininkų statutas. Pastarasis buvo skirtas dirbantiesiems, o 
Varguomenės įstatymas — nedirbantiems arba negalintiems dirbti 
(neskaitant senų Žmonių ir vaikų). Kaip matėme, šiems skirtos prie- 
monės buvo sukurtos vėliau —- 1662 metų Sėslumo įstatyme, kuris 
tapo teisine Žmonių buveine ir kiek įmanoma suvaržė jų judėjimą. 
(Tikslus dirbančio, nedirbančio ir negalinčio dirbti skyrimas yra, be 
abejonės, anachronistiškas, kadangi jis susijęs su naujųjų laikų dar- 
bo užmokesčio sistema, kurios nebuvo prieš 250 metų; šiuos termi- 
nus mes vartojame siekdami paprastumo šiame labai plačiame 
aprašyme). 

Pagal Amatininkų statutą darbo organizavimas grindžiamas tri- 
mis dalykais: priverstiniu darbu, amato mokymusi septynerius metus 
1r kasmetiniu darbo užmokesčio įvertinimu, kurį atlieka valstybės 
pareigūnai. Įstatymas (tai reikia pabrėžti) buvo taikomas valstiečiams 
bei amatininkams ir vykdomas tiek kaimo vietovėse, tiek miestuose. 
Statuto buvo griežtai laikomasi beveik aštuoniasdešimt metų, vėliau 


PRIEŠ IR PO 95 


straipsniai dėl amato mokymosi beveik nebuvo taikomi, buvo tenki- 
namasi nuostatomis apie tradicinius amatus, 0 naujoms pramonės 
šakoms, tokioms kaip gelumbės gamyba, jie tiesiog nebetiko. Kas- 
metinių darbo užmokesčio apskaičiavimų, remiantis pragyvenimo 
išlaidomis, po Restauracijos (1660) buvo atsisakyta didžiojoje šalies 
dalyje. Oficialiai Statuto straipsniai dėl apskaičiavimo buvo pakeisti 
tik 1813-aisiais, o straipsniai dėl darbo užmokesčio — 1814 metais. 
Tačiau daugeliu atžvilgių pameistrių taisyklės Statute išliko, Anglijo- 
je jų dar ir dabar tebesilaikoma tarp kvalifikacijos reikalaujančių 
amatų. Priverstinio darbo kaimo vietovėse buvo pamažu atsisakyta. 
Vis dėlto galima teigti, kad per du su puse šimtmečio Amatininkų 
statutas nubrėžė nacionalinio darbo organizavimo kontūrus, grindžia- 
mus reglamentavimo ir paternalizmo principais. 

Amatininkų statutą papildė Varguomenės įstatymai — šiais laikais 
šis terminas klaidingas, kadangi „vargšas“ ir „skurdžius“ (pauperis) 
skamba panašiai. Tiesą sakant, Anglijos džentelmenai vargšais laikė 
visus, kurie neturėjo tiek pajamų, kad galėtų nedirbti. Taigi „vargšas“ 
buvo „paprasto Žmogaus“ sinonimas, paprasti žmonės buvo visi, išsky- 
rus žemvaldžių klases (retas kuris pirklys negalėjo įsigyti Žemės). 
Terminas „vargšas“ reiškė žmones, kuriems reikėjo paramos ir visus 
žmones, jeigu ir jiems reikėjo paramos. Tai, žinoma, buvo skurdžiai 
(pauperiai) ir ne tik jie. Senais, ligotais, našlaičiais turėjo pasirūpinti 
visuomenė, kuri skelbėsi rasianti vietą kiekvienam krikščioniui. Tačiau 
be jų dar buvo ir darbingų vargšų, kuriuos vadinsime bedarbiais su 
ta pmelaida, kad jie galėtų užsidirbti duoną rankų darbu, jeigu jį 
turėtų. Elgetaujantieji buvo Žiauriai baudžiami, o valkatavimas, ypač 
sugavus pakartotinai, buvo baudžiamas mirtimi. 1601 metų Varguo- 
menės įstatymas skelbė, jog visi darbingi vargšai turi būti įdarbinti, 
kad užsidirbtų pragyvenimui, kuriuo turėjo rūpintis parapija. Pašalpų 
našta buvo uždėta parapijai, kuriai buvo suteikta teisė surinkti reikia- 
mų lėšų iš vietinių mokesčių arba tarifų. Jais buvo apmokestinti visi 
namų savininkai 1r nuomininkai, tiek turtingi, tiek ir vargšai pagal jų 
užimamos žemės arba namo nuomos vertę. 

Amatininkų statutas ir Varguomenės įstatymas numatė tai, ką 
būtų galima pavadinti darbo kodeksu. Tačiau Varguomenės įstaty- 
mas buvo taikomas vietoje — kiekviena parapija turėjo savo nuosta- 
tas, kaip įdarbinti darbinguosius, kaip išlaikyti prieglaudą, kaip 
apmokyti amato našlaičius ir pamestinukus, kaip rūpintis senais ir 
ligotais, kaip laidoti skurdžius, ir kiekviena parapija turėjo savo 

išlaikymo normų skales. Visa tai skamba didingiau negu buvo tikro- 
vėje, nes daugelis parapijų neturėjo jokių nuostatų dėl darbingų vargšų 
naudingo užimtumo. Egzistavo nesuskaičiuojama daugybė būdų, kaip 
jingumo, interesų, susijusių su skurdu, begėdiškumo buvo iškraipo- 
mas įstatymo taikymas. Tačiau apskritai beveik šešiolika tūkstančių 
Varguomenės įstatymo vykdytojų sugebėjo išlaikyti socialinį kaimo 
gyvenimo audinį neišardytą ir nesuniokotą. 

Nacionalinės darbo sistemos sąlygomis vietinė užimtumo struk- 
tūra ir vargšų pašalpos buvo akivaizdi anomalija. Kuo daugiau egzis- 
tuoja vietinių nuostatų dėl vargšų, tuo didesnis pavojus pasiturinčiai 
parapijai, jog ją užtvindys profesionalūs skurdžiai. Po Restauracijos, 
Sėslumo ir Iškeldinimo (Removal) įstatymų „geresnes“ parapijas bu- 
vo siekiama apsaugoti nuo skurdžių antplūdžio. Beveik po šimtmečio 
Adamas Smithas pasmerkė šį įstatymą, nes jis 1mobilizavo žmones 1r 
taip atėmė jiems galimybę susirasti darbo, o darbdaviui kapitalistui — 
darbininkų. Tik vietos magistratui ir parapijos valdžiai parodžius gerą 
valią žmogus galėjo gyventi ne savo, bet kitoje parapijoje, o iš visur 
kitur jį galėjo iškeldinti, net jeigu jis gyveno gerai ir turėjo darbą. 
Teisiškai žmonės buvo laisvi ir lygūs, tačiau su dideliais apriboji- 
mais. Jie buvo lygūs prieš įstatymą ir laisvi kaip asmenys. Tačiau 
jie negalėjo pasirinkti darbo nei sau, nei savo vaikams, jie negalėjo 
apsigyventi kur nori, jie buvo priversti dirbti. Du didieji Elžbietos 
statutai ir Sėslumo įstatymas buvo paprastų Žmonių laisvės chartija ir 
jų bejėgiškumo antspaudas. 

Jau buvo prasidėjusi Pramonės revoliucija, kai 1795 m., spaudžiant 
pramonei, 1662 metų įstatymas buvo iš dalies atšauktas, panaikinta 
parapijinė vergija ir atkurtas fizinis darbininko mobilumas. Darbo 
Jėgos rinką galima buvo sukurti nacionaliniu mastu. Tačiau, kaip 
žinome, tais pačiais metais buvo pradėtas įgyvendinti Varguome- 
nės įstatymas, o tai reiškė Elžbietos laikų priverstinio darbo principo 
panaikinimą. Spynhemlendas užtikrino „teisę gyventi“, buvo pradėta 
visuotinai mokėti priedus prie atlyginimų, be to, dar buvo skiriamos 
pašalpos šeimai, ir visa tai turėjo būti duodama kaip vargšų parama, 
t.y. nereikalaujant, kad gavėjas gyventų vargšų prieglaudoje. Nors 
pašalpos norma buvo menka, jos pakako pragyvenimui. Tai buvo 
grįžimas į dar didesnį reglamentavimą ir paternalizmą kaip tik tuo 
metu, kai garo variklis reikalavo laisvės, o mašinos šaukte šaukėsi 

žmogaus rankų. Tačiau Spynhemlendas laiku sutapo su Sėslumo įs- 
tatymo panaikinimu. Prieštaravimas buvo akivaizdus: Sėslumo įsta- 
tymas buvo panaikintas, kadangi Pramonės revoliucija reikalavo 
darbininkų, kurie dirbtų už atlyginimą, o Spynhemlendas skelbė, kad 
nė vienam žmogui nereikia baimintis dėl bado ir kad parapija išlai- 
kys jį ir jo šeimą, kad ir kiek jis uždirbtų. Dvi pramoninės politikos 
kirtosi viena su kita, todėl jas nuolat ir tuo pačiu metu taikant, ko 
daugiau, jei ne socialinių problemų, galima buvo tikėtis? 

Bet Spynhemlendo karta nesuvokė, kas jos laukia. Didžiausios 
istorijoje Pramonės revoliucijos išvakarėse nebuvo matyti jokių jos 
ženklų ir pranašų. Kapitalizmas atėjo be pranešimo. Niekas nebuvo 
numatęs mašinų pramonės plėtros, tai įvyko visiškai netikėtai. Tam 
tikrą laiką Anglija tikėjosi nuolatinio užsienio prekybos smukimo, 
tačiau užtvanka buvo pralaužta, ir vienu nesulaikomu srautu senasis 
pasaulis buvo nušluotas į pasaulinę ekonomiką. 

Tačiau iki devynioliktojo amžiaus šeštojo dešimtmečio to tvirtinti 
niekas negalėjo. Spynhemlendo teisėjų rekomendacijų esmė buvo ta, 
kad jie nesuvokė įvykių raidos. Retrospektyviai gali atrodyti, kad jie 
ne tik bandė daryti neįmanoma, bet ir darė tai pasitelkę vidinius 
prieštaravimus, kurie anuo metu turėjo būti akivaizdūs. Jiems iš tiesų 
pavyko pasiekti savo tikslą — apsaugoti kaimą nuo ištuštėjimo, tačiau 
kita, nenumatyta prasme, jų politikos poveikis buvo pražūtingas. 
Spynhemlendo politika buvo tam tikro rinkos raidos etapo — darbo 
Jėgos rinkos — rezultatas, todėl turi būti suprantamas iš pozicijų tų, 
kurie turėjo galią formuoti politiką, pozicijų. Šiuo požiūriu pašalpų 
sistema yra priemonė, kurios dvarininkų valdžia ėmėsi situacijoje, 
kai darbo jėgos judėjimo jau nebuvo galima drausti, tuo tarpu žem- 
valdys norėjo išvengti tokių vietinių sąlygų permainų, tarp jų ir di- 
desnių atlyginimų, kas būtų buvę neišvengiama pripažinus laisvą darbo 
Jėgos rinką. 

Spynhemlendo varomosios jėgos šaknys glūdėjo jo atsiradimo 
aplinkybėse. Kaimo nuskurdimo padidėjimas buvo pirmas artėjančių 
neramumų ženklas. Tačiau atrodo, kad tuo metu niekas taip negal- 
vojo. Nebuvo pastebėta kaimo skurdo ir pasaulinės prekybos povei- 
kio ryšio. Amžininkai neturėjo pagrindo kaimo vargšų skaičių sieti 
su viso pasaulio komercijos raida. Nesuprantamas kaimo vargšų 
skaičiaus padidėjimas buvo aiškinamas prastu Varguomenės įsta- 
tymo administravimu, ir ne be pagrindo. Tiesą sakant, žvelgiant 

giliau, grėsmingas kaimo nuskurdimo gilėjimas tiesiogiai siejosi su 
bendra ekonominės istorijos kryptimi. Tačiau šį ryšį vis dar buvo 
sunku pastebėti. Daugybė tyrinėtojų bandė išsiaiškinti, kodėl vargšų 
skaičius kaimuose mažėjo; pateiktų priežasčių daugybė bei įvairo- 
vė buvo stulbinanti. Tačiau tik vienas kitas amžininkas nurodė tas 
suirutes, kurias mes pratę sieti su Pramonės revoliucija. Iki pat 
1785 m. Anglijos visuomenė nieko nežinojo apie ekonominio gy- 
venimo pakitimus, išskyrus nereguliarų prekybos didėjimą 1r gilė- 
jantį skurdą. 

Iš kur atsirado vargšai? Tas klausimas buvo keliamas daugybėje 
pamtletų, kurie, artinantis šimtmečio pabaigai, darėsi vis storesni. 
Vargiai galima buvo tikėtis, kad nuskurdimo priežastys ir kovos 
su juo būdai nebus kartu aptariami literatūroje, kurią įkvėpė įsiti- 
kinimas, kad, sušvelninus akivaizdžiausias nuskurdimo piktžaizdes, 
jis apskritai išnyktų. Atrodo, kad vienu požiūriu buvo sutariama, bū- 
tent — kad skurdo gilėjimą lemia daugybė priežasčių. Tai 1r grūdų 
trūkumas, per dideli atlyginimai žemės ūkyje, didėjančios maisto kai- 
nos, per maži atlyginimai mieste, darbo mieste nereguliarumas, smul- 
kių žemvaldžių išnykimas, miesto darbininko nemokėjimas dirbti 
kaimo darbus, fermerių nenoras mokėti didesnius atlyginimus, žem- 
valdžių baimė, kad, mokant didesnius atlyginimus, padidės nuomos 
mokesčiai, vargšų prieglaudų nesugebėjimas konkuruoti su mašino- 
mis, noras turėti vidaus ekonomiką, netinkami gyventi būstai, fana- 
tiškos dietos, narkotikai. Kai kurie autoriai kaltino naująsias dideles 
avis, kiti arklius, kuriuos galima buvo pakeisti jaučiais, treti ragino 
laikyti mažiau šunų. Vieniems atrodė, kad vargšai turėtų mažiau arba 
visai nevalgyti duonos, kiti galvojo, kad „netgi už geriausios rūšies 
duoną iš jų nereikia imti pinigų“. Buvo manoma, kad arbata kenkia 
vargšų sveikatai, o „naminis alus“ ją taiso. Tuo ypač tvirtai įsiti- 
kinusieji tvirtino, kad arbata niekuo ne geresnė už pigiausią alkoho- 
linį gėrimą. Ir po keturiasdešimties metų Harriet Martineau tikėjo, 
kad, aiškinant, kaip naudinga atšisakyti arbatos gėrimo įpročio, gali- 
ma sumažinti skurdą.*' Daugelis autorių skundėsi grėsmingu ap- 
tvėrimų poveikiu, kiti tvirtino, kad kaimo užimtumui žalą padarė 
manufaktūrnininkų sėkmės ir nesėkmės. Tačiau iš esmės vyrauja įsiti- 
kinimas, kad skurdas yra sui generis reiškinys, socialinė liga, kurią 


?7 Martineau H., The Hamlet, 1833. 

sukėlė daugybė priežasčių, kurių dauguma ėmė veikti tik todėl, kad 
Varguomenės įstatymas nerado tinkamų vaistų. 

Teisingas atsakymas būtų toks: skurdo gilėjimo 1r didėjančių 
įmokų į pašalpų fondą priežastis yra tai, ką mes šiandien vadintume 
paslėpta bedarbyste. Šis faktas negalėjo būti akivaizdus tais laikais, 
kai netgi darbas buvo nematomas, kadangi beveik viskas vyko namu- 
dinės gamybos sąlygomis. Tačiau klausimai išlieka: „Kaip paaiškinti 
šį dirbančių ir bedarbių skaičiaus didėjimą? Kodėl netgi akyliausi 
amžininkai nepastebėjo neišvengiamų pokyčių pramonėje?“ 

Pirmiausia paaiškinimas glūdi dideliuose ankstyvosios prekybos 
apimties svyravimuose, kurie neleido pastebėti absoliutaus prekybos 
išaugimo. Dėl pastarojo didėjo užimtumas, tačiau dėl svyravimų kur 
kas labiau išaugo nedarbas. Nors apskritai užimtumas didėjo lėtai, 
nedarbas ir darbas ne visu pajėgumu augo sparčiai. Tai, ką Friedri- 
chas Engelsas vadino rezervine pramonės armija, kūrėsi kur kas 
sparčiau UŽ šią pačią armiją. 

Dėl to lengva buvo nepastebėti sąsajos tarp nedarbo ir visos pre- 
kybos augimo. Nors dažnai buvo teigiama, kad nedarbas didėja dėl 
svyravimų prekyboje, tačiau nepastebėta, kad tie svyravimai yra dar 
didesnės amplitudės proceso dalis, t.y. bendras komercijos augimas 
rėmėsi manufaktūromis. Amžininkai nematė ryšio tarp miesto manu- 
faktūrų ir vargšų gausėjimo kaimuose. 

Prekybos apimties didėjimas, suprantama, padidino užimtumą, 
o teritorinis darbo jėgos išsiskirstymas ir staigūs prekybos svyra- 
vimai gali paaiškinti rimtą tiek kaimo, tiek miesto užimtumo su- 
trikdymą. Iš toli atėję gandai apie didelius uždarbius sukėlė žemės 
ūkio darbininkų nepasitenkinimą ir neapykantą taip menkai apmo- 
kamam darbui. Industriniai to meto rajonai buvo tarsi nauja šalis, 
kaip dar viena Amerika, ir traukė tūkstančius. Migraciją paprastai 
lydi gana aiški reemigracija. Tai, kad daugelis patraukė atgal į 
kaimą, patvirtina faktas, jog nebuvo pastebėta absoliutaus kaimo 
gyventojų skaičiaus mažėjimo. Toks gyvenamosios vietos kaitalio- 
jimas tęsėsi, kadangi įvairios gyventojų grupės įvairiu metu ieško- 
davo darbo prekyboje ir pramonėje, o vėliau traukdavo atgal į 
savo kaimus. 

Didelė dalis Anglijos kaimui padarytos žalos kilo iš prekybos 
poveikio, lėmusio gyvenamosios vietos kaitaliojimą. Žemės ūkio 
revoliucija pralenkė Pramonės revoliuciją. Bendruomeninių Žemių 

aptvėrimai ir jų konsolidacija į kompaktiškus ūkius kartu su pažan- 
giais žemės ūkio metodais taip pat turėjo įtakos gyventojų nepasto- 
vumui. Kova dėl namų, sodų ir žemių prie namų atėmimas, teisių 
į bendruomeninę žemę panaikinimas iš namudinės gamybos atėmė 
du esminius dalykus: šeimos pajamas ir žemdirbišką kilmę. Kadan- 
gi tokią šeimyninę pramonę dar papildė savo daržo, žemės plotelio 
ar teisės į ganyklą patogumai ir malonumai, darbininko priklauso- 
mybė nuo piniginio uždarbio nebuvo absoliuti: bulvių laukas, žąsų 
pulkelis, karvė arba netgi asilas buvo nemenki dalykai, ir šeimos 
turtas buvo tarsi draudimas nedarbo atveju. Žemės ūkio racionali- 
zacija su šaknimis išrovė žemdirbį ir neišvengiamai sugriovė jo 
socialinį saugumą. 

Mieste naujosios nelaimės — nepastovaus užimtumo — poveikis, 
žinoma, buvo ryškus. Darbas pramonėje buvo laikomas nepatikimu. 
„Darbininkas, kuris šiandien dirba visą dieną, rytoj gali gatvėje prašyti 
duonai...“, — rašė Davidas Daviesas ir pridūrė: ,Netikrumas dėl darbo 
yra pats Žiauriausias šių naujovių rezultatas.“ „Kai miestiečiai dirba 
fabrike ir to darbo netenka, juos, galima sakyti, suparalyžiuoja ir jie 
iš karto tampa parapijos šelptiniais, ir toji nelaimė nenumiršta su 
viena karta...“ Fatališkas urbanizacijos negrįžtamumas priklausė nuo 
paprasto fakto, kurį Adamas Smithas buvo numatęs aprašydamas pra- 
monės darbininką, intelektualiai žemesnį už neturtingiausią Žemės 
artoją, kadangi pastarasis gali imtis bet kokio darbo. Tačiau kai Ada- 
mas Smithas išleido savo Tautų turtą (Wealth of Nations), skurdas dar 
nebuvo toks grėsmingas. 

Per kitus du dešimtmečius vaizdas staiga pasikeitė. Savo kny- 
goje „Mintys ir smulkmenos apie stygių“ (Thoughts and Details on 
Scarcity), kurią Burke'as įteikė Pittui 1795 m., autorius pripažino, 
kad, nepaisant bendros pažangos, „dvidešimt metų tęsėsi sunkus 
periodas“. Tikrai, per dešimtmetį po Septynerių metų karo (1763) 
pastebimai padidėjo nedarbas — tai rodė padidėjusios pašalpos 
vargšams. Pirmą kartą prekybos suklestėjimą lydėjo gilėjančių ne- 
turtingųjų kančių ženklai. Šiam akivaizdžiam prieštaravimui buvo 
lemta tapti ateinančiai Vakarų civilizacijos kartai labiausiai stulbi- 
nančiu 1š visų pasikartojančių socialinio gyvenimo reiškinių. Gy- 
ventojų pertekliaus šmėkla pradėjo persekioti žmonių protus. 
Williamas Townsendas savo Disertacijoje apie varguomenės įstaty- 
mus (Dissertation on the Poor Laws) rašė: „Atmetus spėliojimus, 

faktas yra tai, kad Anglijoje (žmonių) yra daugiau, negu galime 
išmaitinti, ir kur kas daugiau, negu galime pelningai įdarbinti da- 
bartinės teisės sistemos sąlygomis.“ Adamas Smithas 1776 m. 
išreiškė tylaus progreso nuotaikas. Townsendas, rašęs vos dešimt 
metų vėliau, jau juto pokyčių bangas. 

Tačiau dar turėjo įvykti daug dalykų, kad (jau po penkerių metų) 
žmogus, taip atitolęs nuo politikos, taip skendįs sėkmėje, toks daly- 
kiškas, kaip škotų tiltų statytojas Telfordas, imtų karčiai skųstis, kad 
iš vyriausybės veiklos neverta tikėtis jokių pokyčių 1r kad vienintelė 
viltis — tai revoliucija. Vienintelė Paine'o knyga „Žmogaus teisės“ 
(Rights of Man), kumą Telfordas pasiuntė į gimtąjį kaimą, sukėlė 
jame maištą. Paryžius buvo Europos fermentacijos katalizatorius. 

Canningas buvo įsitikinęs, kad Varguomenės įstatymas išgelbėjo 
Angliją nuo revoliucijos. Pirmiausia jis galvojo apie 1790 metus ir 
karus su Prancūzija. Naujas aptvėrimų protrūkis dar labiau pablogino 
kaimo vargšų gyvenimą. J. H. Claphamas, šių aptvėrimų šalininkas, 
sutiko, kad „rajonai, kuriuose atlyginimai buvo sistemingai papildo- 
mi pašalpomis, 1r rajonai, kuriuose buvo daugiausiai aptvėrimų, stul- 
binamai sutampa“. Kitaip tariant, jeigu ne priedai prie uždarbio, 
didžiojoje dalyje kaimiškosios Anglijos vargšams tektų badauti. Siau- 
tė kūgių deginimas. Orinio pistoleto sąmokslas tapo itin populiarus. 
Dažnai kildavo maištų, o dar dažniau — gandų apie maištus. Hempšyre, 
17 ne tik jame, teismai grasino mirtimi už „smarkų prekių kainų mažini- 
mą turguje ar kelyje“, tačiau kartu tos pačios grafystės teisėjai reika- 
lavo subsidijuoti atlyginimus. Be abejonės, jau buvo atėjęs laikas 
imtis prevencinės veiklos. 

Tačiau kodėl iš visų veiklos būdų buvo pasirinktas tas, kuris vė- 
liau pasirodė esąs neįgyvendinamas? Apsvarstykime šią padėtį ir su 
ja susijusius interesus. Kaimą valdė skvairas ir kunigas. Townsendas 
taip apibendrino padėtį: žemvaldžiai laikosi nuo fabrikų „patogiu at- 
stumu“, kadangi jiems „atrodo, kad fabrikai veikia netolygiai, kad iš 
jų gauta nauda nebus proporcinga tai naštai, kuri teks jo nuosavy- 
bei...“ Tą naštą sudarė du iš pažiūros prieštaringi veiksniai, kuriuos 
sukėlė fabrikai: skurdo gilėjimas ir atlyginirnų didėjimas. Tačiau jie 
buvo prieštaringi tik tuo atveju, jeigu daroma prielaida, jog egzis- 
tuoja konkurencinė darbo jėgos rinka, kuri, žinoma, galėjo sumažinti 
nedarbą mažindama dirbančiųjų uždarbius. Jeigu tokios rinkos nėra 
(Sėslumo įstatymas tebegaliojo), skurdas ir uždarbis didėja kartu. 

Tokiomis sąlygomis miesto darbo „socialinę kainą“ mokėjo gimta- 
sis kaimas, į kurį dažnai grįždavo netekęs darbo kaimietis. Dideli 
uždarbiai miestuose kaimo ekonomikai buvo dar didesnė našta. At- 
lyginimai žemės ūkyje buvo didesni negu galėjo mokėti fermeris, 
tačiau per maži, kad darbininkas galėtų išgyventi. Aišku, kad žemės 
ūkis negalėjo konkuruoti su miesto uždarbiais. Antra vertus, visi 
sutiko, kad Sėslumo įstatymą reikia panaikinti arba bent padaryti 
lankstesnį, kad darbininkas galėtų rasti darbo, o darbdavys — darbo 
jėgos. Atrodė, kad tai padidintų darbo našumą apskntai ir paleng- 
vintų atlyginimų naštą. Tačiau neatidėliotinas klausimas dėl miesto 
ir kaimo atlyginimų skirtumo kaimui taptų dar aktualesnis, jeigu 
būtų leista atlyginimams „nustatyti savo dydį“. Darbo vietų skaičiaus 
pramonėje keitimasis pakaitom su nedarbo spazmais galėjo dar la- 
biau nei kada nors ištuštinti kaimo bendruomenes. Reikėjo statyti 
užtvanką, kad kaimas būtų apsaugotas nuo kylančių atlyginimų ban- 
gos. Reikėjo rasti metodų, apsaugančių kaimą nuo socialinio ištuštė- 
jimo, sustiprinti tradicinę valdžią, neleisti išsiurbti kaimo darbo jėgos 
ir pakelti atlyginimus pernelyg neapsunkinant fermerio. Tokia prie- 
monė buvo Spynhemlendo įstatymas. Įstumtas į neramius Pramonės 
revoliucijos vandenis, jis turėjo sukurti ekonominį sūkurį. Jo socia- 
linis vaidmuo atitiko padėtį — taip lėmė kaimo valdančiųjų Žem- 
valdžių — interesai. 

Varguomenės įstatymo administravimo požiūriu Spynhemlendas 
buvo apgailėtinai regresyvus žingsnis. 250 metų patirtis parodė, kad 
parapija buvo per mažas vienetas administruoti Varguomenės įstaty- 
mą, kadangi nebuvo būdų, kaip atskirti darbingus vargšus nuo senių, 
ligonių ir našlaičių. Tarytum šių dienų miestelis bandytų pats tvarky- 
tis su bedarbių draudimu arba jeigu toks draudimas būtų painiojamas 
su senelių globa. Tik tais trumpais laikotarpiais, kai Varguomenės 
įstatymas buvo administruojamas nacionaliniu mastu ir diferencijuo- 
tai, jis buvo beveik patenkinamas. Toks laikotarpis tęsėsi nuo 1590 
iki 1640 m., Burleigho ir Laudo laikais, kai Varguomenės įstatymą 
tvarkė karaliaus valdžia per taikos teisėjus, ir buvo pradėta kurti 
ambicinga prieglaudų sistema bei diegiamas priverstinis darbas. 
Tačiau Respublika (1642-1660) vėl sugriovė tai, kas dabar buvo 
vadinama asmenine karaliaus valdžia, o Restauracija, nors tai ir iro- 
niška, užbaigė Respublikos darbą. 1662 m. Sėslumo įstatymas apri- 
bojo Varguomenės įstatymo veikimą iki parapijų, o įstatymų leidyba 

iki pat aštuonioliktojo amžiaus trečiojo dešimtmečio beveik nekreipė 
dėmesio į skurdą. Galiausiai 1722 m. buvo mėginta diferencijuoti: 
prieglaudas turėjo statyti sąjungos ir parapijos (skirtingai nei vietinių 
vargšų prieglaudos), retkarčiais buvo leidžiama išmokėti vargšo pašal- 
pą, o prieglauda turėjo tikrinti, ar pašalpos reikia. 1782 m. Gilberto 
įstatymu (Gi/bert Law) buvo žengtas didelis žingsnis link administravi- 
mo vienetų didinimo, t.y. buvo skatinama steigti parapijų sąjungas, 
t.y. reikalaujama, kad parapijos galintiems dirbti rastų darbo. Siekiant 
sumažinti pašalpų darbingiems asmenims dydį, šią politiką reikėjo pa- 
pildyti vargšų pašalpomis ir netgi atlyginimų priedais. Nors buvo leista 
steigti parapijų sąjungas, tačiau tai nebuvo privaloma; tai reiškė, kad 
bandoma didinti administracinius vienetus ir diferencijuoti įvairias 
šelpiamų vargšų kategorijas. Taigi nepaisant sistemos trūkumų Gilber- 
to įstatymas buvo žingsnis teisinga kryptimi, ir kadangi vargšų pašal- 
pos ir atlyginimų priedai tebuvo papildomos socialinių įstatymų 
priemonės, jie nebuvo svarbiausi priimant racionalius sprendimus. 
Spynhemlendas reformą sustabdė. Vargšų pašalpas ir atlyginimų prie- 
dus jis padarė visuotinius, ir tai nebeatitiko (nors buvo tvirtinama 
kitaip) Gilberto įstatymo dvasios — netgi buvo priešinga jai ir sugrio- 
vė visą Elžbietos Varguomenės įstatymo sistemą. Skirtumas tarp 
prieglaudos, kurioje dirbama, ir vargšų prieglaudos tapo beprasmis, 
įvairios skurdžių kategorijos ir darbingi bedarbiai tapo viena priklau- 
somų vargšų mase. Prasidėjo procesas, priešingas diferenciacijai: prie- 
glauda, kurioje dirbama, susiliejo su vargšų prieglauda, ir dirbančiųjų 
prieglaudos vis labiau nyko, parapija vėl tapo vieninteliu ir galutiniu 
šio tikro institucinės degeneracijos šedevro vienetu. 

Spynhemlendas dar labiau padidino žemvaldžio ir kunigo viršeny- 
bę, jei toks dalykas dar buvo įmanomas. „Nediskriminuojantis 
išryškėjo tame „torių socializmo“ vaidmenyje, kuriame taikos teisė- 
jai vykdė dosnią valdžią, o miesto vidurinioji klasė nešė mokesčių 
naštą. Didžioji dalis smulkiųjų žemvaldžių išnyko žemės ūkio revo- 
liucijos sūkuriuose, o kaimo galingųjų akyse likusieji nuomininkai 
1r savininkai-valdytojai susiliejo su smulkiaisiais ūkininkais į vieną 
socialinį sluoksnį. Jis nelabai skyrė skurstančius nuo tų, kuriems 
reikėjo paramos, žvelgdamas į kaimo gyvenimą iš savo aukštumų 
jis nematė griežtos linijos, kuri atskirtų skurstančius nuo nuskurdu- 
sių, ir jis galėjo nuoširdžiai nustebti sužinojęs, kad blogais metais 

fermeris turi gyventi iš „išlaikymo normos“, kadangi tų pačių nor- 
mų dydis jį ir sužlugdė. Žinoma, tokių atvejų pasitaikydavo retai, 
tačiau jau pati jų galimybė pabrėžė tai, kad daugelis mokesčių į 
pašalpų fondą mokėtojų patys buvo neturtingi. Iš esmės santykis 
tarp mokesčių mokėtojo ir vargšo buvo panašus į mūsų laikų san- 
tykį tarp dirbančio ir bedarbio, kurį pagal įvairias draudimo sche- 
mas išlaiko dirbantysis. Tačiau tipiškas mokesčių mokėtojas negalėjo 
gauti vargšo pašalpos, o tipiškas žemės ūkio darbininkas nemokėjo 
mokesčių. Politiniu požiūriu Spynhemlendas sustiprino žemvaldžio 
ryšį su kaimo vargšais, tačiau miesto viduriniosios klasės ryšys su 
jais susilpnėjo. 

Keisčiausias sistemos bruožas buvo jos ekonomika. Į klausimą 
„Kas mokėjo už Spynhemlendą?“ atsakyti buvo neįmanoma. Tiesio- 
gine prasme didžiausia našta teko mokesčių mokėtojams. Tačiau fer- 
meriams mokesčius iš dalies kompensuodavo maži atlyginimai, kuriuos 
jie mokėjo savo darbininkams — tai tiesioginis Spynhemlendo siste- 
mos rezultatas. Be to, dažnai fermeriui buvo grąžinama dalis sumo- 
kėtų mokesčių, jeigu jis įdarbindavo kaimietį, kuris kitu atveju 
gyventų iš išlaikymo normos. Tačiau dėl to fermerio virtuvę ir lau- 
kus užplūsdavo daugybė nereikalingų darbo rankų, kurios dažnai 
net nebuvo linkusios dirbti, ir tai jau tekdavo nurašyti į nuostolius. 
Darbas tų, kurie gyveno iš išlaikymo normos, buvo dar pigesnis. Jie 
dažniausiai turėjo dirbti padieniais darbininkais vis kitose vietose 
tik už maistą arba kaimo aikštėje būdavo per aukcioną samdomi už 
kelis pensus per dieną. Kiek buvo vertas toks darbas — tai jau kitas 
klausimas. Be to, kartais vargšams buvo leidžiama mokėti nuomos 
mokesčio priedus, o neturintys skrupulų savininkai darėsi pinigus 
nuomodami gyventi netinkamus būstus. Kaimo valdžia buvo linkusi 
užmerkti į tai akis, jeigu tik buvo sumokami mokesčiai už tas lūšnas. 
Akivaizdu, kad tokia interesų painiava visada pakirs bet kokį f1- 
nansinės atsakomybės supratimą ir skatins visokiausią smulkią ko- 
rupciją. 

Tačiau platesne prasme Spynhemlendas atsipirko. Jo pradžia bu- 
vo atlyginimų priedai, mokami tariamai kaip parama darbininkams, 
tačiau iš tiesų viešosiomis lėšomis buvo subsidijuojami darbdaviai. 
Pašalpų sistemos rezultatas buvo tas, kad atlyginimai buvo nusmuk- 
dyti žemiau pragyvenimo lygio. Visiškai nuskurdintuose rajonuose 
fermeriai nenorėjo samdyti darbininkų, kurie dar turėjo žemės skly- 

pelį, „kadangi turintieji nuosavybės negalėjo gauti parapijos pašal- 
pos, o standartinis uždarbis buvo toks menkas, kad, negaudamas ko- 
kios nors pašalpos, turintis šeimą žmogus negalėjo išgyventi“. Todėl 
kai kuriuose rajonuose darbo galėjo gauti tik tie žmonės, kurie gyve- 
no iš pašalpos. Tie, kurie stengėsi išvengti pašalpos ir gyventi savo 
išgalėmis, beveik negalėjo gauti darbo. Tačiau iš esmės didžioji šalies 
gyventojų dauguma turėjo būti iš pastarųjų, ir darbdaviai, kaip klasė, 
pelnėsi iš kiekvieno jų menko uždarbio, nieko nekompensuodami 
mokesčių sąskaita. Ilgainiui tokia neekonomiška sistema neišven- 
giamai turėjo daryti poveikį darbo našumui ir sumažinti standartinį 
atlyginimą, o galiausiai ir magistrato vargšams nustatytą „normą“. 
Iki 1920 metų duonos norma buvo apkarpyta daugelyje grafysčių, 
o pasigailėtini atlyginimai ir toliau mažėjo. Tarp 1815 ir 1830 m. 
Spynhemlendo norma, buvusi beveik vienoda visoje šalyje, buvo 
sumažinta beveik trečdaliu (taip pat beveik visoje šalyje). Clapha- 
mas abejoja, ar visa įmokų našta buvo tokia sunki, kokia atrodo iš 
gana staigiai pasipylusių skundų. Ir iš tiesų, nors įmokų augimas 
buvo įspūdingas ir kai kuriuose rajonuose galėjo atrodyti kaip tikra 
katastrofa, tikriausiai ne jie, o ekonominis atlyginimų priedų povei- 
kis darbo našumui buvo problemos esmė. Pietų Anglija, pažeista 
itin smarkiai, įmokoms skirdavo mažiau kaip 3,3 procento pajamų, 
ir tas skaičius Claphamui atrodo pakenčiamas, atsižvelgiant į tai, 
kad didžioji šios sumos dalis „turėjo būti išmokama vargšams kaip 
atlyginimai“. Tiesą sakant, mokesčių našta devynioliktojo amžiaus 
ketvirtąjį dešimtmetį tolygiai mažėjo, 0 jų santykinis mažėjimas 
turėjo būti dar spartesnis, turint omenyje augančią nacionalinę ge- 
rovę. 1818 m. sumos, išleistos vargšų pašalpoms, sudarė beveik 
aštuonis milijonus svarų, jos beveik nuolat mažėjo ir 1826 m. siekė 
vos šešis milijonus, o nacionalinės pajamos augo sparčiai. Ir vis 
dėlto atrodo, kad Spynhemlendo kritika darėsi vis smarkesnė dėl to, 
kad masių dehumanizacija ėmė paralyžiuoti nacionalinį gyvenimą 
ir varžyti pačios pramonės jėgą. 

Spynhemlendas pagreitino socialinę katastrofą. Mes įpratome ne- 
paisyti šiurpių ankstyvojo kapitalizmo apraiškų kaip pagraudenimų. 
Tai nepateisinama. Vaizdas, kurį nupiešė Harriet Martineau, Varguo- 
menės įstatymo reformos šalininkė, sutampa su tuo, kurį pateikė čar- 
tininkų propagandininkai, vadovavę protestams prieš Varguomenės 
įstatymo reformą. Faktai, pateikti garsiojoje Varguomenės įstatymo 

reformos komisijos ataskaitoje (1834), raginusioje nedelsiant panai- 
kinti Spynhemlendo įstatymą, galėjo pasitarnauti Dickenso kampani- 
jai prieš Komisijos politiką. Nei Charlesas Kingsley, nei Friedrichas 
Engelsas, nei Blake'as ar Carlyle'as neklydo tikėdami, kad patį žmo- 
gaus įvaizdį išniekino kažkokia siaubinga katastrofa. O ledinė tyla, 
su kuria Malthusas ir Ricardo nepastebėjo scenų, iš kurių gimė jų 
pasaulietiškojo prakeiksmo filosofija, buvo įspūdingesnė net už poetų 
1r filantropų skausmo ar pykčio protrūkius. 

Be abejonės, socialinė suirutė, kurią sukėlė mašinos ir naujos 
sąlygos, kuriomis žmogus dabar puvo priverstas mašinas aptarnauti, 
atnešė daug neišvengiamų padarinių. Kaimo civilizacijos nebuvo tose 
miesto sąlygose, iš kurių vėliau išaugo žemyninės Europos pramoni- 
niai miestai. Naujuosiuose miestuose nebuvo miestų viduriniosios 
klasės, nebuvo meistrų ir amatininkų branduolio, nebuvo smulkiosios 
buržuazijos ir tokių miestiečių, kurie būtų galėję tarpininkauti pa- 
prastiems darbininkams, kurie, pritraukti didelių atlyginimų arba ap- 
tvėrimų nuvaryti nuo žemės, kamavosi ankstyvuosiuose fabrikuose. 
Vidurio ir Šiaurės vakarų miestai buvo kultūrinės dykynės, jų lūšnos 
tebuvo tradicijų ir savigarbos nebuvimo įrodymas. Paliktas atšiaurio- 
je nelaimių klampynėje, valstietis imigrantas arba netgi buvęs smul- 
kus žemvaldys ar dvaro žemės nuomininkas greitai buvo paverstas 
nenusakomu purvinu gyvuliu. Reikalas ne tas, kad jam buvo per 
mažai mokama, ar kad jis per ilgai dirbo — nors ir tai dažnai pasitai- 
kydavo — tačiau dabar jis egzistavo tokiomis fizinėmis sąlygomis, 
kurios atėmė iš jo žmogiškąją būtį. Panašiai galėjo jaustis Afrikos 
miškų negrai, gaudantys orą vergų pirklio laive. Visa tai buvo nepa- 
taisoma. Kol Žmogus turėjo savo padėtį, kuria galėjo remtis, savo 
šeimos ar bičiulių pavyzdį, tol jis galėjo kovoti ir palaikyti savo 
dvasią. Tačiau darbininkas tai galėjo padaryti tik vienu būdu — tap- 
damas naujos klasės nariu. Negalėdamas užsidirbti gyvenimui savo 
darbu, jis buvo ne darbininkas, o pauperis. Spynhemlendas ypač bjau- 
rėjosi tuo, kad žmogus dirbtinai buvo atvestas iki tokios padėties. Šis 
dviprasmiškas humanizmo žingsnis neleido darbininkams sudaryti eko- 
nominės klasės ir atėmė iš jų vienintelę galimybę atitolinti likimą, 
kuris jiems buvo skirtas ekonomikos girnose. 


* Profesoriaus Usherio nuomone, bendra urbanizacija prasidėjo apie 1795 
metus. 

Spynhemlendas buvo tikra žmonių demoralizavimo priemonė. 
Jeigu tarsime, kad žmonių visuomenė yra savaveiksmė mašina, skirta 
išsaugoti normoms, kurių pagrindu ji susikūrė, tai Spynhemlendas 
buvo įrengimas, skirtas sugriauti bet kokioms normoms, ant kurių 
galėtų stovėti bet kokia visuomenė. Jis ne tik paskatino vengti dar- 
bo neatitikimo (atlygio), bet ir padidino pauperizmo patrauklumą 
tokiu momentu, kai žmogus bandė išvengti vargšo likimo. Žmogus, 
patekęs į prieglaudą (o dažniausiai taip ir įvykdavo, kai jis pats ir 
jo šeima kurį laiką gyvendavo iš išlaikymo normos), patekdavo į 
spąstus ir sunkiai galėdavo ištrūkti. Savigarba grindžiamos elgesio 
normos, susiklosčiusios per šimtmečius, greitai nusitrindavo prie- 
glaudos netvarkoje, kur žmogus turėjo būti atsargus, kad kiti nepa- 
galvotų, jog jam sekasi geriau už kaimynus, kad tik jam nereikėtų 
ieškoti darbo, užuot šlaisčiusis pažįstamame aptvare. „Vargšų išlai- 
kymo normos tapo viešu grobiu... Kad gautų savo dalį, brutalieji 
baugino administratorius, palaidūnai demonstravo savo pavainikius, 
kuriuos reikėjo pamaitinti, dykūnai sukryžiuodavo rankas ir laukda- 
vo savo dalies, neišmanėliai berniukai ir mergaitės dėl jos susituok- 
davo, brakonieriai, vagys ir prostitutės išplėšdavo ją gąsdinimais, 
teisėjai dalijo ją dėl populiarumo, globėjai — dėl patogumo. Taip 
buvo tuštinamas fondas... Užuot samdęs reikiamą skaičių darbinin- 
kų žemei dirbti, darbininkų, kuriems pats mokėtų, fermeris buvo 
priverstas priimti jų dvigubai daugiau, o atlyginimai jiems buvo 
mokami iš dalies išlaikymo normos sąskaita. Tie žmonės, kuriuos 
jis prievarta turėjo įdarbinti, buvo nekontroliuojami ir neleido jam 
samdyti geresnių, kurie dėl savo nepriklausomybės būtų sunkiai 
triūsę. Tie geresnieji išnykdavo tarp blogųjų, mokesčius mokantis 
žemės nuomotojas po nesėkmingos kovos pats eidavo prašyti pašal- 
pos...“ Taip rašo Harriet Martineau.?? Drovūs vėlesnių laikų nedė- 
kingi liberalai nepaisė šios tiesmukiškos jų tikėjimo apaštalės, tačiau 
netgi jos perlenkimuose, kurių dabar jie jau baiminosi, akcentai 
buvo sudėti teisingai. Ji pati priklausė tai su nepriteklium kovo- 
jančiai viduriniajai klasei, kurios elegantiškas neturtas padarė juos 
dar jautresnius Varguomenės įstatymo painybėms. Ji suprato ir aiškiai 
pareiškė, kad visuomenei reikia naujos — „nepriklausomų darbininkų“ — 


* Martineau H., History of England During the Thirty Years' Peace (1816- 
1846), 1849. 

klasės. Jie buvo jos svajonių didvyriai, ir ji sukuria vieną — nuolat 
darbo neturintį darbininką, kuris atsisako gyventi iš pašalpos, kuris 
savo kolegai, nusprendusiam priimti pašalpą, išdidžiai pareiškia: 
„Štai aš, ir nepaisysiu nė vieno, niekinančio mane. Galėčiau paso- 
dinti savo vaikus vidurinėje bažnyčios eilėje, ir tegu tik kas nors 
pasišaipo iš jų dėl jų vietos visuomenėje. Gali būti išmintingesnių, 
gali būti turtingesnių, tačiau nėra nė vieno garbingesnio.“ Didieji 
valdančiosios klasės vyrai net nenutuokė apie naujosios klasės rei- 
kalingumą. Martineau nurodė „vulgarią aristokratijos klaidą, kad 
egzistuoja tik viena klasė, žemesnė už turtinguosius, su kuriais jie 
privalo turėti reikalų.“ Ji skundėsi, kad Lordas Eldonas, kaip ir 
daugelis protingesnių, „tai pačiai grupei (,„žemesnėms klasėms“) 
priskyrė visus, kurie yra ne tokie turtingi, kaip turtingiausi ban- 
kininkai — fabrikantus, prekybininkus, amatininkus, darbininkus ir 
skurdžius...“*? Tačiau ji aršiai tvirtino, kad visuomenės ateitis 
priklauso nuo dviejų pastarųjų atskyrimo. „Išskyrus skirtumą tarp 
valdovo ir valdomojo, niekas Anglijoje taip nesiskiria, kaip nepri- 
klausomas darbininkas ir skurdžius, ir juos sieti yra neišmanėliška, 
amoralu ir netaktiška“, — rašė ji. Taip, žinoma, iš tiesų nebuvo, 
skirtumas tarp dviejų sluoksnių Spynhemlendo laikais beveik išny- 
ko. Greičiau tai buvo politikos išdėstymas, grindžiamas pranašingu 
laukimu. Tai buvo Varguomenės įstatymo reformos komisijos poli- 
tika, o pranašystė regėjo konkurencinę darbo jėgos rinką ir neišven- 
giamą pramonės proletariato atsiradimą. Spynhemlendo panaikinimas 
buvo tikroji naujosios — darbo - klasės gimimo diena. Šios klasės 
tiesioginis savanaudiškas interesas lėmė, kad ji tapo visuomenės 
gynėja nuo vidinių mašininės civilizacijos pavojų. Kad ir kokia 
ateitis laukė darbo klasės ir rinkos ekonomikos, tačiau istorijoje jos 
atsirado kartu. Neapykanta pašalpoms, nepasitikėjimas valstybės 
veiksmais, primygtinis noras būti garbingu ir pasitikėti savimi — šis 
britų darbininko bruožas per kartų kartas išliko pagrindinis. 
Spynhemlendo panaikinimas buvo naujosios — viduriniosios - kla- 
sės, įžengiančios į Anglijos istorinę sceną, darbas. Žemvaldžiai ne- 
galėjo atlikti to, kas buvo skirta šioms klasėms: transformuoti 
visuomenę į rinkos ekonomiką. Prieš prasidedant transformacijai bu- 


2 Martineau H., The Parish, 1833. 

vo panaikinta ir priimta tuzinai naujų įstatymų. 1832 m. Parlamento 
reformos įstatymas atstovavimo teises atėmė iš „supuvusių mieste- 
lių“ ir vieną kartą visiems laikams valdžią Bendruomenių rūmuose 
atidavė paprastiems piliečiams. Pirmasis jų Žingsnis reformos link 
buvo Spynhemlendo panaikinimas. Dabar, kai jau suprantame, kaip 
glaudžiai jo paternalistiniai metodai susiliejo su šalies gyvenimu, su- 
voksime ir tai, kodėl net radikaliausieji reformos rėmėjai nedrįso 
siūlyti trumpesnio kaip dešimties ar penkiolikos metų pereinamojo 
laikotarpio. Tiesą sakant, ji įvyko staiga ir niekais pavertė legendą 
apie angliškąjį laipsniškumą — vėlesniais laikais jo buvo griebiamasi 
tada, kai trūkdavo argumentų prieš radikalias reformas. Šios refor- 
mos staigumas vaidenosi ištisų kartų Britanijos darbo klasės fantazi- 
jose. Tačiau šios skausmingos operacijos sėkmė priklausė nuo 
plačiuosiuose visuomenės sluoksniuose, įskaitant ir darbininkus, įsišak- 
nijusio įsitikinimo, kad sistema, iš pažiūros rėmusi, iš tiesų juos ga- 
dino, ir kad „teisė gyventi“ buvo mirtina liga. 

Naujasis įstatymas numatė, kad ateityje vargšų pašalpa dalijama 
nebus. Jos administravimas buvo nacionalinis ir diferencijuotas. Šiuo 
požiūriu reforma buvo išsami. Žinoma, buvo panaikinti atlyginimų 
priedai. Pmeglaudos buvo numatytos, tačiau naujoviškos. Dabar jau 
pats kandidatas sprendė, ar yra toks nusigyvenęs, kad savanoriškai 
1eškotų pastogės, kuri sąmoningai buvo paversta siaubo vieta. Prie- 
glauda buvo pažymėta gėdos dėme, gyvenimas joje buvo psichologi- 
nė ir fizinė kankynė, bandant prisitaikyti prie higienos ir padorumo 
reikalavimų — viskas buvo atviras pretekstas, kad dar labiau žmogų 
nuskurdintų. Įstatymą vykdė ne taikos teisėjai, ne vietiniai prižiūrė- 
tojai, bet didesnę valdžią turintieji globėjai, diktatoriškai prižiūrimi 
diktatoriškos valdžios iš centro. Netgi skurdžiaus (pauperio) laidotu- 
vės buvo paverstos aktu, kai jo likimo draugai atsisakydavo solida- 
rumo su juo net mirties akivaizdoje. 

1834 metais buvo beprasidedąs pramoninis kapitalizmas, ir buvo 
skubinama Varguomenės įstatymo reforma. Spynhemlendo įstatymas, 
kuris saugojo kaimiškąją Angliją, o kartu ir visus dirbančiuosius nuo 
rinkos mechanizmo, skverbėsi į visuomenės šerdį. Iki panaikinimo 
didžiulės darbo žmonių masės labiau priminė šmėklas, kurios galėjo 
atbaidyti košmarą, o ne gyvus žmones. Jeigu darbo žmonės buvo 
nužmoginti fiziškai, tai savininkai degradavo moraliai. Tradicinė 
krikščioniškosios visuomenės vienybė užleido vietą atsakomybės už 

likimo draugų gerovę vengimui. Formavosi Dvi tautos. Mąstančiųjų 
protų siaubui, negirdėtas skurdas tapo neatskiriamas nuo tokio pat 
skurdo. Mokslininkai vienbalsiai skelbė, kad atsirado mokslas, ne- 
abejotinai teisingai kuriantis dėsnius, valdančius žmonių pasaulį. Bū- 
tent šie įstatymai iš Žmonių širdžių išstūmė užuojautą, ir stoiškas 
pasiryžimas panaikinti žmonių solidarumą vardan didesnės didesnio 
žmonių skaičiaus laimės tapo pasaulietine religija. 

Rinkos mechanizmas vis labiau įsitvirtino ir reikalavo išbaigtu- 
mo: žmogaus darbas turėjo tapti preke. Reakcingas paternalizmas 
veltui bandė tam priešintis. Iš Spynhemlendo baisumų žmonės aklai 
puolė ieškoti prieglobsčio utopiškoje rinkos ekonomikoje. 

Skurdo problemos esmę sudarė dvi glaudžiai susijusios temos: pau- 
perizmas ir socialinė ekonomika. Nors jų įtaką modemniajai sąmonei 
aptarsime atskirai, tačiau tai buvo nedalomos visumos — visuomenės 
atsiradimo — dalis. 

Iki Spynhemlendo įstatymo buvo neįmanoma atsakyti į klausi- 
mą, iš kur atsirado vargšai. Tačiau aštuonioliktojo amžiaus mąsty- 
tojai iš esmės sutarė, kad pauperizmas ir progresas neatsiejami. 
Daugiausia vargšų yra ne uždarose arba necivilizuotose tautose, o 
tokiose, kurios yra vislios ir civilizuotos, rašė 1782 metais Johnas 
M'Farlane'as. Italų ekonomistas Giammana Ortesas paskelbė aksio- 
mą, kad nacijos turtingumas atitinka jos gyventojų skaičių, 0 jos 
skurdas atitinka jos turtus (1774). Netgi Adamas Smithas atsargiai 
pareiškė, kad neturtingiausiose šalyse darbo užmokestis yra didžiau- 
sias. Taigi M'Farlane'o nuomonė, kad Anglija pasiekė aukščiausią 
savo didybės tašką, o „vargšų skaičius ir toliau didės“?!', nebuvo 
neįprasta. 

Anglas, prognozuodamas komercijos stagnaciją, išsakė plačiai 
paplitusią nuomonę. Eksporto padidėjimas per pusę šimtmečio — 
iki 1782 m. buvo stulbinantis, tačiau dar labiau stebino prekybos 
pakilimai ir nuosmukiai. Prekyba buvo vos pradėjusi atsigauti po 
nuosmukio, kuris sumažino eksporto apimtis iki lygio, buvusio prieš 
penkiasdešimtį metų. Prekybos didėjimas ir akivaizdus nacionalinės 


31 M'Farlane J., Enguiries Concerning the Poor, 1782. Taip pat Postlewayto 
įžanginė pastaba 1757 Universal Dictionary apie 1531m. spalio 7 dienos Olandų 
Varguomenės įstatymą. 

gerovės augimas po Septynerių metų karo amžininkams atrodė tie- 
siog proga, tekusi Anglijai, kokią jau turėjo Portugalija, Ispanija, 
Olandija ir Prancūzija. Staigus Anglijos kilimas jau buvo praeities 
dalykas, ir nereikėjo tikėtis, kad tęsis pažanga, kuri tebuvo sėkmingo 
karo rezultatas. Kaip matėme, beveik vieningai visi laukė prekybos 
smukimo. 

Tačiau 1š tiesų klestėjimas — milžiniško masto gerovė, kuriai bu- 
vo lemta tapti nauja ne tik vienos nacijos, bet ir visos Žmonijos 
gyvenimo forma — buvo ne už kalnų. Nei valstybės veikėjai, nei 
ekonomistai net neįtarė, kad klestėjimas artėja. Valstybės veikėjams 
tai galėjo ir nerūpėti, kadangi staigus prekybos šuolis tik sušvelnino 
skurdą. Tačiau gaila, kad visa ekonomistų teorinė sistema buvo 
sukurta šiuo „nenormaliu“ laikotarpiu, kai milžinišką prekybos 1r 
gamybos augimą lydėjo didžiulis gilėjantis Žmonių skurdas — tiesą 
sakant, akivaizdūs faktai, kuriais savo principus grindė Malthusas, 
Ricardo ir Jamesas Millis. Jie atspindėjo paradoksalias griežtai api- 
brėžto pereinamojo laikotarpio tendencijas. 

Padėtis buvo išties kebli. Pirmieji vargšai Anglijoje atsirado pir- 
mojoje šešioliktojo amžiaus pusėje, jie išsiskyrė kaip individai, ne- 
priklausantys nei dvarui, nei „jokiam feodalui“, o jų laipsniška 
transformacija į laisvų darbininkų klasę buvo susijusi su žiauriu el- 
getų persekiojimu ir vidaus pramonės puoselėjimu — tam labai padėjo 
nuolatinis užsienio prekybos augimas. Septynioliktąjį amžių apie pau- 
perizmą buvo kalbama mažiau, netgi skausmingas Sėslumo įstatymas 
buvo priimtas be viešo svarstymo. Kai šimtmečio pabaigoje diskusi- 
jos buvo atgaivintos, Thomo More'o Utopijai 1 Varguomenės įstaty- 
mams jau buvo daugiau kaip 150 metų, o vienuolynų paleidimas ir 
Ketto sukilimas buvo seniai pamiršti. Šioks toks „domėjimasis“ ne- 
slūgo visą laiką, pavyzdžiui, kad ir Karolio I laikais, tačiau naujosios 
klasės jau buvo įsitvirtinusios. Nors šešioliktajame amžiuje vargšai 
kėlė grėsmę visuomenei, į kurią įsiveržė kaip priešų kariauna, tačiau 
septynioliktajame amžiuje jie tebuvo našta, gyvenanti iš išlaikymo 
normos. Antra vertus, tai jau buvo ne pusiau feodalinė, o pusiau 
komercinė visuomenė, kurios tipiški nariai vertino darbą dėl paties 
darbo ir negalėjo sutikti nei su viduramžiška nuomone, kad skurdas 
nėra problema, nei su žemvaldžio aptvėrėjo požiūriu, kad bedarbiai 
tėra darbingi dykūnai. Nuo šio laikotarpio nuomonės apie pauperiz- 
mą pradėjo atspindėti filosofinę pasaulėžiūrą, panašiai kaip anksčiau 

tai darė teologija. Požiūris į vargšus vis labiau susitapatino su požiū- 
riu į egzistenciją. Taigi 1r šių nuomonių įvairovė bei tariamas painu- 
mas ar jų dėmesys mūsų civilizacijos istorijai. 

Kvakeriai, naujosios egzistencijos galimybių tyrinėjimo pionie- 
riai, pirmieji pripažino, kad nesavanoriškas nedarbas turi būti kažko- 
kia darbo organizavimo klaida. Tvirtai tikėdami verslininkiškais 
metodais, savo vargšams jie taikė kolektyvinės savitarpio pagalbos 
principą, kuriuo retkarčiais naudojosi, kai atsisakydavo eiti į kariuo- 
menę dėl įsitikinimų ir, nenorėdami remti valdžios, mokėdavo už tų 
asmenų išlaikymą kalėjime. Aistringas kvakeris Lawsonas išspaus- 
dino Kreipimąsi į parlamentą dėl vargšų ir kad Anglijoje nebūtų 
elgetų kaip „Platformą“, kurioje siūlė įsteigti Darbo biržas (Labor 
Exchange) —- mūsų laikų įdarbinimo agentūras. Tai įvyko 1660 me- 
tais — prieš dešimtį metų Henris Robinsonas buvo pasiūlęs įkurti 
„Adresų biurus“ (Offices of Address and Encounters). Tačiau restau- 
racinė valdžia rinkosi proziškesnius metodus. 1662 metų Sėslumo 
įstatymo dvasia buvo visiškai priešinga bet kokiai nacionalinių darbo 
biržų sistemai, kurios būtų sukūrusios didesnę rinką darbo jėgai, o 
sėslumas — terminas, pirmą kartą pavartotas šiame įstatyme, darbo 
Jėgą pririšo prie parapijos. 

Po šlovingosios revoliucijos iš kvakerių filosofijos Johno Beller- 
so asmenyje išaugo tikras tolimos ateities socialinių idėjų pra- 
našautojas. Būtent iš Kentėjimų susirinkimų (Meetings of Sufferings) 
dvasios (jos statistika dažnai moksliškai grindžiama religinė pašalpų 
politika) gimė jo idėja steigti „Pramonės kolegijas“ (Colleges of In- 
dustry), kuriose nesavanoriškas vargšų dykinėjimas galėjo būti nu- 
kreiptas geram tikslui. Šios sistemos pagrindas buvo ne Darbo biržos, 
o visiškai skirtingi darbo jėgos mainų principai. Pirmoji buvo siejama 
su tradicine idėja, kad bedarbiui surandamas darbdavys, o antrasis 
reiškė, kad bedarbiui nereikia darbdavio, kadangi bedarbiai gali tie- 
siogiai keistis savo darbo vaisiais. „Jeigu vargšų darbas yra turtingų- 
jų lobynas,“ — kaip sakė Bellersas, — tai kodėl jie negali pasirūpinti 
savo naudai išnaudoti tuos turtinguosius, netgi kai ką gaudami 
viršaus?“ Tereikėjo susiburti į „Kolegiją“ arba korporaciją, kad ga- 
lėtų sutelkti savo galimybes. Tai buvo vėlesnės socialistinės minties 
apie skurdą šerdis, nesvarbu, ar tai būtų Owenistų draugijos kaimai 
(Villages of Union), ar Founier Phalansteres, ar Proudhono Mainų 
bankai (Banks of Exchange), Louis Blanc'o Ateliers Nationaux, 

Lassalle'io Nationale Werkstatten ar, jei jau apie tai kalbame, Stalino 
Penkmečio planai. Bellerso knygoje buvo surašyti visi siūlymai, su- 
siję su šios problemos sprendimu nuo pat šių didžiosios suirutės, 
kurią visuomenėje sukėlė mašinos, pradžios. „Šioje kolegijoje dar- 
bas, o ne pinigai bus visų vertybių matas...“ Ji buvo suplanuota kaip 
„visokių naudingų darbų kolegija, kur jie be pašalpų rems vienas 
kitą...“ Šis darbo pažymų, kaip valiutos, savitarpio pagalbos ir ben- 
dradarbiavimo ryšys yra svarbus. Trys šimtai darbininkų turėjo save 
išlaikyti 1r bendrai dirbti tik už menką egzistenciją, „o už kiekvieną 
papildomą darbą jiems turi būti mokama“. Šios išlaikymo normos ir 
mokestis už rezultatus turėjo būti derinami. Finansinis perviršis, gau- 
tas už kokį nors savitarpio pagalbos veiksmą, atitekdavo Kentėjimų 
susirinkimui 1 būdavo išleidžiamas kitų religinės bendruomenės na- 
rių reikalams. Šis perviršis turėjo ateitį, naujoji pelno idėja buvo 
amžiaus panacėja. Bellerso nacionalinis nedarbo sumažinimo planas 
turėjo atnešti naudos kapitalistams. Tais pačiais 1696 m. Johnas Cary 
reklamavo Bristolio korporaciją vargšams, kuri, nuo pradžių veikusi 
sėkmingai, ėmė negauti pelno, kaip, tiesą sakant, ir daugelis panašių 
bandymų. Tačiau Bellerso siūlymas buvo grindžiamas ta pačia prie- 
laida, kaip ir Johno Locke'o darbo normų sistema, pasiūlyta tais pačiais 
1696 m., pagal kurią kaimo vargšai paskirstomi dirbti vietiniams mo- 
kesčių mokėtojams pagal tai, kiek pastarieji moka mokesčių. Iš čia 
kilo ir nelemtoji padienių darbininkų sistema, veikusi pagal Gilberto 
įstatymą. 

Lygiai po šimto metų Jeremy Benthamas, produktyviausias iš 
visų socialinių projektų kūrėjų, sugalvojo planą, kaip panaudoti 
skurdžius (pauperius) darbui su mašinomis, kurias jo dar išradinges- 
nis brolis sukonstravo medžiui ir metalui apdirbti. Kaip rašė seras 
Leslie Stephenas, „Benthamas kartu su broliu bandė išrasti garo 
mašiną. Jiems atėjo į galvą vietoj garo naudoti nuteistuosius“. Tai 
vyko 1794 metais. Jeremy Benthamo Panoptikumo planas, pagal kurį 
tikslus galima suformuluoti taip, kad jų vykdymas būtų efektyvus ir 
pigus, jau veikė dvejus metus. Dabar jis sugalvojo tą planą pritaikyti 
savo fabrike, kuriame dirbo nuteistieji, paskui nuteistuosius turėjo 
pakeisti vargšai. Benthamo brolio privatus verslas susiliejo su bendru 
socialinės problemos sprendimo planu. Spynhemlendo teisėjų spren- 
dimas, Whitebreado siūlymas mokėti minimalius atlyginimus, Pitto 
privačiai platinamas Varguomenės įstatymo reformos projektas 

pauperizmą padarė svarbiausia valstybės veikėjo tema. Benthamas, 
kuris, kaip manoma, kmitikuodamas Pitto Projektą pasiekė, kad šis 
būtų atšauktas, vėl buvo susigrąžintas Arthuro Youngo Analuose 
kartu su jo paties siūlymais (1797). Jo Darbštumo namus (/ndustry 
Houses) (Panoptikumo plane — penki aukštai ir dvylika sektorių), 
skirtus išnaudoti remtinų vargšų darbą, turėjo valdyti centrinė val- 
dyba, įsteigta sostinėje 1r suformuota pagal Anglijos centrinio ban- 
ko valdybos pavyzdį. Visiems valdybos nariams, turintiems penkių 
arba dešimties svarų sterlingų vertės akcijų, suteikiama balsavimo 
teisė. Po kelerių metų išspausdintame tekste buvo rašoma: „1. Vargšų 
reikalų tvarkymas Pietų Britanijoje turi būti pavestas vienai valdžiai, 
o išlaidos apmokamos iš vieno fondo. 2. Ši valdžia, t.y. Bendros 
akcinės bendrovės valdžia, žinoma pavadinimu Nacionalinė labda- 
ros kompanija.“** Buvo ketinama pastatyti ne mažiau kaip 250 
darbštumo namų, kuriuose gyventų apie 500 000 žmonių. Kartu su 
planu buvo parengta kruopšti įvairų bedarbių kategorijų analizė, 
kurioje Benthamas beveik šimtmečiu pralenkė kitus šios srities ty- 
rinėtojus. Jo klasifikuojantis protas leido matyti realybę. „Rankos 
be vietos“, t.y. neseniai atleisti darbininkai, buvo atskirti nuo tokių, 
kurie negalėjo susirasti darbo dėl „nenuolatinės stagnacijos“, sezo- 
ninių darbininkų „periodiška stagnacija“ buvo skiriama nuo „išstumtų 
rankų“, kurios „tapo nereikalingomis atsiradus mašinoms“ arba, kal- 
bant šių laikų kalba, nuo bedarbių dėl technologijos. „Paleistos ran- 
kos“ buvo dar vienas naujas terminas, kuris Benthamo laikais atsirado 
po karo su Prancūzija. Tačiau svarbiausia kategorija buvo jau mi- 
nėta „nenuolatinė stagnacija“, kurią sudarė ne tik meistrai 1r ama- 
tininkai, kurių darbas „priklausė nuo mados“, bet 1r dar svarbesnė 
bedarbių grupė, atsiradusi dėl „bendros fabrikų stagnacijos“. Bent- 
hamas ketino išlyginti verslo ciklą smarkiai komercializuodamas 
nedarbą. 

1819 metais Robertas Owenas perspausdino daugiau kaip 120 
metų senumo Benthamo planus, kaip steigti Pramonės kolegijas. 
Sporadiškas nuskurdimas išaugo į skurdo tvaną. Jo paties Draugijos 
kaimai skyrėsi nuo Bellerso savo dydžiu — 120 Žmonių tokiame pat 
skaičiuje akrų. Į komitetą, raginantį aukoti šiam itin eksperimen- 
tiniam planui, įėjo tokie žmonės kaip Davidas Ricardo. Tačiau 


2 Bentham J., Pauper Manageent. First published, 1797. 

aukotojų neatsirado. Šiek tiek vėliau prancūzas Charles'as Fourier 
buvo išjuoktas dėl to, jog diena po dienos laukė, kad atsirastų koks 
partnenis, kuris investuotų į jo Phalanstere planą, panašų į tą, kurį 
rėmė vienas iš didžiausių to meto finansų ekspertų. Argi Roberto 
Oweno firma Niū Lanarke neišgarsėjo visame pasaulyje dėl jo filan- 
tropiškų planų finansinės sėkmės? Tuomet dar nebuvo nusistovėju- 
sios skurdo sampratos ir jokio pripažinto būdo, kaip pasipelnyti iš 
vargšų. 

Owenas iš Bellerso pasiėmė „darbo pažymų“ idėją ir 1832 me- 
tais pritaikė ją savo Nacionalinėje bešališkoje darbo biržoje — ji 
žlugo. Labai artimas principas — darbo klasės ekonominis savaran- 
kiškumas (taip pat Bellerso idėja) - buvo garsiojo tredjunionų judė- 
jimo pagrindas dvejus tolesnius metus. Tredjunionai buvo bendra 
visų profesijų, amatų, meistrysčių, neišskiriant nė smulkiųjų meist- 
rų, asociacija su miglota perspektyva, kad sudarys visuomenės bran- 
duolį vienos taikios manifestacijos forma. Kas galėjo pagalvoti, kad 
tai taps visų vienos didelės sąjungos įnirtingų pastangų, trukusių 
visą ateinantį šimtmetį, embrionu? Sindikalizmo, kapitalizmo, so- 
cializmo ir anarchizmo planai vargšų atžvilgiu beveik nesiskyrė. 
Proudhono mainų bankas, pirmasis praktinis bandymas 1842 m. pa- 
sinaudoti filosofiniu anarchizmu, iš esmės išaugo iš Oweno ekspe- 
rimento. Valstybinio socializmo šalininkas Marxas aštriai puolė 
Proudhono idėjas. Pasak Marxo, būtent valstybė turėtų finansuoti 
tokio tipo kolektyvinius planus, todėl Louis Blancas i1r Lassalle'is 
nugrimzdo 1storijon. 

Ekonominės priežastys, dėl kurių iš vargšų negalima pelnytis, 
neturėtų būti jokia paslaptis. Jas beveik prieš 150 metų pateikė Da- 
nielis Defoe, kurio straipsnis, išspausdintas 1704 m., sustabdė disku- 
siją, kurią buvo pradėję Bellersas ir Locke'as. Defoe tvirtino, kad 
Jeigu vargšai bus šelpiami, jie nedirbs už atlyginimą, o jeigu jie bus 
paskirti į gamybą viešosiose institucijose, tai tik dar labiau padidins 
nedarbą privačiose manufaktūrose. Jo straipsnis buvo pavadintas žiau- 
riai: „Duoti išmaldą — jokia labdara, o įdarbinti vargšus — vadinasi, 
skriausti valstybę“ (Giving Alms no Charity and Employing the Poor 
a Grievance to the Nation), po jo pasirodė daktaro Mandeville'io 
menkavertės eilės apie protingas bites, kurių bendruomenė klestėjo 
tik todėl, kad skatino tuštybę ir pavydą, klastą ir švaistymą. Kol 
aikštingas daktaras įsileido į lėkštus moralinius paradoksus, pamfleto 

autorius kalbėjo apie pagrindinius naujosios politinės ekonomijos ele- 
mentus. Jo esė už „žemosios politikos“ ribų buvo greitai pamiršta, 
kadangi aštuonioliktąjį amžių buvo sugrąžintos valdymo problemos, 
o pigus Mandeville'i0 paradoksas lavino tokius protus kaip Berke- 
ley, Hume'o ir Smitho. Be abejonės, pirmojoje aštuonioliktojo 
amžiaus pusėje kilnojamasis turtas vis dar buvo moralinis dalykas, o 
skurdas — dar ne. Puritonus apstulbino į akis krintančios feodalinės 
švaistymo formos, kurias jų sąmonė smerkė kaip prabangą ir blogį, 
tačiau turėjo sutikti su Mandeville'io bitėmis, kad, jeigu ne tos ydos, 
komercija ir prekyba greitai išnyktų. Vėliau tuos turtingus pirklius 
reikėjo nuraminti dėl verslo moralumo: naujiems gelumbės fabrikams 
nerūpėjo tuščia prabanga, o tik pilki kasdieniai poreikiai; atsirado 
subtilesnių švaistymo būdų, kurie tarytum mažiau krito į akis, tačiau 
iš tiesų buvo dar švaistūniškesni už senuosius. Defoe šaipymasis iš 
pavojų, kuriuos kelia pašalpos vargšams, nebuvo toks aktualus, kad 
persmelktų sąmonę, sutelktą į moralinius turto pavojus. Pramonės 
revoliucija dar nebuvo prasidėjusi. Defoe paradoksas buvo tas, kad 
jis numatė painiavą, laukiančią ateityje: ,,Duoti išmaldą — jokia lab- 
dara“, kadangi sušvelnindamas alkį, tiesiog kliudysi gamybai ir su- 
kelsi badą, „įdarbinti vargšus — vadinasi, skriausti valstybę“, kadangi 
valstybės suteiktas darbas padidina prekių perteklių rinkoje ir trukdo 
privatiems prekeiviams. Tarp kvakerio Johno Bellerso ir prisitaikėlio 
žurnalisto Danielio Defoe, tarp šventojo ir ciniko, maždaug ties 
amžiaus virsmu buvo iškelti klausimai, į kuriuos atsakyti nebuvo 
lengva — reikėjo daugiau kaip dviejų šimtų metų darbo ir mąstymo, 
vilties 1r kančių. 

Tačiau Spynhemlendo laikais tikroji paupenzmo esmė vis dar 
buvo mįslė žmogaus protui. Buvo visiškai sutariama, kad reikia kuo 
daugiau gyventojų, kadangi valstybės galia glūdėjo žmonių skaičiuje. 
Buvo sutariama ir dėl pigios darbo jėgos pranašumų, kadangi tik pigi 
darbo jėga leido klestėti manufaktūroms. Be to, kas, jei ne vargšai, 
tarnautų laivuose ir eitų į karą? Vis dėlto buvo abejojama, ar paupe- 
rizmas nėra blogis. Bet kuriuo atveju, kodėl skurdžiai negalėtų taip 
naudingai dirbti valstybės labui, kaip jie dirbo privačiai? Į šiuos klau- 
simus nebuvo įtikinamo atsakymo. Defoe buvo užtikęs tiesą, kurią po 
septyniasdešimties metų Adamas Smithas gal ir būtų supratęs. Neišplė- 
tota rinkos sistema slėpė jos silpnumą. Dar nebuvo visiškai suvokia- 
mi nei naujieji turtai, nei naujasis skurdas. 

Tai, kad šis klausimas buvo užuomazgos stadijos, rodo stebėti- 
nas panašumas projektų, atspindinčių tokius skirtingus protus, kaip 
kvakerio Bellerso, ateisto Oweno, utilitanisto Benthamo. Socialistas 
Owenas aistringai tikėjo Žmogaus vertingumu ir jo įgimtomis teisė- 
mis, Benthamas niekino lygiavą, šaipėsi iš žmogaus teisių ir linko į 
laissez-faire. Tačiau Oweno „paralelogramos“ taip priminė Bentha- 
mo pramonės namus, kad buvo galima įtarti, jog šie jį ir įkvėpė, jeigu 
neprisimintume jo skolinių iš Bellerso. Visi trys buvo įsitikinę, kad 
tinkamas bedarbių darbo organizavimas gali sukurti perteklių, kurį 
humanitaras Bellersas ketino panaudoti kitiems nelaimėliams šelpti. 
Utilitarus liberalas Benthamas norėjo jį atiduoti akcininkams, o so- 
cialistas Owenas —- grąžinti patiems bedarbiams. Jų teorijų skirtumai 
atskleidė beveik nepastebimų ateities nesantaikos ženklų, jų bendros 
iliuzijos atskleidė radikaliai neteisingą pauperizmo esmės suvokimą 
gimstančioje rinkos ekonomikoje. Svarbesnis už nuomonių skirtumus 
tuo metu buvo nuolatinis vargšų skaičiaus augimas: 1696 metais, kai 
rašė Bellersas, parama sudarė 400 000 svarų sterlingų, 1796-aisiaiS, 
kai Benthamas protestavo prieš Pitto projektą, ji jau buvo peršokusi 
2 milijonų ribą, o iki 1818-ųjų, kai pradėjo rašyti Robertas Owenas, 
ji jau artėjo prie 8 milijonų. Per 120 metų, kurie skyrė Bellersą 
nuo Oweno, gyventojų skaičius patrigubėjo, o išlaidos paramai išau- 
go dvidešimt kartų. Pauperizmas tapo pranašingu ženklu. Tačiau jo 
prasmės niekas nesuvokė. 

Suvokus skurdo reikšmę, buvo paruošta dirva devynioliktajam 
amžiui. Takoskyra ėjo apie 1780 metus. Adamo Smitho didžiajame 
veikale vargšų pašalpa dar nebuvo problema, ją tik po dešimties 
metų Townsendas iškėlė Disertacijoje apie Varguomenės įstaty- 
mus, ir nuo to laiko pusantro šimto metų ji buvo viena svarbiausių 
temų. 

Klimato pasikeitimas nuo Adamo Smitho iki Townsendo laikų 
buvo stulbinantis. Pirmasis užbaigė amžių, kurį buvo pradėję vals- 
tybės atradėjai Thomas More'as, Machiavellis, Lutheris ir Calvinas, 
o pastarasis priklausė devynioliktajam amžiui, kuriame Ricardo ir 
Hegelis iš priešingų pozicijų atrado, kad egzistuoja visuomenė, kuri 
ne paklūsta valstybės įstatymams, bet juos diktuoja. Adamui Smtit- 
hui materialusis turtas buvo atskira tyrinėjimų sritis, šie tyrinėjimai, 
j0 atlikti su giliu realybės pojūčiu, padarė jį naujo mokslo — ekono- 
mikos — atradėju. Turtas jam tebuvo bendruomenės, kurios tikslams 
jis buvo pavaldus, gyvenimo bruožas, nacijų, kovojančių už išliki- 
mą, priklausinys, ir negalėjo būti nuo jų atskirtas. Jo nuomone, 
viena iš sąlygų grupių, valdančių nacijų turtą, kilo iš gerėjančios, 
stabilios ar blogėjančios valstybių padėties, o kita — iš to, kad pir- 
maeiliai buvo saugumo, apsaugos bei galios pusiausvyros poreikiai. 
Dar vieną sąlygų grupę suformavo vyriausybė, priklausomai nuo to, 
kas jai atrodė svarbiau —- kaimas ar miestas, pramonė ar žemės ūkis. 
Taigi jam atrodė, kad turto klausimą galima formuluoti tik tam tik- 
ros politikos rėmuose, ir materialiu turtu jis vadino „visų Žmonių 
gerovę“. 

Smithas tautų turtą norėjo traktuoti kaip jų nacionalinio gyveni- 
mo fizinę ir moralinę funkciją, štai kodėl jo jūrų politika taip gerai 
derėjo su Cromwellio Navigacijos įstatymais, 0 jo nuostatos apie 
žmonių visuomenę atitiko Johno Locke'o prigimtinių teisių sistemą. 
Jo nuomone, visuomenėje nėra jokių ekonominių požymių, kurie ga- 
lėtų tapti moralinių normų ir politinių įsipareigojimų šaltiniu. Sava- 
naudiški interesai skatina mus daryti tai, kas naudinga ir kitiems, 
kaip, pavyzdžiui, mėsininko savanaudiškumas aprūpina mus pietu- 
mis. Smitho mąstysena yra optimistinė, kadangi dėsniai, valdantys 
ekonominę visatos pusę, kaip ir visi kiti, dera su lemtimi. Nėra jokios 
nematomos rankos, kuri savanaudiškumo vardan bandytų mums pri- 
mesti kanibališkus papročius. Žmogaus orumas — tai žmogiškosios 
būtybės orumas, kuris, kaip ir žmogus, yra šeimos, valstybės ir 
„didžiosios Žmonijos“ narys. Protas ir žmogaus prigimtis nubrėžė 
ribas, kiek galima atlikti vienetinio darbo, o lenktyniavimas ir nauda 
turėjo pasitraukti. Natūralu yra tai, kas atitinka Žmogaus proto prin- 
cipus, o natūrali tvarka yra tokia, kuri dera su tais principais. Fizinę 
gamtą Smithas sąmoningai atribojo nuo turto problemos. „Kad ir 
koks būtų šalies dirvožemis, klimatas ar teritorija, jos metinės pro- 
dukcijos gausa arba trūkumas turi priklausyti nuo dviejų dalykų“, 
t.y. kiekvienoje konkrečioje situacijoje — nuo kvalifikuoto darbo bei 
santykio tarp naudingų ir dykinėjančių visuomenės narių. Svarbūs 
ne gamtos, o žmogiškieji veiksniai. Šios knygos pradžioje sąmonin- 
gai praleidome biologinį ir geografinį veiksnius. Fiziokratų pakly- 
dimai jam buvo įspėjimas. Jų polinkis į žemės ūkį skatino juos 
painioti fizinę gamtą su Žmogaus prigimtimi ir vertė tvirtinti, kad 
tik Žemė yra iš tiesų kūrybinga. Smitho protui nieko nebuvo labiau 
svetimo kaip toks fizinių galių išaukštinimas. Politinė ekonomija 
turėtų būti mokslas apie Žmogų ir tyrinėti tai, kas natūralu žmogui, 
o ne gamtai. 

Po dešimties metų Townsendo Disertacijoje buvo aptariama ožkų 
ir šunų tema. Veiksmo vieta — Robinsono Crusoe sala Ramiajame 
vandenyne netoli Čilės krantų. Į šią salą Juanas Fernandezas atvežė 
kelias ožkas, kad kitą kartą atvykęs turėtų mėsos. Ožkos dauginosi 
kaip Biblijoje ir tapo patogiomis maisto atsargomis kaperiams, 
dažniausiai anglams, kurie puldinėjo ispanų pirklius. Kad juos sunai- 
kintų, Ispanijos valdžia atgabeno šunį ir kalę, kurie sparčiai daugino- 
si 1r sumažino ožkų, kuriomis maitinosi, skaičių. ,„(Buvo atkurta nauja 

pusiausvyra,“— rašė Townsendas. „Abiejų rūšių si!pniausieji buvo tarp 
pirmųjų, atiduodančių skolą gamtai, tačiau aktyviausi ir vikriausi išgy- 
veno.“ „Žmonių skaičių reguliuoja maisto kiekis,“ — rašė jis. 

Turime pasakyti, kad nepavyko rasti autentiško šio pasakojimo 
šaltinio.** Juanas Fernandezas atgabeno ožkų, tačiau legendinius 
šunis Williamas Funnellas aprašinėja kaip gražias kates, ir nėra žino- 
ma, kad katės arba šunys būtų dauginęsi, be to, ožkos gyveno ne- 
prieinamuose kalnuose, o paplūdimiai knibždėte knibždėjo riebių 
ruonių, kurie būtų buvę kur kas patrauklesnis grobis laukiniams 
šunims. Tačiau paradigma nepriklauso nuo empirinio pagrindimo. 
Nors pasakojimo autentiškumo nustatyti negalima, tai nemenkina 
fakto, kad Malthusas ir Darwinas įkvėpimo sėmėsi iš šio šaltinio — 
Malthusas sužinojo tai iš Condorceto, o Darwinas — iš Malthuso. 
Tačiau nei Darwino natūraliosios atrankos teorija, nei Malthuso dės- 
niai apie gyventojus negalėjo daryti jokios pastebimos įtakos šian- 
dienos visuomenei, jei ne ši maksima, kurią Townsendas išvedė iš 
savo avių ir šunų ir kurią norėjo pritaikyti Varguomenės įstatymo 
reformai: „Alkis sutramdys nuožmiausius žvėris, išmokys padoru- 
mo ir mandagumo, paklusnumo ir nuolankumo net labiausiai užsis- 
pyrusius. Iš esmės tik alkis gali paakinti, paraginti juos (vargšus) 
dirbti, tačiau mūsų įstatymuose sakoma, kad jie niekada nebadaus. 
Reikia pripažinti, kad įstatymuose sakoma ir tai, kad juos reikia 
priversti dirbti. Tačiau juridinę nuostatą lydi daug nepatogumų, prie- 
vartos ir triukšmo, iš jos kyla pikta valia, ji neskatina gerai ir dorai 
dirbti: kadangi alkis nėra tik taikingas, tylus, nesiliaujantis spaudi- 
mas, bet, kaip natūraliausias motyvas, verčiantis dirbti, reikalauja 
didžiausių pastangų. Alkis, numalšintas kito asmens dosnumo, su- 
kuria tvirtus pamatus gerai valiai ir dėkingumui. Vergą dirbti reikia 
versti, o laisvas Žmogus pats turi apsispręsti, ar jam mėgautis savo 
paties, kad ir menku, geru, ar būti baudžiamam už įsibrovimą į 
kaimyno nuosavybę.“ 

Štai ir politinio mokslo pradžia. Nagrinėdamas žmonių visuome- 
nę gyvulių įvaizdžiu, Townsendas aplenkė tariamai neišvengiamą klau- 
simą apie valdžios pagrindą ir kartu į Žmonių problemas įtraukė 


3 Plg. Antonio de Ulloa, Wafer, William Funnell, taip pat Isaac James (kuris 
rašė apie kapitono Woodo Rogerso pasakojimą apie Alexanderą Selkikrką) ir 
Edwardo Cooko pastabas. 

naują dėsnio sampratą — gamtos dėsnius. Hobbeso geometrinis nukry- 
pimas, kaip ir Hume'o, Hartley, Ouesnay bei Helvetiuso troškimas 
Newtono dėsnius pritaikyti visuomenei tebuvo grynai metaforiški: 
jie geiste geidė atrasti tokį universalų visuomenės dėsnį, koks buvo 
traukos dėsnis Gamtoje, tačiau jie suprato jį kaip žmogiškąjį dėsnį, 
pavyzdžiui, kaip proto galią, tokią, kaip Hobbeso baimė arba aso- 
ciacija Hartley psichologijoje, Ouesnay savanaudiškumas arba Hel- 
vetiuso naudingumo paieškos. Šiuo požiūriu jie nebuvo skrupulingi: 
Ouesnay, kaip ir Platonas, kartais žmogų vertino verslininko aki- 
mis, o Adamas Smithas neatmetė ryšio tarp realaus darbo užmo- 
kesčio ir darbo jėgos pasiūlos. Tačiau Aristotelio nuomone, už 
visuomenės ribų gali gyventi tik dievai ir žvėrys, o žmogus nebuvo 
nei viena, nei kita. Krikščioniškajai minčiai skirtumas tarp žmogaus 
ir žvėries buvo esminis, ir jokie nukrypimai į psichologinių faktų 
pasaulį negalėjo sutrikdyti teologijos dėl žmonijos sandraugos dva- 
sinių šaknų. Jeigu Hobbesui Žmogus žmogui buvo vilkas, tai todėl, 
kad už visuomenės ribų žmonės elgėsi kaip vilkai, o ne todėl, kad 
žmonės ir vilkai turi kokių nors bendrų biologinių sąsajų. Galiau- 
siai taip buvo dėl to, kad dar nebuvo jokios žmonių bendruomenės, 
kuri nebūtų buvusi tapati su įstatymu ir valdžia. Juano Fernandezo 
saloje nebuvo nei įstatymų, nei valdžios, tačiau, nepaisant to, pu- 
siausvyra tarp avių ir šunų egzistavo. Tą pusiausvyrą palaikė tai, 
kad šunims buvo sunku ėsti avis, kurios pabėgdavo į uolėtąją salos 
dalį, ir kad avims buvo nelengva slėptis nuo šunų. Šiai pusiausvyrai 
palaikyti nereikėjo jokios valdžios, ją atkurdavo alkio kančios ir 
maisto stoka. Hobbesas tvirtino, kad despoto reikia todėl, jog žmo- 
nės elgiasi kaip žvėrys. Townsendas teigė, kad jie tikrai yra žvėrys, 
ir būtent dėl šios priežasties reikia tik minimalios valdžios. Šiuo 
originaliu požiūriu visuomenė galėjo būti suvokiama kaip suside- 
danti iš dviejų rasių: savininkų ir darbininkų. Pastarųjų skaičių ri- 
bojo maisto kiekis. Kol nuosavybė yra apsaugota, alkis verčia juos 
dirbti. Nereikia jokių teisėjų, kadangi alkis yra geresnis drausmin- 
tojas už teisėjus. Prašyti teisėjo reikštų, kad „stipresnė valdžia prašo 
silpnesnės“, kandžiai pastebėjo Townsendas. 

Šie nauji atradimai tiko besiformuojančiai visuomenei. Nuo aštuo- 
nioliktojo amžiaus vidurio formavosi nacionalinės rinkos, grūdų kai- 
na buvo ne vietinė, o regioninė. Tai reiškė, kad pinigų vartojimas 
buvo visuotinis, o prekės pardavinėjamos plačiau. Rinkos kainos ir 

pajamos, nuoma ir uždarbiai buvo stabilesni. Fiziokratai pirmieji pa- 
stebėjo šiuos dėsningumus, kurių net teoriškai negalėjo įsprausti į 
visumą, kadangi Prancūzijoje tebevyravo feodalinės pajamos, o dar- 
bas tebebuvo pusiau vergiškas, todėl paprastai rinka nelėmė nei nuo- 
mos, nei uždarbių. Tačiau Adamo Smitho laikais Anglijos kaimas 
tapo komercinės visuomenės dalimi, o nuoma, mokama žemvaldžiui, 
1 žemės ūkio darbininko uždarbis priklausė nuo kainų. Tais išimti- 
niais atvejais atlyginimus ir kainas nustatydavo valdžia. Tačiau netgi 
šiomis naujomis sąlygomis senųjų visuomenės klasių hierarchija bu- 
vo ankstesnė. Nors joks įstatymas nevertė darbininko tarnauti ferme- 
riui, o fermerio — rūpintis žemvaldžio pertekliumi, ir darbininkai, ir 
fermeriai elgėsi taip, tarsi tokia prievolė tebeegzistuotų. Koks įstaty- 
mas vertė darbininką paklusti šeimininkui, su kuriuo jo nesiejo jokie 
juridiniai saitai? Kokia jėga skyrė visuomenės klases, lyg jie būtų 
skirtingos Žmonių rūšys? Kas palaikė pusiausvyrą ir tvarką šiame 
žmonių kolektyve, kuris neprašė, netgi netoleravo jokio politinės 
valdžios įsikišimo? 

Atsakymas glūdėjo ožkų ir šunų paradigmoje. Biologinė žmo- 
gaus prigimtis atrodė neabejotinas visuomenės, kuri nebuvo politinė, 
pamatas. Ekonomistai pradėjo atsisakyti Adamo Smitho humanisti- 
nio pamato ir perėmė Townsendo siūlomąjį. Malthuso gyventojų dės- 
nis ir Ricardo mažėjančių įplaukų teorija padarė žmogaus ir dirvos 
vaisingumą sudedamosiomis naujos egzistencijos dalimis. Atsidaro 
ekonominė visuomenė, kuri buvo kitokia nei politinė. 

Aplinkybės, kuriomis šios žmogiškosios visumos — sudėtinės vi- 
suomenės — egzistavimas tapo akivaizdus, buvo devynioliktojo amžiaus 
minties ypatinga svarba visuomenei. Kadangi atsirandanti visuomenė 
buvo ne kas kita kaip rinkos sistema, žmonių visuomenei kilo pavo- 
jus būti perkeltai ant pagrindo, visiškai svetimo doroviniam pasau- 
liui, kurio dalis iki šiol buvo protas. Akivaizdžiai neišsprendžiama 
pauperizmo problema Malthusą ir Ricardo vertė pruumti Townsendo 
natūralizmą. 

Burke'as pauperizmo klausimą nagrinėjo iš visuomenės saugumo 
pozicijų. Padėtis Vest Indijoje įtikino jį, kaip pavojinga turėti daug 
vergų, nepasirūpinus baltųjų šeimininkų saugumu, ypač dėl to, kad 
negrams paprastai būdavo leidžiama turėti ginklų. Jo nuomone, pa- 
našūs sumetimai buvo taikytini ir bedarbių skaičiaus didėjimui, juo- 
lab kad valdžia neturėjo policijos, kuria būtų galėjusi pasinaudoti. 

Būdamas įsitikinęs patriarchalinių tradicijų gynėjas, jis buvo ir aist- 
ringas ekonominio liberalizmo šalininkas, kuriame matė aktualių 
administracinių pauperizmo problemų sprendimą. Vietinė valdžia 
su pasitenkinimu naudojosi netikėta varguomenės vaikų paklausa 
gelumbės fabrikuose, kurių apmokymas tebebuvo parapijos rūpes- 
tis. Šimtai vaikų buvo atiduodami fabrikantams, dažnai esantiems 
tolimuose šalies kampeliuose. Tuo pačiu metu miestuose atsirado 
didelis vargšų poreikis: fabrikai netgi buvo pasirengę mokėti, kad 
tik galėtų naudotis vargšais. Suaugusieji buvo priskiriami bet ko- 
kiam darbdaviui, norėjusiam įdarbinti juos už išlaikymą, lygiai kaip 
jie būtų paskirstyti paeiliui parapijos fermeriams pagal vienokią ar 
kitokią padienių darbininkų sistemą. Darbininkų perdavimas atsiėjo 
pigiau, negu išlaikyti vargšų darbo prieglaudą. Administraciniu 
požiūriu tai reiškė, kad „nuolatinė ir kruopščiai detalizuota darbda- 
vio valdžia išstūmė priverstinį darbą; dabar jį tvarkė vyriausybė ir 
parapija“ ?* 

Suprantama, iškilo ir valstybės valdymo meno klausimų. Kodėl 
vargšai turėtų būti visuomenės išlaidos, o jų išlaikymas užkrautas ant 
parapijos pečių, jeigu parapija įvykdė savo įsipareigojimus ir perdavė 
darbininkus kapitalistams verslininkams, pageidavusiems jų pripildy- 
ti savo fabrikus ir netgi mokėti pinigus, kad tie galėtų naudotis jų 
paslaugomis? Ar tai nereiškė, kad yra ir pigesnis būdas priversti 
vargšus užsidirbti pragyvenimui, ne vien parapijinis? Sprendimas glū- 
dėjo Elžbietos įstatymų panaikinime, nepriimant jokių kitų. Jokio 
atlyginimo perskaičiavimo, jokių pašalpų darbingiems bedarbiams, 
tačiau ir jokių minimalių atlyginimų, netgi jokios „teisės gyventi“ 
užtikrinimo. Darbas turi būti vertinamas pagal tai, koks jis yra kaip 
prekė, turinti savo kainą rinkoje. Komercijos įstatymai buvo gamtos, 
taigi 1r Dievo, įstatymai. Kas dar tai galėjo būti, jei ne magistrato 
kreipimasis į stipresnįjį, taikos teisėjo — į visagales alkio kančias? 
Politikui ir administratoriui /aissez-faire tebuvo įstatymo ir tvarkos 
garantavimo principas su minimaliomis išlaidomis ir pastangomis. 
Tegu rinka 1ma mokestį iš vargšų, o visa kita susitvarkys. Būtent šiuo 
klausimu racionalistas Benthamas sutiko su tradicionalistu Burke'u. 
Skausmo ir džiaugsmo skaičiavimas neturėjo kelti jokio išvengiamo 
skausmo. Jeigu alkis atliks tai, ką reikia, nebereikia jokių kitų baus- 


* Webb S. ir B., English Local Government, Vols. VI-IX, “Poor Law History". 

mių. Į klausimą „Ką įstatymas gali padaryti dėl pragyvenimo? Bent- 
hamas atsakė: Tiesiogine prasme - nieko.“*? Neturtas buvo Prigimtis, 
gyvuojanti visuomenėje, o jos fizinė bausmė — badas. „Jeigu fizinės 
bausmės pakanka, tai politinės bausmės ir nebereikia.“** Tereikia 
„moksliškai ir ekonomiškai“ elgtis su vargšais?" Benthamas griežtai 
nepritarė Pitto Varguomenės įstatymo projektui, kuris būtų tolygus 
Spynhemlendo įteisinimui, kadangi jame buvo numatytos ir vargšų 
pašalpos, ir atlyginimų priedai. Tačiau Benthamas, kitaip negu jo 
mokiniai, tuo metu nebuvo nei nelankstus ekonominis liberalas, nei 
demokratas. Jo Pramonės namai buvo kruopštaus utilitaninio admi- 
nistravimo pagal mokslinio valdymo principus košmaras. Jis tvirtino, 
kad tokių namų poreikis niekada neišnyks, kadangi bendruomenė 
negali nesirūpinti neturtingųjų likimu. Benthamas manė, kad skurdas 
yra pertekliaus dalis. „Šioje aukščiausioje socialinio klestėjimo stadi- 
joje, — rašė jis, — didžioji piliečių masė tikriausiai turės ne ką daugiau 
kaip tik savo darbą, todėl visuomet bus netoli skurdo ribos...“ Todėl 
jis rekomendavo, kad „būtų nustatyti reguliarūs įnašai neturtingųjų 
reikmėms“, nors taip elgiantis „teoriškai REIKMĖS mažėja, o darbštu- 
mas smunka“, - pridūrė jis apgailestaudamas, kadangi utilitariniu 
požiūriu valdžios užduotis buvo didinti reikmes, kad fizinė bado baus- 
mė būtų efektyvesnė“? 

Tai, kad didžiosios piliečių daugumos beveik skurdas yra kaina, 
kurią reikia mokėti už aukščiausią klestėjimo viršūnę, buvo aiškina- 
ma labai įvairiai. Townsendas savo emocinę pusiausvyrą gynė turė- 
damas išankstinį nusiteikimą ir įsitraukęs į sentimentalizmą. Vargšų 
neįžvalgumas buvo gamtos dėsnis, nes kitaip niekas nenudirbtų ver- 
giškų, nešvarių ir gėdingų darbų. Be to, kas nutiktų tėvynei, jei ne- 
galėtume pasikliauti vargšais? „Nes kas, jei ne sielvartas ir skurdas, 
turi įveikti žemąsias žmonių klases, kad jos ryžtųsi patirti visą siau- 
bą, kuris laukia jų audringame vandenyne arba mūšio lauke?“ Tačiau 
šis grubus patriotizmas paliko erdvės ir švelnesniems jausmams. 
Vargšų pašalpas, Žinoma, reikia nedelsiant panaikinti. Varguomenė 
„kyla iš principų, kurie ribojasi su absurdu, kaip ketinimas įvykdyti 


3 Bentham J., Principles of Civil Code, Ch. 4. (Bowring, Vol. I, p. 333) 
* Bentham J., ibid. 

* Bentham J., Observation on the Poor Bill, 1797. 

3 Bentham J., Principles of Civil Code, p. 314. 

tai, kas neįvykdoma pagal visą pasaulio sandarą ir prigimtį“. Jeigu 
neturtingieji priklauso tik nuo pasiturinčiųjų malonės, galime abejoti, 
ar tikrai „vienintelis sunkumas“ yra suvaržyti jų karštą geranorišku- 
mą. Ir argi labdaringi jausmai nėra kur kas kilnesni už tuos, kurie 
kyla iš tvirtų ir nepalenkiamų teisinių įsipareigojimų? „Ar gali gam- 
toje būti kas nors gražiau už švelnų pasitenkinimą iš geravališku- 
mo?“, — rašė jis aistringai, lygindamas jį su šaltu „parapijinio pašalpų 
mokėjimo“ beširdiškumu, kuris nepažino „natūralios nesuvaidinto dė- 
kingumo už nelauktas malones raiškos...“ „Kai vargšas privalo ugdy- 
ti turtingųjų draugiškumą, šiems niekada nekils noras palengvinti 
vargšų kančias...“ Niekam, perskaičiusiam šį jaudinantį pasakojimą 
apie artimą Dviejų tautų gyvenimą, nekils abejonių, jog nesąmonin- 
gai jis atėjo iš ožkų ir šunų salos, iš kurios kilo ir Viktorijos laikų 
Anglijos sentimentalusis švietimas. 

Edmundas Burke'as buvo kitoks. Jeigu tokie žmonės, kaip Tow- 
nsendas, klydo dėl smulkmenų, tai jis klydo iš esmės. Jo genijus 
brutalų faktą iškeldavo iki tragedijos, o sentimentalumui uždėdavo 
mistikos aureolę. „Kai apsimetame, jog kaip vargšų gailimės tų, 
kurie privalo dirbti, nes kitaip neegzistuotų pasaulis, mes žaidžiame 
su žmonijos būkle.“ Žinoma, tai buvo geriau už šiurkštų abejingu- 
mą, tuščius aimanavimus arba veidmainišką užuojautą. Tačiau šio 
realistiško požiūrio brandą silpnino subtilus pasitenkinimas, su ku- 
riuo jis vaizdavo aristokratiško spindesio scenas. Rezultatas Žiauru- 
mu turėjo pralenkti Erodą, tačiau neįvertinus galimybės laiku 
įvykdyti reformą. Galime spėti, kad jeigu Burke'as būtų ilgiau gy- 
venęs, 1832 Parlamento reformos įstatymas, padaręs galą ancien 
rėgime, būtų priimtas tik todėl, kad nekiltų kruvina revoliucija. Bur- 
ke'as būtų galėjęs prieštarauti: jeigu politinės ekonomikos dėsniai 
pasmerkė mases murkdytis skurde, ką dar galėtų reikšti lygybės 
idėja, jei ne Žiaurų masalą, kuris turėtų įvilioti Žmoniją į savęs 
naikinimą? 

Benthamui nebuvo būdinga nei Townsendo soti ramybė, nei per- 
nelyg tiesmukas Burke'o istoriškumas. Šiam proto ir reformų iš- 
pažinėjui naujai atrasta socialinių dėsnių sritis atrodė kaip trokštama 
negyvenama žemė utilitariniam eksperimentavimui. Kaip ir Burke'as, 
jis nepasidavė zoologiniam determinizmui ir nesutiko, kad ekonomi- 
ka yra aukščiau politikos. Nors ir parašęs „Esė apie lupikavimą“ ir 
„Politinės ekonomijos rankraštį“, šiame moksle jis buvo naujokas ir 

ekonomikos nepraturtino netgi tuo indėliu, kurio būtų galima tikėtis 
iš ekonomikos, t.y., kad vertė atsiranda iš naudingumo. Asociatyvinė 
psichologija sugundė jį, kaip socialinį inžinierių, atsiduoti savo neri- 
botai fantazijai. Laissez-faire jam tebuvo dar vienas socialinės me- 
chanikos prietaisas. Industrinės revoliucijos šaltinis buvo socialiniai, 
o ne techniniai išradimai. Tik po šimtmečio gamtos mokslai ryžtingai 
įsiveržė į inžineriją, kai Pramonės revoliucija jau seniai buvo pasibai- 
gusi. Praktiškam tiltų ar kanalų statytojui, mašinų ar variklių projek- 
tuotojui gamtos mokslų Žinios nedavė jokios naudos, kol neatsirado 
naujieji taikomosios mechanikos arba chemijos mokslai. Civilinės 
inžinerijos draugijos įkūrėjas ir prezidentas Telfordas nepriimdavo į 
šią draugiją asmenų, kurie buvo mokęsi fizikos ir, pasak sero Davido 
Brewsterio, niekada nesusipažino su elementaria geometrija. Gamtos 
mokslų triumfas tikrai tebuvo teorinis ir niekaip negalėjo konkuruoti 
su to meto socialiniais mokslais. Būtent jų dėka iškilo mokslo pres- 
tižas ir, nors mūsų kartai tuo sunku patikėti, gamtos mokslai pratur- 
tėjo iš ryšio su mokslais apie žmones. Ekonomikos atradimas buvo 
iškilus įvykis, kuris pagreitino visuomenės transformaciją ir rinkos 
sistemos įkūrimą, o mašinos buvo neišsimokslinusių amatininkų, ku- 
rie ne visi mokėjo skaityti ir rašyti, išradimas. Todėl ne tik teisinga, 
bet 1r tinkama, kad ne gamtos, o socialiniai mokslai būtų laikomi 
mechaninės revoliucijos, kuri gamtos jėgas pnivertė paklusti žmogui, 
intelektualiniais gimdytojais. 

Pats Benthamas buvo įsitikinęs, kad atrado naują socialinį moks- 
lą, susidedantį iš dorovės ir įstatymų. Jis turėjo būti grindžiamas 
naudingumo principu, kurį, pasitelkus asociatyvinę psichologiją, ga- 
lima buvo tiksliai apskaičiuoti. Būtent todėl, tapęs efektyviu Žmo- 
giškųjų reikalų perimetre, mokslas aštuonioliktojo amžiaus Anglijoje 
nekintamai reiškė praktinį meną su empirinio pažinimo pagrindu. 
Tokio pragmatiško požiūrio labai reikėjo. Kadangi statistikos nebu- 
vo, dažnai negalėjai Žinoti, ar gyventojų skaičius auga, ar mažėja, 
koks yra užsienio prekybos balansas, kuri visuomenės klasė turtėja 
kitos sąskaita. Dažnai galima buvo tik spėlioti, ar šalies turtų didė- 
ja, ar mažėja, iš kur atsirado varguomenė, kokia kredito, bankų ar 
pelno padėtis. ,„Mokslu“ visų pirma buvo vadinama empirinis, o ne 
spekuliatyvus pasenęs požiūris į tokius dalykus, ir kadangi natūra- 
liai viršų ėmė praktiniai interesai, būtent mokslui teko siūlyti, kaip 
reguliuoti ir organizuoti didžiulę naujų reiškinių sritį. Matėme, kaip 

Saint-Simono sekėjus suglumino skurdo kilmė, kaip nuoširdžiai jie 
eksperimentavo su savitarpio pagalba, kaip pelno sąvoka buvo 
išaukštinta tarsi vaistas nuo įvairiausių blogybių, kaip niekas nega- 
lėjo pasakyti, ar pauperizmas buvo geras, ar blogas ženklas, kokie 
suglumę buvo mokslinių darbo prieglaudų valdytojai paaiškėjus, 
kad jie negali pelnytis iš skurdžių, kaip Owenas susikrovė turtus iš 
savo fabrikų, tvarkomų pagal sąmoningos filantropijos principus, 
kaip kiti eksperimentai, grindžiami, atrodytų, tuo pačiu švietėjiškų 
savitarpio pagalbos principu, apgailėtinai žlugo baisiausiai suglu- 
mindami jų filantropiškus autorius. Jeigu nuo pauperizmo būtume 
perėję prie kredito, grynųjų pinigų, monopolijų, santaupų, draudi- 
mo, investicijų, viešųjų finansų arba kad ir kalėjimų, švietimo arba 
loterijų, daug būtume galėję parašyti ir apie naujoviškus bandymus 
šiose srityse. 

Mirus Benthamui?? , šis etapas baigiasi. Nuo 1840 m. verslo pla- 
nuotojai tiesiog skatino konkrečius naujus nizikingus sumanymus ir 
jau nebuvo tariami universalių savitarpiškumo, pasitikėjimo, rizikos 
1r kitų žmogiškosios veiklos principų naujo pritaikymo atradėjai. Ver- 
slininkai tarėsi žiną, kokios turi būti jų veiklos formos, ir ieškodami 
banko retai domėjosi pinigų kilme. Socialinių inžinierių galėjai rasti 
tik tarp pamišėlių arba sukčių, kurie greitai atsidurdavo už grotų. 
Pramoninių ir bankinių sistemų srautas, kuris nuo Patersono ir Johno 
Lawo iki Pereireso laikų tvindė akcijų biržas religinių, socialinių ir 
akademinių sektantų projektais, dabar buvo tik maža srovelė. Tiems, 
kurie užsiiminėjo nusistovėjusiu verslu, analitinių idėjų nereikėjo. Bu- 
vo manoma, kad visuomenės tyrinėjimas jau baigtas, ir Žmonijos 
žemėlapyje neliko jokių baltų dėmių. Visą šimtmetį neatsirado vietos 
kitam Benthamo masto žmogui. Kai įsivyravo pramonės organizavi- 
mas pagal rinkos principus, visos kitos institucijos turėjo paklusti 
šiam modeliui ir socialinių darbų talentui neliko vietos. 

Benthamo Panoptikumas buvo ne vien „malūnas, nenaudėlius ver- 
tęs sąžiningais, o dykūnus — darbštuoliais““", jis mokėdavo ir divi- 
dendus, panašiai kaip Anglijos bankas. Jis rėmė įvairiausius siūlymus, 
tokius kaip patobulinta patentų sistema, ribotos atsakomybės kompa- 
nijos, kas dešimt metų atliekami gyventojų surašymai, Sveikatos mi- 

* Stephen, sir L., The English Utilitarians, 1900. 


POLITINĖ EKONOMIJA IR VISUOMENĖS ATSIRADIMAS 129 


nisterijos steigimas, procentai už santaupas, naujų technologijų gin- 
klų fabrikai, kuriuose dirbtų nuteistieji arba remiami vargšai, chres- 
tomatinės mokyklos, kuriose vidurinės mokyklos mokiniai būtų 
mokomi utilitarizmo, nekilnojamojo turto visuotinis registras, viešosios 
apskaitos sistema, viešojo švietimo reforma, vieninga registracija, prie- 
monės prieš lupikavimą, kolonijų panaikinimą, kontraceptikų naudo- 
jimas, siekiant sumažinti vargšų gimstamumą, Atlanto ir Ramiojo 
vandenynų pakraščių ryšys, bendrų akcinių bendrovių pagalba ir kt. 
Kai kuriuose šių projektų buvo daugybė smulkių patobulinimų, tokių 
kaip Pramonės namai, kune gausybei Žmonių reiškė gerovę 1r eksplo- 
atavimui skirtas naujoves, grindžiamas asociatyvinės psichologijos 
laimėjimais. Jeigu Townsendas ir Burke'as siejo /aissez-faire su įsta- 
tymišku kvietizmu, tai Benthamui tai neatrodė kliūtis reformoms. 
Prieš pereidami prie Malthuso atsakymo, kurį jis 1798 m. davė 
Godwinui ir kuriuo prasidėjo klasikinė ekonomika, prisiminkime, 
kokie buvo laikai. Godwino Politinis teisingumas (Political justice) 
buvo parašytas kaip prieštaravimas Burke'o Apmąstymams apie Pran- 
cūzijos revoliuciją (Reflections on the French Revolution; 1790). Jis 
pasirodė kaip tik prieš represijų bangą, kuri prasidėjo sustabdžius 
Asmens neliečiamybės įstatymo (Habeas Corpus Act) veikimą ir ėmus 
persekioti demokratines Susirašinėjimo draugijas (Correspondence So- 
cieties). Tuo metu Anglija jau buvo pradėjusi karą su Prancūzija, ir 
terreur žodį „demokratija“ pavertė socialinės revoliucijos sinonimu. 
Tačiau Anglijos demokratinis judėjimas, iškilmingai pradėtas Dr. Pri- 
ce Senųjų žydų (Old Jewry) pamoksle (1791) ir literatūrinių aukštu- 
mų pasiekęs Paine'o Žmogaus teisėse (The Rights of Man) (1791), 
buvo susiaurintas iki politikos srities. Dirbančiųjų vargšų nepasiten- 
kinimas atgarsio jame nerado. Pamfletuose, kurie reikalavo visuoti- 
nės rinkimų teisės ir kasmet renkamų parlamentų, buvo tik vos 
užsiminta apie Varguomenės įstatymą. Tačiau būtent šis Varguome- 
nės įstatymo veikimas skvairų kontraveiksmus sukėlė Spynhemlendo 
forma. Parapija pasitraukė į dirbtinį liūną už uždangos, kur ji dvi- 
dešimt metų pergyveno Vaterlo. Blogi aštuonioliktojo amžiaus dešim- 
nesusiję, galėjo būti greitai įveikti, bet Spynhemlendo pradėti de- 
generaciniai procesai paliko šalyje neišdildomą pėdsaką. Keturias- 
dešimt metų pratęstas žemvaldžių valdymas buvo pasiektas paprastų 
žmonių gyvybingumo kaina. „Kai savininkų klasės skundėsi, jog 

jiems vis sunkiau mokėti varguomenės išlaikymo mokesčius, — rašo 
Mantouxas, — jie neatkreipė dėmesio, jog tai buvo apsauga nuo 
revoliucijos, o darbo klasė, priimdama menką jiems dalijamą pašal- 
pą, nesuvokė, kad iš dalies gaudavo ją sumažėjusio teisėto uždar- 
bio kaina. Neišvengiamas pašalpų rezultatas buvo iki žemiausio 
lygio ir dar žemiau mažinami uždarbiai, atitinkantys nebesumažina- 
mus juos uždirbančiųjų poreikius.“ Fermeris arba fabrikantas tikė- 
josi, kad parapija sumokės skirtumą tarp sumos, kurią jis mokėjo 
žmogui, ir sumos, už kurią žmogus galėtų pragyventi. Kodėl gi 
jis turėtų užsikrauti išlaidas, kurias lengvai galima perkelti ant 
mokesčių mokėtojų pečių? Antra vertus, gaunantieji parapijos 
pašalpą buvo pasirengę dirbti už mažesnį atlyginimą, ir dėl to 
konkurencija tapo visiškai neįmanoma tiems, kurie parapijos pa- 
ramos negaudavo. Paradoksalus viso to rezultatas buvo tas, kad 
vadinamoji „vargšų pašalpa“ tapo ekonomiška darbdaviams ir nuos- 
tolis darbščiam darbininkui, kuris nesitikėjo visuomenės labdaros. 
Taip negailestinga interesų sąveika labdaringą įstatymą pavertė 
geležinėmis grandinėmis.*! 

Būtent šios grandinės ir yra naujojo darbo užmokesčio ir gyven- 
tojų skaičiaus dėsnio pagrindas. Malthusas, kaip ir Burke'as bei 
Benthamas, buvo aršus Spynhemlendo priešininkas ir siūlė visiškai 
panaikinti Varguomenės įstatymą. Nė vienas jų nebuvo numatęs, 
kad Spynhemlendas numuš darbininko uždarbį iki pragyvenimo mi- 
nimumo ir dar žemiau. Priešingai, jie tikėjosi, kad įstatymas uždar- 
bius padidins ar nors dirbtinai juos palaikys, kas ir būtų galėję 
įvykti, jei ne Susivienijimų draudimo įstatymas. Šis nepasitvirtinęs 
tikėjimas leidžia paaiškinti, kodėl mažų darbo užmokesčių kaime 
jie nesusiejo su Spynhemlendu, kuris ir buvo tikroji to priežastis, 
bet laikė jį neginčijamu vadinamojo geležinio uždarbių dėsnio įro- 
dymu. Dabar turime pažvelgti į šį naujo ekonomikos mokslo pa- 
grindą. 

Townsendo materializmas, be abejonės, nebuvo vienintelis gali- 
mas naujojo politinės ekonomijos mokslo pagrindas. Kad ekonominė 
visuomenė egzistuoja, rodė uždarbių reguliarumas, ir pajamų, pri- 
klausomų nuo kainų, stabilumas, taigi ekonomikos dėsnių pagrindas 


* Mantoux P., L., The Industrious Revolution in the Eighteenth Century“ 
1928. 

galėjo būti kainos. Būtent niekaip kitaip nepaaiškinami gamintojų 
vargai, kurių, kaip dabar žinome, neįmanoma buvo pagrįsti senosios 
rinkos dėsniais, paskatino ortodoksinę ekonomiką ieškoti pagrindų 
natūralizme. Amžininkai matė tokius faktus: praeityje darbo žmonės 
gyveno prie skurdo nibos (ypač atsižvelgiant į kintančias įprastąsias 
normas), nuo mašinų atsiradimo jie niekada nepakilo aukščiau 
prasimaitinimo lygio, o dabar, kai galiausiai ėmė formuotis ekonomi- 
nė visuomenė, neginčijamas faktas buvo tas, kad materialusis dir- 
bančio vargšo gyvenimas dešimtmečiais ne tik negerėjo, bet dar net 
vis blogėjo. 

Iš faktų gausos galima patvirtinti vieną išvadą — geležinį atlygi- 
nimų dėsnį, pagal kurį menkas pragyvenimo lygis, palaikęs vargšus, 
buvo rezultatas įstatymo, dėl kurio uždarbiai buvo tokie menki, kad 
joks kitas lygis buvo neįmanomas. Ši apgaulinga išvada buvo ne tik 
klaidinanti, bet ir absurdiška bet kokios nuoseklios kainų ir darbo 
užmokesčio teorijos kapitalizmo sąlygomis požiūriu. Galiausiai bū- 
tent remiantis šia apgaule buvo daroma išvada, kad užmokesčio 
dėsnio negalima pagrįsti jokia racionalia žmogaus elgesio taisykle, 
bet tai turi būti išvesta 1š natūralistinių Žmogaus ir žemės vaisingu- 
mo faktų taip, kaip juos pasauliui pateikė Malthuso gyventojų 
skaičiaus ir mažėjančio pelno dėsnis. Ortodoksinės ekonomikos na- 
tūralistiniai elementai buvo pirmiausia Spynhemlendo sukurtų sąly- 
gų rezultatas. 

Tai reiškia, kad nei Ricardo, nei Malthusas nesuprato kapitalisti- 
nės sistemos veikimo. Tik po šimtmečio, išspausdinus Tautų turtą, 
buvo aiškiai suvokta, kad rinkos sistemos sąlygomis gamybos veiks- 
niai dalyvauja produkto kūrime, o produkcijai augant, didėja ir pro- 
dukto absoliuti dalis.“ Nors Adamas Smithas laikėsi klaidingos 
Locke'o nuomonės apie vertės kilmę iš darbo, jo realybės jausmas 
apsaugojo jį nuo nuoseklumo. Jis įvairius požiūrius suplakė į kainos 
elementus, teisėtai tvirtindamas, kad negali klestėti visuomenė, ku- 
rios dauguma yra neturtingi ir nelaimingi. Tačiau tai, kas mums at- 
rodo tiesa, anuo metu buvo paradoksas. Pats Smithas galvojo, kad 
visuotinė gausa turi pasiekti visus Žmones, kad neįmanoma, jog Vi- 
suomenė būtų vis turtingesnė, o žmonės — vis skurdesmi. Deja, faktai 
dar ilgą laiką nepatvirtino jo teiginių, tačiau teoretikai privalo 


* Cannan E., A Review of Economic Theory, 1930. 

paaiškinti faktus, todėl Ricardo toliau tvirtino, jog kuo toliau bus 
pažengusi visuomenė, tuo sunkiau bus įsigyti maisto, o žemvaldžiai 
dar labiau turtės, išnaudodami ir kapitalistus, ir darbininkus, kad ka- 
pitalistų ir darbininkų interesai yra visiškai priešingi, tačiau ta 
priešprieša neturi galios, kadangi darbininkų uždarbiai niekada nepa- 
kils aukščiau pragyvenimo lygio, o pelnui vis tiek lemta mažėti. Tam 
tikra prasme šiuose teiginiuose buvo tiesos elementų, tačiau neįma- 
noma buvo sugalvoti nieko nerealistiškesnio ir painesnio kaip toks 
kapitalizmo aiškinimas. Tačiau ir patys faktai susiformavo pagal 
prieštaringus modelius, ir netgi šiandien mums nelengva juos išnar- 
plioti. Nė kiek nekeista, kad gyvūnų ir augalų dauginimosi deux ex 
machina turėjo būti perkelta į mokslinę sistemą, kurios autoriai skel- 
bėsi, jog gamybos ir paskirstymo dėsnius išvedė ne iš gyvūnų ir 
augalų, o iš Žmonių elgesio. 

Trumpai apžvelkime padarinius fakto, kad ekonominės teorijos 
pamatai buvo padėti Spynhemlendo laikotarpiu, ir dėl to kapitaliz- 
mas be darbo jėgos rinkos atrodė kaip konkurencinė rinkos ekono- 
mika. 

Pirma, painiavos buvo pačioje klasikinės ekonomikos ekonomi- 
nėje teorijoje. Paralelė tarp turto ir vertės kėlė gluminančių pseu- 
doproblemų beveik visose Ricardo ekonomikos srityse. Darbo 
užmokesčio fondo teorija — Adamo Smitho palikimas — buvo pui- 
kus nesusipratimų šaltinis. Be kai kurių specializuotų teorijų, tokių 
kaip nuomos, mokesčių ir užsienio prekybos, kuriose buvo nemažai 
įžvalgumo, ši teorija buvo sudaryta iš beviltiškų pastangų daryti 
kategoriškas išvadas ir neapibrėžtais terminais aiškinti kainų svyra- 
vimus, pajamų formavimąsi, gamybos procesą, išlaidų įtaką kai- 
noms, pelno lygį, darbo užmokestį ir palūkanas, kurie liko tokie pat 
neaiškūs, kokie ir buvo. 

Antra, atsižvelgiant į sąlygas, kurioms esant atsirado problema, 
kitokio rezultato ir būti negalėjo. Jokia vieninga sistema nebūtų ga- 
lėjusi paaiškinti faktų, kadangi jie buvo ne kokios nors vienos siste- 
mos dalis, o dviejų nesuderinamų sistemų vienalaikio veikimo 
socialinėje plotmėje rezultatas, būtent, atsirandančios rinkos ekono- 
mikos ir paternalistinio reguliavimo svarbiausio gamybos elemento — 
darbo jėgos — sferoje rezultatas. 

Trečia, klasikinių ekonomistų pateiktas sprendimas smarkiai pa- 
veikė ekonominės visuomenės prigimties sampratą. Kadangi pamažu 

buvo suvokiami rinkos ekonomiką valdantys dėsniai, jie laipsniškai 
buvo atiduodami pačios Gamtos valdžiai. Mažėjančių pajamų dės- 
nis buvo augalų fiziologijos dėsnis. Malthuso gyventojų skaičiaus 
dėsnis atspindėjo santykį tarp žmogaus ir žemės vaisingumo. Abiem 
atvejais veikė Gamtos jėgos, gyvulių lytinis instinktas, vegetacijos 
didėjimas konkrečiame dirvožemyje. Galiojo tas pats principas kaip 
ir Townsendo ožkų ir šunų atveju: egzistavo natūrali riba, kurios 
viršyti daugindamasis Žmogus negalėjo, ir tą ribą nustatė turima 
maisto pasiūla. Kaip ir Townsendas, Malthusas padarė išvadą, kad 
individų perteklius turės būti sunaikintas, ir kadangi šunys pjauna 
ožkas, tai patys turi badauti dėl maisto trūkumo. Malthuso represy- 
vios kontrolės esmė buvo ta, kad žiaurios gamtos jėgos sunaikina 
individų perviršį. Be bado, žmones naikina ir kiti veiksniai — karai, 
epidemijos, ydos — todėl jos buvo prilygintos griaunamosioms Gam- 
tos jėgoms. Tai jau buvo nenuoseklu, kadangi socialinės jėgos tu- 
rėtų išlyginti pusiausvyrą, kurios reikėjo Gamtai, tačiau į tokią kritiką 
Malthusas galėjo atsakyti, kad nesant karo, epidemijos ir ydų — 
doroje bendruomenėje — badauti turėtų tiek žmonių, kiek jų būtų 
išlikę dėl savo taikių dorybių. Iš esmės ekonominė visuomenė 
iškilo ant nuožmios Gamtos realybės. Jeigu žmogus nepaklūsta dės- 
niams, valdantiems tą visuomenę, Žiaurus budelis pasmaugs nepa- 
klusniojo atžalas. Konkurencinėje visuomenėje veikė džiunglių 
įstatymai. 

Dabar jau buvo atskleista kankinanti skurdo problema: ekonomi- 
nėje visuomenėje veikė ne Žmonių įstatymai. Adamo Smitho ir Tow- 
nsendo nuomonių skirtumas virto bedugne: atsirado dichotomija, kuri 
paženklino aštuonioliktojo amžiaus sąmonę. Nuo šio laiko mokslą 
apie Žmogų persekiojo natūralizmas, ir visuomenės reintegracija į 
žmonių pasaulį tapo tikslu, kurio nuolat siekė socialinės minties evo- 
liucija. Šia prasme Marxo ekonomika buvo bergždžios pastangos pa- 
siekti šį tikslą, nesėkmė, kurią lėmė Marxo prisirišimas prie Ricardo 
idėjų ir liberaliosios ekonomikos tradicijos. 

Klasikiniai ekonomistai puikiai suvokė šį poreikį. Nei Malthusas, 
nei Ricardo nebuvo abejingi vargšų likimui, tačiau jų Žmogiškasis 
rūpestis klaidingą teoriją nukreipė dar didesnių kančių keliais. Iš ge- 
ležinio darbo užmokesčio dėsnio sekė gerai Žinoma nuostata dėl 
santaupų, pagal kurią kuo aukštesni kasdieniniai darbo klasės porei- 
kiai, tuo aukštesnis pragyvenimo lygis, ir netgi geležinis įstatymas 

negali numušti atlyginimų žemiau to lygio. Tai ir buvo tas „vargo 
lygis“, su kuriuo Malthusas siejo savo viltis“? ir kurį visais įmano- 
mais būdais norėjo pakelti, nes, jo nuomone, tik tai galėjo išgelbėti 
nuo neturto tuos, kuriuos jo dėsnis pasmerkė būti vargšais. Dėl tos 
pačios priežasties ir Ricardo norėjo, kad visose šalyse darbo klasė 
siektų komforto ir malonumų ir „kad jie būtų visais teisėtais būdais 
skatinami to siekti“. Ironiška, tačiau, kad išvengtų gamtos įstatymo, 
žmonės reikalavo pakelti savo pačių bado normą. Tai buvo neabe- 
jotinai nuoširdžios klasikinių ekonomistų pastangos išgelbėti vargšus 
nuo likimo, kurį parengti padėjo jų pačių teorijos. 

Ricardo teorijoje jau buvo elementas, kuris atsvėrė nelankstų na- 
tūralizmą. Tas elementas, persmelkęs visą jo sistemą ir įsitvirtinęs 
teorijoje, buvo darbo jėgos principas. Jis užbaigė tai, ką buvo pradėję 
Locke'as ir Smithas — ekonominės vertės humanizavimą. Tai, ką fi- 
ziokratai priskyrė Gamtai, Ricardo grąžino žmogui. Milžiniškos ap- 
1mties klaidingoje teorijoje darbo jėgai jis suteikė vienintelį vertės 
kūrimo vaidmenį ir visus įsivaizduojamus sandorius ekonominėje vi- 
suomenėje susiaurino iki lygiaverčių mainų principo laisvų Žmonių 
visuomenėje. 

Pačioje Ricardo sistemoje greta vienas kito egzistavo natūralis- 
tiniai ir humanistiniai veiksniai, kurie varžėsi dėl pirmenybės eko- 
nominėje visuomenėje. Šios situacijos varomosios jėgos buvo 
nepaprastai galingos. Dėl to konkurencinės rinkos siekis įgijo didžiu- 
lę jėgą Gamtos procese. Dabar jau buvo tikima, kad susireguliuo- 
janti rinka kilo iš nepermaldaujamų Gamtos dėsnių, o išlaisvinta 
rinka yra neišvengiama būtinybė. Darbo jėgos rinkos sukūrimas 
buvo vivisekcijos aktas, atliktas visuomenės kūne tų, kuriuos jų 
užduočiai užgrūdino garantija, suteikta mokslo. Tai, kad Varguome- 
nės įstatymas turi išnykti, buvo dalis šios garantijos. ,„Traukos dės- 
nis nėra tikresnis už tokių įstatymų tendenciją pakeisti turtus ir 
pulti į vargą ir silpnybę... kol visos klasės bus užkrėstos universa- 
laus skurdo maru,“ — rašė Ricardo.“* Jis būtų buvęs moralinis bai- 
lys, jeigu, tai Žinodamas, nebūtų sugebėjęs rasti jėgų Žmonijai nuo 


“9 Hazlitt W., A Reply to the Essay on Population by the Rev. T. A. Malthus 
in a Series of Letters, 1803. 

* Ricardo D., Principles of Political Economy and Taxation (ed. Gonner, 
1929, p. 86). 

savęs pačios išsigelbėti žiauria vargšų pašalpos nutraukimo opera- 
cija. Būtent šiuo klausimu sutarė Townsendas, Malthusas, Ricardo, 
Benthamas ir Burke'as. Nors jų metodai ir požiūriai skyrėsi, jie visi 
nepritarė politinės ekonomijos principams ir Spynhemlendui. Bū- 
tent šis absoliučiai priešingų požiūrių atitikimas ekonominį libera- 
lizmą darė jėga, kuriai neįmanoma atsispirti. O tai, kam pritarė 
ultrareformatorius Benthamas 1r ultratradicionalistas Burke'as, au- 
tomatiškai tapo akivaizdžiu dalyku. 

Tik vienas žmogus suvokė išmėginimo prasmę — tikriausiai todėl, 
kad tarp didžiausių amžiaus sielų tik jis vienas praktiškai pažino 
pramonę ir turėjo vidinio regėjimo galią. Be Roberto Oweno, joks 
kitas mąstytojas nebuvo labiau įžvelgęs pramoninės visuomenės es- 
mės. Jis puikiai suvokė visuomenės ir valstybės skirtumą. Nors ir 
nebuvo, kaip Godwinas, prieš valstybę, jis vertino ją už tai, kiek ji 
gali padaryti — už naudingą įsikišimą, skirtą blogiui atitolinti nuo 
bendruomenės, ir pabrėžtinai ne dėl visuomenės organizavimo. Jis 
nejautė jokio priešiškumo mašinoms, kurių neutralumą pripažino. Nei 
politinis valstybės mechanizmas, nei techninė mašinos sandara nega- 
lėjo pasislėpti nuo fo reiškinio — visuomenės. Atsisakydamas Malthu- 
so ir Ricardo ribotumo, jis atmetė animalistinį požiūrį į visuomenę. 
Tačiau jo mintis tolo nuo krikščionybės, kurią jis kaltino „individu- 
alizacija“, arba tuo, kad patį individą padarė atsakingu už savo cha- 
rakterį 1r, Oweno nuomone, taip atėmė iš visuomenės visagalę įtaką 
formuoti charakterį. Tikroji „individualizacijos“ puolimo prasmė glū- 
dėjo jo tikėjime socialine Žmogiškųjų motyvų kilme: „Individuali- 
zuotas žmogus ir visa, kas tikrai vertinama krikščionybėje, yra taip 
atskirta, kad per visą amžinybę negalėtų susivienyti.“ Būtent visuo- 
menės atradimas leido Owenui peržengti krikščionybės ribas ir užim- 
ti poziciją šalia jos. Jis suvokė tiesą — kadangi visuomenė yra reali, 
žmogus galiausiai turi jai paklusti. Galima sakyti, jo socializmas bu- 
vo grindžiamas Žmogaus sąmoningumo reforma, kuri pasiekiama vi- 
suomenės tikrumo pripažinimu: „Jei naujos galios, kurias Žmonės 
įgis, negalės pašalinti kokių nors blogio priežasčių, tai jie Žinos, kad 
tos blogybės yra būtinos ir neišvengiamos; ir nebebus vaikiškai, tuščiai 
skundžiamasi“. 

Owenas gal pervertino tas galias, kitaip jis nebūtų sakęs La- 
narko grafystės teisėjams, kad visuomenę nedelsiant reikia pradėti 
kurti iš naujo — nuo „visuomenės branduolio“, kurį jis atrado savo 

kaimų bendruomenėse. Tokia galinga vaizduotė yra genijaus, kuriam 
žmonija negali egzistuoti savęs nesuvokdama, bruožas. Todėl dar svar- 
biau buvo jo rodomos laisvės nepajudinamos ribos, nustatytos būti- 
nybės įvesti apribojimus, kad visuomenėje nebūtų blogybių. Tačiau 
Owenas jautė, kad šios nibos gali tapti akivaizdžios tik tuomet, kai 
žmogus, pasitelkęs naujųjų galių, transformuos visuomenę. Tada žmo- 
gus turės pripažinti tas nibas brandžiai, vaikiškai nesiskųsdamas. 
1817 m. Robertas Owenas apibūdino kelią, kuriuo pradėjo eiti 
Vakarų žmogus, ir jo žodžiai apibendrino ateinančio amžiaus proble- 
mą. Jis nurodė fabrikų sukeltus padarinius, jeigu jie bus palikti na- 
tūraliai raidai. „Šis bendras fabrikų plitimas visoje šalyje kuria naują 
gyventojų bruožą, ir kadangi šį bruožą formuoja principas, nepalan- 
kus žmogui ar bendrai laimei, jis atneš apgailėtinų ir nuolatinių blo- 
gybių, jeigu įstatymų įsikišimas ir vadovavimas nepakeis šios 
tendencijos.“ Visuomenės organizavimo naudos ir pelno pagrindu 
rezultatai yra toli siekiantys. Šiuos rezultatus jis formulavo žmo- 
giškojo charakterio požiūriu. Naujoji institucinė sistema sugriovė 
sėslių gyventojų tradicinį charakterį ir pavertė juos naujoviškais 
žmonėmis — migruojančiais, klajokliškais, be savigarbos ir discipli- 
nos, šiurkščiomis, bejausmėmis būtybėmis — ir darbininkas, ir kapi- 
talistas yra tokių būtybių pavyzdžiai. Toliau jis teigė, kad tas principas 
yra nepalankus individualiai ir visuomeninei laimei. Jeigu rinkos 
institucijų tendencijų nestabdys sąmoningas socialinis vadovavimas, 
įmanomas su įstatymų pagalba, kils daug ir didelių nelaimių. Tiesa, 
jo niekinamų darbininkų gyvenimo sąlygos iš dalies buvo „pašalpų 
sistemos“ rezultatas. Tačiau tai, ką jis pastebėjo, iš esmės buvo bū- 
dinga tiek miesto, tiek kaimo darbininkams, būtent: „Šiuo metu jų 
padėtis neišmatuojamai labiau smukusi ir nelaimingesnė, negu buvo 
prieš atsirandant fabrikams, nuo kurių sėkmės dabar priklauso jų skur- 
dus gyvenimas.“ Ir čia jis palietė žemiausią tašką — pabrėžė ne paja- 
mas, o degradavimą ir apgailėtiną būklę. Pagrindinė to degradavimo 
priežastis, jo nuomone (ir vėl teisingai), buvo skurdaus gyvenimo 
priklausomybė nuo fabriko. Jis suvokė faktą, jog tai, kas atrodė 
ekonominė problema, iš tiesų buvo socialinė. Ekonominiu požiūriu 
darbininkas buvo išnaudojamas: jis negavo to, kas jam priklausė. 
Tačiau tai, nors ir svarbu, buvo ne viskas. Nepaisant išnaudojimo, 
finansiškai jis galėjo gyventi geriau negu anksčiau. Tačiau princi- 
pas, nepalankus individo ir visuomenės laimei, sujaukė jo socialinę 

aplinką, jo kaimyniją, vietą bendruomenėje, jo amatą, vienu žodžiu, 
tuos ryšius su gamta ir žmogumi, kuriuose glūdėjo jo ankstesnė eko- 
nominė egzistencija. Pramonės revoliucija sukėlė milžiniško masto 
socialinį lūžį, o skurdo problema tebuvo ekonominis šio reiškinio 
aspektas. Owenas teisingai skelbė, kad kils didelių 1r nesibaigiančių 
nelaimių, jeigu įstatymų įsikišimas ir vadovavimas neužkirs kelio 
šioms jėgoms. 

Tuomet jis nenumatė, kad visuomenės savisauga, kurią jis pra- 
našavo, pasirodys esanti nesuderinama su pačios ekonominės siste- 
mos funkcionavimu. 


II. VISUOMENĖS SAVISAUGA 


11 skyrius 


ŽMOGUS, GAMTA IR 
GAMYBOS ORGANIZAVIMAS 


Ištisą šimtmetį moderniosios visuomenės varomąsias jėgas valdė du 
judėjimai: vyko nuolatinė rinkos plėtra, tačiau kai kuriomis kryptimis 
priešpriešinis judėjimas stabdė šią plėtrą. Šis judėjimas buvo labai 
svarbus visuomenės saugumui, nors pagal paskutinius tyrimus jis bu- 
vo nesuderinamas su rinkos susireguliavimu, taigi ir su visa rinkos 
sistema. 

Sistema plėtojosi šuoliais, ji vyko laike ir erdvėje ir, sukūrusi 
bankų pinigus, sukūrė ir iki šiol neregėtas varomąsias jėgas. Kai apie 
1914 m. sistema pasiekė viršūnę, jai priklausė visos Žemės rutulio 
dalys, visi jo gyventojai ir netgi negimusios kartos, fiziniai asmenys 
1 milžiniški dariniai, vadinami korporacijomis. Planetoje prasidėjo 
naujoviškas gyvenimas, savo universalumu nesulyginamas su niekuo 
nuo pat krikščionybės pradžios, tik šiuo atveju judėjimas buvo grynai 
materialus. 

Tuo pačiu metu vyko ir priešpriešinis judėjimas. Tai buvo dau- 
giau negu gynybinis elgesys visuomenės, kurioje vyksta pokyčiai, tai 
buvo reakcija prieš suirutę, kuri kėlė grėsmę visuomenės sandarai ir 
kuri galėjo sugriauti patį gamybos organizavimą, kuris rinkos dėka 
buvo jau seniai pradėjęs veikti. 

Robertas Owenas buvo įžvalgus: rinkos ekonomikai leidus plėto- 
tis pagal jos pačios dėsnius, kiltų didelių ir nesibaigiančių blogybių. 

Gamyba yra žmogaus ir gamtos sąveika. Jeigu šis procesas bus 
organizuojamas pagal barterio ir mainų susireguliuojančius mecha- 
nizmus, tuomet į jo orbitą būtina įtraukti gamtą ir žmogų; jie privalo 
paklusti pasiūlos ir paklausos dėsniui, t.y. turi būti laikomi prekėmis, 
gaminamomis pardavimui. 

Būtent tokia ir buvo rinkos sistemos tvarka. Žmogų, pavadintą 
darbo jėga, ir gamtą, pavadintą žeme, buvo galima parduoti. Darbo 
jėgą galima universaliai pirkti ir parduoti už kainą, vadinamą darbo 
užmokesčiu, o dėl žemės naudojimo galima buvo derėtis už kainą, 
vadinamą nuoma. Buvo darbo jėgos rinka ir žemės rinka, o abiejų 
pasiūlą ir paklausą reguliavo darbo užmokesčio ir nuomos dydis. 
Nuolat buvo palaikomas prasimanymas, kad darbo jėga ir Žemė 
gaminami pardavimui. Kapitalas, investuotas į įvairius darbo ir žemės 
derinius, galėjo būti perkeliamas iš vienos gamybos šakos į kitą, 
jeigu tik to reikėjo tam, kad automatiškai būtų sulygintos pajamos 
įvairiose šakose. 

Nors gamybą teoriškai ir buvo galima šitaip organizuoti, tariama 
prekė nepaisė fakto, kad žemės ir žmonių likimo palikimas rinkai 
būtų tolygus jų sunaikinimui. Taigi vyko priešprniešinis judėjimas, 
tikrinantis rinkos poveikį gamybos, darbo jėgos ir žemės veiksniams. 
Tai buvo pagrindinė intervencionizmo funkcija. 

Panašus pavojus kilo ir gamybos organizavimui. Grėsmė kilo 
atskirai organizacijai — pramoninei, žemės ūkio arba komercinei, 
kadangi jas veikė kainų pokyčiai, nes rinkos sistemos sąlygomis 
krintančios kainos silpnina įmonę. Jeigu ne visi išlaidų elementai 
pinga proporcingai, pelningai veikiančios įmonės verčiamos likvi- 
duotis, nors kainų kritimą galėjo sukelti ne bendras kaštų mažėji- 
mas, o tiesiog monetarinės sistemos organizavimo būdas. Kaip 
matysime, būtent taip ir atsitinka susireguliuojančios rinkos sąly- 
gomis. 

Perkamąją galią čia sukelia 1r reguliuoja pati rinka, būtent tai 
turime galvoje sakydami, kad pinigai yra prekė, kurios kiekius kont- 
roliuoja prekių, kurios funkcionuoja kaip pinigai, pasiūla ir paklau- 
sa — gerai žinoma klasikinė pinigų teorija. Pagal šią doktriną pinigai 
tėra tik dar viena prekė, naudojama mainams dažniau už kitas ir dėl 
šios priežasties įsigyjama norint paspartinti mainus. Kailiai, jaučiai, 
kriauklės arba auksas, naudojami šiam tikslui, yra nematerialūs, nes 
daiktų, funkcionuojančių kaip pinigai, vertė nustatoma pagal jų 

naudingumą kaip maistas, rūbai, papuošalai ar kas nors kita. Jeigu 
auksas naudojamas kaip pinigai, jo vertę, kiekį ir judėjimą reguliuoja 
tos pačios taisyklės, kokios taikomos kitoms prekėms. Bet kokia kita 
mainų priemonė reikštų, kad reikia sukurti valiutą už rinkos ribų. 
Šios valiutos kūrimas, nesvarbu, ar tai atliktų bankai, ar valdžia — 
reikštų kišimąsi į rinkos susireguliavimą. Esmė yra ta, kad prekės, 
vartojamos kaip pinigai, nesiskiria nuo kitų prekių, jų pasiūlą ir pa- 
klausą, kaip 1r kitų prekių, reguliuoja rinka, todėl visos kitos sąvokos, 
kurios pinigams suteikia kitokią prasmę, t.y. ne prekės, naudojamos 
netiesioginiams mainams, iš esmės yra klaidingos. Reiškia, jeigu auk- 
sas vartojamas kaip pinigai, tai banknotai, jeigu tokie egzistuoja, turi 
atstovauti auksui. Būtent pagal šią doktriną Ricardo mokykla norėjo, 
kad Anglijos bankas organizuotų pinigų pasiūlą. Nebuvo žinoma jo- 
kio kito metodo, kuris neleistų valstybei „kištis“ į pinigų sistemą ir 
taip apsaugotų rinkos susireguliavimą. 

Versle panaši padėtis susiklostė su visuomenės gamtiškąja ir 
žmogiškąja esme. Susireguliuojanti rinka kėlė grėsmę dėl tų pačių 
priežasčių. Jeigu reikėjo fabrikų ir socialinių įstatymų tam, kad 
pramonės žmogus būtų apsaugotas nuo prekių fikcijos poveikio 
darbo jėgai, jeigu buvo priimti žemės įstatymai ir nustatyti tarifai, 
kad apsaugotų gamtos išteklius ir kaimo kultūrą nuo prekių fikci- 
jos, tai reikėjo centrinių bankų ir pinigų sistemos valdymo, kad 
manutaktūrininkai ir kitos gaminančios įmonės būtų apsaugotos 
nuo prekių fikcijos kaip pinigų. Nors ir paradoksalu, tačiau nuo 
žlugdančio susireguliuojančios rinkos poveikio reikėjo apsaugoti 
ne tik Žmones ir gamtos išteklius, bet ir patį kapitalistinės gamy- 
bos organizavimą. 

Grįžkime prie to, ką vadinome dvigubu judėjimu. Jis gali būti 
įkūnytas kaip dviejų visuomenes organizuojančių principų veiks- 
mas. Kiekvienas šių principų užsibrėžia specifinius institucinius tiks- 
lus, kiekvieną remia konkretūs socialiniai sluoksniai, kiekvienas 
veikia pagal savo metodus. Vienas principas — tai ekonominis li- 
beralizmas, kurio tikslas — įsteigti susireguliuojančias rinkas. Jis 
pasikliauja prekiaujančių klasių parama, o jo metodai - /aissez-faire 
ir laisvoji prekyba, kitas — socialinės apsaugos principas, kurio tiks- 
las — išsaugoti Žmogų ir gamtą bei gaminančią organizaciją, pasi- 
kliaujant nenuolatine parama tų, kuriuos tiesiogiai veikia žlugdanti 
rinkos veikla — pirmiausia (nors ne vien) darbo ir žemės turinčias 


ŽMOGUS, GAMTA IR GAMYBOS ORGANIZAVIMAS 14] 


klases — šio principo metodai — apsauginiai įstatymai, varžančios 
asociacijos ir kitos intervencinės priemonės. 

Svarbu tai, kad akcentuojama klasė. Žemvaldžių, viduriniosios 
ir darbo klasių paslaugos visuomenei formavo visą devynioliktojo 
amžiaus socialinę istoriją. Viduriniajai klasei teko gimstančios rin- 
kos ekonomikos našta, jų verslo interesai iš esmės atitiko bendrus 
gamybos ir užimtumo interesus: kai verslas klesti, gali atsirasti dar- 
bo vietų visiems ir padidėti nuoma savininkams; kai rinkos plečiasi, 
laisvai ir noriai investuojama; kai prekiaujanti bendruomenė sėk- 
mingai konkuruoja su užsieniečiais, valiuta yra saugi. Antra vertus, 
prekiaujančios klasės neturėjo organo, kuriuo galėtų pajusti kylančius 
pavojus, susijusius su darbininko fizinės galios eksploatacija, su 
šeimos gyvenimo griovimu, su kaimynijų nykimu, su miškų kirti- 
mu, upių tarša, amatų kokybės menkėjimu, bendra egzistencijos, 
įskaitant būstą ir menus, degradacija, taip pat nesuskaičiuojama dau- 
gybe privataus ir viešojo gyvenimo formų, neturėjusių įtakos pel- 
nui, smukimus. Vidurinioji klasė savo funkciją įvykdė išsiugdžiusi 
beveik šventą tikėjimą universalia pelno nauda, nors tai ir padarė 
ją netinkamą reikšti kitiems interesams, tokiems pat svarbiems ge- 
ram gyvenimui, kaip ir gamybos didinimas. Čia atsirado galimybė 
klasėms, gamyboje nesinaudojusioms brangiomis, sudėtingomis ar 
specialiomis mašinomis. Kalbant bendrais bruožais, žemvaldžių aris- 
tokratijai ir valstietijai teko užduotis išsaugoti tautos karinius talen- 
tus, kurie ir toliau priklausė nuo Žmonių ir Žemės, o dirbantieji 
daugiau ar mažiau atstovavo bendriesiems Žmogiškiesiems intere- 
sams, kurie lyg 1r buvo netekę savo vietos. Tačiau visais laikais 
kiekviena socialinė klasė, nors gal ir nesąmoningai, siekė platesnių, 
0 ne vien savo, interesų. 

Baigiantis devynioliktajam amžiui, kai visuotinė rinkimų teisė 
jau buvo įprastas dalykas, darbo klasė tapo įtakingu valstybės veiks- 
niu, antra vertus, prekiaujančios klasės, kurių įtaka įstatymų leidy- 
bai jau nebuvo besąlygiška, pradėjo jausti politinę galią, susijusią su 
jų vadovaujančiu vaidmeniu pramonėje. Ši įdomi įtakos ir galios 
lokalizacija nekėlė rūpesčių, kol rinkos sistema funkcionavo be ypa- 
tingos įtampos ir pastangų, tačiau dėl nuo rinkos neatsiejamų priežas- 
čių tai baigusis atsirado įtampa tarp socialinių klasių, ir visuomenei 
ėmė kelti pavojų tai, kad kovojančios klasės vyriausybę ir verslą, 
valstybę ir pramonę padarė savo tvirtovėmis. Dviem gyvybinėmis 

visuomenės funkcijomis — politine ir ekonomine — buvo pikt- 
naudžiaujama naudojant jas kaip ginklus kovoje dėl grupinių inte- 
resų. Būtent iš šios pavojingos aklavietės radosi dvidešimtojo 
amžiaus fašizmas. 

Iš šių dviejų pozicijų ketiname apibūdinti judėjimą, kuris su- 
formavo devynioliktojo amžiaus socialinę istoriją. Vienas atsirado 
susikirtus ekonominio liberalizmo organizaciniams principams bei so- 
cialinei apsaugai, ir tai sukėlė giluminę institucinę įtampą, o antrąjį 
principą sukėlė klasių konfliktas, kuris, sąveikaudamas su pirmuoju, 
krizę pavertė katastrofa. 

Ekonominis liberalizmas buvo visuomenės, įsitraukusios į rinkos 
sistemos kūrimą, organizuojantis principas. Gimęs tiesiog kaip po- 
linkis į nebiurokratinius metodus, jis išaugo į tikrą tikėjimą Žžmo- 
gaus pasaulietišku išgelbėjimu su susireguliuojančios rinkos pagalba. 
Toks fanatiškumas atsirado dėl to, kad staiga pasunkėjo užduotis, 
kurią buvo pasiryžusi atlikti visuomenė: daugybė kančių, kurios 
turėjo tekti nekaltiems žmonėms, taip pat milžiniški tarpusavyje 
susipynę pokyčiai, susiję su naująja tvarka. Liberalioji religija savo 
aistrą nukreipė į visiškai išsiskleidusios rinkos ekonomikos reikala- 
vimus. 

Nukelti laissez-faire politiką, kaip dažnai daroma, į laikus, kai 
aštuonioliktojo amžiaus viduryje Prancūzijoje pirmą kartą buvo pa- 
vartotas šis madingas šūkis, būtų visiškai neistoriška. Galima drąsiai 
sakyti, kad dar dvi kartas ekonominis liberalizmas buvo tik nere- 
guliari tendencija. 

Būtų beveik fantastiška priskirti Francois Ouesnay nuopelnus 
dėl šios padėties įžvelgimo. Visa, ko fiziokratai reikalavo merkan- 
tiliškame pasaulyje — tai laisvo grūdų eksporto, kad užtikrintų di- 
desnes pajamas fermeriams, nuomininkams ir žemvaldžiams. Viso 
kito atžvilgiu jų ordre natural tebuvo nukreipiantis principas, ku- 
riuo vadovaudamasi visagalė ir visur esanti vyriausybė kontroliuotų 
pramonę ir žemės ūkį. Ouesnay Maximes turėjo tokiai vyriausybei 
suteikti gaires, kurios padėtų į praktinę politiką perkelti Tableau 
principus remiantis statistiniais duomenimis, kurie, jo siūlymu, tu- 
rėtų būti nuolat teikiami. Taip jis galvojo apie susireguliuojančių 
rinkų sistemą. 

Anglijoje taip pat laissez-faire buvo interpretuojama siaurai — 
tai reiškė, kad gamyba nereglamentuojama, o apie prekybą negal- 
vota. Gelumbės fabrikai, to laiko stebuklas, buvę nesvarbūs, išaugo 
į pirmaujančią eksportuojančią šalies pramonę, tačiau raštuotos ge- 
lumbės importą ir toliau draudė aiškūs įstatymai. Nepaisant tradici- 
nės vidaus rinkos monopolijos, buvo teikiamos subsidijos kartūno 
1r muslino eksportui. Protekcionizmas buvo toks įsišaknijęs, kad 
Mančesterio gelumbės fabrikantai 1801 m. reikalavo uždrausti eks- 
portuoti verpalus, nors ir suvokė, kad dėl to jie praras verslą. 1791 m. 
priimtas įstatymas numatė bausmes ne tik už gelumbės gamybai 
naudojamų įrankių, bet ir modelių bei specifikacijų eksportą. Ge- 
lumbės pramonės laisvoji prekyba yra mitas. Pramonė tenorėjo lais- 
vės gamybos sferoje, laisvė mainų sferoje tebebuvo laikoma 
pavojinga. 

Galima galvoti, kad gamybos laisvė natūraliai iš technologijos 
persikels į darbo jėgos sritį. Tačiau laisvos darbo jėgos poreikis 
Mančesteryje atsirado gerokai vėliau. Gelumbės pramonei niekada 
negaliojo Amatininkų statutas, jai niekada netrukdė metinis darbo 
užmokesčio perskaičiavimas arba mokinių taisyklės. Antra vertus, 
Senasis varguomenės įstatymas (Old Poor Law), kuriam taip įnir- 
tingai priešinosi šių dienų liberalai, padėjo fabrikantams. Jis ne tik 
aprūpindavo juos mokiniais iš parapijų, bet ir leido nusikratyti at- 
sakomybės už atleistus darbininkus, nedarbo naštą perkeliant vals- 
tybei. Tarp gelumbės fabrikantų netgi Spynhemlendas iš pradžių 
buvo populiarus; kol pašalpų sistemos dorovinė įtaka nesumažino 
darbininkų darbo našumo, šeimos pašalpą pramonė galėjo laikyti 
pagalba išlaikytai rezervinei darbo jėgos armijai, kurios reikėjo, 
kad susitvarkytų su didžiuliais prekybos apimties svyravimais. Į 
darbą žemės ūkyje tebebuvo priimama metams, todėl buvo labai 
svarbu, kad augimo metu pramonė turėtų mobilios darbo jėgos 
fondą. Todėl manufaktūrininkai kritikavo Sėslumo įstatymą, kuris 
trukdė fiziniam darbo jėgos mobilumui. Tačiau įstatymas buvo pa- 
naikintas 1795 metais tik tam, kad būtų pakeistas dar daugiau, o ne 
mažiau paternalistišku, lyginant su Varguomenės įstatymu. Paupe- 
rizmas tebekėlė rūpestį skvairams ir kaimui, ir netgi aršūs Spyn- 
hemlendo kritikai - Burke'as, Benthamas 1r Malthusas - laikė save 
ne pramoninės pažangos atstovais, o sveikų kaimo administravimo 
principų kūrėjais. 

Tik nuo XVIII a. ketvirtojo dešimtmečio pradžios ekonominis 
liberalizmas išsiskleidė su kryžiaus žygio aistra, ir laissez-faire 
tapo karinga religija. Fabrikantų klasė reikalavo panaikinti Var- 
guomenės įstatymą, kadangi jis trukdė atsirasti darbo klasei, ku- 
rios pajamos priklausė nuo darbo. Šio rizikingo žingsnio, glūdėjusio 
laisvosios darbo rinkos kūrime, reikšmė tapo akivaizdi kaip ir 
nelaimių, turėjusių tekti tobulėjimo aukoms, dydis. Aštuoniolik- 
tojo amžiaus ketvirtojo dešimtmečio pradžioje staiga smarkiai pa- 
sikeitė nuotaikos. 1817 metų Townsendo Disertacijos leidimas 
prasidėjo įžanga, kurioje buvo giriama autoriaus įžvalga, skatinusi jį 
reikalauti visiškai panaikinti Varguomenės įstatymus, tačiau leidė- 
jai įspėjo dėl to, kad vargšų pašalpą vargšams siūloma nutraukti 
„neapgalvotai ir paskubomis“ — per dešimtį metų. Ricardo savo 
Principuose, pasirodžiusiuose tais pačiais metais, reikalavo panai- 
kinti pašalpų sistemą, tačiau ragino tai daryti laipsniškai. Adamo 
Smitho mokinys Pittas nepritarė tokiam žingsniui, nes tai atneštų 
kančių nekaltiems žmonėms. O 1829 m. Peelas „abejojo, ar pašalpų 
sistemą saugiai galima panaikinti kaip nors kitaip, ne laipsniškai“! 
Tačiau po viduriniosios klasės politinės pergalės 1832 m. buvo priim- 
tas radikaliausios formos Varguomenės įstatymo pataisos bilis ir 
pradėtas vykdyti be jokio pratęsimo. Su nepalenkiamu žiaurumu 
laissez-faire buvo atvertas kelias. 

Iš mokslinio intereso lygmens buvo bandoma ekonominį libera- 
lizmą perkelti į neribojamą veiklą ir dviejose kitose pramonės orga- 
nizavimo srityse: valiutos ir prekybos. Kai paaiškėjo visų kitų 
sprendimų neveiksmingumas, laissez-faire buvo iškeltas iki fanatiš- 
kai išpažįstamos religijos lygio. 

Valiutos klausimas Anglijos bendruomenei buvo pateiktas pragy- 
venimo išlaidų didėjimo forma. Nuo 1790 iki 1815 metų kainos pa- 
dvigubėjo. Realus darbo užmokestis sumažėjo, o verslą smukdė 
užsienio valiutų kritimas. Tačiau sveika valiuta iki 1825 m. panikos 
nebuvo tapusi ekonominio liberalizmo principu, tokia tapo tik tuo- 
met, kai Ricardo principai jau buvo taip giliai įsirėžę politikų ir ver- 
slininkų protuose, jog „standartas“ buvo palaikomas nepaisant 
daugybės finansinių aukų. Tai buvo pradžia nepalaužiamo tikėjimo 

automatiniu aukso standarto, be kurio rinkos sistema niekada nebūtų 
prasidėjusi, valdymo mechanizmu. 

Tarptautinė laisvoji prekyba taip pat buvo susijusi su tikėjimu. 
Tai reiškė, kad apsirūpindama maistu Anglija priklausytų nuo užjūrio 
išteklių, 0 jei reikės, paaukotų savo žemės ūkį ir įžengtų į naują 
gyvenimo formą, kurioje ji būtų kažkokios miglotai suvoktos ateities 
pasaulio vienovės dalis, kad ši planetos bendruomenė turėtų būti tai- 
ki, o jei ne, tai laivyno jėga ją padarytų nepavojingą Anglijai, kad 
Anglijos nacijos, tvirtai tikinčios savo išradingumu ir gamybine ga- 
lia, laukia nesibaigianti pramoninė suirutė. Buvo tikima ir tuo, kad 
jeigu viso pasaulio grūdai laisvai galės patekti į Angliją, jos fabrikai 
galės juos pardavinėti mažiausiomis kainomis. Reikiamo pasiryžimo 
mastą lėmė projekto didumas ir pavojai, kilsiantys besąlygiškai pri- 
ėmus projektą. Tačiau priėmus projektą su išlygomis, būtų neabejo- 
tinas Žlugimas. 

Utopinių laissez-faire ištakų negalima visiškai suvokti, jei jas nag- 
rinėsime atskirai. Trys principai — konkuruojanti darbo jėgos rinka, 
automatinis aukso standartas ir tarptautinė laisvoji prekyba — sudarė 
visumą. Aukos, sudėtos vieno kurio principo vardan, būtų beprasmės 
(jei ne blogiau), jeigu kartu nebūtų pasirūpinta ir kitais dviem. Viskas 
arba nieko. 

Tačiau ar galėjo kas suprasti, kad aukso standartas, pavyzdžiui, 
kėlė mirtiną defliacijos pavojų ir galbūt lemtingą pinigų stoką. Ma- 
nufaktūrininkas galėjo tikėtis išsilaikyti tik tuo atveju, jei užtikrintų 
gamybos didėjimą apmokėjimo kainų lygyje (kitaip tariant, jeigu dar- 
bo užmokestis mažėtų proporcingai bendro kainų kritimo atžvilgiu, ir 
tai leistų išnaudoti visą laiką besiplečiančią pasaulinę rinką). Taigi 
1845 m. pasiūlytas Grūdų įstatymo panaikinimo bilis buvo 1844 m. 
Peelo Bankų įstatymo rezultatas. Abu buvo susiję su darbo klase, 
kurią po Varguomenės įstatymo pataisų įstatymo 1834 m. bado grės- 
mė vertė stengtis iš visų jėgų, kadangi darbo užmokestį reguliavo 
grūdų kaina. Trys didžiosios priemonės sudarė nuoseklią visumą. 

Dabar galima vienu žvilgsniu apžvelgti pasaulinį ekonominio 
liberalizmo užmojį. Šio įstabaus mechanizmo funkcionavimą galėjo 
užtikrinti tik susireguliuojanti rinka, veikianti pasauliniu mastu. Jei- 
gu darbo kaina nepriklausys nuo pačių pigiausių grūdų kainos, ne- 
bus jokios garantijos, kad neapsaugotos pramonės šakos nežus nuo 
savanoriškai pripažinto šeimininko - aukso — rankos. Devynioliktą- 

jį amžių rinkos sistemos plėtra buvo tapati tarptautinės laisvosios 
prekybos išplitimui, konkurencinei darbo jėgos rinkai 1r aukso stan- 
dartui — jie ėjo kartu. Todėl nė kiek nekeista, kad išryškėjus šio 
rizikingo užmojo blogybėms, ekonominis liberalizmas tapo pasau- 
lietine religija. 

Laissez-faire anaiptol nebuvo natūralus dalykas — laisvosios rin- 
kos nebūtų galėjusios egzistuoti, jeigu viskas būtų tekėję įprasta va- 
ga. Lygiai kaip gelumbės manufaktūros — pirmaujanti laisvosios 
prekybos pramonės šaka — buvo sukurtos pasitelkus apsauginius ta- 
rifus, eksporto subsidijas, netiesiogines darbo užmokesčio subsidijas, 
taip ir laissez-faire įsteigė valstybė. Ketvirtajame ir penktajame de- 
šimtmetyje buvo ne tik priimta daug įstatymų, panaikinančių varžan- 
čius teisės aktus, bet ir nepaprastai išplėstos valstybės administracinės 
funkcijos. Valstybė buvo aprūpinta centrine biurokratija, kuri galėjo 
vykdyti liberalizmo šalininkų nubrėžtas užduotis. Tipiškam utilitaris- 
tui ekonominis liberalizmas buvo socialinis projektas, kurį reikia vyk- 
dyti vardan didesnės didesnio skaičiaus žmonių laimės. Laissez-faire 
nebuvo metodas tikslui pasiekti — tai buvo siekinys. Tiesa, įstatymai 
nieko negalėjo padaryti tiesiogiai, išskyrus tai, kad galėjo panaikinti 
žalingus suvaržymus. Tai nereiškė, kad vyriausybei nereikėjo nieko 
daryti, ypač netiesiogiai. Priešingai, utilitariniam liberalui atrodė, kad 
valdžia yra puiki agentūra laimei pasiekti. Benthamo nuomone, ma- 
terialinės gerovės atžvilgiu įstatymai nereiškia „nieko“, lyginant kad 
ir su nesąmoningu „policijos viršininko“ indėliu. Iš trijų dalykų, ku- 
rių reikia ekonominei sėkmei — polinkio, žinių ir galios — privatus 
asmuo turėjo tik polinkį. Pasak Benthamo, žinias ir galią kur kas 
paprasčiau, kai tai daro privatūs asmenys, gali tvarkyti valdžia. Rink- 
ti statistiką ir informaciją, puoselėti mokslą 1r eksperimentus, pateikti 
nesuskaičiuojamą daugybę priemonių, įgyvendintinų vyriausybėje, bu- 
vo valdžios užduotis. Benthamo liberalizmas reiškė, kad parlamento 
veiklą reikia pakeisti administracinių institucijų veikla. 

Tam buvo pakankamai erdvės. Anglijoje, kitaip nei Prancūzijoje, 
reakcija valdė ne administraciniais metodais, ji politinėms represi- 
joms naudojo Parlamento įstatymus. „1785-aisiais ir 1815-1820 me- 
tais revoliuciniai judėjimai buvo nuslopinti ne žinybiniais veiksmais, 
o Parlamento įstatymais. Asmens neliečiamybės įstatymo sustabdy- 
mas, Šmeižto įstatymo (Libel Act) priėmimas, 1819 m. „Šeši įstaty- 
mai“ (Six Actfs) buvo bauginančios priemonės, tačiau ir juose nebuvo 

jokių požymių, kad administracija įgauna kontinentinės Europos bruo- 
žų. Individo laisvė buvo sunaikinta Parlamento įstatymais.“ 1832 
metais, kai administracinių metodų svarba labai padidėjo, ekonomi- 
niai liberalai darė labai menką įtaką valdžiai. „Įstatymų leidybos, 
nors nevienodai intensyvios, būdingos periodui po 1832 m., rezul- 
tatu tapo nepaprastai sudėtingas administracinis mechanizmas, kurį 
reikėjo nuolat taisyti, atnaujinti, rekonstruoti ir pritaikyti prie naujų 
reikalavimų — kaip modernų fabriką.“? Šis administracijos išaugimas 
atspindėjo utilitarizmo dvasią. Legendinis Benthamo Panoptikumas, 
jo asmeniškiausia utopija, buvo žvaigždės formos kalėjimo stati- 
nys, iš kurio centro prižiūrėtojai galėjo prižiūrėti didžiausią skai- 
čių kalinių su mažiausiomis išlaidomis visuomenei. Panašiai jo 
mėgstamas „galėjimo prižiūrėti“ principas utilitarinėje valstybėje 
užtikrino, kad ministras galėtų veiksmingai kontroliuoti vietinį ad- 
ministravimą. 

Nepaprastai sustiprėjęs nuolatinis, iš centro organizuojamas ir kon- 
troliuojamas intervencionizmas atvėrė duris į laisvą rinką ir laikė jas 
atvertas. Sudėtingiausia buvo suderinti Adamo Smitho „paprastą ir 
natūralią laisvę“ su Žmonių visuomenės reikmėmis. Pavyzdžiu 1mki- 
me nesuskaičiuojamas Aptvėrimų įstatymo nuostatas, neaprėpiamą 
biurokratinę kontrolę administruojant Naujuosius varguomenės įsta- 
tymus, kurie pirmą kartą nuo Elžbietos valdymo buvo centrinės val- 
džios veiksmingai prižiūrimi, arba valdžios administracijos vaidmenį 
pagirtinoje municipalinėje reformoje. Šios valdžios kišimosi tvirto- 
vės buvo suręstos siekiant kokios nors paprastos laisvės — Žemės, 
darbo jėgos, municipalinės administracijos. Darbo jėgą tausojančių 
mašinų išradimas ne sumažino, o, priešingai, padidino žmogaus dar- 
bo jėgos panaudojimą, ir ne tik ne panaikino kontrolę, reguliavimą 
ir intervenciją, bet be galo išplėtė jų apimtis. Administratoriai turė- 
jo nuolat stebėti, kad sistema veiktų laisvai. Todėl netgi aistringai 
troškusieji išvaduoti valstybę nuo nebūtinų funkcijų ir tie, kurių 
visa filosofija reikalavo apriboti valstybės veiksmus, negalėjo nieko 
padaryti daugiau, kaip tik tai pačiai valstybei suteikti naujų galių, 
institucijų ir metodų, kad ši įsteigtų laissez-faire. 


* Redlich and Hisrts J., Local Government in England, Vol. II, p. 240, guoted 
Dicey, A., V., Law and Opinion in England, p. 305. 
? Ilbert, Legislative Methods, p. 212-213, cit. Dicey, A., A.V.. op. cit. 

Šį paradoksą papildė dar vienas. Laissez-faire ekonomika buvo 
kryptingų valstybės veiksmų rezultatas, tačiau laissez-faire suvar- 
žymai kilo spontaniškai. Laissez-faire buvo suplanuotas, o pats pla- 
navimas — ne. Anksčiau parodėme, kad pirmoji šio teiginio dalis 
teisinga. Sąmoningai vykdomąsias institucijas kryptingai vyriausy- 
bės kontroliuojamai politikai vykdyti panaudojo Benthamo sekėjai 
didvyrišku laissez-faire laikotarpiu. Antrąją teiginio dalį aptemdė 
žymusis liberalas Dicey, kuris pasiryžo išsiaiškinti „antilaissez-faire“ 
kilmę arba, kaip jis pats tai vadino, „kolektyvinę“ Anglijos visuo- 
menės nuomonės kryptį, kuri išryškėjo pasibaigus septintajam de- 
šimtmečiui. Jį nustebino atradimas, kad tokios krypties niekur, 
išskyrus teisės aktus, nebuvo. Tiksliau prieš priimant įstatymus, ta- 
riamai atspindėjusius tokią kryptį, buvo neįmanoma rasti tokios vi- 
suomenės nuomonės pėdsakų. Kalbant apie vėlesnius „kolektyvinius“ 
teisės aktus, Dicey priėjo prie išvados, kad tos nuomonės ištakos 
galėjo būti patys „kolektyviniai“ teisės aktai. Šio kruopštaus tyrimo 
atradimas buvo tas, kad atsakingieji už aštuntojo ir devintojo de- 
šimtmečio įstatymus niekada sąmoningai neketino išplėsti valstybės 
funkcijų arba suvaržyti individo laisvės. Pusę amžiaus po 1860 m. 
judėjimo prieš susireguliuojančią rinką įstatyminis pradas pasirodė 
esąs spontaniškas, nesiremiantis jokia nuomone, įkvėptas grynai prag- 
matiškos dvasios. 

Ekonominiai liberalai turėtų smarkiai prieštarauti šiam požiūriui. 
Visa jų socialinė filosofija laikosi ant idėjos, kad laissez-faire vyko 
natūraliai, pamato, o vėlesnieji prieš laissez-faire nukreipti įstatymai 
buvo liberalių principų oponentų tikslingos veiklos rezultatas. Ne- 
daug ką galima pasakyti apie šiuos du prieštaringus dvigubo judėji- 
mo aiškinimus. Ar liberalų pozicijos buvo teisingos, ar neteisingos — 
šis klausimas tebėra aktualus ir šiandieną. 

Liberalai Spenceris ir Summeris, Misesas ir Lippmannas dvi- 
gubą judėjimą aiškina panašiai kaip mes, tačiau jų interpretacija 
visiškai kitokia. Mūsų požiūriu, susireguliuojančios rinkos sąvoka 
buvo visiška utopija, jos pažangą stabdė visuomenės realistiška 
savisauga, O jie teigia, kad visas protekcionizmas buvo klaida, 
kilusi iš nekantrumo, godumo ir trumparegiškumo, ir jeigu ne tai, 
rinka būtų įveikus: savo sunkumus. Klausimas, kuris iš šių dviejų 
požiūrių teisingas, turbūt yra svarbiausia naujosios socialinės isto- 
rijos problema, susijusi su sprendimu dėl ekonominio liberalizmo 

pretenzijų į vadovaujantį organizuojamąjį visuomenės principą. 
Prieš atsigręždami į faktų tiesą, tiksliau suformuluokime klausi- 
mą. 

Ateityje mūsų amžius bus vertinamas kaip susireguliuojančios 
rinkos pabaigos liudytojas. Dvidešimtojo amžiaus trečiasis dešimt- 
metis patyrė aukščiausią ekonominį liberalizmą. Šimtus milijonų 
žmonių palietė infliacijos rykštė, buvo eksproprijuotos ištisos so- 
cialinės klasės, ištisos nacijos. Valiutų stabilizavimas tapo tautų ir 
vyriausybių siekiu, aukso standarto restauracija pasidarė aukščiau- 
siuoju visų organizuotų pastangų ekonomikoje tikslu. Užsienio sko- 
lų grąžinimas ir stabilių valiutų atgaivinimas buvo pripažinti kaip 
politikos racionalumo vertinimo kriterijai. Monetariniam vientisu- 
mui atgaivinti nebuvo per didelė jokia asmeninė kančia, joks suve- 
renumo pažeidimas. Bedarbių nepriteklių priežastis — defliacija, o 
atleistų valstybės tarnautojų nuskurdimui — jokio gailesčio; tinkama 
kaina už sveiką biudžetą ir sveikas valiutas — tuos ekonominio libe- 
ralizmo a priori, buvo laikomi netgi nacionalinių teisių atsisakymas 
1r konstitucinių laisvių netekimas. 

Ketvirtasis dešimtmetis patyrė tai, kas buvo aptarinėjama trečia- 
jame. Po kelerių metų, per kuriuos valiutos buvo atkurtos, o biudžetai 
subalansuoti, sunkumų patyrė dvi galingiausios valstybės — Didžioji 
Britanija ir Jungtinės Valstijos. Jos atsisakė aukso standarto ir ėmėsi 
tvarkyti savo valiutas: atsisakė mokėti tarptautines skolas, 0 turtin- 
giausieji ir garbingiausieji atmetė ekonominio liberalizmo principus. 
Ketvirtojo dešimtmečio viduryje Prancūziją ir kai kurias kitas valsty- 
bes, kurios tebesilaikė aukso standarto, Didžiosios Britanijos ir Jung- 
tinių Valstijų, anksčiau uolių liberaliosios religijos sergėtojų, 1ždai 
privertė jo atsisakyti. 

Penktąjį dešimtmetį ekonominis liberalizmas išgyveno dar vieną 
pralaimėjimą. Didžioji Britanija ir Jungtinės Valstijos atsiskyrė nuo 
monetarinės ortodoksijos, tačiau pramonėje ir komercijoje, bendrojo- 
Je jų ekonominio gyvenimo organizacijoje, jos išlaikė liberalizmo 
principus ir metodus. Tai buvo veiksnys, pagreitinantis karą ir kliūtis 
kovojant su juo, kadangi ekonominis liberalizmas buvo sukūręs ir 
išpuoselėjęs iliuziją, jog diktatūros veda prie katastrofos. Šio tikėji- 
mo dėka demokratinės vyriausybės paskutinės suvokė valdomų va- 
liutų ir kmitikuojamos prekybos reikšmę, net jeigu susiklosčiusios 
aplinkybės vertė jas naudoti praktiškai šiuos metodus. Be to, ekono- 

minio liberalizmo palikimas neleido laiku persitvarkyti vardan suba- 
lansuotų biudžetų ir laisvo verslo, kurie, kaip manyta, buvo vienin- 
telis tvirtas pagrindas karo atveju. Didžiojoje Britanijoje ortodoksiškas 
biudžeto ir pinigų tvarkymas vertė laikytis tradicinio ribotos atsako- 
mybės principo šalies, kurios laukė totalinis karas, atžvilgiu. Jungti- 
nėse Valstijose įstatyminės turtinės teisės — tokios kaip nafta bei 
aliuminis — įsitvirtino už liberalaus verslo ir sėkmingo priešinimosi 
pasiruošimams pramoninių netikėtumų atveju. Ir jeigu ne ekonomi- 
nių liberalų užsispyrimas bei abejingumas, su kuriuo jie laikėsi savo 
paklydimų, laisvų žmonių masės ir jų lyderiai geriau būtų pasirengę 
amžiaus išbandymui ir galbūt netgi būtų galėję jo išvengti. 

Dešimtmečio įvykiai neišstūmė pasaulietiškų socialinės struktū- 
ros principų, apimančių visą civilizuotą pasaulį. Didžiojoje Britanijo- 
je ir Jungtinėse Valstijose milijonai nepriklausomų verslų atsiribojo 
nuo laissez-faire principo. Jo žlugdanti nesėkmė vienoje srityje visiš- 
kai nesugriovė jo autoriteto. Jo dalinis užtemimas galėjo tik sutvirtin- 
ti jo padėtį, kadangi įgaliojo jo gynėjus tvirtinti, jog nevisiškas principų 
taikymas yra visų su juo siejamų sunkumų priežastis. 

Šiandien tai paskutinis išlikęs argumentas už ekonominį liberaliz- 
mą. Jo skelbėjai su neišsenkama energija kartoja, kad, jeigu ne jo 
kritikų skelbiama kritika, liberalizmas būtų sukūręs prekių, kad ne 
konkurencinė susireguliuojančios rinkos sistema, o trukdymas tai sis- 
temai ir kišimasis į rinką yra mūsų blogybių priežastis. Šio argumen- 
to nepatvirtina ne tik ekonominės laisvės trukdžiai pastaruoju metu, 
bet ir neginčijamas faktas, kad judėjimas, turėjęs išplėsti susiregu- 
liuojančias rinkas, antrojoje devynioliktojo amžiaus pusėje patyrė nuo- 
latinį priešpriešinį judėjimą, kuris trukdė tokiai ekonominei sistemai 
funkcionuoti. 

Ekonominis liberalas leido mums suformuluoti jungtį, kuri sietų 
praeitį ir dabartį. Kas galėtų paneigti, jog vyriausybės kišimasis į 
verslą gali pakirsti pasitikėjimą? Kas paneigtų, kad nedarbas kartais 
galėtų būti mažesnis, jeigu ne įstatymu numatytos bedarbystės pašal- 
pos? Kad privačiam verslui trukdo viešųjų darbų konkurencija? Kad 
deficitiniai finansai gali kelti grėsmę privačioms investicijoms? Kad 
paternalizmas linkęs žlugdyti verslo iniciatyvas? Jei šitaip yra dabar, 
tai, be abejonės, taip buvo ir praeityje. Kai apie XIX a. aštuntąjį 
dešimtmetį Europoje prasidėjo visuotinis protekcionistinis judėjimas — 
socialinis ir nacionalinis — ar jis netrukdė ir nevaržė prekybos? Kas 

galėtų abejoti, kad fabrikų įstatymai, socialinis draudimas, municipa- 
linė prekyba, sveikatos apsaugos ir komunalinės paslaugos, tarifai, 
dotacijos ir subsidijos, karteliai ir trestai, embargas imigracijai, kapi- 
talo judėjimui, importui — neminint žmonių, prekių ir mokėjimų 
judėjimo apribojimų — turėjo veikti kaip daugybė stabdžių, trukdan- 
čių funkcionuoti konkurencinei sistemai, ištęsiančių verslo nuosmu- 
kio periodus, didinančių nedarbą, gilinančių finansines duobes, 
menkinančių prekybą ir smarkiai kenkiančių susireguliuojančiam rin- 
kos mechanizmui. Visų blogybių šaknys, kaip teigė liberalai, glūdi 
būtent šiame kišimesi į užimtumo ir prekybos laisvę ir įvairios prie- 
monės, kurias praktikavo įvairios socialinio, nacionalinio ir munici- 
palinio protekcionizmo mokyklos nuo pat devynioliktojo amžiaus 
trečiojo ketvirčio. Jeigu ne nedora tredjunionų ir darbo partijų sąjun- 
ga su monopolistiniais manufaktūrininkais ir agrariniais interesais, 
kurie iš trumparegiško gobšumo suvienijo jėgas, kad sužlugdytų 
ekonominę laisvę, šiandien pasaulis džiaugtųsi beveik automatiniu 
mate:ialinės gerovės sistemos kūrimo vaisiais. Liberalų lyderiai nepa- 
vargdami kartojo, kad devynioliktojo amžiaus tragedijos ištakos — 
Žmogaus nesugebėjimas išsaugoti ištikimybę ankstyvųjų liberalų įkvėp- 
toms idėjoms, kad mūsų protėvių kilnias iniciatyvas sunaikino žmo- 
nių masių intelektualinis ir moralinis silpnumas, o tai, ką buvo pasiekęs 
Šviečiamasis amžius, savanaudiškumas pavertė niekais. Trumpai ta- 
ant, tokia ekonominio liberalo gynyba. Jos nesugriovus, liberalas ir 
toliau kalbėtų šiose argumentų varžybose. 

Pažvelkime į klausimą atidžiau. Neginčijama, kad liberalusis ju- 
dėjimas, kurio tikslas buvo skleisti rinkos sistemą, pajuto apsauginį 
priešpriešinį judėjimą, kuris siekė tą procesą suvaržyti. Ši prielaida 
yra mūsų tezės apie dvigubą judėjimą pagrindas. Mes tvirtiname, 
kad absurdiška susireguliuojančios rinkos idėja galiausiai būtų su- 
griovusi visuomenę, o liberalas dėl didžiosios iniciatyvos žlugimo 
kaltina įvairiausius veiksnius. Negalėdamas pateikti jokių įrodymų, 
kad tokių suderintų pastangų sugriauti liberalų judėjimą būta, jis grie- 
biasi praktiškai nenuginčijamos hipotezės apie slaptus veiksmus. Tai 
mitas apie sąmokslą prieš liberalus — šis mitas vienokia ar kitokia 
forma būdingas visiems liberaliesiems XIX a. aštuntojo ir devintojo 
dešimtmečių įvykių aiškinimams. Paprastai teigiama, jog dėl šio pa- 
dėties pasikeitimo kilo nacionalizmas ir socializmas, o didžiausiais 
piktadariais laikomos manufaktūrininkų asociacijos ir monopolistai, 

agrariniai interesai ir profesinės sąjungos. Taip labiausiai sudvasin- 
ta forma liberalioji doktrina kuria hipotezes apie kažkokio dialek- 
tinio dėsnio veikimą moderniojoje visuomenėje ir niekais paverčia 
išlavinto proto siekius bei pačiu grubiausiu būdu susimenkina iki 
išpuolių prieš politinę demokratiją, kaip tariamą intervencionizmo 
šaltinį. 

Faktai visiškai prieštarauja liberalų tezei. Sąmokslas prieš libera- 
lizmą buvo visiškai išgalvotas. Daugybė formų, kuriomis reiškėsi 
„kolektyvistinis“ priešpriešinis judėjimas, atsirado ne dėl suderintų 
mmteresų palankumo nacionalizmui ar socializmui, bet dėl kur kas 
platesnių gyvybinių socialinių interesų, paveiktų plintančio rinkos 
mechanizmo. Tai paaiškina visą beveik visuotinę išskirtinai praktinio 
pobūdžio reakciją, kurią sukėlė šio mechanizmo plėtra. Intelektas 
šiame procese neatliko jokio vaidmens, todėl nebuvo vietos jokiai 
išankstinei nuomonei, kuri, pasak liberalų, buvo ideologinė jėga, sto- 
vinti už judėjimo prieš liberalizmą. Nors ir tiesa, kad aštuntasis ir 
devintasis dešimtmečiai buvo ortodoksinio liberalizmo pabaigos lai- 
kotarpis ir kad visų šiandieninių problemų šaknų galime ieškoti tame 
laikotarpyje, būtų neteisinga teigti, kad posūkis į socialinį ir naciona- 
linį protekcionizmą įvyko dėl kokių nors kitų priežasčių, o ne dėl 
susireguliuojančios rinkos sistemai būdingų blogybių ir silpnybių. 
Tai galima patvirtinti ne vienu būdu. 

Pirma, veiksmų, kurių buvo imtasi, įvairovė yra stulbinanti. Jau 
tai neleidžia kalbėti apie kokius nors suderintus veiksmus. Pacituoki- 
me kai ką iš intervencijų sąrašo, kurį Herbertas Spencernis sudarė 
1884 m., kaltindamas liberalus atsisakius savo principų vardan „var- 
žančių įstatymų“.* Sąrašas labai įvairus ir vargu ar galėtų būti įvai- 
resnis. 1860 metais buvo suteikti įgaliojimai „aprūpinti ekspertus 
maistu ir gėrimu iš vietinių išlaikymo normų“, netrukus buvo priim- 
tas Įstatymas, leidžiantis „inspektuoti dujininkų darbus“, Šachtų įsta- 
tymą papildė nuostata apie „bausmę už jaunesnių nei dvylikos metų 
berniukų, kurie nelanko mokyklos ir nemoka skaityti bei rašyti, 
samdymą“. 1861 metais ,„Varguomenės įstatymo vykdytojams buvo 
suteikti įgaliojimai prievarta skiepyti“, vietinėms valdyboms buvo 
leista „nustatyti mokestį už transporto priemonių nuomą“, o tam tikros 
vietovėse suformuotos institucijos „suteikė įgaliojimus apmokestinti 


* Spencer H., The Man vs. the State, 1884. 

vietinius gyventojus už kaimo drenažą, irigacijos darbus ir galvijų 
aprūpinimą vandeniu“. 1862 metais buvo priimtas įstatymas, kuriame 
„anglies kasyklos su viena pamaina paskelbtos neteisėtomis“, o Me- 
dicininio švietimo tarybai suteiktos išskirtinės teisės „aprūpinti far- 
makopėja, kurios kainas nustatytų iždas“. 

Siaubo apimtas Spenceris keliuose puslapiuose išvardijo nesu- 
skaičiuojamą daugybę tokių ir panašių priemonių. 1863 metais buvo 
išleistas įsakas apie „priverstinę vakcinaciją Škotijoje ir Airijoje“. 
Taip pat buvo priimtas įstatymas apie „maisto visavertiškumą ir ne- 
visavertiškumą“, Kaminkrėčių įstatymas (Chimney-Sweepers Act), kad 
užkirstų kelią vaikų, kurie buvo verčiami valyti siauras ertmes, kan- 
kinimui ir mirčiai, Užkrečiamųjų ligų įstatymas (Contagious Disease 
Act), Viešųjų bibliotekų įstatymas (Public Libraries Act), kuriuo vie- 
tinei valdžiai suteikiami įgaliojimai, „daugumai leidžiantys apmokes- 
tinti mažumas už turimas knygas“. Šiuos įstatymus Spenceris vertino 
kaip neginčijamą sąmokslo prieš liberalizmą įrodymą. Tačiau kiek- 
vienas Šių įstatymų buvo susijęs su kokia nors problema, kylančia iš 
moderniosios pramonės padėties ir buvo skirtas visuomenės intere- 
sams apsaugoti nuo toje padėtyje glūdinčių pavojų ar bent jau nuo 
su jais susijusių rinkos metodų. Nešališkam protui jie buvo prakti- 
nio ir pragmatiško „kolektyvinio“ priešpriešinio judėjimo įrodymas. 
Daugelis tų, kurie šias priemones vykdė, buvo įsitikinę laissez-faire 
rėmėjai ir, Žinoma, nenorėjo, kad jų pritarimas, jog Londone būtų 
įsteigta gaisrininkų brigada, būtų vertinamas kaip protestas prieš eko- 
nominį liberalizmą. Priešingai, pritariantieji šiems įstatymų aktams 
buvo nesitaikstantys socializmo ar bet kurios kitos kolektyvizmo for- 
mos priešininkai. 

Antra, posūkis nuo liberalių į „kolektyvinius“ sprendimus įvyko 
beveik staiga, be sąmoningo dalyvaujančiųjų įstatymų svarstymo pro- 
cese. Dicey pateikė klasikinį pavyzdį — Darbininkų kompensavimo 
įstatymą (Workmen Compensation Act) dėl darbdavių atsakomybės 
už jo darbininkų patirtus nuostolius darbo metu. Įvairių šią idėją 
įkūnijančių įstatymų istorija nuo 1880 m. liudija nekintamą ištikimy- 
bę individualistiniam principui, kad darbdavio atsakomybė savo dar- 
buotojui turi būti reglamentuojama kaip ir jo atsakomybė kitiems, 
pavyzdžiui, pašaliniams asmenims. Beveik taip pat 1897 m. „nuosek- 
liai kolektyvistinis įstatymas“, kaip teisingai pastebėjo Dicey, staiga 
darbdavį padarė savo darbuotojo draudiku, jei darbuotojas patiria ža- 

lą darbo metu. Negalėjo būti pateikta jokių svaresnių įrodymų dėl to, 
kad liberaliuosius principus išstūmė ne neliberalūs interesų arba nuo- 
monės dėl kokio nors reiškinio pasikeitimai, o tik kintančios sąlygos, 
kurioms esant iškilo problema ir buvo ieškoma išeities. 

Trečia, yra netiesioginis, bet stulbinantis įrodymas, pateikiamas 
įvairių skirtingos politinės ir ideologinės sandaros šalių raidos. Vik- 
torijos laikų Anglija ir Bismarcko Prūsija buvos skirtingi poliai ir 
abi labai nepanašios į Trečiosios Respublikos Prancūziją arba Habs- 
burgų imperiją. Tačiau visos jos išgyveno laisvosios prekybos ir 
laissez-faire periodus, po kurių sekė antiliberalūs įstatymai dėl vi- 
suomenės sveikatos, darbo sąlygų fabrikuose, municipalinių verslų, 
socialinio draudimo, subsidijų laivybai, viešųjų komunalinių pa- 
slaugų, prekybinių asociacijų ir taip toliau. Būtų lengva sudaryti 
kalendorių, kuriame būtų išdėstyti metai, kuriais analogiški poky- 
čiai įvyko įvairiose šalyse. Darbininkų kompensavimas Anglijoje 
įgyvendintas 1880 ir 1897, Vokietijoje — 1879, Austrijoje — 1883, o 
Prancūzijoje 1899 m., fabrikų įstatymai Anglijoje įteisinti 1833 m., 
Prūsijoje —- 1853, Austrijoje — 1883, Prancūzijoje 1874 ir 1883 m., 
municipalinį verslą, įskaitant komunalines paslaugas, 1870-aisiais 
Birmingeme įdiegė kapitalistas Josephas Chamberlainas, o imperia- 
listinėje Vienoje 1890 m. - katalikiškas „socialistas“ ir žydų erzin- 
tojas Karlas Luegeris, o Vokietijos ir Prancūzijos municipalitetuose 
tai padarė vietinės koalicijos. Pritariančios jėgos buvo arba aršiai 
reakcingos ir antisocialistinės kaip Vienoje, arba „radikaliai impe- 
malistinės“ kaip Birmingeme, arba grynai liberalios kaip prancūzai 
Eduardas Herriot, Liono meras. Protestantiškoje Anglijoje 1r kon- 
servatoriškieji, ir leiboristų ministrų kabinetai uoliai darbuojasi, kad 
užbaigtų fabrikų įstatymus. To siekė ir Romos katalikai bei social- 
demokratai Vokietijoje, Austrijoje — karinga Bažnyčia ir jos rėmė- 
jai, o Prancūzijoje už tokių įstatymų priėmimą buvo atsakingi aršūs 
Bažnyčios priešai ir antiklerikalai. Taip daugybė partijų ir sociali- 
nių sluoksnių su kuo įvairiausiais šūkiais ir motyvais įvairiose ša- 
lyse dėl daugybės įvairiausių dalykų įgyvendino beveik tas pačias 
priemones. Žinant visa tai, nieko nėra absurdiškesnio, kaip daryti 
išvadą, kad jas įkvėpė tos pačios ideologinės nuostatos arba siauros 
grupės interesai, nors būtent tokia būtų sąmokslo prieš liberalizmą 
legenda. Priešingai, viskas, atrodytų, palaiko prielaidą, jog įstatymų 
leidybos rankas valdė objektyvūs griežti gamtos dėsniai. 

Ketvirta, svarbus faktas yra tai, kad įvairiais laikotarpiais ekono- 
miniai liberalai kai kuriais konkrečiais atvejais, svarbiais teoriškai ir 
praktiškai, patys ragino suvaržyti kontraktų ir laissez-faire laisvę. 
Išankstinis nusiteikimas prieš liberalizmą, žinoma, galėjo būti jų mo- 
tyvas. Turime omenyje apie darbo jėgos vienijimosi principą ir įsta- 
tymą dėl verslo korporacijų. Pirmajame kalbame apie darbininkų teisę 
vienytis, kad darbdaviai pakeltų darbo užmokestį, o antrajame apie 
trestų, kartelių ir kitokių kapitalistinių susivienijimų pastangas kelti 
savo kainas. Buvo teisėtai teigiama, kad abiem atvejais kontraktų 
arba laissez-faire laisve buvo pasinaudota prekybai suvaržyti. Ir dar- 
bininkų susivienijimams siekiant pakelti darbo užmokesčius, ir verslo 
susivienijimams siekiant didinti kainas, suinteresuotos šalys pasinau- 
dojo laissez-faire principu, kad susiaurintų darbo jėgos ir kitų prekių 
rinką. Labai svarbu tai, kad abiem atvejais tokie nuoseklūs liberalai 
kaip Lloydas George'as ir Theodoras Rooseveltas arba Thurmanas 
Arnoldas bei Walteris Lippmanas laissez-faire principą skyrė laisvos 
konkurencinės rinkos reikalavimams. Liberalai norėjo, kad būtų nu- 
statytos taisyklės ir apribojimai bei bausmės ir prievarta, teigdami, 
kaip ir kiekvienas „kolektyvistas“, kad kontraktų laisvę „pažeidinė- 
jo“ profesinės sąjungos, arba korporacijos, kad ir kas jos būtų. Te- 
oriškai laissez-faire reiškė, kad darbininkai po vieną arba visi kartu 
gali nuspręsti ir sustabdyti savo darbą (nedirbti), be to, tai reiškė 
verslininkų teisę susitarti dėl pardavimo kainų, neatsižvelgiant į 
vartotojų norus. Praktiškai tokia laisvė konfliktavo su susiregu- 
liuojančios rinkos institucija, ir šiame konflikte susireguliuojanti rin- 
ka buvo pranašesnė. Kitaip tariant, jeigu susireguliuojančios rinkos 
poreikiai nesiderina su laissez-faire reikalavimais, ekonominis libe- 
ralas nusigręžia nuo laissez-faire ir, kaip padarytų kiekvienas antili- 
beralas, pirmenybę teikia vadinamiesiems „kolektyvistiniams“ 
metodams — reguliavimui ir apribojimams. Profesinių sąjungų įstaty- 
mas, lygiai kaip teisės aktai, draudžiantys trestus, atsirado iš šio 
požiūrio. Neįmanoma rasti įtikinamesnio įrodymo dėl antiliberalių, 
arba „kolektyvistinių“, metodų neišvengiamumo moderniosios pra- 
moninės visuomenės sąlygomis, kaip faktas, kad patys ekonominiai 
liberalai reguliariai naudojosi tokiais metodais itin svarbiose gamybos 
organizavimo srityse. 

Tarp kitko, tai padeda paaiškinti tikrąją termino „intervencio- 
nizmas“ reikšmę. Šiuo terminu liberalai vadina jų pačių politikos 

priešybę, tačiau tuo tik atskleidžia savo minčių painumą. Interven- 
cionizmo priešybė yra laissez-faire, ir ką tik supratome, kad ekono- 
minių liberalų negalima tapatinti su laissez-faire (nors bendrinėje 
kalboje visiškai leistina vartoti šiuos terminus sinonimiškai). Tiksliai 
kalbant, ekonominis liberalizmas yra visuomenės, kurioje pramonė 
grindžiama susireguliuojančios rinkos institucija, organizuojanti prie- 
monė. Tiesa, kai tokia sistema jau beveik sukurta, reikia mažiau vie- 
no tipo intervencijos. Tačiau tai toli gražu nereiškia, kad rinkos sistema 
ir intervencija vienas kito neneigia. Kadangi tokia sistema dar ne- 
įkurta, liberalai neišvengiamai turi prašyti valstybės intervencijos, 
kad ją įkurtų, o įkūrus - kad sistema būtų palaikoma. Taigi ekonomi- 
nis liberalas, būdamas nuoseklus, gali kreiptis į valstybę, kad ši pa- 
sinaudotų įstatymo galia, jis netgi gali kreiptis į represines pilietinio 
karo jėgas, kad šios sudarytų sąlygas susireguliuojančiai rinkai. Ame- 
rikos Pietūs pasinaudojo laissez-faire argumentais, kad pateisintų ver- 
giją, Šiaurė naudojosi ginkluota intervencija laisvai darbo rinkai įkurti. 
Taigi liberalų kaltinimai intervencionizmui yra tušti Žodžiai, smer- 
kiantys tuos pačius veiksmus priklausomai nuo to, ar liberalai jiems 
pritaria, ar ne. Vienintelis principas, kurio liberalai gali laikytis nuo- 
sekliai, tai susireguliuojanti rinka, ir nesvarbu, ar ji verčia juos grieb- 
tis intervencijų, ar ne. 

Išvados būtų tokios. Judėjimas prieš ekonominį liberalizmą ir 
laissez-faire turėjo visus neabejotinus spontaniškos reakcijos bruo- 
žus. Ji pasireiškė įvairiausiais tarpusavyje nesusijusiais atvejais ir be 
jokių pastebimų ryšių tarp tiesiogiai veikiamų interesų ar jų ideolo- 
ginio suderinamumo. Netgi sprendžiant tą pačią problemą kaip, tar- 
kim, darbininkų kompensavimo, sprendimai buvo įvairiausi: nuo 
individualistinių iki „kolektyvistinių“, nuo laissez-faire iki interven- 
cionistinių formų ir nesikeičiant interesams, ideologinėms įtakoms ar 
veikiančioms politinėms jėgoms — tiesiog kaip vis didėjančio svars- 
tomos problemos suvokimo rezultatas. Be to, galima parodyti, kad 
įvairiose šalyse įvairiais jų pramoninės raidos laikotarpiais vyko pa- 
našus perėjimas nuo laissez-faire į „kolektyvizmą“, o tai liudija, ko- 
kios gilios ir nepriklausomos buvo priežastys proceso, kurį liberalai 
paviršutiniškai priskyrė besikeičiančioms nuotaikoms ir įvairiausiems 
interesams. Galiausiai analitikai atskleidė, kad netgi radikaliausi libe- 
ralizmo šalininkai negalėjo išvengti taisyklės, kuri laissez-faire daro 
nepritaikomą pažangiomis pramoninėmis sąlygomis. Tokiais atvejais, 

kaip įstatymų dėl profesinių sąjungų ir trestų, ekstremalieji liberalai 
patys turėjo reikalauti valstybės intervencijos, kad susireguliuojan- 
čias rinkas apsaugotų nuo monopolistų susitarimų. Intervencijos rei- 
kėjo netgi laisvajai prekybai ir konkurencijai. Jokie faktai nepatvirtina 
liberalų mito apie aštuntojo ir devintojo dešimtmečių sąmokslą prieš 
liberalizmą. 

Mūsų pateiktą dvigubo judėjimo aiškinimą grindžia įrodymai. Jei- 
gu, kaip tvirtiname, rinkos ekonomika kelia grėsmę socialinio audi- 
nio žmogiškiesiems ir gamtos komponentams, tai ko dar galima būtų 
laukti, jei ne to, kad daugelis Žmonių reikalaus kokios nors apsau- 
gos? Tai mes ir matome. Be to, tikėtina, kad jie tai darys be kokių 
nors teorinių ar intelektualinių nuostatų ir nepriklausomai nuo jų po- 
žiūrio į rinkos ekonomiką. Taip ir įvyko. Mūsų nuomone, lyginamoji 
vyriausybių istorija galėtų pusiau eksperimentiškai patvirtinti mūsų 
tezę, jeigu, Žinoma, galima būtų parodyti, jog atskiri interesai nepri- 
klauso nuo specifinių atskirų šalių interesų. Mes ir tai galime įrodyti. 
Galiausiai pačių liberalų elgesys parodo, kad prekybos laisvė arba, 
kaip mes ją vadiname, susireguliuojanti rinka — ne tik ne atsisakė, bet 
kartais ir reikalavo intervencijos, ir kad patys liberalai neretai prašė 
valstybės prievartos, pavyzdžiui, profsąjungų arba trestų įstatymų at- 
vejais. Taigi negali būti nieko įtikinamesnio, kaip istorijos pateikti 
įrodymai, kurie ir nuspręs, kuri iš dviejų prieštaringų dvigubo judė- 
jimo interpretacijų yra teisinga. Ar ekonominio liberalo, tvirtinančio, 
kad jo politikai nebuvo suteikta jokios progos, kadangi ją uždusino 
trumparegiai tredjunionai, intelektualieji marksistai, godūs manufak- 
tūrininkai ir reakcingi žemvaldžiai? Ar liberalo kritikų, kurie visuoti- 
nę „kolektyvistinę“ reakciją prieš rinkos ekonomikos plitimą antrojoje 
devynioliktojo amžiaus pusėje gali nurodyti kaip neginčijamą įrody- 
mą, kad utopistų susireguliuojančios rinkos principe glūdi pavojus 
visuomenei. 

Prieš atskleidžiant tikrąjį devynioliktojo amžiaus politikos pagrindą 
būtina visiškai išsklaidyti liberalų mitą apie kolektyvistų sąmokslą. 
Ši legenda byloja, jog protekcionizmas tebuvo žemvaldžių, fabri- 
kantų ir profsąjungų veikėjų įtartinų interesų rezultatas — tai jie 
savanaudiškai sudaužė automatišką rinkos mechanizmą. Kita forma 
ir, žinoma, priklausydamos priešingai politinei krypčiai, marksisti- 
nės partijos savo argumentaciją grindė tuo pačiu grupiniu požiūriu. 
(Čia visai nesvarbu tai, kad iš esmės Marxo filosofijos centre buvo 
visuomenė apskritai ir neekonominė žmogaus prigimtis.! ) Pats Mar- 
xas, apibrėždamas klases ekonominiu atžvilgiu, sekė Ricardo, be to, 
ekonominis išnaudojimas neabejotinai buvo buržuazijos epochos sa- 
vybė. 

Populianiajame marksizme tai atvedė į grubią klasinę visuomeni- 
nės raidos teoriją. Spaudimas rinkoms ir įtakos zonoms paprasčiausiai 
buvo siejamas su saujelės finansininkų pelno motyvais. Imperializ- 
mas buvo aiškinamas kaip kapitalistų sąmokslas, kuriuo siekiama 
paskatinti vyriausybes kariauti vardan didžiojo verslo interesų. Buvo 
manoma, jog karus sukėlė šie interesai ir ginkluotės kompanijos, ste- 
buklingu būdu įgijusios galios ištisas tautas įtraukti į pražūtingą po- 
litiką, prieštaraujančią jų gyvybiniams interesams. Iš tikrųjų liberalai 


' Marx K., Nationalokonomie und Philosophie. In “Der Histonische 
Materialismus", 1932. 

ir marksistai sutarė protekcionistinį judėjimą siedami su grupinių jė- 
gų interesais; žemės ūkio muitų įvedimą aiškindami reakcingų dva- 
rininkų politine įtaka; kaltę dėl monopolistinių verslo formų augimo 
suversdami pramonės magnatų pelno troškimui; karą vaizduodami 
kaip nežaboto verslo rezultatą. 

Tad ribota klasių teorija tapo galinga liberalų požiūrio į ekonomi- 
ką atrama. Laikydamiesi priešingų klasių idėjų, liberalai ir marksistai 
rėmė identiškus teiginius. Jie sukūrė nesugriaunamą pagrindą tvirti- 
nimui, kad devynioliktojo amžiaus protekcionizmas buvo klasių vei- 
kimo rezultatas, 1r kad toks veikimas pirmiausia turėjo tarnauti tų 
klasių narių ekonominiams interesams. Dėl to beveik visiškai buvo 
nustelbtas visapusiškas požiūris į rinkos visuomenę ir protekcioniz- 
mo funkciją tokioje visuomenėje. 

Faktiškai klasiniai interesai tik ribotai paaiškina svarbius visuo- 
menės poslinkius. Gerokai dažniau klasių likimą lemia visuomenės 
poreikiai, o ne visuomenės likimą - klasių poreikiai. Esant tam tikrai 
visuomenės struktūrai klasių teorija galioja; 0 jei toje struktūroje vyksta 
permainų? Klasė, praradusi savo funkciją, gali suirti ir staiga būti 
išstumta naujos klasės arba klasių. Be to, klasių galimybės kovoje 
priklausys nuo jų gebėjimo laimėti paramą iš šalies, už savo klasės 
ribų, kas vėlgi priklauso nuo to, kaip jos įgyvendina uždavinius, ke- 
liamus platesnių, o ne vien savų interesų. Taigi nei klasių atsiradimo, 
nei išnykimo, nei jų tikslų, nei to laipsnio, kuriuo joms pavyko tuos 
tikslus įgyvendinti, nei jų bendradarbiavimo ir antagonizmų negalima 
suprasti neatsižvelgus į visuomenės, kaip visumos, padėtį. 

Be to, šią padėtį paprastai sukuria išorinės priežastys, kaip antai: 
klimato permainos ar nepastovus derlius, naujas priešas, naujas seno 
priešo panaudotas ginklas, naujų visuomeninių tikslų iškilimas arba 
(šiame kontekste) rasti nauji tradicinių tikslų įgyvendinimo metodai. 
Su tokia bendra padėtimi reikia sieti grupinius interesus, jei norima 
aiškiai suvokti jų funkciją visuomenės raidoje. 

Tai, kad socialinėse permainose svarbus vaidmuo tenka klasi- 
niams interesams, yra suprantama. Juk bet kuri plačiai paplitusi 
permainų forma nevienodai paveikia įvairias bendruomenės dalis, 
Jau vien dėl jų geografinės padėties ir ekonominio bei kultūrinio 
lygio skirtumų. Tad grupiniai interesai yra natūrali politinių ir ekono- 
minių permainų varomoji jėga. Kad ir koks būtų permainų šaltinis — 
karas ar prekyba, stulbinantys išradimai ar gamtinių sąlygų pasikei- 

timas, — įvairios visuomenės dalys palaikys skirtingus prisiderinimo 
metodus (ir prievartinius) ir į savo interesus žvelgs kitaip nei į inte- 
resus kitų grupių, kurias norėtų paskatinti; taigi tik tuo atveju, kai 
galima nurodyti tą grupę ar grupes, kurios įvykdė permainas, galima 
paaiškinti, kaip ta permaina įvyko. Vis dėlto pirminę priežastį sukelia 
išoninės jėgos, ir tik dėl permainos mechanizmo visuomenė pasi- 
kliauja vidaus jėgomis. „Iššūkis“ metamas visuomenei kaip visumai; 
„atsaką“ duoda grupės, dalys ir klasės. 

Tad vien tik klasiniais interesais negalima patenkinamai paaiškin- 
ti jokio ilgalaikio visuomeninio proceso. Taip yra todėl, kad, pirma, 
tas procesas gali nulemti pačios klasės egzistavimo klausimą; antra, 
konkrečių klasių interesai lemia tik tikslus ir siekius, už kuriuos tos 
klasės kovoja, o ne tokių pastangų sėkmę ar nesėkmę. Klasiniai 
interesai neturi magijos, kuri vienai klasei garantuotų kitos klasės 
paramą. Tačiau tokia parama yra įprastas dalykas. Faktiškai protek- 
cionizmas yra vienas iš pavyzdžių. Problema buvo ne tiek tai, kodėl 
žemvaldžiai, fabrikantai ar profsąjungų veikėjai protekcionistiniais 
veiksmais siekė padidinti savo pajamas, bet tai, kodėl jiems pavyko 
tą padaryti; ne tai, kodėl verslininkai ir darbininkai norėjo įtvirtinti 
monopolį savo prekėms, bet tai, kodėl jie pasiekė savo tikslą; ne tai, 
kodėl kai kurios grupės ketino panašiai veikti daugelyje kontinenti- 
nės Europos šalių, bet tai, kodėl tokios grupės egzistavo tose kitais 
atžvilgiais nepanašiose šalyse ir visur vienodai pasiekė savus tikslus; 
ne tai, kodėl tie, kurie augino grūdus, mėgino juos brangiai parduoti, 
bet tai, kodėl jiems dažnai pavykdavo tuos, kurie pirko grūdus, įtikin- 
ti padėti padidinti jų kainą. 

Antra, egzistuoja klaidinga doktrina ir apie iš esmės ekonominį 
klasinių interesų pobūdį. Nors Žmonių visuomenė, žinoma, yra pri- 
klausoma nuo ekonominių veiksnių, žmonių motyvus tik ypatingais 
atvejais lemia materialinių poreikių tenkinimo būtinybė. Tai, kad de- 
vynioliktojo amžiaus visuomenė buvo organizuota laikantis prielai- 
dos, jog tokia motyvacija gali būti paversta visuotine, buvo šio amžiaus 
ypatumas. Todėl analizuojant tą visuomenę buvo logiška palyginti 
daug reikšmės teikti ekonominių motyvų veikimui. Bet mes turime 
vengti išankstinio nusiteikimo atsakydami į klausimą, ar visada tokia 
neįprasta motyvacija gali būti veiksminga. 

Grynai ekonominiai dalykai, kaip antai nuolatinis poreikių tenki- 
nimas, yra nepalyginamai mažiau svarbūs klasiniam elgesiui, negu 

visuomeninio pripažinimo klausimai. Poreikių tenkinimas, Žinoma, 
gali būti tokio pripažinimo rezultatas, ypač kaip jo išorinis ženklas ar 
įvertinimas. Tačiau klasės interesai labiausiai tiesiogiai yra susiję su 
padėtim ir rangu, statusu ir saugumu, t. y. pirmiausia jie yra ne eko- 
nominiai, bet socialiniai. 

Klasės ir grupės, kurios po 1870 m. pakaitomis dalyvavo ben- 
drame judėjime link protekcionizmo, pirmiausia darė tai ne dėl sa- 
vų ekonominių interesų. ,„Kolektyvistinės“ priemonės, įdiegtos tais 
svarbiais metais, atskleidžia, kad jos tik ypatingais atvejais reiškė 
kurios nors vienos klasės interesą, 0 jei taip ir buvo, tą interesą 
vargu ar buvo galima pavadinti ekonominiu. Be abejo, įstatymas, 
miestų valdžią įgaliojantis perimti neprižiūrimas žaliąsias zonas, 
taisyklės, reikalaujančios mažiausiai kartą per šešis mėnesius plauti 
kepyklas karštu vandeniu su muilu, arba įstatymas, įvedęs privalomą 
tvarką tikrinti lynus ir inkarus, netarnavo jokiems „trumparegiš- 
kiems ekonominiams interesams“. Tokiomis priemonėmis papras- 
čiausiai buvo reaguojama į pramoninės civilizacijos reikmes, kurių 
rinkos metodai nepajėgė sudoroti. Dauguma šių įsikišimų nebuvo 
tiesiogiai susiję su pajamomis. Tai, kas pasakyta, praktiškai galiojo 
visiems sveikatos apsaugos ir naujakurių sodybų, viešųjų patogumų 
1 bibliotekų, gamyklų darbo sąlygų ir socialinio draudimo įstaty- 
mams. Ne mažiau tai galiojo 1r komunalinėms įstaigoms, švieti- 
mui, transportui bei daugybei kitų dalykų. Netgi jei tai ir buvo 
susiję Su pinigine verte, ji buvo antraeilė palyginti su kitais intere- 
sais. Beveik visuomet buvo kalbama apie profesinį statusą, apsaugą 
1r saugumą, Žmogaus gyvenimo būdą, jo egzistencijos pilnatvę, jo 
aplinkos stabilumą. Jokiu būdu nereikėtų menkinti kai kurių tipiškų 
intervencijų, tokių kaip muitų tarifai ar kompensacija darbuotojams, 
buvo neatsiejami nuo piniginių. Muitų tarifai, atnešę pelnus kapita- 
listams ir atlyginimus darbininkams, ilgainiui reiškė apsaugą nuo 
nedarbo, regioninių sąlygų stabilizavimą, garantijas, kad nebus 
likviduotos pramonės šakos ir, kas turbūt svarbiausia, galimybę iš- 
vengti skausmingo statuso netekimo, neišvengiamai lydinčio perkė- 
limą į darbą, kuriame žmogus yra mažiau įgudęs ir patyręs, negu 
savajame. 

Kai tik atsikratome įkyrios minties, jog gali būti įgyvendinti tik 
daliniai, o anaiptol ne visuotiniai interesai, ir jos dvynės — išankstinės 

nuostatos Žmonių grupių interesus sieti tik su jų piniginėmis pajamo- 
mis, protekcionistinio judėjimo platumas ir visapusiškumas nebeatro- 
do toks paslaptingas. Jei piniginius interesus visuomet reiškia tie 
asmenys, kuriems jie būdingi, tai kiti interesai turi platesnį pagrindą. 
Jie asmenis veikia nesuskaičiuojama daugybe būdų, kaip kaimynus, 
profesijos atstovus, vartotojus, pėsčiuosius, nuolatinius autobusų ke- 
leivius, sportininkus, žygeivius, sodininkus, pacientus, motinas ar mei- 
lužius — taigi jie gali atstovauti beveik visiems teritorinės ar funkcinės 
asociacijos tipams, tokiems kaip bažnyčios, miesto rajonai, brolijų 
ložės, klubai, profsąjungos ir apskritai imant, politinės partijos, pa- 
grįstos bendrais ištikimybės principais. Pernelyg siaura intereso są- 
voka iš tiesų sukuria iškreiptą socialinės ir politinės istorijos vaizdą, 
o ne vien piniginis interesų apibrėžimas apima gyvybiškai svarbų 
socialinės apsaugos poreikį; jį paprastai tenkina asmenys, atsakingi 
už visuotinius bendruomenės interesus — valdžioje esančios vyriausy- 
bės. Kaip tik todėl, kad rinka grėsė ne ekonominiams, o socialiniams 
skirtingų gyventojų sluoksnių interesams, įvairiems ekonominiams 
sluoksniams priklausantys asmenys nejučiom susivienijo, kad pasi- 
tiktų pavojų. 

Tad klasinių jėgų veikimas ir skatino rinkos plitimą, ir jam truk- 
dė. Atsižvelgus į mašininės gamybos būtinumą rinkos sistemos įsi- 
tvirtinimui, prasidėjus šiai transformacijai, iniciatyvos imtis galėjo 
tik prekybinės klasės. Iš senesniųjų klasių liekanų susiformavo nauja 
verslininkų klasė, kad vadovautų raidai, kuri derinosi su bendruome- 
nės, kaip visumos, interesais. Tačiau jeigu pramonininkų, verslininkų 
1 kapitalistų iškilimas buvo jų vadovavimo vaidmens ekspansionis- 
tiniame judėjime rezultatas, tai gintis teko tradicinėms Žemės savi- 
ninkų klasėms ir atsirandančiai darbininkų klasei. Jei prekiaujančioje 
bendruomenėje kapitalistams buvo lemta remti struktūrinius rinkos 
sistemos principus, tai užkietėjusių socialinės sandaros gynėjų vaid- 
muo, viena vertus, teko feodalinės aristokratijos, o kita vertus, 
kylančio pramoninio proletariato daliai. Žemės savininkų klasės, su- 
prantama, siekė pašalinti visas blogybes išsaugodamos praeitį, o dar- 
bininkų padėtis iš dalies leido jiems įveikti rinkos visuomenės ribas 
ir „pasiskolinti“ sprendimų iš ateities. Tai nereiškia, kad tarp galimų 
veikimo būdų buvo grįžimas į feodalizmą ar socializmo paskelbimas; 
tačiau tai parodo, kad kritiškoje padėtyje atsidūrę žemvaldžiai ir 
miesto darbininkų klasė linko ieškoti palengvinimo veikdami visiškai 

skirtingomis kryptimis. Sutrikus rinkos ekonomikai (tokia grėsmė 1š- 
kildavo kiekvienos rimtos krizės metu), žemvaldžių klasės galėjo pa- 
bandyti grįžti į karinį arba feodalinį paternalizmo režimą, o gamyklų 
darbininkai siekti įkurti kooperatinę darbininkų respubliką. Esant kri- 
zei, „atsakas“ galėjo reikšti tarpusavyje nesuderinamus sprendimus. 
Paprasta klasinių interesų kova, kitu atveju išsprendžiama kompromi- 
su, tapo lemtinga. 

Visa tai turėtų mus įspėti, jog aiškinant istoriją nereikia pernelyg 
pasikliauti konkrečių klasių ekonominiais interesais. Toks požiūris 
nebyliai reikštų šių klasių egzistavimą tokia prasme, kokia jis yra 
įmanomas tik nesugriaunamoje visuomenėje. Jis neatsižvelgia į tas 
kritiškas istorijos fazes, kai civilizacija suyra arba joje vyksta per- 
mainos, kai paprastai, kartais labai sparčiai, formuojasi naujos klasės 
iš senųjų klasių liekanų arba netgi iš svetimų elementų, tokių kaip 
užsienio avantiūristai ar atstumtieji. Dažnai istorijos sandūroje naujų 
klasių atsiranda, nes to reikalauja laikas. Taigi galiausiai kaip tik 
klasės santykis su visuomene, kaip visuma, išreiškia jos vaidmenį 
istorijos dramoje; o jos sėkmę nulemia tai, kiek platiems ir įvairiems 
interesams, skirtingiems nuo savųjų, ji sugeba pasitarnauti. Iš tiesų 
jokia siaurų klasinių interesų politika negali tinkamai apsaugoti netgi 
tų interesų — ši taisyklė beveik neturi išimčių. Jokia atvirai savanau- 
diška klasė negali išsilaikyti pirmaujančiose pozicijose, priešingu at- 
vėju tėra viena alternatyva esamai visuomeninei struktūrai — sulaukti 
visiško žlugimo. 

Kad ramiai galėtų suversti kaltę tariamam kolektyvistiniam są- 
mokslui, ekonominiai liberalai galiausiai turi paneigti apskritai buvus 
bet kokį visuomenės apsaugos poreikį. Neseniai jie karštai pritarė kai 
kuriems mokslininkams, atmetusiems tradicinę Pramonės revoliuci- 
jos doktriną, kuri teigė, jog maždaug paskutinį XVIII a. dešimtmetį 
nelaimingas Anglijos darbo klases ištiko katastrofa. Šių autorių nuo- 
mone, niekuomet nebuvę nieko panašaus į staigų paprastos liaudies 
gyvenimo standartų pablogėjimą. Apskritai imant, įvedus gamyklų 
sistemą jie gerokai pakilo palyginti su prieš tai buvusiais, ir spren- 
džiant iš skaičių, niekas negalėtų paneigti jų spartaus augimo. 
Vertinant pagal pripažintus ekonominės gerovės kriterijus — realius 
darbo užmokesčius ir gyventojų skaičių — ankstyvojo kapitalizmo 
pragaro, tvirtina šie autoriai, niekuomet ir nebuvę; darbininkų klasės, 
kurios anaiptol nebuvo eksploatuojamos, ekonomiškai laimėjo ir išties 

negalima kalbėti apie poreikį socialiai jas apsaugoti nuo sistemos, 
naudingos visiems. 

Liberalaus kapitalizmo kritikai buvo sugluminti. Ištisus septy- 
niasdešimt metų mokslininkai ir karališkosios komisijos vienodai 
smerkė Pramonės revoliucijos baisybes, o nesuskaičiuojami poetai, 
mąstytojai ir rašytojai įamžino jos žiaurumus. Buvo laikoma tvirtai 
nustatytu faktu, kad beširdžiai išnaudotojai, pasinaudodami masių 
bejėgiškumu, sunkė iš jų prakaitą ir marino juos badu; kad aptvė- 
rimai atėmė iš kaimo gyventojų jų namus ir sklypus ir bloškė į 
Varguomenės įstatymo reformos sukurtą darbo rinką; 17 kad mažų 
vaikų, kurie kartais iki mirties dirbdavo kasyklose ir fabrikuose, au- 
tentiškos tragedijos buvo baisus masių skurdo įrodymas. Iš tikrųjų 
gerai žinomas Pramonės revoliucijos paaiškinimas buvo grindžiamas 
tais išnaudojimo mastais, kurie tapo galimi dėl aštuonioliktojo am- 
žiaus aptvėrimų; benamiams darbininkams siūlomais mažais atlygini- 
mais, dėl kurių medvilnės pramonė gavo didžiulius pelnus ir kurie 
padėjo pirmiesiems fabrikantams sparčiai sukaupti kapitalą savo 
rankose. O jie buvo kaltinami išnaudojimu, nežabotu savo bend- 
rapiliečių išnaudojimu, kuris buvo esminė tokio didžiulio skurdo ir 
pažeminimo priežastis. Dabar visa tai akivaizdžiai buvo paneigta. 
Ekonominiai istorikai paskelbė žinią, kad juodas šešėlis, temdęs pir- 
muosius fabrikų sistemos dešimtmečius, buvo išsklaidytas. Juk ar 
galėjo vykti socialinė katastrofa, jei neabejotinai būta ekonominio 
pagerėjimo? 

Iš tiesų visuomeninės negandos, Žinoma, yra pirmiausia kultūri- 
nis, 0 ne ekonominis reiškinys, kurį galima įvertinti pajamų rodikliais 
ar gyventojų statistika. Kultūrinės katastrofos, apimančios plačius pa- 
prastų žmonių sluoksnius, suprantama, negali būti dažnos; tačiau ne- 
dažni yra ir tokie kataklizmai kaip Pramonės revoliucija - ekonominis 
žemės drebėjimas, kuris per mažiau kaip pusę amžiaus plačias Angli- 
jos kaimo Žmonių mases iš sėslių gyventojų pavertė neapsukriais 
migrantais. Jei tokios pragaištingos griūtys yra išimtys klasių istori- 
Joje, tai jos yra dažnos vykstant skirtingų rasių tautų kultūriniams 
kontaktams. Tačiau iš esmės padėtis yra ta pati. Pagrindinis skirtu- 
mas yra tai, kad visuomenės klasė yra dalis visuomenės, gyvenan- 
čios toje pačioje geografinėje srityje, o kultūriniai kontaktai paprastai 
vyksta tarp visuomenių, įsikūrusių skirtinguose geografiniuose regio- 
nuose. Abiem atvejais kontaktas gali sukelti triuškinančių padarinių 

silpnesniajai pusei. Tad degradavimo priežastis yra ne aukos ekono- 
minis išnaudojimas, kaip dažnai manoma, o jos kultūrinės aplinkos 
suirimas. Suprantama, ekonominis procesas tampa destrukcijos va- 
rikliu ir beveik visuomet blogesnė ekonominė padėtis privers silpnes- 
nįjį nusileisti, tačiau tai nereiškia, kad tiesioginė jo žūties priežastis 
yra ekonominė; ją sudaro mirtina žala institucijoms, įkūnijančioms jo 
visuomeninį egzistavimą. To rezultatas — savigarbos ir standartų pra- 
radimas nepriklausomai nuo to, ar darinys yra tauta, ar klasė, ar 
proceso ištakos glūdi vadinamajame „kultūrų konflikte“, ar klasės 
padėties visuomenės struktūroje pasikeitime. 

Ankstyvojo kapitalizmo tyrėjui ši paralelė yra nepaprastai svarbi. 
Kai kurių Afrikos čiabuvių genčių padėtis šiandien neabejotinai pri- 
mena tą, kurioje atsidūrė Anglijos darbo klasės pirmaisiais devynio- 
liktojo amžiaus metais. Pietų Afrikos kafras, kilnus laukinis, kuris 
kaip niekas kitas jautėsi socialiai saugus gimtajame kralyje, buvo 
paverstas pusiau prijaukinto gyvulio žmogiškąja atmaina, apsirengu- 
sia „nesuderintais, nešvariais, bjauriais skarmalais, kurių nedėvėtų 
labiausiai smukęs baltasis“?, nenusakoma būtybė, be savigarbos ir 
elgesio normų, tikra žmonijos atmata. Šis apibūdinimas primena 
Roberto Oweno nupieštą savo tautos darbo žmonių portretą, kai jis 
kreipėsi į juos Niu Lanarke, tiesiai, ramiai ir objektyviai, kaip regist- 
ruojantis faktus socialinių dalykų tyrinėtojas ir pasakė jiems, kodėl 
jie tapo degradavusia minia, kokia jie ir buvo; ir nebuvo įmanoma 
taikliau apibūdinti tikrosios jų degradacijos priežasties, kaip tai, kad 
jie egzistavo „kultūriniame vakuume“ — šį terminą pavartojo vienas 
antropologas? , apibūdindamas kai kurių narsių Afrikos juodųjų gen- 
čių kultūrinio lygio smukimą dėl kontaktų su baltųjų civilizacija įta- 
kos. Jų gebėjimai buvo sumenkę, jų egzistavimo politinės ir socialinės 
sąlygos sunaikintos; vartojant garsiąją Riverso frazę, jie miršta iš 
nuobodulio arba besilinksmindami leidžia vėjais savo gyvenimą ir 
turtą. Sava kultūra jiems nebesiūlo jokių tikslų, dėl kurių vertėtų 
stengtis ar aukotis, o baltųjų snobiškumas ir išankstinis nusiteikimas 
neleidžia jiems deramai dalyvauti įsibrovėlių kultūroje.* Pakeiskime 
odos spalvos barjerą socialiniu barjeru, ir vietoje kafrų paėmę sker- 


2? Millin Mrs. S. G., The South Africans, 1926. 
3 Goldenweiser A., Anthropology, 1937. 
* Goldenweiser A., ibid. 

dyklų lindynių gyventojus iš Kingsley romanų, turėsime dvidešimtojo 
amžiaus penktojo dešimtmečio Dviejų tautų vaizdą. 

Kai kas, noriai sutikdamas su tuo, kad gyvenimas kultūrinėje 
tuštumoje apskritai nėra gyvenimas, vis dėlto, atrodo, tikisi, kad eko- 
nominiai poreikiai automatiškai galėtų užpildyti šią tuštumą ir pa- 
darytų taip, kad gyvenimas bet kokiomis sąlygomis atrodytų 
pakenčiamas. Antropologinių tyrimų rezultatai griežtai prieštarauja 
tokiai prielaidai. „Tikslai, dėl kurių individai dirba, yra apibrėžti kul- 
tūriškai, ir nėra organizmo reakcijos į kultūriškai neapibrėžtą išorinę 
padėtį, tokią, kaip paprasčiausias maisto trūkumas“, — teigia dr. Me- 
ad. „Procesas, kuris grupę laukinių paverčia aukso kasėjais arba laivo 
įgula, arba tiesiog atima iš jų visus stimulus stengtis ir palieka ne- 
skausmingai mirčiai šalia upės, kurioje vis dar pilna Žuvies, gali pa- 
sirodyti toks keistas, toks svetimas visuomenės prigimčiai ir jos 
normaliam funkcionavimui, tarytum būtų patologiškas“, — tačiau, pri- 
duria ji, „būtent tai paprastai ir atsitinka su žmonėmis, kai vykdoma 
prievarta iš šalies arba vyksta iš išorės sukeltos permainos...“ Ji pa- 
daro išvadą: „Šis grubus kontaktas, šis paprastų tautų atplėšimas nuo 
jų papročių yra pemelyg dažnas, kad nesulauktų rimto socialinių 
istorikų dėmesio.“ 

Tačiau socialiniai istorikai šios užuominos nesupranta. Jie vis 
dar nesuvokia, kad ta pati stichiška kultūrų kontakto jėga, kuri da- 
bar revoliucionizuoja kolonijinį pasaulį, prieš šimtą metų sukūrė 
niūrius ankstyvojo kapitalizmo vaizdus. Vienas iš antropologų? pa- 
darė bendrą išvadą: „Nepaisant daugelio skirtingumų, šiandien eg- 
zotiškos tautos iš esmės pateko į tą pačią keblią padėtį, kurioje mes 
buvome prieš dešimtis ir šimtus metų. Naujos technikos priemonės, 
naujos Žinios, naujos turto ir galios formos sustiprino socialinį mo- 
bilumą, i. e., individų migraciją, šeimų iškilimą ir smukimą, grupių 
diferenciaciją, naujas vadovavimo formas, naujus gyvenimo mode- 
lius, skirtingus vertinimus.“ Skvarbus Thurnwaldo protas pastebėjo, 
kad dabartinė juodosios visuomenės kultūrinė katastrofa yra labai 
analogiška tai, kuri kapitalizmo pradžioje ištiko didelę baltosios 
visuomenės dalį. Tik socialiniai istorikai dar nesuvokia šios analo- 
gijos prasmės. 


3 Thumwald R. C., Black and White in East Africa; The Fabric of a New 
Civilization, 1935. 

Niekas taip veiksmingai neužtemdo mūsų socialinio įžvalgumo, 
kaip išankstinis ekonominis nusiteikimas. Išnaudojimas atkakliai bu- 
vo vaizduojamas kaip kolonijinės problemos esmė, taigi ši nuomonė 
nusipelno ypatingo dėmesio. Be to, baltasis žmogus žmogiškai aki- 
vaizdžia prasme taip dažnai atkakliai ir taip beatodairiškai išnaudojo 
atsilikusias pasaulio tautas, kad pasirodytume esą visiškai bejaus- 
miai, jei aptardami kolonijinę problemą išnaudojimui neskirtume de- 
ramos vietos. Vis dėlto, būtent šis išnaudojimo akcentavimas stumia 
iš mūsų akiračio dar svarbesnį kultūrinės degeneracijos klausimą. Jei 
išnaudojimą apibrėžtume griežtai ekonominiais terminais — kaip nuo- 
latinį mainų santykio neadekvatumą, tai abejotina, ar iš tikrųjų būta 
išnaudojimo. Čiabuvių bendruomenės katastrofa yra tiesioginis spar- 
taus ir ūmaus pagrindinių aukos institucijų sugriovimo rezultatas (vi- 
siškai nesvarbu, ar šiame procese buvo, ar nebuvo naudojama jėga). 
Tas institucijas sugriovė tai, kad rinkos ekonomika įsiskverbė į visiš- 
kai kitaip organizuotą bendruomenę; darbo jėga ir žemė paverčiamos 
prekėmis, kas vėlgi, trumpai kalbant, ir reiškia visų kultūrinių insti- 
tucijų organiškoje visuomenėje likvidavimą. Pajamų ir gyventojų skai- 
čiaus pokyčiai šiame procese akivaizdžiai yra kito lygmens sąvokos. 
Kas, pavyzdžiui, mėgintų neigti, kad anksčiau laisvi žmonės, paversti 
vergais, buvo išnaudojami, nors jų gyvenimo lygis šalyje, į kurią jie 
buvo parduoti, tam tikra prasme galbūt pakilo, palyginti su buvusiu 
gimtosiose džiunglėse? Tačiau niekas nepasikeistų, jei tartume, kad 
užkariauti čiabuviai buvo palikti laisvi netgi neverčiami permokėti už 
jiems įbruktas pigias medvilnės prekes ir kad jų badavimo priežastis 
buvo „tik“ jų socialinių institucijų sugriovimas. 

Prisiminkime garsųjį Indijos pavyzdį. Indijos gyventojų masės 
antrojoje devynioliktojo amžiaus pusėje mirė badu ne dėl to, kad jas 
išnaudojo Lankašyras; daugybė jų išmirė dėl to, kad buvo sugriautos 
Indijos kaimo bendruomenės. Neabejotina tiesa, kad to priežastis bu- 
vo ekonominės konkurencijos jėgos, būtent tai, kad dėl mašinomis 
pagamintų prekių nuolat pigo rankomis austi chaddar, tačiau tai kaip 
tik neįrodo buvus ekonominį išnaudojimą, kadangi dempingas yra 
atvirkščias dalykas priemokai. Tikroji pastarųjų penkiasdešimties metų 
badmečių priežastis buvo laisva prekyba grūdais ir vietos pajamų 
stoka. Grūdų stygius, žinoma, buvo bendro vaizdo dalis, tačiau gabe- 
nant grūdus geležinkeliu nelaimės ištiktoms sritims buvo galima nu- 
siųsti pagalbą; problema buvo ta, kad žmonės neįstengė nusipirkti 

grūdų, nes pašoko kainos, o tai buvo neišvengiama laisvos, bet nevi- 
siškai organizuotos rinkos reakcija į grūdų trūkumą. Anksčiau, išti- 
kus nederliui, veikdavo mažos vietos parduotuvės, tačiau dabar jų 
veikla buvo nutrūkusi arba jas nušlavė didžioji rinka. Todėl dabar 
bado prevencija paprastai įgydavo viešųjų darbų pavidalą; taip buvo 
siekiama, kad gyventojai įstengtų pirkti aukštesnėmis kainomis. Tad 
tris ar keturis didelius badmečius, labai sumažinusius Indijos gyven- 
tojų skaičių (britų valdymo metais po sukilimo), sukėlė ne stichija, 
ne išnaudojimas, 0 tiesiog naujas darbo jėgos ir žemės organizavimas 
rinkos pagrindais, sugriovęs senąjį kaimą ir faktiškai neišsprendęs jo 
problemų. Jeigu esant feodalizmo ir kaimo bendruomenės režimui, 
noblesse oblige, klanų solidarumas ir grūdų rinkos reguliavimas ne- 
leido kilti badui, tai viešpataujant rinkai žaidimo taisyklės negalėjo 
užkirsti kelio žmonių mirčiai nuo bado. „Išnaudojimo“ terminas men- 
kai apibūdina tą padėtį, kuri iš tiesų tapo sunki tik po to, kai negai- 
lestinga Rytų Indijos kompanijos monopolija buvo panaikinta ir 
Indijoje buvo įvesta laisva prekyba. Monopolistų laikais padėtis iš 
esmės buvo valdoma padedant archaiškai periferijos organizacijai, 
įskaitant nemokamą grūdų paskirstymą, o esant laisvai ir lygiai pre- 
kybai, milijonai indų išmirė. Ekonominiu požiūriu Indija galbūt, o 
1gainiui neabejotinai, turėjo naudos, tačiau socialiniu požiūriu ji bu- 
vo dezorganizuota, taigi tapo skurdo 1r degradavimo auka. 

Bent jau kai kuriais atvejais ši išnaudojimo priešingybė, jei taip 
galima pasakyti, prasidėjo nuo ardančių kultūrinių kontaktų. Prie- 
vartinis žemės paskirstymas Šiaurės Amerikos indėnams 1887 m. 
pagal mūsų finansinę skaičiavimo skalę praturtino juos asmeniškai. 
Tačiau tokia priemonė beveik visiškai sunaikino šią rasę fiziškai — 
tai ryškus užfiksuotas kultūrinės degeneracijos atvejis. Doras Johno 
Colliero genijus beveik po pusės amžiaus atkūrė padėtį, primygtinai 
tvirtindamas, kad reikia grįžti prie gentinės žemės nuosavybės: šian- 
dien Šiaurės Amerikos indėnai bent jau kai kuriose vietovėse vėl yra 
gyva bendruomenė — ir šį stebuklą padarė ne ekonominis pagerėji- 
mas, o socialinė restauracija. Apie niokojantį kultūrinio kontakto 
sukrėtimą liudija jaudinantis garsiosios paunių Dvasių šokio versijos 
gimimas maždaug XIX a. paskutinį dešimtmetį kaip tik tuo metu, kai 
dėl gerėjančių ekonominių sąlygų senoji šių indėnų kultūra virto anach- 
ronizmu. Be to, tas faktas, kad netgi augantis gyventojų skaičius (dar 
vienas ekonominis rodiklis) nepanaikina kultūrinės katastrofos grėsmės, 

taip pat yra antropologinių tyrimų rezultatas. Iš tikrųjų natūralusis 
gyventojų prieaugis gali būti arba kultūrinio gyvybingumo, arba kul- 
tūrinės degradacijos rodiklis. Pradinė žodžio „proletaras“ reikšmė, 
siejanti vaisingumą su elgetavimu, yra puiki šio dvilypumo išraiška. 

Ekonomistinis išankstinis nusiteikimas buvo ir primityvios anks- 
tyvojo kapitalizmo išnaudojimo teorijos, ir ne mažiau primityvaus, 
nors ir labiau moksliško paklydimo, kuris vėliau neigė buvus socia- 
linę katastrofą, šaltinis. Svarbus šio pastarojo ir vėlesnio istorijos 
interpretavimo rezultatas buvo laissez-faire ekonomikos reabilitavi- 
mas. Juk jei liberali ekonomika nebuvo nelaimių priežastis, tai pro- 
tekcionizmas, atėmęs iš pasaulio laisvosios rinkos naudą, buvo 
beprasmiškas ir nusikalstamas. Dabar nepasitenkinimo sulaukė pats 
„Pramonės revoliucijos“ terminas, kaip perdėtai vertinantis tai, kas iš 
esmės buvo lėtas permainų procesas. Kaip tvirtino mokslininkai, laips- 
niškai plėtojantis technologinei pažangai tiesiog keitėsi žmonių gyve- 
nimai; be abejonės, vykstant permainoms daug kas nukentėjo, tačiau 
apskritai galima kalbėti apie nuolatinį padėties gerėjimą. Šią laimin- 
gą baigtį sukūrė beveik savaimingai veikiančios ekonomikos jėgos, 
kurios atliko savo naudingą darbą, nors į tai kišosi nekantrios gru- 
puotės, perdėtai vaizdavusios neišvengiamus to meto sunkumus. Bu- 
vo tiesiog prieita prie išvados, jog naujoji ekonomika nekėlė pavojaus 
visuomenei. Jei peržiūrėta Pramonės revoliucijos istorija iš tiesų būtų 
teisinga, tai protekcionizmo judėjimas neturėtų jokio objektyvaus pa- 
teisinimo, 0 laissez-faire būtų apginta. Tad materialistinis suklydimas 
vertinant socialinės ir kultūrinės katastrofos prigimtį palaikė legendą, 
kad visų to meto blogybių priežastis buvo ekonominio liberalizmo 
atsisakymas. 

Apibendrinant galima teigti, kad vadinamojo kolektyvistinio ju- 
dėjimo šaltinis buvo ne pavienės grupės ar klasės, nors dalyvaujančių 
klasių interesų pobūdis ir turėjo lemiamos įtakos jo baigčiai. Galiau- 
siai tų dalykų priežastis buvo visuomenės, kaip visumos, interesai, 
nors juos ginti pirmiausia teko kuriai nors gyventojų daliai. Būtų 
prasminga mūsų pasakojimą apie apsauginį judėjimą išdėstyti ne pa- 
gal klasių interesus, o pagal dėl rinkos pavojuje atsidūrusius sociali- 
nius dalykus. 

Kam kilo pavojus, rodo svarbiausios puolimo kryptys. Konku- 
ruojanti darbo rinka smogė darbo jėgos šaltiniui - žmogui. Tarptau- 
tinė laisvoji prekyba pirmiausia grėsmę kėlė didžiausiai nuo gamtos 

priklausomai pramonei — žemės ūkiui. Aukso standartas sukėlė pavo- 
jų gamybinėms organizacijoms, kurių funkcionavimas priklausė nuo 
atitinkamo kainų kitimo. Kiekvienoje šių sričių plėtojosi rinkos, o tai 
reiškė paslėptą grėsmę kai kuriems gyvybiškai svarbiems visuome- 
nės egzistavimo aspektams. 

Nesunku atskirti darbo jėgos, žemės ir pinigų rinkas, tačiau nė- 
ra taip lengva atskirti tas kultūros dalis, kurių branduolį atitinkamai 
sudaro žmonės, jų gamtinė aplinka ir gamybos organizavimas. Žmo- 
gus 1r gamta kultūros sferoje praktiškai yra vienovė; o gamybos 
įmonės pinigų aspektas paliečia tik vieną socialiniu požiūriu gyvy- 
binį interesą — tautos vienybę ir susitelkimą. Todėl jeigu tariamų 
prekių — darbo, žemės ir pinigų — rinkos yra skirtingos ir atskiros, 
jų keliamas grėsmes į jas įtrauktai visuomenei ne visuomet galima 
griežtai atskirti. 

Nepaisant to, apžvelgę Vakarų visuomenės institucinę raidą per 
daug lėmusius aštuoniasdešimt metų (1834-1914), kiekvieną iš šių 
pavojuje atsidūrusių aspektų galime apibūdinti panašiais terminais. 
Ar kalbėtume apie žmogų, gamtą, ar gamybos organizavimą, rinkos 
struktūra ėmė kelti pavojų, ir tam tikros grupės ar klasės pareikalavo 
apsaugos. Kiekvienu atveju laiko atžvilgiu labai nevienoda Anglijos, 
kontinentinės Europos ir Amerikos raida turėjo daug skirtumų, o vis 
dėlto amžių sandūroje protekcionistinis atsakas sukūrė analogišką pa- 
dėtį visose Vakarų šalyse. 

Tad atskirai panagrinėsime žmogaus, gamtos ir gamybos organi- 
zavimo apsaugą — savisaugos judėjimą, dėl kurio atsirado glaudžiau 
suaugusi visuomenė, tačiau tokia, kuriai grėsė visiško suardymo pa- 
vojus. 

Kad darbas būtų atskirtas nuo kitos gyvenimo veiklos ir pajungtas 
rinkos dėsniams, reikėjo sunaikinti visas organiškas egzistavimo for- 
mas ir pakeisti jas kitokiu organizacijos tipu — atomistiniu ir indivi- 
dualistiniu. 

Tokiam griovimo planui geriausiai pasitarnavo sutarties laisvės 
principas. Praktiškai tai reiškė, kad nesutartinės organizacijos for- 
mos, tokios kaip giminystė, kaimynystė, profesija ar pažiūros turėjo 
būti likviduotos, kadangi joms reikėjo individo ištikimybės, taigi jos 
ribojo jo laisvę. Vaizduoti šį principą kaip nesikišimo, o tai buvo 
įpratę daryti ekonominiai liberalai, reiškė įsišaknijusį išankstinį nusi- 
teikimą, palankų tam tikram įsikišimui, būtent tokiam, kuris sugriau- 
tų nesutartinius individų santykius ir neleistų jiems spontaniškai 
užsimegzti vėl. 

Šie darbo rinkos įsitvirtinimo padariniai šiandien yra aiškiai ma- 
tomi kolonijiniuose regionuose. Čiabuviai verčiami gyventi parduo- 
dant savo darbo jėgą. Tam turi būti sugriautos jų tradicinės institucijos 
1r neleidžiama joms atsikurti vėl, kadangi paprastai individui primi- 
tyvioje visuomenėje negresia badas, jei tik tokia nelaimė neištinka 
visos bendruomenės. Pavyzdžiui, kafrų kralių žemėvaldos sistemoje 
„skurdas yra neįmanomas: kiekvienas, kuriam reikia pagalbos, ją ne- 
abejotinai gauna.“! Nė vienam kvakiutliui „nebuvo kada nors iškilusi 
bado grėsmė.“? „Visuomenėse, gyvenančiose ties egzistavimo riba, 


' Mar L. P., An African People in the Twentieth Century, 1934. 
* Loeb E. M., The Distribution and Function of Money in Early Society. In 
“Essays in Anthropology," 1936. 

nėra bado.“? Laisvės nuo poreikių principas buvo pripažįstamas ir 
Indijos kaimo bendruomenėje 1r dar galėtume pridurti, jog beveik 
visose Europos visuomeninėse organizacijose iki maždaug šešiolikto- 
jo amžiaus pradžios, kai humanistas Vivesas Sorbonoje paskelbė šiuo- 
laikines idėjas apie skurdą. Būtent dėl bado grėsmės individui 
nebuvimo primityvi visuomenė tam tikra prasme yra humaniškesnė 
už rinkos ekonomiką, ir kartu mažiau ekonomiška. Ironiška yra tai, 
kad pirmasis baltojo žmogaus indėlis į juodojo Žmogaus pasaulį iš 
esmės ir buvo jo supažindinimas su bado rykštės teikiama nauda. 
Štai kolonistai ima ir nusprendžia iškirsti duonmedžius, kad dirbti- 
nai sukeltų maisto trūkumą arba čiabuviams įveda būsto mokestį, 
kad jie būtų priversti prekiauti savo darbu. Abiem atvejais rezulta- 
tas yra panašus į tą, kurį sukėlė Tudorų aptvėrimai, kai atsirado dau- 
gybė valkatų. Tautų Sąjungos pranešimas su deramu pasibjaurėjimu 
užsiminė apie neseną šios bloga lemiančios šešioliktojo amžiaus Eu- 
ropos figūros, „žmogaus be šeimininko“, pasirodymą Afrikos krūmy- 
nuose.* Vėlyvaisiais viduramžiais jų buvo sutinkama tik visuomenės 
„Įskilimuose“.? Tačiau tai buvo klajokliško devynioliktojo amžiaus 
darbininko pirmtakas.“ 

Tad tai, ką baltasis žmogus šiandien retkarčiais galbūt dar tebe- 
praktikuoja tolimuose regionuose, o tiksliau, visuomeninių struktū- 
rų suardymas, kad 1š jų išgautų darbo jėgos elementą, aštuonioliktąjį 
amžių baltieji Žmonės panašiai padarė su baltaisiais gyventojais. 
Groteskišką Hobbeso Valstybės viziją — žmogaus pavidalo Leviata- 
ną, kurio milžinišką kūną sudarė nesuskaičiuojama daugybė žmo- 
nių kūnų — užgožė Ricardo vaizdinys apie darbo jėgos rinką: srautą 
gyvų Žmonių, kurių pasiūlą reguliavo jų Žinioje esantis maisto kie- 
kis. Nors ir buvo pripažįstama, kad egzistuoja įprastas lygis, že- 
miau kurio negali leistis darbininko užmokestis, bet šis apribojimas 
savo ruožtu buvo laikomas veiksmingu tik tuomet, kai darbininkas 
nebeturėjo pasirinkimo — arba likti be maisto, arba savo darbą pa- 
siūlyti rinkai už tą kainą, kurią ji duoda. Tai, beje, paaiškina kitaip 
nesuprantamą klasikinių ekonomistų paliktą spragą — manymą, kad 


* Herskovits M. J., The Economic Life of Primitive Peoples, 1940. 

* Thumwald R. C., op. cit. 

* Brinkmann C. “Das soziale System des Kapitalismus," Grundriss der So- 
zialokonomik, 1924. 

* Toynbee A., Lectures on the Industrial Revolution, 1887, p. 98. 

tik bado bausmė, o ne didelių atlyginimų masalas galėjo sukurti 
veiksmingą darbo jėgos rinką. Kolonijinis patyrimas taip pat patvir- 
tino jų nuomonę. Juk kuo didesni atlyginimai, tuo mažesnį stimulą 
stengtis turi vietos gyventojas, kurio kultūrinis lygis, kitaip nei 
baltojo, neskatina uždirbti tiek pinigų, kiek jis galbūt galėtų. Šią 
analogiją dar labiau paryškina tai, kad pirmieji darbininkai taip pat 
bjaurėjosi fabriku, kuriame jautėsi pažeminti ir kankinami kaip ir 
čiabuviai, neretai paklusdavę dirbti taip kaip mes, tik grasinant 
jiems kūno bausmėmis ar net kūno sužalojimu. Aštuonioliktojo am- 
žiaus Liono fabrikantai siekė mokėti mažus atlyginimus pirmiausia 
socialiniais sumetimais.' Jie įrodinėjo, kad tik persidirbęs ir pri- 
spaustas darbininkas susilaikys nuo susibūrimo su savo draugais 
ir bėgimo iš asmeninės vergovės sąlygų, kurioms esant jį galima 
priversti daryti viską, ko iš jo reikalauja šeimininkas. Ir teisinė prie- 
varta ar parapijinė baudžiava Anglijoje, ir absoliutistinės darbo po- 
litikos griežtumas Europoje, ir pradžioje praktikuotas priverstinis 
darbas Amerikoje buvo būtinos „pasirengusio dirbti darbininko“ 
atsiradimo sąlygos. Tačiau galiausiai tai buvo pasiekiama taikant 
„gamtos bausmę“ — badą. Kad būtų galima ją panaudoti, reikėjo 
likviduoti organizuotą visuomenę, kuri neleisdavo individui mirti 
badu. 

Užduotis apsaugoti visuomenę pirmiausia tenka valdantiesiems, 
kurie gali tiesiogiai įgyvendinti savo valią. Tačiau ekonominiai libe- 
ralai pernelyg lengvai darė prielaidą, kad ekonominiai valdantieji pa- 
prastai būna naudingi, o politiniai — ne. Atrodo, kad Adamas Smithas, 
privilegijuotos kompanijos valdymą Indijoje ragindamas pakeisti tie- 
sioginiu britų valdymu, manė kitaip. Jis įrodinėjo, kad politiniai val- 
dovai turės panašių interesų kaip ir valdomieji, kurių gerovė padidintų 
Jų pajamas, o komersanto interesai, suprantama, yra priešingi jo pir- 
kėjų interesams. 

Anglijos lendlordai dėl suinteresuotumo gynė paprastų Žmonių 
gyvenimą nuo Pramonės revoliucijos puolimo. Spynhemlendas buvo 
tarsi tradicinės kaimo organizacijos apsauginis griovys, kai periferiją 
užklupo neramios permainos, žemės ūkį pavertusios nepatikimu už- 
siėmimu. Dėl savo natūralaus nenoro nusileisti gamybinių miestų 
poreikiams dvarininkai pirmieji stojo į amžiaus kovą, ir galiausiai ją 


' Heckscher E. F., op. cir., Vol. II, p. 168. 

pralaimėjo. Tačiau jų pasipriešinimas nepraėjo be pėdsakų; jis ke- 
lioms kartoms leido išvengti pražūties 1r suteikė laiko beveik visiš- 
kam prisitaikymui. Per neilgą, tačiau lemtingą keturiasdešimties metų 
laikotarpį jis uždelsė ekonominę pažangą ir kai 1834 metais Reformų 
parlamentas panaikino Spynhemlendą, lendlordų pasipriešinimas nu- 
krypo į fabrikų įstatymus. Dabar Bažnyčia ir dvaras kėlė Žmones 
prieš fabrikų savininkus, kurių įsiviešpatavimas būtų neišvengiamai 
atpiginęs maistą, taigi netiesiogiai grėstų rentai ir dešimtinei. Oastle- 
ris, pavyzdžiui, buvo „dvasininkas, toris ir protekcionistas“*; be to, 
jis buvo ir humanistas. Įvairiais šių torių socializmo sudedamųjų da- 
lių mišinio variantais buvo ir kiti didieji fabrikų sąjūdžio kovotojai: 
Sadleris, Southey ir lordas Shaftesbury. Tačiau gresiančių piniginių 
nuostolių nuojauta, skatinusi didžiąją dalį jų sekėjų, pasirodė esanti 
visiškai pagrįsta: Mančesterio eksportuotojai netrukus ėmė reika- 
lauti mažesnių atlyginimų, o tai reiškė pigesnius grūdus - Spynhem- 
lendo atšaukimas ir fabrikų augimas faktiškai parengė dirvą sėkmingai 
1846 m. agitacijai prieš Grūdų įstatymą. Vis dėlto, atsiradus papildo- 
mų priežasčių, žemės ūkio žlugimas Anglijoje įvyko visa karta vė- 
liau. Tuo pat metu Disraelis, protestuodamas prieš Varguomenės 
įstatymo reformos įstatymą, pagrindė torių socializmą ir konservaty- 
vūs Anglijos lendlordai industrinei visuomenei primetė radikaliai naujų 
gyvenimo metodų. 1847 metų Dešimties valandų bilis, kurį Karlas 
Marxas sveikino kaip pirmąją socializmo pergalę, buvo išsilavinusių 
reakcionierių darbas. 

Pati darbo liaudis šiame didžiajame judėjime beveik nevaidino 
jokio vaidmens. Šio judėjimo rezultatai, vaizdžiai kalbant, leido jai 
išgyventi „kelionę per vandenyną“. Ji savo likimui teturėjo beveik 
tiek pat įtakos, kiek ir juodasis Hawkinso laivų krovinys. Tačiau 
kaip tik tai, kad britų darbininkų klasė aktyviai nedalyvavo spren- 
džiant savo likimą, ir nulėmė Anglijos socialinės istorijos eigą bei 
padarė ją, kad ir kaip tai vertintume, tokią skirtingą nuo buvusios 
Europoje. 

Atsirandanti klasė turėjo savitą bruožą, susijusį su neorgani- 
zuotais sąjūdžiais, neužtikrintomis kelio paieškomis ir grubiomis 
klaidomis, kurių tikrąjį pobūdį seniai atskleidė istorija. Politine 
prasme britų darbininkų klasę apibrėžė 1832 m. Parlamento reformos 


* Dicey A. V., op. cit., p. 226. 

įstatymas, nesuteikęs jai rinkimų teisės; ekonomine prasme - 1834 
m. Varguomenės įstatymo reformos įstatymas, nedavęs jai teisės 
gauti pašalpas ir atskyręs nuo pauperių. Kurį laiką būsimoji pra- 
monės darbininkų klasė nebuvo tikra, ar jos išsigelbėjimas nėra 
galiausiai grįžimas į kaimą ir prie rankų darbo. Du dešimtmečius 
po Spynhemlendo jos pastangos buvo skirtos tam, kad būtų su- 
stabdytas laisvas mechanizmų naudojimas — arba įgyvendinant Kva- 
lifikuotų darbininkų statuto apmokymo taisykles, arba tiesioginiais 
veiksmais, kaip buvo ludizmo atveju. Šis į praeitį grąžinantis po- 
žiūris, kaip paslėpta tendencija, išsilaikė per visą ovenistų judėji- 
mą iki penktojo dešimtmečio pabaigos, kai Dešimties valandų bilis, 
čartizmo saulėlydis ir prasidėjęs kapitalizmo aukso amžius išdildė 
praeities viziją. Iki tol britų darbininkų klasė in statu nascendi 
buvo mįslė pati sau; ir tik deramai suvokus jos pusiau nesąmonin- 
gą prabudimą galima įvertinti tą milžinišką nuostolį, kurį patyrė 
Anglija, nesuteikusi darbininkų klasei lygių teisių šalies politinia- 
me gyvenime. Kai ovenizmas ir čartizmas išsikvėpė, Anglija tapo 
skurdesnė, nes buvo netekusi to, iš ko galėjo būti sukurtas anglo- 
saksiškasis būsimų šimtmečių laisvos visuomenės idealas. 

Jei ovenistų judėjimas būtų vykęs tik keliose vietovėse, jis 
vistiek būtų tapęs paminklu žmonijos kūrybinei vaizduotei, ir net- 
g1 jei čartizmas niekuomet nebūtų pasklidęs toliau savo branduo- 
li0, kuris, siekdamas laimėti liaudies teises, sukūrė „nacionalinės 
šventės“ idėją, jis būtų parodęs, kad kai kurie liaudies atstovai vis 
dar sugebėjo turėti savų svajonių 1r jau ėmė perprasti visuomenę, 
kuri buvo pamiršusi apie Žmogaus būklę. Tačiau abiem atvejais 
padėtis buvo kitokia. Ovenizmas nebuvo mažos sektos įkvėpimo 
rezultatas, o čartizmo šalininkai nebuvo tik politinio ėlite atstovai; 
abu judėjimai apėmė tūkstančius meistrų ir amatininkų, darbinin- 
kų ir kitų darbuotojų, ir dėl milžiniško skaičiaus šalininkų tapo 
vienu didžiausių visuomeninių judėjimų dabarties istorijoje. Ir skir- 
tingi, ir panašūs savo nesėkmės mastais, jie parodė, kokia neiš- 
vengiama nuo pat pradžių buvo būtinybė apsaugoti Žmogų nuo 
rinkos. 

Ovenistų judėjimas nuo pradžių nebuvo nei politinis, nei darbi- 
ninkų klasės judėjimas. Jis atspindėjo paprastų, darbo fabrike alina- 
mų Žmonių troškimus rasti tokią gyvenimo formą, kad žmogus taptų 
mašinos šeimininku. Iš esmės jis siekė to, kas mums atrodytų kaip 

mėginimas apeiti kapitalizmą. Tokia formuluotė, žinoma, neabejoti- 
nai būtų šiek tiek klaidinanti, kadangi dar nebuvo žinoma apie orga- 
nizuojantį kapitalo vaidmenį ir susireguliuojančios rinkos pobūdį. Vis 
dėlto ji turbūt geriausiai išreiškia Oweno dvasią; jis pabrėžtinai ne- 
buvo mašinos priešas. Jis manė, kad, nepaisant mašinos, žmogus turi 
likti savo paties darbdaviu; kooperavimosi, arba „sąjungos“, princi- 
pas išspręstų mašinos problemą neaukojant nei asmens laisvės ar 
visuomeninio solidarumo, nei žmogaus orumo ar jo užuojautos savo 
artimui. 

Ovenizmo stiprybė buvo ta, kad jo įkvėpimo šaltinis buvo itin 
praktiškas, o jo metodai grindžiami pagarba žmogui kaip visumai. 
Nors problemos iš esmės buvo kasdienės, kaip antai: maisto ko- 
kybė, aprūpinimas būstu, švietimas, darbo užmokesčio lygis, ne- 
darbo mažinimas, parama ligos atveju ir pan., su jomis susiję 
dalykai buvo tokie pat įvairūs, kaip ir moraliniai veiksniai, į ku- 
riuos buvo apeliuojama. Įsitikinimas, kad, radus teisingą metodą, 
žmogaus gyvenimą galima atgaivinti, judėjimui leido savo esme 
apimti gilesnius, pačios asmenybės formavimosi dalykus. Retai 
kada būta mažiau suintelektualinto panašaus masto visuomeninio 
judėjimo; į jį įsitraukusiųjų įsitikinimai netgi, atrodytų, pačią pa- 
prasčiausią veiklą pripildydavo prasmės, tad nereikėjo jokių nu- 
statytų pažiūrų. Iš tiesų jų tikėjimas buvo pranašiškas, nes jie 
atkakliai laikėsi tokių pertvarkymo metodų, kurie peržengė rinkos 
ekonomikos ribas. 

Ovenizmas buvo pramonės religija, kurios atrama buvo darbinin- 
kų klasė.? Formų ir iniciatyvų gausa ji neturėjo sau lygių. Iš tikrųjų 
tai buvo šiuolaikinio tredjunionų judėjimo pradžia. Buvo įkurtos ko- 
operatinės draugijos, kurios daugiausia užsiėmė mažmenine prekyba 
tarp savo narių. Tai, žinoma, nebuvo tikri vartotojų kooperatyvai, 
o veikiau parduotuvės, kurias rėmė entuziastai, pasiryžę iš Šio rizi- 
kingo verslo gautą pelną skirti ovenistų planams remti, pirmiausia 
kooperatinėms gyvenvietėms įkurti. „Jų veikla buvo tiek šviečiamoji 
ir propagandinė, tiek ir komercinė; jų tikslas buvo bendromis pa- 
stangomis sukurti Naują visuomenę.“ Amatų sąjungų įsteigtos „są- 
Jungos krautuvės“ savo pobūdžiu buvo labiau gamintojų kooperatyvai, 


* Cole G. D. H., Robert Owen, 1925, veikalas, kuriuo mes labai rėmėmės. 

bedarbiai amatininkai ten galėjo gauti darbo, o streikų atveju vietoje 
darbo užmokesčio užsidirbti šiek tiek pinigų. Ovenistų „Darbo biržo- 
je“ kooperatinės parduotuvės idėja buvo išplėtota į instituciją sui 
generis. Biržos, arba Turgaus, esmė buvo tikėjimas vienas kitą pap1l- 
„dančiu amatų pobūdžiu; tenkindami vienas kito reikmes amatininkai, 
kaip buvo manoma, nebebus priklausomi nuo rinkos pakilimų ir nuos- 
mukių; vėliau imta naudoti ir darbininkų pinigus, kurių apyvarta bu- 
vo nemaža. Tokia pemonė šiandien galbūt atrodo it fantastika; tačiau 
Oweno laikais ne tik samdomojo darbo, bet ir banknotų pobūdis dar 
tebebuvo neištirtas. Socializmas iš esmės nesiskyrė nuo tų projektų ir 
sumanymų, kurių buvo kupinas bentamistų judėjimas. Ne tik maištin- 
ga opozicija, bet ir respektabili vidurinioji klasė tebebuvo linkusi 
eksperimentuoti. Pats Jeremy Benthamas investavo į Oweno futuris- 
tinį Švietimo projektą ir pelnė dividendų. Ovenistų draugijos papras- 
tai buvo asociacijos arba klubai, turėję remti kooperatinių gyvenviečių 
įkūrimo planus, apie kuriuos rašėme nagrinėdami pagalbą varguome- 
nei; taip prasidėjo žemės ūkio gamintojų kooperatyvai, o ši idėja 
turėjo ilgą ir garsią istoriją. Pirmoji nacionalinė gamintojų organiza- 
cija su sindikalistiniais tikslais buvo Kvalifikuotų statybininkų sąjun- 
ga; ji mėgino tiesiogiai reguliuoti statybų amatą — statė „pačius 
įvairiausius“ pastatus, įvedė savą valiutą 17 demonstravo, kaip reikia 
įgyvendinti „didžiąją asociaciją gamintojų klasėms išlaisvinti.“ De- 
vynioliktojo amžiaus pramonės gamintojų kooperatyvai prasidėjo nuo 
šio bandymo. Kaip tik iš Kvalifikuotų statybininkų sąjungos, arba 
Gildijos, ir jos „parlamento“ atsirado netgi dar ambicingiau suvienyta 
Amatų sąjunga, plačioje amatų sąjungų ir kooperatinių draugijų 
federacijoje trumpam sujungusi beveik milijoną darbininkų ir amati- 
ninkų. Jos idėja buvo pramoninis maištas taikiomis priemonėmis, ir 
tai neatrodo kaip prieštaravimas, jei prisiminsime, kad jų judėjimo 
mesianistinėje aušroje buvo manoma, jog jau vien jų misijos sąmo- 
ningumas pavers darbo liaudies troškimus nenugalimais. Tolpudlo 
kankiniai priklausė šios organizacijos kaimiškajai atšakai. Propa- 
gandą už fabrikų įstatymus tęsė atsinaujinimo draugijos; vėliau bu- 
vo įkurtos etikos draugijos — pasaulietiškos mokyklos šalininkų 
judėjimo pirmtakės. Jų gelmėse išsirutuliojo neprievartinio pasiprieši- 
nimo idėja. Kaip ir sensimonizmas Prancūzijoje, ovenizmas Anglijo- 
je turėjo visas dvasinio įkvėpimo savybes; Saint-Simonas siekė 
krikščionybės atgimimo, o Owenas buvo žymiausias krikščionybės 

priešininkas tarp dabartinių dirbančiosios klasės vadovų. Didžiosios 
Britanijos vartotojų kooperatyvai, kuriuos imta mėgdžioti visame pa- 
saulyje, buvo, žinoma, labiausiai pagarsėjusi praktinė ovenizmo atša- 
ka. Tai, kad ji prarado veržilumą arba, veikiau, išliko tik vartotojų 
judėjimo periferijoje, buvo pats didžiausias dvasinių jėgų pralaimėji- 
mas pramoninės Anglijos istorijoje. Vis dėlto liaudies, kuri po mora- 
linio Spynhemlendo periodo pažeminimo greitai sugebėjo atgauti 
dvasines ir fizines jėgas, reikalingas tokioms pasižyminčioms lakia 
vaizduote ir nenuilstamoms kūrybinėms pastangoms, intelektinė ir 
emocinė energija turėjo būti beveik neišsenkama. 

Ovenizmas, vertinęs žmogų kaip visumą, vis dar buvo susijęs su 
tam tikru viduramžių korporacinio gyvenimo palikimu, kuris pasi- 
reiškė kaip Kvalifikuotų statybininkų gildija ir visuomeninis jo ide- 
alas kaime — kooperatinės gyvenvietės. Nors tai buvo šiuolaikinio 
socializmo šaltinis, jo siūlymai nebuvo grindžiami nuosavybės klau- 
simu, kuris yra tik kapitalizmo teisinis aspektas. Susidūręs su nauju 
pramonės reiškiniu, jis, kaip ir Saint-Simonas, suprato mašinos me- 
tamą iššūkį. Tačiau būdingas ovenizmo bruožas buvo tai, kad jis 
primygtinai laikėsi socialinio požiūrio: jis nepripažino visuomenės 
padalijimo į ekonominę ir politinę sferas, taigi dėl to atsisakė ir po- 
litinio veikimo. Sutikti, kad egzistuoja atskira ekonominė sfera, būtų 
reiškę pripažinti, kad augimo ir pelno principas yra visuomenę orga- 
nizuojanti jėga. To Owenas nedarė. Jo genijus suprato, kad mašinos 
gali būti priimtinos tik naujoje visuomenėje. Jo nuomone, dalykų 
pramoninis aspektas anaiptol neapsiribojo ekonomika (tai būtų reiš- 
kę jo atmetamą visuomenės, kaip rinkos, vaizdą). Niū Lanarkas jį 
išmokė, kad darbininko gyvenime darbo užmokestis yra tik vienas 
iš daugelio veiksnių, tokių kaip gamtinė ir namų aplinka, prekių 
kokybė 1r kainos, nuolatinis užsiėmimas ir darbo vietos garantijos. 
(Niu Lanarko fabrikai, kaip ir kai kurios kitos firmos iki jų, neatleido 
savo darbuotojų netgi tuomet, kai jiems nebuvo darbo.) Bet kur kas 
svarbiau buvo susiderinimas. Vaikų ir suaugusiųjų lavinimas, teikia- 
mos pramogos, šokiai ir muzika, ir tai, kad ir seni, ir jauni laikėsi 
aukštų dorovės ir elgesio normų, sukūrė tokią atmosferą, kurioje 
pramonės gyventojai kaip visuma įgijo naują statusą. Tūkstančiai 
žmonių iš visos Europos (ir netgi Amerikos) lankėsi Niu Lanarke, 
tarytum tai būtų ateities rezervatas, kuriame buvo įvykdytas neįma- 
nomas žygdarbis — sėkmingai plėtojosi fabriko verslas su žmogiškais 

gyventojais. Juk Oweno firma mokėjo kur kas mažesnius atlyginimus 
už tuos, kokie tuomet buvo mokami kai kuriuose kaimyniniuose mies- 
tuose. Niu Lanarko pelno šaltinį daugiausia sudarė puikiai organizuo- 
tų ir pailsėjusių Žmonių aukštas darbo našumas per trumpesnį laiką; 
realių atlyginimų augimą nusvėrė pranašumai, kuriuos teikė dosniai 
užtikrinamos tinkamos gyvenimo sąlygos. Vien jos paaiškina, kodėl 
Oweno darbininkai jį tiesiog liaupsino. Iš čia aprašytos patirties jis 
susikūrė socialinį, tai yra platesnį už ekonominį požiūrį į pramonės 
problemą. 

Dar vienas jo įžvalgumo nuopelnas buvo tai, kad, nepaisant šio 
plataus požiūrio, jis suvokė, kokie svarbūs yra konkretūs faktai, vy- 
ravę darbininko gyvenime. Jo religinis jausmas sukilo prieš Hannah 
More ir jos Pigių enciklopedinių traktatų praktišką transcendenta- 
lizmą. Viename iš jų kaip sektinas buvo pateiktas mergaitės iš Lan- 
kašyro anglių kasyklos pavyzdys. Sulaukusi devynerių metų ji buvo 
paimta į šachtą ir ten su dvejais metais jaunesniu broliu dirbo iškė- 
lėjais.!? „„Ji linksmai kartu su juo [jos tėvu] nusileido į anglies šachtą, 
palaidodama save žemės gelmėse, ir ten, dar vaikiškai gležna, nepai- 
sydama savo lyties, ji ėmė dirbti lygiai su šachtininkais, išties šiurkš- 
čiais, tačiau nepaprastai naudingais bendruomenei žmonėmis.“ Tėvas 
žuvo šachtoje vaikų akyse per nelaimingą atsitikimą. Po to ji nesėk- 
mingai bandė įsidarbinti tarnaite, tačiau į ją buvo žiūrima nepalan- 
kiai, nes ji buvo angliakasė. Laimei, dėka paguodžiančios lemties, 
kuri nelaimę paverčia laime, jos elgesys ir kantrybė patraukė dėme- 
Sį — apie ją pasiteiravus kasykloje buvo gautas toks puikus atsiliepi- 
mas, kad ji buvo priimta į darbą. „Ši istorija, — užbaigiama traktate, — 
gali pamokyti varguolius, kad jų gyvenimo aplinkybės retai kada 
būna tokios blogos, kad, uoliai stengdamiesi, jie negalėtų pasiekti 
tam tikros nepriklausomybės ir niekuomet nebūna tokios žemos pa- 
dėties, kurioje negalėtų pasireikšti daugelis kilnių dorybių.“ Sese- 
rys More pirmenybę teikė darbui tarp badaujančių darbininkų, tačiau 
ne tiek, kad domėtųsi jų fizinėmis kančiomis. Jos buvo linkusios 
spręsti fizinę industrializmo problemą tiesiog, dėl savo beribio kil- 
niaširdiškumo, ir suteikti darbininkams statusą bei funkcijas. Han- 


'9 More H., The Lancashire Colliery Girl, May, 1795; cf. Hammond J. L. 
and B., The Town Labourer, 1917, p. 230. 

nah More tvirtino, kad jos herojės tėvas buvo nepaprastai naudingas 
bendruomenės narys; jo dukters padėtis buvo pripažinta rekomenda- 
vus jos darbdaviams. Hannah More manė, kad visuomenės funkcio- 
navimui nieko daugiau ir nereikėjo.!! Owenas nusigręžė nuo 
krikščionybės, kuri atsižadėjo sutvarkyti žmogaus pasaulį, ir kuri, 
užuot atsigręžusi į atskleistą siaubingą žmogaus padėtį sudėtingoje 
visuomenėje — apokalipsę, pranokusią aprašytąją Naujajame Testa- 
mente, verčiau liaupsino Hannah More nelaimingos herojės įsivaiz- 
duojamą statusą ir funkcijas. Be abejonės, Hannah More buvo 
nuoširdžiai įsitikinusi, kad juo noriau vargšai susitaikys su savo pa- 
žeminimu, tuo lengviau jiems bus laukti dangiškosios paguodos, kuri 
tik viena, jos manymu, galėjo garantuoti ir tai, kad būtų išgelbėti 
vargšai, ir tai, kad sklandžiai funkcionuotų rinkos visuomenė, kuria 
ji tvirtai tikėjo. Bet šis išviršinis krikščionybės kiautas, maitinęs kil- 
niausių aukštesniųjų klasių atstovų vidinį gyvenimą, buvo varganas 
kontrastas kūrybiškam tos pramonės religijos tikėjimui, kuriuo rem- 
damiesi paprasti Anglijos žmonės stengėsi išgelbėti visuomenę. Ta- 
čiau kapitalizmas dar turėjo ateitį. 

Čartistų judėjimą paskatino grupė tokių skirtingų impulsų, kad 
jo atsiradimas po ovenizmo ir jo pernelyg ankstyvų iniciatyvų ne- 
sėkmės praktikoje galbūt buvo beveik nulemtas. Tai buvo grynai 
politinis mėginimas valdžią veikti konstituciniais būdais; bandant 
spausti vyriausybę buvo sekama reformų judėjimo, užtikrinusio 
rinkimų teisę vidurinėms klasėms, tradicija. Šeši chartijos punktai 
reikalavo liaudžiai suteikti rinkimų teisę. Tas kompromisų nepripa- 
žįstantis griežtumas, su kuriuo Reformuotas parlamentas trečdaliu: 
amžiaus atmetė rinkimų teisės išplėtimą, jėgos panaudojimas masi- 
nės paramos Chartijai akivaizdoje, pasibjaurėjimas, kurį devy- 
nioliktojo amžiaus penktąjį dešimtmetį liberalams kėlė liaudies 
valdžios idėja — visa tai įrodė, jog demokratijos sąvoka buvo sve- 
tima Anglijos viduriniosioms klasėms. Tik tuomet, kai darbininkų 
klasė pritarė kapitalistinės ekonomikos principams ir svarbiausiu 
tredjunionų rūpesčiu tapo sklandus pramonės darbas, viduriniosios 
klasės nusileido ir suteikė rinkimų teisę geresnėje padėtyje esantiems 


" Plg. Drucker P. F., The End of Economic Man, 1939, p. 93, apie anglų 
evangelikus; ir The Future of Industrial Man, 1942, p. 21 1r 194 apie statusą ir 
funkciją. 

darbininkams; taigi daug metų po to, kai nuslūgo čartistų judėjimas 
ir tapo aišku, jog darbininkai nebandys pasinaudoti rinkimų teise 
jokioms savo pačių idėjoms įgyvendinti. Gyvenimo rinkos formų pli- 
timo požiūriu tai gal ir buvo pateisinama, kadangi padėjo nugalėti 
kliūtis, kurias kėlė išlikusios tradiciškai organizuotos darbo Žmonių 
gyvenimo formos. Visiškai kitoks uždavinys — atgaivinti paprastų 
žmonių gyvenimus, sujauktus Pramonės revoliucijos, ir įtraukti juos 
į bendros nacionalinės kultūros sferą — liko neįvykdytas. Jiems su- 
teikta rinkimų teisė tuo metu, kai jų gebėjimui daryti įtaką vadova- 
vimui jau buvo padaryta nepataisoma žala, negalėjo išgelbėti padėties. 
Valdančiosios klasės padarė klaidą išplėsdamos nenuolaidaus klasi- 
nio valdymo principą tam civilizacijos tipui, kuriam reikėjo kultūni- 
nės ir švietimo vienybės valstybėje, kad ši būtų apsaugota nuo 
degeneracinių įtakų. 

Čartistų judėjimas buvo politinis, taigi ir lengviau suvokiamas 
negu ovenizmas. Vis dėlto abejotina, ar to judėjimo emocinę jėgą ar 
netgi jo mastą galima suprasti be tam tikro to laikotarpio vaizdo. 
1789 ir 1830 metai revoliuciją buvo pavertę nuolatiniu Europos atri- 
butu; 1848-ieji, Paryžiaus sukilimo data, faktiškai buvo išpranašauta 
Berlyne ir Londone taip tiksliai, kaip planuojamas įprastas mugės 
atidarymas, o ne socialinis sukrėtimas; netrukus kilo revoliucijos „se- 
kėjos“ Berlyne, Vienoje, Budapešte ir kai kuriuose Italijos miestuose. 
Ir Londone tvyrojo didelė įtampa, nes visi (ir čartistai) laukė smur- 
tinių veiksmų, kad priverstų parlamentą suteikti liaudžiai rinkimų 
teisę. (Balsuoti galėjo mažiau nei 15 proc. suaugusių vyrų). Niekuo- 
met per visą Anglijos istoriją nebuvo sutelkta tiek jėgų teisėtumu! ir 
tvarkai ginti, kiek jų buvo 1848 m. balandžio 12 d.; šimtai tūkstančių 
piliečių buvo parengti kaip ypatingieji konstebliai, kad tą dieną nu- 
kreiptų ginklus į čartistus. Paryžiaus revoliucija įvyko per vėlai, kad 
atneštų pergalę liaudies judėjimui Anglijoje. Tuomet maištinga dva- 
sia, sužadinta Varguomenės įstatymo reformos bei „alkanų keturias- 
dešimtųjų“ kančių, jau blėso; kylančios prekybos banga didino 
užimtumą, ir kapitalizmas pradėjo tiekti gėrybes. Čartistai taikiai iš- 
siskirstė. Jų klausimo parlamentas net nenagrinėjo, tik vėliau jų pra- 
šymas Bendruomenių rūmuose buvo atmestas balsų dauguma santykiu 
penki prieš vieną. Veltui buvo surinkti milijonai parašų. Veltui čartis- 
tai elgėsi kaip paklusnūs įstatymams piliečiai. Nugalėtojai visiškai 
išjuokė jų judėjimą. Taip baigėsi didžiausias Anglijos žmonių mėgi- 

nimas šalyje sukurti liaudies demokratiją. Po metų ar dvejų čartizmas 
buvo beveik pamirštas. 

Pramonės revoliucija kontinentinę Europą pasiekė po pusės šimt- 
mečio. Ten darbo klasė nuo žemės nebuvo nuvaryta aptvėrimais; tai 
didesnių atlyginimų ir miesto gyvenimo masalas paskatino pusiau 
vergų padėtyje buvusius žemės ūkio darbininkus bėgti iš dvarų ir 
migruoti į miestus, kur jie susiliejo su tradicine Žemesniąja vidurinią- 
ja klase ir tapo miesto gyventojais. Anaiptol nesijausdami pažeminti, 
naujoje aplinkoje jie jautėsi net iškelti. Be abejo, iki pat dvidešimtojo 
amžiaus pradžios Žemutinių miesto darbininkų sluoksnių gyvenimo 
sąlygos buvo pasibjaurėtinos, klestėjo alkoholizmas ir prostitucija. 
Vis dėlto dorovinę ir kultūrinę katastrofą patyrusio anglų kaimiečio 
ar padorios kilmės dvaro žemės nuomininko, bejėgiškai grimztančių 
į socialinį ir fizinį kokio nors fabriko apylinkių lindynių liūną nega- 
lima net lyginti su Slovakijos arba Pomeranijos žemės ūkio darbinin- 
ku, staiga iš sėsliai gyvenančio samdinio virtusiu modernaus 
metropolio pramonės darbininku. Airijos ar Velso padienininkas arba 
Vakarų kalnietis gal ir patyrė kažką panašaus, vaikštinėdami senojo 
Mančesterio ar Liverpulio alėjomis; bet anglų jomeno sūnus ar iškel- 
dintas dvaro nuomininkas, žinoma, nejautė, kad jo statusas pakilo. O 
neseniai išsilaisvinę netašyti kontinentinės Europos valstiečiai ne tik 
turėjo neblogą galimybę pakilti į turinčias senas kultūros tradicijas 
žemesniąsias vidutiniųjų amatininkų ir prekiautojų klases, bet politi- 
niu atžvilgiu netgi atsidūrė vienodose sąlygose su buržuazija — nors 
socialiniu požiūriu kur kas aukštesne, tačiau, kaip ir jie patys, beveik 
išstumta iš faktiškos valdančiosios klasės. Kylančių viduriniosios ir 
darbininkų klasių jėgos glaudžiai susivienijo kovai su feodaline aris- 
tokratija ir Romos aukštąja dvasininkija. Šių dviejų klasių sąjungą, 
kai jos bendrai puolė absoliutizmą ir privilegijas, sutvirtino inte- 
ligentija, ypač universitetų studentai. Anglijoje viduriniosios klasės, 
ar tai būtų dvarininkai ir pirkliai septynioliktajame amžiuje, ar ferme- 
riai ir amatininkai devynioliktajame amžiuje, buvo pakankamai stip- 
mos, kad gintų tik savo teises, ir netgi beveik revoliuciniams 1832 m. 
veiksmams nesiekė darbininkų paramos. Be to, anglų aristokratija 
patikimai asimiliavo turtingiausius ateivius iš kitų klasių ir išplėtė 
aukščiausias visuomenės hierarchijos kategorijas, o kontinente vis 
dar pusiau feodalinė aristokratija nesigiminiavo su buržuazijos sūnu- 
mis ar dukromis, o majorato teisės nebuvimas hermetiškai atskyrė ją 

nuo kitų klasių. Tad kiekvienas sėkmingas žingsnis link lygių teisių 
klasėms. Nuo 1830 m., o gal ir nuo 1789 m., kontinentinėje Euro- 
poje tapo tradicija, kad darbo klasė padėtų buržuazijai jos kovose 
su feodalizmu, net jeigu, kaip buvo sakoma, tik tam, kad vidurinioji 
klasė pasisavintų pergalės vaisius. Ar darbo klasė laimėdavo, ar 
pralaimėdavo, — jos patirtis išaugo ir jos tikslai tapo politiniais. 
Kaip tik tai ir buvo vadinama klasinio sąmoningumo atsiradimu. 
Marxo ideologijos suteikė formą miesto darbininko pasaulėžiūrai, o 
aplinkybės jau buvo jį išmokiusios naudotis savo pramonine ir po- 
litine jėga kaip aukštosios politikos ginklu. Britų darbininkai įgijo 
neprilygstamą patirtį spręsdami personalines ir socialines junioniz- 
mo problemas, taip pat pasirinkdami pramoninio veikimo taktiką 
bei strategiją, o nacionalinę politiką paliko vyresnybei; Vidurio Eu- 
ropos darbininkas tapo politiniu socialistu, įpratusiu spręsti valdy- 
mo meno problemas, tiesa, pirmiausia tas, kurios buvo susijusios su 
jo paties interesais, kaip, pavyzdžiui, fabrikų įstatymai ir socialinių 
įstatymų leidyba. 

Kontinentinės Europos industrializavimas, palyginti su Didžiąja 
Britanija, vėlavo apie pusę šimtmečio, tačiau kur kas labiau vėlavo 
nacionalinės vienybės įtvirtinimas. Toje unifikavimo stadijoje, ku- 
rią Anglija buvo pasiekusi prieš šimtmečius, Italija ir Vokietija at- 
sidūrė tik antrojoje devynioliktojo amžiaus pusėje, o mažesnės Rytų 
Europos valstybės — dar vėliau. Šiame valstybės kūrimo procese 
darbo klasės buvo gyvybiškai svarbios ir tai dar labiau praturtino 
jų politinę patirtį. Pramonės eroje toks procesas negalėjo neapimti 
ir socialinės politikos. Bismarckas stengėsi unifikuoti Antrąjį Rei- 
chą — įvedė epochinės reikšmės socialinių įstatymų sistemą. Italijos 
vienybę paspartino geležinkelių nacionalizavimas. Austrijos- 
Vengrijos monarchijoje, toje gausybėje rasių ir tautų, pats monar- 
chas ne kartą kreipėsi į darbo klases, siekdamas paramos 
centralizuojant ir vienijant imperiją. Ir šioje platesnėje veiklos sfe- 
roje, darydamos įtaką įstatymų leidybai, socialistinės partijos ir prof- 
sąjungos rado nemažai palankių progų, kaip pasitarnauti pramonės 
darbininkų interesams. 

Išankstinės materialistinės nuostatos paliko pėdsaką darbo klasės 
problemų aprašymuose. Britų autoriams buvo nelengva suvokti, kokį 
siaubingą įspūdį kontinentinei Europai padarė ankstyvojo kapitaliz- 

mo sąlygos Lankašyre. Jie nurodydavo, kad daugelio Centrinės Euro- 
pos tekstilės pramonės amatininkų gyvenimo lygis buvo dar že- 
mesnis, o jų darbo sąlygos paprastai tokios pat blogos, kaip ir jų 
draugų Anglijoje. Tačiau toks palyginimas neatsižvelgė į esminį 
momentą — socialinio ir politinio darbininko statuso augimą konti- 
nentinėje Europoje, priešingą to statuso smukimui Anglijoje. Kon- 
tinentinės Europos dirbantieji nebuvo patyrę žeminančios masinės 
Spynhemlendo pauperizacijos ir nieko panašaus į Naujojo varguo- 
menės įstatymo žiaurumą. Iš baudžiauninko padėties jie perėjo (ar 
veikiau pakilo) į fabriko darbininkus, o netrukus tapo turinčiais 
rinkimų teisę ir priklausančiais profsąjungai darbininkais. Tad jie 
išvengė tos kultūrinės katastrofos, kuri vyko įkandin Pramonės re- 
voliucijos Anglijoje. Be to, kontinentinės Europos industrializavi- 
mas vyko tuo metu, kai jau buvo įmanoma prisitaikyti prie naujų 
gamybos būdų — beveik išimtinai imituojamų angliškųjų socialinės 
apsaugos metodų dėka.! 

Europos darbininkui reikėjo apsaugos ne tiek nuo Pramonės re- 
voliucijos poveikio (socialine prasme Europoje niekuomet jos nebū- 
ta), kiek nuo normalaus fabriko i1r darbo rinkos sąlygų veikimo. Tą 
apsaugą jis daugiausia pasiekė įstatymų leidyba, o jo draugai Britani- 
joje labiau pasikliovė savanoriška asociacija — tredjunionais — 1r jų 
galia monopolizuoti darbą. Palyginti su Anglija socialinis draudi- 
mas Europoje atsirado kur kas anksčiau. Šį skirtumą buvo lengva 
paaiškinti Europos polinkiu į politiką ir tuo, kad Europoje rinkimų 
teisė palyginti anksti buvo suteikta ir dirbančiosioms masėms. Jei 
ekonominiu požiūriu nereikėtų pernelyg sureikšminti skirtumo tarp 
privalomų ir savanoriškų apsaugos metodų (įstatymų leidybos ver- 
sus junionizmą), tai jo politinės pasekmės buvo svarios. Europoje 
profesines sąjungas sukūrė dirbančiosios klasės politinė partija; An- 
glijoje pati politinė partija buvo sukurta tredjunionų. Europoje prof- 
sąjungų judėjimas tapo daugiau ar mažiau socialistiniu, o Anglijoje 
netgi politinis socializmas iš esmės liko tredjunionistinis. Todėl vi- 
suotinės rinkimų teisės, kuri Anglijoje stiprino nacionalinę vienybę, 
poveikis Europoje kartais būdavo priešingas. Ten, kitaip negu 

Anglijoje, išsipildė Pitto ir Peelo, Tocgueville'i0 ir Macaulay būgš- 
tavimai, jog liaudies valdymas galėtų sukelti pavojų ekonominei: 
sistemai. 

Ekonominiu atžvilgiu Anglijos ir kontinentinės Europos socia- 
linės apsaugos metodų rezultatai buvo beveik vienodi. Jie pasiekė 
tai, ko 1r buvo siekiama: suardyti rinką to gamybos veiksnio, kuris 
vadinamas darbo jėga. Tokia rinka savo vaidmenį galėjo atlikti tik 
kartu su kainomis mažėjant ir atlyginimams. Kalbant apie Žmones, 
toks postulatas reiškė visiškai nepastovius darbininko uždarbius, 
absoliutų profesinių standartų nebuvimą, vergišką sutikimą nuolat 
būti stumdomam ir absoliučią priklausomybę nuo rinkos užgaidų. 
Misesas pagrįstai teigė, jog jei darbininkai „veiktų ne kaip tredju- 
nionistai, bet sumažintų savo reikalavimus ir keistų gyvenamąją 
vietą bei profesiją pagal darbo jėgos rinkos poreikius, jie galiausiai 
surastų darbą“. Taip apibendrinama padėtis sistemoje, grindžiamoje 
prekinio darbo jėgos pobūdžio postulatu. Ne prekė sprendžia, kur ji 
turi būti parduodama, kam naudojama, už kokią kainą atiduodama 
1r kaip suvartojama ar sunaikinama. „Ne vienam teko patirti, — rašė 
šis nuoseklus liberalas, — kad nepakankamai uždirbti yra geriau, 
negu iš viso neturėti darbo, juk bedarbiui trūksta ne darbo, bet 
atlyginimo už darbą.“ Misesas buvo teisus, nors jis nebuvo origina- 
lus; prieš 150 metų vyskupas Whately pasakė: „Kai žmogus mal- 
dauja duoti darbo, jis prašo ne darbo, bet algos.“ Visgi teisinga, 
kad, tiksliai kalbant, „nedarbas kapitalistinėse šalyse egzistuoja dėl 
to, kad ir vyriausybės, ir profsąjungų politika siekia palaikyti tokį 
darbo užmokesčio lygį, kuris neatitinka esamo darbo našumo“. „Juk 
iš kur daugiau atsiranda nedarbas, — klausė Misesas, — jei ne dėl to, 
kad darbininkai nenori dirbti už tokį užmokestį, kurį jie galėtų gauti 
darbo jėgos rinkoje už tą konkretų darbą, kurį jie sugebėtų ir norėtų 
atlikti?“ Tai paaiškina, ką iš tiesų reiškia darbdavių reikalavimas, 
kad darbo jėga būtų mobili, o darbo užmokestis lankstus: kaip tik 
tai, ką mes aukščiau apibrėžėme kaip rinką, kurioje žmogaus darbas 
yra prekė. 

Natūralus socialinės apsaugos tikslas buvo sugriauti tokią insti- 
tuciją ir padaryti negalimą jos egzistavimą. Faktiškai darbo rinkai 
buvo leista išlaikyti jos pagrindinę funkciją su sąlyga, jog atlygini- 
mai ir darbo sąlygos, standartai ir taisyklės būtų tokie, kad apsau- 
gotų tariamos prekės — darbininkų — žmogiškąjį pobūdį. Tvirtinti, 

kaip kartais yra daroma, kad socialiniai įstatymai, fabrikų teisė, 
nedarbo draudimas ir, pirmiausia — profesinės sąjungos netrukdė 
darbo jėgos mobilumui ir atlyginimų lankstumui, reikštų, kad šios 
institucijos visiškai nepasiekė savo tikslo, kuris kaip tik ir buvo 
įsikišti į žmogaus darbo pasiūlos bei paklausos dėsnius ir pašalinti 
jį 1š rinkos orbitos. 


15 skyrius 
RINKA IR GAMTA 


Tai, ką vadiname žeme, yra gamtos dalis, neišvengiamai susijusi su 
žmogaus institucijomis. Ją atskirti ir sukurti jos rinką tikriausiai buvo 
keisčiausias iš visų mūsų protėvių sumanymų. 

Tradiciškai žemė ir darbas neatskiriami vienas nuo kito; darbas 
yra gyvenimo dalis, žemė gamtos dalis, o gyvenimas ir gamta sudaro 
aiškią visumą. Tad Žemė yra susieta su giminystės, kaimynystės, amato 
ir tikėjimo organizacijomis — su gentimi ir šventykla, gyvenviete, 
cechu ir Bažnyčia. Kita vertus, viena didelė rinka yra toks ekonomi- 
nio gyvenimo sutvarkymas, kuriam reikia gamybos veiksnių rinkų. 
Kadangi šie veiksniai būna neatskiriami nuo Žmogiškųjų institucijų 
elementų, Žmogaus ir gamtos, nesunku pastebėti, kad rinkos ekono- 
mikai reikia visuomenės, kurios institucijos yra skirtos rinkos mecha- 
nizmo reikmėms. 

Šis uždavinys žemės atžvilgiu yra toks pat utopiškas, kaip ir 
darbo jėgos atžvilgiu. Ekonominė funkcija yra tik viena iš daugelio 
gyvybinių žemės funkcijų. Žemė žmogaus gyvenimui suteikia pasto- 
vumo; ji yra jo gyvenamoji vieta; ji yra jo fizinio saugumo sąlyga; 
ji yra kraštovaizdis ir metų laikai. Mes greičiau galėtume įsivaizduoti 
Jį gimusį be rankų ir kojų, negu gyvenantį be ryšio su žeme. Ir vis 
dėlto žemės atskyrimas nuo žmogaus ir toks visuomenės organizavi- 
mas, kad būtų patenkinti nekilnojamojo turto rinkos poreikiai, buvo 
esminė utopinės rinkos ekonomikos idėjos dalis. 

Ir kaip tik dabartinės kolonizacijos sferoje tampa akivaizdi tikroji 
šios avantiūros reikšmė. Paprastai nėra svarbu, ar kolonistui žemės 
reikia dėl joje slypinčio turto, ar jis tenori panaudoti vietos gyvento- 
jus, kad šie pagamintų maisto ir žaliavų perteklių; taip pat nėra dide- 

lio skirtumo, ar čiabuvis dirba tiesiogiai prižiūrimas kolonisto, ar tik 
netiesiogiai tam tikra forma priverstas, nes bet kuriuo atveju pir- 
miausia turi būti sugriaunama socialinė ir kultūrinė vietos gyvenimo 
sistema. 

Esama artimos analogijos tarp dabartinės kolonijinės situacijos ir 
tos padėties, kuri Vakarų Europoje buvo prieš šimtą ar du šimtus 
metų. Bet žemės paleidimas apyvarton, kuriam egzotiškuose kraštuo- 
se gal prireikė tik kelerių metų ar dešimtmečių, Vakarų Europoje 
galėjo užtrukti šimtmečius. 

Iššūkiu tapo kitokių nei vien prekybinių kapitalizmo formų augi- 
mas. Nuo Tudorų laikų Anglijoje būta žemės ūkio kapitalizmo su jo 
individualizuotu požiūriu į žemę, taip pat nuvarymais ir aptvėrimais. 
Nuo aštuonioliktojo amžiaus pradžios buvo pramoninis kapitalizmas, 
kuris — Prancūzijoje ir Anglijoje — pirmiausia veikė kaimo vietovėse, 
ir jam reikėjo vietos fabrikams statyti bei darbininkams apgyvendinti. 
Didžiausią įtaką turėjo (nors labiau veikė Žemės naudojimą, nei jos 
nuosavybę) devynioliktajame amžiuje ėmę augti pramoniniai miestai 
su jų praktiškai neribotomis maisto ir žaliavų tiekimo reikmėmis. 

Iš pirmo žvilgsnio atsakymuose į šiuos iššūkius nedaug panašu- 
mo, tačiau jie visi buvo planetos paviršiaus išnaudojimo pramoninės 
visuomenės reikmėms etapai. Pirmasis etapas buvo žemės komercia- 
lizavimas, feodalų pajamas iš Žemės pavertęs mobiliomis. Antrajame 
etape maisto ir organinių žaliavų gamyba privalėjo tenkinti naciona- 
liniu mastu sparčiai gausėjančių pramonės sferos gyventojų reikmes. 
Trečiasis etapas buvo tokios perteklinės gamybos sistemos išplėtimas 
į užjūrio ir kolonijines teritorijas. Žengus šį paskutinį žingsnį žemė 
ir jos produktai pagaliau buvo pritaikyti susireguliuojančios pasaulio 
rinkos schemai. 

Žemės komercializavimas buvo tik dar vienas terminas, apibūdi- 
nąs feodalizmo likvidavimą, kuris Vakarų miestuose, kaip ir Anglijo- 
Je, prasidėjo keturioliktajame amžiuje ir buvo užbaigtas po maždaug 
penkių šimtų metų vykstant Europos revoliucijoms, kai buvo panai- 
kintos baudžiavos liekanos. Žmogaus atskyrimas nuo žemės reiškė 
tokį ekonomikos suskaidymą į jos elementus, kai kiekvienas elemen- 
tas gali prisitaikyti prie tos sistemos dalies, kurioje jis būtų naudin- 
giausias. Pirmiausia naujoji sistema įsikūrė greta senosios, ir bandė ją 
asimiliuoti bei absorbuoti, apimdama tokią žemę, kuri vis dar buvo 
susaistyta ikikapitalistiniais ryšiais. Feodalinis žemės sekvestravimas 

buvo panaikintas. „Buvo siekiama eliminuoti visas kaimynijos ar 
giminystės organizacijų teises, ypač gyvybingų aristokratų giminių, 
taip pat Bažnyčios teises, dėl kurių žemė nebuvo komercijos arba 
ipotekos objektas.“! Dalis šio tikslo buvo pasiekta individualia jėga 
ir prievarta, dalis - revoliucija iš apačios ar iš viršaus, dalis — karais 
1r užkariavimais, dalis — įstatymų leidyba, dalis — administraciniu 
spaudimu, dalis — ilgą laiką vykstančiais nedideliais spontaniškais 
privačių asmenų veiksmais. Ar šis įsikišimas buvo greitai užgydy- 
tas, ar tapo atvira žaizda visuomenės kūne, pirmiausia priklausė 
nuo priemonių, kurių buvo imtasi šiam procesui reguliuoti. Įtakin- 
gus permainų ir prisitaikymo veiksnius sukūrė pačios vyriausybės. 
Pavyzdžiui, Bažnyčios žemių sekuliarizavimas iki pat Italijos Ri- 
sorgimento buvo vienas iš šiuolaikinės valstybės pamatų ir, beje, 
viena iš pagrindinių priemonių tvarkingai perduoti Žemę į privačių 
asmenų rankas. 

Didžiausi pavieniai Žingsniai šia kryptimi buvo Prancūzijos re- 
voliucija ir Benthamo sekėjų reformos devynioliktojo amžiaus ketvir- 
tąjį ir penktąjį dešimtmečiais. „Žemės ūkio klestėjimui palankiausios 
sąlygos egzistuoja tuomet, — rašė Benthamas, — kai nėra majoratų, 
neperleidžiamų dovanojimų, bendrų Žemių, išpirkimų teisės, dešim- 
tinių...“ Tokia laisvė elgiantis su nuosavybe, ypač su Žemės nuosa- 
vybe, sudarė svarbią Benthamo individo laisvės koncepcijos dalį. 
Vienaip ar kitaip išplėsti šią laisvę buvo siekiama ir pasiekta: imta 
leisti tokius įstatymus, kaip Skyrimų įstatymai, Paveldėjimo įstaty- 
mas, Baudų ir išieškojimų įstatymas, Nekilnojamojo turto įstatymas, 
visuotinis 1801 m. Aptvėrimų įstatymas ir jį pakeitę įstatymai,“ taip 
pat 1841-1926 metų Žemės valdos įstatymai. Prancūzijoje ir didelėje 
Europos dalyje Napoleono kodeksas sukūrė viduriniosios klasės nuo- 
savybės formas, pavertė žemę komercijos objektu 1r įkeitimą — priva- 
čia civiline sutartimi. 

Antrasis Žingsnis, iš dalies sutapęs su pirmuoju, buvo žemės 
panaudojimas sparčiai gausėjančių miesto gyventojų reikmėms. Že- 
mės fizine prasme negalima buvo paversti mobilia, bet tai buvo 
galima padaryti su jos produktais, jei tą leido transportavimo ga- 


' Brinkmann C., “Das soziale System des Kapitalismus," Grundriss der So- 
zialokonomik, 1924. 
2 Dicey A. V., op. cit., p. 226. 

limybės ir įstatymai. „Tad prekių mobilumas iš dalies kompensuoja 
veiksnių tarpregioninio mobilumo nebuvimą; arba (kas iš tikrųjų 
yra tas pat) prekyba švelnina neigiamą nepatogaus geografinio ga- 
mybos priemonių išsidėstymo įtaką.“? Tokia idėja buvo visiškai 
svetima tradiciniam požiūriui. „Nei antikoje, nei ankstyvaisiais vi- 
duramžiais (ir tą reikia pabrėžti) kasdienio gyvenimo prekės nebu- 
vo nuolat perkamos ir parduodamos.“* Grūdų perteklių buvo 
numatoma tiekti kaimynystėje, ypač vietos miestui; grūdų rinkos 
iki penkioliktojo amžiaus buvo griežtai vietinio pobūdžio. Tačiau 
miestų augimas paskatino žemvaldžius gaminti pirmiausia pardavi- 
mui rinkoje ir — Anglijoje — metropolių augimas vertė valdžią ma- 
žinti grūdų prekybos suvaržymus ir leisti, kad ji taptų regionine, 
nors niekuomet — nacionaline. 

Ilgainiui dėl gyventojų telkimosi pramoniniuose miestuose antro- 
joje aštuonioliktojo amžiaus pusėje padėtis visiškai pasikeitė — pir- 
miau nacionaliniu, o vėliau ir pasaulio mastu. 

Tikroji laisvosios prekybos reikšmė ir buvo ta, kad ji lėmė šią 
permainą. Žemės produktų pavertimas mobiliais iš kaimyninės peri- 
ferijos buvo išplėstas į tropikų ir subtropikų regionus — pasidalijimas 
į pramoninį ir žemės ūkio darbą buvo pritaikytas visai planetai. Dėl 
to tolimų kraštų tautos buvo įtrauktos į permainų, kurių šaltinis jiems 
buvo neaiškus, sūkurį, o Europos tautų kasdienė veikla tapo priklau- 
soma nuo dar neužtikrintos Žmonijos gyvenimo integracijos. Atsira- 
dus laisvajai prekybai naujos ir didžiulės pasaulio tarpusavio 
priklausomybės teikiamos galimybės virto tikrove. 

Socialinės gynybos nuo įvairiapusiškų sukrėtimų mastas buvo 
toks pat platus, kaip ir puolimo frontas. Kartais paprotinė teisė ir 
įstatymų leidyba spartindavo permainas, o kartais — lėtindavo. Tačiau 
paprotinė teisė ir įstatymai vienu ar kitu metu nebūtinai veikė ta 
pačia kryptimi. 

Atsirandant darbo rinkai paprotinės teisės vaidmuo daugiausia 
buvo teigiamas — darbo, kaip prekės, teoriją pirmiausia aiškiai sufor- 


3 Ohlin B., /nterregional and International Trade, 1935, p. 42. 

* Būcher K., Entstehung der Volkswirtschaft, 1904. Plg. taip pat Penrose, 
E. F., Population Theories and Their Application, 1934, kur pirmą kartą užsi- 
minta apie idėją, jog prekių judėjimą galima laikyti gamybos veiksnių judėjimo 
pakaitalu. 

mulavo ne ekonomistai, o teisininkai. Ir darbininkų draugijų bei jun- 
gimosi teisės klausimu paprotinė teisė pirmenybę teikė laisvai darbo 
rinkai, nors tai reiškė organizuotų darbininkų susivienijimų laisvės 
apribojimą. 

Tačiau žemės atžvilgiu paprotinės teisės vaidmuo pakito: užuot 
skatinusi permainas, ji joms prieštaravo. Šešioliktąjį ir septyniolik- 
tąjį amžiais paprotinė teisė dažniau gynė, o ne neigė savininko teisę 
pelningai padidinti savo žemės vertę, netgi jei tai buvo susiję su 
rimtais padariniais gyvenimo sąlygoms ir užimtumui. Europoje šis 
paleidimo į apyvartą procesas, kaip žinome, vyko priimant romėnų 
teisę, o Anglijoje išsilaikė paprotinė teisė, kuriai pavyko suartinti 
ribotas viduramžių nuosavybės teises ir modernią individualią nuo- 
savybę ir neaukoti gyvybiškai svarbaus konstitucinei laisvei prece- 
dentinės teisės principo. Kita vertus, nuo aštuonioliktojo amžiaus 
paprotinė žemės teisė, susidūrusi su modernia įstatymų leidyba, veikė 
kaip praeities saugotoja. Tačiau galiausiai Benthamo šalininkai pa- 
siekė savo ir nuo 1830 iki 1860 metų sutarties laisvė buvo išplėsta 
ir žemės atžvilgiu. Ši ryški tendencija tapo priešinga tik 1870-ai- 
siais, kai įstatymų leidyba radikaliai pakeitė savo kryptį. Prasidėjo 
„kolektyvistinis“ periodas. 

Paprotinės teisės inertiškumas apgalvotai buvo sustiprintas ra- 
šytiniais įstatymais, priimtais tam, kad nuo sutarties laisvės pada- 
rinių apsaugotų kaimo klasių gyvenamąją aplinką ir užsiėmimus. 
Buvo imtasi priemonių, kad būtų garantuotas tam tikras vargingųjų 
gyvenimo sąlygų sveikatingumas ir gerovės lygis suteikiant jiems 
žemės sklypus, duodant progos pabėgti iš lindynių ir įkvėpti gai- 
vaus gamtos oro. Nelaimingus airių nuomininkus ir Londono lin- 
dynių gyventojus nuo rinkos dėsnių gniaužtų išgelbėjo teisės aktai, 
sukurti norint apsaugoti jų gyvenamąsias vietas nuo viską griau- 
nančios vertės didinimo jėgos. Europoje nuomininkus, valstiečius 
ir žemės ūkio darbininkus nuo sunkiausių urbanizacijos padarinių 
daugiausia gelbėjo kaip tik teisės aktai ir administracinės priemo- 
nės. Prūsijos konservatoriai, tokie kaip Rodbertus, kurių junkerių 
socializmas paveikė Marxą, buvo tikri Anglijos torių-demokratų 
broliai. 

Netrukus iškilo daugybės šalių ir ištisų kontinentų žemės ūkio 
rajonų gyventojų apsaugos problema. Nekontroliuojama tarptautinė 
laisvoji prekyba būtinai turėjo eliminuoti vis didesnes kompaktiškas 

žemės ūkio produkcijos gamintojų dalis.> Šį neišvengiamą griovimo 
procesą smarkiai pablogino netolygumas plėtojantis šiuolaikinėms ga- 
benimo priemonėms, nes jas perkelti į naujus planetos rajonus be 
didelių pelnų garantijos buvo pernelyg brangu. Kai didžiulės lėšos, 
investuotos į garlaivius ir geležinkelių tiesimą, ėmė duoti rezultatų, 
atsivėrė ištisi kontinentai ir grūdų lavina užvertė sunerimusią Europą. 
Tai prieštaravo klasikiniams pranašavimams. Ricardo buvo pavertęs 
aksioma tvirtinimą, kad derlingiausios žemės apgyvendintos pirmiau- 
sia. Tai tapo tikriausiu pasityčiojimu, kai antipoduose geležinkeliai 
pasiekė dar derlingesnes žemes. Centrinė Europa pamatė, kad jos 
kaimo visuomenė bus visiškai sunaikinta, todėl buvo priversta apsau- 
goti savo valstietiją ir įvesti grūdų įstatymus. 

Organizuotos Europos valstybės galėjo apsisaugoti nuo tarptau- 
tinės laisvosios prekybos padarinių, tačiau politiškai neorganizuo- 
tos kolonijinės tautos — ne. Maištas prieš imperializmą iš esmės 
buvo egzotiškų tautų bandymas įgyti politinį statusą, būtiną norint 
apsisaugoti nuo Europos prekybinės politikos sukeltų socialinių su- 
krėtimų. Apsauga, kurią lengvai galėjo užsitikrinti baltasis Žmogus, 
kadangi jo bendruomenės turėjo suverenų statusą, spalvotiesiems 
buvo nepasiekiama, kol jie neturėjo tam būtinos prielaidos — poli- 
tinės valdžios. 

Prekybinės klasės palaikė reikalavimą paleisti į apyvartą Žemę. 
Cobdeno atradimas, jog ūkininkavimas yra „verslas“ ir subankrutavę 
turi pasitraukti, pribloškė Anglijos lendlordus. Kai tik pasidarė aki- 
vaizdu, kad laisvoji prekyba atpigina maisto produktus, dirbančiosios 
klasės tapo jos šalininkėmis. Profsąjungos tapo antiagrarinių nuotai- 
kų bastionu, o revoliucinis socializmas pasaulio valstietiją pasmerkė 
kaip netvarkingą reakcionierių masę. Neabejota, kad tarptautinis dar- 
bo pasidalijimas buvo pažangus credo, 0 jo oponentų eiles dažnai 
papildydavo tie, kurių nuomonę paveikė asmeninis suinteresuotumas 
ar įgimto intelekto stoka. Keleto nepriklausomų ir nešališkų protų, 
įžvelgusių nežabotos laisvosios prekybos paklydimus, buvo pernelyg 
maža, kad jie turėtų kokios nors įtakos. 

O vis dėlto jų padariniai buvo gana realūs, kad nebūtų atvirai pri- 
pažinti. Iš tiesų, didelę žemvaldžių įtaką Vakarų Europoje ir feodalinių 
gyvenimo formų išlikimą Vidurio ir Rytų Europoje devynioliktajame 


3 Borkenau F., The Totalitarian Enemy, 1939, Chapter “Towards Collectivism." 

amžiuje nesunku paaiškinti gyvybiškai svarbia apsaugine šių jėgų 
funkcija vilkinant žemės paleidimą apyvarton. Neretai iškildavo klau- 
simas: „Kas Europos feodalinei aristokratijai suteikė teisę išlaikyti 
vyravimą viduriniosios klasės valstybėje, atsisakius karinės, teismo 
ir administracinės funkcijų, kurios ir suteikė jai viršenybę?“ Kartais 
tai buvo bandoma paaiškinti „atgyvenų“ teorija, kuri tvirtino, jog 
funkcijų neatliekančios institucijos arba savybės gali toliau egzis- 
tuoti iš inercijos. Visgi būtų teisingiau pasakyti, kad jokia institu- 
cija nėra pergyvenusi savo funkcijos — jeigu taip atrodo, yra todėl, 
kad ji atlieka tam tikrą kitą funkciją, arba funkcijas, tarp kurių nėra 
pradinės. Tad feodalizmas ir žemvaldžių konservatizmas išsaugojo 
savo stiprybę tol, kol pasitarnavo katastrofiškų Žemės paleidimo 
apyvarton padarinių sušvelninimo tikslui. Tuo metu laisvosios pre- 
kybos šalininkai buvo pamiršę, kad žemė sudaro šalies teritorijos 
dalį, o suverenumo teritorinį pobūdį lėmė ne sentimentalūs ryšiai, 
o svarūs faktai, tarp jų ir ekonominiai. „Kitaip nei klajoklių tautos, 
žemdirbys siekia pažangos konkrečiai pasirinktoje vietoje. Be to- 
kios pažangos Žmonių gyvenimas neišvengiamai išliktų primityvus 
ir jie nelabai skirtųsi nuo gyvūnų. O kokį didžiulį vaidmenį šie 
pastovūs dalykai suvaidino žmonijos istorijoje! Tai jos, įsisavintos 
1r dirbamos Žemės, namai ir kiti pastatai, susisiekimo priemonės, 
įvairiausi sodiniai, reikalingi gamybai, taip pat pramonei ir kasybai, 
visi tie nuolatiniai ir nekilnojami patobulinimai sieja Žmonių ben- 
druomenę su vietove, kurioje ji gyvena. Jie negali būti 1mprovizuo- 
ti, o turi būti laipsniškai ir kantriai kuriami ištisų kartų, bendruomenė 
negali jų atsisakyti ir kur nors kitur pradėti viską iš naujo. Iš čia 
atsiranda tas teritorinis suverenumo pobūdis, būdingas mūsų poli- 
tinėms sąvokoms.““ Šių akivaizdžių tiesų nebuvo paisoma ištisą 
šimtmetį. 

Ekonominius argumentus nesunkiai galima papildyti saugumo ir 
patikimumo sąlygomis, siejamomis su žemės ir jos išteklių visuma — 
tokiomis, kaip gyventojų energija ir ištvermė, maisto atsargų gausa, 
gynybinių medžiagų kiekis ir pobūdis, netgi šalies klimatas, galintis 
nukentėti dėl miškų kirtimo, erozijos ir dulkių audrų; visa tai galiau- 
siai priklauso nuo žemės veiksnio, tačiau niekas iš to, kas paminėta, 
nepasiduoda rinkos pasiūlos ir paklausos mechanizmo įtakai. Jei sis- 


* Hawtrey R. G., The Economic Problem, 1933. 

temos egzistencinių reikmių užtikrinimas visiškai priklauso nuo rin- 
kos funkcijų, tai natūraliai linkstama pasikliauti už rinkos sistemos 
ribų esančiomis jėgomis, galinčiomis garantuoti bendrus interesus, 
kuriems ta sistema sukėlė pavojų. Toks požiūris atitinka mūsų patei- 
kiamą tikrųjų klasės įtakos šaltinių įvertinimą: užuot mėginę įvykių 
eigą, prieštaraujančią bendrai laikmečio tendencijai, aiškinti reakcin- 
gų klasių (nepaaiškinta) įtaka, mes tokių klasių įtaką aiškiname tuo, 
kad jos, net jei ir atsitiktinai, stoja už tik iš pažiūros priešingą visuo- 
tiniam bendruomenės interesui raidą. Tai, kad tokia politika paprastai 
labai pasitarnauja jų pačių interesams, tik dar kartą iliustruoja tiesą, 
jog klasės įstengia laimėti neproporcingai daug dėka tų paslaugų, 
kurias jos suteikia liaudžiai. 

Vienas iš pavyzdžių buvo Spynhemlendas. Dvarininkas, valdęs 
kaimą, ėmėsi lėtinti kaimo atlyginimų augimą ir gresiantį tradicinės 
kaimo gyvensenos suinmą. Galutinis pasirinkto metodo rezultatas 
turėjo būti labai blogas. Tačiau dvarininkai nebūtų galėję laikytis šios 
praktikos, jei taip darydami jie nebūtų padėję visai šaliai pasitikti 
artėjantį Pramonės revoliucijos sukrėtimą. 

Europos žemyne, vėlgi, agrarinis protekcionizmas buvo būtinybė. 
Tačiau aktyviausios amžiaus intelektinės jėgos buvo įsitraukusios į 
avantiūrą, kuri taip pakeitė jų požiūrį, kad neleido suvokti tikrosios 
priežasties, kodėl padėtis žemės ūkyje tokia sunki. Tokiomis aplinky- 
bėmis grupė, sugebanti atstovauti pavojuje atsidūrusiems kaimo inte- 
resams, galėjo įgyti neproporcingai savo skaičiui didelę įtaką. Faktiškai 
protekcionistiniam kontrjudėjimui pavyko stabilizuoti Europos kaimą 
ir susilpninti tikrą to meto nelaimę — migraciją į miestus. Reakcijai 
atnešė naudos vykdyta visuomeniškai naudinga funkcija. Ta pati funk- 
cija, kuri Europos reakcingų klasių kovoje leido joms pasinaudoti 
tradiciniais sentimentais, beveik po pusės amžiaus Amerikoje atnešė 
sėkmę TVA ir kitoms pažangioms socialinėms metodikoms. Tos pa- 
čios visuomenės reikmės, kurios padėjo demokratijai Naujajame pa- 
saulyje, stiprino aristokratijos įtaką Senajame. 

Opozicija žemės paleidimui apyvarton tapo kovos tarp liberaliz- 
mo ir reakcijos, devynioliktajame amžiuje formavusios politinę kon- 
tinentinės Europos istoriją, sociologiniu fonu. Šioje kovoje karininkija 
1 aukštesnioji dvasininkija buvo žemvaldžių klasių, beveik visiškai 
netekusių tiesioginių savo funkcijų visuomenėje, sąjungininkės. Dabar 
šios klasės buvo pasirengusios pritarti bet kuriai reakcingai išeičiai 1š 

tos aklavietės, į kurią grėsė atvesti rinkos ekonomika ir jos padari- 
nys — konstitucinė valdžia, kadangi tradicijos ir ideologija jų nesaistė 
su visuomeninėmis laisvėmis ir parlamentinių valdymu. 

Trumpai tariant, ekonominis liberalizmas buvo susietas su libera- 
lia valstybe, o žemvaldžiai — ne; tai ir buvo jų nuolatinės politinės 
svarbos Europoje šaltinis, sukūręs priešingas vyraujančiai tendencijai 
nuomones Prūsijos politikoje Bismarcko laikais, skatinęs klerikalinį 
ir militaristinį revanche Prancūzijoje, užtikrinęs feodalinės aristokra- 
tijos įtaką Habsburgų imperijos rūmuose, Bažnyčią ir armiją padaręs 
griūvančių sostų sergėtojomis. Kadangi šis ryšys išsilaikė dvi svar- 
bias kartas, Johno Maynardo Keyneso įvardytas kaip praktinė amži- 
nybės alternatyva, žemei ir žemės nuosavybei dabar buvo priskirtas 
įgimtas reakcingumas. Aštuonioliktojo amžiaus Anglija su jos torių 
laisvaisiais prekybininkais ir žemės ūkio pionieriais buvo pamiršta, 
kaip ir Tudorų aptvėrėjai bei jų revoliuciniai metodai pelnytis pinigų 
iš žemės; fiziokratinius Prancūzijos ir Vokietijos dvarininkus su jų 
laisvosios prekybos entuziazmu iš visuomenės atminties ištrynė mo- 
derni išankstinė nuomonė apie amžiną kaimo atsilikimą. Herbertas 
Spenceris, kuriam viena karta buvo it amžinybės modelis, tiesiog 
militarizmą tapatino su reakcija. Pastaruoju metu japonų, rusų ar na- 
cių armijos pademonstruotas socialinis ir technologinis prisitaikymas 
jam būtų buvęs nesuvokiamas. 

Tokios pažiūros buvo būdingos griežtai apibrėžtam laikotarpiui. 
Stulbinančių rinkos ekonomikos pramonės laimėjimų kaina buvo di- 
delis smūgis visuomenės pagrindams. Tad feodalinėms klasėms tapus 
žemės ir žemdirbių advokatais, atsirado proga atgauti dalį savo pra- 
rasto prestižo. Jei romantizmo literatūroje Gamta sudarė sąjungą su 
Praeitim, tai devynioliktojo amžiaus agrariniame judėjime feodaliz- 
mas pamėgino, ir gana sėkmingai, susigrąžinti praeitį — pasirodyti 
kaip žmogaus natūralios buveinės — žemės — sergėtojas. Jei pavojus 
nebūtų buvęs tikras, ši gudrybė nebūtų pasiteisinusi. 

Tačiau armijos ir Bažnyčios prestižas pakilo ir todėl, kad jos 
stojo „ginti teisės ir tvarkos“, kurios tapo labai pažeidžiamos, o 
valdančioji vidurinioji klasė nebuvo pasirengusi užtikrinti šios nau- 
Josios ekonomikos sąlygos. Rinkos sistema labiau bijojo riaušių, 
negu bet kuri kita žinoma ekonominė sistema. Tudorų vyriausybės, 
kilus riaušėms atkreipdavo dėmesį į tų vietų nepasitenkinimą; pako- 
rus keletą vadeivų, jos nepadarydavo jokios rimtesnės žalos. Finan- 

sų rinkos iškilimas reiškė, jog ši nuostata turi visiškai pasikeisti; po 
1797 m. riaušės nebebuvo būdingas Londono gyvenimo bruožas, jų 
vietą pamažu užėmė mitingai, kuriuose, bent jau iš principo, ran- 
kos, užuot naudojamos smūgiuoti, yra skaičiuojamos.' Prūsijos ka- 
ralių, skelbusį, kad palaikyti viešąją tvarką yra svarbiausia valdinio 
prievolė, šis „paradoksas“ išgarsino; tačiau netrukus tai tapo bana- 
lybe. Devynioliktajame amžiuje ginkluotos minios viešosios tvar- 
kos pažeidimai buvo vertinami kaip maišto pradžia ir didelis pavojus 
valstybei; akcijos neregėtai krisdavo. Susišaudymai metropolio gat- 
vėse galėjo sunaikinti nemažą nominalaus nacionalinio kapitalo da- 
lį. Tačiau viduriniosios klasės buvo nekaringos; liaudies demokratija 
didžiavosi masėms suteikusi balsą; Europoje buržuazija tebebuvo 
ištikima savo revoliucinės jaunystės prisiminimams, kai ji pati ba- 
rikadose stojo prieš tironišką aristokratiją. Tik valstietija, mažiau- 
siai užsikrėtusi liberaliu virusu, buvo laikoma vieninteliu sluoksniu, 
kurio nariai galėjo stoti „už teisę ir tvarką“. Buvo manoma, kad 
viena iš reakcijos funkcijų — sulaikyti darbo klases, kad rinkų ne- 
apimtų panika. Nors šios paslaugos tekdavo griebtis labai retai, 
valstietijos buvimas nuosavybės teisių gynėja tapo agrarinės sto- 
vyklos aktyvu. 

Kitaip dvidešimtojo amžiaus trečiojo dešimtmečio istorija būtų 
nesuprantama. Kai Vidurio Europoje, nepakėlusi karo ir pralaimėji- 
mo, žlugo socialinė struktūra, buvo tik viena — darbininkų — klasė, 
galėjusi užtikrinti tolesnį funkcionavimą. Visur valdžia perėjo profsą- 
jungoms ir socialdemokratų partijoms: Austrija, Vengrija, netgi Vo- 
kietija buvo paskelbtos respublikomis, nors prieš tai nė vienoje 1š šių 
šalių nebuvo aktyvių respublikonų partijų. Vos praėjus didelio Žlugi- 
mo pavojui ir profsąjungų paslaugoms tapus nebereikalingomis, vi- 
duriniosios klasės pamėgino pašalinti bet kokią darbo klasių įtaką 
visuomenės gyvenimui. Tai vadinama kontrrevoliuciniu pokario lai- 
kotarpiu. Iš tikrųjų rimto komunistinio režimo pavojaus niekuomet 
nebuvo, kadangi darbininkai buvo susibūrę į partijas ir sąjungas, 


' Trevelyan G. M., History of England, 1926, p. 533. „Anglija, valdant Wal- 
pole'ui, tebebuvo riaušių reguliuojama aristokratija.“ Hannah More „enciklopedi- 
nė“ daina „Riaušės“ buvo parašyta „devyniasdešimt penktaisiais, nepritekliaus 
ir nerimo metais“ — tai buvo Spynhemlendo metai. Plg. The Repository Tracts, 
Vol. I, New York, 1835. Taip pat The Library, 1940, fourth series, Vol. XX, 
p. 295, apie „Pigius enciklopedinius traktatus“ (1795—1798).“ 

aktyviai priešiškas komunistams. (Vengrijos bolševikinis epizodas bu- 
vo tiesiog primestas šaliai, kai, ginantis nuo prancūzų invazijos, tau- 
tai nebeliko alternatyvos.) Pavojų kėlė ne bolševizmas, o tai, kad 
esant kritiškai situacijai profsąjungos ir darbininkų partijos nepaisė 
rinkos ekonomikos taisyklių. Juk šiaip jau nekenksmingi viešosios 
tvarkos ir prekybos įpročių sutrikimai rinkos ekonomikos sąlygomis 
galėjo tapti mirtina grėsme“ 1r žlugdyti tą ekonominę santvarką, nuo 
kurios priklausė visuomenės kasdieninė duona. Tai paaiškina kai ku- 
rių šalių pastebimą perėjimą nuo tariamai gresiančios pramonės dar- 
bininkų diktatūros prie tikros valstietijos diktatūros. Kaip tik trečiąjį 
dešimtmetį ne vienoje valstybėje valstietija, paprastai vaidinusi tik 
kuklų vaidmenį, lėmė ekonominę politiką. Dabar ji tapo vienintele 
klase, galinčia palaikyti teisę ir tvarką šiuolaikine skambia šio termi- 
no prasme. 

Smarkus pokario Europos agrariškumas atspindėjo valstiečių kla- 
sei politiniais sumetimais suteiktas palankias pozicijas. Nuo Lapo 
judėjimo Suomijoje iki Austrijos Heimwehr valstiečiai pasirodė esą 
rinkos ekonomikos gynėjai; todėl politiškai jie buvo nepakeičiami. 
Maisto produktų trūkumas pirmaisiais pokario metais, kuriuo kartais 
aiškinama valstiečių įtaka, su tuo nedaug ką turėjo bendra. Antai 
Austrija, siekdama finansiškai paremti valstiečius, turėjo išlaikyti 
muitus grūdams ir pabloginti šalies mitybos lygį, nors tenkindama 
maisto produktų reikmes smarkiai buvo priklausoma nuo importo. 
Tačiau valstiečių interesus reikėjo apsaugoti bet kuria kaina, net jei 
agrarinis protekcionizmas miesto gyventojus būtų įstūmęs į skurdą 
ir neracionaliai padidinęs eksportui dirbančios pramonės gamybos 
išlaidas. Taip anksčiau neįtakinga valstiečių klasė įgavo viršenybę, 
visiškai neproporcingą jos ekonominei reikšmei. Jėga, pavertusi jos 
politinę padėtį neįveikiamai tvirta, buvo bolševizmo baimė. O iš 
tiesų ta baimė, kaip matėme, buvo ne darbininkų klasės diktatūros 
baimė (akiratyje nebuvo nieko panašaus), veikiau baimintasi rinkos 
ekonomikos paralyžiaus, jei iš politinės arenos nebus eliminuotos 
visos jėgos, kurios galėtų būti priverstos atsisakyti rinkos žaidimo 
taisyklių. Kol valstiečiai buvo vienintelė klasė, galinti eliminuoti tas 


* Hayes C., A Generation of Materialism, 1870-1890, pastebi, kad „dauguma 
pavienių valstybių, bent jau Vakarų ir Vidurio Europoje, dabar įgijo iš pažiūros 
didžiausią vidinį stabilumą.“ 

jėgas, jų prestižas buvo didelis ir jie galėjo įkaitu laikyti miesto viduri- 
niąją klasę. Kai tik konsolidavosi valstybės valdžia ir (dargi anksčiau) 
skurdesnioji miesto viduriniosios klasės dalis suformavo fašistinius 
smogikų būrius, buržuazija tapo nepriklausoma nuo valstietijos ir 
pastarosios prestižas greitai subliuško. Kai „vidaus priešas“ mieste ir 
gamykloje buvo neutralizuotas ir sutramdytas, valstietija buvo nu- 
stumta į ankstesnę kuklią jos padėtį industrinėje visuomenėje. 

Didžiųjų žemės savininkų įtaka nepatyrė šio smukimo. Jų naudai 
veikė pastovesnis veiksnys — auganti karinė apsirūpinimo žemės ūkio 
produktais reikšmė. Didysis karas vėl į viešumą iškėlė svarbiausius 
strateginius dalykus ir, užuot beatodairiškai pasikliovus pasaulio rin- 
ka, paniškai imta didinti maisto gamybos pajėgumus. Dėl bolševikų 
baimės prasidėjęs Vidurio Europos „reagrarinimas“ užsibaigė autar- 
kijos požymiais. Šalia argumento apie „vidaus priešą“ dabar atsirado 
„Išorės priešo“ argumentas. Liberalūs ekonomistai, kaip paprastai, 
čia matė tik klaidingų ekonominių doktrinų sužadintą romantišką 
nukrypimą, o iš tikrųjų iškilūs politiniai įvykiai netgi didžiausiems 
naivuoliams rodė, kad ekonominiais samprotavimais neįmanoma pa- 
aiškinti artėjančio tarptautinės sistemos suirimo. Ženeva ir toliau bergž- 
džiai mėgino įtikinti tautas, kad jos rengiasi įsivaizduotiems pavojams, 
ir jei visi darniai veiktų, laisvoji prekyba galėtų būti atkurta visų 
naudai. Nepaprastai patiklioje to laiko atmosferoje ne vienas laikė 
aksioma, kad ekonominės problemos (kad ir ką jie taip vadino) sprendi- 
mas ne tik sumažintų karo grėsmę, bet faktiškai amžiams užkirstų jai 
kelią. Šimto metų taika buvo sukūrusi neįveikiamą iliuzijų sieną, 
neleidusią matyti faktų. To laikotarpio autoriams labai trūko realaus 
mąstymo. A. J. Toynbee tautos valstybę laikė ribotu prietaru, Ludwi- 
gas von Misesas suverenumą — juokinga iliuzija, Normanas Angellas 
karą — apsiskaičiavimu versle. Politikos problemų svarbos suvokimas 
buvo beprecedentiškai žemo lygio. 

1846 metais, kovojant dėl laisvosios prekybos, Grūdų įstatymų 
dėka kova buvo laimėta, o po aštuoniasdešimties metų vėl kovojant 
šią kovą, ji buvo pralaimėta dėl to paties dalyko. Autarkijos proble- 
ma nuo pat pradžių persekiojo rinkos ekonomiką. Tad liberalūs eko- 
nomistai vijo tolyn karo šmėklą ir naiviai savo samprotavimus grindė 
neva nesugriaunama rinkos ekonomika. Nebuvo atkreipta dėmesio į 
tai, kad jų argumentai rodė tik tą didžiulį pavojų, į kurį pateko tauta, 
savo saugumą patikėjusi tokiai trapiai institucijai, kokia buvo rinkos 

ekonomika. Dvidešimtųjų metų autarkinis judėjimas iš esmės buvo 
pranašiškas: jis rodė būtinumą prisitaikyti prie santvarkos nykimo. 
Didysis karas atskleidė pavojų, ir žmonės ėmėsi veikti; kadangi jie 
veikė praėjus dešimčiai metų, ryšys tarp priežasties ir pasekmės ne- 
buvo deramai įvertintas. „Kam reikia saugotis praėjusių pavojų?“ — 
klausė ne vienas amžininkas. Ši ydinga logika neleido suvokti ne tik 
autarkijos, bet, ir tai net dar svarbiau, fašizmo. Iš tiesų abu šiuos 
reiškinius paaiškina tai, kad visuomenės sąmonei pajutus pavojų, bai- 
mė išlieka tol, kol nepašalinamos jos priežastys. 

Mes tvirtinome, kad Europos tautos niekuomet neatsigavo nuo 
karo sukrėtimo, nelauktai atskleidusio joms tarpusavio priklausomy- 
bės pavojus. Nors buvo atnaujinta prekyba ir daugybė tarptautinių 
konferencijų demonstravo taikos idilę, o tuzinai vyriausybių skelbė 
ištikimybę laisvosios prekybos principui — nė viena tauta negalėjo 
pamiršti, kad jei pati nebus savo maisto ir žaliavų šaltinių šeiminin- 
ke ar negalės jų patikimai pasiekti karinėmis priemonėmis, tai nei 
stipri valiuta, nei patikimas kreditas neišvaduos jų iš bejėgiškumo. 
Buvo visiškai logiška, kad ši fundamentali tezė lėmė bendruomenių 
politiką. Pavojaus šaltinis tebebuvo, tai ar galime tikėtis, kad baimė 
sumažės? 

Panašus suklydimas pakišo koją tiems fašizmo kritikams, o jų 
buvo dauguma, kurie fašizmą apibūdino kaip jokio politinio ratio 
neturinčią keistybę. Jie teigė, jog Mussolinis tvirtino neleidęs bolše- 
vizmui įsigalėti Italijoje, o statistika rodo, jog daugiau kaip prieš 
metus iki žygio į Romą streikų banga jau buvo nuslūgusi. Tiesa, 
ginkluoti darbininkai 1921 m. užėmė gamyklas. Tačiau ar tai buvo 
priežastis juos nuginkluoti 1923 m., kai jie jau seniai buvo atsitraukę 
iš savo pozicijų? Hitleris tvirtino Vokietiją išgelbėjęs nuo bolševiz- 
mo. Tačiau ar negalima įrodyti, kad prieš jam tampant kancleriu di- 
džiulis nedarbas, buvęs prieš jam iškylant į valdžią, jau buvo atslūgęs? 
Buvo įrodinėjama, jog teigti, kad jis užkirto kelią tam, ko jam atėjus 
jau nebebuvo, reiškė prieštaravimą priežasties ir pasekmės dėsniui, 
galiojančiam ir politikoje. 

Faktiškai Vokietijos, kaip ir Italijos, pirmųjų pokario metų istorija 
įrodė, jog bolševizmas neturėjo jokių galimybių laimėti. Tačiau ji 
įtikinamai parodė ir tai, kad ypatingomis aplinkybėmis darbininkų 
klasė, jos profsąjungos ir partijos, gali nepaisyti rinkos taisyklių, ku- 
rios absoliučiai įtvirtina kontrakto laisvę ir privačios nuosavybės šven- 

tumą — ši galimybė turi sukelti žalingiausių padarinių visuomenei: 
varžyti investicijas, neleisti kaupti kapitalo, palaikyti neduodančius 
pelno atlyginimus, kelti grėsmę valiutai, kenkti užsienio kreditams, 
mažinti patikimumą ir paralyžiuoti verslą. Ne iliuzinė komunistinės 
revoliucijos grėsmė, o nepaneigiamas faktas, kad darbo klasės turėjo 
galimybę potencialiai įsikišti, maitino tą paslėptą baimę, kuri lemtin- 
gu momentu prasiveržė kaip fašistinė panika. 

Grėsmių Žmogui ir gamtai aiškiai atskirti negalima. Ir darbinin- 
kų klasės, ir valstietijos reakcija į rinkos ekonomiką vedė į protek- 
cionizmą, pirmosios — daugiausia socialinės teisenos ir gamyklų 
įstatymų, antrosios —- žemės ūkio muitų ir žemės įstatymų pavidalu. 
Tačiau tarp jų buvo svarbus skirtumas: nepaprastosiomis aplinkybė- 
mis Europos valstiečiai ir ūkininkai gynė rinkos sistemą, kuriai dar- 
bininkų klasės politika kėlė grėsmę. Šios iš prigimties nestabilios 
sistemos krizę sukėlė abi protekcionistinio judėjimo pakraipos, ta- 
čiau su žeme susijęs socialinis sluoksnis linko į kompromisą su 
rinkos sistema, o gausi darbininkų klasė nevengė sulaužyti jos tai- 
syklių ir visiškai ją atmesti. 

Net pats kapitalistinis verslas turėjo būti apsaugotas nuo nevaržomo 
rinkos mechanizmo veikimo. Tai turi padėti atsikratyti to įtarumo, 
kurį patys „žmogaus“ ir „gamtos“ terminai kelia rafinuotiems pro- 
tams, linkstantiems atmesti bet kokias kalbas apie darbo jėgos ir 
žemės apsaugą, kaip pasenusių idėjų produktą, gal net tiesiog asme- 
ninio suinteresuotumo priedangą. 

Iš tikrųjų pavojus gamybos verslui, kaip ir žmogaus bei gamtos 
atvejais, buvo tikras ir objektyvus. Apsaugos reikmę sukėlė būdas, 
kuriuo rinkos sistemoje buvo organizuotas aprūpinimas pinigais. 
Šiuolaikinė centrinė bankininkystė, tiesą sakant, iš esmės buvo ta 
priemonė, sukurta teikti apsaugą, be kurios rinka būtų sunaikinusi 
savo pačios vaikus, įvairiausias verslo įmones. Tačiau ilgainiui ši 
apsaugos forma itin daug ir tiesiogiai prisidėjo prie tarptautinės 
sistemos žlugimo. 

Pavojai, kuriuos žemei ir darbo jėgai kelia rinkos stichija, yra 
visiškai akivaizdūs, tačiau pinigų sistemoje glūdintys pavojai verslui 
nėra taip lengvai suvokiami. Vis dėlto, jei pelnas priklauso nuo kai- 
nų, tai piniginių reikalų sutvarkymas, nuo kurio priklauso kainos, turi 
būti gyvybiškai svarbus bet kuriai pelnu grindžiamai sistemai funk- 
cionuoti. Jei ilgainiui pardavimo kainų kaita nebūtinai turi įtakos 
pelnams, kadangi atitinkamai padidėja ar sumažėja išlaidos, tai to 
negalima pasakyti apie neilgą laiko tarpą, kadangi tik po tam tikro 
laiko pasikeičia pagal sutartį nustatytos kainos. Tarp jų yra ir darbo 
Jėgos kaina, kuri, kaip ir daugelis kitų kainų, paprastai nustatoma 
sutartimi. Taigi jei dėl piniginių priežasčių kainų lygis 1lgą laiką smun- 
ka, verslui iškyla pavojus bankrutuoti, o to padarinys — gamybos 

nutraukimas ir masiškas kapitalo sunaikinimas. Problema yra ne že- 
mos, o mažėjančios kainos. Hume'as tapo kiekybinės pinigų teori- 
jos kūrėju, kadangi atrado, jog verslo nepaveikia pinigų kiekio 
sumažėjimas per pusę, nes kainos paprasčiausiai prisitaiko, nusistovi 
ties puse jų buvusio lygio. Jis pamiršo, kad vykstant šiam procesui 
verslas gali sugriūti. 

Todėl nesunku suvokti, kodėl prekinių pinigų sistema, kurią, ne- 
sant išorinio poveikio, paprastai sukuria rinkos mechanizmas, yra 
nesuderinama su pramonine gamyba. Prekiniai pinigai yra tiesiog 
prekė, kuri funkcionuoja kaip pinigai, taigi jos kiekis apskritai negali 
būti padidintas nesumažinus prekių, nefunkcionuojančių kaip pinigai, 
kiekio. Praktikoje prekiniai pinigai paprastai yra auksas arba sidab- 
ras, kurių kiekis per trumpą laiką gali būti padidintas, tiesa, nedaug. 
Tačiau gamybos ir prekybos plėtimas, nelydimas pinigų kiekio 
padidėjimo, turi sukelti kainų lygio kritimą — kaip tik tokią pragaiš- 
tingą defliaciją, apie kokią mes ir kalbame. Pinigų stygius buvo nuo- 
latinė, sunki septynioliktojo amžiaus prekinių bendruomenių liga. 
Norint apsaugoti prekybą nuo priverstinių defliacijų, lydėjusių mone- 
tų naudojimą padidėjus verslo apimčiai, anksti buvo sukurti pinigi- 
niai ženklai. Jokia rinkos ekonomika negalėjo egzistuoti be tokių 
dirbtinių pinigų. 

Tikrų sunkumų iškilo, kai maždaug Napoleono karų laikotarpiu 
atsirado stabilios užsienio valiutos poreikis ir, kaip jo pasekmė, buvo 
įvestas aukso standartas. Stabilios valiutos tapo būtinos Anglijos eko- 
nomikos egzistavimui; Londonas turėjo tapti augančios pasaulio pre- 
kybos finansų centru. Ir šiam tikslui negalėjo pasitarnauti niekas kitas, 
tik prekiniai pinigai, kadangi buvo akivaizdu, kad piniginiai ženklai — 
ar banko, ar nepadengti popieriniai — negali būti į apyvartą leidžiami 
užsienio teritorijoje. Todėl iškilo aukso standartas — taip įprasta va- 
dinti tarptautinių prekinių pinigų sistemą. 

Tačiau, kaip yra žinoma, vidaus tikslams auksinės ir sidabrinės 
monetos nėra tinkami pinigai; kaip tik todėl, kad tai yra prekė ir jos 
kiekis negali būti padidintas kada tik panorėjus. Turimą aukso kiekį 
galima padidinti penkiais procentais per metus, bet ne keliomis de- 
šimtimis procentų per keletą savaičių, o to gali reikėti norint staigiai 
išplėsti transakcijas. Nesant popierinių pinigų, būtų reikėję arba su- 
mažinti verslo apimtį, arba jį plėtoti daug mažesnėmis kainomis ir 
taip sukelti nuosmukį bei nedarbą. 

Paprasčiausias klausimas buvo toks: prekiniai pinigai gyvybiškai 
svarbūs, kad egzistuotų užsienio prekyba; popieriniai pinigai — kad 
egzistuotų vidaus prekyba. Kaip jie dera tarpusavyje? 

Devynioliktojo amžiaus sąlygomis užsienio prekybai ir aukso stan- 
dartui buvo teikiama neginčijama pirmenybė vidaus verslo atžvilgiu. 
Laikantis aukso standarto, kai tik valiutai grėsė nuvertėjimas, reikėjo 
mažinti vidaus kainas. Defliacija atsiranda ribojant kreditą, todėl pre- 
kinių pinigų funkcija trukdė kredito sistemos funkcijai. Tai kėlė nuo- 
latinį pavojų verslui. Vis dėlto nekilo net minties atsisakyti popierinių 
pinigų ir apsiriboti prekiniais pinigais, kadangi tai būtų dar labiau 
pabloginę padėtį. 

Centriniai bankai labai švelnino šį kreditinių pinigų trūkumą. Cen- 
tralizavus kredito aprūpinimą šalyje buvo įmanoma išvengti su de- 
fliacija susijusių didelių verslo ir užimtumo sutrikdymų ir taip 
organizuoti defliaciją, kad smūgis būtų amortizuotas ir jos našta pa- 
skirstyta visai šaliai. Normaliai funkcionuojantis bankas švelnindavo 
tiesioginius padarinius, kuriuos aukso išėmimai kėlė banknotų cirku- 
liacijai, 0 sumažėjusi banknotų cirkuliacija — verslui. 

Bankas galėjo naudoti įvairius metodus. Trumpalaikės paskolos 
galėjo užpildyti spragas, atsiradusias dėl neilgalaikių aukso nuostolių 
1r padėti visiškai išvengti kredito apribojimų. Tačiau jei, kaip dažnai 
atsitikdavo, kreditą reikėjo neišvengiamai riboti, banko veiksmai tai 
neutralizuodavo: banko palūkanų padidinimas ir operacijos atviroje 
rinkoje apribojimų padarinius paskleisdavo visoje bendruomenėje ir 
apribojimų naštą perkeldavo ant stipriausių pečių. 

Įsivaizduokime esminį atvejį, kai viena šalis vienašališkai per- 
veda mokėjimus kitai. To priežastis galėtų būti ryškus perėjimas nuo 
savų maisto produktų prie užsieninių. Auksas, kurį dabar reikia iš- 
siųsti į užsienį kaip užmokestį už importuotą maistą, kitu atveju 
galėtų būti panaudotas vidaus mokėjimams, ir jo trūkumas sukeltų 
vidaus pardavimų apimties mažėjimą, taigi ir kainų kritimą. Šį deflia- 
cijos tipą vadinsime „transakciniu“, kadangi jis plinta iš vienos indi- 
vidualios firmos į kitą priklausomai nuo jų atsitiktinių verslo sandorių. 
Ilgainiui defliacijos plitimas pasieks eksporto firmas ir sukurs tokį 
eksporto perteklių, kuris atitinka „realų“ pervedimą. Tačiau nuosto- 
liai ir žala, padaryti visai bendruomenei, bus daug didesni už tuos, 
kurie buvo neišvengiami susidarant tokiam eksporto pertekliui. Juk 
visuomet atsiras firmų, kurioms nedaug trūksta, kad jos galėtų eks- 

portuoti, ir joms reikia tik nedidelio postūmio, šiek tiek sumažinti 
kaštus, kad jos „surizikuotų“, o tokį sumažinimą ekonomiškiausiai 
galima pasiekti, jeigu tolygiai defliaciją paskleisime visoje verslo 
bendruomenėje. 

Kaip tik tai ir buvo viena iš centrinio banko funkcijų. Aiškus jo 
diskonto ir atvirosios rinkos politikos spaudimas vidaus kainas vertė 
mažėti daugiau ar mažiau vienodai, suteikė galimybę „beveik eks- 
portuojančias“ firmas atnaujinti arba padidinti eksportą, ir tik pačios 
neefektyviausios firmos turėjo likviduotis. Taip „realus“ pervedimas 
buvo pasiekiamas kaina, reikalaujančia daug mažesnio sutrikdymų skai- 
čiaus nei tas, kurio būtų reikėję norint gauti tą patį eksporto perteklių 
neracionaliai pasikliaujant atsitiktinumais ir neretai katastrofiškais su- 
krėtimais, perduodamais siauru „transakcinės defliacijos“ kanalu. 

Tai, kad, nepaisant šių priemonių defliacijos padariniams švelnin- 
ti, jos rezultatas vis dėlto dažniausiai buvo visiškas verslo dezorga- 
nizavimas, sukeliantis masinį nedarbą, yra pats rimčiausias kaltinimas 
aukso standartui. 

Pinigų atvejis pasirodė esąs tikrai labai analogiškas darbo jėgos 
ir žemės atvejams. Kiekvieną jų laikant tariama preke, faktiškai jos 
buvo įtrauktos į rinkos sistemą, o kartu iškildavo ir rimtų grėsmių 
visuomenei. Kalbant apie pinigus, ši grėsmė kilo gamybos verslui, 
kurio egzistavimui pavojų kėlė bet koks prekinių pinigų vartojimo 
nulemtas kainų lygio kritimas. Čia irgi reikėjo imtis apsaugos prie- 
monių, 0 jų rezultatas buvo tas, kad savaiminis rinkos mechanizmas 
nustojo veikti. 

Dėl centrinių bankų veiklos aukso standartas galėjo tik preten- 
duoti į automatizmą. Ši veikla reiškė, kad valiuta valdoma iš centro; 
susireguliuojantis kreditavimo mechanizmas buvo pakeistas manipu- 
liavimu, net jei jis ne visuomet buvo naudojamas apgalvotai ir sąmo- 
ningai. Buvo vis labiau pripažįstama, kad tarptautinis aukso standartas 
gali būti susireguliuojantis tik šalims atsisakius centrinių bankų. Vie- 
nintelis nuoseklus gryno aukso standarto šalininkas, iš tiesų palaikęs 
tokį desperatišką žingsnį, buvo Ludwigas von Misesas; paklausius 
šio jo patarimo, nacionalinės ekonomikos būtų virtusios griuvėsių 
krūva. 

Didžiausią pinigų teorijoje egzistuojančią painiavą sukūrė politi- 
kos ir ekonomikos atskyrimas — ryški rinkos visuomenės charakteris- 
tika. Daugiau kaip šimtą metų pinigai buvo laikomi grynai ekonomine 

kategorija, preke, naudojama netiesioginiams mainams. Jeigu tokia 
privilegijuota prekė buvo auksas, tai veikė aukso standartas. (Pažy- 
minys „tarptautinis“ prie šio standarto buvo laikomas beprasmiu, ka- 
dangi ekonomistui tautos neegzistavo, transakcijos buvo atliekamos 
ne tarp tautų, o tarp asmenų, kurių politinis lojalumas turėjo tiek pat 
reikšmės, kiek ir jų plaukų spalva.) Ricardo devynioliktojo amžiaus 
Anglijai įskiepijo įsitikinimą, jog „pinigų“ terminas reiškė mainų prie- 
monę, kad banknotai buvo tik patogumo dalykas, ir jie naudingi tuo, 
kad juos lengviau vartoti, tačiau jų vertingumą sudarė tikrumas, jog 
jų turėjimas suteikė galimybę bet kuriuo metu turėti pačią prekę, 
auksą. Todėl nacionalinis valiutų pobūdis buvo nesvarbu, kadangi jos 
tebuvo tik skirtingi tos pačios prekės simboliai. Ir jei būtų neprotin- 
ga, kad pati vyriausybė stengtųsi turėti aukso (kadangi tos prekės, 
kaip ir bet kurios kitos, pasiskirstymą reguliavo pasaulio rinka), tai 
dar neprotingiau būtų įsivaizduoti, kad skirtingi nacionaliniai simbo- 
liai turėtų kokios nors svarbos tų šalių gerovei ir klestėjimui. 

Tačiau instituciškai politinė ir ekonominė sferos niekuomet nebu- 
vo visiškai atskirtos, o valiutos reikaluose tai buvo būtina; valstybė, 
kurios pinigų kalykla, kaip atrodė, turėjo laiduoti tik monetų svorį, iš 
tiesų buvo piniginių ženklų, kuriais ji rinko mokesčius ir kitas rin- 
kliavas, vertės garantas. Šie pinigai buvo ne mainų, o mokėjimo prie- 
monė; jie buvo ne prekė, o perkamoji galia; patys toli gražu nebūdami 
naudingu daiktu, jie tebuvo skaitiklis, įkūnijantis kiekybinę teisę pre- 
tenduoti į daiktus, kuriuos galima buvo už juos nupirkti. Be abejo, 
visuomenė, kurioje paskirstymas priklausė nuo tokių perkamosios 
galios ženklų turėjimo, buvo darinys, visiškai skirtingas nuo rinkos 
ekonomikos. 

Žinoma, čia nagrinėjame ne tikrovės elemientus, o vardan aišku- 
mo naudojamus konceptualius dalykus. Neįmanoma jokia rinkos eko- 
nomika, atskirta nuo politikos sferos; tačiau nuo Davido Ricardo laikų 
klasikinė ekonomika remiasi kaip tik šia konstrukcija, be kurios jos 
sąvokos ir prielaidos nebūtų suprantamos. Pagal šią schemą visuome- 
nę sudarė mainikaujantys individai, turintys įvairių prekių — gėrybių, 
žemės, darbo jėgą ir jų kombinacijas. Pinigai buvo tiesiog viena iš 
prekių, mainikaujamų dažniau už kitas, taigi įsigyjami, kad juos būtų 
galima panaudoti mainams. Tokia „visuomenė“ gali atrodyti nereali; 
visgi joje matome karkasą tos konstrukcijos, kuri buvo klasikinių 
ekonomistų išeities taškas. 

Dar mažiau tikrovę atitinkantį vaizdą perteikia perkamosios 
galios ekonomika.! Vis dėlto kai kurie jos bruožai labiau nei rin- 
kos ekonomikos paradigma primena tikrąją mūsų visuomenę. Pa- 
mėginkime įsivaizduoti „visuomenę“, kai kiekvienam individui 
suteiktas tam tikras perkamosios galios kiekis, leidžiantis jam pre- 
tenduoti į prekes, kai prie kiekvienos iš jų pritvirtinta lentelė su 
kaina. Tokioje ekonomikoje pinigai nėra prekė; patys savaime jie 
nėra vertingi; jie naudojami tik pirkti prekėms, prie kurių pritvir- 
tintos etiketės su kainomis, labai panašiai kaip šiandienos par- 
duotuvėse. 

Devynioliktajame amžiuje, kai institucijos daugeliu bruožų ati- 
tiko rinkos modelį, prekinių pinigų teorema gerokai pranoko savo 
konkurentes, o nuo dvidešimtojo amžiaus pradžios vis labiau imta 
vertinti perkamosios galios koncepciją. Griūvant aukso standartui, 
praktiškai prekiniai pinigai nustojo egzistuoti, ir buvo visai natūra- 
lu, kad vietoje jų atsirado pinigų perkamosios galios sąvoka. 

Nuo mechanizmų ir sąvokų pereinant prie veikiančių visuome- 
ninių jėgų svarbu suvokti, kad pačios valdančiosios klasės pritarė 
valiutos valdymui per centrinį banką. Toks valdymas, žinoma, ne- 
buvo vertinamas kaip įsikišimas į aukso standarto instituciją; prie- 
šingai, jis buvo dalis žaidimo taisyklių, pagal kurias, kaip manyta, 
funkcionavo aukso standartas. Kadangi aukso standarto laikymasis 
buvo savaime suprantamas ir centrinio banko mechanizmui niekuo- 
met nebuvo leista veikti taip, kad šalis atsiribotų nuo aukso, o prie- 
šingai, svarbiausia direktyva bankui buvo visuomet ir bet kuriomis 
aplinkybėmis laikytis aukso, tai atrodė, jog klausimo dėl veikimo 
principų nekilo. Taip buvo tik tol, kol kainų lygio svyravimai nevir- 
šijo nereikšmingų 2-3 procentų, skyrusių vadinamuosius aukso taš- 
kus. Kai tik vidaus kainų lygio svyravimas, reikalingas stabiliems 
valiutų kursams išlaikyti, smarkiai padidėdavo ir pašokdavo iki 10 
arba 30 procentų, situacija visiškai pasikeisdavo. Dėl tokių kainų 
lygio kritimų būtų prislėgęs skurdas ir prasidėję žlugimai. Faktas, 
kad valiutos buvo valdomos, tapo nepaprastai svarbiu, kadangi jis 
reiškė, jog centrinio banko metodai yra politikos dalykas, t.y. kaž- 
kas, ką gali nuspręsti valstybės piliečiai. Iš tiesų didžiulė centrinių 
bankų institucijos reikšmė glūdi tame, kad jos dėka pinigų politika 


' Jos teorinį pagrindą išdėstė F. Schaferis iš Velingtono (Naujoji Zelandija). 

buvo įtraukta į politikos sferą. Tai neabejotinai turėjo sukelti toli 
siekiančių padarinių. 

Jie buvo dvejopi. Vidaus srityje pinigų politika tebuvo dar viena 
intervencionizmo forma, o ekonominių klasių kovos daugiausia ir 
vyko aplink šį dalyką, taip glaudžiai susijusį su aukso standartu ir 
subalansuotais biudžetais. Kaip matysime, trisdešimtaisiais metais vi- 
daus konfliktai paprastai sukosi apie šį klausimą, vaidinusį svarbų 
vaidmenį stiprėjant antidemokratiniam judėjimui. 

Užsienio srityje nacionalinių valiutų vaidmuo turėjo nepaprastai 
didelę reikšmę, nors šis faktas tuomet buvo menkai pripažįstamas. 
Vyraujanti devynioliktojo amžiaus filosofija buvo pacifistinė ir inter- 
nacionalistinė; „iš principo“ visi išsilavinę žmonės buvo laisvosios 
prekybos rėmėjai ir su išlygomis, kurios šiandien atrodo ironiškai 
kuklios, jie tokie buvo ir praktikoje. Šios pasaulėžiūros šaltinis, žino- 
ma, buvo ekonominis; iš mainų ir prekybos sferos kilo daug tikro 
idealizmo — paradoksaliai savanaudiškais poreikiais buvo grindžiami 
žmogaus kilniausi impulsai. Nuo XIX a. aštuntojo dešimtmečio buvo 
pastebimas emocinis pasikeitimas, nors viešpataujančiose idėjose ne- 
būta jį atitinkančio lūžio. Pasaulis tebetikėjo internacionalizmu ir 
tarpusavio priklausomybe, ir kartu veikė turėdamas nacionalizmo ir 
ekonominės nepriklausomybės paskatų. Liberalus nacionalizmas evo- 
liucionavo į nacionalinį liberalizmą, kuris aiškiai krypo į protekcio- 
nizmą ir imperializmą užsienyje bei monopolistinį konservatizmą šalies 
viduje. Niekur šis prieštaravimas nebuvo toks ryškus ir toks nesąmo- 
ningas, kaip pinigų sferoje. Žmonės ir toliau laikėsi beribės ištikimy- 
bės dogmatiškam tikėjimui tarptautiniu aukso standartu, o tuo pačiu 
metu buvo įsteigtos simbolinės valiutos, pagrįstos įvairių centrinių 
bankų sistemų suverenumu. Prisidengus tarptautiniais principais, cen- 
trinių emisijos bankų pavidalu nesąmoningai buvo statomi neįveikia- 
mi naujo nacionalizmo bastionai. 

Tiesą sakant, naujasis nacionalizmas buvo naujojo internaciona- 
lizmo padarinys. Valstybės, kurioms tariamai turėjo tarnauti tarp- 
tautinis aukso standartas, negalėjo jo sukurti, jei nebuvo apsaugotos 
nuo pavojų, kuriuos jis kėlė jo besilaikančioms bendruomenėms. 
Visiškai monetarizuotos bendruomenės negalėjo atsilaikyti prieš va- 
liutų stabilumui išlaikyti reikalingų staigių kainų lygio permainų 
sukeltus pragaištingus padarinius, jei sukrėtimo nesušvelnintų ne- 
priklausomos centrinių bankų politikos priemonėmis. Nacionalinės 

simbolinės valiutos buvo tam tikras šio santykinio saugumo garan- 
tas, kadangi jų dėka centrinis bankas tapo tarsi buferiu tarp vidaus 
1r išorės ekonomikos. Mokėjimų balanso nelikvidumą turėjo įveikti 
rezervai ir užsienio paskolos; dėl vidaus kainų lygio kritimo reikėjo 
sukurti visiškai naują ekonominį balansą, o kreditas galėjo būti ri- 
bojamas racionaliausiu būdu — eliminuojant nenašiai dirbančius ir 
uždedant naštą našiai dirbantiems. Neturėdama tokio mechanizmo 
nė viena pažangi šalis nebūtų galėjusi laikytis aukso standarto be 
niokojančių padarinių savo gerovei — gamybos, pajamų ar užimtu- 
mo požiūriu. 

Jeigu prekybininkų klasė buvo kovotoja už rinkos ekonomiką, tai 
bankininkai buvo gimę tos klasės vadovai. Užimtumas ir uždarbiai 
priklausė nuo verslo pelningumo, tačiau verslo pelningumas priklau- 
sė nuo stabilių valiutų kursų ir patikimų kredito sąlygų, o visa tai 
buvo bankininko rūpestis. Tai, kad abu šie dalykai neatskiriami, buvo 
jo tikėjimo dalis. Tvirto biudžeto ir stabilių vidaus kredito sąlygų 
prielaida buvo valiutos užsienio kursų stabilumas; ir valiutos negalė- 
jo būti stabilios, jei vidaus kreditas nebuvo patikimas, o valstybės 
finansai — subalansuoti. Trumpai tariant, bankininkui teko dvejopa 
atsakomybė už tvirtus šalies finansus ir išorinį valiutos stabilumą. 
Štai kodėl bankininkai, kaip klasė, buvo paskutinieji pastebėję, kad 
abu šie dalykai neteko savo reikšmės. Iš tikrųjų nestebina nei vyrau- 
janti tarptautinių bankininkų įtaka trečiąjį dešimtmetį, nei jų saulėly- 
dis ketvirtąjį. Trečiąjį dešimtmetį aukso standartas dar tebebuvo 
vertinamas kaip būtina grįžimo į stabilumą ir klestėjimą prielaida, 
todėl joks jo profesionalių sargybinių — bankininkų - keliamas reika- 
lavimas nebuvo laikomas per dideliu, jei tik padėjo garantuoti stabi- 
lius valiutų kursus; kai po 1929 m. paaiškėjo, jog tai neįmanoma, 
būtiniausia reikme tapo stabili tarptautinė valiuta, ir mažiausiai ją 
pasirengęs buvo suteikti bankininkas. 

Niekur kitur rinkos ekonomikos žlugimas nebuvo toks staigus, 
kaip pinigų sferoje. Žemės ūkio tarifai, veikdami užsienio šalių pro- 
dukcijos įvežimą, sužlugdė laisvąją prekybą; dėl darbo jėgos rinkos 
sumažėjimo ir reguliavimo derėjimasis apsiribojo tuo, ką šalys galėjo 
spręsti pagal įstatymą. Tačiau nei darbo jėgos, nei Žemės atvejais 
nebūta tokio staigaus ir visiško rinkos mechanizmo sutrikimo, koks 
įvyko pinigų sferoje. Kitose rinkose neįvyko nieko, ką būtų galima 
palyginti su Didžiosios Britanijos 1931 m. rugsėjo 21 d. paskelbtu 

aukso standarto atsisakymu; ar net papildomu įvykiu, panašia Ame- 
rikos akcija 1933 m. birželio mėnesį. Nors iki tol Didžioji depresija, 
prasidėjusi 1929 m., buvo nušlavusi didžiąją dalį pasaulio preky- 
bos, bet metodai ir vyraujančios idėjos nepakito. Tačiau galutinis 
aukso standarto žlugimas buvo ir galutinis rinkos ekonomikos Žlu- 
gimas. 

Ekonominis liberalizmas atsirado prieš šimtą metų ir atsakas į jį 
buvo protekcionizmas, kuris dabar įsiveržė į paskutinį rinkos ekono- 
mikos bastioną. Įsivyravo naujos idėjos, išstūmusios susireguliuojan- 
čios rinkos pasaulį. Apstulbinusios didžiąją amžininkų daugumą, 
prasiveržė nelauktos charizmatinio vadovavimo ir autarkinio izolia- 
cionizmo jėgos, kurios suteikė visuomenėms naujas formas. 


17 skyrius 
SUSILPNĖJĘS SUSIREGULIAVIMAS 


Per pusę amžiaus, nuo 1879 iki 1929 metų, Vakarų visuomenės su- 
siformavo į glaudžiai integruotus vienetus, kuriuose slypėjo galinga 
griaunamoji įtampa. Labiau tiesioginis šios raidos šaltinis buvo susil- 
pnėjęs rinkos ekonomikos susireguliavimas. Kadangi visuomenė tu- 
rėjo prisitaikyti prie rinkos mechanizmo reikmių, šio mechanizmo 
veikimo trūkumai kėlė vis didesnę įtampą tarp jos narių. 

Susilpnėjęs susireguliavimas buvo protekcionizmo padarinys. Ži- 
noma, tam tikra prasme rinkos visuomet yra susireguliuojančios, 
kadang: jų tendencija — nustatyti tokią kainą, kuri užtikrintų parda- 
vimą; tai galioja visoms rinkoms — ir laisvoms, ir nelaisvoms. Ta- 
čiau, kaip jau parodėme, susireguliuojanti rinkos sistema reiškia kai 
ką visiškai skirtinga, o būtent, rinkas gamybos elementams — darbo 
Jėgai, žemei ir pinigams. Kadangi tokių rinkų veikimas graso su- 
griauti visuomenę, tai bendruomenės, kad apsisaugotų, siekė už- 
kirsti kelią joms atsirasti arba, joms atsiradus, įsikišti į jų laisvą 
funkcionavimą. 

Liberalūs ekonomistai kaip įtikinamą įrodymą, kad rinkos ekono- 
mika gali veikti, pateikia Amerikos pavyzdį. Ištisą šimtmetį darbo 
Jėga, Žeme ir pinigais Valstijose buvo prekiaujama visiškai laisvai, 
netgi tariamai nereikėjo jokių socialinės apsaugos priemonių, ir, iš- 
skyrus muitų tarifus, pramonė netrikdomai gyvavo be vyriausybės 
kišimosi. 

Žinoma, tai paaiškinti galima paprastai: yra laisvos darbo jėgos, 
žemės ir pinigų. Iki pat XIX a. paskutinio dešimtečio siena buvo atvira 
ir laisvos žemės pakako; iki pat Didžiojo karo laisvai plūdo pigios 

darbo jėgos srautas;! ir iki amžiaus pabaigos nebūta įsipareigojimo 
palaikyti stabilius valiutų kursus. Tebebuvo laisvų žemės, darbo jėgos 
ir pinigų išteklių; taigi susireguliuojanti rinkos sistema neegzistavo. 
Kol vyravo tokios sąlygos, nei žmogui, nei gamtai, nei verslo orga- 
nizavimui nereikėjo tokios apsaugos, kurią gali suteikti tik valdžia. 

Kai tik šių sąlygų neliko, atsirado socialinė apsauga. Kadangi 
žemesniųjų darbo jėgos sluoksnių nebebuvo galima laisvai kom- 
pensuoti iš neišsemiamo imigrantų srauto, o jos aukštesnieji sluoks- 
niai negalėjo laisvai įsigyti žemės; kadangi dirbamos Žemės ir 
gamtinių išteklių nebepakako ir juos reikėjo valdyti ekonomiškai; 
kadangi, siekiant atskirti valiutą nuo politikos ir vidaus prekybą 
susieti su pasauline, buvo įvestas aukso standartas, Jungtinės Vals- 
tijos per šimtą metų pasivijo Europos raidą: atsirado Žemės ir ją 
dirbančiųjų apsauga, darbo jėgos socialinė apsauga, vykdoma prof- 
sąjungų bei įstatymais, ir centrinio banko institucija — viskas kuo 
plačiausiu mastu. Pirmiausia atsirado monetarinis protekcionizmas: 
įsteigus Federalinę rezervų sistemą aukso standarto reikmes buvo 
ketinama suderinti su regioniniais poreikiais; jį sekė protekcioniz- 
mas darbo jėgos ir žemės atžvilgiu. Tik dešimtmetį trukusį dvide- 
šimtųjų klestėjimą pakeitė tokia smarki depresija, kad jai vykstant 
prasidėjęs naujas kursas apjuosė darbo jėgą ir žemę tokiu plačiu 
apsauginiu grioviu, kokio niekuomet nebūta Europoje. Tad Ameri- 
ka pateikė įspūdingą — ir teigiamą, ir neigiamą — mūsų tezės, kad 
socialinė apsauga yra tariamai susireguliuojančios rinkos priedas, 
įrodymą. 

Tuo pačiu metu protekcionizmas visur kūrė kietą beatsirandančio 
visuomeninio gyvenimo darinio kevalą. Naujasis organizmas išdygo 
nacionalinėje dirvoje, tačiau kitais atžvilgiais menkai tepriminė savo 
pirmtakus — nerūpestingas praeities tautas. Šios naujo tipo nacijos 
savo tapatumą išreiškė nacionalinėmis simbolinėmis valiutomis, ku- 
rių suverenumas buvo taip budriai ir besąlygiškai saugomas, kaip 
niekuomet ligi tol. Šios valiutos įdėmiai buvo stebimos ir užsienyje, 
kadangi iš jų buvo sukurtas tarptautinis aukso standartas (pagrindinis 
pasaulio ekonomikos instrumentas). Jei dabar pasaulį atvirai valdė 
pinigai, tai tie pinigai turėjo nacionalinį antspaudą. 


' Penrose E. F., op. cit. Malthuso dėsnis galioja tik su sąlyga, kad žemės 
kiekis yra ribotas. 

Tokio tautų ir valiutų akcentavimo negalėjo suprasti liberalai, 
kurie iš papratimo nematė tikrųjų pasaulio, kuriame jie gyveno, sa- 
vybių. Jeigu jie laikė naciją anachronizmu, tai nacionalinės valiutos 
apskritai nebuvo vertos jų dėmesio. Nė vienas save gerbiantis libera- 
lios epochos ekonomistas neabejojo, jog faktas, kad skirtingose po- 
litinių sienų pusėse skirtingi popieriaus lapeliai buvo skirtingai 
vadinami, buvo visiškai nesvarbus. Nebuvo nieko paprasčiau, kaip 
pakeisti vieno pavadinimo banknotą kitu valiutų rinkoje, institucijoje, 
kuri negalėjo nefunkcionuoti, kadangi, laimei, jos nekontroliavo vals- 
tybė arba politikai. Vakarų Europa išgyveno naują Švietimą ir jos 
baubų kategorijoje žymią vietą užėmė „tribalistinė“ nacijos sąvoka, 
kurios tariamas suverenumas liberalų akyse tebuvo parapijinės pa- 
saulėžiūros išraiška. Ligi XIX a. ketvirtojo dešimtmečio ekonomikos 
bedekeris kaip tikrą pateikdavo informaciją, kad pinigai tėra mainų 
priemonė, taigi iš esmės nėra svarbūs. Prekybos dvasia buvo vieno- 
dai abejinga nacijos ir pinigų fenomenams. Laisvas prekiautojas ir 
vienos, ir kitų atžvilgiu buvo nominalistas. 

Šis ryšys buvo nepaprastai svarbus, tačiau tuo metu jis liko 
nepastebėtas. Retkarčiais atsirasdavo laisvosios prekybos doktrinų 
i1r ortodoksinių pinigų doktrinų kritikų, tačiau vargu ar kas suvo- 
kė, kad šios dviejų tipų doktrinos skirtinga kalba teigė tą patį, ir 
jei viena buvo klaidinga, tai tokia buvo ir kita. Williamas Cun- 
ninghamas arba Adolphas Wagneris atskleidė kosmopolitiškos lais- 
vosios prekybos paklydimus, tačiau nesiejo jų su pinigais; kita 
vertus, Macleodas arba Gesellas puolė klasikines pinigų teorijas ir 
liko ištikimi kosmopolitiškai prekybos sistemai. Liberalaus Švie- 
timo autoriai visiškai nepastebėjo esminės valiutos svarbos for- 
muojantis nacijai — svarbiausiam to meto ekonominiam ir politiniam 
subjektui, lygiai taip pat, kaip jų aštuonioliktojo amžiaus pirmta- 
kai nepastebėjo istorijos egzistavimo. Tokios pozicijos laikėsi pa- 
tys talentingiausi ekonomikos protai nuo Ricardo iki Wieserio, nuo 
Johno Stuarto Millio iki Marshallo ir Wicksello, o eiliniai išsila- 
vinę žmonės buvo įpratinti manyti, kad asmenys, nagrinėjantys 
tautos ekonomikos arba valiutos problemas, yra nevisaverčiai. Šių 
paklydimų sujungimas į baisią prielaidą, kad nacionalinės valiutos 
vaidina gyvybiškai svarbų vaidmenį mūsų civilizacijos instituci- 
niame mechanizme, būtų palaikytas lėkštu paradoksu, neturinčiu 
nei prasmės, nei reikšmės. 

Iš tikrųjų naujas nacionalinis darinys ir nauja nacionalinė valiuta 
buvo neatsiejami. Tai valiuta sukūrė nacionalinės ir tarptautinės sis- 
temų mechanizmą ir suteikė jam tokių savybių, dėl kurių žlugimas 
buvo toks staigus. Monetarinė sistema, kuria buvo pagrįstas pasitikė- 
jimas, buvo tapusi ir nacionalinės, ir tarptautinės ekonomikos gyvy- 
bės siūlu. 

Protekcionizmas buvo trejopas judėjimas. Visi trys — Žemė, 
darbo jėga ir pinigai — vaidino savo vaidmenį, tačiau jei Žemė ir 
darbo jėga buvo susijusios su apibrėžtu, tegu ir plačiu, socialiniu 
sluoksniu, tokiu kaip darbininkai ar valstietija, tai monetarinis pro- 
tekcionizmas buvo labiau nacionalinis veiksnys, kuris įvairius in- 
teresus sujungdavo į kolektyvinę visumą. Nors monetarinė politika 
gali ir skaldyti, ir vienyti, tačiau, objektyviai vertinant, monetari- 
nė sistema buvo stipriausia iš naciją integruojančių ekonominių 
jėgų. 

Darbo jėga ir žemė lėmė pirmiausia socialinius įstatymus ir mui- 
tus grūdams. Ūkininkai protestavo prieš prievoles, kurios buvo nau- 
dingos darbininkams ir didino atlyginimus, o darbininkai prieštaravo 
bet kokiam maisto kainų padidėjimui. Tačiau įsigaliojus Grūdų ir 
Darbo įstatymams — Vokietijoje tai įvyko aštuoniasdešimtųjų pra- 
džioje — nelengva buvo panaikinti vienus nepanaikinant kitų. Tarp 
žemės ūkio ir pramonės tarifų buvo dar glaudesnis ryšys. Kai Bis- 
marckas (1879) išpopuliarino visuotinio protekcionizmo idėją, vokie- 
čių politikos ypatybe tapo žemės savininkų ir pramonininkų sąjunga 
vardan abipusiškos tarifų apsaugos; abipusis tarifų įvedimas tapo to- 
kiu pat įprastu dalyku, kaip ir kartelių kūrimas, siekiant gauti iš tarifų 
privačios naudos. 

Vidinis ir išorinis, socialinis ir nacionalinis protekcionizmas tu- 
rėjo tendenciją susilieti.Ž Dėl grūdų įstatymų augantis pragyvenimo 
lygis paskatino gamintojus reikalauti apsauginių tarifų, kuriais jie 
paprastai pasinaudodavo kaip kartelių politikos priemone. Profsą- 
jungos, Žinoma, reikalavo didesnių atlyginimų, kad būtų kompen- 
suotos išaugusios pragyvenimo išlaidos, ir nelabai galėjo prieštarauti 
tokiems muitų tarifams, kurie leido darbdaviui išmokėti išaugusius 
atlyginimus. Socialiniai įstatymai buvo grindžiami tarifų nulemtu dar- 
bo užmokesčio lygiu, ir iš tiesų nebuvo galima tikėtis, kad darbdaviai 


* Carr E. H., The Twenty Years' Crisis, 1919-1939, 1940. 

užsikraus tokių įstatymų naštą, jei nebus garantuoti dėl nuolatinės 
apsaugos. Tarp kitko, tai ir buvo tas menkas faktinis pagrindas kal- 
tinimui, kad dėl protekcionistinio judėjimo tariamai atsakingas kolek- 
tyvistų sąmokslas. Tačiau taip sukeičiamos vietomis priežastys ir 
pasekmės. Judėjimo ištakos buvo spontaniškos, skatinamos daugelio 
įvairių šaltinių, tačiau jam prasidėjus, Žinoma, turėjo atsirasti ir jį 
palaikančių lygiagrečių interesų. 

Svarbiau už interesų panašumą buvo tai, kad nuolat plito dėl 
bendrų tokių priemonių padarinių susidariusios faktiškos aplinkybės. 
Įvairiose šalyse gyvenimas skyrėsi, taip visuomet buvo, ir šie skirtu- 
mai dabar atsispindėjo konkrečiuose apsaugai skirtuose įstatymų ir 
administracijos aktuose, kadangi gamybos ir darbo jėgos sąlygos da- 
bar iš esmės priklausė nuo tarifų, mokesčių ir socialinių įstatymų. 
Dar prieš Jungtinėms Valstijoms ir Britų dominijoms apribojant imig- 
raciją, emigrantų iš Jungtinės Karalystės skaičius, nepaisant smar- 
kaus nedarbo, labai sumažėjo, kaip teigiama, dėl labai pagerėjusio 
socialinio klimato tėvynėje. 

Muitų tarifai ir socialiniai įstatymai kūrė dirbtinį klimatą, o mo- 
netarinė politika sukūrė tai, ką galima palyginti su tikroviškomis, bet 
dirbtinėmis oro sąlygomis, besikeičiančiomis kasdien ir tiesiogiai vei- 
kiančiomis kiekvieno bendruomenės nario interesus. Monetarinė po- 
litika savo integruojančia galia smarkiai pranoko kitus protekcionizmo 
tipus su jų lėtu ir griozdišku aparatu, nes monetarinės apsaugos po- 
veikis visuomet buvo aktyvus ir kintantis. Ką svarstydavo verslinin- 
kas, organizuotas darbininkas, namų šeimininkė, ką atsižvelgęs, ar 
tam palankus laikas, nuspręsdavo planuojantis pasėlius ūkininkas, ver- 
tinantys vaikų galimybes tėvai, laukiantys vedybų įsimylėjėliai, tą 
centrinio banko pinigų politika nulemdavo labiau tiesiogiai, nei bet 
kuris kitas pavienis veiksnys. Jei tai, kas pasakyta, galiojo netgi esant 
stabiliai valiutai, tai nepalyginamai labiau galiojo, kai valiuta buvo 
nestabili ir reikėjo priimti lemtingą sprendimą dėl infliacijos ar de- 
fliacijos. Politiniu atžvilgiu nacijos tapatybę išreiškė vyriausybė; eko- 
nominiu — centrinis bankas. 

Tarptautiniu mastu monetarinė sistema įgijo galbūt dar didesnę 
svarbą. Pinigų laisvė, kad ir kaip tai atrodytų paradoksalu, buvo preky- 
bos apribojimų rezultatas. Juk kuo daugiau kliūčių iškildavo prekių ir 
žmonių judėjimui per sienas, tuo veiksmingiau turėjo būti apsaugota 
mokėjimų laisvė. Trumpalaikių mokėjimų pinigai per valandą buvo 

perduodami iš vieno Žemės rutulio taško į kitą; buvo vienodai regu- 
liuojami vyriausybių bei privačių korporacijų arba asmenų tarptauti- 
nių mokėjimų formalumai; atsisakymas pripažinti užsienio skolas arba 
bandymai nesilaikyti biudžeto garantijų, netgi jei tai darė atsilikusių 
šalių vyriausybės, buvo laikomi šiurkščiais pažeidimais, o neverti 
pasitikėjimo baudžiami ir išstumiami už bendruomenės ribų. Visų su 
pasaulio monetarine sistema susijusių dalykų tvarkymui visur buvo 
įsteigtos panašios atstovaujamosios institucijos, rašytinės konstituci- 
jos, apibrėžusios jų jurisdikciją ir reguliuojančios biudžetų priėmimą 
bei įstatymų paskelbimą, sutarčių ratifikavimą, finansinių prievolių 
užtraukimą, viešosios sąskaitybos taisykles, užsieniečių teises, teis- 
mų jurisdikciją, vekselių mokėjimo adresą, taigi netiesiogiai emisijos 
banko, užsienio obligacijų turėtojų, įvairiausių kreditorių statusą. Tai 
reiškė banknotų ir metalinių pinigų naudojimo, pašto nuostatų ir va- 
liutų biržų bei bankų operacijų suderinamumą. Nė viena vyriausybė, 
galbūt išskyrus pačią galingiausią, negalėjo sau leisti nepaisyti pinigų 
tabu. Tarptautinėje arenoje valiuta reiškė valstybę; ir jokia valstybė 
net trumpam negalėjo egzistuoti už šios tarptautinės schemos ribų. 
Kitaip nei žmonėms ir prekėms, pinigams netrukdė jokios var- 
žančios priemonės ir toliau augo jų pajėgumas sudaryti verslo sando- 
rius nepaisant nuotolio ir bet kuriuo metu. Kuo sunkiau tapo perkelti 
realius objektus, tuo lengviau — perduoti pareikalavimus jiems. Mažė- 
jant prekybai prekėmis ir paslaugomis ir jos balansui pavojingai svy- 
ruojant, mokėjimų balansas beveik automatiškai išsilaikydavo likvidus 
dėka pasklidusių po pasaulį trumpalaikių paskolų ir skolų konsolida- 
vimo operacijų, kurios labai menkai atsižvelgė į matomą prekybą. 
Mokėjimų, skolų 1r reikalavimų neveikė augančios kliūtys prekių mai- 
nams; sparčiai didėjantis tarptautinio monetarinio mechanizmo lanks- 
tumas ir universalumas savotiškai kompensavo vis labiau siaurėjančius 
pasaulio prekybos kanalus. Kai ketvirtojo dešimtmečio pradžioje pa- 
saulio prekyba labai sumenko, tarptautinis trumpalaikis skolinimas pa- 
siekė negirdėtą mobilumo lygį. Kol veikė tarptautinių kapitalo judėjimų 
1r trumpalaikių kreditų mechanizmas, nebuvo tokio didelio realios pre- 
kybos disbalanso, kurio nebūtų galima įveikti sąskaitybos metodais. 
Socialinių sutrikimų buvo išvengiama kredito judėjimų dėka; ekono- 
minis disbalansas buvo pataisomas finansinėmis priemonėmis. 
Blogiausiu atveju susilpnėjęs rinkos susireguliavimas vedė prie 
politinio įsikišimo. Kai prekybos ciklas sutrikdavo ir neatkurdavo 


SUSILPNĖJES SUSIREGULIAVIMAS 217 


užimtumo, kai importas nepajėgdavo paskatinti eksporto, kai banko 
rezervų reguliavimas grėsė sukelti verslo paniką, kai užsienio skoli- 
ninkai atsisakydavo mokėti, vyriausybės turėjo reaguoti į įtampą. Kri- 
tiškoje padėtyje visuomenės vienybė pasireikšdavo intervencijos 
pavidalu. 

Ar labai valstybė privalėjo įsikišti, priklausė nuo politinės sferos 
sandaros ir nuo ekonominės krizės masto. Kol teisė balsuoti buvo 
apribota ir tik nedaugelis turėjo politinę įtaką, intervencionizmas bu- 
vo kur kas mažiau aktuali problema nei vėliau, kai visuotinė rinkimų 
teisė pavertė valstybę valdančio milijono institucija — to paties mili- 
jono, kuris ekonominėje sferoje dažnai turėjo nešti sunkią valdinių 
naštą. Kol darbo užteko, pajamos buvo garantuotos, gamyba vyko be 
pertrūkių, pragyvenimo standartai buvo patikimi, o kainos - stabilios, 
intervencionistų spaudimas, suprantama, buvo mažesnis negu tuo- 
met, kai užsitęsęs smukimas pavertė pramonę nenaudojamos įrangos 
ir tuščių pastangų griuvėsiais. 

Tarptautiniu mastu nepakankamam rinkos susireguliavimui papil- 
dyti taip pat buvo naudojami politiniai metodai. Ricardo prekybos ir 
valiutos teorija visiškai ignoravo įvairių šalių statuso skirtumus dėl 
skirtingų kuriamojo pajėgumo, eksporto sąlygų, prekybos, laivybos ir 
bankininkystės patyrimo. Pagal liberalų teoriją Didžioji Britanija te- 
buvo tik vienas atomas prekybos visatoje, lygiai toks pat kaip ir 
Danija ar Gvatemala. Iš tikrųjų pasaulyje buvo baigtinis skaičius ša- 
lių, skirstomų į šalis skolintojas ir šalis skolininkes, eksportuojančias 
ir praktiškai autarkiškas, šalis, pasižyminčias įvairiu eksportu, ir ša- 
lis, kurių importas ir užsienio paskolos priklausė nuo vienintelės pre- 
kės, tokios kaip kviečiai ar kava, pardavimo. Tokius skirtumus galima 
ignoruoti teoriškai, tačiau į jų padarinius negalima neatsižvelgti prak- 
tikoje. Užjūrio šalys dažnai nepajėgdavo išmokėti savo užsienio sko- 
lų arba jų valiutos nuvertėdavo, keldamos pavojų jų mokumui; kartais 
jos ryždavosi ištaisyti balansą politinėmis priemonėmis ir pasikėsin- 
davo į užsienio investuotojų nuosavybę. Nė vienu iš tokių atvejų 
nebuvo galima pasikliauti savaiminio ekonominio išgijimo procesais, 
nors pagal klasikinę doktriną tie procesai turėjo su kaupu kompen- 
suoti kreditoriui, atkurti valiutą ir apsaugoti užsieniečius nuo panašių 
nuostolių pasikartojimo. Tačiau tam reikėjo, kad šalys, apie kurias 
kalbama, būtų daugmaž lygios pasaulinio darbo pasidalijimo siste- 
mos dalyvės, o to tikrai nebuvo. Nevertėjo tikėtis, kad bet kuri 

šalis, kurios valiutos vertė krito, automatiškai padidins eksportą ir 
taip atkurs savo mokėjimų balansą, arba kad jos reikmė pritraukti 
užsienio kapitalą privers ją kompensuoti užsieniečiui ir vėl pradėti 
išmokėti jam skolą. Pavyzdžiui, išaugusios kavos arba nitratų parda- 
vimo apimtys galėjo išmušti rinką iš vėžių ir tuomet lupikiškos už- 
sienio skolos anuliavimas pasirodytų priimtinesnis už nacionalinės 
valiutos nuvertėjimą. Pasaulio rinkos mechanizmas negalėjo sau leis- 
ti tokios rizikos. Todėl nedelsiant buvo siunčiami kanonieriai ir 
nevykdanti įsipareigojimų vyriausybė, teisi ar apgavikė, turėjo pa- 
sirinkti — atsiskaityti arba būti bombarduojama. Nebuvo kito metodo, 
norint priversti mokėti, išvengti didelių nuostolių ir palaikyti siste- 
mos funkcionavimą. Panaši praktika buvo naudojama, kad priverstų 
kolonijines tautas pripažinti prekybos pranašumus, kai čiabuviai grei- 
tai, o gal ir iš viso nesuvokdavo teoriškai nepaneigiamo abipusės 
naudos argumento. Intervencionistinių metodų reikmė buvo dar aki- 
vaizdesnė, jei aptariamame regione buvo daug žaliavų, kurių reikėjo 
Europos gamintojams, o joks išankstinis sutarimas negarantavo, jog 
čiabuviai pradės geisti Europos pramonės gaminių, nes anksčiau jų 
natūralūs poreikiai buvo visiškai kitokie. Žinoma, nė viena iš šių 
problemų neturėjo iškilti tariamai susireguliuojančioje sistemoje. Ta- 
čiau juo dažniau skolos buvo padengiamos tik pagrasinus karine in- 
tervencija, juo dažniau prekybos kelių laisvė buvo užtikrinama tik 
kanonieriais, juo dažniau prekyba buvo siejama su šalių pozicija, 0 ši 
priklausė nuo invaziją vykdančių vyriausybių reikmių, tuo labiau aiš- 
kėjo, kad, norint palaikyti pasaulio ekonomikos pusiausvyrą, reikėjo 
panaudoti politines priemones. 


18 skyrius 
GRIAUNAMOSIOS ĮTAMPOS 


Toks pagrindinių struktūrų vienodumas lėmė intriguojamai panašius 
įvykius, per pusę amžiaus (1879-1929) pasireiškusius milžiniškuose 
regionuose. 

Dėl nesuskaičiuojamos daugybės asmenybių ir aplinkybių, pa- 
saulėžiūrų ir istorinių sąlygų daugelio šalių raidos posūkiuose atsi- 
spindėjo vietos koloritas ir joms būdingi bruožai, o vis dėlto daugu- 
ma pasaulio civilizacijų buvo „to paties kirpimo“. Šis artimumas 
pranoko tą kultūrinį bendrumą, būdingą tautoms, vartojančioms pa- 
našius įrankius, besidžiaugiančioms panašiais malonumais ir už pa- 
stangas atlyginančioms panašiais apdovanojimais. Analogija veikiau 
buvo susijusi su konkrečių įvykių funkcija istoriniame gyvenimo kon- 
tekste, su nuo laiko priklausomu kolektyvinės būties komponentu. 
Tokių tipiškų įtampų ir sukrėtimų analizė daug ką turėtų atskleisti 
apie tą mechanizmą, kuris tuo laikotarpiu sukūrė nepaprastai pastovų 
istorijos modelį. 

Tas įtampas galima lengvai sugrupuoti pagal pagrindines institu- 
cijų sritis. Šalies ekonomikoje daugumai įvairiausių pusiausvyros ne- 
buvimo požymių, tokių kaip gamybos, užimtumo ir darbo užmokes- 
čio mažėjimas, čia atstovaus tipiška nedarbo problema. Vidaus 
politikoje socialinių jėgų kovą ir prieitą aklavietę apibūdinsime kaip 
klasinę įtampą. Tarptautinės ekonomikos sunkumus, kurie koncentra- 
vosi aplink vadinamąjį mokėjimų balansą ir apėmė eksporto apimties 
smukimą, nepalankias prekybos sąlygas, įvežamų žaliavų trūkumą 
bei užsienio investicijų nuostolius, kaip grupę pavadinsime pagal bū- 
dingą įtampos formą, spaudimą valiutoms. Pagaliau tarptautinės po- 
litikos įtampos bus priskirtos imperialistinėms varžyboms. 

Dabar panagrinėkime šalį, kuri verslo depresijos metu yra ištikta 
nedarbo. Nesunku matyti, kad visas ekonominės politikos priemones, 
kurių bankai galėtų imtis užimtumui didinti, riboja stabilių valiutų 
kursų palaikymo būtinybė. Bankai negalės plėsti arba tęsti pramo- 
nės kreditavimo, nesikreipdami į centrinį banką, kuris savo ruožtu 
nepalaikys tokių priemonių, kadangi valiutos saugumas reikalauja 
priešingo kurso. Kita vertus, jei įtampos iš pramonės pereis valstybei 
(profsąjungos gali paskatinti joms artimas politines partijas iškelti šį 
klausimą parlamente), bet kurios su parama ar viešaisiais darbais 
susijusios politikos mastą ribos dar viena valiutų kursų stabilumo 
prielaida — tai subalansuoto biudžeto būtinumas. Tad aukso standar- 
tas taip pat veiksmingai kontroliuos iždo, kaip 1r emisijos banko, 
veiksmus, o įstatymų leidybos institucija patirs lygiai tuos pačius 
apribojimus, kaip taikomi pramonei. 

Žinoma, valstybės ribose nedarbo įtampa alternatyviai gali kilti 
arba pramonės, arba vyriausybės zonoje. Jei konkrečiu pavyzdžiu 
krizė būtų įveikta dėl defliacinio spaudimo atlyginimams, tai gali- 
ma teigti, kad didžiausia našta tektų ekonomikai. Tačiau jei šios 
skausmingos priemonės būtų išvengta subsidijuojamų viešųjų darbų 
dėka, tai didžiausias smūgis ištiktų politinę sferą (tas pat būtų tuo 
atveju, jei vyriausybė tam tikromis priemonėmis, nepaisydama pri- 
pažintų profsąjungų teisių, priverstų jas pritarti atlyginimų sumaži- 
nimui). Pirmuoju (defliacinio spaudimo atlyginimams) atveju įtam- 
pa liktų rinkos zonoje ir pasireikštų pajamų pasikeitimu, kuris 
atsilieptų ir kainoms; antruoju atveju (viešųjų darbų arba profsąjun- 
gų teisių apribojimo) įvyktų teisinio statuso arba apmokestinimo 
pakitimai, kurie pirmiausia paveiktų atitinkamos grupės politinę po- 
ziciją. 

Be to, nedarbo įtampa galėjo išplisti už valstybės ribų ir paveik- 
ti užsienio valiutas. Tai galėjo įvykti nepriklausomai nuo to, ar būtų 
panaudoti politiniai, ar ekonominiai kovos su nedarbu metodai. Esant 
aukso standartui (mes visą laiką darome prielaidą, kad jis galioja) 
bet kuri vyriausybės priemonė, kuri sukeltų biudžeto deficitą, galė- 
jo atvesti į valiutos nuvertėjimą; jei, kita vertus, su nedarbu būtų 
kovojama plečiant bankų vykdomą kreditavimą, tai augančios vi- 
daus kainos suduotų smūgį eksportui, o tai atsilieptų mokėjimų ba- 
lansui. Abiem atvejais keitimo kursai smuktų ir šalis pajustų spau- 
dimą savo valiutai. 

Galėjo atsitikti ir taip, kad dėl nedarbo kilusi įtampa padary- 
tų įtemptus ir santykius su užsieniu. Jei šalis silpna, tai galėjo 
turėti rimčiausių padarinių jos tarptautinei padėčiai. Jos statusas 
pablogėtų, jos teisių būtų nepaisoma, jai būtų primesta užsienio 
kontrolė, jos nacionalinės aspiracijos būtų sužlugdytos. Stiprių 
valstybių atveju spaudimas galėtų išsirutulioti į rietenas dėl už- 
sienio rinkų, kolonijų, įtakos zonų ir į kitas imperialistinių var- 
žybų formas. 

Tad 1š rinkos kylančios įtampos judėjo tarp rinkos ir kitų pagrin- 
dinių institucinių zonų, kartais, priklausomai nuo situacijos, paveik- 
damos vyriausybės sferos darbą, kartais — aukso standarto arba galios 
pusiausvyros sistemos funkcionavimą. Kiekviena šių sferų buvo pa- 
lyginti nepriklausoma nuo kitų ir linko išlaikyti savo pusiausvyrą; kai 
tik šio balanso nepavykdavo pasiekti, disbalansas persimesdavo į ki- 
tas sferas. Taip dėl santykinės kiekvienos sferos autonomijos įtampos 
susikurdavo įtempimai, kurie ilgainiui pratrūkdavo daugiau ar ma- 
žiau stereotipiškomis formomis. Devynioliktasis amžius savo vaiz- 
duotėje kūrė liberalią utopiją, o tikrovėje — įgaliojimai buvo perduoti 
apibrėžtam skaičiui konkrečių institucijų, kurių mechanizmai viską ir 
lėmė. 

Turbūt labiausiai artimas tikrosios padėties suvokimui buvo re- 
torinis klausimas, pateiktas vieno iš ekonomistų, iki pat 1933 m. 
kaltinusio didžiulės vyriausybių daugumos protekcionistines politi- 
kas. Jis klausė, ar gali būti teisinga politika, visų ekspertų vieningai 
pasmerkta kaip absoliučiai nesupratinga, nepaprastai klaidinanti ir 
prieštaraujanti visiems ekonominės teorijos principams? Atsakymas 
buvo besąlygiškas „ne.“! Tačiau veltui liberalioje literatūroje ieško- 
tume ko nors panašaus į akivaizdžių faktų paaiškinimą. Vienintelė 
pateikiama priežastis buvo ta, kad be saiko ir nuolatos piktnaudžia- 
vo vyriausybės, politikai, valstybės veikėjai, kurių nemokšiškumas, 
ambicijos, gobšumas ir trumparegiški išankstiniai nusiteikimai ta- 
riamai buvo atsakingi už nuolat vykdytas protekcionistines politi- 
kas didžiulėje daugumoje šalių. Retai buvo randama bent jau moty- 
vuotų argumentų šiuo klausimu. Nuo Schoolmeno, nepaisiusio 
empirinių mokslo faktų, laikų nebuvo tokiu grėsmingu mastu pa- 
sireiškęs visiškas išankstinis nusiteikimas. Vieninteliu intelektiniu 


' Haberler G., Der internationale Handel, 1933, p.vi. 

atsaku tapo mito apie protekcionistinį sąmokslą papildymas 1mpe- 
rialistinės beprotybės mitu. 

Liberalų argumentacijoje, kiek ji yra suprantamai išdėstyta, tvir- 
tinama, kad maždaug nuo devynioliktojo amžiaus devintojo dešimt- 
mečio pradžios Vakarų šalyse ėmė busti imperialistinės aistros, ku- 
mos dėl savo emocinio patrauklumo gentiniams prietarams sugriovė 
vaisingą ekonominių mąstytojų triūsą. Ta sentimentali politika pama- 
žu stiprėjo ir galiausiai atvedė į Pirmąjį pasaulinį karą. Po Didžiojo 
karo Švietimo jėgos turėjo dar vieną šansą atkurti proto valdžią, bet 
nelauktas imperializmo protrūkis, ypač mažosiose naujose valstybė- 
se, o vėliau ir „atstumtosiose“, tokiose kaip Vokietija, Italija ir Japo- 
nija, apvertė pažangos vežimą. „Klastingas padaras“ politikas įveikė 
žmonijos smegenų centrus — Ženevą, Volstrytą ir Londono Sitį. 

Šiame populiarios politinės teologijos pavyzdyje imperializmas 
pakeičia senąjį Adomą. Valstybės ir imperijos laikomos iš prigimties 
1mperialistinėmis; jos be jokių moralės skrupulų praris savo kaimy- 
nes. Antroji šio teiginio dalis yra teisinga, tačiau ne pirmoji. Nors 
imperializmui, kad ir kur ir kada jis atsirastų, nereikia racionalaus ar 
moralinio ekspansijos pateisinimo, o tvirtinimas, kad valstybės ir im- 
perijos visuomet yra ekspansionistinės, prieštarauja faktams. Nebūti- 
nai teritoriniai susivienijimai siekia išplėsti savo ribas; niekas never- 
čia to daryti nei miestų, nei valstybių, nei imperijų. Tvirtindami 
priešingai, padarytume klaidą, jei kai kurias tipiškas situacijas palai- 
kytume dėsningumu. Iš tikrųjų priešingai populiarioms išankstinėms 
nuomonėms, šiuolaikinis kapitalizmas prasidėjo nuo ilgo kontrakci- 
jos laikotarpio; tik vėliau jo raida pakrypo imperializmo link. 

Antiimperializmo pradininkas buvo Adamas Smithas, kuris taip 
numatė ne tik Amerikos revoliuciją, bet ir kito amžiaus Mažosios 
Anglijos judėjimą. Lūžio priežastys buvo ekonominės: po Septynerių 
metų karo ėmus sparčiai plėstis rinkoms imperijų mada baigėsi. Jeigu 
geografiniai atradimai kartu su palyginti lėtomis pervežimo priemo- 
nėmis sudarė palankias sąlygas užjūrio plantacijoms, tai greitieji ry- 
šiai kolonijas pavertė prabangos dalyku. Dar vienas nepalankus plan- 
tacijoms faktas buvo tai, kad eksportas savo svarba užtemdė importą; 
pirkėjo rinkos idealas užleido vietą pardavėjo rinkai, tikslui, kurį 
buvo galima pasiekti paprasčiausiai parduodant pigiau už konkuren- 
tus, ilgainiui ir pačius kolonistus. Praradus Atlanto pakrantės koloni- 
jas, Kanadai sunkiai pavyko likti Imperijoje (1837); net Disraelis 


GRIAUNAMOSIOS ĮTAMPOS 223 


pasisakė už valdų Vakarų Afrikoje likvidavimą; veltui Oranžijos vals- 
tybė siūlėsi prisijungti prie imperijos; o kai kurias Ramiojo vandeny- 
no salas, šiandien laikomas pasaulio strateginiais atramos taškais, 
nuosekliai buvo atsisakoma į ją priimti. Laisvuosius prekiautojus ir 
protekcionistus, liberalus ir karštus torius suvienijo populiarus įsitiki- 
nimas, kad kolonijų nauda baigė išsekti ir joms buvo lemta tapti 
politine bei finansine našta. Į tuos, kurie kalbėjo apie kolonijas, išti- 
sus šimtą metų (nuo 1780 iki 1880) buvo žiūrima kaip į ancien rėgi- 
me šalininkus. Vidurinioji klasė karą ir užkariavimus smerkė kaip 
dinastines machinacijas ir nuolaidžiavo pacifizmui (Francois Oues- 
nay buvo pirmasis, apvainikavęs laissez-faire taikos laurais). Įkandin 
Anglijos sekė Prancūzija ir Vokietija. Pirmoji pastebimai sulėtino sa- 
vo ekspansijos tempą, ir jos imperializmas buvo labiau europinis nei 
kolonijinis. Bismarckas paniekinamai atsisakė už Balkanus sumokėti 
nors vienos gyvybės kainą ir visą savo įtaką sutelkė į antikolonijinę 
propagandą. Tokia buvo vyriausybių nuostata tuo metu, kai kapitalis- 
tinės kompanijos veržėsi į ištisus kontinentus; kai Rytų Indijos kom- 
panija nekantrių Lankašyro eksportuotojų reikalavimu buvo panai- 
kinta, Indijoje beveidžiai prekiautojai vienetinėmis prekėmis pakeitė 
prašmatnias Warreno Hastingso 1r Clive'o figūras. Vyriausybės laikė- 
si nuošalyje. Canningas išjuokė intervencijos dėl rizikuojančių inves- 
tuotojų ir užjūrio spekuliantų idėją. Politikos ir ekonomikos atskyri- 
mas persimetė į tarptautinius reikalus. Karalienė Elžbieta nematė labai 
didelio skirtumo tarp jos privačių ir kaperio pajamų, tačiau Gladsto- 
ne'as būtų pasmerkęs kaip šmeižtą kalbas, kad britų užsienio politika 
tarnauja užsienio investuotojams. Leisti valstybės valdžiai susilieti su 
prekybiniais interesais nebuvo vyraujanti devynioliktojo amžiaus 1dėja; 
priešingai, prasidedant Viktorijos epochai politikos ir ekonomikos 
nepriklausomumą valstybės veikėjai buvo paskelbę tarptautinio elge- 
sio principu. Buvo manoma, kad tik labai apibrėžtais atvejais diplo- 
matiniai atstovai aktyviai gali ginti savo piliečių privačius interesus, 
ir slaptai atliekami tokie veiksmai buvo viešai paneigiami, o atskleisti 
sulaukdavo deramo papeikimo. Valstybės nesikišimo į privatų verslą 
principo buvo laikomasi ne tik šalies viduje, bet ir užsienyje. Šalies 
vyriausybė neturėjo kištis į privačią prekybą, tad nereikėjo tikėtis, 
kad ir užsienio reikalų žinybos požiūris į privačius interesus užsieny- 
je skirsis nuo bendros šalies politikos. Dauguma investicijų buvo 
žemės ūkio sektoriuje ir savo šalyje; investuoti užsienyje tebebuvo 

laikoma lošimu; buvo manoma, kad investuotojų dažnai patiriamus 
visiškus nuostolius su kaupu kompensuodavo skandalingos lupikiško 
skolinimo sąlygos. 

Padėtis pasikeitė staiga visose pirmaujančiose Vakarų šalyse vie- 
nu metu. Vokietija Anglijos vidaus raidą pakartojo tik vėluodama 
pusę amžiaus, tačiau išoriniai pasaulinio masto įvykiai neišvengiamai 
turėjo vienodai paveikti visas prekiaujančias šalis. Toks įvykis buvo 
tarptautinės prekybos ritmo ir apimties augimas, taip pat visuotinis 
žemės paleidimas apyvarton, pasireiškęs masiniu grūdų ir žemės ūkio 
žaliavų transportavimu iš vienos planetos dalies į kitą nedidelėmis 
išlaidomis. Šis ekonominis žemės drebėjimas sutrikdė dešimčių mi- 
lijonų Europos kaimo žmonių gyvenimus. Per kelerius metus laisvoji 
prekyba tapo praeities dalyku, o tolesnė rinkos ekonomikos ekspan- 
sija vyko visiškai naujomis sąlygomis. 

Tas sąlygas sukūrė „dviguba raida“. Tarptautinės prekybos mode- 
lis, kuris dabar plito vis greičiau, susikirto su protekcionistinių insti- 
tucijų, skirtų įvairiapusiam rinkos veikimui kontroliuoti, įvedimu. Že- 
mės ūkio krizė ir 1873-1886 metų Didžioji depresija pakirto tikėjimą 
savaiminiu ekonomikos pagijimu. Nuo šiol tipiškos rinkos ekonomi- 
kos institucijos galėjo būti įkurtos tik su protekcionistinėmis priemo- 
nėmis, juo labiau kad nuo devynioliktojo amžiaus aštuntojo dešimt- 
mečio pabaigos ir devintojo dešimtmečio pradžios kaip organizuoti 
vienetai ėmė formuotis nacijos, kurios būtų greitai ir skausmingai 
nukentėjusios nuo bet kokio staigaus prisiderinimo prie užsienio pre- 
kybos ar užsienio valiutų poreikių sukeltų sutrikdymų. Tad greta pa- 
grindinio rinkos ekonomikos ekspansijos variklio — aukso standarto 
— kartu paprastai buvo imamasi tipiškų amžiui protekcionistinės po- 
litikos priemonių, tokių kaip socialiniai įstatymai ir muitų tarifai. 

Ir šiuo atžvilgiu faktai nepatvirtino liberalams būdingos kolekty- 
vistų sąmokslo versijos. Laisvoji prekyba ir aukso standarto sistema 
nebuvo beprasmiškai sugriautos dėl iš tarifų besipelnančių verteivų 
savanaudiškumo ar minkštaširdiškų socialinių įstatymų; priešingai, 
pats aukso standarto įvedimas paskatino plisti šias protekcionistines 
institucijas, kurios buvo tuo priimtinesnės, kuo labiau slėgė valiutų 
keitimo kursai. Nuo tol tarifai, gamyklų įstatymai ir aktyvi kolonijinė 
politika tapo būtina stabilios išorinės valiutos sąlyga (Didžioji Brita- 
nija, turėdama milžinišką pramoninį pranašumą, buvo taisyklę patvir- 
tinanti išimtis). Tik patenkinus šią būtiną sąlygą saugiai galima buvo 

įdiegti rinkos ekonomikos metodus. Ten, kur šie metodai buvo jėga 
primesti apsaugos priemonių neturinčioms bejėgėms tautoms, pavyz- 
džiui, egzotiškuose 1r pusiau kolonijiniuose regionuose, jie tapo ne- 
apsakomų kančių priežastimi. 

Čia slypi raktas, galintis įminti tariamą imperializmo paradoksą — 
ekonominiu požiūriu nepaaiškinamai ir todėl neva iracionaliai šalys 
atsisako bendrai prekiauti be diskriminacinių apribojimų, tačiau vie- 
toje to siekia įgyti užjūrio ir egzotiškų rinkų. Taip elgtis jas verčia 
paprasčiausia baimė sulaukti padarinių, panašių į tuos, kuriems sil- 
pnos tautos negalėjo užkirsti kelio. Skirtumas tebuvo toks: jei nelai- 
mingos tropikų kolonijos gyventojai buvo nublokšti į absoliutų skur- 
dą ir degradavimą, dažnai net iki fizinio išnykimo ribos, tai Vakarų 
šalies nenorą skatino mažesnis, bet vis dar pakankamai realus pavo- 
jus, kurio išvengti reikėjo bet kuria kaina. Tai, kad ši grėsmė, kaip 
kolonijų atveju, iš esmės nebuvo ekonominė, nėra svarbu; nebuvo 
jokios priežasties, išskyrus išankstinę nuostatą, socialinius sukrėti- 
mus matuoti ekonominiais mastais. Iš tiesų būtų absurdiška tikėtis, 
kad bendruomenė vien dėl galbūt menkų ekonominių rezultatų liktų 
abejinga nedarbo rykštei, pramonės ir profesinėms permainoms ir jas 
lydinčioms moralinėms bei psichologinėms kančioms. 

Nacija vienodai dažnai ir pasyviai sulaukdavo įtampos ir aktyviai 
ją inicijuodavo. Jei tam tikras išorinis įvykis smarkiai atsiliepdavo 
šaliai, jos vidinis mechanizmas veikdavo įprastu būdu — iš ekonominės 
zonos spaudimą perduodavo į politinę arba vice versa. Įsimenamų 
pavyzdžių matome pokario laikotarpiu. Kai kuriose Vidurio Europos 
šalyse pralaimėjimas sukūrė itin dirbtines sąlygas, tarp kurių buvo įnir- 
tingas išorinis spaudimas, pasireiškęs reparacijomis. Daugiau kaip 
dešimtmetį Vokietijos vidaus erdvėje vyravo išorinės naštos judėjimas 
tarp pramonės ir valstybės — tarp, viena, atlyginimų ir pelnų, kita, 
socialinių privilegijų ir mokesčių. Reparacijų naštą nešė visa tauta 
kaip visuma, o vidaus pozicijos keitėsi priklausomai nuo to, kaip 
šalis — vyriausybė ir verslas kartu - sprendė uždavinį. Tad nacionalinis 
solidarumas buvo tvirtai susietas su aukso standartu, dėl kurio valiutos 
išorinės vertės palaikymas tapo aukščiausia priederme. Daweso planas 
specialiai buvo sukurtas Vokietijos valiutai apsaugoti. Youngo planas 
tą pačią sąlygą padarė absoliučia. Neatsižvelgus į prievolę išlaikyti 
pastovią reichsmark išorinę vertę, šio laikotarpio Vokietijos vidaus 
reikalų eiga būtų nesuprantama. Kolektyvinė atsakomybė už valiutą 

sukūrė nesugriaunamą karkasą, kurio viduje verslas ir partijos, pra- 
monė ir valstybė prisitaikė prie įtampos. Tačiau tai, su kuo nugalėtoji 
Vokietija turėjo taikstytis kaip su pralaimėto karo rezultatu, visos 
tautos iki pat Didžiojo karo kentė savanoriškai; tai buvo dėl stabilių 
kursų spaudimo vykusi dirbtinė jų šalių integracija. Tik susitaikymu 
su neišvengiamais rinkos dėsniais galima paaiškinti tą išdidų nuolan- 
kumą, su kuriuo tas kryžius buvo nešamas. 

Galima būtų paprieštarauti, kad ši apybraiža yra nuoseklaus ir 
pernelyg didelio supaprastinimo rezultatas. Rinkos ekonomika neat- 
sirado per vieną dieną, trijų rinkų raida nevyko tarsi bėgant troikai, 
ne visose rinkose protekcionizmo rezultatai buvo analogiški, ir taip 
toliau. Tai, Žinoma, teisinga, tačiau nekeičia reikalo esmės. 

Kaip pripažįstama, ekonominis liberalizmas iš daugmaž išsivys- 
čiusių rinkų tik sukūrė naują mechanizmą; jis suvienijo įvairius jau 
egzistuojančių rinkų tipus ir suderino jų funkcijas kaip bendrą visu- 
mą. Be to, darbo jėgos ir žemės atskyrimas iki tol jau buvo gerokai 
pažengęs, tą patį galima pasakyti ir apie pinigų bei kredito rinkų 
plėtrą. Dabartis buvo visiškai susieta su praeitim, niekur nepaliekant 
spragų. 

Tačiau institucinė permaina, tai jai būdinga, prasidėjo netolygiai. 
Kritinis momentas buvo pasiektas Anglijoje įkūrus darbo jėgos rinką, 
kur darbininkams, nesilaikantiems samdomos darbo jėgos taisyklių, 
iškilo bado grėsmė. Kai tik buvo žengtas šis drastiškas Žingsnis, įsi- 
jungė susireguliuojančios rinkos mechanizmas. Jo poveikis visuome- 
nei buvo toks stiprus, kad beveik akimirksniu ir be jokio išankstinio 
nuomonės pasikeitimo prasidėjo galingos apsauginės reakcijos. 

Be to, paaiškėjo, kad įvairių pramonės elementų rinkos, nepai- 
sant jų gerokai skirtingų pobūdžių 1r kilmės, plėtojosi analogiškai. 
Vargu ar galėjo būti kitaip. Žmogaus, gamtos ir gamybos organiza- 
vimo apsauga virto įsikišimu į darbo jėgos ir žemės rinkas, taip pat 
mainų priemonės, t.y. pinigų rinką ir tuo pačiu, ipso facto, susilpni- 
no sistemos susireguliavimą. Kadangi intervencijos tikslas buvo at- 
kurti žmonių gyvenimo sąlygas ir jų aplinką, užtikrinti tam tikrą jų 
padėties saugumą, tai ji neišvengiamai siekė mažinti atlyginimų 
lankstumą ir darbo jėgos mobilumą, padaryti pajamas pastovesnes, 
gamybą — nuolatine, įvesti visuomenės kontrolę nacionaliniams iš- 
tekliams ir valdyti valiutas, kad būtų išvengta trikdančių kainų ly- 
gi0o svyravimų. 

1873-1886 m. depresija ir septintojo dešimtmečio žemės ūkio 
vargai nuolat didino įtampą. Europoje prieš prasidedant depresijai 
klestėjo laisvoji prekyba. Naujasis Vokietijos Reichas privertė Pran- 
cūziją suteikti jam didžiausio palankumo prekybos statusą, įsiparei- 
gojo panaikinti tarifus geležies luitams ir įvedė aukso standartą. Bai- 
giantis depresijai Vokietija apsijuosė apsauginiais tarifais, sukūrė 
visuotinę kartelių organizaciją, įvedė įvairiapusišką socialinio draudi- 
mo sistemą ir vykdė energingą kolonijinę politiką. Akivaizdu, kad 
prūsiškumas, buvęs laisvosios prekybos pionieriumi, buvo taip pat 
menkai atsakingas už šį posūkį į protekcionizmą, kaip ir už „kolek- 
tyvizmo“ įvedimą. Jungtinėse Valstijose tarifai buvo netgi didesni nei 
Reiche ir jos taip pat buvo savaip „kolektyvistinės“; jos smarkiai 
subsidijavo tolimojo geležinkelio statybą ir išplėtojo gremėzdišką trestų 
struktūrą. 

Visos Vakarų šalys, nepriklausomai nuo nacionalinio mentali- 
teto ir istorijos, ėjo ta pačia kryptimi. Įvedus tarptautinį aukso 
standartą buvo įgyvendinta pati ambicingiausia rinkos programa, 
pagal kurią rinkos buvo absoliučiai nepriklausomos nuo naciona- 
linės valdžios. Dabar pasaulio prekyba reiškė, kad gyvenimo pla- 
netoje organizacija priklausė nuo susireguliuojančios rinkos, kuri 
apėmė darbo jėgą, Žemę ir pinigus, o aukso standartas buvo tarsi 
šio milžiniško roboto sergėtojas. Tautos ir gyventojai tebuvo ma- 
rionetės vaidinime, kurio jos visiškai nekontroliavo. Kad apsi- 
saugotų nuo nedarbo ir nestabilumo, jos įkūrė centrinius bankus, 
įvedė muitų tarifus ir priėmė migracijos įstatymus. Šie instrumen- 
tai turėjo atsverti griaunamuosius laisvosios prekybos 1r fiksuotų 
valiutų padarinius, ir, pasiekę šį tikslą, jie trukdė tiems mechaniz- 
mams veikti. Nors kiekvienas konkretus apribojimas buvo naudin- 
gas kuriai nors grupei ir jos viršpelniai ar didesni atlyginimai 
buvo gaunami visų kitų piliečių sąskaita, bet paprastai nepagrįs- 
tu buvo laikomas tik šios naštos dydis, o ne pati apsauga. Ilgai- 
niui pasiekiamas visapusiškas kainų sumažėjimas buvo naudingas 
visiems. 

Ar apsauga buvo pagrįsta, ar ne, tačiau šių intervencijų rezultatai 
atskleidė pasaulio rinkos sistemos silpnumą. Vienos šalies importo 


*2 G. D. H. Cole'as aštuntąjį dešimtmetį vadina „neabejotinai aktyviausiu 
socialinių įstatymų leidybos laikotarpiu per visą XIX amžių.“ 

tarifai varžė kitos šalies eksportą ir vertė ją ieškoti rinkų politiškai 
neapsaugotuose regionuose. Iš esmės ekonominis imperializmas bu- 
vo kova tarp didžiųjų valstybių dėl privilegijų išplėsti savo prekybą 
politiškai neapsaugotose rinkose. Spaudimą eksportui dar labiau stip- 
rino gamybos karštligės sukurstytos rietenos dėl žaliavų tiekimų. Vy- 
riausybės palaikė savo piliečius, užsiimančius verslu atsilikusiose ša- 
lyse. Prekyba ir vėliava ėjo viena paskui kitą. Imperializmas ir pusiau 
sąmoningas pasirengimas autarkijai užvaldė didžiąsias valstybes, nes 
jos matė, jog vis labiau yra priklausomos nuo vis nepatikimesnės 
pasaulio ekonomikos sistemos. Tačiau ir toliau buvo laikoma būtiny- 
be griežtai saugoti tarptautinio aukso standarto integralumą. Tai buvo 
institucinis žlugimo šaltinis. 

Panašus prieštaravimas veikė šalių viduje. Protekcionizmas pa- 
dėjo konkuruojančias rinkas transformuoti į monopolines. Rinkoms 
vis mažiau tiko iš konkuruojančių vienetų sudarytų autonomiškų 
1r automatiškų mechanizmų apibūdinimas. Asmenis vis labiau 
pakeisdavo asociacijos, žmonės ir kapitalas jungėsi į nekonkuruo- 
jančias grupes. Ekonominis prisiderinimas pasidarė lėtas ir sunkus. 
Rinkų susireguliavimas buvo rimtai suvaržytas. Ilgainiui nesuregu- 
liuotos kainų ir išlaidų struktūros užtęsė depresijas, nepasirengi- 
mas lėtino nepelningų investicijų likvidavimą, nesureguliuoti kai- 
nų ir pajamų lygiai kėlė socialinę įtampą. Kad ir apie kokią rinką 
kalbėtume — darbo jėgos, Žemės ar pinigų — įtampa turėjo per- 
žengti ekonominės zonos ribas, o pusiausvyrą reikėjo atkurti po- 
litinėmis priemonėmis. Vis dėlto institucinis politinės ir ekonomi- 
nės sferų atskyrimas buvo esminė rinkos visuomenės sąlyga ir 
turėjo būti išlaikytas, kad ir kur įtampa pasireikštų. Tai buvo kitas 
griaunamosios įtampos šaltinis. 

Mes artėjame prie pasakojimo pabaigos. Tačiau nemažai argu- 
mentacijos lieka neišdėstyta. Juk netgi jei mums neabejotinai pavyko 
įrodyti, kad transformacijos esmė buvo rinkos utopijos žlugimas, dar 
turime parodyti, kaip tai lėmė tikrus įvykius. 

Tam tikra prasme tai yra neįvykdomas uždavinys, kadangi is- 
toriją kuria ne kuris nors vienas veiksnys. Nepaisant viso istorijos 
turtingumo ir įvairovės, joje esama pasikartojimų ir alternatyvų — 
tai paaiškina nemažus panašumus, matomus amžiaus įvykių tėk- 
mėje. Mums nereikia sukti galvos dėl jos pakraščiuose esančių ne- 
prognozuojamų sūkurių, jei bent iš dalies galime paaiškinti tuos 

dėsningumus, kurie tipiškomis aplinkybėmis valdo jos sroves ir prieš- 
srovės. 

Devynioliktajame amžiuje tokias sąlygas sukūrė susireguliuo- 
jančios rinkos mechanizmas, kurio reikmes reikėjo patenkinti ir na- 
cionaliniame, ir tarptautiniame gyvenime. Tas mechanizmas lėmė 
dvi civilizacijos ypatybes: jos griežtą determinizmą ir ekonominį 
pobūdį. To meto pasaulėžiūroje būta tendencijos abi jas susieti ir 
manyti, kad determinizmo prigimtis yra susijusi su ekonominiais 
motyvais, suprantamais taip, kad individams esą įprasta siekti savo 
piniginių interesų. Faktiškai tarp šių ypatybių nebuvo ryšio. Gerai 
pažįstamą „determinizmą“ paprasčiausiai sukūrė rinkos visuomenės 
mechanizmas su jo nuspėjamomis alternatyvomis, kurių apibrėžtu- 
mas klaidingai buvo aiškinamas stipriais materialistiniais motyvais. 
Pasiūlos — paklausos — kainos sistema visada išlaikys pusiausvyrą, 
kad ir kokie būtų individų motyvai, o ekonominiai motyvai per se 
daugelį žmonių, kaip yra žinoma, veikia gerokai mažiau nei vadi- 
namieji emociniai. 

Žmoniją buvo užvaldę ne nauji motyvai, o nauji mechanizmai. 
Trumpai tariant, įtampa kilo rinkos zonoje; iš čia ji išplito į politikos 
sferą, taigi apėmė visą visuomenę. Tačiau šalių viduje įtampa išliko 
nematoma tol, kol tebefunkcionavo pasaulio ekonomika. Tik suirus 
paskutinei tebegyvuojančiai jos institucijai — aukso standartui — ga- 
liausiai išryškėjo sunkumai šalių viduje. Kad ir kokia skirtinga būtų 
buvusi jų reakcija į naują padėtį, ji iš esmės reiškė prisitaikymą prie 
tradicinės pasaulio ekonomikos išnykimo; jai suirus, suiro ir pati rin- 
kos civilizacija. Tuo galima paaiškinti beveik neįtikėtiną faktą, kad 
civilizaciją sugriovė bedvasių institucijų nematomas veikimas; insti- 
tucijų, kurių vienintelis tikslas buvo automatiškai didinti materialinę 
gerovę. 

Tačiau kaip tai, kas buvo neišvengiama, vyko tikrovėje? Kaip tai 
virto istorijos pagrindą sudarančiais politiniais įvykiais? Į šią baigia- 
mąją rinkos ekonomikos žlugimo fazę ryžtingai įžengė klasinių jėgų 
konfliktas. 

Kai dvidešimtojo amžiaus trečiąjį dešimtmetį žlugo tarptautinė siste- 
ma, vėl iškilo beveik pamiršti ankstyvojo kapitalizmo klausimai. Pir- 
miausia tai buvo liaudies valdymo klausimas. 

Fašistinis liaudies demokratijos puolimas tik atgaivino politinio 
intervencionizmo klausimą, persekiojusį rinkos ekonomiką per visą 
jos istoriją, kadangi jis iš esmės buvo ne kas kita, kaip tik kitaip 
pavadintas ekonominės ir politinės sferų atskyrimo klausimas. 

Kalbant apie darbo jėgą intervencionizmo klausimą pirmąsyk ašt- 
riai iškėlė, viena, Spynhemlendas 1r Naujasis varguomenės įstatymas 
ir antra, parlamentinė reforma ir čartistų judėjimas. Žemės ir pinigų 
atžvilgiu intervencionizmo svarba buvo ne ką mažesnė, net jei čia 
kovos 1r nebuvo tokios įspūdingos. Kontinentinėje Europoje analo- 
giški sunkumai, susiję su darbo jėga, žeme ir pinigais, iškilo vėliau, 
todėl konfliktai vyko pramonės atžvilgiu modernesnėje, tačiau soc1a- 
liai mažiau unifikuotoje aplinkoje. Ekonomikos ir politikos sferų at- 
skyrimas visur buvo tos pačios rūšies raidos rezultatas. Ir Anglijoje, 
ir kontinente jis prasidėjo įkūrus konkuruojančios darbo jėgos rinką 
1 demokratizavus valstybės politiką. 

Spynhemlendas pagrįstai buvo apibūdintas kaip prevencinis in- 
tervencijos aktas, trukdantis sukurti darbo jėgos rinką. Kova dėl pra- 
moninės Anglijos visų pirma buvo kovojama, ir kuriam laikui 
pralaimėta Spynhemlende. Šioje kovoje klasikiniai ekonomistai su- 
kūrė intervencionizmo terminą ir pasmerkė Spynhemlendą kaip dirb- 
tinį įsikišimą į iš tiesų neegzistavusią rinkos santvarką. Townsendas, 
Malthusas ir Ricardo ant netvirtų Varguomenės įstatymo sąlygų pa- 
matų pastatė klasikinės ekonomikos rūmus, sunkiausiai įveikiamą 

konceptualų kada nors buvusį atgyvenusios tvarkos griovimo instru- 
mentą. Vis dėlto per ištisą kitos kartos laikotarpį pašalpų sistema 
saugojo kaimą nuo didelių miesto atlyginimų traukos. Iki devynio- 
liktojo amžiaus trečiojo dešimtmečio vidurio Huskissonas ir Peelas 
plėtė užsienio prekybos kelius, buvo leista eksportuoti įrengimus, 
atsisakyta embargo vilnos eksportui, panaikinti laivybos apribojimai, 
palengvinta emigracija, o po oficialaus Amatininkų statuto dėl moky- 
mosi ir atlyginimo įvertinimo atšaukimo buvo anuliuoti Susivieniji- 
mų draudimo įstatymai. Visgi demoralizuojantis Spynhemlendo 
įstatymas plito iš grafystės į grafystę, nekvalifikuotus darbininkus 
atgrasydamas nuo sąžiningo darbo ir neadekvačia paversdamas pačią 
nepriklausomo darbo žmogaus sąvoką. Nors buvo atėjęs laikas darbo 
Jėgos rinkai, jai atsirasti neleido skvairų „įstatymas“. 

Reformų parlamentas tuojau pat ėmėsi panaikinti pašalpų siste- 
mą. Pasiekęs šį tikslą Naujasis varguomenės įstatymas buvo vadi- 
namas svarbiausiu socialiniu įstatymu, kokį kada nors priėmė 
Bendruomenių rūmai. Tačiau įstatymo šerdis buvo tiesiog Spyn- 
hemlendo atšaukimas. Niekas įtikinamiau nebūtų įrodęs, kad šį kartą 
paprasčiausias nesikišimas į darbo jėgos rinką buvo pripažintas faktu, 
turinčiu esminės svarbos visai būsimai visuomenės struktūrai. Tiek 
apie ekonominį įtampos šaltinį. 

Politiškai 1832 m. parlamentinė reforma įvykdė taikingą revoliu- 
ciją. 1834 m. Varguomenės įstatymo pataisa pakeitė socialinį šalies 
susisluoksniavimą, ir kai kurie pagrindiniai Anglijos gyvenimo faktai 
buvo interpretuoti visiškai naujai. Naujasis varguomenės įstatymas 
panaikino bendrą varguomenės kategoriją, „sąžiningą varguome- 
nę“, arba „dirbančią varguomenę“ — terminus, kuriuos užsipuolė 
Burke'as. Buvusi varguomenė dabar buvo suskirstyta į fiziškai bejė- 
gius pauperius, kurių vieta buvo vargšų prieglaudoje, ir nepriklauso- 
mus darbininkus, kurie užsidirbdavo pragyvenimui už atlyginimą 
parduodami savo darbo jėgą. Taip buvo sukurta visiškai nauja var- 
guomenės kategorija, pasirodžiusi visuomenės scenoje — bedarbiai. 
Jeigu pauperiui vardan žmogiškumo reikėjo pagelbėti, tai bedarbiui 
vardan pramonės neturėjo būti pagelbėta. Tai, kad neturintis darbo 
darbininkas nebuvo kaltas dėl savo likimo, neturėjo reikšmės. Esmė 
buvo ne tai, ar jis, jeigu tikrai pabandytų, rastų darbo, ar ne, o tai, kad 
jeigu jam negrėstų badas, kurio vienintelė alternatyva buvo nekenčia- 
ma vargšų prieglauda, sugriūtų atlyginimų sistema, ir visuomenė 

būtų įstumta į skurdą bei chaosą. Buvo pripažįstama, kad taip bau- 
džiami nekaltieji. Beširdiškumas buvo ypatingas kaip tik tuo, kad jis 
išlaisvino darbininkus dėl viešai pripažįstamo tikslo — grėsmę mirti 
badu padaryti veiksminga. Ši procedūra leidžia suvokti, iš kur atsira- 
do tas slogus sielvarto jausmas, kurį matome klasikinių ekonomistų 
darbuose. Tvirtai neatsiribojusi nuo tų atliekamų žmonių, kurie dabar 
atsidūrė darbo rinkos narve, vyriausybė būtų paaukojusi pati save, 
juk, Harriet Martineau žodžiais, teikdama bet kokią pagalbą nekal- 
toms aukoms, valstybė pažeistų tautos teises. 

Kai čartistų judėjimas pareikalavo beteisius įleisti į valstybės sfe- 
rą, ekonomikos ir politikos atskyrimas nustojo būti akademiniu klau- 
simu ir tapo neginčijama egzistuojančios visuomenės sistemos sąlyga. 
Būtų buvusi tikra beprotybė Naująjį varguomenės įstatymą su jo moks- 
liškais dvasinio kankinimo metodais perduoti administruoti tos pa- 
čios liaudies, kuriai jie turėjo būti taikomi, atstovams. Lordas Macaulay 
buvo visiškai nuoseklus, kai Lordų rūmuose vienoje išraiškingiausių 
savo, kaip didžiojo liberalo, kada nors pasakytų kalbų reikalavo be- 
sąlygiškai atmesti čartistų peticiją vardan nuosavybės institucijos, kuria 
grindžiama visa civilizacija. Seras Robertas Peelas pavadino Chartiją 
konstitucijos apkalta. Kuo baisiau darbo jėgos rinka luošino darbinin- 
kų gyvenimus, tuo atkakliau ir garsiau jie reikalavo rinkimų teisės. 
Liaudies valdymo reikalavimas buvo politinis įtampos šaltinis. 

Šiomis sąlygomis konstitucionalizmas įgavo visiškai naują pras- 
mę. Iki tol konstituciniai saugikliai nuo neteisėto įsikišimo į nuosa- 
vybės teises saugojo tik nuo savivalės „iš aukščiau“. Locke'o vizija 
neperžengė žemės ir komercinės nuosavybės ribų ir tesiekė padaryti 
negalimus tokius despotiškus karaliaus aktus, kaip sekuliarizavimus 
valdant Henrikui VIII, pinigų kalyklos plėšimą Karolio I laikais arba 
Iždo „sustabdymą“ Karolio II laikais. Valdymo atskyrimas nuo vers- 
lo, pagal Johną Locke'ą, buvo pavyzdingai įgyvendintas nepriklauso- 
mo Anglijos banko statute 1694 metais. Komercinis kapitalas laimėjo 
savo ginčą su karaliaus valdžia. 

Po šimtmečio reikėjo apsaugoti ne komercinę, 0 pramoninę nuo- 
savybę, ir ne nuo karaliaus valdžios, o nuo liaudies. Tik neteisingai 
suvokus septynioliktojo amžiaus prasmes, jos galėjo būti pritaikytos 
devynioliktojo amžiaus situacijoms. Valdžių atskyrimas, kurį per tą 
laiką buvo išradęs Montesguieu (1748), dabar buvo panaudotas tam, 
kad liaudis būtų atskirta nuo galios tvarkyti savo ekonominį gy- 

venimą. Amerikos Konstitucija, kurią fermerių-amatininkų aplinko- 
je sukūrė jau Anglijos pramonės padėties įspėti vadovai, ekonominę 
sferą visiškai izoliavo nuo Konstitucijos, privačiai nuosavybei su- 
teikdama pačią didžiausią apsaugą, kokią tik galima įsivaizduoti, 1r 
sukūrė vienintelę teise pagrįstą rinkos visuomenę pasaulyje. Nepai- 
sant visuotinės rinkimų teisės, Amerikos rinkėjai buvo bejėgiai prieš 
savininkus.! 

Anglijoje tapo nerašytu konstituciniu įstatymu, kad darbo klasei 
negalima suteikti rinkimų teisės. Čartistų lyderiai buvo įkalinti; par- 
lamentas, atstovaujantis tik nedidelei gyventojų daliai, pasijuokė iš 
milijonų jų šalininkų, o valdžia vien tik reikalavimą suteikti rinkimų 
teisę neretai vertino kaip baudžiamąją veiką. Nebuvo nė ženklo bri- 
tiškajai sistemai tariamai būdingos kompromiso dvasios - vėlesnio 
išradimo. Kai darbo klasė pergyveno alkanus keturiasdešimtuosius ir 
iškilo paklusni karta, sulaukusi naudos iš kapitalizmo Aukso am- 
žiaus; kai kvalifikuotų darbininkų viršutinis sluoksnis sukūrė savo 
sąjungas ir atsiskyrė nuo tamsios skurdo užguitų juodadarbių masės; 
kai darbininkai nenorom susitaikė su sistema, kurią Naujasis varguo- 
menės įstatymas siekė jiems primesti, tik tuomet jų geriau apmoka- 
mam sluoksniui buvo leista dalyvauti tautos pasitarimuose. Čartistai 
kovojo už teisę sustabdyti rinkos girnas, kurios malė žmonių gyve- 
nimus. Tačiau liaudžiai teisės buvo suteiktos tik tuomet, kai siaubin- 
gas prisitaikymas jau buvo įvykęs. Anglijoje ir už jos ribų, nuo 
Macaulay iki Miseso, nuo Spencerio iki Sumnerio, nebuvo nė vieno 
kovingo liberalo, kuris nebūtų pareiškęs įsitikinimo, kad liaudies de- 
mokratija yra pavojus kapitalizmui. 

Ši patirtis darbo jėgos atveju buvo pakartota valiutos klausimu. 
Čia dvidešimtojo amžiaus trečiąjį dešimtmetį išpranašavo aštuonio- 
liktojo amžiaus dešimtasis dešimtmetis. Benthamas buvo pirmasis 
supratęs, kad infliacija ir defliacija yra įsibrovimas į nuosavybės 
teisę; pirmoji yra mokestis, o antroji — trukdymas verslui. Nuo tada 
darbo jėga ir pinigai, nedarbas ir infliacija politikos atžvilgiu atsidūrė 


' Hadley A. T., Economics: An Account of the Relations between Private 
Property and Public Welfare, 1896. 

2 Bentham J., Manual of Political Economy, p. 44, apie infliacija kaip „pri- 
verstinį taupumą“; p. 45 (išnaša) kaip „netiesioginį apmokestinimą.“ Plg. taip pat 
Principles of Civil Code, Ch. 15. 

ant tos pačios pakopos. Cobbettas aukso standartą smerkė kartu su 
Naujuoju varguomenės įstatymu; Ricardo, labai analogiškai argumen- 
tuodamas, teigė, kad ir darbo jėga, ir pinigai yra prekės, ir vyriausybė 
abiem atvejais neturi jokios teisės kištis. Bankininkai, prieštaravę 
aukso standarto įvedimui, pvz., Atwoodas iš Birmingemo, atsidūrė 
vienoje stovykloje su tokiais socialistais, kaip Owenas. O po šimto 
metų Misesas vis dar tebetvirtino, kad darbo jėga ir pinigai taip pat 
yra ne vyriausybės reikalas, kaip ir bet kuri kita rinkoje esanti prekė. 
Aštuonioliktajame amžiuje, ikifederacinėje Amerikoje, pigūs pinigai 
buvo tolygūs Spynhemlendui, tai yra ekonomiškai demoralizuojanti 
vyriausybės nuolaida liaudžiai nutildyti. Prancūzijos revoliucija ir jos 
assignat parodė, kad liaudis gali suduoti triuškinamą smūgį valiutai, 
o Amerikos valstijų istorija nepadėjo šio įtarimo išsklaidyti. Burke'as 
Amerikos demokratiją tapatino su valiutos problemomis, o Hamilto- 
nas baiminosi ne tik grupuočių nesutarimų, bet ir infliacijos. Tačiau 
jei devynioliktojo amžiaus Amerikai populistų ir popierinių dolerių 
šalininkų rietenos su Volstryto magnatais buvo būdingas dalykas, tai 
Europoje kaltinimas dėl infliacijos tik trečiąjį dešimtmetį tapo veiks- 
mingu prieš demokratinius parlamentus nukreiptu argumentu, turėju- 
siu rimtų politinių padarinių. 

Socialinė apsauga ir kišimasis į valiutos reikalus buvo ne tik 
analogiški, bet dažnai ir identiški dalykai. Įkūrus aukso standartą 
augantis atlyginimų lygis valiutai kėlė tokį pat pavojų, kaip ir tiesio- 
ginė infliacija — abu galėjo sumažinti eksportą, o ilgainiui ir valiutų 
kursus. Šis paprastas dviejų svarbiausių intervencijos formų ryšys tre- 
čiąjį dešimtmetį tapo politikos atramos tašku. Partijos, susirūpinusios 
valiutos saugumu, vienodai protestavo prieš gresiančius biudžeto de- 
ficitus 1r pigių pinigų politikas, taigi priešinosi ir „iždo infliacijai“, ir 
„kredito infliacijai“, arba, kalbant praktiškiau, kaltino socialines prie- 
voles ir didelius atlyginimus, profsąjungas ir darbininkiškas partijas. 
Svarbu buvo ne forma, bet turinys, ir kas galėjo abejoti, kad neribo- 
tos bedarbystės pašalpos taip pat veiksmingai gali sugriauti biudžeto 
pusiausvyrą, kaip ir per mažos palūkanų normos išpūsti kainas — su 
tomis pačiomis negeromis pasekmėmis valiutų kursams? Gladstonas 
biudžetą buvo pavertęs britų nacijos sąžine. Mažesnėms tautoms 
biudžetą galėjo pakeisti stabili valiuta. Tačiau rezultatas buvo labai 
panašus. Kad ir kas turėjo būti sumažinta - atlyginimai ar socialinės 
paslaugos, to nepadarius nebūtų išvengta rinkos mechanizmo nulem- 

tų padarinių. Šios analizės požiūriu 1931 m. Nacionalinė vyriausybė 
Didžiojoje Britanijoje nepretenzingai atliko tą pačią funkciją kaip ir 
Amerikos naujasis kursas. Ir viena, ir kita buvo pavienių šalių prisi- 
taikymo žingsniai vykstant didžiajai transformacijai. Tačiau britiška- 
sis pavyzdys buvo pranašesnis tuo, kad jo nekomplikavo kiti veiksniai, 
tokie kaip pilietinė nesantaika ar ideologiniai atsivertimai, taigi aiš- 
kiau atsiskleidė jo svarbiausi bruožai. 

Nuo 1925 m. Didžiosios Britanijos valiutos padėtis buvo netvirta. 
Grįžus prie aukso nebuvo atitinkamai suderintas kainų lygis, tuo me- 
tu buvęs kur kas didesnis už pasaulinį. Labai nedaugelis suvokė kur- 
so, kurio drauge griebėsi vyriausybė ir bankas, partijos ir profsąjungos, 
absurdiškumą. Snowdenas, Iždo kancleris pirmojoje leiboristų vy- 
mausybėje (1924), buvo aukso standarto entuziastas (jei tokių kada 
nors iš viso būta), tačiau nesuvokė, kad imdamasis atstatyti svarą, jis 
savo partiją buvo įpareigojęs arba užsikrauti atlyginimų smukimo 
naštą, arba prarasti valdžią. Po septynerių metų leiboristus pats Snow- 
denas privertė padaryti ir viena, ir kita. 1931 m. rudenį alinanti dep- 
resija atsiliepė svarui. Veltui 1926 m. generalinio streiko nesėkmė 
garantavo, kad atlyginimai toliau neaugs — tai neužkirto kelio socia- 
linių paslaugų finansinės naštos augimui, ypač dėl besąlygiškos ne- 
darbo pašalpos. Nereikėjo ir bankininkų „lupikavimo“ (nors jo ir 
būta), kad nacija įsisąmonintų alternatyvą: viena, tvirta valiuta ir pa- 
grįsti biudžetai, o kita, geresnės socialinės paslaugos ir nuvertėjusi 
valiuta — ar nuvertėjimą sukeltų dideli atlyginimai ir mažėjantis eks- 
portas, ar tiesiog deficitinės išlaidos. Kitaip tariant, arba reikėjo ap- 
karpyti socialines paslaugas, arba laukė valiutos kurso kritimas. 
Kadangi leiboristai negalėjo ryžtis nei vienam, nei kitam — apkarpy- 
mas prieštaravo tredjunionų politikai, o aukso atsisakymas būtų pa- 
laikytas šventvagyste -— leiboristai neteko valdžios, o tradicinės partijos 
sumažino socialines paslaugas ir ilgainiui atsisakė aukso. Buvo pa- 
naikinta besąlygiška nedarbo pašalpa ir įvestas pragyvenimo priemo- 
nių patikrinimas. Tuo pačiu metu šalies politinės tradicijos smarkiai 
pakito. Jau nebuvo dvipartinės sistemos ir niekas nesiskubino jos 
atkurti. Po dvylikos metų ji dar tebebuvo praeityje, ir, sprendžiant iš 
visko, greito sugrįžimo nereikėjo tikėtis. Be jokių tragiškų nuosto- 
lių gerovei ar šalies laisvei, suspendavus aukso standartą buvo ženg- 
tas ryžtingas žingsnis link transformacijos. Antrojo pasaulinio karo 
metu jį lydėjo liberalaus kapitalizmo metodų pasikeitimai. Tačiau 

nemanyta, kad pastarieji bus nuolatiniai, todėl šalis išliko pavojaus 
zonoje. 

Visose svarbiose Europos šalyse veikė panašus mechanizmas, ir 
jo padariniai buvo beveik tokie pat. 1923 m. Austrijoje, 1926 m. 
Belgijoje ir Prancūzijoje, 1931 m. Vokietijoje darbininkų partijos tu- 
rėjo pasitraukti iš valdžios, kad „būtų išgelbėta valiuta“. Tokie vals- 
tybės veikėjai kaip Seipelis, Francgui, Poincarė ar Briningas pašalino 
darbininkų partijas iš vyriausybių, sumažino socialinę paramą ir mė- 
gino palaužti profsąjungų pasipriešinimą atlyginimų perskaičiavimui. 
Visais tais atvejais pavojus buvo iškilęs valiutai, ir vieningai atsako- 
mybė buvo verčiama išpūstiems atlyginimams bei nesubalansuotiems 
biudžetams. Taip supaprastinant beveik nebuvo atsižvelgta į daugybę 
susijusių problemų, iš kurių susidėjo beveik kiekvienas ekonominės 
ir finansinės politikos klausimas, taip pat užsienio prekybos, žemės 
ūkio ir pramonės problemos. Tačiau kuo nuodugniau nagrinėjame 
šiuos klausimus, tuo labiau aiškėja, kad valiuta ir biudžetas galiausiai 
buvo svarbiausi dalykai, aplink kuriuos sukosi neišspręsti darbdavių 
1 darbuotojų tarpusavio santykiai, o likusi gyventojų dalis svyravo 
palaikydama tai vieną, tai kitą pagrindinę grupę. 

Kitas pavyzdys yra vadinamasis Blumo eksperimentas (1936). 
Darbininkai buvo vyriausybėje, tačiau su sąlyga, kad nebus įvestas 
embargas aukso eksportui. Prancūzijos naujasis kursas niekuomet ne- 
turėjo šansų, nes lemiamu valiutos klausimu vyriausybė buvo suvar- 
žyta. Tai įtikinamas atvejis, kadangi Prancūzijoje, kaip ir Anglijoje, 
darbo jėgą padarius nepavojinga, viduriniosios klasės partijos be di- 
delio triukšmo liovėsi ginti aukso standartą. Šie pavyzdžiai rodo, 
kaip tvirtos valiutos postulatas paralyžiavo liaudies politiką. 

Amerikos patirtis suteikė tą pačią pamoką, tik kitu būdu. Nau- 
jasis kursas negalėjo prasidėti neatsisakius aukso, nors faktiškai 
užsienio valiuta neturėjo didelės reikšmės. Esant aukso standartui 
finansų rinkos lyderiams, kaip ir dera, patikėta saugoti stabilius va- 
liutų kursus ir patikimą tarptautinį kreditą, nuo kurių iš esmės pri- 
klauso vyriausybės finansai. Tad bankų organizacija, gerais ar blogais 
sumetimais, turi galimybę trukdyti bet kokiems jai nepatinkantiems 
šalių Žingsniams ekonominėje sferoje. Politikos požiūriu, valiutos 1r 
kredito klausimais vyriausybės privalo tartis su bankininkais, kurie 
vieninteliai gali Žinoti, ar kuri nors finansinė priemonė nesukels pa- 
vojaus kapitalo rinkai ir valiutų kursams. Šiuo atveju socialinis pro- 

tekcionizmas nepateko į aklavietę todėl, kad Jungtinės Valstijos laiku 
atsisakė aukso standarto. Nors šios akcijos techniniai privalumai ir 
buvo menki (o administracijos nurodytos priežastys, kaip neretai pa- 
sitaiko, buvo labai neaiškios), šio žingsnio rezultatas buvo tas, kad iš 
Volstryto buvo atimtos politinės teisės. Finansų rinką valdo panika. 
Volstryto saulėlydis trisdešimtaisiais išgelbėjo Jungtines Valstijas nuo 
tokios socialinės katastrofos, kurią pergyveno kontinentinė Europa. 

Tačiau tik Jungtinėse Valstijose, kurios buvo nepriklausomos nuo 
pasaulio prekybos ir kurių valiutos padėtis buvo nepaprastai tvirta, 
aukso standartas daugiausia buvo vidaus politikos dalykas. Kitoms 
šalims atsisakymas aukso reiškė ne ką kita, kaip pasitraukti iš pasau- 
lio ekonomikos. Turbūt vienintelė išimtis buvo Didžioji Britanija, 
kurios dalis pasaulio prekyboje buvo tokia didelė, kad ji pajėgė nu- 
statyti tarptautinės monetarinės sistemos darbo gaires, taip iš esmės 
perkeldama aukso standarto naštą ant kitų pečių. Tokiose šalyse kaip 
Vokietija, Prancūzija, Belgija 17 Austrija — nė vienos iš šių sąlygų 
nebuvo. Joms valiutos žlugimas reiškė tapti atkirstoms nuo išorinio 
pasaulio, taigi paaukoti nuo įvežamų žaliavų priklausomas pramonės 
šakas, dezorganizuoti užsienio prekybą, buvusią užimtumo pagrindu, — 
visa tai be mažiausios galimybės priversti savo tiekėjus panašiu mas- 
tu sumažinti kainas, ir taip išvengti valiutos aukso vertės kritimo 
padarinių šalies viduje, kaip tą buvo padariusi Didžioji Britanija. 

Valiutų kursai buvo nepaprastai veiksmingas kainų lygio svertas. 
Prieš valiutų kursams atsiduriant dėmesio centre, paprastai nematomą 
įtampą padidindavo atlyginimų klausimas. Ir jei rinkos dėsniai pa- 
prastai negalėdavo palenkti prieštaraujančių samdomų darbuotojų, tą 
kuo veiksmingiausiai atlikdavo užsienio valiutos mechanizmas. Va- 
liutos rodiklis padarydavo matomus visus tuos nepalankius padari- 
nius, kuriuos intervencionistinės profsąjungų politikos turėjo rinkos 
mechanizmui, kuriam būdingas silpnumas, ir prekybos ciklo atveju, 
kuris dabar buvo laikomas savaime suprantamu dalyku. 

Iš tikrųjų niekas taip gerai nerodo utopinio rinkos visuomenės 
pobūdžio, kaip tos absurdiškos situacijos, į kurias dėl darbo jėgos 
laikymo preke turėjo patekti bendruomenė. Buvo jaučiama, kad strei- 
kais, kurie šiaip yra normali derybų priemonė pramonėje, vis dažniau 
neatsakingai buvo nutraukiamas visuomenei naudingas darbas, o kar- 
tu dėl to mažėjo tas visuomeninis dividendas, iš kurio ilgainiui turėjo 
atsirasti atlyginimai. Palaikymo streikai piktino, visuotiniai streikai 

buvo laikomi grėsme bendruomenės egzistavimui. Faktiškai dėl strei- 
kų gyvybiškai svarbiuose paslaugų sektoriuose ir komunalinėse įstai- 
gose piliečiai, įtraukti į tikrųjų darbo jėgos rinkos funkcijų problemos 
labirintą, tapdavo įkaitais. Manyta, kad darbo jėga turi rasti sau kainą 
rinkoje, o bet kuri kitaip nustatyta kaina yra neekonomiška. Kol dar- 
bo jėga laikosi šio principo, ji elgsis kaip prekės — „darbo jėgos“ — 
pasiūlos elementas, ir nesutiks būti parduodama už žemesnę kainą 
negu ta, kurią pirkėjas dar gali leisti sau mokėti. Nuosekliai tęsiant 
šią mintį paaiškėja, kad beveik nuolat streikuoti yra svarbiausia dar- 
bo jėgos priedermė. Toks teiginys yra visiškai absurdiškas, tačiau 
kartu jis yra tik logiška darbo jėgos prekinės teorijos išvada. Teorijos 
1 praktikos neatitikimo šaltinis, žinoma, yra tai, kad darbo jėga iš 
tikrųjų nėra prekė, ir jei dirbti būtų atsisakoma tik todėl, kad būtų 
nustatyta tikroji jos kaina (lygiai taip, kaip panašiomis aplinkybėmis 
yra sulaikoma visų kitų prekių pasiūla), visuomenė labai greitai iš- 
nyktų dėl pragyvenimo priemonių stygiaus. Įsidėmėtina, kad, disku- 
tuodami streikų klausimu, liberalų ekonomistai šią aplinkybę 
paminėdavo labai retai, jeigu iš viso apie ją užsimindavo. 
Grįžkime į tikrovę: streikų metodas atlyginimams nustatyti turėjo 
būti katastrofiškas bet kokio tipo visuomenei, jau nekalbant apie mū- . 
sų, kuri didžiuojasi savo praktiniu racionalumu. Iš tikrųjų darbinin- 
kas privačios verslininkystės sistemoje nėra saugus dėl savo darbo, ir 
ši aplinkybė rimtai blogina jo padėtį. Jei pridursime masinio nedarbo 
grėsmę, tai suprantama, kad profsąjungos įgyja moraliniu 1r kultūri- 
niu atžvilgiu gyvybiškai svarbią funkciją palaikant tautos daugumos 
minimalius gyvenimo standartus. Tačiau aišku, kad bet kuris inter- 
vencijos metodas, suteikiantis apsaugą darbininkams, turi trukdyti 
susireguliuojančios rinkos mechanizmui, ir ilgainiui sumažinti tą pla- 
taus vartojimo prekių fondą, kuris parūpina jiems atlyginimus. 
Būdinga, kad neišvengiamai vėl iškilo esminės rinkos visuome- 
nės problemos: intervencionizmas ir valiuta. Jos atsidūrė trečiojo de- 
šimtmečio politikos centre. Ekonominis liberalizmas ir socialistinis 
intervencionizmas pasirinko skirtingus šių problemų sprendimus. 
Aukščiausias ekonominio liberalizmo siekis buvo atkurti siste- 
mos susireguliavimą — eliminuoti visas intervencionistines politi- 
kas, kurios kišosi į žemės, darbo jėgos ir pinigų rinkų laisvę. Verčiant 
būtinybei, jis ėmėsi nemenkos užduoties — išspręsti šimtmečio pro- 
blemą, susijusią su trimis fundamentaliais principais: laisvos preky- 

bos, laisvos darbo jėgos rinkos ir laisvai veikiančio aukso standar- 
to. Iš tiesų jis inicijavo herojišką bandymą atkurti pasaulio prekybą, 
pašalinti visas išvengiamas kliūtis darbo jėgos judėjimui ir atkurti 
stabilius valiutų kursus. Šis pastarasis tikslas buvo svarbesnis už 
kitus. Juk neatkūrus pasitikėjimo valiutomis, rinkos mechanizmas 
negalėjo veikti, o tokiu atveju buvo iliuzija tikėtis, kad vyriausybės 
susilaikys negynusios savo tautų visuomenių visomis jų turimomis 
priemonėmis. Natūralu, kad šios priemonės pirmiausia buvo tarifai 
1r socialiniai įstatymai, siekę užtikrinti maistą ir darbą, tai yra kaip 
tik tas intervencijos tipas, dėl kurio susireguliuojanti sistema nusto- 
jo veikti. 

Buvo ir kita, labiau tiesioginė priežastis — į pirmą vietą iškelti 
tarptautinės monetarinės sistemos atkūrimo užduotį: susidūrus su dez- 
organizuotomis rinkomis ir nestabiliais valiutų kursais, vis labiau gy- 
vybiškai svarbų vaidmenį atliko tarptautinis kreditas. Prieš Didįjį karą 
tarptautinio kapitalo judėjimai (nesusiję su ilgalaikėmis investicijo- 
mis) padėjo palaikyti tik likvidų mokėjimų balansą, bet netgi šią jų 
funkciją griežtai ribojo ekonominiai sumetimai. Kreditas buvo sutei- 
kiamas tik tiems, kurie atrodė verti pasitikėjimo verslininkai. Dabar 
padėtis visiškai pasikeitė: skolos atsirasdavo dėl politinių priežasčių, 
tokių kaip reparacijos, o paskolos buvo suteikiamos dėl pusiau poli- 
tinių priežasčių, kad reparacijas būtų galima išmokėti. Tačiau pasko- 
los buvo duodamos i1r ekonominės politikos motyvais, kad būtų 
stabilizuotos pasaulinės kainos arba atkurtas aukso standartas. Kredi- 
to mechanizmą naudojo palyginti tvirta pasaulio ekonomikos dalis, 
nepriklausomai nuo gamybos ir prekybos sąlygų siekdama užpildyti 
palyginti dezorganizuotų tos ekonomikos dalių spragas. Ne vienoje 
šalyje mokėjimų balansai, biudžetai, valiutų kursai buvo dirbtinai 
balansuojami pasinaudojant tariamai visagaliu tarptautinio kredito me- 
chanizmu. Pats šis mechanizmas buvo pagrįstas viltimi, kad bus grįž- 
ta prie stabilių valiutų kursų, o tai vėlgi buvo grįžimo prie aukso 
sinonimas. Glaudus ir nepaprastai stiprus ryšys padėjo palaikyti ap- 
gaulingą yrančios ekonominės sistemos vieningumo vaizdą; tačiau 
tai, ar ryšys išlaikys įtampą, priklausė nuo laiku pasirinkto grįžimo 
prie aukso. 

Ženevos laimėjimas buvo savaip nuostabus. Jei tikslas nebūtų 
buvęs iš esmės neįgyvendinamas, jis neabejotinai būtų pasiektas: toks 
kūrybingas, nuoseklus ir kryptingas buvo šis mėginimas. Aplinkybės 

susiklostė taip, kad turbūt jokios intervencijos rezultatai nebuvo tokie 
katastrofiški, kaip Ženevos atveju. Kaip tik todėl, kad visą laiką at- 
rodė beveik sėkminga, ji be galo pablogino galutinės nesėkmės pada- 
rinius. Nuo 1923 m., kai Vokietijos markė per kelis mėnesius buvo 
sunaikinta, iki 1930 m. pradžios, kai visos svarbios pasaulio valiutos 
buvo susietos su auksu, Ženeva naudojo tarptautinio kredito mecha- 
nizmą, kad perkeltų nevisiškai stabilizuotų Rytų Europos ekonomikų 
naštą: pirma, ant Vakarų nugalėtojų pečių, o antra, nuo pastarųjų - ant 
dar platesnių Jungtinių Valstijų pečių? Žlugimas Amerikoje įvyko 
paprasto verslo ciklo metu, tačiau kai tai atsitiko, Ženevos ir anglo- 
saksų bankininkystės sukurtas finansų tinklas į tą siaubingą avariją 
įtraukė planetos ekonomiką. 

Tačiau tai buvo dar ne viskas. Ženevos požiūriu, trečiąjį de- 
šimtmetį socialinio organizavimo klausimai turėjo būti visiškai sub- 
ordinuoti valiutos atkūrimo reikmėms. Svarbiausia reikmė buvo 
defliacija; vidaus institucijos kiek galėdamos turėjo prisitaikyti. Ku- 
riam laikui turėjo būti atidėtas netgi laisvos vidaus rinkos ir libera- 
lios valstybės atkūrimas. Juk Aukso delegacijos žodžiais, defliacijai 
nepavyko „paveikti tam tikrų prekių ir paslaugų klasių, taigi nepa- 
vyko pasiekti stabilios naujos pusiausvyros“. Turėjo įsikišti vyriau- 
sybės, kad būtų sumažintos monopolinių prekių kainos, sumažinti 
programose sutarti atlyginimai ir apkarpytos rentos. Defliacininko 
1dealas buvo „laisva ekonomika valdant stipriai vyriausybei“; ta- 
čiau jei ši frazė vyriausybės atžvilgiu tikrovėje reiškė kaip tik tai, 
kas buvo pasakyta, būtent, nepaprastuosius įgaliojimus ir visuome- 
ninių laisvių apribojimą, tai „laisva ekonomika“ praktikoje reiškė 
priešingą dalyką, būtent, vyriausybės reguliuojamas kainas ir atly- 
ginimus (nors reguliuojama buvo vardan aiškaus tikslo, norint at- 
kurti valiutų kursų laisvę ir laisvas vidaus rinkas). Valiutų kursų 
viršenybė reikalavo paaukoti netgi laisvas rinkas ir laisvas vyriau- 
sybes — du liberalaus kapitalizmo ramsčius. Tad Ženeva pakeitė 
tikslus, bet ne metodus: Ženevos pasmerktos infliacinės vyriausy- 
bės valiutos stabilumą pajungė pajamų ir užimtumo stabilumui, o 
Ženevos į valdžią atvestos defliacinės vyriausybės ne mažiau kišo- 
si, kad pajamų ir užimtumo stabilumą pajungtų valiutos stabilumui. 


? Polanyi K., “Der Mechanismus der Weltwirtschaftskrise". Der Osterreichis- 
che Volkswirt, 1933 (Supplement). 

1932 m. Tautų Sąjungos Aukso delegacijos raportas skelbė, kad grį- 
žus valiutų kursų nepastovumui, svarbiausias praėjusio dešimtme- 
čio monetarinis laimėjimas buvo sunaikintas. Raporte nebuvo 
pasakyta, kad šių tuščių defliacinių pastangų metu nebuvo atkurtos 
laisvos rinkos, nors laisvos vyriausybės ir buvo paaukotos. Teoriškai 
vienodai priešiški intervencionizmui ir infliacijai, ekonomikos libe- 
ralai pasirinko iš dviejų blogybių ir tvirtos valiutos idealą iškėlė 
aukščiau už nesikišimą. Taip darydami jie vadovavosi vidine susi- 
reguliuojančios ekonomikos logika. Tačiau dėl tokių veiksmų krizė 
įgavo tendenciją plėstis, finansus užgulė nepakeliama didžiulių eko- 
nomikos sutrikdymų įtampa, ir įvairių nacionalinių ekonomikų de- 
ficitai taip išaugo, kad dar išlikusio tarptautinio darbo pasidalijimo 
žlugimas tapo neišvengiamas. Užsispyrimas, su kuriuo ekonomikos 
liberalai, tarnaudami defliacinei politikai, ištisą kritišką dešimtmetį 
rėmė autoritarinį intervencionizmą, baigėsi tik tuo, kad lemtingai 
susilpnėjo demokratinės jėgos, kurios kitaip nebūtų leidusios įvykti 
fašizmo katastrofai. Didžioji Britanija ir Jungtinės Valstijos — valiu- 
tos šeimininkės, o ne tarnaitės — laiku atsisakė aukso standarto ir 
išvengė šio pavojaus. 

Socializmas iš esmės yra pramoninei civilizacijai būdinga ten- 
dencija įveikti susireguliuojančią rinką, sąmoningai subordinuojant ją 
demokratinei visuomenei. Toks sprendimas yra natūralus pramonės 
darbininkams, kurie nemato priežasties, kodėl gamyba neturėtų būti 
tiesiogiai reguliuojama ir kodėl rinkos turėtų būti kažkas daugiau 
nei naudinga, bet subordinuota laisvos visuomenės savybė. Bendruo- 
menės, kaip visumos, požiūriu socializmas tėra tolesnės pastangos 
paversti visuomenę išskirtinai žmogiška asmenų sąsaja, kurios Vaka- 
rų Europoje visuomet buvo siejamos su krikščionybės tradicijomis. 
Ekonominės sistemos požiūriu, jis yra, priešingai, radikalus atsitrau- 
kimas nuo netolimos praeities, kadangi nutraukia bandymą paversti 
privačias pinigines pajamas visuotine gamybinės veiklos paskata, ir 
nepripažįsta privačių individų teisės disponuoti svarbiausiais gamy- 
bos įrankiais. Iš esmės dėl to socialistinėms partijoms nėra lengva 
reformuoti kapitalistinę ekonomiką netgi tuomet, kai jos yra pasiry- 
žusios nesikišti į nuosavybės sistemą. Juk vien tik galimybė, kad jos 
gali nuspręsti tai padaryti, pakerta gyvybiškai svarbų liberaliai eko- 
nomikai pasitikėjimą, būtent — absoliutų pasitikėjimą nuosavybės tei- 
sių tęstinumu. Nors faktiškas nuosavybės teisių turinys įstatymų leidėjų 

rankomis gali būti apibrėžtas naujai, formalaus tęstinumo užtikrini- 
mas yra esmingai svarbus rinkos sistemos funkcionavimui. 

Po Didžiojo karo įvyko dvi permainos, kurios turėjo įtakos socia- 
lizmo padėčiai. Pirma, pasirodė, kad rinkos sistema buvo nepatikima 
1r beveik visiškai sužlugo, ko nesitikėjo netgi jos kritikai; antra, Ru- 
sijoje buvo įkurta socialistinė ekonomika, kas reiškė apskritai naują 
dalyką. Nors dėl aplinkybių, kuriomis vyko ši avantiūra, ji tapo ne- 
pritaikoma Vakarų šalims, pats Sovietų Rusijos egzistavimas turėjo 
didelės įtakos. Teisybė, ji pasuko į socializmą nesant pramonės, raš- 
tingų gyventojų ir demokratinių tradicijų — visa tai, kaip teigė Vakarų 
idėjos, buvo socializmo prielaidos. Šie skirtumai jos metodus ir spren- 
dimus padarė nepritaikomais kitur, bet nesutrukdė socializmui tapti 
pasauline galia. Kontinentinėje Europoje darbininkų partijų pasaulė- 
žiūra visada buvo socialistinė ir, be abejonės, buvo įtariama, kad bet 
kokios reformos, kurias jos norėjo įgyvendinti, tarnavo socializmo 
tikslams. Ramiais laikais toks įtarimas būtų nepagrįstas; socialistinės 
darbininkų klasės partijos apskritai siekė reformuoti kapitalizmą, o 
ne jį nuversti revoliucijos keliu. Tačiau nepaprastosiomis aplinkybė- 
mis padėtis buvo kitokia. Tada, jei normalių metodų nepakaktų, būtų 
išbandyti ypatingi, o darbininkų partijos arsenale tarp tokių metodų 
galėjo būti 1r nuosavybės teisių nepaisymas. Spaudžiamos artėjančios 
grėsmės, darbininkų partijos galėjo griebtis priemonių, kurios būtų 
socialistinės ar bent jau palaikytos tokiomis kovingų privataus verslo 
šalininkų. Užtektų tik užuominos, kad rinkose kiltų sumaištis ir pra- 
sidėtų visuotinė panika. 

Tokiomis sąlygomis įprastinis darbdavių ir darbuotojų interesų 
konfliktas įgautų grėsmingą pobūdį. Jei ekonominių interesų išsisky- 
rimas paprastai baigiasi kompromisu, tai dėl ekonominių ir politinių 
visuomenės sferų atskyrimo tokios kovos turėjo tendenciją sukelti 
rimtų pasekmių bendruomenei. Darbdaviai buvo gamyklų ir kasyklų 
savininkai, taigi tiesiogiai atsakingi už visuomenei reikalingos pro- 
dukcijos gamybą (jau nekalbant apie jų asmeninį interesą gauti pel- 
no). Iš principo jų pastangas palaikyti pramonės funkcionavimą būtų 
parėmę visi. Kita vertus, samdomi darbuotojai sudarė didelę visuo- 
menės dalį; jų interesai gana gerai sutapo su visos bendruomenės 
interesais. Jie buvo vienintelė klasė, galinti apginti vartotojų, piliečių, 
tiesi0g Žmonių interesus, ir esant visuotinei rinkimų teisei dėl savo 
skaičiaus jie būtų įgavę persvarą politinėje sferoje. Tačiau įstatymų 

leidybos institucija, kaip ir pramonė, visuomenėje turėjo atlikti savo 
oficialias funkcijas. Jos nariams buvo patikėta formuoti bendruome- 
nės valią, valstybės politikos kryptį, tvirtinti ilgalaikes veiksmų šaly- 
je ir užsienyje programas. Jokia sudėtinga visuomenė negalėjo 
egzistuoti be politinių įstatymų leidybos ir vykdomosios valdžios ins- 
titucijų. Grupinių interesų kova, kuri baigtųsi pramonės ar valstybės 
institucijų paralyžiumi (bet kurios iš jų, arba abiejų), sudarytų tiesio- 
ginį pavojų visuomenei. 

Tačiau kaip tik tai ir įvyko trečiąjį dešimtmetį. Darbininkai 
įsitvirtino parlamente, kur skaičius garantavo jiems įtaką, kapita- 
listai pavertė pramonę tvirtove, iš kurios komandavo šaliai. Liaudies 
nstitucijos atsakė į tai, beatodairiškai kišdamosi į verslą, nepaisyda- 
mos konkrečių pramonės formų reikmių. Pramonės vadai kurstė 
gyventojus nepaklusti jų pačių laisvai išrinktiems valdantiesiems, o 
demokratinės institucijos tęsė karą su pramonės sistema, nuo kurios 
priklausė kiekvieno Žmogaus pragyvenimas. Ilgainiui turėjo ateiti 
momentas, kai ir ekonominei, ir politinei sistemai grėsė visiškas pa- 
ralyžius. Tautą turėjo apimti baimė, ir vadovavimas turėjo pereiti 
tiems, kas siūlė lengvą išeitį bet kokia kaina. Atėjo laikas fašistiniam 
sprendimui. 


20 skyrius 

Jei kada nors buvo politinis judėjimas, atitikęs objektyvios situ- 
acijos reikmes ir nebuvęs atsitiktinių priežasčių rezultatas, tai toks 
judėjimas buvo fašizmas. Tačiau fašistinio sprendimo išsigimimas 
buvo akivaizdus. Jis siūlė išeitį iš institucinės aklavietės, kuri iš es- 
mės buvo panaši daugelyje šalių, bet šis vaistas visur būtų sukėlęs 
mirtiną ligą. Taip žūsta civilizacijos. 

Fašistinį atsakymą į aklavietę, kurią priėjo liberalusis kapitaliz- 
mas, galima apibūdinti kaip rinkos ekonomikos reformą, įvykdytą 
išraunant su šaknimis visas demokratines institucijas ir pramonės, ir 
politikos sferoje. Taip turėjo būti atgaivinta žlugimo pavojuje atsidū- 
rusi ekonominė sistema, 0 pačios tautos buvo perauklėjamos taip, 
kad individai nebeturėtų įgimtų bruožų ir nesugebėtų veikti kaip vals- 
tybės piliečiai.! Šis perauklėjimas, kurio esmę sudarė politinės reli- 
gijos dogmos, neigiančios visas žmonių brolybės idėjos formas, buvo 
pasiektas masinio atsivertimo aktu, nepaklusniuosius privertus moks- 
liniais kankinimo metodais. 

Tokio judėjimo atsiradimo pasaulio pramoninėse ir netgi kai 
kuriose menkai industrializuotose šalyse nederėtų aiškinti vietos 
sąlygomis, nacionaliniu mentalitetu ar istorinėmis prielaidomis, o tai 
nuolat darė amžininkai. Fašizmas turėjo mažai ką bendro tiek su 
Didžiuoju karu, tiek ir su Versalio sutartimi, junkerių militarizmu ar 
itališku temperamentu. Šis judėjimas atsirado ir nugalėtose šalyse, 


' Polanyi K., “The Essence of Fascism." In Christianity and the Social Re- 
volution, 1935. 

kaip Bulgarija, ir nugalėtojose, kaip Jugoslavija, šiaurietiško tempe- 
ramento šalyse Suomijoje bei Norvegijoje ir pietietiško — Italijoje bei 
Ispanijoje, arijų rasės šalyse — Anglijoje, Airijoje arba Belgijoje ir ne 
arijų rasės — Japonijoje, Vengrijoje -arba Palestinoje, katalikiškų tradi- 
cijų šalyse, kaip Ispanija ir protestantiškose — kaip Olandija, kariško- 
se bendruomenėse, kaip Prūsija ir civilinėse - kaip Austrija, senos 
kultūros šalyse, kaip Prancūzija, 17 naujos — Jungtinėse Valstijose ir 
Lotynų Amerikos valstybėse. Faktiškai nebuvo tokios aplinkos — re- 
liginės, kultūrinės ar nacionalinių tradicijų — kuri padarytų šalį atspa- 
rią fašizmui, susiklosčius jo atsiradimo sąlygoms. 

Be to, stebino, kad nebuvo ryšio tarp jo materialinių išteklių 
bei šalininkų gausumo ir jo politinio veiksmingumo. Pats „judėji- 
mo“ terminas buvo klaidinantis, kadangi juo numanomas tam tik- 
ro didelio žmonių skaičiaus užsirašymas ar asmeninis dalyvavimas. 
Fašizmui buvo būdingas jo nepriklausomumas nuo tokių liaudies 
manifestacijų. Nors jis paprastai siekė masinės paramos, jo po- 
tencialia jėga laikytas ne šalininkų skaičius, bet įtakingi aukštą 
padėtį užimantys asmenys, kurių gera valia naudojosi fašistų va- 
dai, ir kurių įtaka bendruomenėje, kaip buvo tikimasi, apsaugos 
juos nuo nepavykusio maišto padarinių ir taip sumažins revoliucijos 
riziką. 

Šalis, priartėjusi prie fašizmo fazės, turėjo būdingų požymių, 
tarp kurių nebūtinai buvo egzistuojantis fašistinis judėjimas. Ne ma- 
žiau svarbūs ženklai buvo iracionalizmo filosofijų, rasistinės esteti- 
kos, antikapitalistinės demagogijos, neortodoksinių požiūrių į valiutą 
plitimas, partijų sistemos kritika, įsivyravusi nepagarba „režimui“ ar 
kaip nors kitaip vadinamai egzistuojančiai demokratinei tvarkai. Tarp 
nepaprastai įvairių jo pranašų buvo Othmaro Spanno vadinamoji 
universalistinė filosofija Austrijoje, Stephano George'o poezija ir Lud- 
wigo Klageso kosmogoninis romantizmas Vokietijoje, D. H. Lawren- 
ce'o erotiškas vitalizmas Anglijoje, Georgeso Sorelio politinio mito 
kultas Prancūzijoje. Hitleriui valdžią galiausiai suteikė feodalinė kli- 
ka, supusi prezidentą Hindenburgą, lygiai kaip Mussolinį ir Primo de 
Riverą į postus paskyrė jų atitinkami valdovai. Tačiau Hitlerį rėmė 
platus judėjimas, Mussolinį - nedidelis, Primo de Rivera neturėjo 
Jokio. Nė vienu atveju nebuvo tikros revoliucijos prieš esamą val- 
džią; fašistų taktika visuomet buvo imituoti maištą, parengtą nebyliai 
pritariant valdžiai, kuri apsimesdavo buvusi užklupta prievartos. Tai 


248 TRANSFORMACIJOS EIGA 


tėra tik kontūrai to sudėtingo paveikslo, kuriame turėtų atsirasti 
vietos tokioms įvairioms figūroms, kaip nepriklausomi katalikų de- 
magogai pramoniniame Detroite, „Karališkoji žuvis“ atsilikusioje Lui- 
zianoje, Japonijos armijos sąmokslininkai ir Ukrainos antisovietiniai 
sabotuotojai. NuoXX a. ketvirtojo dešimtmečio fašizmas buvo visa- 
da egzistuojanti politinė galimybė, beveik momentali emocinė reak- 
cija kiekvienoje pramoninėje bendruomenėje. Galima jį vadinti 
„poslinkiu“, o ne „judėjimu“, kad parodytume nuasmenintą pobūdį 
krizės, kurios simptomai paprastai buvo neryškūs ir nevienareikšmiš- 
ki. Žmonės dažnai nebuvo tikri, ar politinė kalba arba akcija, pa- 
mokslas arba viešas paradas, metafizika arba meno stilius, poema 
arba partijos programa yra fašistiniai. Nebuvo pripažintų fašizmo kri- 
terijų, jis neturėjo ir sutartų principų. Vis dėlto visos jo organizuotos 
formos pasižymėjo tuo, kad staigiai atsiradusios išblėsdavo ir po tam 
tikro latentinio periodo vėl audringai prasiverždavo. Priklausomai nuo 
objektyvios situacijos visa tai sudaro iškylančios ir prislopstančios 
socialinės jėgos vaizdą. 

Tai, ką mes trumpai pavadinome „fašistine situacija“, buvo ne 
kas kita, kaip tipiškas lengvų ir didelių fašistų pergalių atvejis. Stai- 
ga išnykdavo didžiulės pramoninės ir politinės darbininkų bei kitų 
atsidavusių konstitucinės laisvės šalininkų organizacijos 1r nedide- 
lės fašistų pajėgos nubraukdavo tai, kas iki tol atrodė nenugalima 
demokratinių vyriausybių, partijų, profsąjungų jėga. Jeigu „revo- 
liucine situacija“ vadinamas toks psichologinis ir moralinis visų 
galinčių priešintis jėgų pakrikimas, kad saujelė menkai ginkluotų 
maištininkų gali šturmuoti tariamai neįveikiamas reakcijos tvirto- 
ves, tai „fašistinė situacija“ buvo visiška jos paralelė, išskyrus tai, 
kad čia buvo šturmuojamos demokratijos ir konstitucinių laisvių 
tvirtovės, ir susidarė įspūdis, jog jų gynybai buvo visiškai nepasi- 
rengta. 1932 m. liepos mėn. Prūsijoje teisėta socialdemokratų vy- 
riausybė, tvirtai įsigalėjusi kaip teisėta valdžia, kapituliavo ponui 
von Papenui tik pagrasinus nekonstitucine prievarta. Praėjus maž- 
daug šešiems mėnesiams Hitleris taikiai įsigijo aukščiausius val- 
džios postus, iš kurių tuojau pat pradėjo didelio masto revoliucinį 
puolimą, sugriovusį Veimaro respublikos institucijas ir politines par- 
tijas. Įsivaizduoti, kad tokia padėtis susidarė dėl judėjimo galios ir 
nematyti, kad šiuo atveju padėtis pagimdė judėjimą, reikštų nesu- 
vokti svarbios pastarųjų dešimtmečių pamokos. 

Fašizmo, kaip ir socializmo, šaknys buvo nebeveikiančioje rinkos 
visuomenėje. Todėl jis buvo visame pasaulyje, visaapimantis ir uni- 
versaliai pritaikomas; problemos peržengė ekonominę sferą ir sukėlė 
visuotinę pabrėžtinai socialinę transformaciją. Jis įsiskverbė į beveik 
visas žmogaus veiklos sritis: politiką ir ekonomiką, kultūrą, filosofi- 
ją, meną ir religiją. Iš dalies jis susijungė su vietinėmis ir aktualiomis 
tendencijomis. Neįmanoma suprasti šio laikotarpio istorijos, neatsky- 
rus pagrindinio fašistinio poslinkio nuo tų trumpalaikių tendencijų, 
su kuriomis šis poslinkis įvairiose šalyse susiliejo. 

Trečiojo dešimtmečio Europoje ryškiai išsiskyrė ir užstojo blan- 
kesnį, tačiau visapusiškesnį fašizmo modelį tokios dvi tendencijos: 
kontrrevoliucija ir nacionalistinis revizionizmas. Tiesioginis jų išei- 
ties taškas buvo Sutartys ir pokario revoliucijos. Nors griežtai sąlygo- 
tos ir apsiribojusios specifiniais tikslais, jos buvo lengvai supainiotos 
su fašizmu. 

Kontrrevoliucijos buvo įprastinis politinės švytuoklės grįžimas 
link tos padėties, kuri buvo labai smarkiai sutrikdyta. Tokie poslin- 
kiai buvo būdingi Europai bent jau nuo Anglijos respublikos laikų, ir 
turėjo tik ribotą ryšį su to meto socialiniais procesais. Dvidešimtai- 
siais susiklostė daug tokio tipo situacijų, kadangi suirutė, nuvertusi 
daugiau kaip tuziną sostų Vidurio ir Rytų Europoje, buvo iš dalies 
susijusi su pralaimėjimo sukelta banga, o ne su demokratijos pažan- 
ga. Kontrrevoliucijos užduotis iš esmės buvo politinė ir ji natūraliai 
atiteko daug praradusioms klasėms bei grupėms, tokioms kaip dinas- 
tijos, aristokratijos, bažnyčios, sunkioji pramonė, ir joms giminin- 
goms partijoms. Konservatorių ir fašistų sąjungos bei kovos šiuo 
laikotarpiu daugiausia buvo susijusios su tuo vaidmeniu, kuris turėjo 
tekti fašistams kontrrevoliuciniame reikale. Taigi fašizmas buvo re- 
voliucinė tendencija, tiek pat nukreipta prieš konservatizmą kaip ir 
prieš konkuruojančią revoliucinę socializmo jėgą. Tai nesukliudė fa- 
šistams politikos sferoje siekti galios ir siūlyti savo paslaugas kontr- 
revoliucijai. Priešingai, jie siekė vyrauti, daugiausia grįsdami tai 
tariamu konservatizmo nepajėgumu atlikti tą darbą, kuris buvo neiš- 
vengiamas, kad būtų sustabdytas socializmas. Konservatoriai, supran- 
tama, bandė monopolizuoti kontrrevoliucijos nuopelną ir faktiškai, 
kaip buvo Vokietijoje, įvykdė ją vieni. Jie atėmė iš darbo klasių par- 
tijų įtaką bei valdžią ir neatidavė jos naciams. Panašiai Austrijoje 
krikščionys socialistai (konservatyvi partija) iš esmės nuginklavo 

darbininkus (1927) ir nepadarė jokių nuolaidų „revoliucijai iš deši- 
nės.“ Netgi ten, kur fašistų dalyvavimas kontrrevoliucijoje buvo 
neišvengiamas, buvo sukurta „stipri“ valdžia, kuri smarkiai suvaržė 
fašizmą. Taip įvyko Estijoje 1929 m., Suomijoje - 1932, Latvijoje — 
1934 metais. Pseudoliberalūs režimai kuriam laikui palaužė fašiz- 
mo galią Vengrijoje (1922) ir Bulgarijoje (1926). Tik Italijoje kon- 
servatoriai nesugebėjo atkurti darbo drausmės pramonėje, ko! nesuteikė 
fašistams šanso ateiti į valdžią. 

Kare nugalėtose šalyse ir „psichologiškai“ pralaimėjusioje Ita- 
lijoje grėsmingą pavidalą įgavo nacionalinė problema. Čia iškilo 
užduotis, kurios rimtumo negalima buvo nuneigti. Nugalėtąsias ša- 
lis labiau nei kitos problemos vargino nuolatinis nusiginklavimas; 
pasaulyje, kuriame vienintelis egzistuojantis tarptautinės teisės, tarp- 
tautinės tvarkos ir tarptautinės taikos organizavimas buvo grindžia- 
mas galios pusiausvyra, keletas šalių buvo paverstos bejėgėmis, ir 
nebuvo jokių požymių, kad kokia nors sistema galėtų pakeisti seną- 
ją. Tautų Sąjunga geriausiu atveju buvo patobulinta galios pusiau- 
svyros sistema, bet faktiškai ji neprilygo net buvusiam Europos 
Koncertui, kadangi dabar nebuvo bendro galios išsisklaidymo prie- 
laidos. Gimstantis fašistinis judėjimas beveik visur ėmėsi tarnauti 
nacionaliniam reikalui; be šio „telkiamojo“ darbo jis vargu ar būtų 
išlikęs. 

Tačiau jis šiuo klausimu pasinaudojo tik kaip tramplinu; kitais 
laikais jis lošė pacifizmo ir i1zoliaci0nizmo korta. Anglijoje ir Jung- 
tinėse Valstijose jis buvo nuraminimo politikos sąjungininkas; Aust- 
rijoje Heimwehr bendradarbiavo su įvairiais katalikų pacifistais; O 
katalikiškas fašizmas iš principo buvo antinacionalistinis. Huey Lon- 
gui nereikėjo pasienio konflikto su Misisipe arba Teksasu, kad Ba- 
ton Ruže įkurtų savo fašistinį judėjimą. Panašūs judėjimai Olandijoje 
17 Norvegijoje buvo nenacionalistiniai ligi pat išdavystės — Ouislin- 
gą galima pavadinti geru fašistu, tačiau, Žinoma, ne geru patriotu. 

Kovoje dėl politinės valdžios fašizmas elgiasi visiškai laisvai, 
ignoruodamas vietines problemas arba pasinaudodamas jomis taip, 
kaip jam patinka. Jo tikslas peržengia ir politines, ir ekonomines 
ribas: jis yra socialinis. Jis pasitelkia politinę religiją, kad ši tarnautų 
degeneraciniam procesui. Savo pakilimo metu jis atsisako tik labai 
nedaugelio emocijų; tačiau pasiekęs pergalę, atmeta beveik visus mo- 
tyvus, išskyrus labai nedidelę jų, nors vėlgi ypač būdingų, grupę. 

Atidžiai neatskyrus šios pseudonetolerancijos kelyje į valdžią nuo 
tikros netolerancijos esant valdžioje, vargu ar įmanoma suprasti sub- 
tilų, tačiau lemiamą skirtumą tarp kai kurių fašistinių judėjimų apsi- 
mestinio nacionalizmo revoliucijos metu ir specifiškai imperialistinio 
nenacionalizmo, jų išplėtoto po revoliucijos.? 

Konservatoriai paprastai sėkmingai vidaus kontrrevoliucijas 
įvykdydavo vieni, tačiau jie retai tesugebėdavo išspręsti savo ša- 
lių nacionalines ir tarptautines problemas. 1940 m. Briningas tvir- 
tino, kad jis buvo išsprendęs Vokietijos reparacijų ir nusiginklavimo 
klausimus dar prieš „Hindenburgo klikai“ nusprendus pašalinti jį 
iš posto ir perduoti valdžią naciams, 0 to priežastis buvusi jos 
nenoras, kad jam atitektų nuopelnai. Buvo taip ar ne, regis, nėra 
esminis dalykas, kadangi Vokietijos lygiateisiško statuso klausi- 
mas neapsiribojo techniniu nusiginklavimu, kaip manė Brūningas, 
o apėmė ir gyvybiškai svarbų demilitarizavimo klausimą; be to, 
realiai nebuvo įmanoma ignoruoti tos galios, kurią Vokietijos di- 
plomatijai suteikė nacistinių masių, ištikimų radikaliai nacionalis- 
tinei politikai, egzistavimas. Įvykiai įtikinamai parodė, kad 
Vokietija lygiateisiško statuso negalėjo pasiekti be revoliucinio 
nukrypimo, ir atsižvelgiant į tai tampa akivaizdu, kokia baisi 
atsakomybė tenka nacizmui, laisvą ir lygiateisę Vokietiją pavertu- 
siam nusikaltimų vykdytoja. Ir Vokietijoje, 1r Italijoje fašizmas 
galėjo užgrobti valdžią tik todėl, kad jis it svertą sugebėjo pa- 
naudoti neišspręstus nacionalinius klausimus, o Prancūzijoje, kaip 
ir Didžiojoje Britanijoje, fašizmą aiškiai susilpnino jo antipatrio- 
tizmas. Tik mažose ir natūraliai priklausomose šalyse pataikavi- 
mas užsienio valstybei galėjo būti fašizmo aktyvu. 

Kaip matėme, Europos fašizmas trečiąjį dešimtmetį tik atsitikti- 
nai buvo susijęs su nacionalinėmis ir kontrrevoliucinėmis tendencijo- 
mis. Nepriklausomai nuo jo kilusių ir vienas kitą stiprinusių judėjimų 
simbiozė sudarė esminio panašumo į fašizmą įspūdį, 0 iš tiesų jie 
buvo jam negiminingi. 

Tikrovėje fašizmo suvaidintą vaidmenį lėmė vienas veiksnys: rin- 
kos sistemos būklė. 


2 Heymann H., Plan for Permanent Peace, 1941. Plg. Brūningo 1940 m. 
sausio 8 d. laišką. 
> Rauschning H., The Voice of Destruction, 1940. 

1917-1923 m. laikotarpiu vyriausybės, atkurdamos teisę ir tvar- 
ką, retkarčiais siekė fašistų paramos; daugiau ir nereikėjo, kad rinkos 
sistema veiktų. Fašizmas liko neišsirutuliojęs. 

1924-1929 metais, kai atrodė, jog rinkos sistema tikrai buvo at- 
kurta, fašizmas, kaip politinė jėga, apskritai išnyko. 

Po 1930 m. rinkos ekonomika išgyveno visuotinę krizę. Per ke- 
lerius metus fašizmas tapo pasauline galia. 

Pirmuoju, 1917-1923 metų laikotarpiu, atsirado tik pavadinimas 
ir beveik nieko daugiau. Kai kuriose Europos šalyse — tokiose kaip 
Suomija, Lietuva, Estija, Latvija, Lenkija, Rumunija, Bulgarija, Grai- 
kija ir Vengrija —- įvyko agrarinės arba socialistinės revoliucijos, o 
kitose — tarp jų buvo Italija, Vokietija ir Austrija — išaugo politinė 
pramonės darbininkų klasės įtaka. Ilgainiui kontrrevoliucijos atkūrė 
vidaus galios pusiausvyrą. Daugumos šalių valstietija atsigręžė prieš 
miesto darbininkus; kai kuriose šalyse fašistinius judėjimus įkūrė ka- 
rininkai bei kaimo diduomenė ir paskatino valstietiją; kitur, kaip Ita- 
lijoje, į fašistų būrius stojo bedarbiai ir smulkioji buržuazija. Niekur, 
be teisės ir tvarkos atkūrimo, nebuvo kalbama apie jokią kitą proble- 
mą, nebuvo keliama radikalios reformos klausimo; kitaip tariant, ne- 
buvo jokių fašistinės revoliucijos požymių. Tie judėjimai buvo 
fašistiniai tik savo forma, tai yra tiek, kiek civilių gaujos, vadinamieji 
neatsakingi elementai, nuolaidžiaujant valdžios pareigūnams, naudo- 
JO jėgą ir prievartą. Antidemokratinė fašizmo filosofija jau buvo gi- 
musi, tačiau ji dar nebuvo politinis veiksnys. Antrojo Kominterno 
kongreso išvakarėse 1920 m. Trockis pateikė platų pranešimą apie 
padėtį Italijoje, bet net nepaminėjo fašizmo, nors fasci jau kurį laiką 
egzistavo. Prireikė dar dešimties ar daugiau metų, kol Italijos fašiz- 
mas, jau seniai įsitvirtinęs šalies valdžioje, sukūrė kažką panašaus į 
savitą socialinę sistemą. 

1924 m. ir vėliau Europa bei Jungtinės Valstijos išgyveno audrin- 
gą pakilimą, išsklaidžiusį bet kokias abejones dėl rinkos sistemos 
patvarumo. Buvo paskelbta, kad kapitalizmas atkurtas. Ir bolševiz- 
mas, ir fašizmas, išskyrus periferinius regionus, buvo likviduoti. Ko- 
minternas kapitalizmo konsolidaciją paskelbė įvykusiu faktu; 
Mussolinis garbino liberalų kapitalizmą; visos svarbios šalys, išskyrus 
Didžiąją Britaniją, progresavo. Jungtinės Valstijos džiaugėsi legendi- 
niu suklestėjimu, o ir kontinentinei Europai sekėsi beveik taip pat 
gerai. Hitlerio putsch buvo nuslopintas, Prancūzija evakavo savo ka- 

rius iš Rūro; tiesiog stebuklingai buvo atkurta Reichsmark; Daweso 
planas atitraukė politiką nuo reparacijų klausimo; Lokarnas buvo ne už 
kalnų; Vokietijai prasidėjo septyneri turtingi metai. Iki 1926 m. pabai- 
gos aukso standartas vėl įsiviešpatavo nuo Maskvos iki Lisabonos. 

Tik trečiojo periodo metu — po 1929 m. - išryškėjo tikroji fašiz- 
mo svarba. Tapo akivaizdu, kad rinkos sistema pateko į aklavietę. Iki 
tol fašizmas tebuvo ne daugiau kaip ypatybė, kuria pasižymėjo Ita- 
lijos autoritarinis valdymas, šiaip jau beveik nesiskyręs nuo kitų, 
labiau tradicinių. Dabar jis iškilo kaip pramoninės visuomenės pro- 
blemos sprendimo alternatyva. Vokietija ėmė vadovauti Europos masto 
revoliucijai ir fašizmo kryptis suteikė jos kovai dėl galios dinamiz- 
mo, kuris netrukus apėmė penkis kontinentus. Istorija buvo įtraukta 
į socialinių permainų sūkurį. 

Tarptautinės sistemos griovimas prasidėjo nuo neesminio, tačiau 
jokiu būdu ne atsitiktinio įvykio. Volstryto krizė pasiekė milžinišką 
mastą ir ją sekė Didžiosios Britanijos sprendimas pasitraukti iš aukso 
standarto sferos, o dar po dvejų metų analogišką žingsnį žengė Jung- 
tinės Valstijos. Tuo pačiu metu veiklą nutraukė Nusiginklavimo kon- 
ferencija, o 1934 m. Vokietija pasitraukė iš Tautų Sąjungos. 

Šie simboliški įvykiai pradėjo įspūdingų pasaulio permainų epo- 
chą. Trys didžiosios valstybės — Japonija, Vokietija ir Italija — sukilo 
prieš status guo ir sabotavo byrančias taikos institucijas, kartu liovėsi 
funkcionuoti faktiškas pasaulio ekonomikos sutvarkymas. Aukso stan- 
darto veikimą bent jau laikinai nutraukė jo anglosaksiškieji kūrėjai; 
prisidengus nemokumu, buvo išsižadėta užsienio skolų; kapitalo rin- 
kos ir pasaulio prekyba sunyko. Planetos politinė ir ekonominė sis- 
tema iro drauge. 

Šalių viduje vyko ne mažiau visapusiškos permainos. Dviparti- 
nes sistemas išstūmė vienpartinis valdymas, kartais nacionalinės vie- 
nybės vyriausybės. Tačiau išoriniai panašumai tarp diktatoriškų šalių 
ir šalių, išsaugojusių demokratišką viešąją nuomonę, tik dar labiau 
išryškino, kokios svarbios yra laisvos diskusijų 1r sprendimų pri- 
ėmimo institucijos. Rusija pasuko į diktatoriškų formų socializmą. 
Liberalusis kapitalizmas išnyko šalyse, kurios rengėsi karui — Vo- 
kietijoje, Japonijoje bei Italijoje, iš dalies ir Jungtinėse Valstijose 
bei Didžiojoje Britanijoje. Tačiau kylantys fašizmo, socializmo ir 
Naujojo kurso režimai buvo panašūs tik tuo, kad atsisakė laissez- 
faire principų. 

Istorija prasidėjo nuo įvykio, išorinio visiems, tačiau pavienės 
tautos į išbandymą reagavo priklausomai nuo jų nuostatos. Vienos 
buvo nenusiteikusios permainoms, kitoms prireikė daug laiko joms 
pasirengti; o dar kitos liko joms abejingos. Be to, sprendimo jos 
ieškojo įvairiomis kryptimis. Tačiau rinkos ekonomikos požiūriu tie 
dažnai radikaliai skirtingi sprendimai tereiškė esamas alternatyvas. 

Tarp tų, kurios, pasinaudodamos visuotine sumaištim, ryžosi siek- 
ti savų interesų, buvo grupė nepatenkintų didžiųjų valstybių, ku- 
rioms, regis, retą progą suteikė išnykusi galios pusiausvyros sistema, 
kad ir susilpnintu Tautų Sąjungos pavidalu. Vokietija dabar troško, 
kad kuo greičiau žlugtų tradicinė pasaulio ekonomika, vis dar bu- 
vusi tarptautinės tvarkos atramos tašku, ir artino tos ekonomikos 
krachą, kad įgytų pranašumą prieš savo oponentes. Ji sąmoningai 
pasitraukė iš tarptautinės kapitalo, prekių bei valiutų sistemos, kad 
sau palankiu momentu atsisakytų prisiimtų politinių įsipareigojimų 
ir sumažintų galimą išorinio pasaulio spaudimą. Ji puoselėjo ekono- 
minę autarkiją, kad užsitikrintų veikimo laisvę, reikalingą jos toli 
siekiantiems planams. Ji iššvaistė savo aukso atsargas, sunaikino 
savo užsienio kreditą, neatlyginamai išsižadėjo įsipareigojimų ir netgi 
kuriam laikui sugriovė sau palankų užsienio prekybos balansą. Jai 
lengvai pavyko užmaskuoti tikruosius savo ketinimus, kadangi nei 
Volstrytas, nei Londono Sitis, nei Ženeva neįtarė, kad naciai iš tik- 
rųjų deda viltis į devynioliktojo amžiaus ekonomikos likvidavimą. 
Seras Johnas Simonas ir Montagu Normanas tvirtai tikėjo, kad 1!- 
gainiui Schachtas atkurs ortodoksinę ekonomiką Vokietijoje, kuri 
esą veikusi tik aplinkybių verčiama ir sugrįšianti į „šeimos glėbį“, 
kai tik sulauks finansinės paramos. Tokios iliuzijos išsilaikė Dau- 
ning Stryte iki Miuncheno ir po jo. Vokietijai savo slaptas užmačias 
labai padėjo įgyvendinti jos gebėjimas prisitaikyti prie tradicinės 
sistemos žlugimo, o Didžioji Britanija, likusi ištikima tai sistemai, 
atsidūrė labai sunkioje padėtyje. 

Nors Anglija laikinai ir buvo pasitraukusi iš aukso standarto sis- 
temos, jos ekonomika ir finansai ir toliau tebebuvo grindžiami stabi- 
lių valiutų kursų ir tvirtos valiutos principais. Todėl šie apribojimai 
varžė jos persiginklavimą. Lygiai kaip Vokietijos autarkija atsirado 
dėl karinių ir politinių sumetimų, pagrįstų jos ketinimu užbėgti už 
akių visuotinei transformacijai, taip Britanijos strategiją ir užsienio 
politiką ribojo jos konservatyvus požiūris į finansus. Riboto karo 

strategija atspindėjo salos, kaip prekybos centro, nuostatą: ji saugi 
tol, kol jos karo laivynas pakankamai stiprus, kad garantuotų tie- 
kimus, kuriuos tvirtais jos pinigais galima apmokėti visur. Hitleris 
jau buvo valdžioje, kai 1933 m. kietakaktis Duffas Cooperis teisi- 
no 1932 m. armijos biudžeto sumažinimą, kaip padarytą „gresiant 
nacionaliniam bankrotui, kuris tuomet buvo laikomas didesniu pa- 
vojumi netgi už neveiksmingas kovos pajėgas“. Daugiau kaip po 
trejų metų lordas Halifaxas tvirtino, kad taiką galima išlaikyti 
sureguliavus ekonomiką ir kad nereikėtų kištis į prekybą, nes tai 
apsunkintų tokį sureguliavimą. Miuncheno sandėrio metais Hali- 
faxas ir Chamberlainas vis dar formulavo Britanijos politiką kal- 
bėdami apie „sidabrines kulkas“ ir tradicines Amerikos paskolas 
Vokietijai. Iš tiesų netgi po to, kai Hitleris peržengė Rubikoną ir 
užėmė Prahą, lordas Simonas Bendruomenių rūmuose pritarė Mon- 
tagu Normano dalyvavimui perduodant Čekoslovakijos aukso at- 
sargas Hitleriui. Simonas buvo įsitikinęs, kad aukso standarto 
integralumas, kurio atkūrimui buvo skirtas visas jo valdymo me- 
nas, nusvėrė visus kitus motyvus. Amžininkai manė, kad Simono 
veiksmai buvo pasirinktos nuraminimo politikos rezultatas. Fak- 
tiškai tai buvo duoklė aukso standarto dvasiai, kuri tebelėmė Lon- 
dono Sičio vadovų pasaulėžiūrą strateginiuose ir politiniuose 
reikaluose. Tą pačią savaitę, kai kilo karas, Foreign Office, atsa- 
kydamas į Hitlerio žodinį pareiškimą Chamberlainui, formulavo 
Britanijos politiką tradicinių Amerikos paskolų Vokietijai požiū- 
riu.* Anglijos karinis nepasirengimas buvo iš esmės jos ištikimy- 
bės aukso standarto ekonomikai rezultatas. 

Nuo pradžių Vokietija turėjo naudos, kai pribaigė tai, kam buvo 
lemta mirti. Ji išlaikė pranašumą, kol atgyvenusios devynioliktojo 
amžiaus sistemos likvidavimas leido jai pirmauti. Liberaliojo kapita- 
lizmo, aukso standarto ir absoliučiai suverenių valstybių žlugimas 
buvo šalutinis jos plėšikiškų antpuolių rezultatas. Prisitaikydama prie 
jos pačios siektos izoliacijos ir vėliau, vykdydama savas vergų pir- 
klių ekspedicijas, ji mėgino rasti kai kurių transformacijos problemų 
sprendimą. 

Tačiau didžiausias jos politinis aktyvas buvo gebėjimas priversti 
pasaulio šalis vienytis prieš bolševizmą. Ji iš transformacijos laimėjo 


* British Blue Book, No. 74, Cmd. 6106, 1939. 

daugiausia, kadangi ėmė vadovauti tam rinkos ekonomikos proble- 
mos sprendimui, kuris, kaip ilgai atrodė, sulauks besąlygiško turtin- 
gųjų klasių, o iš tiesų ne vien tik jų, palaikymo. Remiantis liberalų 
ir marksistų prielaida apie ekonominių klasės interesų primatą, Hlit- 
leris turėjo laimėti. Tačiau ilgainiui socialinė nacijos visuma pasirodė 
esanti svarbesnė už ekonominę klasės visumą. 

Rusijos iškilimas taip pat buvo susijęs su jos vaidmeniu transfor- 
macijoje. Nuo 1917 iki 1929 m. bolševizmo baimė buvo ne daugiau 
kaip baimė dėl neramumų, galėjusių lemtingai sutrukdyti atkurti rin- 
kos ekonomiką, kuri galėjo veikti tik besąlygiško pasitikėjimo atmos- 
feroje. Kitą dešimtmetį socializmas Rusijoje tapo tikrove. Ūkių 
kolektyvizavimas reiškė, kad lemiamo žemės veiksnio atžvilgiu rin- 
kos ekonomiką išstūmė kooperatiniai metodai. Rusija, anksčiau bu- 
vusi tik kapitalistiniam pasauliui skirtos revoliucinės agitacijos vieta, 
dabar iškilo kaip naujos sistemos, kuri galėjo pakeisti rinkos ekono- 
miką, atstovė. 

Kartais pamirštama, kad bolševikai, patys karšti socialistai, užsi- 
spyrusiai nesutiko „sukurti socializmo Rusijoje.“ Mėginti tai daryti 
atsilikusioje agrarinėje šalyje neleido jau vien jų marksistiniai įsitiki- 
nimai. Išskyrus visiškai unikalų vadinamojo „karinio komunizmo“ 
epizodą 1920 m., vadovai laikėsi pozicijos, kad pasaulinė revoliucija 
turi prasidėti pramoninėje Vakarų Europoje. Socializmas vienoje ša- 
lyje būtų atrodęs jiems nesuderinamas su teorija, o kai jis tapo rea- 
lybe, beveik visi iki vieno senieji bolševikai jo nepripažino. Tačiau 
būtent šis nukrypimas pasirodė nuostabiai sėkmingas. 

Pažvelgus ketvirtį amžiaus atgal į Rusijos istoriją paaiškėja, kad 
tai, ką mes vadiname Rusijos revoliucija, iš tiesų buvo dvi atskiros 
revoliucijos; pirmoji iš jų įkūnijo tradicinius Vakarų Europos idea- 
lus, o antroji buvo absoliučiai naujos ketvirtojo dešimtmečio raidos 
dalis. 1917-1924 m. revoliucija iš tiesų buvo paskutinis 1š tų politi- 
nių perversmų Europoje, kurie vyko pagal Anglijos respublikos ir 
Prancūzijos revoliucijos modelį; revoliucija, kuri prasidėjo nuo ūkių 
kolektyvizavimo (apie 1930 m.), buvo pirmoji iš tų didžiųjų sociali- 
nių permainų, kurios pakeitė mūsų pasaulį ketvirtąjį dešimtmetį. Nes 
pirmoji Rusijos revoliucija sugriovė absoliutizmą, feodalinį Žemės 
valdymą ir rasinę priespaudą - ji buvo tikra 1789 m. idealų paveldė- 
toja; antroji revoliucija įkūrė socialistinę ekonomiką. Apibendrinant 
galima pasakyti, kad pirmoji buvo tik Rusijos įvykis — ji užbaigė ilgą 

vakarietiškos raidos Rusijos Žemėje procesą, o antroji buvo kartu 
vykstančios pasaulinės transformacijos dalis. 

Trečiąjį dešimtmetį Rusija tariamai laikėsi nuošaliai nuo Europos 
1 buvo užsiėmusi savęs gelbėjimu. Nuodugnesnė analizė galėtų pa- 
neigti šį vaizdą. Juk tarp veiksnių, privertusių ją priimti sprendimą 
per laikotarpį tarp dviejų revoliucijų, buvo tarptautinės sistemos Žžlu- 
gimas. Iki 1924 m. „karinis komunizmas“ buvo pamirštas epizodas ir 
Rusija vėl sukūrė laisvą grūdų vidaus rinką, išsaugodama valstybės 
kontrolę užsienio prekybai ir svarbiausioms pramonės šakoms. Ji bu- 
vo pasiryžusi plėsti savo užsienio prekybą, kuri iš esmės priklausė 
nuo eksportuojamų grūdų, medienos, kailių ir kai kurių kitų organi- 
nių žaliavų, tačiau jų kainos smarkiai krito per žemės ūkio depresiją, 
po kurios prasidėjo visuotinė prekybos krizė. Rusijai negalint palan- 
kiomis sąlygomis plėtoti eksporto, buvo apribota ir jos galimybė im- 
portuoti mašinas, taigi sustojo ir nacionalinės pramonės kūrimas; tai 
vėlgi neigiamai veikė mainų tarp miesto ir kaimo sąlygas — susidarė 
vadinamosios „žirklės“ — ir didino valstietijos antagonizmą miesto 
darbininkų valdymui. Taip pasaulio ekonomikos irimas padidino dėl 
laikino agrarinio klausimo Rusijoje sprendimo kilusią įtampą ir pa- 
spartino kolūkių atėjimą. Tradicinės Europos politinės sistemos nesu- 
gebėjimas suteikti patikimumo ir saugumo veikė ta pačia kryptimi, 
kadangi jis sužadino ginklavimosi poreikį ir taip padidino intensy- 
vios industrializacijos naštą. Devynioliktojo amžiaus galios pusiau- 
svyros sistemos nebuvimas, taip pat pasaulio rinkos nesugebėjimas 
absorbuoti Rusijos žemės ūkio produkcijos nenorom privertė ją rink- 
tis ekonominio savarankiškumo kelią. Į socializmą vienoje šalyje 
atvedė rinkos ekonomikos nepajėgumas susieti visų šalių; tai, kas 
atrodė kaip Rusijos autarkija, tebuvo kapitalistinio internacionaliz- 
mo pabaiga. 

Tarptautinės sistemos žlugimas išlaisvino istorijos energiją — tam 
kelią atvėrė vidinės rinkos visuomenės tendencijos. 

Devynioliktojo amžiaus civilizaciją sunaikino ne išorės ar vidaus bar- 
barų ataka; jos gyvybingumą išsekino ne Pirmojo pasaulinio karo 
nuniokojimai ir ne socialistinio proletariato arba fašistinės Žemesnio- 
sios viduriniosios klasės maištas. Jos žlugimas buvo ne tam tikrų 
tariamų ekonomikos dėsnių, tokių kaip mažėjančios pelno normos 
arba nepakankamo vartojimo ar perprodukcijos, rezultatas. Ji subyrė- 
jo dėl visiškai kitokių priežasčių: dėl tų priemonių, kurių visuomenė 
ėmėsi, kad pati nebūtų sunaikinta susireguliuojančios rinkos veikimo. 
Išskyrus išimtines aplinkybes, kurios Šiaurės Amerikoje egzistavo 
atviros sienos laikais, konfliktas tarp rinkos ir elementarių organizuo- 
to visuomeninio gyvenimo reikmių šimtmečiui teikė dinamizmo ir 
kūrė tipiškas įtampas bei sunkumus, kurie ilgainiui sugriovė tą visuo- 
menę. Išoriniai karai tik pagreitino jos žlugimą. 

Po šimtmetį trukusio neapgalvoto „tobulinimo“ žmogus atkuria 
savo „buveinę“. Kad pramonės augimas nesunaikintų Žmonijos, jis 
turi būti skirtas Žmogaus prigimtinėms reikmėms tenkinti. Rinkos 
visuomenę reikia kritikuoti ne už tai, kad ji buvo pagrįsta ekonomika 
(tam tikra prasme visos visuomenės turi būti ja grindžiamos), o už 
tai, kad jos ekonomika buvo pagrįsta egoizmu. Toks ekonominio gy- 
venimo sutvarkymas griežtai empirine išimtinumo prasme yra visiš- 
kai nenatūralus. Devynioliktojo amžiaus mąstytojai manė, kad savo 
ekonomine veikla žmogus siekia pelno, kad jo materialistiniai polin- 
kiai turi skatinti jį rinktis mažesnes, o ne didesnes pastangas ir už 
savo darbą tikėtis užmokesčio; trumpai tariant, kad savo ekonomi- 
nėje veikloje jis linksta tvirtai laikytis to, kas vadinama ekonominiu 
racionalumu, ir kad bet kuris priešingas elgesys yra išorinio įsiki- 

šimo rezultatas. Taigi rinkos buvo natūralios institucijos, ir Žmones 
palikus vienus, jos atsirastų spontaniškai. Tad negalėjo būti nieko 
normalesnio už ekonominę sistemą, sudarytą iš rinkų ir kontroliuo- 
Jamą tiktai rinkos kainų, o todėl žmonių visuomenė, pagrįsta tokio- 
mis rinkomis, atrodė esanti bet kurios pažangos tikslas. Kad ir kaip 
tokia visuomenė būtų pageidautina ar nepageidautina doroviniais 
motyvais, buvo laikoma aksioma, kad jos įgyvendinamumą lemia 
nekintamos Žmonijos savybės. 

Faktiškai, kaip mes dabar žinome, žmogaus elgesys ir jo pir- 
mykštėje būsenoje, ir visą jo raidos istoriją buvo beveik priešingas 
tam, kurį numano šis požiūris. Franko H. Knighto tezė „Joks speci- 
fiškai Žmogui būdingas motyvas nėra ekonominis“ galioja ne tik ap- 
skritai socialiniam gyvenimui, bet netgi pačiam ekonominiam 
gyvenimui. Polinkis mainyti, kuriuo Adamas Smithas taip patikimai 
rėmėsi vaizduodamas pirmykštį žmogų, yra ne bendra, o labai reta 
žmonių ekonominės veiklos tendencija. Šias racionalistines konstruk- 
cijas paneigia ne tik šiuolaikinės antropologijos įrodymai; visiškai 
kitokia, nei ta, kuri buvo vaizduojama darnioje devynioliktojo am- 
žiaus sociologų doktrinoje, buvo ir prekybos bei rinkų istorija. Eko- 
nomikos istorija atskleidžia, kad nacionalinių rinkų iškilimas anaiptol 
nebuvo laipsniško ir spontaniško ekonominės sferos išsilaisvinimo 
nuo valdžios kontrolės rezultatas. Priešingai, rinka atsirasdavo sąmo- 
ningai, dažnai prievarta įsikišus valdžiai, kuri neekonominiais tikslais 
primesdavo rinkos organizaciją visuomenei. O atidžiau pažvelgus į 
devynioliktojo amžiaus susireguliuojančią rinką paaiškėja, jog ji ra- 
dikaliai skiriasi netgi nuo jos tiesioginių pirmtakių tuo, kad jos re- 
guliavimas buvo pagrįstas ekonominiu egoizmu. Įgimta devynioliktojo 
amžiaus visuomenės silpnybė buvo ne tai, kad ji buvo pramoninė, bet 
tai, kad ji buvo rinkos visuomenė. Pramoninė civilizacija tebeegzis- 
tuos, kai iš utopinio susireguliuojančios rinkos eksperimento teliks 
prisiminimas. 

Vis dėlto pramoninės civilizacijos perėjimas prie naujo, ne rin- 
kos, pagrindo daugeliui atrodo pernelyg desperatiškas žingsnis, kad 
būtų galima jį svarstyti. Bijomasi institucinio vakuumo ar, dar blo- 
giau, prarasti laisvę. Ar tokia rizika yra pagrįsta? 

Daugelis tų didžiulių kančių, kurios buvo neatsiejamos nuo trans- 
formacijos laikotarpio, jau praeityje. Jau patyrėme tai, kas buvo blo- 
giausia — socialinius ir ekonominius mūsų amžiaus sukrėtimus, 

tragiškus depresijų netikėtumus, valiutos svyravimus, masinį nedar- 
bą, nepastovią socialinę padėtį, įspūdingą istorinių valstybių žlugimą. 
Nesąmoningai sumokėjome permainų kainą. Kad ir kaip Žmonija dar 
būtų neprisitaikiusi prie mechanizmų naudojimo, kad ir kokios dide- 
lės permainos dar lauktų, atkurti praeitį yra taip pat neįmanoma, kaip 
1 perkelti mūsų problemas į kitą planetą. Toks bergždžias mėgini- 
mas, užuot eliminavęs velniškas agresijos ir užkariavimų jėgas, fak- 
tiškai garantuotų tų jėgų išlikimą netgi joms patyrus absoliutų karinį 
pralaimėjimą. Blogiui būtų suteiktas pranašumas, lemiama persvara 
politikoje, galimybė atstovauti tam, kas įmanoma, priešingai tam, ko 
pasiekti neįmanoma, kad ir kokie geri būtų ketinimai. 

Tradicinės sistemos krachas nepaliko mūsų ir tuštumoje. Ne pir- 
mąsyk istorijoje laikinosios priemonės gali slėpti savyje didingų ir 
nuolatinių institucijų užuomazgas. 

Mes esame liudytojai, kad šalių viduje ekonominė sistema jau 
neprimeta visuomenei įstatymų ir yra užtikrinamas visuomenės pri- 
matas tai sistemai. Tai gali vykti pačiais įvairiausiais būdais — de- 
mokratiniais ir aristokratiniais, konstituciniais ir autoritariniais, galbūt 
netgi dar visiškai nežinoma forma. Vienų šalių ateitis kitose gali būti 
dabartis, o kai kurios vis dar gali įkūnyti likusiųjų praeitį. Tačiau jų 
visų laukia bendras rezultatas: rinkos sistema jau nebebus susiregu- 
liuojanti, netgi iš principo, kadangi ji neapims darbo jėgos, žemės ir 
pinigų. 

Darbo jėgos išvedimas iš rinkos reiškia tokią pat radikalią trans- 
formaciją, kokia buvo konkuruojančios darbo jėgos rinkos įkūri- 
mas. Atlyginimo sutartis nustoja būti privačia sutartim, išskyrus 
antraeilius ir papildomus punktus. Ne tik darbo sąlygos, darbo va- 
landos ir sutarties forma, bet ir bazinis atlyginimas yra nustatomi 
ne rinkoje; koks vaidmuo čia tenka profsąjungoms, valstybei ir ki- 
toms visuomenės institucijoms, priklauso ne tik nuo šių institucijų 
pobūdžio, bet ir nuo faktiško valdymo bei gamybos organizavimo. 
Nors, kaip įprasta, atlyginimo skirtumai privalo ir toliau vaidinti 
svarbų vaidmenį ekonominėje sistemoje, finansinį darbo jėgos as- 
pektą gerokai gali lemti kiti motyvai, tiesiogiai nesusiję su pinigi- 
nėmis pajamomis. 

Pašalinti iš rinkos Žemę yra tas pat, kas susieti ją su tam tikromis 
institucijomis, tokiomis kaip naujakurių sodybos, kooperatyvai, ga- 
myklos, gyvenvietės, mokyklos, bažnyčios, parkai, gyvūnijos rezer- 

vatai ir taip toliau. Nors ir toliau bus plačiai paplitusi individuali ūkių 
nuosavybė, žemės valdymo sutartys reglamentuos tik papildomus da- 
lykus, kadangi iš esmės nebepriklauso rinkos jurisdikcijai. Tas pat 
galioja pagrindiniams maisto produktams ir organinėms žaliavoms, 
nes jų kainų nustatymas nėra paliekamas rinkai. Tai, kad tebėra dau- 
gybės produktų konkuruojančios rinkos, daro visuomenės struktūrai 
įtakos ne daugiau, negu darbo jėgos, žemės ir pinigų kainų nustaty- 
mas ne rinkoje turi įtakos įvairių produktų kainų išlaidų funkcijai. 
Nuosavybės pobūdis dėl tokių priemonių, žinoma, smarkiai pakinta, 
kadangi daugiau nebėra poreikio leisti pajamoms iš nuosavybės ne- 
varžomai augti tik todėl, kad būtų garantuoti užimtumas, gamyba ir 
visuomenės išteklių naudojimas. 

Šiandien visose šalyse iš rinkos pašalinama pinigų kontrolė. Ne- 
tiesiogiai tam daug įtakos turėjo depozitų sukūrimas, tačiau aukso 
standarto krizė trečiąjį dešimtmetį įrodė, kad jokiu būdu negalima 
atsieti prekinių pinigų ir piniginių ženklų. Nuo „funkcionalių finan- 
sų“ įvedimo visose pagrindinėse šalyse investicijų paskirstymas ir 
taupymo palūkanų reguliavimas tapo vyriausybės uždaviniais. 

Tad gamybos elementų — žemės, darbo jėgos ir pinigų — pašali- 
nimas iš rinkos yra vienodas aktas tik rinkos požiūriu; rinkos, kuri 
traktavo juos kaip prekes. Žmogiškosios tikrovės požiūriu tai, kas 
buvo atkurta atsisakius prekinės fikcijos, apima visas visuomenės 
gyvenimo sritis. Iš tikrųjų, suirus vieningos rinkos ekonomikai, jau 
atsiranda daugybė naujų visuomenių. Be to, rinkos visuomenės pa- 
baiga jokiu būdu nereiškia, kad rinkų nebėra. Jos ir toliau įvairiais 
būdais užtikrina vartotojo laisvę, rodo paklausos svyravimus, veikia 
gamintojo pajamas ir yra sąskaitybos priemonė, tačiau visiškai nebė- 
ra ekonominio susireguliavimo mechanizmas. 

Ekonomika ribojo ir tarptautinius, ir vidinius devynioliktojo am- 
Žiaus visuomenės metodus. Fiksuotų užsienio valiutų sritis sutapo 
su civilizacijos sritim. Kol veikė aukso standartas ir (beveik jo 
rezultatas) konstituciniai režimai, galios pusiausvyra tarnavo taikai. 
Ši sistema buvo įkurta tarpininkaujant toms didžiosioms valstybėms, 
pirmiausia Didžiajai Britanijai, kurios buvo pasaulio finansų cen- 
tras ir siekė, kad mažiau pažangiose šalyse būtų įkurtas atstovauja- 
masis valdymas. To reikėjo kaip priemonės šalių skolininkių finansams 
ir valiutoms kontroliuoti, taip pat dėl logiško poreikio, kad ir 
biudžetai būtų kontroliuojami, o tai galėjo garantuoti tik atsakingos 

institucijos. Nors paprastai valstybės veikėjai sąmoningai nesivado- 
vavo tokiais motyvais, taip buvo jau vien todėl, kad aukso standarto 
reikalavimai buvo laikomi aksioma. Vienodas pasaulio monetarinių ir 
atstovaujamųjų institucijų modelis buvo griežtos to laikotarpio eko- 
nomikos rezultatas. 

Tokia padėtis iš esmės lėmė du svarbius devynioliktojo amžiaus 
tarptautinio gyvenimo principus: anarchišką suverenumą ir „teisėtą“ 
kišimąsi į kitų šalių reikalus. Nors iš pažiūros prieštaringi, jie buvo 
tarpusavyje susiję. Suverenumas, žinoma, buvo grynai politinė sąvo- 
ka, juk esant nereguliuojamai užsienio prekybai ir aukso standartui 
vyriausybės neturėjo jokių galių tarptautinės ekonomikos snityje. Jos 
nei galėjo, nei turėjo įpareigoti savo šalis dėl monetarinių dalykų — 
tokia buvo teisinė padėtis. Faktiškai tik tos šalys, kurių pinigų siste- 
mą kontroliavo centriniai bankai, buvo laikomos suvereniomis vals- 
tybėmis. Stipriose Vakarų valstybėse šis beribis 1r nevaržomas 
nacionalinis monetarinis suverenumas buvo derinamas su visiška sa- 
vo priešingybe — nepaliaujamu spaudimu visur plėsti rinkos ekono- 
mikos ir rinkos visuomenės sferą. Tad baigiantis devynioliktajam 
amžiui pasaulio tautos instituciniu atžvilgiu buvo taip standartizuo- 
tos, kaip niekuomet anksčiau. 

Ši sistema varžė ir dėl savo detalumo, ir dėl universalumo. Anar- 
chiškas suverenumas buvo kliūtis bet kurioms veiksmingoms tarptau- 
tinio bendradarbiavimo formoms, kaip vaizdžiai įrodė Tautų Sąjungos 
istorija; O primestas vidaus sistemų vienodumas tvyrojo it nuolatinė 
grėsmė laisvei ir nacionalinei raidai, ypač atsilikusiose, o kartais net- 
g1 pažengusiose, tačiau finansiškai silpnose šalyse. Ekonominis ben- 
dradarbiavimas apsiribojo privačiomis institucijomis, tokiomis pat 
padrikomis ir neveiksmingomis, kaip ir laisvoji prekyba, o tikro 
bendradarbiavimo tarp tautų, tai yra tarp vyriausybių negalima buvo 
net įsivaizduoti. 

Galimas dalykas, kad padėtis iškels du iš pažiūros nesuderina- 
mus reikalavimus užsienio politikai: ji reikalaus, kad draugiškos 
šalys bendradąarbiautų glaudžiau, negu buvo galima net pagalvoti de- 
vynioliktojo amžiaus suverenumo sąlygomis, o tuo pačiu metu dėl 
reguliuojamų rinkų egzistavimo nacionalinės vyriausybės į išorinį 
kišimąsi žiūrės įtariau, negu bet kada anksčiau. Tačiau išnykus auto- 
matiškam aukso standarto mechanizmui, vyriausybės ras galimybių 
atsikratyti labiausiai trukdančio absoliutaus suverenumo bruožo - at- 

sisakymo bendradarbiauti tarptautinės ekonomikos klausimais. Kartu 
taps įmanoma laisvai toleruoti tai, kad kitos valstybės kuria vidaus 
institucijas savo nuožiūra, įveikdamos žalingą devynioliktojo amžiaus 
dogmą dėl privalomo pasaulio ekonomikos orbitoje esančių vidaus 
režimų vienodumo. Iš Senojo pasaulio griuvėsių galima matyti kylant 
kertinius Naujojo akmenis: ekonominį vyriausybių bendradarbiavi- 
mą ir laisvę savo nuožiūra tvarkyti nacionalinį gyvenimą. Esant ribo- 
jamai laisvosios prekybos sistemai, nė vienos iš šių galimybių negalima 
buvo įsivaizduoti, taigi liko nepanaudota daugybė valstybių bendra- 
darbiavimo metodų. Esant rinkos ekonomikai ir aukso standartui fe- 
deracijos idėja buvo laikoma tik centralizacijos 17 vienodumo košmarų, 
tačiau rinkos ekonomikos pabaiga, galimas dalykas, atves į veiksmin- 
gą bendradarbiavimą, išlaikant vidaus laisvę. 

Laisvės problema iškyla dviejuose skirtinguose lygmenyse: insti- 
tuciniame ir doroviniame arba religiniame. Instituciniame lygmenyje 
tai yra didesnio sumažėjusių laisvių balansavimo dalykas; čia nesu- 
siduriama su radikaliai naujais klausimais. Fundamentalesniame lyg- 
menyje iškyla abejonė, ar laisvė apskritai galima. Atrodo, kad laisvės 
išlaikymo priemonės pačios ją riboja ir griauna. Problemos sprendi- 
mo rakto mūsų epochoje reikia ieškoti būtent šioje plotmėje. Institu- 
cijos yra Žmonių minčių ir tikslų įsikūnijimas. Negalima įgyvendinti 
mūsų siekiamos laisvės nesuvokus tikrosios laisvės reikšmės sudėtin- 
goje visuomenėje. 

Instituciniame lygmenyje reguliavimas ir didina, ir riboja laisvę; 
svarbi yra tik prarastų ir įgytų laisvių pusiausvyra. Tai vienodai ga- 
lioja ir juridinėms, ir faktinėms laisvėms. Pasiturinčios klasės naudo- 
jasi laisve, kurią joms teikia užtikrintas laisvalaikis; suprantama, jos 
ne taip trokšta išplėsti laisvę visuomenėje, kaip tie, kurie dėl pajamų 
trūkumo turi tenkintis jos minimumu. Tai tampa akivaizdu, kai tik 
pasiūloma panaudoti prievartą, kad teisingiau būtų paskirstytos paja- 
mos, laisvalaikis ir saugumas. Nors apribojimas galioja visiems, pri- 
vilegijuotieji paprastai juo piktinasi, tarytum jis būtų taikomas tik 
jiems vieniems. Jie kalba apie vergovę, nors iš tikrųjų tik ketinama 
ir kitiems suteikti tą teisėtą laisvę, kuria jie patys jau naudojasi. Nuo 
pradžių jų pačių laisvalaikis ir saugumas, vadinasi, ir jų laisvė galbūt 
ir sumažėtų, kad laisvės lygis pakiltų visoje šalyje. Tačiau toks lais- 
vių poslinkis ir padidinimas neturėtų teikti jokio pagrindo tvirtinimui, 
jog naujosios sąlygos tikrai bus mažiau laisvos, negu senosios. 

Tačiau yra laisvių, kurių išsaugojimas yra labai svarbus. Jos, 
pavyzdžiui, taika, buvo šalutinis devynioliktojo amžiaus ekonomi- 
kos produktas, ir mes įpratome jas branginti vardan jų pačių. Ins- 
titucinis politikos ir ekonomikos atskyrimas, kuris, kaip paaiškėjo, 
buvo mirtinas pavojus visuomenės pagrindams, beveik automatiš- 
kai kūrė laisvę teisingumo ir saugumo sąskaita. Pilietinės laisvės, 
privatus verslas ir atlyginimo sistema susiliejo į gyvenimo būdą, 
kuris buvo palankus dorovinei laisvei ir nepriklausomai minčiai. 
Čia vėlgi juridinės ir faktinės laisvės susijungė į bendrą lobyną, 
kurio elementų negalima aiškiai atskirti. Vienos buvo tokių blogy- 
bių, kaip nedarbas ir spekulianto pelnai, rezultatas; kitos priklausė 
vertingiausioms Renesanso ir Reformacijos tradicijoms. Mes turime 
visomis išgalėmis bandyti išsaugoti šias iš žlugusios rinkos ekono- 
mikos paveldėtas didžiules vertybes. Tai neabejotinai yra didi už- 
duotis. Toje ekonomikoje nei laisvė, nei taika negalėjo būti oficialiai 
įtvirtintos, kadangi tos ekonomikos tikslas buvo sukurti pelnus ir 
gerovę, o ne taiką ir laisvę. Ateityje privalėsime sąmoningai jų 
siekti, jei norime iš viso jas turėti; jos turi tapti visuomenių, į kurias 
žengiame, pasirinktais tikslais. Tai, galimas dalykas, bus tikroji da- 
bartinių pasaulio pastangų užtikrinti taiką ir laisvę prasmė. Kiek 
pajėgs įsigalėti valia siekti taikos, nustojus veikti devynioliktojo 
amžiaus ekonomikos sužadintam suinteresuotumui taika, priklausys 
nuo to, kaip mums pavyks nustatyti tarptautinę tvarką. Asmens lais- 
vė egzistuos tuomet, jei sąmoningai sukursime naujas jos išsaugo- 
jimo, 0 iš tiesų — išplėtimo garantijas. Tvirtoje visuomenėje teisė į 
neprisitaikymą (nekonformizmą) turi būti instituciškai apsaugota. 
Individas turi būti laisvas, gyventi pagal savo sąžinę ir nesibaiminti 
galių, kurioms būna patikėti administraciniai uždaviniai tam tikrose 
socialinio gyvenimo srityse. Mokslas ir menai visuomet turi būti 
saugomi. Prievarta niekuomet neturi būti absoliuti; „priešginai“ turi 
būti suteikta niša, į kurią jis galėtų pasitraukti, pasirinkimas, kuris 
leistų jam gyventi taip, kaip jis nori. Taip bus garantuota teisė į 
neprisitaikymą — laisvos visuomenės skiriamasis ženklas. 

Tad kiekvieną žingsnį link visuomenės integracijos turi lydėti 
didesnė laisvė; žingsniai link planavimo turi apimti individo teisių 
visuomenėje stiprinimą. Jo neginčijamas teises įstatymas turi laiduoti 
netgi nepaisydamas aukščiausių galių, kad ir kokios jos būtų — per- 
sonalinės ar anoniminės. Deramas atsakas į biurokratijos, kaip pikt- 

naudžiavimo valdžia šaltinio, grėsmę yra nesulaužomų taisyklių, sau- 
gomų pasirenkamos laisvės sferų, sukūrimas. Kad ir kaip didžiadva- 
siškai būtų vykdomas valdžios decentralizavimas, valdžia centre 
stiprės, taigi didės ir pavojus individualiai laisvei. Tai galioja netgi 
pačių demokratinių bendruomenių institucijoms ir profesinėms sąjun- 
goms, kurių funkcija yra ginti kiekvieno individualaus nario teises. 
Jis gali pasijusti bejėgis vien dėl jų didumo, netgi jei ir nebūtų prie- 
žasties įtarti jas piktavališkumu. Ką jau kalbėti apie atvejį, kai jo 
pažiūros ar veiksmai įžeistų turinčius valdžią. Negali pakakti vien 
teisių deklaravimo: reikia, kad institucijos teises paverstų veiksmin- 
gomis. Habeas corpus neturi būti paskutinė konstitucinė priemonė, 
įstatymu įtvirtinusi asmens laisvę. Teisių bilis turi būti papildytas ligi 
šiol nepripažintomis piliečių teisėmis. Turi būti taip, kad jos trium- 
fuotų prieš bet kokią valdžią, ar ji būtų valstybės, municipalinė, ar 
profesinė. Sąrašo viršuje turi būti individo teisė į darbą patvirtintomis 
sąlygomis nepriklausomai nuo jo/jos politinių arba religinių pažiūrų, 
odos spalvos ir rasės. Tai reiškia garantijas būti apsaugotam nuo per- 
sekiojimo, kad ir koks rafinuotas jis būtų. Kaip yra žinoma, pramo- 
nės tribunolai gynė individualius visuomenės narius netgi nuo tokių 
savavališkos valdžios aglomeracijų, kokios buvo pirmosios geležin- 
kelių kompanijos. Kitas galimo pikmaudžiavimo valdžia pavyzdys, 
su kuriuo tiesiogiai susidūrė tribunolai, buvo darbo tvarkos pagrindai 
(Essential Works Order) Anglijoje arba „darbo jėgos įšaldymas“ Jung- 
tinėse Valstijose nepaprastosiomis aplinkybėmis, su jų beveik neribo- 
tomis diskriminacijos galimybėmis. Ten, kur viešoji nuomonė tvirtai 
rėmė pilietines laisves, tribunolai, arba teismai, visuomet pasirodyda- 
vo pajėgūs apginti asmens laisvę. Ji turi būti išsaugota bet kokia 
kaina — netgi gamybos našumo, vartojimo ekonomijos arba raciona- 
laus administravimo sumažėjimo kaina. Industrinė visuomenė gali 
sau leisti būti laisva. 

Rinkos ekonomikos pabaiga gali tapti negirdėtos laisvės eros pra- 
džia. Juridinė ir faktiška laisvė gali būti išplėstos ir tapti labiau visuo- 
tinės, negu bet kada anksčiau; reguliavimas ir kontrolė gali sukurti 
laisvę ne tik mažumai, bet ir visiems. Laisvę, ne kaip privilegijų 
suteikiančią pirmenybę, kas yra iš esmės ydinga, o kaip įsakmią tei- 
sę, kurios galiojimas toli peržengia politinę sferą 1r apima pačios 
visuomenės vidinę santvarką. Taip senosios laisvės ir pilietinės tei- 
sės papildys industrinės visuomenės visiems teikiamą laisvalaikio ir 

saugumo sukurtą naujos laisvės lobyną. Tokia visuomenė gali sau 
leisti būti ir teisinga, ir laisva. 

Tačiau mūsų kelyje iškyla moralinė kliūtis. Planavimas 1r kontro- 
lė yra puolami kaip laisvės atsisakymas. Laisvas verslas ir privati 
nuosavybė skelbiami laisvės pagrindais. Sakoma, kad jokia ant kitų 
pamatų sukurta visuomenė nėra verta vadintis laisva. Reguliavimu 
sukurta laisvė yra atmetama kaip nelaisvė; jos teikiami teisingumas 
ir gerovė yra viešai smerkiami kaip užmaskuota vergovė. Veltui so- 
cialistai žadėjo laisvės karalystę, juk tikslus lemia priemonės: SSRS, 
kuri savo priemonėmis pasirinko planavimą, reguliavimą ir kontrolę, 
dar neįgyvendino jos konstitucijoje pažadėtų laisvių ir tikriausiai, 
priduria kritikai, niekada to nepadarys... Bet stoti prieš reguliavimą, 
vadinasi, stoti prieš reformą. Tad liberalų laisvės idėja išsigimsta į 
tai, kad paprasčiausiai ginamas laisvas verslas, kurį milžiniški trestai 
1r karališkos monopolijos šiandien pavertė fikcija. Tai reiškia laisvės 
pilnatvę tiems, kuriems pakanka pajamų, laisvalaikio ir saugumo, 1r 
tik truputį laisvės žmonėms, kurie veltui mėgina pasinaudoti savo 
demokratinėmis teisėmis, kad rastų prieglobstį nuo nuosavybės savi- 
ninkų galios. Ir tai dar ne viskas. Liberalams iš tikrųjų niekur nepa- 
vyko atkurti laisvo verslo, nes jam buvo lemta žlugti dėl vidinių 
priežasčių. Tai jų pastangos atvedė į tai, kad keliose Europos šalyse 
įsitvirtino stambusis verslas ir, beje, įvairūs fašizmo tipai, pvz., Aust- 
rijoje. Planavimu, reguliavimu ir kontrole, kuriuos jie norėjo uždrausti 
kaip pavojus laisvei, po to pasinaudojo atviri laisvės priešai, kad ją 
visiškai panaikintų. Tad liberalai, blokuodami bet kokias su planavi- 
mu, reguliavimu arba kontrole susijusias reformas, padarė fašizmo 
pergalę praktiškai neišvengiamą. 

Iš tiesų absoliutus laisvės neigimas fašizmo sąlygomis tiesiogiai 
išplaukia iš liberalios filosofijos, kuri tvirtina, jog valdžia ir prievarta 
yra blogis, jog, norint pasiekti laisvę, reikia, kad žmonių bendruome- 
nėje jų nebūtų. Nieko panašaus nėra įmanoma; tai tampa akivaizdu 
sudėtingoje visuomenėje. Tad lieka tik dvi alternatyvos — arba likti 
ištikimiems 1liuzinei laisvės idėjai ir neigti visuomenės tikrumą, arba 
pripažinti tą tikrumą ir atmesti laisvės idėją. Pirmoji išvada yra libe- 
ralų, antroji — fašistų. Atrodo, jog jokia kita nėra galima. 

Neišvengiamai prieiname prie išvados, kad pati laisvės galimy- 
bė yra abejotina. Jei reguliavimas tėra vienintelė priemonė plėsti ir 
stiprinti laisvę sudėtingoje visuomenėje, tačiau šių priemonių nau- 

dojimas per se prieštarauja laisvei, tai tokia visuomenė negali būti 
laisva. 

Aišku, dilemos esmė yra pačios laisvės prasmė. Liberali ekono- 
mika nukreipė mūsų idealus klaidinga linkme. Atrodo, kad ji siekė 
įgyvendinti iš esmės utopinius lūkesčius. Nėra galima jokia visuome- 
nė be valdžios ir prievartos, kaip ir pasaulis, kuriame jėga neatlieka 
jokios funkcijos. Buvo iliuzija manyti, kad visuomenė kuriama vien 
pagal žmogaus valią ir norą. Tačiau prie jos atvedė rinka grindžiamas 
požiūris į visuomenę, kuris prilygino ekonomiką sutartiniams santy- 
kiams, o sutartinius santykius — laisvei. Buvo puoselėjama radikali 
iliuzija, kad Žmonių visuomenėje nėra nieko, kas nebūtų atsiradę žmo- 
nių valia ir ko vėl nebūtų galima jų valia panaikinti. Vizija apsiribojo 
rinka, ,,suskaidžiusia“ gyvenimą į gamintojo dalį, kuri baigiasi, kai jo 
produktas patenka į rinką, ir kitą dalį — vartotojo, kuris visas prekes 
gauna iš rinkos. Viena „laisvai“ teikė jam pajamas 1š rinkos, kita jas 
ten „laisvai“ išleisdavo. Visuomenė, kaip visuma, liko nematoma. 
Valstybės valdžia buvo nesvarbi, kadangi kuo mažesnė jos galia, tuo 
sklandžiau turėjo veikti rinkos mechanizmas. Nei rinkėjai, nei savi- 
ninkai, nei gamintojai, nei vartotojai negalėjo būti laikomi atsakin- 
gais už tuos žiaurius laisvės apribojimus, kurie buvo susiję su 
paplitusiu nedarbu ir skurdu. Bet kuris padorus individas galėjo ma- 
nyti visiškai nesąs atsakingas už valstybės prievartos aktus, kurių jis 
asmeniškai nepalaikė; arba už ekonomines kančias visuomenėje, iš 
kurių jis asmeniškai neturėjo naudos. Jis buvo „atsiskaitęs“, „niekam 
neskolingas“ ir neįsipainiojęs į blogį, susijusį su valdžia ir ekonomi- 
ne verte. Tai, kad jis už jas neatsakingas, jam atrodė taip akivaizdu, 
kad jis vardan savo laisvės neigė jų tikrumą. 

Tačiau valdžia ir ekonominė vertė yra socialinės tikrovės para- 
digma. Jos neatsiranda žmogui panorėjus; nuo jų negalima atsiriboti. 
Valdžios funkcija yra užtikrinti tą susiderinimo lygį, kurio reikia, kad 
grupė išliktų; jo pagrindinis šaltinis yra nuomonė - o dėl ko vyrauja 
vienokios ar kitokios nuomonės? Ekonominė vertė užtikrina paga- 
mintų prekių naudingumą; ji turi egzistuoti prieš nusprendžiant jas 
gaminti; taip įtvirtinamas darbo pasidalijimas. Jos šaltinis yra žmonių 
reikmės ir nepriteklius — o kaip galima tikėtis, kad vienų daiktų nebus 
pageidaujama daugiau, negu kitų? Bet kokia nuomonė ar noras daro 
mus valdžios kūrimo ir ekonominės vertės susidarymo dalyviais. Nėra 
tokios laisvės, kad galėtume daryti kitaip. 

Priėjome baigiamąjį mūsų diskusijos etapą. 

Atsisakę rinkos utopijos akis į akį susiduriame su visuomenės 
tikrumu. Jis yra skiriamoji linija tarp, viena, fašizmo, ir antra, socia- 
lizmo. Visų pirma skirtumas tarp jų nėra ekonominis. Jis yra dorovi- 
nis ir religinis. Netgi ten, kur jie išpažįsta tokias pačias ekonomikas, 
jie ne tik skiriasi, bet iš tiesų įkūnija visiškai priešingus principus. 
Galiausiai juos vėlgi skiria laisvė. Ir fašistai, ir socialistai vienodai 
pripažįsta visuomenės tikrumą taip absoliučiai, kaip Žmogaus sąmo- 
nėje yra įsišaknijęs mirties pažinimas. Valdžia ir prievarta yra tos 
tikrovės dalis; idealas, kuris pašalintų jas iš visuomenės, privalo būti 
klaidingas. Klausimas, kuris juos skiria, yra toks: ar atsižvelgiant į šį 
pažinimą gali būti išsaugota laisvės idėja; ar laisvė tėra tuščias Žodis, 
pagunda, žlugdanti žmogų ir jo darbus, ar žmogus, susidūręs su šiuo 
pažinimu, gali naujai išreikšti savo laisvę ir siekti ją įgyvendinti vi- 
suomenėje, nepasiduodamas moralinėms iliuzijoms? 

Šis nerimastingas klausimas apibendrina žmogaus būseną. Atsa- 
kymą turi nurodyti šio darbo dvasia ir turinys. 

Pasitelkėme tms kertinius, mūsų nuomone, Vakarų žmogaus savi- 
monės faktus: mirties, laisvės ir visuomenės pažinimą. Pirmasis kaip 
žydų legenda buvo atskleistas Senojo Testamento pasakojime. Antra- 
sis buvo atskleistas iš Naujajame Testamente aprašyto Jėzaus moky- 
mo suvokus asmens unikalumą. Trečiąjį mums atskleidė gyvenimas 
industrinėje visuomenėje. Su juo nėra susijęs vienas kuris nors Žžy- 
mus vardas; galbūt tiksliausiai jį perteikė Robertas Owenas. Tai yra 
esminis šiuolaikinio Žmogaus savimonės elementas. 

Fašizmo atsakymas į visuomenės tikrumo pažinimą yra laisvės 
postulato atmetimas. Fašizmas neigia krikščionybės atrastą individo 
unikalumą ir žmonijos išskirtinumą. Čia slypi jo išsigimstančių po- 
linkių šaknys. 

Robertas Owenas pirmasis suprato, kad Evangelija ignoravo vi- 
suomenės tikrumą. Jis pavadino tai krikščionybės atliktu Žmogaus 
„Individualizavimu“ ir, kaip atrodo, manė, kad tik kooperatinėje vals- 
tybėje „visa, kas iš tikrųjų yra vertinga krikščionybėje“, nebebus at- 
skirta nuo Žmogaus. Owenas suprato, kad laisvė, kurią mes įgijome 
Jėzaus mokymo dėka, netiko sudėtingai visuomenei. Jo socializmas 
palaikė Žmogaus teisę pretenduoti į laisvę tokioje visuomenėje. Pra- 
sidėjo Vakarų civilizacijos pokrikščioniškoji era, kurioje Evangelijos 
jau nebepakako, nors ji išliko mūsų civilizacijos pagrindu. 

Tad visuomenės atradimas yra arba laisvės pabaiga, arba jos at- 
gimimas. Jei fašistas susitaiko su laisvės atsisakymu ir šlovina val- 
džią, kuri yra visuomenės tikrovė, tai socialistas susitaiko su ta tikrove 
ir, nepaisant jos, išsaugo pretenziją į laisvę. Žmogus subręsta ir gali 
egzistuoti sudėtingoje visuomenėje. Dar kartą pacituosime įkvėptus 
Roberto Oweno žodžius: „Jei naujos galios, kurias Žmonės įgis, ne- 
galės pašalinti kurių nors blogio priežasčių, tai jie žinos, kad tas 
blogis yra būtinas ir neišvengiamas; ir nebebus vaikiškai, tuščiai skun- 
džiamasi.“ 

Susitaikymas visuomet buvo Žmogaus stiprybės ir naujos vilties 
šaltinis. Žmogus pripažino mirties tikrumą ir juo pagrindė savo fizi- 
nio gyvenimo prasmę. Jis susitaikė su tiesa, kad gali pražudyti sielą 
ir kad tai baisiau už mirtį, ir tuo pagrindė savo laisvę. Mūsų laikais 
jis susitaiko su visuomenės tikrumu, kuris reiškia tos laisvės pabaigą. 
Bet ir vėl iš galutinio susitaikymo gimsta gyvybė. Kantrus visuome- 
nės tikrumo pripažinimas žmogui suteikia nepalenkiamos drąsos ir 
stiprybės panaikinti visą panaikinamą neteisybę ir nelaisvę. Kol jis 
deramai atlieka savo užduotį — sukurti daugiau laisvės visiems, jam 
nereikia baimintis, kad valdžia arba planavimas atsisuks prieš jį ir 
sugriaus su jų pagalba statomą laisvę. Tokia yra laisvės prasmė su- 
dėtingoje visuomenėje; ji suteikia visą mums reikalingą tikrumą. 


RAŠYTINIAI ŠALTINIAI 

GALIOS PUSIAUSVYRA KAIP POLITIKA, 
ISTORIJOS DĖSNIS, PRINCIPAS IR SISTEMA 


1. Galios pusiausvyros politika. Ši politika yra Anglijos nacionalinis 
atributas. Ji yra pragmatiška ir faktiška, todėl neturėtų būti painioja- 
ma nei su galios pusiausvyros principu, nei su galios pusiausvyros 
sistema. Tą politiką lėmė jos, kaip salos, esančios nuošalyje nuo 
žemyno pakrantės, kurią užėmė organizuotos politinės bendruome- 
nės, padėtis. Kaip rašo Trevelyanas, „jos kylanti diplomatijos mo- 
kykla nuo Wolsey iki Cecilo siekė galios pusiausvyros, kaip vienintelės 
Anglijos saugumo galimybės, kuriantis didžiosioms kontinentinėms 
valstybėms.“ Ši politika neabejotinai vyravo valdant Tudorams,. ją 
praktikavo seras Williamas Temple'as, taip pat Canningas, Palmers- 
tonas ar seras Edwardas Grey. Ji beveik dviem šimtais metų užbėgo 
už akių galios pusiausvyros sistemos atsiradimui kontinente, ir jos 
plėtra visiškai nepriklausė nuo Europoje Fėnėlono ar Vattelio iškeltos 
galios pusiausvyros doktrinos, kaip principo ištakų. Tačiau Anglijos 
nacionalinei politikai tokios sistemos plėtra buvo labai naudinga, nes 
ji 1lgainiui padėjo jai organizuoti sąjungas prieš kurią nors kontinente 
pirmaujančią valstybę. Todėl britų valstybės veikėjai linko puoselėti 
idėją, kad Anglijos galios pusiausvyros politika faktiškai buvo galios 
pusiausvyros principo išraiška, ir Anglija, vykdydama tokią politiką, 
tiesiog vaidino savo vaidmenį šiuo principu pagrįstoje sistemoje. Vis 
dėlto jos valstybės veikėjai nesąmoningai neparodydavo skirtumo tarp 

jos pačios savigynos politikos ir bet kurio principo, kuris būtų padė- 
jęs ją įgyvendinti. Seras Edwardas Grey savo darbe Twenty-five Years 
(Dvidešimt penkeri metai) rašė: „Didžioji Britanija iš principo nėra 
priešiška stiprios grupės Europoje viešpatavimui, jei tai akivaizdžiai 
prisideda prie stabilumo ir taikos. Paprastai palaikyti tokį derinį yra 
geriausias pasirinkimas. Tik tuomet, kai vyraujanti galia tampa agre- 
syvi, ir ji (D. Britanija - vert. past.) jaučia kylant grėsmę savo inte- 
resams, ji, vadovaudamasi savigynos instinktu, 0 gal ir sąmoninga 
politika, linksta į kažką, ką galima tiesiog apibūdinti kaip galios pu- 
siausvyrą.“ 

Tad Anglija vardan savo pačios pagrįstų interesų palaikė galios 
pusiausvyros sistemos plėtrą kontinente ir saugojo jos principus. Tai 
buvo jos politikos dalis. Painiavą, kultą tokio iš esmės skirtingų nuo- 
rodų į galios pusiausvyrą derinimo, rodo Žemiau pateikiamos citatos. 
Foxas 1787 m. pasipiktinęs klausė vyriausybės: „Ar Anglija jau ne- 
besugeba išlaikyti galios pusiausvyros Europoje ir jai reikėtų ieškoti 
savo laisvių gynėjo?“ Jis kalbėjo taip, tarsi Anglija privalo būti pri- 
pažinta Europos galios pusiausvyros sistemos garantu. O Burke'as po 
ketverių metų tą sistemą apibūdino kaip „Europos viešąją teisę“, ta- 
riamai galiojančią jau du šimtmečius. Toks retoriškas Anglijos nacio- 
nalinės politikos tapatinimas su Europos galios pusiausvyros sistema, 
suprantama, amerikiečiams turėjo sukelti sunkumų skiriant dvi sąvo- 
kas, kurios abi jiems buvo vienodai kokčios. 

2. Galios pusiausvyra kaip istorijos dėsnis. Kita galios pusiau- 
svyros reikšmė tiesiogiai yra pagrįsta galios vienetų pobūdžiu. Iš 
šiuolaikinių mąstytojų ją pirmą kartą nurodė Hume'as. Šis jo laimė- 
jimas vėl buvo pamirštas, kai po Pramonės revoliucijos politinė 
mintis beveik visiškai išblėso. Hume'as suvokė šio fenomeno poli- 
tinį pobūdį ir pabrėžė, jog jis nepriklauso nuo psichologinių ar do- 
rovinių faktų. Jis įsigaliodavo nepriklausomai nuo veikėjų motyvų, 
kol jie įkūnydavo valdžią. „Patyrimas parodė, - rašė Hume'as, — 
kad nepaisant to, kokie buvo jų motyvai, įtarus pamėgdžiojimas ar 
atsargi politika — padariniai buvo vienodi“. F. Schumanas teigia: „Jei 
tarsime, kad valstybių sistemą sudaro trys vienetai — A, B ir C, tai 
akivaizdu, kad bet kurio iš jų galios padidėjimas reiškia kitų dviejų 
galios sumažėjimą.“ Jis daro išvadą, kad „paprasčiausio pavidalo 
galios pusiausvyros tikslas yra išlaikyti kiekvieno valstybių sistemos 
vieneto nepriklausomybę“. Galimas dalykas, jis taip apibendrino šį 

postulatą, kad jis tiktų visų tipų galios vienetams, kad ir kur jie 
būtų — organizuotose politinėse sistemose ar kitur. Tiesą sakant, ši- 
taip galios pusiausvyra atsiranda istorijos sociologijoje. Toynbee sa- 
vojoje Study of History (Istorijos studijoje) mini faktą, kad galios 
vienetai turi tendenciją plėstis galios grupių periferijoje, o ne centre, 
kur spaudimas yra didžiausias. Jungtinės Valstijos, Rusija, Japonija 
ir Britų dominijos labai smarkiai plėtėsi tuo metu, kai Vakarų ir Centri- 
nėje Europoje praktiškai buvo neįmanoma pasiekti netgi nedidelių 
teritorinių pasikeitimų. Panašaus tipo istorinį dėsnį pateikia ir Pi- 
renne'as. Jis pastebi, kad palyginti neorganizuotose bendruomenėse 
pasipriešinimo išorės spaudimui branduolys paprastai atsiranda la- 
biausiai nuo galingo kaimyno nutolusiuose regionuose. Pavyzdžiai 
yra Pipino iš Heristalo valdomos Frankų karalystės susidarymas nu- 
tolusioje šiaurėje arba Rytų Prūsijos, kaip Vokietijos žemių centro, 
iškilimas. Kaip dar vieną šios rūšies dėsnį galima nurodyti belgo De 
Greefo buferinės valstybės dėsnį, kuris, regis, turėjo įtakos Frederic- 
ko Turnerio krypčiai ir atvedė į Amerikos Vakarų, kaip „keliaujan- 
čios Belgijos“, koncepciją. Šios galios pusiausvyros ir disbalanso 
koncepcijos nėra susijusios su dorovinėmis, teisinėmis ar psichologi- 
nėmis sąvokomis. Jos kalba tik apie galią. Tai atskleidžia jų politinį 
pobūdį. 

3. Galios pusiausvyra kaip principas ir sistema. Kai tik žmogaus 
interesas yra pripažįstamas pagrįstu, iš jo išplaukia elgesio principas. 
Nuo 1648 m. buvo pripažintas Europos valstybių interesas išlaikyti 
Miunsterio ir Vestfalijos sutartimis nustatytą status guo, ir šiuo at- 
žvilgiu įsivyravo signatarių solidarumas. 1648 m. sutartį praktiškai 
pasirašė visos didžiosios Europos valstybės, kurios pasiskelbė jos 
garantais. Nyderlandai ir Šveicarija savo tarptautinio suverenių vals- 
tybių statuso istoriją pradeda nuo šios sutarties. Nuo šiol valstybės 
turėjo teisę manyti, kad bet kuris svarbus jų status guo pasikeitimas 
turėjo dominti visas likusias. Tai yra galios pusiausvyros, kaip vals- 
tybių šeimos principo, užuomazga. Todėl jokia šio principo besilai- 
kanti valstybė nebuvo laikoma priešiška valstybei, teisingai ar 
klaidingai įtartai ketinant pakeisti status guo. Žinoma, ši padėtis tu- 
rėjo nepaprastai skatinti priešingų tokiam pasikeitimui koalicijų susi- 
darymą. Tačiau tik po septyniasdešimt penkerių metų šis principas 
buvo aiškiai pripažintas Utrechto sutartyje, kai ad conservandum in 
Europa eguilibrium Ispanijos valdos buvo padalytos tarp Burbonų ir 


GALIOS PUSIAUSVYRA KAIP POLITIKA 273 


Habsburgų. Oficialiai pripažinus šį principą, Europa buvo laipsniškai 
sutvarkyta kaip juo grindžiama sistema. Kadangi didelėms valsty- 
bėms prisijungus mažas (arba ėmus jų atžvilgiu vyrauti) būtų suardy- 
ta galios pusiausvyra, tai ši sistema netiesiogiai saugotų mažų valstybių 
nepriklausomybę. Kad ir koks iliuzinis buvo Europos sutvarkymas 
po 1648 ir netgi po 1713 metų, tai, kad visos valstybės, didelės ir 
mažos, išsilaikė beveik du šimtus metų, reikia laikyti galios pusiau- 
svyros sistemos nuopelnu. Jos vardu buvo kariaujama nesuskaičiuo- 
jama daugybė karų ir nors juos be išimčių reikia vertinti kaip įkvėptus 
galios motyvų, rezultatas daugeliu atvejų buvo toks, tarsi šalys būtų 
veikusios pagal kolektyvinės garantijos gintis nuo neišprovokuotos 
agresijos aktų principą. Kitaip negalima paaiškinti, kad per ilgą laiką 
nuolatos išlikdavo bejėgių politinių darinių, tokių kaip Danija, Olan- 
dija, Belgija ir Šveicarija, nepaisant keliančių jų sienoms grėsmę mil- 
žiniškų jėgų. Logiška aiškiai skirti principą ir juo grindžiamą 
sutvarkymą, i. e. sistemą. Tačiau reikėtų įvertinti principų veiksmin- 
gumą netgi jų pusiau organizuotoje būsenoje, tai yra tuomet, kai jie 
dar nėra pasiekę institucinės stadijos, o tik nurodo laikytis tam tikro 
tradicinio elgesio ar įpročio. Netgi be pripažinto centro, reguliarių 
susitikimų, bendrų funkcionierių ar privalomo elgesio kodekso Euro- 
pa kaip sistema susiformavo tiesiog dėl nuolatinių glaudžių kontaktų 
tarp įvairių kanceliarijų 1r diplomatinių institucijų narių. Griežta tra- 
dicija, reguliuojanti paklausimus, dėmarches, aide-mėmoirs — įteikia- 
mus kartu ar atskirai, identiškomis ar neidentiškomis sąlygomis — 
teikė tiek daug priemonių galios situacijoms išreikšti neiškeliant jų į 
viešumą, o kartu atveriant naujas kompromiso arba, deryboms nutrū- 
kus, bendrų veiksmų galimybes. Iš tiesų, teisė bendrai įsikišti į mažų 
valstybių reikalus, kai iškyla grėsmė didžiųjų valstybių teisėtiems 
interesams, prilygo pusiau organizuotos formos Europos direktorijos 
egzistavimui. 

Turbūt stipriausias šios neformalios sistemos ramstis buvo milži- 
niškos apimties tarptautinis privatus verslas, labai dažnai sutvarko- 
mas tam tikros prekybos sutarties ar kito įprastai ar tradiciškai 
veiksmingo tarptautinio instrumento nustatytomis sąlygomis. Šalių 
vyriausybės ir jų įtakingi piliečiai nesuskaičiuojama daugybe būdų 
buvo susieti įvairiausių rūšių finansinėmis, ekonominėmis ir teisi- 
nėmis tokių tarptautinių sandorių gijomis. Lokalinis karas tik trum- 
pam nutraukdavo kai kuriuos iš jų, o kituose sandoriuose slypintys 

interesai, likdavę nuolatos arba bent jau laikinai nepaveikti, visiškai 
nustelbdavo tuos, kurie dėl karo galėjo pasikeisti priešo nenaudai. Šis 
tylus privataus intereso spaudimas, persmelkdavęs visą civilizuotų 
bendruomenių gyvenimą ir peržengdavęs valstybių sienas, buvo ne- 
matomas tarptautinio savitarpiškumo ramstis ir galios pusiausvyros 
principui suteikė veiksmingų sankcijų, netgi jam neįgavus organizuo- 
to Europos koncerto ar Tautų Sąjungos pavidalo. 

1. Faktai. Europos didžiosios valstybės per šimtą metų — nuo 1815 
iki 1914-ųjų tarpusavyje kariavo tik tris trumpus laikotarpius: šešis 
mėnesius 1859 m., šešias savaites 1866 m. ir devynis mėnesius 1870- 
1871 metais, Krymo karas, trukęs lygiai dvejus metus, kaip sutaria 
istorikai 1r Claphamas, Trevelyanas, Toynbee bei Binkley — buvo 
periferinio ir pusiau kolonijinio pobūdžio. Tarp kitko, britų savininkų 
turėtos Rusijos obligacijos vykstant šiam karui Londone buvo pri- 
pažįstamos. Pagrindinis XIX amžiaus skirtumas nuo ankstesnių yra: 
arba kartais vyko visuotiniai karai, arba jų visai nebūdavo. Generolo 

majoro Fullerio tvirtinimas, kad devynioliktajame amžiuje nebuvę 
nė vienų metų be karo, regis, yra nepagrįstas. Ouincy Wrighto pa- 
teiktas įvairių amžių karo metų skaičiaus palyginimas neskiriant 
visuotinių ir vietinių karų, atrodo, neatsižvelgia į svarbų dalyką. 

2. Problema. Pirmiausia reikėtų paaiškinti, kodėl baigėsi beveik 
nenutrūkstami prekybiniai karai tarp Anglijos ir Prancūzijos; jie 
dažnai būdavo visuotinių karų šaltiniu. Tai buvo susiję su dviem 
ekonominės politikos sferos dalykais: (a) senosios kolonijinės 1m- 
perijos pabaiga ir (b) laisvosios prekybos era, perėjusia į tarptauti- 
nio aukso standarto erą. Jei, atsiradus naujoms prekybos formoms, 
interesas kariauti smarkiai sumažėjo, tai įvedus naują tarptautinę 
valiutą ir su aukso standartu susietą kredito struktūrą, atsirado po- 
zityvus taikos interesas. Dabar visų nacionalinių ekonomikų intere- 
sas buvo palaikyti stabilias valiutas ir funkcionuojančias pasaulio 
rinkas, nuo kurių priklausė pajamos ir užimtumas. Tradicinį eks- 
pansionizmą pakeitė antiimperialistinė kryptis, kuri iki 1880 m. bu- 
vo beveik visuotinė didžiosiose valstybėse. (Apie tai kalbama 18 
skyriuje.) 

Tačiau, atrodo, būta beveik pusės amžiaus pertraukos (1815— 
1880) tarp prekybos karų laikotarpio, kai buvo natūralu manyti, jog 
užsienio politika yra susijusi su pelningo verslo rėmimu, ir vėlesnio 
laikotarpio, kai užsienio obligacijų savininkų ir tiesioginių inves- 
tuotojų interesai buvo laikomi teisėtu užsienio sekretorių reikalu. 
Per šią pusę amžiaus buvo sukurta doktrina, kuri privataus verslo 
interesams neleido daryti įtakos užsienio reikalų vykdymui; ir tik 
pasibaigus šiam laikotarpiui kanceliarijos vėl laikė tokias pretenzi- 
jas leistinomis, tačiau su griežtomis išlygomis — dėl pagarbos naujai 
viešosios nuomonės tendencijai. Spėjame, kad šią permainą lėmė 
prekybos pobūdis: jos apimtis ir sėkmė devynioliktojo amžiaus są- 
lygomis jau nebepriklausė tiesiogiai nuo galios politikos; be to, 
laipsniškas grįžimas prie verslo įtakos užsienio politikai buvo susi- 
jęs su tuo, kad tarptautinė valiutos ir kredito sistema sukūrė naują 
verslo intereso tipą, peržengiantį valstybių sienas. Tačiau kol šis 
interesas tebuvo užsienio obligacijų savininkų interesas, vyriausy- 
bės labai nenoriai leido jiems ką nors spręsti; juk užsienio paskolos 
11gai buvo laikomos grynai spekuliacinėmis tikrąja to žodžio pras- 
me; teisėtos pajamos buvo nuolat gaunamos iš savo šalies vyriau- 
sybės obligacijų; nė viena vyriausybė nemanė, jog verta palaikyti 

savo piliečius, įsitraukusius į be galo rizikingą užsiėmimą skolinti 
pinigus abejotinos reputacijos užsienio vyriausybėms. Canningas 
visiškai atmetė investuotojų, kurie tikėjosi, kad Britanijos vyriausy- 
bė domėsis jų nuostoliais užsienyje, pretenzijas ir kategoriškai at- 
sisakė Lotynų Amerikos respublikų pripažinimą sieti su tuo, ar jos 
išmoka užsienio skolas. Žymusis Palmerstono 1848 m. aplinkraštis 
yra pirmasis pasikeitusios nuostatos ženklas, tačiau permainos nie- 
kuomet nebuvo labai didelės; juk prekybos bendruomenės verslo 
interesai buvo tokie platūs, kad vyriausybė vargu ar galėjo leisti, 
kad dėl kokio nors nedidelio asmeninio suinteresuotumo būtų kom- 
plikuojami pasaulinės imperijos reikalai. Tai, kad vėl atsinaujino 
užsienio politikos domėjimasis verslo bandymais užsienyje, iš es- 
mės buvo laisvosios prekybos pabaigos ir atitinkamo grįžimo prie 
aštuonioliktojo amžiaus metodų rezultatas. Kadangi prekyba dabar 
buvo glaudžiai susieta ne su spekuliacinio, o su visiškai normalaus 
pobūdžio užsienio investicijomis, užsienio politika grįžo prie tradi- 
cinio kurso — tarnauti bendruomenės prekybiniams interesams. Rei- 
kėjo paaiškinti ne šį faktą, o tokio intereso nebuvimą minėtos 
pertraukos metu. 


2 skyriui 

Aukso standarto suirimą pagreitino priverstinis valiutų stabilizavi- 
mas. Stabilizavimo sąjūdžio iniciatorius buvo Ženeva, kuri Londono 
Sičio ir Volstryto daromą spaudimą perdavė finansiškai silpnesnėms 
valstybėms. 

Pirmojoje valiutą stabilizavusių valstybių grupėje atsidūrė pralai- 
mėjusios šalys, kurių valiutos buvo žlugusios po Pirmojo pasaulinio 
karo. Antrąją grupę sudarė Europos valstybės nugalėtojos, kurios iš 
esmės stabilizavo savo valiutas po pirmosios grupės. Trečiąją grupę 
sudarė Jungtinės Valstijos, kurios iš aukso standarto turėjo daugiausia 
naudos. 

Pirmosios grupės disbalansą kurį laiką atlaikė antroji. Kai tik ir 
ši antroji grupė stabilizavo savo valiutas, jai taip pat reikėjo paramos, 

kurią suteikė trečioji. Ilgainiui tai ši trečioji grupė, kurią sudarė Jung- 
tinės Valstijos, patyrė didžiausią smūgį dėl Europos stabilizavimo 
sukaupto disbalanso. 


I. PRALAIMĖJUSIOS II. EUROPOS ŠALYS III. PASAULINĖS 
ŠALYS NUGALĖTOJOS SKOLINTOJOS 

Stabi- Stabi- Atsisakė Atsisakė 

lizavo lizavo aukso aukso 
Rusija 1923 D. Britanija 1925 1931 JAV 1933 
Austrija 1923 Prancūzija 1926 1936 
Vengrija 1924 Belgija 1926 1936 
Vokietija 1924 Italija 1926 1933 
Bulgarija 1925 
Suomija 1925 
Estija 1926 
Graikija 1926 
Lenkija 1926 

2 skyriui 
4 
ŠVYTUOKLĖS SVYRAVIMAI 


PO PIRMOJO PASAULINIO KARO 


Švytuoklės svyravimas po Pirmojo pasaulinio karo buvo visuotinis ir 
greitas, bet jo amplitudė buvo maža. Daugumoje Centrinės ir Rytų 
Europos šalių 1918-1923 m. laikotarpis atnešė konservatyvią restau- 
raciją, vykusią po demokratinės (arba socialistinės) respublikos pa- 
skelbimo — pralaimėjimo rezultato; po kelerių metų beveik visur 
įsitvirtino vienpartinis valdymas. Ir vėlgi, šis poslinkis buvo gana 
visuotinis. 

Salis Revoliucija Kontrrevoliucija Vienpartinis 
valdymas 

Austrija 1918 spalis, soc. 1920, viduriniosios 1934 
dem. respublika klasės respublika 

Bulgarija 1918 spalis, radikali: 1923 fašistinė 1934 
agrar. reforma kontrrevoliucija 

Estija 1917, socialistinė 1918, viduriniosios 1926 
respublika klasės respublika 

Jugoslavija 1918, demokratinė 1926, autoritarinė 1929 
federacija karinė valstybė 

Latvija 1917, socialistinė 1918, viduriniosios 1934 
respublika klasės respublika 

Lenkija 1919, soc. dem. 1926, autoritarinė — 
respublika respublika 

Lietuva 1917, socialistinė 1918, viduriniosios 1926 
respublika klasės respublika 

Rumunija 1918, agrarinė 1926, autoritarinis — 
reforma režimas 

Suomija 1917, socialistinė 1918, viduriniosios — 
respublika lasės respublika 

Vengrija 1918 spalis, dem. 1919, — 
respublika kontrrevoliucija 
1919 kovas, sovietai 

Vokietija 1918 lapkritis, soc. 1920, viduriniosios 1933 
dem. respublika klasės respublika 

2 skyriui 


5 
FINANSAI IR TAIKA 


Apie tarptautinių finansų politinį vaidmenį per paskutiniuosius pen- 
kiasdešimtį metų beveik nėra medžiagos. Corti knyga apie Rothsch1l- 
dus apima tik laikotarpį iki Europos Koncerto. Apie jų dalyvavimą 
Sueco akcijų sandoryje, Bleichroederių siūlymą finansuoti 1871 m. 
Prancūzijos karo kontribuciją išleidžiant tarptautinę paskolą bei di- 
džiules Rytų geležinkelio transakcijas ten nekalbama. Tokie istoriniai 
veikalai, kaip Langerio ir Sontago, tarptautiniams finansams skiria 
nedaug vietos (antrajame, išvardijant taikos veiksnius, finansai nemi- 
nimi); Leatheso pastabos knygoje Cambridge Modern History yra 

beveik išimtis. Nepriklausoma liberali kritika buvo skirta tam, kad 
būtų parodytas arba finansininkų patriotizmo nebuvimas, arba jų 
polinkis remti protekcionistines ar imperialistines tendencijas ir da- 
ryti žalą laisvajai prekybai, pvz., tokių autorių, kaip Lysis Prancū- 
zijoje ar J. A. Hobsonas Anglijoje, atveju. Marksistų veikalai, tokie 
kaip Hilferdingo ar Lenino studijos, pabrėžė imperialistinių jėgų 
kilimą iš nacionalinės bankininkystės ir jų organišką ryšį su sunkią- 
ja pramone. Todėl tokia diskusija, be to, daugiausia skirta Vokieti- 
jai, nenagrinėjo tarptautinių bankininkystės interesų. 

Volstryto įtaka dvidešimtųjų įvykiams, regis, per daug nauja, 
kad būtų galima ją objektyviai tirti. Beveik nėra abejonių, kad, 
apskritai imant, tą įtaką lėmė tarptautinis vadovavimas ir tarpinin- 
kavimas nuo taikos sutarčių laikotarpio iki Daweso plano, Youngo 
plano bei reparacijų likvidavimo Lozanoje ir po jos. Naujausioje 
literatūroje pastebima tendencija išskirti privačių investicijų proble- 
mą, kaip, pvz., Staley darbe, kuris sąmoningai nenagrinėja paskolų 
vyriausybėms, ar jos būtų teikiamos kitų vyriausybių, ar privačių 
investuotojų; dėl šio apribojimo jo įdomus tyrimas praktiškai nesu- 
teikia galimybės bendrai įvertinti tarptautinių finansų. Puikus Feiso 
darbas, kuriuo mes plačiai naudojomės, beveik aprėpia visą temą, 
tačiau taip pat nukenčia dėl neišvengiamo autentiškos medžiagos 
trūkumo, kadangi haute finance archyvai dar nebuvo prieinami. To 
paties ribotumo negalėjo išvengti ir vertingi Earle'o, Remerio bei 
Vinerio veikalai. 


4 skyriui 
6 


RINKTINĖS NUORODOS 
APIE „VISUOMENES IR EKONOMINES SISTEMAS“ 


Devynioliktajame amžiuje buvo mėginta įkurti susireguliuojančią eko- 
nominę sistemą, grindžiamą individualios naudos motyvu. Mūsų nuo- 
mone, toks sumanymas nuo pat pradžių buvo neįgyvendinamas. Čia 
mus domina tik iškreiptas požiūris į gyvenimą ir visuomenę, kurį 
reiškė toks bandymas. Devynioliktojo amžiaus mąstytojai, pavyzdžiui, 
manė, kad elgtis kaip prekiautojams rinkoje yra „natūralu“, o bet 

koks kitas elgesys būtų dirbtinis ekonominiu požiūriu, nes būtų kiši- 
masis į Žmonių instinktus; jei tik žmones paliktume vienus, rinkos 
atsirastų spontaniškai; kad ir kokia pageidautina ar nepageidautina 
tokia visuomenė būtų doroviniais sumetimais, bent jau praktinis jos 
įgyvendinamumas būtų pagrįstas nekintamomis Žmonijos savybėmis, 
ir taip toliau. Beveik visiškai priešingi šiems tvirtinimams yra šiuo- 
laikinių tyrimų rezultatai, gauti įvairiose socialinių mokslų srityse, 
tokiose kaip antropologija, primityvi ekonomika, seniausių civilizaci- 
jų istorija ir bendroji ekonomikos istorija. Iš tiesų, ekonominio libe- 
ralizmo filosofijoje turbūt nėra tokios antropologinės ar sociologinės 
prielaidos — tiesioginės ar neišreikštos, kuri nebūtų buvusi paneigta. 
Toliau pateikiame keletą citatų. 


a) Naudos motyvas nėra „natūralus“ žmogui. 

„Būdingas primityvios ekonomikos bruožas yra jokio noro pel- 
nytis iš gamybos ar mainų nebuvimas“ (Thumwald, Economics in 
Primitive Communities, 1932, p. xi). „Dar viena nuomonė, kuri 
privalo būti kartą ir visiems laikams išsklaidyta, yra nuomonė apie 
primityvų ekonominį žmogų kai kuriuose šių laikų ekonomikos va- 
dovėliuose“ (Malinowski, Argonauts of the Western Pacific, 1930, 
p. 60). „Turime atmesti Mančesterio liberalizmo /dealtypen, kurie 
ne tik teoriškai. bet ir istoriškai yra klaidinantys“ (Brinkmann, „Das 
soziale System des Kapitalismus.“ In Grundriss der Sozialokono- 
mik, Abt. IV, p. 11). 


b) Žmogui nėra „natūralu“ tikėtis užmokesčio už darbą. 

„Nauda, kuri paprastai yra paskata dirbti labiau civilizuotose 
bendruomenėse, niekuomet neveikia kaip akstinas dirbti autentiško- 
mis čiabuvių sąlygomis“ (Malinowski, op. cit., p. 156. „Nepaveik- 
toje pirmykštėje visuomenėje niekur nematome, kad darbas būtų 
siejamas su užmokesčio idėja“ (Lowie, „Social Organization“, En- 
cyclopedia of the Social Sciences, Vol. XIV, p. 14). „Niekur darbas 
nėra nuomojamas ar parduodamas“ (Thurnwald, Die menschliche 
Gesellschaft, Bk. III, 1932, p. 169). Visuotina yra tai, kad „darbas 
laikomas pareiga, už kurią nereikia kompensacijos...“ (Firth, Pri- 
mitive Economics of the New Zealand Maori, 1929). „Netgi vidu- 
ramžiais užmokestis už darbą pašaliečiams yra visiškai negirdėtas 
dalykas.“ „Pašaliečio nesieja asmeninė pareiga, todėl jis turi dirbti 

dėl garbės ir pripažinimo.“ Minezingeriai, būdami pašaliečiai, „im- 
davo užmokestį, todėl buvo niekinami“ (Lowie, op. cit. ). 


Cc) Žmogui nėra „natūralu“ apriboti savo darbą neišvengiamu mini- 
rmumu. 

„Mes nuolat matome, kad darbas neribojamas neišvengiamu mi- 
nimumu, o dėl natūralios ar įgytos funkcinės reikmės veikti viršija 
absoliučiai būtiną apimtį“ (Thurnwald, Economics, p. 209). „Darbe 
visuomet padaroma daugiau, nei tai, kas yra būtina“ (Thurnwald, 
Die menschliche Gesellschaft, p. 163). 


d) Dirbti paprastai skatina ne nauda, o tarpusavio sąveika, lenkty- 
niavimas, darbo džiaugsmas ir visuomeninis pritarimas. 

Tarpusavio sąveika: „Nustatyta, kad daugelis, gal ir visi ekono- 
miniai aktai, priklauso tam tikrai dovanojimų ir atsakomųjų dova- 
nojimų sekai, kuri vienodai naudinga abiem pusėms... Žmogus, 
atkakliai nepaisąs įstatymo nuostatų savo ekonominėje veikloje, grei- 
tai atsidurtų už visuomeninės ir ekonominės tvarkos ribų — ir jis labai 
gerai tą žino“ (Malinowski, Crime and Custom in Savage Society, 
1926, p. 40-41). 

Lenktyniavimas: „Lenktyniaujama yra atliekamu darbu, nors jo 
tikslas yra vienodas, bet meistriškumas skiriasi ... Kova dėl messt- 
riškumo gaminant daiktus“ (Goldenweiser, „Loose Ends of Theory 
on the Individual, Pattern, and Involution in Primitive Society.“ In 
Essays in Anthropology, 1936, p. 99). Nešdami ilgas kartis į daržą 
arba gabendami užderėjusius batatus žmonės lenktyniauja greičiu, 
kruopšumu ar svoriu, kurį jie gali pakelti“ (Malinowski, Argonauts, 
p. 61). 

Darbo teikiamas džiaugsmas: „Pats darbas savaime yra nuolati- 
nė maorių darbštumo charakteristika“ (Firth, „Some Features of 
Primitive Industry“, E. J., Vol. I, p. 17). “Daug laiko ir darbo yra 
skiriama estetiniams tikslams: tvarkant, švarinant, valant nuo viso- 
kių nuolaužų daržus; statant gražias, tvirtas tvoras, parūpinant ypač 
stiprias ir aukštas jamso kartis. Visų šių dalykų iš dalies reikia 
augalų priežiūrai; tačiau nėra abejonių, kad sąžiningas vietinių gy- 
ventojų darbas toli gražu nėra tik būtinybė“ (Malinowski, op. cit., 
p. 59). 

Visuomeninis pritarimas: „Įgudimas daržininkystėje yra bendras 
socialinio asmens vertingumo rodiklis“ (Malinowski, Coral Gardens 
and Their Magic, Vol. II, 1935, p. 124). „Tikimasi, kad kiekvienas 
bendruomenės narys parodys normalų uolumo lygį“ (Firth, Primitive 
Polynesian Economy, 1939, p. 161). „Andamanų saliečiai tinginystę 
laiko antivisuomeniniu elgesiu“ (Ratcliffe-Brown, The Andaman Is- 
landers). „„Atiduoti savo darbą kitam yra visuomeninė, ne tik ekono- 
minė paslauga“ (Firth, op. cit., p. 303). 


e) Žmogus nesikeičia per šimtmečius. 

Savo veikale Study of Man (Žmogaus tyrimas) Lintonas pataria 
atsargiai vertinti psichologijos teorijas apie asmenybės determinaciją 
ir tvirtina, kad „apskritai stebėjimai leidžia padaryti išvadą, kad šių 
tipų bendras diapazonas visose visuomenėse yra beveik vienodas... 
Kitaip tariant, [stebėtojas], praskleidęs kultūrinių skirtumų skraistę, 
pamato, kad tie žmonės iš esmės yra tokie pat kaip 1r mes“ (p. 484). 
Thurnwaldas pabrėžia, kad žmonės yra panašūs visose jų raidos sta- 
dijose: „Kaip nustatyta anksčiau, primityvios ekonomikos, kalbant 
apie žmonių santykius, nesiskiria nuo jokios kitos ekonomikos for- 
mos ir remiasi tais pačiais bendrais socialinio gyvenimo principais“ 
(Economics, p. 288). „Kai kurios gaivališko pobūdžio kolektyvinės 
emocijos iš esmės yra tos pačios visiems žmonėms, ir dėl to jų so- 
cialiniame gyvenime pasikartoja panašios formos“ (,„Sozialpsychis- 
che Ablaufe im Volkerleben.“ In Essays in Anthropology, p. 383). 
Ruth Benedict Patterns of Culture (Kultūros modeliai) galiausiai yra 
grindžiami panašia prielaida: „Aš laikiausi sąlygos, kad Žmonių tem- 
peramentai visame pasaulyje yra gana pastovūs, kad kiekviena visuo- 
menė potencialiai yra maždaug panašiai pasiskirsčiusi ir kad jose 
pasirinkta kultūra savo tradiciniais pavyzdžiais didžiulę daugumą in- 
dividų yra pavertusi panašiais. Pavyzdžiui, patirti transą, laikantis šio 
aiškinimo, turi galimybę tam tikras bet kurios populiacijos individų 
skaičius. Kai tas yra gerbiama ir išryškinama, nemažai jį pasieks arba 
simuliuos ...“ (p. 233). Malinowskis savo darbuose nuosekliai laikėsi 
tos pačios nuomonės. 


f) Ekonominės sistemos paprastai yra įsitvirtinusios visuomeniniuose 
santykiuose; materialinių gėrybių paskirstymą užtikrina neekonomi- 
niai motyvai. 

Primityvi ekonomika yra „visuomeninis reikalas, susijęs su ke- 
liais asmenimis, kaip susijungusios visumos dalimis“ (Thurnwald, 
Economics, p. xii). Tai vienodai galioja ir turtui, ir darbui, ir mai- 
nams. „Primityvus turtas yra ne ekonominio, o socialinio pobūdžio“ 
(ibid.). Darbo jėga geba „efektyviai dirbti“, kadangi ji yra integruota 
į organizuotas socialinių jėgų pastangas (Malinowski, Argonauts, 
p. 157). Prekių ir paslaugų mainai daugiausia vyksta pastovios part- 
nerystės sąlygomis arba yra susiję su apibrėžtais socialiniais ryšiais 
ar su savitarpiškumu neekonominiuose dalykuose“ (Malinowski, Cri- 
me and Custom, p. 39). 

Du pagrindiniai principai, lemiantys ekonominį elgesį, pasirodo, 
yra savitarpiškumas ir kaupimas bei perskirstymas: 

Visas genties gyvenimas yra kupinas nuolatinio davimo ir ėmimo 
(Malinowski, Argonauts, p. 167). „Šiandienos davimas bus kom- 
pensuotas rytdienos ėmimo. Tai yra savitarpiškumo principo, kuris 
apima visus primityvaus gyvenimo santykius, rezultatas...“ (Thurn- 
wald, Economics, p. 106). Toks savitarpiškumas galimas dėl to, kad 
tam tikrą institucijų „dvilypumą“, arba „struktūros simetriją, rasime 
kiekvienoje laukinių visuomenėje kaip būtiną abipusių įsipareigojimų 
pagrindą“ (Malinowski, Crime and Custom, p. 25). „Banarų simetriš- 
kas dvasių pasaulio padalijimas yra pagrįstas jų visuomenės struktū- 
ra, kuri yra analogiškai simetriška“ (Thurnwald, Die Gemeinde der 
Būnaro, 1921, p. 378). 

Thurnwaldas nustatė, kad be tokio savitarpiško elgesio, o kartais 
šalia jo, nuo primityvios medžiotojų genties iki didžiausios iš impe- 
rijų labai plačiai buvo taikoma kaupimo ir perskirstymo praktika. 
Gėrybės buvo centralizuotai surenkamos, o paskui pačiais įvairiau- 
siais būdais paskirstomos bendruomenės nariams. Pavyzdžiui, Mik- 
ronezijos ir Polinezijos tautų „karaliai, kaip pirmojo klano atstovai, 
surenka įplaukas, kurias vėliau paskirsto gyventojams kaip dosnias 
dovanas“ (Thumwald, Economics, p. xii). Ši paskirstymo funkcija 
yra svarbiausias centrinių institucijų politinės galios šaltinis (ibid., 
p. 107). 


£) Individualus maisto rinkimas sau ir savo šeimos reikmėms nėra 
pirmykščio žmogaus gyvenimo dalis. 

Klasikai manė, kad ikiekonominis žmogus turėjo rūpintis savim 
ir savo šeima. Ši prielaida, kurią amžių sandūroje savo pionieriškame 
darbe atgaivino Carlas Buecheris, paplito plačiai. Naujausi tyrimai 
vienbalsiai pataisė tokią Buecherio poziciją. (Firth, Primitive Econo- 
mics of the New Zealand Maori. p. 12, 206, 350; Thurnwald, Econo- 
mics, p. 170, 268 ir Die menschliche Gesellschaft, Vol. III, p. 146; 
Herskovits, The Economic Life of Primitive Peoples, 1940, p. 34; 
Malinowski, Argonauts, p. 167, išnaša). 


h) Savitarpiškumas ir paskirstymas yra ekonominio elgesio principai, 
kurie galioja ne tik mažoms primityvioms bendruomenėms, bet ir 
didelėms bei turtingoms imperijoms. 

„Paskirstymas turi savo ypatingą istoriją, pradedant primityviau- 
siu medžiotojų genčių gyvenimu.“ „„...Kitokia padėtis visuomenėse, 
kuriose susisluoksniavimas atsirado ne taip seniai ir yra ryškesnis...“ 
„Įspūdingiausias pavyzdys yra gyvulių augintojų kontaktas su žem- 
dirbiais“ „„... Šiose visuomenėse sąlygos smarkiai skiriasi. Tačiau 
paskirstymo funkcija stiprėja augant nedaugelio giminių politinei ga- 
liai ir iškylant despotams. Vadas gauna iš valstiečių dovanas, kurios 
dabar tapo „mokesčiais“, ir paskirsto jas savo pareigūnams, ypač 
tiems, kurie priklauso jo dvarui.“ 

„Ši raida apėmė sudėtingesnes paskirstymo sistemas... Visos ar- 
chajiškos valstybės — senovės Kinija, Inkų imperija, Indijos karalystės, 
Egiptas, Babilonija — naudojo metalinius pinigus mokesčiams ir atly- 
ginimams mokėti, tačiau labiausiai pasikliovė mokėjimais natūra, kau- 
piamais aruoduose ir sandėliuose... 1r paskirstomais pareigūnams, 
kariams bei pasiturinčioms klasėms, tai yra negaminančiai gyventojų 
daliai. Šiuo atveju paskirstymas atlieka iš esmės ekonominę funkci- 
ją“ (Thurnwald, Economics, p. 106—108). 

„Kai kalbame apie feodalizmą, paprastai turime galvoje vidu- 
ramžius Europoje... Tačiau tai yra institucija, kuri labai greitai at- 
sirado susisluoksniavusiose bendruomenėse. Faktas, kad dauguma 
sandorių yra natūriniai, ir kad aukštesnysis sluoksnis pretenduoja į 
visą žemę ar galvijus, yra ekonominės feodalizmo priežastys...“ 
(ibid., p. 195). 

5 skyriui 
7 


RINKTINĖS NUORODOS 
APIE „RINKOS MODELIO EVOLIUCIJĄ“ 


Ekonominis liberalizmas laikėsi klaidingos nuostatos, kad jo prak- 
tika ir metodai buvo natūralių visuotinio pažangos dėsnio rezulta- 
tas. Kad jie atitiktų modelį, pamatiniai susireguliuojančios rinkos 
principai buvo projektuojami atgal į visą žmonijos civilizacijos is- 
toriją. To rezultatas - prekybos, rinkų ir pinigų, miesto gyvenimo ir 
nacionalinių valstybių tikrasis pobūdis bei kilmė buvo beveik neat- 
pažįstamai iškraipyti. 


a) Individualūs „„mainikavimo, mainų ir keitimosi“ veiksmai primity- 
vioje visuomenėje buvo praktikuojami tik kaip išimtis. 

„Mainikavimas pirmiau buvo visiškai nežinomas. Primityvus žmo- 
gus toli gražu netroško užsiimti mainikavimu ir juo bjaurėjosi“ (Bu- 
echer, Die Entstehung der Volkswirtschaft, 1904, p. 109). „Pavyzdžiui, 
neįmanoma išreikšti bonito kabliuko vertės maisto kiekiu, kadangi 
tokių mainų niekuomet nėra buvę ir Tikopijos saliečiai laikytų juos 
nerealiais ... Kiekvienas objektas dera konkrečiai socialinei situaci- 
jai“ (Firth, op. cit., p. 340). 


b) Prekyba atsiranda ne bendruomenėje; ji yra išorinis dalykas, ap- 
imantis skirtingas bendruomenes. 

„Prasidedant prekybai ji yra sandoris tarp etninių grupių; ji ne- 
vyksta tarp tos pačios genties ar tos pačios bendruomenės narių, o 
seniausiose socialinėse bendruomenėse ji yra išorinis fenomenas, 
orientuotas tik į svetimas gentis“ (M. Weber, General Economic His- 
tory, p. 195). „Kad ir kaip keista galėtų pasirodyti, viduramžių pre- 
kyba nuo pat pradžių plėtojosi ne vietinės, o eksporto prekybos įtakoje“ 
(Pirenne, Economic and Social History of Medieval Europe, p. 142). 
„Prekyba tarp nutolusių regionų buvo ekonominio atsigavimo vidu- 
ramžiais priežastis“ (Pirenne, Medieval Cities, p. 125). 


c) Prekyba nėra pagrįsta rinkomis; ji atsiranda iš vienpusiško gabe- 
nimo — taikaus, o kartais ir kitokio. 

Thurnwaldas nustatė faktą, kad seniausios prekybos formos buvo 
tiesiog objektų įgijimas ir atgabenimas iš toliau. Iš esmės tai yra 
medžioklės išvyka. Ar ši išvyka yra karinė, kaip vergų medžioklėje 
ar piratavime, daugiausia priklauso nuo sulaukto pasipriešinimo (op. 
cit., p. 145, 146). „Piratavimas inicijavo jūrinę prekybą tarp Homero 
eros graikų ir tarp norvegų vikingų; ilgą laiką šie du užsiėmimai 
plėtojosi kartu“ (Pirenne, Economic and Social History, p. 109). 


d) Rinkų buvimas ar nebuvimas nėra esminė ypatybė, vietinės rinkos 
neturi tendencijos augti. 

„Paprastai ekonominės sistemos, kuriose nėra rinkų, dėl to nebū- 
tinai turi kokių nors kitų savybių“ (Thumwald, Die menschliche Ge- 
sellschaft, Vol. III, p. 137). Pirmosiose rinkose „tik apibrėžti apibrėžtų 
objektų kiekiai galėjo būti mainikaujami vieni į kitus“ (ibid, p. 137). 
„Thurnwaldas nusipelno ypatingo pagyrimo už savo pastebėjimą, kad 
primityvūs pinigai ir prekyba iš esmės turi socialinę, o ne ekonominę 
reikšmę“ (Loeb, „The Distribution and Function of Money in Early 
Society.“ In Essays in Anthropology, p. 153). Vietinės rinkos išsiplė- 
tojo ne iš „ginkluotos prekybos“ ar „tylaus mainikavimo“, ar kitų 
užsienio prekybos formų, bet iš susitikimo vietoje dėl kaimyniškų 
mainų išsaugotos „taikos“. „Vietinių rinkų tikslas buvo tiekti maisto 
produktus apygardose įsikūrusių gyventojų kasdieniniam gyvenimui. 
Todėl jos buvo rengiamos kartą per savaitę, jų traukos ratas buvo 
labai ribotas ir jų veikla apsinbojo smulkiomis mažmeninėmis ope- 
racijomis“ (Pirenne, op. cit., Ch. 4, „Commerce to the End of the 
Twentieth Century“, p. 97). Netgi vėliau vietinės rinkos, priešingai 
mugėms, nerodė tendencijos augti: „Rinka tenkino vietovės reikmes, 
ją lankė tik aplinkiniai gyventojai; jos prekės buvo šalies produktai 
1r kasdienio gyvenimo reikmenys“ (Lipson, The Economic History of 
England, 1935, Vol. I, p. 221). Vietinė prekyba „paprastai prasidėda- 
vo kaip valstiečių ir namudinių amatininkų papildomas užsiėmimas, 
ir apskritai kaip sezoninis užsiėmimas...“ (Weber, op. cit., p. 195). 
„Iš pirmo žvilgsnio būtų natūralu padaryti prielaidą, kad pirklių klasė 
pamažu išaugo iš žemės ūkio gyventojų. Tačiau niekas nepatvirtina 
šios teorijos“ (Pirenne, Medieval Cities, p. 111). 


e) Darbo pasidalijimas atsirado ne dėl prekybos ar mainų, o dėl 
geografinių, biologinių ir kitų neekonominių faktų. 

„Darbo pasidalijimas jokiu būdu nėra sudėtingos ekonomikos re- 
zultatas, kaip norėtų įteigti racionalistinė teorija. Jis iš principo atsi- 
rado dėl su lytim ir amžium susijusių fiziologinių skirtumų“ 
(Thumwald, Economics, p. 212). „Beveik vienintelis darbo pasidali- 
jimas yra tarp vyrų ir moterų“ (Herskovits, op. cit., p. 13). Kitą kelią, 
kuriuo einant darbo pasidalijimą galėjo lemti biologiniai faktai, rodo 
įvairių etninių grupių simbiozės atvejis. „Etninės grupės virsta „pro- 
fesinėmis-socialinėmis“, visuomenėje formuojantis „aukštesniajam 
sluoksniui“. „Taigi taip susidaro organizacija, grindžiama, viena, pri- 
klausomos klasės įnašais ir prievolėmis, o antra, paskirstymo galia, 
kurią turi vadovaujančiojo sluoksnio giminių vadai“ (Thurnwald, Eco- 
nomics, p. 86). Čia mes matome vieną iš valstybės šaltinių (Thum- 
wald, Sozialpsychische Ablūufe, p. 387). 


f) Pinigai nėra lemiamas išradimas; jų buvimas ar nebuvimas iš 
esmės nekeičia ekonomikos tipo. 

„Pats faktas, kad gentis naudojo pinigus, ekonomiškai ją labai 
mažai skyrė nuo kitų genčių, kurios to nedarė“ (Loeb, op. cit., p. 154). 
„Jei pinigai iš viso naudojami, tai jų funkcija yra visiškai kitokia, nei 
ta, kurią jie atlieka mūsų civilizacijoje. Jie niekuomet nepaliauja būti 
konkrečia medžiaga ir niekuomet netampa visiškai abstrakčiu vertės 
atstovu“ (Thurnwald, Economics, p. 107). Mainikavimo nepatogumai 
nevaidino jokio vaidmens „išrandant“ pinigus. „Ši sena klasikinių 
ekonomistų nuomonė prieštarauja etnologiniams tyrimams“ (Loeb, 
op. cit., p. 167, 6 išnaša). Dėl prekių, kurios funkcionuoja kaip pini- 
gai, specifinio naudingumo, taip pat dėl jų simbolinės, kaip galios 
atributų, reikšmės, negalima vertinti „ekonominio turėjimo vienpu- 
siškai racionalistiniu požiūriu“ (Thurnwald, Economics). Pavyzdžiui, 
pinigai gali būti vartojami tik atlyginimams ir mokesčiams mokėti 
(ibid., p. 108) arba jie gali būti naudojami sumokėti už žmoną, išpir- 
kai už nužudymą ar kaip bauda. „Tad matome, kad šiuose ikivalsty- 
binių sąlygų pavyzdžiuose vertės objektų svarba priklauso nuo įprasto 
įnašų masto, nuo vadovaujančių asmenų užimamų pozicijų ir nuo 
konkrečių santykių, kuriuose jie yra kelių savo bendruomenių nekil- 
mingųjų atžvilgiu“ (Thurnwald, Economics, p. 263). 

Pinigai, kaip ir rinkos, apskntai yra išorinis fenomenas, kurio 
svarbą bendruomenei pirmiausia lemia prekybos santykiai. „Pinigų 
idėja paprastai buvo įdiegta iš išorės“ (Loeb, op. cit., p. 156). „Pini- 

gų, kaip visuotinio mainų tarpininko, funkcija atsirado vykstant už- 
sienio prekybai“ (Weber, op. cit., p. 238). 


£) Užsienio prekyba nuo pradžių buvo ne prekyba tarp individų, bet 
tarp kolektyvinių subjektų. 

Prekyba yra „grupinis reikalas“; ji susijusi su „kolektyviai įgytais 
daiktais“. Jos kilmė glūdi „kolektyviose prekybinėse kelionėse.“ „„Ren- 
giantis tokioms išvykoms, kurios dažnai turi užsienio prekybos pobū- 
dį, pasireiškia kolektyvumo principas“ (Thurnwald, Economics, 
p. 145). „Šiaip ar taip seniausia prekyba yra mainų tarp svetimų 
genčių santykis“ (Weber, op. cit., p. 195). Viduramžių prekyba neabe- 
jotinai buvo ne prekyba tarp individų. Tai buvo „prekyba tarp atskirų 
miestų, tarpkomunalinė ar tarpmunicipalinė prekyba“ (Ashley, An 
Introduction to English Economic History and Theory, Part I, „The 
Middle Ages,“ p. 102). 


h) Kaimas viduramžiais buvo atkirstas nuo prekybos. 

„Iki penkioliktojo amžiaus ir jo metu miestai buvo tokie vie- 
ninteliai prekybos ir pramonės centrai, kad šia veikla nebuvo lei- 
džiama užsiimti šalies gilumoje“ (Pirenne, Economic and Social 
History, p. 169). „Kova prieš kaimo prekybą ir prieš kaimo amatus 
truko ne mažiau kaip septynis ar aštuonis šimtus metų“ (Heckscher, 
Mercantilism, 1935, Vol. I, p. 129). „Šių priemonių griežtumas padi- 
dėjo stiprėjant ,„demokratiniam valdymui“... „Ištisą keturioliktąjį am- 
žių prieš visus kaimynystėje esančius kaimus buvo siunčiamos 
nuolatinės ginkluotos ekspedicijos ir staklės arba vėlimo įranga buvo 
sulaužomi arba išgabenami“ (Pirenne, op. cit., p. 211). 


i) Viduramžiais nebuvo verčiamasi prekyba tarp atskirų miestų. 

Tarpmunicipalinė prekyba reiškė pirmenybinius santykius tarp tam 
tikrų miestų ar miestų grupių, tokių kaip, pavyzdžiui, Londono Han- 
za ir Teutonų Hanza. Tokių miestų santykiuose buvo vadovaujamasi 
savitarpiškumo ir atsimokėjimo principais. Pavyzdžiui, nesumokėjus 
skolų, skolintojo miesto teisėjai galėjo kreiptis į skolininko miesto 
teisėjus ir prašyti įvykdyti teisingumą taip, kaip 1r šie norėtų, kad 
būtų elgiamasi su jų žmonėmis „ir grasinti, kad jei skola nebus su- 
mokėta, prieš to miesto žmones bus imtasi atsakomųjų veiksmų“ (As- 
hley, op. cit., Part I, p. 109). 

J) Nacionalinis protekcionizmas buvo nežinomas. 

„Tryliktąjį amžių ekonominiais tikslais beveik nereikėjo skirti vie- 
nų šalių nuo kitų, kadangi krikščioniškajame pasaulyje kliūčių socia- 
liniam bendravimui buvo mažiau negu dabar“ (Cunningham, Western 
Civilization in Its Economic Aspects, Vol. I, p. 3). Tarifai prie politi- 
nių sienų atsiranda ne anksčiau kaip penkioliktajame amžiuje. „Iki tol 
nematome nė mažiausio noro palaikyti šalies prekybą saugant ją nuo 
užsienio konkurencijos“ (Pirenne, Economic and Social History, p. 92). 
„Tarptautinis“ prekiavimas buvo laisvas visų šalių prekybose (Power 
and Postan, Studies in English Trade in the Fifteenth Century). 


k) Merkantilizmas privertė pereiti prie laisvesnės prekybos šalių mies- 
tuose ir provincijose. 

Pirmasis Heckscherio veikalo Mercantilism (1935) tomas pava- 
dintas Mercantilism as a Unifying System (Merkantilizmas kaip vie- 
nijanti sistema). Taigi merkantilizmas „priešinosi viskam, kas saistė 
ekonominį gyvenimą su konkrečia vieta ir trukdė prekybai valsty- 
bės viduje“ (Heckscher, op. cit., Vol. II, p. 273). „Abu municipali- 
nės politikos aspektai, kaimo slopinimas ir kova prieš kitų miestų 
konkurenciją buvo priešingi valstybės ekonominiams tikslams“ (ibid., 
Vol. I, p. 131). „Merkantilizmas „nacionalizavo“ šalis veikiant pre- 
kybai, kuri išplėtė vietinę praktiką į visą valstybės teritoriją“ (Pant- 
len, „Handel.“ In Handwėorterbuch der Staatswissenschaften, Vol. 
VI, p. 281). „Merkantilizmas dažnai tiesiog dirbtinai skatino kon- 
kurenciją, kad sukurtų rinkas su automatiniu pasiūlos 1r paklausos 
reguliavimu“ (Heckscher). Pirmasis šiuolaikinis autorius, atskleidęs 
liberalizuojančią merkantilinės sistemos tendenciją, buvo Schmol- 
leris (1884). 


I) Viduramžių reguliavimo politika buvo labai sėkminga. 

„Miestų politika, sunykus Antikos pasauliui, viduramžiais tik- 
riausiai buvo pirmasis bandymas Vakarų Europoje nuosekliais prin- 
cipais reguliuoti ekonominį visuomenės aspektą. Šis bandymas 
apsivainikavo neįprasta sėkme... Toks pavyzdys tikriausiai ir yra eko- 
nominis liberalizmas arba laissez-faire jo neginčijamos viršenybės 
metu, tačiau pagal jo trukmę liberalizmas buvo mažas, praeinantis 
epizodas palyginti su pastovia ir tvirta miestų politika“ (Heckscher, 
op. cit., p. 139). „Jie ją vykdė naudodami taisyklių sistemą, taip 

nuostabiai pritaikytą savo tikslui, kad ją galima laikyti savotišku še- 
devru... Miesto ekonomika buvo verta savo amžininkės gotikos ar- 
chitektūros“ (Pirenne, Medieval Cities, p. 217). 


m) Merkantilizmas municipalinę praktiką išplėtė į nacionalinę terito- 
riją. 

„Rezultatas buvo miesto politika, išplėsta į platesnę sferą — savo- 
tiška municipalinė politika, įvesta valstybės mastu“ (Heckscher, op. 
cit., p. 131). 


n) Merkantilizmas — sėkmingiausia politika. 

„Merkantilizmas sukūrė meistrišką sudėtingo ir kruopštaus reik- 
mių tenkinimo sistemą“ (Buecher, op. cit., p. 159). Colberto Regle- 
ments, kurie siekė aukštos produkcijos kokybės kaip tikslo savaime, 
pasiekė „didžiulį“ laimėjimą (Heckscher, op. cit., Vol. I, p. 166). 
„Nacionalinio masto ekonominis gyvenimas iš esmės buvo politinio 
centralizavimo rezultatas“ (Buecher, op. cit., p. 157). Reikia pripa- 
žinti, kad reguliuojanti merkantilizmo sistema „sukūrė darbo kodeksą 
ir darbo drausmę daug griežtesnius už tuos, kurie galėjo atsirasti 
esant viduramžių miestų valdymui su jo moraliniais ir technologi- 
niais suvaržymais“ (Brinkmann, „Das soziale System des Kapitalis- 
mus.“ In Grundriss der Sozialėkonomik. Abt. IV). 


7 skyriui 
8 
SPYNHEMLENDUI SKIRTA LITERATŪRA 


Tik liberaliojo kapitalizmo eros pradžioje ir pabaigoje matome, kad 
buvo suvokiama lemiama Spynhemlendo reikšmė. Žinoma, ir iki, ir 
po 1834 m., nuolat buvo minimi „pašalpų sistema“ ir „blogas Var- 
guomenės įstatymo įgyvendinimas“, tačiau paprastai siejant juos ne 
su 1795 m. Spynhemlendo įstatymu, o su 1782 m. Gilberto įstatymu, 
nes tikrasis Spynhemlendo sistemos pobūdis nebuvo aiškiai suvoktas 
visuomenėje. 

Taip tebėra ir šiandien. Vis dar plačiai manoma, kad ji tiesiog 
reiškė pagalbą vargšams. Iš tiesų tai buvo kažkas visiškai kita, o 


292 RAŠYTINIAI ŠALTINIAI 


tiksliau — sistemingai mokami priedai prie atlyginimo. Amžininkai 
tik iš dalies suprato, kad tokia praktika buvo absoliučiai nesuderi- 
nama su Tudorų įstatymo principais, be to, jie nesuvokė, kad ji 
visiškai nederėjo su atsirandančia atlyginimo sistema. Kalbant apie 
jos praktinius padarinius, dar neseniai likdavo nepastebėta, kad, kartu 
su 1799-1800 m. Susivienijimų draudimo įstatymais, ji turėjo ten- 
denciją mažinti atlyginimus ir subsidijuoti darbdavius. 

Klasikiniai ekonomistai niekuomet nepaliovė nuodugniai tirti „,pa- 
šalpų sistemos“, kaip ir rentos arba valiutos. Visas priemokas ir pa- 
šalpas vargšams jie urmu priskyrė „varguomenės įstatymams“ ir ragino 
juos iš pagrindų panaikinti. Nei Townsendas, nei Malthusas, nei Ri- 
cardo nepalaikė Varguomenės įstatymo reformos; jie reikalavo jį at- 
šaukti. Benthamas, vienintelis kruopščiai tyręs dalyką, buvo šiuo 
atžvilgiu ne toks dogmatiškas, kaip kitais. Jis 1r Burke'as suprato tai, 
ko nepastebėjo Pittas, — kad iš tiesų ydingas buvo priemokų prie 
atlyginimų principas. 

Engelsas ir Marxas nenagrinėjo Varguomenės įstatymo. Galima 
įsivaizduoti, kad niekas nebūtų jiems taip patikę, kaip atskleisti pseu- 
dohumaniškumą sistemos, kuri buvo laikoma pataikavimu vargšų už- 
gaidoms, o faktiškai mažino jų atlyginimus Žemiau pragyvenimo 
minimumo (kam labai padėjo ir specialus prieš tredjunionus nukreip- 
tas įstatymas) ir perdavė visuomenės pinigus turtingiesiems, kad pa- 
dėtų jiems daugiau pinigų gauti iš vargšų. Tačiau jų laikais priešas 
buvo Naujasis varguomenės įstatymas, ir Cobbettas bei čartistai linko 
1dealizuoti senąjį. Be to, Engelsas ir Marxas buvo teisingai įsitikinę, 
kad, atėjus kapitalizmui, Varguomenės įstatymo reforma yra neišven- 
giama. Taip jie neatkreipė dėmesio ne tik į keletą tiesiog puikių dis- 
kusijoms klausimų, bet ir į argumentą, kuriuo Spynhemlendas 
patvirtino jų teorinę sistemą, būtent, kad kapitalizmas negali veikti be 
laisvos darbo jėgos rinkos. 

Aprašydama sukrečiančius Spynhemlendo padarinius Harriet Mar- 
tineau pasinaudojo klasikinėmis Pranešimo apie Varguomenės įstaty- 
mą (1834) ištraukomis. Gouldai ir Baringai, finansavę nedidelius 
prabangius tomus, kuriuose ji ėmėsi apšviesti vargšus apie jų skurdo 
neišvengiamybę (ji buvo giliai įsitikinusi, kad jis neišvengiamas, ir 
kad tik politinės ekonomijos dėsnių pažinimas galėjo padėti jiems 
susitaikyti su savo likimu), nebūtų radę nuoširdesnio ir, apskritai imant, 
geriau informuoto savo pažiūrų gynėjo. (Illustrations to Political Eco- 

nomy, 1831, Vol. III; taip pat The Parish ir The Hamlet, in Poor Laws 
and Paupers, 1834.) Jos Thirty Years' Peace, 1816-1846 (Trisdešim- 
ties metų taika, 1816—1846) buvo parašyta neįmantriu stiliumi ir bu- 
vo palankesnė čartistams, negu savo mokytojo Benthamo atminimui 
(Vol. III, p. 489 ir Vol. IV, p. 453). Savo kroniką ji baigė įsidėmėti- 
nais žodžiais: „Dabar, kai mūsų geriausius protus ir širdis yra užval- 
dęs šis didysis darbininkų teisių klausimas, iš užsienio girdime 
įspūdingus perspėjimus, kad bausmė už jo nepaisymą būtų visiškas 
žlugimas. Tad ar gali būti, kad sprendimas nebus surastas? Tikėtina, 
kad tas sprendimas bus svarbiausias kito Britanijos istorijos laikotar- 
pio faktas; ir tada galbūt geriau nei dabar bus matyti, kad jam pasi- 
rengti yra svarbiausias prieš tai buvusių trisdešimties taikos metų 
interesas.“ Tai buvo uždelsto veikimo pranašystė. Kitą Britanijos 1s- 
torijos laikotarpį darbo jėgos klausimas liovėsi egzistuoti; tačiau jis 
grįžo septyniasdešimtaisiais, o dar po pusės amžiaus sukėlė „visišką 
žlugimą“. Be abejo, devynioliktojo amžiaus penktąjį dešimtmetį bu- 
vo lengviau negu dvidešimtojo penktąjį įžiūrėti, kad to klausimo 1š- 
takos glūdėjo Varguomenės įstatymo reformos principuose. 

Per ištisą Viktorijos epochą 1r vėliau nė vienas filosofas ar isto- 
rikas nesustojo ties nereikšmingomis Spynhemlendo ekonomikos pe- 
ripetijomis. Iš trijų bentamizmo istorikų seras Leslie Stephenas 
nesivargino į jas gilintis; Elie Halevy, pirmasis supratęs lemiamą Var- 
guomenės įstatymo vaidmenį filosofinio radikalizmo istorijoje, apie 
šį dalyką turėjo tik labai miglotą supratimą. Trečiame, Dicey veikale, 
šis nepaisymas dar labiau stebina. Jo neprilygstamoje santykių tarp 
teisės ir viešosios nuomonės analizėje laissez-faire ir kolektyvizmas 
vertinami kaip audinio apmatai ir ataudai. Jo nuomone, paties mode- 
lio kilmė buvo susijusi su to meto pramonės ir verslo tendencijomis, 
tai yra su tomis institucijomis, kurios diktavo ekonominio gyvenimo 
madas. Niekas labiau už Dicey nebūtų galėjęs pabrėžti to lemiamo 
vaidmens, kurį visuomenės nuomonėje suvaidino pauperizmas arba 
Varguomenės įstatymo reformos svarba visoje Benthamo sekėjų įsta- 
tymų sistemoje. Tačiau jį glumino ta didžiulė svarba, kurią Benthamo 
šalininkai savo įstatymų leidybos schemoje skyrė Varguomenės įsta- 
tymo reformai, ir jis iš tiesų manė, kad klausimo esmė buvo įmokų 
našta pramonei. Tokie žymūs ekonominės minties istorikai, kaip 
Schumpeteris ar Mitchellas, klasikinių ekonomistų idėjas analizavo 
net neužsimindami apie Spynhemlendo sąlygas. 

Pasirodžius A. Toynbee paskaitoms (1881) Pramonės revoliucija 
tapo ekonominės istorijos tema; Toynbee Spynhemlendą ir jo „turtin- 
gųjų ginamos varguomenės principą“ aiškino torių socializmu. Maž- 
daug tuo metu tos pačios temos ėmėsi Williamas Cunninghamas, ir, 
tarsi įvykus stebuklui, ji atgijo; tačiau tai buvo balsas tyruose. Nors 
Mantoux (1907) pasinaudojo Cunninghamo šedevru (1881), jis atsi- 
liepė apie Spynhemlendą tik kaip „apie dar vieną reformą“ ir, nors ir 
keista, priskyrė jam „varguomenės suvarymo į darbo jėgos rinką“ 
nuopelnus (The Industrial Revolution in the Eighteenth Century, 
p. 438). Beeras, kurio darbas tapo paminklu ankstyvajam Anglijos 
socializmui, beveik neužsiminė apie Varguomenės įstatymą. 

Tik tuomet, kai Hammondai (1911) sukūrė naujos civilizacijos, 
kurią paskelbė Pramonės revoliucija, viziją, Spynhemlendas vėl buvo 
„atrastas“. Jiems tai buvo ne ekonominės, o socialinės istorijos dalis. 
Webbai (1927), iškėlę politinių ir ekonominių Spynhemlendo prielai- 
dų klausimą, tęsė šį darbą suvokdami, kad nagrinėja mūsų dienų 
socialinių problemų ištakas. 

J. H. Claphamas siekė užginčyti tai, ką galima būtų pavadinti 
institucionalistiniu požiūriu į ekonomikos istoriją, kurio atstovai bu- 
vo Engelsas, Marxas, Toynbee, Cunninghamas, Mantoux ir kiek vė- 
liau — Hammondai. Jis nenagrinėjo Spynhemlendo sistemos kaip 
mnstitucijos ir aptarė ją tik kaip šalies „žemės ūkio organizavimo“ 
bruožą (Vol. I, Ch. 4). Tai nelabai atitiko tikrąją padėtį, kadangi kaip 
tik sistemos išplėtimas į miestus privertė ją panaikinti. Be to, jis 
Spynhemlendo poveikį įmokoms aptarė dalyje „Valstybės ekonominė 
veikla“, atskirai nuo atlyginimų klausimo. Tai vėlgi buvo dirbtina ir 
neatsižvelgė į tai, kaip Spynhemlendo ekonomika atsiliepė darbdavių 
klasei, kuri iš žemų atlyginimų laimėjo tikrai ne mažiau, negu prara- 
do dėl įmokų. Tačiau Claphamo sąžiningas faktų paisymas kompen- 
savo šį jo „blogą elgesį“ su pačia institucija. Tai jis pirmasis atskleidė 
svarbius „karo aptvėrimų“ padarinius smtyse, kuriose buvo įvesta Spyn- 
hemlendo sistema, ir kiek ji iš tiesų sumažino realius atlyginimus. 

Visiškas Spynhemlendo nesuderinamumas su atlyginimų sistema 
buvo nuolat prisimenamas tik ekonominių liberalų tradicijoje. Jie vie- 
ninteliai suprato, kad visos darbo jėgos apsaugos formos plačiąja 
prasme turėjo kažką bendra su Spynhemlendo intervencionizmo prin- 
cipu. Spenceris metė „atlyginimų kūrimo“ (taip pašalpų sistema buvo 
vadinama jo gyvenamoje šalies dalyje) kaltinimą bet kuriai „kolekty- 

vistinei“ praktikai; šį terminą jis lengvai pritaikė ir valstybiniam švie- 
timui, aprūpinimui būstu, žaidimo aikštelėmis ir taip toliau. Dicey 
1913 m. senajam Senatvės pensijų įstatymui skirtą kritiką (1908) api- 
bendrino šiais žodžiais: „Tai iš esmės ne kas kita, o tiesiog nauja 
pašalpų varguomenei forma.“ Be to, jis abejojo, ar ekonomikos libe- 
ralai kada nors iš tikrųjų turėjo galimybę įgyvendinti savo politiką. 
„Kai kurie iš jų siūlymų niekuomet nebuvo įsigalioję; pavyzdžiui, 
tiesioginės pašalpos niekuomet nebuvo panaikintos.“ Jei taip manė 
Dicey, tai visai natūralu, kad Misesas teigė: „Kol mokama bedarbio 
pašalpa, nedarbas turi egzistuoti“ (Liberalisms, 1927, p. 74); o „pa- 
rama bedarbiams įrodė esanti viena iš veiksmingiausių griovimo įran- 
kių“ (Socialism, 1927, p. 484; Nationalėkonomie, 1940, p. 720). 
Walteris Lippmanas savo knygoje Good Society (1937) pamėgino 
atsiriboti nuo Spencerio, tačiau tik tam, kad pasiremtų Misesu. Jis 
17 Lippmannas atspindėjo liberalų reakciją į naują dvidešimtojo 
amžiaus trečiojo ir ketvirtojo dešimtmečio protekcionizmą. Be abe- 
jo, situacija daug kuo priminė Spynhemlendą. Austrijoje bedarbys- 
tės pašalpas subsidijavo bankrutavęs iždas; Didžiojoje Britanijoje 
„prailginta bedarbio pašalpa“ nesiskyrė nuo menkos „labdaros“; 
Amerikoje buvo įkurtos WPA (Works Progress Administration) ir 
PWA (Public Works Administration), net seras Alfredas Mondas, 
Imperial Chemical Industries vadovas, 1926 m. veltui propagavo 
idėją, kad britų darbdaviai turėtų gauti subsidijas iš bedarbystės 
fondo, kad „sukurtų“ atlyginimus ir taip padėtų padidinti užimtumą. 
Nedarbo, kaip ir valiutos klausimu, liberalusis kapitalizmas savo 
agonijoje susidūrė su vis dar neišspręstomis problemomis, kurias jis 
buvo paveldėjęs nuo pat pradžių. 

7 skyriui 
9 
SPYNHEMLENDAS IR VIENA 


Tyrinėti Spynhemlendą ir tą įspūdį, kurį jis paliko klasikiniams eko- 
nomistams, autorių paskatino daug minčių sukelianti socialinė ir eko- 
nominė padėtis Austrijoje, susiklosčiusi po Didžiojo karo. 

Čia, kapitalizmo apsuptyje, socialistinis municipalitetas sukūrė 
režimą, kurį smarkiai puolė ekonominiai liberalai. Be abejonės, kai 
kurios municipaliteto praktikuotos intervencionistinės politikos for- 
mos buvo nesuderinamos su rinkos ekonomikos mechanizmu. Tačiau 
grynai ekonominiais argumentais negalima visiškai apibūdinti daly- 
ko, kuris pirmiausia buvo ne ekonominis, o socialinis. 

Pagrindiniai su Vienos epizodu susiję faktai yra tokie. Beveik 
visą penkiolikos metų po Didžiojo 1914-1918 metų karo laikotarpį 
nedarbo draudimas Austrijoje buvo smarkiai subsidijuojamas visuo- 
meninių fondų, taigi neribotam laikui buvo pratęsta tiesioginė para- 
ma; nustatytas nuompinigių dydis sudarė tik menką jų buvusio lygio 
dalį, be to, Vienos municipalitetas statė didelius nekomercinius dau- 
giabučius namus, o reikiamą kapitalą gaudavo iš apmokestinimo. 
Nors ir nebuvo mokami priedai prie atlyginimų, įvairiausios socia- 
linės paslaugos, kad ir kokios jos būtų kuklios, faktiškai galėjo 
lemti didelį atlyginimų sumažėjimą, jei ne stiprus profsąjungų judė- 
jimas, kuriam, žinoma, buvo labai naudinga pratęsta bedarbystės 

pašalpa. Ekonominiu požiūriu tokia sistema, be abejo, buvo anoma- 
li. Nuompinigiai, sumažinti iki visiškai nepelningo lygio, nesideri- 
no su egzistuojančia privataus verslo, ypač prekybos pastatais, 
sistema. Be to, pirmaisiais metais socialinė apsauga nuskurdintoje 
šalyje trukdė valiutos stabilumui — infliacinė ir intervencionistinė 
politikos žengė koja kojon. 

Ilgainiui Viena, kaip ir Spynhemlendas, pasidavė puolama poli- 
tinių jėgų, kurios veiksmingai rėmėsi grynai ekonominiais argumen- 
tais. Politiniai neramumai 1832 m. Anglijoje 17 1934 m. Austrijoje 
turėjo išlaisvinti darbo jėgos rinką nuo protekcionistinio kišimosi. 
Nei skvairo kaimas, nei darbo klasės Viena negalėjo be galo ilgai 
1z0liuotis nuo savo aplinkos. 

Tačiau šie du intervencionizmo laikotarpiai labai smarkiai skyrė- 
si. 1795 m. Anglijos kaimas turėjo būti apsaugotas nuo sutrikdymo, 
kurį lėmė ekonominė pažanga — didžiulis miesto pramonės gaminių 
skaičiaus augimas; 1918 m. Vienos pramoninė darbininkų klasė turė- 
jo būti apginta nuo ekonominio smukimo, kurio priežastys buvo ka- 
ras, pralaimėjimas ir pramonės chaosas, padarinių. Ilgainiui 
Spynhemlendas sukėlė darbo jėgos organizavimo krizę, kuri atvėrė 
kelią naujai klestėjimo erai; tuo tarpu Heimwehr pergalė Austrijoje 
buvo visiškos nacionalinės ir socialinės sistemos katastrofos dalis. 

Čia norime pabrėžti didžiulį skirtumą tarp tų kultūrinių ir mora- 
linių pasekmių, kurias sukėlė du intervencijos tipai: Spynhemlendo 
bandymas neleisti ateiti rinkos ekonomikai 1r Vienos eksperimentas, 
mėginęs apskritai peržengti tokios ekonomikos ribas. Jei Spynhem- 
lendas tapo tikra nelaime paprastiems žmonėms, tai Viena pasiekė 
vieną įspūdingiausių kultūrinių pergalių Vakarų istorijoje. 1795 m. 
negirdėtai pažemino dirbančiąsias klases, kurios negalėjo įgyti naujo 
pramonės darbininkų statuso; 1918 m. prasidėjo pavyzdžio neturintis 
dorovinis ir intelektinis labai išprususios pramoninės darbininkų kla- 
sės būklės pakilimas; ši klasė, apsaugota Vienos sistemos, atsilaikė 
prieš griaunančius sunkaus ekonomikos sutrikimo padarinius ir pa- 
siekė lygį, kurio niekuomet nepranoko jokios pramoninės visuome- 
nės liaudies masės. 

Žinoma, taip įvyko dėl socialinių aspektų, visiškai kitokių nei 
ekonominiai. Tačiau ar ortodoksiniai ekonomistai deramai suvokė 
intervencionizmo ekonomiką? Tiesą sakant, ekonominiai liberalai 
įrodinėjo, kad Vienos režimas buvo dar vienas „nekompetentingas 

Varguomenės įstatymo taikymas“, dar viena „pašalpų sistema“, visiš- 
kas klasikinių ekonomistų mokymo nepaisymas. Tačiau ar šių mąs- 
tytojų nesuklaidino Spynhemlendo sukurtos sąlygos, išsilaikiusios 
palyginti ilgai? Jie paprastai tiksliai apibūdindavo ateitį, kurią padė- 
davo numatyti jų didelis įžvalgumas, tačiau visiškai apsirikdavo ver- 
tindami savo laikus. Šiandienos tyrimai įrodė, kad jie nepelnytai turėjo 
žmonių, pasižyminčių blaivia praktiška nuomone, reputaciją. Malthu- 
sas visiškai neteisingai suvokė savo meto reikmes; jeigu jo tenden- 
cingi perspėjimai dėl gyventojų pertekliaus būtų paveikę nuotakas, į 
kurias jis asmeniškai kreipėsi, tai, pasak T. H. Marshallo, „„ekonomi- 
kos pažanga galėjo būti užgniaužta pačioje užuomazgoje“. Ricardo 
klaidingai vertino nesutarimų dėl valiutos faktus ir Anglijos banko 
vaidmenį bei nesuvokė tikrųjų valiutos nuvertėjimo priežasčių, ku- 
mos, kaip dabar žinome, pirmiausia buvo politiniai išmokėjimai ir 
pervedimo sunkumai. Jei būtų paklausyta jo patarimo rengiant Aukso 
luitų pranešimą, Britanija būtų pralaimėjusi karą su Napoleonu ir 
„Imperija šiandien neegzistuotų.“ 

Taigi Vienos patirtis ir jos panašumai į Spynhemlendą kai ku- 
riuos privertė prisiminti klasikinius ekonomistus, o kitus paskatino 
jais suabejoti. 


8 skyriui 
10 
KODĖL NE WHITBREADO BILIS? 


Vienintelė alternatyva Spynhemlendo politikai, atrodo, buvo Whit- 
breado bilis, pateiktas svarstyti 1795 m. Žiemą. Jis reikalavo pratęsti 
1563 m. Amatininkų statutą ir papildyti jį taip, kad kasmet būtų įver- 
tinami ir nustatomi minimalūs atlyginimai. Jo autorius įrodinėjo, kad 
tokia priemonė, išsaugodama Elžbietos įvestą atlyginimo įvertinimo 
taisyklę, išplėstų jos taikymą nuo maksimalių iki minimalių atlygini- 
mų, ir taip neleistų kaimui badauti. Be abejonės, jis būtų tikęs nepa- 
prastosios padėties sąlygoms, ir reikia pasakyti, kad, pavyzdžiui, 
parlamento nariai nuo Safolko palaikė Whitbreado bilį, 0 jų teisėjai 
susitikime, kuriame dalyvavo pats Arthuras Youngas, buvo pritarę ir 
Spynhemlendo principui; pašaliečio akimis, šių dviejų priemonių 

skirtumai galėjo atrodyti ne itin dideli. Tai nestebina. Po šimto tris- 
dešimties metų, kai Mondo plane (1926) buvo pasiūlyta pramonėje iš 
nedarbo fondo mokėti priedus prie atlyginimų, visuomenė vis dar 
sunkiai suvokė esminį ekonominį skirtumą tarp paramos bedarbiams 
ir dirbantiesiems mokamų priedų prie atlyginimo. 

Tačiau 1795 m. pasirinkimas buvo tarp minimalių atlyginimų ir 
priedų prie atlyginimų. Šių dviejų politikų skirtumą geriausiai galima 
pamatyti susiejus jas su tuo pačiu metu panaikintu (1662) Sėslumo 
įstatymu. Šio įstatymo panaikinimas sukūrė galimybę atsirasti nacio- 
nalinei darbo jėgos rinkai, kurios pagrindinis tikslas buvo leisti atly- 
ginimams „patiems nustatyti savo lygį“. Whitbreado Minimalaus 
atlyginimo bilis buvo nepalankus Sėslumo įstatymo panaikinimui, 
tuo tarpu Spynhemlendo įstatymo tendencija jam neprieštaravo. Iš- 
plečiant 1601 m. Varguomenės įstatymo, o ne 1563 m. Amatininkų 
statuto (kaip siūlė Whitbreadas) taikymą, skvairai sugrįžo į paterna- 
lizmą pirmiausia tik kaimo atžvilgiu ir tokiomis formomis, kurios 
reiškė minimalų kišimąsi į rinkos veikimą, faktiškai padarant ne- 
veiksmingą jos atlyginimų nustatymo mechanizmą. Tai, kad šis vadi- 
namasis Varguomenės įstatymo pritaikymas tikrovėje reiškė visišką 
Elžbietos priverstinio darbo principo atsisakymą, niekuomet nebuvo 
atvirai pripažįstama. 

Spynhemlendo įstatymo autoriams svarbiausia buvo pragmatiz- 
mas. Galėjęs būti jo rėmėju kun. Edwardas Wilsonas, Windzoro 
kanauninkas ir Berkšyro taikos teisėjas, išdėstė savo pažiūras pam- 
flete, kuriame kategoriškai pasisakė už laissez-faire. „Darbo jėgos, 
kaip ir viso kito, kas atsiduria rinkoje, lygis visais laikais nusisto- 
vėdavo be įstatymo įsikišimo“, — rašė jis. Anglų teisėjui gal labiau 
būtų derėję teigti, kad priešingai, per amžius darbo jėgos lygis nie- 
kuomet nebuvo nustatytas be įstatymo įsikišimo. Tačiau, tęsė ka- 
nauninkas Wilsonas, skaičiai rodo, kad atlyginimai neauga taip 
sparčiai, kaip grūdų kaina, po to jis pagarbiai teikėsi atiduoti teisė- 
jams apsvarstyti „Įstatymo projektą dėl pašalpos varguomenei ga- 
rantuotinos sumos“. Jis numatė iki penkių šilingų pašalpą per savaitę 
šeimai, kurią sudarė vyras, žmona ir vaikas. Prie jo bukleto pridėtas 
skelbimas informavo: „Šiame traktate išdėstyti samprotavimai buvo 
pateikti Grafystės susirinkime Niuberyje gegužės šeštą dieną.“ Tei- 
sėjai, kaip žinome, pranoko kanauninką: jie vienbalsiai pritarė pen- 
kių šilingų ir šešių pensų lygiui. 

13 skyriui 
11 


DISRAELIO „DVI TAUTOS“ 
IR SPALVOTŲJŲ RASIŲ PROBLEMA 


Keletas autorių atkakliai tvirtino apie kolonijinių problemų pa- 
našumą į tas, kurios iškilo ankstyvojo kapitalizmo laikotarpiu. Tačiau 
jie nenagrinėjo atvirkštinės analogijos, tai yra neparodė vargingų- 
jų Anglijos klasių padėties prieš šimtą metų, ir nevaizdavo jų 
tokių, kokios jos buvo — kaip to meto nutautėjusius, degradavu- 
sius čiabuvius. 

Priežastis, kodėl nebuvo pastebėtas šis akivaizdus panašumas, 
yra mūsų tikėjimas liberalia išankstine nuostata, kuri perdėtai iške- 
lia ekonominius visai neekonominių procesų aspektus. Juk nei ra- 
sinis kai kurių kolonijinių sričių degradavimas, nei analogiškas darbo 
žmonių dehumanizavimas prieš šimtą metų savo esme nebuvo eko- 
nominiai. 


a) Griaunamasis kultūrinis kontaktas nėra pirmiausia ekonominis fe- 
nomenas. 

Kaip teigia L. P. Mairas, daugelyje čiabuvių visuomenių dabar 
vyksta sparčios ir prievartinės transformacijos procesas, kuris gali 
būti palyginamas tik su audringomis revoliucinėmis permainomis. 
Nors įsibrovėlių motyvai yra tikrai ekonominiai ir neabejotina, kad 
primityvios visuomenės žlugimą paprastai sukelia jos ekonominių 
institucijų sunaikinimas, visiškai aišku tai, kad naujų ekonominių ins- 
titucijų negali pasisavinti čiabuvių kultūra, kuri dėl to suyra, nebū- 
dama pakeista jokia kita suprantama vertybių sistema. 

Pirmoje vietoje tarp griaunamųjų tendencijų, būdingų Vakarų ins- 
titucijoms, yra „plačių rajonų nuraminimas“, kuris sudaužo „klanų 
gyvenimą, patriarchalinę valdžią, jaunimo karinį parengimą; jis be- 
veik uždraudžia klanams ar gentims migruoti“ (Thurnwald, Black 
and White in East Africa; The Fabric of a New Civilization, 1935, 
p. 94). „Karas suteikdavo čiabuvių gyvenimui veržlumo, kurio labai 
trūksta šiais taikos laikais ....“ Kovų panaikinimas mažina populia- 
ciją, kadangi dėl karo būdavo labai nedaug aukų, 0 jo nebuvimas 
reiškia vitališkų papročių ir ceremonijų praradimą, ir dėl to — žalingą 

kaimo gyvenimui nuobodulį bei apatiją (F. E. Williams, Depopula- 
tion Of the Suan District, 1933, „„Anthropology“ Report, No. 13, p. 43). 
Palyginkime tai su „gyvu, judriu, pakiliu gyvenimu“, būdingu čiabu- 
viui jo tradicinėje kultūrinėje aplinkoje (Goldenweiser, Loose Ends, 
p. 99). 

Tikrasis pavojus, Goldenweiserio žodžiais, yra „kultūrinė spraga“ 
(Goldenweiser, Anthropology, 1937, p. 429). Dėl to praktiškai yra 
vieningai sutariama. „Senieji barjerai nyksta, ir nepasiūloma jokių 
naujų orientyrų“ (Thurnwald, Black and White, p. 111). „Išsaugoti 
bendruomenę, kurioje gėrybių kaupimas yra laikomas antivisuome- 
nišku dalyku, ir integruoti ją į šiuolaikinę baltųjų kultūrą yra mėgi- 
nimas suderinti dvi nesuderinamas institucines sistemas“ (Wissel in 
Introduction to M. Mead, The Changing Culture of an Indian Tribe, 
1932). „Imigrantų kultūros nešėjai gali sunaikinti aborigenų kultūrą, 
tačiau jiems nepavyksta išnaikinti arba asimiliuoti jos atstovų“ (Pitt- 
Rivers, „The Effect on Native Races of Contact with European Ci- 
vilization.“ In Man, Vol. XXVII, 1927). Arba pacituosime taiklią 
Lesserio frazę apie dar vieną pramoninės civilizacijos auką: „Iš kul- 
tūriškai brandžių paunių jie pavirto kultūriškai infantiliais baltaisiais“ 
(The Pawnee Ghost Dance Hand Game, p. 44). 

Šią mirties gyvenant būklę sukelia ne ekonominis išnaudojimas 
įprasta prasme, kai išnaudojimas reiškia vieno iš partnerių įgyjamą 
naudą, nors jis neabejotinai turi glaudų ryšį su ekonominių sąlygų 
permainomis, susijusiomis su žemės valdymu, karu, vedybomis ir 
taip toliau, kiekviena 1š kurių daro įtaką daugybei įvairiausių sociali- 
nių įpročių, papročių ir tradicijų. Kai piniginė ekonomika pri- 
verstinai įdiegiama retai gyvenamuose Vakarų Afrikos regionuose, 
ne per maži atlyginimai lemia faktą, kad čiabuviai „negali nusipirkti 
maisto, kuris pakeistų tai, kas nebuvo užauginta, kadangi niekas kitas 
neaugino maisto pertekliaus, kad jiems parduotų“ (Mair, An African 
People in the Twentieth Century, 1934, p. 5). Jų institucijos pagrįstos 
kitokia vertybių skale; jos yra ir taupios, ir kartu neorientuotos į 
rinką. „Jie prašys tos pačios kainos, kai rinka yra prisotinta, kaip ir 
esant dideliam nepritekliui, tačiau jie keliaus ilgus nuotolius ir eikvos 
nemažai laiko bei energijos, kad pirkdami sutaupytų nedidelę sumą“ 
(Mary H. Kingsley, West African Studies, p. 339). Atlyginimų augi- 
mas dažnai sukelia absenteizmą. Kaip teigiama, sapotekų indėnai 
Tehuantepeke už 50 sentavų per dieną dirbo perpus mažiau, negu 

už 25 sentavus per dieną. Šis paradoksas buvo gana dažnas prasidė- 
jus Pramonės revoliucijai Anglijoje. 

Ne geresnis už atlyginimą yra ir ekonominis gyventojų skai- 
čiaus prieaugio rodiklis. Goldenweiseris patvirtina žymųjį Riverso 
Melanezijoje padarytą pastebėjimą, kad kultūriškai skurdūs čiabu- 
viai gali „mirti iš nuobodulio.“ F. E. Williamsas, pats tame regione 
dirbęs misionierium, rašo, kad „psichologinio veiksnio įtaką mirtin- 
gumui“ nesunku suprasti. „Daugelis stebėtojų atkreipė dėmesį į tai, 
kaip nepaprastai lengvai čiabuviai gali ar yra pasirengę numirti.“ 
„Buvusių interesų ir veiklos apribojimas, regis, fatališkai veikia jo 
nuotaiką. To rezultatas — čiabuvio atsparumo galia susilpnėja, ir jis 
lengvai žūva nuo bet kokios ligos“ (op. cit., p. 43). Tai neturi 
nieko bendra su ekonominių reikmių sukelta įtampa. „Tad ypač 
didelis natūralaus prieaugio rodiklis gali būti arba kultūrinio gyvy- 
bingumo, arba kultūrinės degradacijos požymis“ (Frank Lorimer, 
Observations on the Trend of Indian Population in the United 
States, p. 11). 

Kultūrinį degradavimą galima sustabdyti tik socialinėmis prie- 
monėmis, nesulyginamomis su ekonominiais gyvenimo standartais, 
pavyzdžiui, atkuriant gentinį žemės valdymą arba izoliuojant ben- 
druomenę nuo kapitalistinių rinkos metodų įtakos. „Indėnų atskyri- 
mas nuo jų žemės buvo VIENINTELIS mirtinas smūgis,“ — 1942 m. 
rašo Johnas Collieras. ,1887 m. Bendrasis žemės sklypų įstatymas 
„Individualizavo“ indėnų žemę; dėl to, suirus jų kultūrai, jie prara- 
do apie tris ketvirtadalius, arba devyniasdešimt milijonų akrų, savo 
žemės. 1934 m. Indėnų reorganizavimo įstatymas vėl integravo gen- 
čių valdas ir išgelbėjo indėnų bendruomenę, argaivindamas jos kul- 
turą. 

Tas pat vyksta ir Afrikoje. Dėmesio centre yra žemės valdymo 
formos, kadangi kaip tik nuo jų itin tiesiogiai priklauso visuomenės 
organizacija. Tai, kas atrodo it ekonominiai konfliktai - dideli mo- 
kesčiai ir nuompinigiai, maži atlyginimai — beveik be išimties yra 
paslėpto spaudimo formos, kuriomis čiabuviai skatinami atsisakyti 
jų tradicinės kultūros, taigi jie verčiami prisiderinti prie rinkos eko- 
nomikos metodų, t. y. dirbti už atlyginimą ir įsigyti prekes rinkoje. 
Tai šio proceso metu kai kurios čiabuvių gentys, tokios kaip kafrai 
ir tie, kurie emigravo į miestus, neteko savo protėvių dorybių ir 
tapo vangia minia, „pusiau prijaukintais gyvuliais“ ir bastūnais, va- 

gimis, prostitutėmis — anksčiau tarp jų visiškai nežinomais, primin- 
dami ne ką kita, kaip 1795-1834 m. nuskurdintų Anglijos gyvento- 
jų masę. 


b) Darbo klasių nužmogėjimas ankstyvojo kapitalizmo laikotarpiu 
buvo ekonominiais terminais neįvertinamos socialinės katastrofos re- 
zultatas. 

Robertas Owenas dar 1816 m. taip atsiliepė apie savo darbinin- 
kus: „„Didžiuma jų bus nelaimingi, kad ir kokį gautų atlyginimą...“ 
(To the British Master Manufacturers, p. 146). Prisimintina, kad 
Adamo Smitho nuomone, atskirti nuo žemės darbininkai praras bet 
kokius intelektinius interesus. O M'Farlane'as manė, kad „nuolat 
mažės paprastų žmonių, mokančių rašyti ir skaičiuoti“ (Enguiries 
Concerning the Poor, 1782, p. 249—250). Viena karta vėliau Owe- 
nas darbininkų degradavimą aiškino „nesirūpinimu jais vaikystėje“ 
ir „persidirbimu“, tad „dėl neišmanymo“ jie negeba tinkamai pa- 
naudoti netgi gaunamų didelių atlyginimų.“ Jis pats mokėjo jiems 
mažus atlyginimus ir pakėlė jų statusą dirbtinai sukurdamas visiš- 
kai naują kultūrinę aplinką. Liaudies masėse vešėjo 1š esmės tos 
pačios ydos, kurios būdingos ardančių kultūrinių kontaktų sugadin- 
tiems spalvotiesiems gyventojams: palaidumas, prostitucija, vagi- 
liavimas, netaupumas ir nenumatymas, nevalyvumas, žemas darbo 
našumas, savigarbos ir ištvermės stoka. Plintanti rinkos ekonomika 
griovė tradicinę kaimo visuomenės struktūrą, kaimo bendruomenę, 
šeimą, senąją žemėvaldos formą, papročius ir normas — visa tai, kas 
palaikė kultūrinį gyvenimo pradą. Spynhemlendo teikiama apsauga 
tik pablogino padėtį. Apie 1830 m. paprastus žmones ištiko visiška 
socialinė katastrofa, tokia, kaip šiandien kafrus. Įžymus negrų so- 
ciologijos tyrėjas Charlesas S. Johnsonas vienintelis apvertė analo- 
giją tarp rasinio pažeminimo ir klasinio degradavimo, šįkart 
pritaikydamas ją pastarajam: „Anglijoje, kurioje, beje, Pramonės 
revoliucija buvo toliau pažengusi nei likusioje Europoje, drastiško 
ekonominio pertvarkymo sukeltas socialinis chaosas nualintus vai- 
kus pavertė „vienetais“, kokiais vėliau buvo lemta tapti Afrikos 
vergams .... Vaikų vergiško darbo sistema buvo teisinama beveik 
taip pat, kaip ir vergų prekybos atveju“ (Race Relations and Social 
Change.“ In E. Thompson, Race Relations and the Race Problem, 
1939, p. 274). 

VARGUOMENĖS ĮSTATYMAS 
IR DARBO ORGANIZAVIMAS 


Dar nebuvo tyrinėta platesnė Spynhemlendo sistemos reikšmė, jos 
kilmė, rezultatai ir staigus jos atsisakymas. Čia aptariama keletas su 
tuo susijusių momentų. 


1. Kokiu mastu Spynhemlendas buvo karo nulemta priemonė? 

Grynai ekonominiu požiūriu iš tikrųjų negalima teigti, kad Spyn- 
hemlendas buvo karo nulemta priemonė, kaip dažnai buvo tvirtina- 
ma. Amžininkai atlyginimų būklės beveik nesiejo su ypatinga karo 
padėtim. Kalbant apie pastebimą atlyginimų augimą, ši kaita prasi- 
dėjo prieš karą. Arthuro Youngo 1795 m. Aplinkraštyje, kurio užduo- 
tis buvo įvertinti nederliaus padarinius grūdų kainai, buvo (IV punktas) 
šis klausimas: „Kaip padidėjo (jeigu padidėjo) žemės ūkio darbininkų 
darbo užmokestis palyginti su prieš tai buvusiu laikotarpiu?“ Būdin- 
ga tai, kad jo respondentai nesuteikė jokios apibrėžtos prasmės frazei 
“prieš tai buvusiu laikotarpiu." Nurodomo laikotarpio skalė buvo nuo 
trejų iki penkiasdešimties metų. Tarp jų buvo tokios laiko atkarpos: 


3 metai J. Boysas, p. 97 

3-4 “ J. Boysas, p. 90 

10 “ Pranešimai iš Šropšyro, 
Midlsekso, Kembridžgešyro 

10-15 “ Saseksas ir Hemšpyras 

10-15 “ E. Haris 

20 i J. Boysas, p. 86 

30-40 “ Williamas Pittas 

50 i Kun. J. Howlettas 


Niekas nenurodė dvejų metų laikotarpio, atitinkančio karą su Pran- 
cūzija, kuris prasidėjo 1793 m. vasario mėnesį. Iš tikrųjų nė vienas 
respondentas net nepaminėjo karo. 

Beje, įprastinės priemonės kovojant su dėl blogo derliaus ir ne- 
palankių oro sąlygų sukelto nedarbo išaugusiu skurdu buvo (1) vie- 
tiniai paaukojimai, kuriuos sudarė pašalpos ir dalijamas maistas bei 
nemokamas ar atpigintas kuras; (2) aprūpinimas darbu. Atlyginimai 
paprastai nebūdavo keičiami; panašiomis nepaprastosiomis sąlygo- 
mis 1788-1789 m. vietose faktiškai buvo parūpinama papildomo dar- 
bo, mokant mažesnį kaip paprastai užmokestį. (Plg. J. Harvey, 
„Worcestershire,“ in Ann. of Agr., v. XII, p. 132, 1789. Taip pat 
E. Holmes, „Cruckton.“ I. c., p. 196.) 

Vis dėlto ne be pagrindo manyta, kad pasirenkant Spynhemlen- 
do metodą karas buvo bent jau netiesioginis aspektas. Faktiškai 
karas išryškino dvi sparčiai plintančios rinkos sistemos silpnybes, 
turėjusias įtakos padėčiai, dėl kurios atsirado Spynhemlendas: (1) 
grūdų kainų tendenciją svyruoti; (2) ypač žalingą riaušių poveikį 
šiems svyravimams. Vargu ar buvo galima tikėtis, kad tik neseniai 
išlaisvinta grūdų rinka atlaikys karo įtampą ir blokados grėsmę. 
Grūdų rinka nebuvo atspari ir panikai, kurią sukeldavo įprotis kelti 
riaušes, dabar įgavęs grėsmingą svarbą. Esant vadinamajai regulia- 
tyviai sistemai, centrinė valdžia „tvarkingas riaušes“ daugmaž ver- 
tino kaip nepritekliaus vietose rodiklį, ir į jas derėjo žiūrėti atlaidžiai; 
dabar jos buvo pasmerktos kaip nepritekliaus priežastis 1r ekonomi- 
nis pavojus visai bendruomenei, o ne tik patiems neturtingiesiems. 
Arthuras Youngas paskelbė įspėjimą apie „Aukštas maisto produktų 
kainas kaip riaušių padarinius“, o Hannah More padėjo skleisti pa- 
našias pažiūras vienoje iš savo didaktinių poemų, pavadintų „Riau- 
šės, arba pusiau dykinėjimas, yra geriau negu neturėti duonos“ 
(dainuojamoje pagal dainos „Gyveno kartą kurpius“ melodiją). Jos 
atsakymas namų šeimininkėms tik surimavo tai, ką Youngas išgal- 
votame dialoge išreiškė taip: „Ar turime tylėti, kol mirsime badu? 
Be jokios abejonės, neturite — jūs privalote skųstis; tačiau skųstis ir 
veikti taip, kad dar labiau nepablogintumėte padėties.“ Jis įrodinė- 
jo, kad nėra nė mažiausio bado pavojaus, jei nebus riaušių. Būta 
rimto pagrindo susirūpinti, nes grūdų tiekimai buvo labai jautrūs 
panikai. Be to, Prancūzijos revoliucija sudarė grėsmingą foną netgi 
tvarkingų riaušių atveju. Nors atlyginimų kilimo baimė neabejotinai 
buvo ekonominė Spynhemlendo priežastis, galima pasakyti, kad kal- 
bant apie karą, jo poveikis padėčiai buvo kur kas labiau socialinis 
nei ekonominis. 


308 RAŠYTINIAI ŠALTINIAI 


2. Seras Williamas Youngas ir Įsikūrimo įstatymo sušvelninimas. 

Dvi svarbios Varguomenės įstatymo priemonės pradėtos įgyven- 
dinti 1795 m: Spynhemlendas ir „parapijų vergijos“ palengvinimas. 
Sunku patikėti, kad tai buvo tik sutapimas. Jų poveikis darbo jėgos 
mobilumui buvo iš dalies priešingas. Antroji skatino darbininką ke- 
liauti ieškant darbo, o dėl pirmosios jam buvo mažiau būtina tai 
daryti. Taikant patogius „stūmimo“ ir „traukos“ terminus, kartais var- 
tojamus migracijos tyrimuose, galima sakyti, kad paskyrimo vietos 
„trauka“ buvo padidinta, o gimtojo kaimo „stūmimas“ — sumažintas. 
Tad Spynhemlendas neabejotinai pristabdė didelio masto kaimo dar- 
bo jėgos kraustymąsi, kilusį peržiūrėjus 1662 m. įstatymą. Varguo- 
menės įstatymo administravimo požiūriu šios dvi priemonės, tiesą 
sakant, papildė viena kitą. Juk sušvelninus 1662 m. įstatymą kilo 
rizika, kurios išvengti tuo įstatymu ir buvo siekiama - kad „geresnes“ 
parapijas gali užplūsti vargšai. Jei ne Spynhemlendas, taip iš tiesų ir 
galėjo įvykti. Amžininkai beveik neužsiminė apie šį ryšį, ir tai beveik 
nestebina prisiminus, kad netgi pats 1662 m. įstatymas praktiškai bu- 
vo įvestas be viešo aptarimo. Tačiau seras Williamas Youngas, kuris 
du kartus pateikė abi priemones drauge, tikrai tai turėjo galvoje. 
1795 m. jis palaikė Sėslumo įstatymo pataisą, o kartu jis buvo 1796 m. 
bilio, įteisinusio Spynhemlendo principą, iniciatorius. Dar anksčiau, 
1788 m., jis nesėkmingai siūlė tas pačias dvi priemones. Jis inici- 
javo Sėslumo įstatymo panaikinimą beveik tomis pačiomis sąlygo- 
mis kaip ir 1795 m., kartu siūlydamas paramos varguomenei 
priemonę, numačiusią nustatyti pragyvenimo minimumą, kurio du 
trečdalius padengtų darbdavys, o trečdalis būtų sumokėtas iš vietos 
mokesčių (Nicholson, History of the Poor Laws, Vol. II). Tačiau kad 
šie principai įsigalėtų, reikėjo dar vieno didelio nederliaus ir karo su 
Prancūzija. 


3. Didelių miesto atlyginimų padariniai kaimo bendruomenei. 

Miesto „trauka“ tapo atlyginimų kaime augimo priežastimi ir kartu 
turėjo tendenciją sekinti žemės ūkio darbo jėgos rezervą kaime. Iš šių 
dviejų glaudžiai susijusių blogybių svarbesnė buvo antroji. Pakanka- 
mo darbo jėgos rezervo egzistavimas buvo gyvybiškai svarbus žemės 
ūkio šakai, kuriai pavasarį ir spalio mėnesį reikėjo kur kas daugiau 
darbo rankų, negu neįtemptais žiemos mėnesiais. Tačiau tradicinėje 
organiškos struktūros visuomenėje tokio rezervo buvimas priklauso 

ne tiek nuo atlyginimų lygio, kiek nuo institucinės aplinkos, kuri 
nulemia vargingesnės gyventojų dalies statusą. Beveik visose žino- 
mose visuomenėse matome teise ar papročiais nustatytą tvarką, kuri 
kaimo darbininką laiko žemės savininko dispozicijoje didžiausios pa- 
klausos darbui metu. 

Čia yra dėl miesto atlyginimų augimo kaimo bendruomenėje su- 
sidariusios padėties, kai stūtus užleido vietą contractus, esmė. Prieš 
Pramonės revoliuciją kaime buvo dideli darbo jėgos rezervai: buvo 
vietinė, arba namudinė, pramonė, tad žmogus žiemą turėjo užsiėmi- 
mą, O pavasarį ir rudenį su žmona dirbdavo laukuose. Buvo Sėslu- 
mo įstatymas, dėl kurio varguomenė praktiškai buvo parapijinėje 
baudžiavoje, priklausoma nuo vietos fermerių. Buvo ir įvairių kitų 
formų, tokių kaip darbo normos, priskyrimas ūkiams ar darbo pa- 
skirstytojų sistema, kurių dėka Varguomenės įstatymas vietos darbi- 
ninkus pavertė parankiniais darbininkais. Pagal įvairių Darbštumo 
namų statutus pauperį buvo galima žiauriai bausti ne tik savo nuožiū- 
ra, bet faktiškai ir slaptomis; kartais asmuo, siekiantis būti atleistas 
nuo darbo, galėjo būti sulaikytas ir nugabentas į vargšų prieglaudą, 
jei pareigūnai, turėję teisę jėga įžengti į jo būstą dienos metu, 
nustatydavo, kad jis „yra nepajėgus ir turi būti atleistas“ (31 Geo. III. 
c. 78). Mirtingumas tokiuose namuose buvo pasibaisėtinas. Dar pri- 
siminę, kokiomis sąlygomis gyveno samdiniai ar šiaurės pasienio 
gyventojai, kuriems buvo mokama natūra ir kurie buvo verčiami 
bet kuriuo metu padėti laukuose, taip pat visokeriopą varguomenės 
priklausomybę, susijusią su nuomojamu ūkininko namu ir nepati- 
kimomis žemėvaldos formomis, galime įvertinti, kokio masto slapta 
rezervinė paklusnios darbo jėgos armija buvo kaimo darbdavių dispo- 
zicijoje. Todėl, visai nepriklausomai nuo atlyginimų klausimo, eg- 
zistavo pakankamo žemės ūkio darbo jėgos rezervo išsaugojimo 
problema. Santykinė šių dviejų klausimų svarba įvairiais laikotar- 
piais galėjo kisti. Jei Spynhemlendo įvedimas buvo glaudžiai susijęs 
su fermerių nuogąstavimu dėl kylančių atlyginimų ir jei spartų pašal- 
pų sistemos plitimą vėlesniais žemės ūkio depresijos metais (po 
1815 m.) galėjo lemti ta pati priežastis, tai ketvirtojo dešimtmečio 
pradžioje beveik vieningą ūkininkų bendruomenės reikalavimą būti- 
nai išsaugoti pašalpų sistemą lėmė ne augančių atlyginimų baimė, bet 
suinteresuotumas užtektinai apsirūpinti lengvai disponuojama darbo 
jėga. Tačiau tai negalėjo jiems visiškai nerūpėti visais laikais, ypač 

ilgo ypatingo klestėjimo laikotarpiu (1792-1813), kai smarkiai kilo 
vidutinė grūdų kaina, savo augimo tempais gerokai pralenkust- darbo 
jėgos kainos augimą. Ne atlyginimai, bet apsirūpinimas darbo jėga 
buvo nuolatinis esminis interesas, lėmęs Spynhemlendo įvedimą. 

Gali pasirodyti, jog šiek tiek dirbtina bandyti atskirti šias dvi 
motyvų grupes, kadangi galima tikėtis, kad atlyginimų kilimas pri- 
trauks daugiau darbo jėgos. Tačiau kai kuriais atvejais nekyla abejo- 
nių, kuris iš dviejų interesų buvo svarbiausias fermeriui. 

Pirma, esama pakankamai įrodymų, kad netgi vietos varguome- 
nės atveju fermeriai priešiškai žiūrėjo į bet kokią pašalinio darbo 
formą, dėl kurios darbininkai būdavo mažiau prieinami parankiniams 
žemės ūkio darbams. Vienas iš 1834 m. pranešimo liudytojų kaltino 
vietos vargšus, kad šie eina „žvejoti silkių ir skumbrių, uždirbdami 
svarą per savaitę, 0 jų šeimos paliktos rūpintis parapijai. Sugrįžę 
jie pasodinami į kalėjimą, tačiau neištveria ir vėl neišvykę ieškoti 
gerai apmokamo darbo ...“ (p. 33). Dėl to, skundžiasi tas pats liu- 
dytojas, „fermeriai dažnai negali rasti pakankamo skaičiaus dar- 
bininkų pavasario ir spalio mėnesio darbams“ (Henry Stuart's Report, 
App. A, Pt. I, p. 334A). 

Antra, egzistavo ir itin svarbus nuomojamų žemės sklypų klausi- 
mas. Fermeriai vieningai manė, kad niekas taip gerai nenutolins žmo- 
gaus 1r jo šeimos nuo pašalpų reikmės, kaip nuosavas žemės sklypas. 
Tačiau netgi įmokų našta nebūtų privertusi jų pritarti bet kuriai žemės 
sklypų suteikimo formai, kuri vietos varguomenę padarytų mažiau 
priklausomą nuo parankinių ūkio darbų. 

Šis momentas vertas dėmesio. Iki 1833 m. fermerių bendruomenė 
santūriai pasisakė už Spynhemlendo išsaugojimą. Pacituosime keletą 
ištraukų iš Varguomenės įstatymo įgaliotinio pranešimo: pašalpų sis- 
tema reiškė „pigią darbo jėgą, greitą derliaus nuėmimą“ (Poweris). 
„Be pašalpų sistemos fermeriai, ko gero, negalėtų toliau kultivuoti 
žemės“ (Cowellas). „Fermeriai norėtų, kad jų žmonėms būtų moka- 
ma iš varguomenei skirtų lėšų“ (J. Mannas). „Manau, kad ypač stam- 
būs fermeriai nenorėtų, kad įmokų dydžiai būtų sumažinti. Kai įmokos 
yra tokios, kaip dabar, visuomet galima gauti papildomų darbo rankų, 
o kai tik pradeda lyti, vėl jas sugrąžinti parapijai...“ (fermerio liudi- 
jimas). Parapijos atstovai yra „priešiški bet kokioms priemonėms, 
kurios paverstų darbininką nepriklausomu nuo parapijos paramos, 
prisirišimas prie kurios jį visuomet palieka jų žinioje, kai atsiranda 


VARGUOMENĖS ĮSTATYMAS IR DARBO ORGANIZAVIMAS 311 


skubaus darbo.“ Jie skelbia, kad „dideli atlyginimai ir laisvi darbinin- 
kai juos sunaikintų“ (Pringle'as). Jie abejingai prieštaravo visiems 
siūlymams suteikti vargšams žemės sklypus, kurie būtų padarę juos 
nepriklausomais. Sklypai būtų ne tik išgelbėję juos nuo skurdo ir 
išsaugoję jų padorumą bei savigarbą, bet ir padarę nepriklausomais 
bei pašalinę iš reikalingos žemės ūkio šakai rezervinės armijos gretų. 
Majendie, žemės sklypų skyrimo šalininkas, rekomendavo /4 akro 
dydžio sklypus, pasiekti ko nors daugiau jis manė esant beviltiška, 
kadangi „žemės valdytojai bijo, kad darbininkai taps nepriklausomi.“ 
Poweris, kitas sklypų skyrimo rėmėjas, tai patvirtino. „Jo teigimu, 
fermeriai labai visuotinai prieštarauja žemės sklypų skyrimui. Jie įta- 
riai žiūri į tokius savo valdų sumažinimus; jiems teks iš toliau atsi- 
gabenti mėšlo, taip pat jie prieštarauja didesnei savo darbininkų 
nepriklausomybei.“ Okedenas pasiūlė skirti '/16 akro žemės sklypus, 
kadangi, pasak jo, „tai pareikalaus beveik tiek pat laisvo laiko, kiek 
1r ratelis bei verpstė, šaudyklė bei virbalai“, kai jie visiškai panaudo- 
jami kiekvienoje namudinės gamybos šeimoje! 

Tad beveik nelieka abejonės, kokia fermerių bendruomenės po- 
žiūriu buvo tikroji pašalpų sistemos funkcija, turėjusi užtikrinti bet 
kada prieinamos vietos varguomenės rezervą. Tarp kitko, taip Spyn- 
hemlendas sukūrė apgaulingą kaimo gyventojų pertekliaus, kurio iš 
tikrųjų nebuvo, vaizdą. 


4. Pašalpų sistema pramoniniuose miestuose. 

Spynhemlendas pirmiausia buvo numatytas kaip priemonė, skirta 
skurdui kaime palengvinti. Tai nereiškė, kad apsiribojama kaimais, 
kadangi rinkos miestai taip pat priklausė kaimo vietovei. Iki tris- 
dešimtųjų pradžios tipiškoje Spynhemlendo zonoje daugelis miestų 
buvo įvedę pašalpų sistemą siaurąja žodžio prasme. Pavyzdžiui, 
Herefordo grafystėje, kuri gyventojų pertekliaus požiūriu buvo pri- 
skirta „geroms“, aštuoni iš aštuonių miestų perėmė Spynhemlendo 
metodus (keturi „neabejotinai,“ keturi „tikriausiai“), o „blogame“ Sa- 
sekse iš dvylikos apžvelgtų miestų trys netaikė, o devyni taikė Spyn- 
hemlendo metodus tikrąja šio termino prasme. 

Padėtis šiaurės ir šiaurės vakarų pramoniniuose miestuose, Ži- 
noma, buvo kitokia. Iki pat 1834 m. pramoniniuose miestuose išlai- 
komos varguomenės skaičius buvo kur kas mažesnis, negu kaimo 
vietovėje, kur netgi prieš 1795 m. dėl lengvai pasiekiamų pramonės 

gaminių būta smarkaus vargšų skaičiaus didėjimo tendencijos. 1789 m. 
kun. Johnas Howlettas įtikinamai ginčijo „populiarią klaidą, kad var- 
guomenės dalis dideliuose miestuose ir tankiai apgyventuose gamy- 
biniuose miestuose yra didesnė, negu paprastose parapijose, tačiau 
faktai rodo, kad yra kaip tik priešingai“ (Annals of Agriculture, V. XI, 
p. 6, 1789). 

Kokia padėtis buvo naujuose pramoniniuose miestuose, deja, nė- 
ra tikrai žinoma. Varguomenės įstatymo įgaliotiniams, atrodo, kėlė 
nerimą tariamai gresiantis pavojus, kad Spynhemlendo metodai išplis 
gamybiniuose miestuose. Buvo pripažinta, kad „šiaurinės grafystės 
yra mažiau jais užsikrėtusios,“ tačiau vis dar buvo tvirtinama, kad 
„netgi miestuose jų mastas yra labai grėsmingas.“ Faktai to beveik 
nepatvirtina. Teisybė, Mančesteryje ar Oldheme retkarčiais buvo tei- 
kiama parama sveikiems ir visą darbo dieną dirbantiems asmenims. 
Prestone, kaip rašė Hendersonas, pašalpų mokėtojų susirinkimuose 
pagarsėjo pauperis, kuris „užsipuolė parapiją, esą jo atlyginimai buvę 
sumažinti nuo vieno svaro iki 18 šilingų per savaitę.“ Selfordo, 
Pedihemo ir Alverstono miesteliai taip pat buvo priskirti prie „re- 
guliariai“ praktikuojančių priedų prie atlyginimų metodą; panašiai ir 
Viganas, jei kalbama apie audėjus ir verpėjus. Notingeme kojinės 
buvo parduodamos labai maža kaina, tačiau „pelningai gamintojui“, 
matyt, iš pašalpų subsidijuojamų atlyginimų dėka. O apie Prestoną 
rašiusio Hendersono vaizduotė jau matė, kaip ši ydinga sistema „pa- 
plinta ir patraukia savo pusėn privačius interesus.“ Varguomenės įsta- 
tymo įgaliotinio pranešimo požiūriu, sistema mažiau vyravo miestuose 
tik „dėl to, kad gaminantys kapitalistai sudaro mažą įmokų mokėtojų 
dalį, taigi turi mažiau įtakos parapijos susirinkimuose negu fermeriai 
kaimo vietovėje.“ 

Tačiau taip galėjo būti tik trumpą laiką. Tikėtina, kad ilgainiui 
atsirado keletas priežasčių, pramonės darbdaviams neleidusių apskri- 
tai pritarti pašalpų sistemai. 

Viena jų buvo nenašus pauperio darbas. Medvilnės pramonė dau- 
giausia buvo grindžiama vienetiniu darbu arba, kaip jis buvo vadina- 
mas, „normuotu darbu“. Tačiau netgi žemės ūkyje „degradavę ir 
negrabūs parapijos pašalpų gavėjai“ dirbo taip blogai, kad vienas, 
dirbantis normuotą darbą, prilygo keturiems ar penkiems.“ (Select 
Committee on Laborers' Wages, H. of C. 4, VI, 1824, p. 4.) Var- 
guomenės įstatymo įgaliotinio pranešime pabrėžta, kad vienetinis 

darbas įgalina naudoti Spynhemlendo metodą nebūtinai pabloginant 
„gamybos darbininko našumą“; tad fabrikantas galėtų „iš tikrųjų 
gauti pigios darbo jėgos.“ Potekstė buvo tokia, kad maži Žemės 
ūkio darbininko atlyginimai nebūtinai reiškia pigią darbo jėgą, ka- 
dangi darbininko nenašumas gali nusverti mažą jo darbo kainą darb- 
daviui. 

Kitas veiksnys, pasižymėjęs tendencija nuteikti įmonininką prieš 
Spynhemlendo sistemą, buvo pavojus, kad dėl priedų prie atlyginimų 
galėjo smarkiai sumažėti konkurentų gamybos išlaidos. Ši grėsmė 
nepalietė fermerio, kuris pardavinėjo neapribotoje rinkoje, tačiau ga- 
lėjo labai sujaudinti miesto gamyklos savininką. P. L. C. pranešime 
teigiama, kad „Meklsfyldo fabrikantas dėl blogo Varguomenės įsta- 
tymo administravimo Esekse gali atsidurti padėtyje, kai kiti pardavi- 
nėja pigiau, ir sužlugti. Williamas Cunninghamas 1834 m. įstatymą 
laikė svarbiu daugiausia dėl jo „nacionalizuojančio“ poveikio Var- 
guomenės įstatymo administravimui, pašalinusio rimtą kliūtį, truk- 
džiusią plėtotis nacionalinėms rinkoms. 

Trečia nepritarimo Spynhemlendui priežastis, galbūt turėjusi di- 
džiausios įtakos kapitalistų sluoksniuose, buvo jo tendencija sulaikyti 
„didžiulę, inertišką perteklinės darbo jėgos masę“ (Redfordas), kad 
ši nepatektų į miesto darbo rinką. Iki dvidešimtųjų pabaigos darbo 
Jėgos paklausa tarp miesto fabrikantų buvo didelė; Doherty tredju- 
nionai tapo rimtų neramumų priežastim; tai buvo ovenistų judėjimo 
šaltinis, atvedęs į didžiausius streikus ir lokautus, kuriuos Anglija 
kada nors buvo patyrusi. 

Tad darbdavių požiūriu, Spynhemlendo nenaudai galiausiai liudi- 
jo trys svarūs argumentai: jo žalingas poveikis darbo našumui; jo 
tendencija kurti kaštų skirtumus įvairiose šalies dalyse; tai, kad jis 
skatino „inertiškų darbo jėgos sankaupų“ (Webbas) susidarymą kai- 
me, palaikydamas miesto darbininkų monopolį darbo jėgai. Nė viena 
šių aplinkybių nebūtų labai svarbi individualiam darbdaviui ar netgi 
lokaliai darbdavių grupei. Jas lengvai galėjo nusverti žemų darbo 
Jėgos išlaidų privalumai, ne tik garantuojantys pelnus, bet ir padedan- 
tys konkuruoti su kitų miestų gamintojais. Tačiau įmonininkai, kaip 
klasė, turėjo laikytis visai kitokios nuomonės, kai ilgainiui paaiškė- 
jo, jog tai, kas buvo naudinga atskiram darbdaviui ar darbdavių 
grupei, kolektyviai jiems kėlė pavojų. Faktiškai tai pašalpų siste- 
mos plitimas, netgi jei ir švelnesne forma, į šiaurės pramoninius 

miestus trisdešimtųjų pradžioje įtvirtino neigiamą požiūrį į Spyn- 
hemlendą ir atvedė prie reformos visos šalies mastu. 

Faktai rodo, kad miestų politika daugmaž sąmoningai siekė kurti 
pramoninio rezervo armiją miestuose, daugiausia tam, kad įveiktų 
smarkius ekonominės veiklos svyravimus. Šiuo atžvilgiu nebuvo di- 
delio skirtumo tarp miesto ir kaimo. Lygiai kaip kaimo valdžia teikė 
pirmenybę didelėms įmokoms, o ne dideliems atlyginimams, taip ir 
miesto valdžia nenorėjo, kad ne nuolat gyvenantys pauperiai išvyktų 
į savo gyvenamąją vietą. Tarp kaimo ir miesto darbdavių būta savo- 
tiško varžymosi dėl rezervinės armijos dalies. Tik sunkios ir užsitę- 
susios keturiasdešimtųjų vidurio depresijos metu nebebuvo reikalo 
pašalpų kaina palaikyti darbo jėgos rezervą. Netgi tuomet kaimo ir 
miesto darbdaviai elgėsi panašiai: i1mta smarkiai stumti varguomenę 
iš pramoninių miestų, o paraleliai vyko žemės savininkų vykdomas 
„kaimų valymas“ — abiem atvejais siekiant sumažinti nuolat gyve- 
nančios varguomenės skaičių (plg. Redford, p. 111). 


5. Miesto primatas kaimo atžvilgiu. 

Spynhemlendas, pagal mūsų prielaidą, buvo kaimo bendruome- 
nės Žingsnis apsisaugant nuo grėsmės, kurią kėlė augantis miesto 
atlyginimų lygis. Tai yra susiję su miesto primatu kaimo atžvilgiu 
prekybos cikle, ką galima parodyti bent vienu —- 1837-1845 m. dep- 
resijos pavyzdžiu. 1847 m. atliktas kruopštus statistinis tyrimas paro- 
dė, kad depresija prasidėjo šiaurės vakarų pramoniniuose miestuose, 
vėliau išplito į žemės ūkio grafystes, kuriose atsigavimas prasidėjo 
kur kas vėliau negu pramoniniuose miestuose. Skaičiai atskleidė, kad 
„sunkumai, kurie pirmiausia apėmė gamybos sritis, žemės ūkio srity- 
se buvo įveikti vėliausiai.“ Gamybos sritims tyrime atstovavo Lanka- 
šyras ir Jorkšyro Vest Ridingas su bendru 201 tūkst. gyventojų 
skaičium (584 Varguomenės įstatymo sąjungose); tuo tarpu žemės 
ūkio sritys apėmė Nortumberlendą, Norfolką, Safolką, Kembridžšy- 
rą, Baksą, Hertsą, Berksą, Viltsą ir Devoną su 208 tūkst. gyventojų 
(taip pat 584 Varguomenės įstatymo sąjungose). Gamybos srityse 
padėtis pradėjo gerėti 1842 m., kai skurdo augimas sumažėjo nuo 
29,37 iki 16,72 proc., vėliau, 1843 m., skurdas sumažėjo 29,80 proc., 
1844 m. — 15,26 ir 1845 m. dar 12,24 procento. Visai priešingai šiai 
raidai, pagerėjimas žemės ūkio srityse prasidėjo tik 1845 m., kai skur- 
das sumažėjo 9,08 procento. Visais atvejais buvo apskaičiuotas Var- 

guomenės įstatymo išlaidų santykis su gyventojų skaičiumi, o pasta- 
rasis buvo skaičiuojamas atskirai kiekvienoje grafystėje ir kiekvie- 
nais metais (J. T. Danson, „Condition of the People of the U. K., 
1839-1847,“ Journ. of Stat. Soc., Vol. XI, p. 101, 1848). 


6. Gyventojų mažėjimas ir perteklius kaime. 

Anglija buvo vienintelė šalis Europoje, kur darbo jėga buvo vie- 
nodai administruojama mieste ir kaime. Tokie statutai, kokie buvo 
priimti 1563 arba 1662 m., buvo įdiegti ir kaimo, ir miesto parapijo- 
se, ir taikos teisėjai įstatymą vykdė visoje šalyje. Taip buvo ir dėl 
ankstyvo kaimo industnializavimo, ir dėl paskesnio miestų industria- 
lizavimo. Todėl čia nebuvo tokio skirtingo, kaip kontinente, admi- 
nistravimo organizuojant darbo jėgą mieste ir kaime. Tai vėlgi 
paaiškina tą ypatingą lengvumą, su kuriuo darbo jėgos srautai judėjo 
iš kaimų į miestus ir atgal. Taip buvo išvengta dviejų pražūtingiausių 
kontinentinės Europos demografijos ypatybių — staigaus kaimo gy- 
ventojų sumažėjimo dėl migracijos iš kaimo į miestą, taip pat šio 
migracijos proceso negrįžtamumo, kuris iškeldino iš gimtųjų vietų 
pradėjusius dirbti mieste asmenis. Šį katastrofišką kaimo gyventojų 
„nutekėjimą“, nuo antrosios devynioliktojo amžiaus pusės tapusį Cen- 
trinės Europos žemės ūkio bendruomenės siaubu, imta vadinti Land- 
flucht. Tuo tarpu Anglijoje matome tarsi nedidelius gyventojų 
svyravimus tarp darbo mieste ir kaime. Susiklostė beveik taip, lyg 
didelė gyventojų dalis būtų „„suspenduota“, ir ši aplinkybė labai ap- 
sunkino, gal net padarė negalimą vidinę migraciją. Be to, prisiminus 
šalies konfigūraciją su jos kiekviename žingsnyje esančiais uostais, 
dėl kurių tolima migracija tapo tarsi ir nereikalinga, galima suprasti, 
kodėl Varguomenės įstatymo administravimas lengvai prisitaikė prie 
nacionalinio darbo organizavimo reikalavimų. Kaimo parapija pa- 
prastai mokėjo tiesioginę pašalpą nenuolatiniams gyventojams varg- 
šams, kurie buvo susiradę darbo kuriame nors netolimame mieste, 
siuntinėdama pašalpos pinigus į jų buvimo vietas; kita vertus, pramo- 
nės miestai dažnai išmokėdavo skurdo pašalpą nuolat gyvenančiai 
varguomenei, kuri nebuvo įsikūrusi mieste. Miesto valdžia tik išim- 
tiniais atvejais vykdė tokius masinius iškeldinimus, kaip 1841-1843 
metais. Tąkart, pasak Redfordo, iš 12 628 vargšų, iškeldintų iš 
devyniolikos pramonės miestų šiaurėje, tik 1 proc. buvo įsikūrę de- 
vyniose žemės ūkio apygardose. (Redfordo grafystes pakeitus Dan- 

sono 1848 m. atrinktomis „tipiškomis žemės ūkio apygardomis“, re- 
zultatas pasikeičia tik šiek tiek, t. y. nuo 1 iki 1,3 proc.). Kaip parodė 
Redfordas, tolimos migracijos beveik nebuvo, i1r didelė rezervinės 
darbo jėgos armijos dalis buvo išlaikoma darbdavių dispozicijoje li- 
beraliais paramos metodais kaime ir pramonės miestuose. Nė kiek ne 
keista, kad ir kaime, ir mieste tuo pačiu metu būta „gyventojų per- 
tekliaus“, gi iš tikrųjų didžiausios paklausos metu Lankašyro fabri- 
kantai turėjo įsivežti daugybę airių darbininkų, o fermeriai pabrėždavo, 
kad jie nepajėgtų laiku nuimti derliaus, jei kas nors iš kaimo pauperių 
būtų priverstas emigruoti. 

nės sistemos — rinkos ekonomikos, kuri savo pilnatvę 
pasiekė XIX a. — socialinę svarbą. Tai jis daro nuostabiai 
įžvalgiai.“ 

